
P E Alexandru Boldur l’am cunoscut in 1927 citind “La Bessarabie 
et Ies relations russo-roumains”, publicată la Paris. Rămâne o 
lucrare fundamentală in cunoaşterea acestui ţinut românesc 
sortit să înfrunte toate vijeliile istoriei. M’a surprins că nimeni din 
cei care se află in afara hotarelor ţării şi având mijloace materiale, 
nu s’a gândit la retipărirea acestei cărţi scrisă de un istoric de severă 
documentare. Citind-o am avut impresia ca Al. Boldur şi-a luat ca 
normă de disciplină splendida formulă a lui Fustei de Coulanges “l’im- 
partialite est la chastetâ de l’histoire”. Basarabean ca şi Hasdeu, ca şi 
Stere istoricul a ştiut să domine orice pasiune subiectivă, să păstreze 
seninătatea obiectivă, izbutind să dea o istorie a Basarabiei, fiecare 
pagină fiind gravată pe plăci de aramă ca nici un rând să nu poată 
fi clintit. M’a impresionat lucrarea lui Al. Boldur aşa de puternic, că 
am publicat in “ Cuvântul ” un articol de fond dând astfel şi valoarea 
ei politică. Intre 1938 şi 1943 a publicat o vastă Istorie a Basarabiei în 
patru volume, primul volum apărînd la Chişinâu unde era profesor 
de Istoria Românilor la Facultatea de Teologie şi ulterior la Faculta¬ 
tea de Litere a Universităţii din Iaşi. In 1943 a fost numit director al 
Institutului de Istorie Naţională “A. D. Xenopol” din Iaşi, desfăşurând 
o intensă activitate mărturisită de cele trei volume de “Studii şi Cer¬ 
cetări Istorice". O serie de lucrări publicate în engleză, franceză şi rusă, 
întâlnese conturarea activităţii acestui mare istoric de aşa de accen¬ 
tuată modestie. Ultima lui lucrare, publicată in “ Balkan-Studies ” 1968- 
Thessaloniki-Grecia, dă solide puncte de reazim tezei caracterului trac 
al populaţiei dintre Nistru şi Şiret în vechime. 

Noua lui lucrare, consacrată marelui Voievod al Moldovei Şte¬ 
fan cel Mare, ne redă fără nimburi romantice, figura lui reală; de 
aceea prezentarea cu o severă grijă pentru adevărul istoric eliberat 
de legende, ne presintă in toată majestatea lui pe conducătorul desti¬ 
nelor Moldovei. Al. Boldur este pătruns de complexitatea faptelor is¬ 
torice; de aici tenacitatea cu care confruntă un document dintr’un 

izvor de informaţie, cu altele din izvoare diferite, relative la acelaşi 
eveniment evitând construcţiile prea strânse şi închise într’un ll parti 
pris". Istoria este înainte de toate priceperea jocului de cauze şi efecte 
precum şi a continuităţii aşa cum pune în evidenţă în fiecare pagină, 
Al. Boldur în istoria marelui Voievod. Adevărul în istorie nu este 
numai stricta exactitate a faptelor şi justiţia ideilor care domină 
aceste fapte, este şi complexul mişcării omeneşti care le-a însufleţit 
şi le-a dat intensitate, condiţiile social-economice, cadru 1 geografic în 
care s’a desfăşurat viaţa istorică a unei comunităţi naţionale. 

Imponderabilele fac parte din realitatea istorică şi sunt mult mai 
active în regiunile bântuite de toate uraganele istoriei, de aceea Al. 
Boldur nu separă istoria epocii lui Ştefan cel Mare de ceeace s-a nu¬ 
mit “Geografia umana’. De aici realismul expresiei, fereala de a se 
lăsa prins de avântul liric, grija de a reda cu toată precizia situaţia 
permanent dramatică a Moldovei încadrată între pornirile vrăşmaşe 
ale Poloniei, Ungariei şi Turciei, spre a da măsura geniului politic şi 
militar al Voevodului. 

Lectura acestei cărţi mi-a amintit de ceeace condamna Fustei de 
Coulanges in prefaţa la li Monarchie franque”: "Ideile preconcepute, 
iată răul cel mai frecvent al epocii noastre. Se aduc în studiul faptelor, 
ideile pe care le avem. Intre text şi spiritul prevenit care îl citeşte, se 
produce un fel de conflict nemărturisit; spiritul refuză să primească 
ceeace este contrar ideii pe care o are... Textul cedează, se mlădiază, se 
acomodează opiniei preconcepute a spiritului. Poate ar fi foarte uşor să 
fii un erudit, dacă erudiţia n’ar prezenta această supremă dificultate 
de a cere imperios un spirit absolut independent şi liber, mai ales faţă 
de el însuşi". Remarcabil cum şi-a însuşit Al. Boldur această discipli¬ 
nă recomandată de Fustei nu s'a apropiat de texte cu idei preconce¬ 
pute, nu a căutat în texte argumente în favoarea ideilor sale şi s’a 
ferit să se lase prins de pasiune până ajusta adevărul, dând pagi¬ 
nilor de istorie un caracter de polemică. Această reţinere dintr'o grijă 
permanentă de obiectivitate, impresionează în chip deosebit, ca un ca¬ 
racter de nobleţă, textul istoricului Al. Boldur. Capitolul “Atitudinea 
aliaţilor lui Ştefan", ilustrează metoda folosită de altfel în toate lu¬ 
crările istoricului Al. Boldur. 

*•Deseori s'a afirmat, mai ales în timpul din urmă, că Ivan al III-lea 
l’a ajutat pe Ştefan Voievod, împiedicând pe Alexandru (al Lituaniei) 
să meargă împotriva lui Ştefan cu ajutorul fratelui său (regele Polo¬ 
niei). In realitate, ajutorul lui Ivan al III-lea s'a limitat la intervenţia 
dipomatică pe lângă Alexandru în folosul lui Ştefan. Ca regulă, inter- 

venţiile diplomatice nu reuşesc atunci când e nevoie de întrebuinţarea 
forţei. Ivan al III-lea nu socotea momentul prielnic pentru o ieşire îm¬ 
potriva lui Alexandru, iar Rada lituaniană nu vroia să se amestece 
în conflictul polono-moldovenesc, cunoscând că socotelile cu Moscova 
nu sunt încă terminate definitiv şi că este nevoie de păstrarea forţelor 
militare ale ţării intacte. Nimeni nu şi-a dat osteneala să cerceteze do¬ 
cumentele vremii mai amănunţit. Ele arată că nu intervenţia mosco¬ 
vită Va impiedicat pe Alexandru să meargă în Moldova, ci Rada litua¬ 
niană care nu voia să se amestece în conflictul polono-moldovenesc, 
iar marele principe Alexandru în urma actului din 6 august 1492 nu 
putea să facă nici un pas fără aprobarea Radei’ - . Al. Boldur foloseşte 
cartea istoricului rus A. E. Presmakov privitoare la statul lituanian 
rus, apărută la Moscova în 1939. Conform actului constituţional din 
1492, politica externă a Lituaniei era în mâna Radei, de aceea Ale¬ 
xandru nu putea dispune de forţa militară a ţării, fără consimţămân¬ 
tul expres al Radei. Istoricul P. P. Panaitescu, intr’o recenzie făcută 
lucrării lui K. V. Psazilievici, dădea intervenţiei diplomatice a lui Ivan 
al III-lea o importanţă decisivă. Al. Boldur scrie: “Spre regret, P. P. 
Panaitescu apreciază foarte mult intervenţia diplomatică a Rusiei 
(recte Moscova) în favoarea lui Ştefan, pe care o consideră un fapt 
real al alianţei acestei ţări cu Rusia (adică recte Moscova), afirmând 
ca Alexandru dacă ar fi intrat cu oştile sale în Moldova, situaţia lui 
Ştefan ar fi fost cât se poate de critică. Aceeaşi idee, dar exprimată 
mai ascuţit, o găsim şi la I. Ionaşcu, “Ştefan cel Mare”, pagina 41: 
“Alexandru n’a pătruns în Moldova cu oştile şi astfel Ştefan a putut 
înfrânge pe poloni”. Al. Boldur face această justă şi mustrătoare ob¬ 
servaţie: “Deci victoria lui Ştefan cel Mare nu se datoreşte geniului 
lui militar, ci... moscoviţilor”. Recenzia lui P. P. Panaitescu ca şi car¬ 
tea lui I. Ionaşcu au apărut în 1955, cei doi istorici se ajustau situaţiei, 
coborând istoria la plecăciuni slugarnice. La 1492 Rusia nu exista, iar 
Ivan al III-lea era doar prinţul Moscovei, atât P. P. Panaitescu cât 
şi I. Ionaşcu o ştiau, dar alterarea adevărului istoric era impusă de 
necesitatea unui trecut apropiat, dureros. 

Am făcut acest citat pentru a sublinia severitatea spiritului critic 
a lui Al. Boldur, care respectă adevărul istoric neacceptând alterări 
oportuniste. De aceea, pe bună dreptate socotim istoria lui Ştefan cel 
Mare ca un model de erudiţie şi spirit critic în folosirea documentelor. 
Când termini lectura acestei cărţi, ai sentimentul tragic al eroicei per¬ 
manenţe, străbătând dramaticele momente ale unei istorii chinuite, al 
aceluiaş spirit pe acelaş pământ. Şi cu atât mai cuceritoare este lectura, 
cu cât Al. Boldur nu foloseşte stilul patetic, lăsând documentelor eloc- 

venţa. Desprind din Camille Jullian acest sfat pe care ii dă diploma¬ 
ţilor: “Voi sunteţi diplomaţii unei conjuncturi, istoricul este analistul 
a douăzeci de secole... In interesul vostru, ascultaţi-le legile. Să cons¬ 
truieşti fără istorie, înseamnă să construieşti pe nisip. Ea vă vorbeşte 
în numele adevărului, ea vă propune legile vremurilor dispărute, care 
va fi legea vremurilor ce vor veni. La 1970 ca şi in vremea lui Ştefan 
sau Mihai, situaţia noastră este aceeaşi, datorită viabilităţii factorului 
geografic. 

In opinia mea, istoria ştiinţifică a poporului român începe cu Haş- 
deu, continuă cu A. D. Xenopol care in 1893 când a publicat “Istoria 
Românilor din Dacia Traiană a fixat definitiv cadrul istoriei naţionale. 
Ion Bogdan, marele iniţiator in studiul documentelor slave şi N. Iorga, 
îi putem socoti ca marii ctitori ai istoriei noastre. Pe urma lor au 
păşit istoricii I. Ursu C. C. Giurescu. In această constelaţie, V. Boldur 
are o necontestată dimensiune de primă mărime. 

încerc o aleasă satisfacţie să urmăresc lucrările tinerei generaţii 
de istorici care păstrează cu atâta rigoare disciplina spiritului critic, 
în căutarea adevărului istoric. Peste vitregiile unei epoci, respectul 
adevărului recapătă autoritatea. 

După 43 ani de la publicarea articolului asupra volumului consa¬ 
crat Basarabiei, incerc o mare satisfacţie să scriu aceste rânduri, pre¬ 
zentând cartea unui mare istoric care, în pofida anilor, păstrează 
tienreţea cercetătorului trecutului românesc. 

Pamfil Seicaru. 


— IV — 


www.dacoromanica.ro 


PREFAŢA 


Ştefan cel Mare prezintă în istoria Moldovei, în istoria 
românilor şi în istoria universală, o figură proeminentă, prin 
calităţile sale alese, manifestate în conducerea Moldovei. A 
condus-o un timp îndelungat, peste 47 de ani, aproape o 
jumătate de secol, şi în acest timp a avut 36 de bătălii, din 
care numai două le-a pierdut, după propria sa mărturisire, 
făcută doctorului său Muriano. 

Dacă am compara anii de domnie cu numărul de bătălii, 
am constata că a rămas liniştită numai o pătrime din aceşti 
ani, ceeace înseamnă o tensiune internă extraordinară si pare 
a fi o enigmă. Cum a putut suporta ţara moldovenească aceas¬ 
tă extremă încordare a tuturor puterilor sale? De unde vine 
această vitalitate extraordinară a poporului? Cum se poate ex¬ 
plica politica externă, generatoare de multe răsboaie, deseori 
pustiitoare şi desastroase? 

Orice stat pentru a exista are nevoie de apărare, de asigu¬ 
rarea integrităţii sale, de independenţă. Moldova simţea aceas¬ 
tă necesitate elementară mai acut, decît orice altă ţara din 
cauza situaţiei sale geografice. Moldova, ţară mică, cum era, 
se afla în vecinătatea a trei mari puteri Ungaria, Polonia 
şi Turcia. In cursul istoriei sale Moldova era nevoită să ma¬ 
nevreze mereu între ele. 

La întemeierea sa această ţară era “marca” coroanei mag- 

hiare de unde vine tendinţa ungurească de a o trata ca atare 
“ad infinitum”. Ungaria se interesa şi de legături comerciale 
cu Moldova. 

Polonia simţea nevoia de un debuşeu economic şi -privea 
tară modovenească ca un teritoriu util pentru negoţ cît şi 
ca o cale de transit cu Orientul şi Turcia. 

Bogăţiile solului moldovenesc atrăgeau atenţia tuturot 
vecinilor ei. 

In ceaace priveşte Turcia, sultanii căutau să facă cuceriri 
pentru a subjuga teritorii şi ţări sau a le impune tribut, care 
pe timpul lui Mahomet al II —lea se ridica la suma aprecia¬ 
bilă de 55-70 mii de galbeni pe an storşi din vlaga popoarelor 
creştine. Moldova era socotită de turci, începînd de la Petru 
Aron, 1455-1457 o ţară tributară. 

Din toate primejdiile pentru existenţa statului moldove¬ 
nesc cea mai mare era primejdia turcească, deoarece turcii 
manifestau vădite intenţii de cotropire a Moldovei. Pe lingă 
aceasta turcii nu veneau singuri, ci însoţiţi de oastea domni¬ 
torilor munteni şi de tătari. Această particularitate a amenin¬ 
ţării turceşti a impus domnului nevoia de a lupta împotriva 
ţării Româneşti su scopul de a o asocia la acţiunea comună 
împotriva turcilor. 

De patru ori Ştefan cel Mare a stat în faţa perspectivei 
ameninţătoare de a-şi pierde tronul, din cauza, pretenden¬ 
ţilor Petru şi Berindei în 1467, Alexandru, pretinsul frate 
a lui Ştefan, în 1476, Hroiot în 1485 1486, şi, însfîrşit iagello- 
nul Sigismund în 1497. Ştefan cel Mare a rezistat cu multă 
tărie, impotrivindu-se cu succes tuturor încercărilor de 
a-l ahmga de pe tron. 

In ciuda numărului mult mai mic de luptători moldoveni 
de care dispunea în războaie, Ştefan cel Mare a ştiut să obţină 
victorii strălucite, uneori răsunătoare. 

Desigur, era un geniu militar, dar aceasta nu este o expli¬ 
caţie suficientă. Orice om mare acţionează într-un anumit 
mediu şi numai în strînsă legătură cu el poate creia fapte 
mari. Prin urmare, răspunsul la toate întrebările de mai sus 
ne poate da numai interdependenţa dintre starea socială şi 
situaţia internă a Moldovei, pe de o parte şi politica externă 
a acestui domnitor pe de altă parte. Tratînd şi una şi alta în 
legătura lor, vom putea înţelege şi secretul succeselor lui 

Ştefan cel Mare. 

Portretul din “Evangheliarul dela Homor” de 
E. Bucevski. 

(Biblioteca Academiei Române.) 

Ştefan cel Mare, în măreaţa operă de apărare a integrităţii 
teritoriale şi independenţii ţării sale (1). 

Planul lucrării noastre prevede trei părţi şi anume: prima 
—informaţii preliminare, a dna — statica Socială, a treia 
—dinamica politică după care vine încheierea. 

Prin Statica Socială înţelegem materia socială, turnată în 
anumite forme : esenţialul regimului feudal din acel timp 
—proprietatea pămîntului, exploatarea lui, divizarea societăţii 
în clase sociale (superioare şi inferioare), economia ţării şi 
politica economică a domniei, baza socială a puterii domneşti, 
organizarea oastei, raporturile dintre domn şi biserica orto- 
xă şi concentrarea puterii în mîinele domnului. 

Ştefan stabileşte raporturi bune cu biserica, al cărui aju¬ 
tor spiritual preţuia foarte mult. Se gîndeşte să construiască 
necropola pentru familia sa şi a început să zidească mănăsti¬ 
rea Putna (1466) a cărei construcţie termină în 1469. 

In paginile consacrate dinamicii politice, vor fi tratate : 
mişcarea politică, adică orientarea politică externă a ţării, 
bătăliile, pe care le-a dus Ştefan Voievod pentru apărarea in¬ 
tegrităţii ţării sale, şi tratatele de vasalitate, încheiate, de 
Ştefan cel Mare pentru a proteja păstrarea intactă a Moldovei. 

Se desenează trei perioade mari : Prima perioadă cuprin¬ 
de timpul între 1457 şi 1469. După înscăunare, Ştefan cel 
Mare vînează în Polonia la graniţa cu Moldova pe rivalul său 
şi ucigaşul tatălui său Petre Aron, încheie pacea cu Polonia 
şi se declară vasal al regelui polonez (1459). Apoi duce acţiune 
războinică contra ungurilor şi reuşeşte să-l decapiteze pe Pe¬ 
tre Aron. In Sfatul domnesc se introduce paritate între boierii 
fără funcţii în Stat şi cei cu funcţie. 

Perioada a doua este cea mai sbuciumată din viaţa domni¬ 
torului 1470-1486, deoarece în acest timp el duce războaie îm¬ 
potriva turcilor. Dar pentru a-şi pregăti izbînda luptă întîi 
împotriva Ţării Romăneşti, pentru a o asocia la acţiunea sa 


(1) Bibliografia se dă de noi la începutul fiecărui capitol şi in 
note în cursul expunerii. 

Un indice general de bibliografie a apărut în “Cultura moldove¬ 
nească în timpul lui Ştefan cel Mare”, Buc, 1964, sub semnătura Lui 
Şerban Papacostea (p. 641-675), la care se şi poate apela în caz de 
nevoie. 

de apărare împotriva turcilor, care doreau a subjuga Moldova. 
In sfatul domnesc boierii cu funcţii în stat predomină. 

A treia perioadă, destul de neglijată de istoriografia ro¬ 
mână, cuprinde anii 1487-1503. Ştefan cel Mare constată că 
lupta împotriva turcilor nu mai este posibilă, se hotărăşte a 
le plăti regulat tributul şi îşi îndreaptă privirile asupra nor¬ 
dului spre polonezi şi galiţieni. Încheie alianţă cu Moscova 
(1491) şi Crimeia (1492). Se apără contra pretenţiilor poloneze. 

Autoritatea domnului este la apogeu-. în Sfatul domnesc 
numărul sfetnicilor fără funcţii în stat a fost redus aproape 
la zero (1498-1503). 

In 1499-1500 are loc o ostilitate ocazională faţă de turci. 
In 1502-1503 Ştefan cel Mare pretinde să-şi anexeze dela po¬ 
lonezi Pocuţia, dar pînă la moartea sa nu reuşeşte să obţină 
formele juridice pentru posesiunea acestei provincii. 

In 1504 Ştefan cel Mare moare, lăsînd Moldova întărită şi 
independentă. 

Am căutat să ilustrăm lucrarea noastră pentru a satisface 
dorinţa legitimă a cititorului de a cunoaşte trecutul şi prin 
imagini. 

Pentru chipul lui Ştefan Voievod am ales patru portrete : 

1) primul de pe Evanghelia de la Homor, unde domnul 
arată încă foarte tînăr. 

2, 3) al doilea şi al treilea din mănăstirile Putna şi Voro- 
neţ, care ni-l prezintă pe domn cam la mijlocul vieţii sale şi, 
in sfîrşit, 

4) al patrulea de la mănăstirea Dobrovăţ, întemeiată abia 
cu puţin înainte de sfîrşitul vieţii domnitorului, în 1503 şi 
zugrăvită mai tîrziu pe timpul lui Petru Rareş, pe la mijlocul 
secolului al XV-lea, cînd portretul putea să fie făcut de artis¬ 
tul vremii numai după memorie probabil în ultima perioadă 
a vieţii domnului. 

PARTEA l-a 

INFORMAŢII PRELIMINARE 

CAPITOLUL 1 
DOMNUL ŞI SFETNICII LUI 

1. OCUPAREA TRONULUI 

RADIŢIA pune naşterea şi copilăria lui Ştefan 
cel Mare prin părţile Borzeştilor din ţinutul 
Bacău-lui. Satul Bogdana şi pîrîul cu acelaşi 
nume, precum şi satul Bogdăneşti din acelaşi 
ţinut stau în legătură cu numele tatălui său 
Bogdan. In comuna Borzeşti Ştefan cel Mare 
avea în proprietate satul Rădeani. 

Tatăl lui Ştefan a petrecut mult timp în 
Ţara Românească, fiind pribeag la curtea lui Vlad Dracul 
(1437-1446). Acolo a cunoscut pe viitoarea sa soţie Oltea. După 
moartea soţului său Oltea s’a călugărit, căpătînd numele de 
Maria. 

M. Costăchescu a emis o ipoteză plauzibilă că Ştefan cel 
Mare a fost fiu natural a lui Bogdan şi al Olteei, după cum 
şi tatăl său a fost fiu natural a lui Alexandru cel Bun (1) 
Copii din flori sînt deseori foarte capabili şi talentaţi. 

Bogdan al II-lea a domnit în Moldova între 12 octombrie 
1449-Octombrie 1451. A fost ucis de Petru Aron la Reuşeni în 


(1) M. Costăchescu, Observări istorice cu privire la neamul lui 
Ştefan cel Mare, Iaşi, 1927, p. 5. 

1451 (1). Această odioasă crimă trebuia să fi produs o puter¬ 
nică impresie asupra tînărului fiu al nenorocitului domn. 
Ştefan a pribegit la unguri, aici s’a oprit la curtea lui Iancu 
din Hunedoara şi, apoi, a plecat în Ţara Românească la Vlad 
Ţepeş (1456-1462). 

Adunînd 6.000 de ostaşi (2), în care intrau şi oamenii puşi 
la dispoziţia lui de Vlad Tepeş, el s’a hotărît să pornească 
contra lui Petru Aron pentru a-1 răsturna din scaun şi a-i 
ocupa tronul. 

Cu privire la localitatea, unde s’a dat lupta între Ştefan 
şi Petru Aron, există o divergenţă de păreri. Majoritatea isto¬ 
ricilor (N. Iorga, I. Ursu, C. G. Giurescu, I. Minea ş. a.) fi¬ 
xează locul bătăliei la Doljeşti în ţinutul Romanului, repetînd 
ceeace se află în cronicile moldoveneşti. 

A. D. Xenopol, luînd în considerare o versiune a cronicii 
lui Gr. Ureche, afirmase că lupta a avut loc la Joldeşti de pe 
Vorona din ţinutul Botoşani (3). 

Cu multe amănunte cu privire la drumurile de atunci 
E. Diaconescu a căutat să documenteze părerea lui A. D. Xe¬ 
nopol (4). 

C. Gârka vede locul bătăliei la Doljoc, pîrîu şi deal pe 
Prut, în apropiere de Cernăuţi, ceea ce e cu totul departe de 
adevăr (5). 

Cred că chestiunea e pe deplin lămurită de Al. Gonţa, care 
întriun studiu special a dovedit că Ştefan Voievod s’a oprit 
la Dolheşti (în cronica moldo-germană; Dolschecht), care era 
satul surorii sale, căsătorită cu Şendrea, viitorul portar, de 
pe Somuzul mare (6). Din cei 6.000 de oşteni, cu care a pornit 


(1) Letopiseţul de la Bistriţa, ed. I. Vlădescu, p. Letopiseţul 
Ţării Moldovei, ed. G. Giurescu, Buc. 1916, p. 41. N. Iorga Istoria lui 
Ştefan cel Mare, Buc. 1904, p. 54. V. Pîrvan, Alexandru Vodă şi Bog¬ 
dan Vodă, Buc. 1904, p. 57-61. N. Grigoras, Din istoria diplomaţiei 
moldoveneşti (1432-1457), Iaşi 1948, p. 171-172. 

(2) Cronica moldo-germană, ed. J. C. Chiţimia, p. 36 (59). 

(3) A. D. Xenopol, Istoria românilor din Dacia Traiană, ed. III, 
voi. IV, p. 270. 

(4) E. Diaconescu. Vechile drumuri moldoveneşti, 1939, p. 94, 
99, s. a. 

(5) O. Gdrka, Cronica epocii lui Ştefan cel Mare (1458-1499), 
Buc., 1937, p. 110, nota 5. 

(6) Al. I. Gonţa, O problemă de geografie istorică, în “Studii”, 
an. XI, 1958, nr. 6, p. 189-201 (extras 1-13), mai ales p. 200 (12). 

la luptă Ştefan Voievod probabil 1.000 i-au fost puşi la dispo¬ 
ziţie de Vlad Tepeş, iar restul şi-a adunat el din Ţara de jos 
a Moldovei. 

O putea face aceasta uşor, deoarece, probabil, a intrat în 
Moldova încă pe la sfîrşitul anului 1456. La 12 octombrie din 
acest an el a emis un act, prin care a întărit vînzarea satului 
Bucşăşti (din judeţul Bacău). Publicînd acest act, M. Costă- 
chescu bănuieşte că Ştefan Voievod la sfîrşitul anului 1456 
stăpînea Ţara de jos a Moldovei (1). 

Lupta a avut loc la 12 aprilie 1457. Petru Aron a fost în- 
frînt. In cronicile române se arată că a doua luptă s’a produs 
la 14 aprilie la Orbie în judeţul Neamţ. In timpul din urmă 
se pune la îndoială că ar fi avut loc a doua luptă, deaorece în 
cronica lui Gr. Ureche se afirma că, biruind pe Petre Aron, 
Ştefan Vodă i-a tăiat capul (2). 

Dar se ştie că Petru Aron n-a fost omorît în luptă, ci a 
fugit în Polonia. De aceea, O. Gorka emite o ipoteză plauzibilă 
că cronicarul a îmbinat lupta din 1457 cu cea de mai tîrziu 
din 1469 (3), cînd, după cum se ştie, Petre Aron într’adevăr a 
fost decapitat. Ipoteza e împărtăşită de N. Grigoras (4), iar 
Al. Gonţa afirmă însă că a doua luptă între Ştefan cel Mare 
şi Petru Aron n’a avut loc (5). 

împreună cu Petre Aron au fugit boierii, Mihul, Duma 
Braievici, Stanciul, Costea, Danovici, Ion Pîrcălabul şi Vasco 
Levici. O bună parte din ei s’a întors în ţară (6). 

Cronicile ne povestesc că, după victorie, Ştefan Voievod s’a 
îndreptat spre locul ce se cheamă “Direptate” (7). Acest loc 
nu putea fi identificat în sens toponimic, de aceea se credea 


(1) M. Costăchescu, Documentale moldoveneşti de la Ştefan cel 
Mare, Iaşi, 1933, p. 13 u„ 18. 

(2) Letopiseţul Tării Moldovei, ed. C. Giurescu, p. 43. 

(3) O. Gorka, op. cit., p. 71, nota 7. 

(4) N. Grigoraş, începuturile domniei lui Ştefan cel Mare (1457- 
1459), în Studii şi Cercetări Ştiinţifice”, Istorie, an. Vin (1957), f. 1, 
p. 49-50. 

(5) Al. I. Gonţa, op. cit., p. 201 (extr. ''3). 

(6) I. Bogdan, Contribuţii la istoria Moldovei între anii 1448- 
1458, Buc., 1907, p. 8. N. Iorga, Istoria lud Ştefan cel Mare, p. 74. 

(7) Gr. Ureche, ed. P. P. Panaitescu, p. 91. Cronica Putnei, ed. I. 
Vlădescu, p. 116. 

că denumirea aceasta a fost inventată de popor şi repetată de 
cronicari. 

Dar, bazîndu-se pe un document de mai tîrziu, din 20 mar¬ 
tie 1554, Al. Gonţa l’a identificat cu un loc nu departe de locul 
victoriei, tot pe Şiret. Se numeşte “Dreptatea” sau “Cîmpia 
Dreptăţii” şi se află în proprietatea mănăstirii Pobrota (ca 
şi Dolheştii) (1). 

In acest loc al Dreptăţii, după cum atestă Gr. Ureche, 
“strîns-au boiarii ţării cei mari şi mici şi altă curte măruntă 
dimpreună cu mitropolitul Teoctist şi cu mulţi călugări... şi 
i-au întrebat pe toţi: iaste-le cu voie tuturor să le fie domn? 
Ei cu toţii au strigat: “Intru mulţi ani de la Dumnezeu să 
domneşti” (2). 

Din faptul că scena de “alegere” lipseşte în letopiseţele de 
la Putna şi al lui Azaric, s-a tras concluzia că alegerea nu a 
avut loc (3). 

Noi credem dimpotrivă că scena aceasta descrisă cu des¬ 
tule amănunte nu putea să fie pe de-antregul inventată şi 
este în stilul epocii: unanimitate impusă de învingător! Tă¬ 
cerea altor cronici nu discreditează mărturia lui Gr. Ureche. 
Iar comedia alegerii îi era necesară, noului domn pentru a 
demonstra că şi-a căpătat domnia nu atît prin spada sa pro¬ 
prie cît datorită consimţămîntului ţării. 

N. Grigoraş afirmă că Ştefan cel Mare a reuşit chiar în 
timp de doi ani (1457-1459) să-şi consolideze domnia (4). 

Totodată autorul arată ce anume acţiune a întreprins dom¬ 
nitorul pentru consolidarea domniei: el şi-a îndreptat atenţia 
spre repopularea ţării, a creat a nouă categorie de nobili (vi¬ 
teji), a întărit puterea militară a ţării, s’a înţeles cu vechile 
cadre ale boierimii, a numit în sfat un număr mai mare de 
pîrcălabi (în loc de 2, 3-5), a introdus în rîndurile membrilor 
sfatului domnesc rude proprii, a încercat să-l cheme în ţară 
pe Mihul şi pe ceilalţi boieri refugiaţi, la 31 martie 1458 a acor- 


(1) Al. I. Gonţa, op. cit., p. 201 (13) şi Doc. priv. ist. Rom., A. XVI, 
voi. II, p. 53. 

(2) Gr. Ureche, p. 91. 

(3) I. Bogdan, Vechile cronici moldoveneşti, p. 144. Letopiseţul lui 
Azarie, p. 91 şi 126. N. Grigoraş, op. cit., p. 52. 

(4) N. Grigorş, op. cit., p. 57 (extras 23). 


— i r. — 


www.dacoromanica.ro 



dat braşovenilor un privilegiu comercial şi in acelaşi timp a 
plătit turcilor tribut (1). 

Credem că autorul a exagerat efectul acţiunii lui Ştefan 
în aceşti doi ani. Domnul n’a putut să-şi considere domnia 
consolidată şi asigurată, atît timp cit Petru Aron uneltea îm¬ 
potriva lui dincolo de hotarul ţării. Pe lîngă aceasta domnul 
abia a pus prim început în îndreptarea situaţiei interne în 
ţară. In acest scurt timp ţara nu putea încă să fie repopulată. 
Măsurile lui cu privire la crearea forţelor noi (vitejii) abia 
se întrevedeau în viitor. împăcarea cu boierimea veche era 
atunci o problemă relativ uşoară, iar chemările adresate lui 
Mihul nu erau de natură să lichideze opoziţia. Celelalte măsuri 
nu aveau alt sens, decît împăciuirea ţării şi păstrarea liniştei 
în exterior. 

De aceea argumentele autorului în favoarea “consolidării” 
puterii domneşti nu le socotim convingătoare. 

După ce s'a autoimpus, domnul îşi schimbă radical curtea 
domnească. Dacă comparăm componenţa sfatului Domnesc, 
din ultimul document, emis de Petru Voievod, la 8 iunie 
1456,, cu imul din primele documente ale lui Ştefan cel Mare, 
din 13 februarie 1458, constatăm că Sfatul Domnesc a lui Pe¬ 
tru Aron număra 19 boieri, iar cel a lui Ştefan cel Mare 23 
de boieri (2)şi că numai trei persoane din trecut au rămas in 
compunerea noului Sfat şi anume: Manoilă de la Neamţ, 
Oana Julici şi Petru Pîrcălab. Restul a fost cu totul nou. In 
afară de acest pîrcălab, restul boierilor cu funcţii a fost schim¬ 
bat complet, inclusiv logofătul. 


2. OPOZIŢIA BOIEREASCĂ DIN POLONIA. MIHUL 

Dar principala figură din domnia trecută, care a fugit îm¬ 
preună cu protectorul său Petru Aron în Polonia, Mihul, s’a 
stabilit în apropiere de graniţa moldovenească şi de acolo 
căuta să submineze domnia nouă. 

Carierea lui Mihul, fiul popii Juga, întîi grămătic şi apoi 


(1) N. Grigoraş, op. cit., p. 52-57 (în extras 18-23). 

(2) M. Costăchescu, Documentele moldoveneşti înainte de Ştefan 
cel Mare, voi. II, Iaşi 1932, p. 577-578, şi I. Bogdan, Documentele lui 
Ştefan cel Mare, voi. I, p. 6-7. 


— 17 — 


2 


www.dacoromanica.ro 



logofăt, nu este prea obişnuita (1). Ascensiunea lui începe din 
anul 1422. Treptat i se întăresc sate, iar la 6 martie 1443 i se 
întăresc mai multe sate noi. 

A ştiut să se folosească de postul său de mare logofăt pen¬ 
tru a agonisi o avere considerabilă, iar odată cu ea a căpătat 
o mare influenţă politică, devenind cel mai mare boier din 
prima jumătate a secolului al XV-lea. 

Ştefan între 1433-1447, fiul lui Alexandru cel Bun, îl pre¬ 
ţuieşte mult, adresîndu-i laude de “drept şi prea cinstit boier 
al nostru, credincios pan”. Mihul cumpără sate, se bagă 
sub pielea lui Petru Voievod (1447-1449), fratele lui Ştefan, 
care şi el îl numeşte “adevărat credincios al nostru şi prea 
cinstit boier”. Alexandru (1449), fiul lui Iliaş, deasemenea se 
foloseşte de serviciile lui şi îi întăreşte satele, vorbind în lim¬ 
bajul predecesorilor săi. In 1455 i se întăresc satele şi el apare 
în sfatul domnesc. 

îmbogăţirea rapidă şi ascensiunea lui politică nu trebuie 
să ne mire. Sub urmaşii lui Alexandru cel Bun, fărâmiţarea 
feudală şi coborîrea prestigiului domnesc a luat proporţii mari. 
Goana după pămînt era cea mai importantă preocupare 
boierească. 

In legătură cu evenimentele, Mihul devine şi diplomat. 
Ţara a fost slăbită îm urma certurilor interne şi nu era capa¬ 
bilă să se împotrivească primejdiei externe. De aceea cînd sul¬ 
tanul Mahomet II a adresat lui Petru Aron ultimatumul său, 
acesta cu cei din jurul lui s’a hotărît să plătească turcilor 
tribut (2.000 de galbeni), iar cu aranjarea chestiunii a fost 
însărcinat şi trimis la turci Mihul (2). 

După fuga sa în Polonia, Mihul se adaptează repede situa¬ 
ţiei noi, fiind în relaţii bune cu Musila şi Bartolomeu Bucea- 
cki, care îi dăruiesc sate (3). 

După calculul lui M. Costăchescu, Mihul a avut în ţară 
peste 50 de sate şi selişti, afară de mori, prisăci şi ţigani. Sa¬ 


ci) M. Costăchescu, op. cit., voi. I, Iaşi 1931, p. 501-506. Vezi şi 
două monografii: C. V. Dimitriu, Un mare boier moldovean... logofă¬ 
tul Mihail Mihu, Buc., 1932, şi N. Grigoras, Logofăt Mihu, Buc., 1945. 

(2) M. Costăchescu, op. cit., voi. II, p. 797-800. 

(3) P. P. Panaitescu, Contribuţluni la istoria lui Ştefan cel Mare, 
Buc., 1934, p. 16-17. Deasemenea O. G6rka, Cronica epocii lui Ştefan 
cel Mare, 1937, p. 63-64. 


— 18 — 


www.dacoromanica.ro 



teie iui erau Situate la graniţa leşească, ceea ce i-a înlesnit 
fuga în Polonia. 

Fuga lui trebuia să fie judecată prin prisma vederilor 
timpului. 

In feudalismul apusean există dreptul tradiţional al va¬ 
salului de libertate a dezavuării seniorului (1). Vasalul îşi 
căuta pe un protector care prezenta suficientă putere şi îi asi¬ 
gura avantaje considerabile. Legătura era reciprocă şi se baza 
pe egală nevoie a unuia de celălalt. Ruperea contractului nu 
prezenta nimic neobişnuit. 

Numai atunci, cînd în locul fărâmiţării feudale a început 
procesul de centralizare a puterii, libertatea vasalului a fost 
stingherită. El nu mai putea părăsi pe seniorul său. Se năştea 
sistemul persecuţiei celor ce manifestau dorinţa să desfacă 
contractul. 

In orientul Europei, la ruşi, cu întinderile mari ale dome¬ 
niilor lor şi cu existenţa a mai multor principate independen¬ 
te, în prima perioadă a existenţei feudalismului, libertatea va¬ 
salului de a sluji cu pămîntul său oricui din principi ar dori 
se respecta cu stricteţe. Exista şi o formulă consacrată din 
gramatele (tratatele) între principii ruşi: “Boierilor şi slugilor 
noştri liberi deplină libertate” (de alegere a seniorului) (2). 
In cazul dezavuării domeniul, situat pe teritoriul seniorului, 
rămînea în proprietatea vasalului (3). 

In perioada luptei pentru centralizare din a doua jumă¬ 
tate a secolului al XV-lea apare o nouă noţiune de supuşenie 
şi principele moscovit luptă împotriva plecării de la el a slu¬ 
gilor lui, socotind-o drept trădare. 

Cu această ocazie ţinem să subliniem că greşesc autorii 
care cred că părăsirea seniorului —suzeranului— prezenta în 
permanenţă, în toate perioadele istoriei romîneşti, o crimă de 


(1) Al. Eck. Le grand domaine dans la Russie du moyen âge, Buc., 
1945, p. 43. Marc Bloch. La sociâtâ feodale, Paris, 1939, p. 398 ş. u. 
326 ş. u. 

(2) K. V. Bazlllevlcl: Politica externă a statului rus centralizat. A 
doua jumătate a secolului al XV-le, 1952, p. 348 e şi tr. rom. 

(3) Al. Eck. op. cit., p. 15. 


— 19 — 


www.dacoromanica.ro 



“hitlenîe” şi ca deci libertatea vasalului nu exista (1). Aceas¬ 
tă părere nu corespunde cu sistemul de raporturi feudale. 
Noţiunea “hitleniei”, nu apare decît atunci, cînd domnitoru¬ 
lui nu-i place libertatea vasalului şi el luptă împotriva ei pen¬ 
tru promovarea puterii sale. Pedepsirea hitleniei a devenit un 
atribut al domniei, cînd a început lupta împotriva fărâmiţării 
feudale şi atotputerniciei boierilor şi nu înainte de aceasta. 

In cursul istoriei Moldovei se poate observa o oarecare 
luptă între aceste două principii. 

Mihul a fugit în epoca fărâmiţării feudale, deci fuga lui 
nu era potrivnică obiceiurilor timpului. Probabil, şi Ştefan 
Voievod, care era la primii săi paşi n’a procedat încă la 
centralizarea puterii în stat, a avut în timpul primei din cele 
patru chemări, cel puţin la început, o atitudine înţelegătoare, 
dc împăciuire, pe care însă n’a înţeles-o Mihul (2). 

Cu timpul dispoziţia sufletească a domnului s’a schimbat. 
Chiar în a doua chemare (1460) întîlnim înserată o propoziţie 
care dă de gîndit. Se spune: “Vei arăta numai hrisoavele şi 
drepturile tale” asupra moşiilor şi satelor. 

Mihul şi-a agonisit averea în timpurile tulburi ale succe¬ 
sorilor lui Alexandru cel Bun şi, probabil, şi-a dobîndit unele 
sate prin silnicie, ceea ce era cunoscut de toată lumea. In 
1448 el, fiind logofăt, şi fraţii săi Tudor şi Duma au avut pîră 
cu Stan Poeană pentru sate. Dar, probabil, cîte alte cazuri de 
samavolnicie au ieşit la iveală, după plecarea lui? 

Salvconductul cu a doua chemare conţinea o indicaţie pre¬ 
cisă că toate titlurile lui de proprietate vor fi revizuite şi, 
eventual, numai o parte din avere îi va fi înapoiată. “Revi¬ 
zuirea titlurilor” nu este un limbaj al unui domn lipsit de 
voinţă. 

Evident, Mihul îşi dădea seama ce înseamnă această revi¬ 
zuire. 

Mai departe domnul recurge la momeli. In al treilea salv- 
conduct se spune că Ştefan Voievod i-a întors curţile pe Seret 


(1) De exemplu, Barbu T. Cimpina, “Despre principiul clasic al 
pedepsirii hitleniei”, Cecetări, p. 30, şi I. Ionaşcu, Ştefan cel Mare, 
1955, p. 11. 

(2) Salvconductele din 13 sept., 1457, 12 iunie 1460, 28 iulie 1468 
şi 10 august 1470, Ioan Bogdan, Documentele lui Ştefan cel Mare, 
voi. H, p. 257, 269, 305 şi 309. 

împreună cu încă două sate. Totuşi pentru înapoierea altor 
sate e pusă condiţia: “Dacă vom vedea că ne slujeşte cu cre¬ 
dinţă, îi vom întoarce şi alte sate”. Prin al patrulea salvcon- 
duct i s’au restituit încă trei sate. Dar ce însemnătate aveau 
aceste cîteva sate, cînd el le avea peste 50 la număr?. 

Se înţelege deci prudenţa lui Mihul. Nu punea prea mare 
preţ pe chemările, ce i-au fost adresate. 

Ştefan Voievod, desigur, avea interes ca să nu-1 aibă pe 
Mihul în Polonia, ci acasă sub supravegherea sa. Pe această 
cale ar fi reuşit să împace acea parte din boierime, care dorea 
întoarcerea lui Mihul în ţară. Nu trebuie să credem că în 
cazul cu Mihul domnul era mai puţin diplomat, decît în alte 
chestiuni interne şi externe. Dacă în ciuda chemărilor şi 
promisiunilor de a-1 milui şi a-1 ţine în cinste Mihul nu s’a 
întors, înseamnă că nu s’a încrezut prea mult în cuvintele 
domnului. 

In ipoteza întoarcerii în ţară, Mihul ar fi trebuit să fie 
absolut fidel, chiar aservit vederilor şi poruncilor domnului. 
In cazul unei abateri mai mult sau mai puţin serioase, ar 
fi fost bănuit de trădare şi nu i-ar fi ajutat atunci toate pro¬ 
misiunile cu dărnicie înserate în scrisorile domneşti. Dat 
fiind posibilitatea mai mult ca sigură a ivirii desacordului 
dintre Ştefan şi Mihul în cazul întoarcerii lui, soarta acestuia 
ar fi fost pecetluită. 

Din izvoarele noastre nu rezultă că chemările, adresate 
de Ştefan lui Mihul de a se întoarce în ţară, ar fi semnalat iz- 
bînda boierimii în politica internă a acestui domn. E mult 
mai verosimil că ele erau dictate de calculele proprii alp 
domnitorului în conformitate cu interesele lui. Domnul, pro¬ 
babil, era de acord cu acea parte din boierime, care a dorit 
aceasta cu toată sinceritatea, însă boierimii refractare ve¬ 
derilor domnului, a cărei existenţă la începutul domniei tre¬ 
buie să o admitem, îi convenea ca un alt refractar şi răzvră¬ 
tit să se afle dincolo de graniţa ţării, Polonia, pentru a 
susţine trează opoziţia domniei noi. 

Prin urmare, cazul cu Mihul nicidecum nu pledează în 
favoarea aservirii lui Ştefan programului boieresc de guver¬ 
nare. 


(1) După cum crezuse Barbu T. Cîmpina, op. cit., p. 37. 

S’a făcut încercarea de a pune la îndoială libertatea de 
acţiune a lui Ştefan, din cauză că dincolo de hotarele ţării 
în Polonia se afla rivalul său Petru Aron şi boierimea ar fi 
silit pe Ştefan să ierte pe boierii fugiţi în Polonia, în frunte 
cu logofătul Mihul, ceace ar fi fost “un indiciu al slăbiciu¬ 
nii poziţiei interne a lui Ştefan în această vreme” şi pe de 
altă parte aceleaşi presiuni boiereşti i s'ar datora şi încheie¬ 
rea tratatului din 4 aprilie 1459 cu reprezentantul regelui 
polon (1). 

Această caracteristică este inexactă. Desigur, nu se poate 
vorbi de deplina libertate de acţiune a domnitorului, în acest 
timp, dar nici de completă aservire faţă de boierimea mare. 

Ştefan Voievod avea tot interesul să reducă sau poate chiar 
să nimicească opoziţia boierilor fugari în Polonia. De aici 
vin salvconductele adresate logofătului Mihul, precum şi ier¬ 
tarea boierilor, care s-au refugiat împreună cu el (2). 

Nu ne îndoim că o parte din boierimea ţării dorea menţi¬ 
nerea opoziţiei în străinătate, în vecinătatea statului, deoarece 
în acest caz îi era mai uşor să-şi impună voinţa domnitorului. 

Dar măsurile luate de Ştefan cel Mare corespundeau per¬ 
fect cu situaţia lui ca un domnitor nou. Şi viata a dovedit că 
el a avut perfectă dreptate. Boierii refugiaţi s’au înapoiat şi 
l-au servit pe domn în activitatea sa fără a se compromite. 


3. TRATATUL POLONO-MOLDOVENESC 
DIN 4 APRILIE 1459 

Ar fi greu de admis că incursiunile războinice ale oastei lui 
Ştefan în Polonia ar fi fost inspirate de marea boierime. Dim¬ 
potrivă ele pe deplin corespund cu caracterul domnitorului 
şi cu activitatea lui în general. 

Gl. Ureche, care era un exponent al vederilor boieri¬ 
mii, îi face lui Ştefan reproşul că după inscăunare primii 
săi paşi erau îndreptaţi nu spre aşezarea ţării, ci “de război 
se gătia”, împărţind “oştirii sale steaguri” şi punînd “hotno- 


(1) Istoria Romîniei, voi. II, p. 490 s. u. 

(2) Atitudinea regelui şi autorităţilor poloneze faţă de Mihul v. 
la P. P. Panaitescu, Contribuţii la Istoria lui Ştefan cel Mare, Buc., 
1934, p. 16. 

gi” şi “căpitani” (1). Prin urmare, boierimea în marea ei 
majoritate nu dorea război, ci pace. 

Din conţinutul acordului din 1459 se vede că înainte de 
încheierea păcii exista o stare de luptă între moldoveni şi po¬ 
loni: război, discordie, jafuri, incendieri şi vărsări de sînge. 
Probabil, domnitoru mergea pe urmele lui Petru Aron, dorind 
să-l ajungă pentru a-1 extermina. 

Trebuie să credem că, în afară de desele ciocniri dintre 
polonezi şi moldoveni, a avut loc şi o bătălie puternică între 
aceşti inamici, care a şi dus în sfîrşit la încheierea păcii între 
beligeranţi în 1459. Probabil, această bătălie n’a fost prea 
fericită pentru moldoveni, altfel Ştefan cel Mare n’ar fi fost 
silit să lase Poloniei Hotinul. Dar-nici înfrîngere. 

“Promitem, să spunea în tratat, a lăsa (polonilor) cetatea 
Hotinului în posesiune şi pace nestricată şi nici într-un caz 
să nu ne gîndim a o tulbura prin violenţă” (2). In afară de 
aceasta domnul se mulţumeşte numai cu îndepărtarea de la 
graniţă moldovenească a lui Petru Aron. 

Judecarea certurilor între moldoveni şi polonezi se face 
de Voievodul Hricko împreună cu domnul în mod provizoriu, 
pînă la decizia definitivă a regelui. 

întregul conţinut al tratatului nu poartă pecetea victo¬ 
riei moldoveneşti. Ştefan s’a declarat vasal al coroanei 
poloneze. 

Acceptarea suzeranităţii poloneze, corespundea interese¬ 
lor lui Ştefan şi statului moldovenesc, deoarece căpătînd în 
persoana domnului un vasal, regele nu mai avea nevoie să-l 
protejeze pe Petru Aron, să facă încercări de a-i reda tronul, 
încît acesta, constatînd răcirea autorităţilor poloneze faţa 
de el, a fost nevoit să părăsească Polonia, trecînd în Ungaria. 

Prin urmare, situaţia creată a dovedit utilitatea tratatu¬ 
lui din 1459 şi nicidecum nu pledează în favoarea presiunii 
boiereşti asupra domnului. 


(1) Gr. Ureche, p. 91. 

(2) I. Bogdan, op. cit., voi. II, p. 267: “Promittiraus castrum Cut- 
hin in posesione et pace intacta dimittere et nullo modo excogitato 
vexare per violentiam.” 

4. CREŞTEREA PUTERII VOIEVODULUI 
IN DATE STATISTICE 

Dorind a stabili cînd a început să crească simţitor puterea 
domnească pe baza de criterii obiective de judecată, am soco¬ 
tit că pentru aceasta nu există altă cale, decît examenul ati¬ 
tudinii lui Ştefan Voievod faţă de membrii sfatului domnesc. 

Competinţa sfatului domnesc a fost generală. Dacă boierii 
în actele externe ale lui Ştefan Voievod devin garanţi, înseam¬ 
nă că ei în statul lor domnesc se ocupau de toate problemele, 
pe care le punea la ordinea zilei actualitatea reală. 

Dacă actele ce s’au păstrat vorbesc mai mult de danii de 
moşii şi de confirmări de danii, de împărţirea sau schimbarea 
moşiilor etc., aceasta se datoreşte faptului că persoanele in¬ 
teresate aveau grijă să le păstreze şi pe de altă parte că aceste 
afaceri erau mult mai numeroase, decît celelalte, care dealtfel 
nici nu se materializau în “hotărîri scrise”, ca în timpurile 
moderne. 

Sfatul domnesc discuta diferite chestiuni în prezenţa dom¬ 
nului şi acesta îşi forma părerea, încotro înclină majoritatea 
şi care sînt motivele diferitelor atitudini, dar nu era obligat 
să respecte întocmai părerea acestei majorităţi. 

Desigur, în cea mai mare parte sfatul domnesc era refrac¬ 
tar cu privire la planurile de centralizare a puterii domnului 
şi multe măsuri de mai mică importanţă, socotite necesare, 
domnul, probabil, le introducea în viaţă fără consultarea sfa¬ 
tului. 

In tot cazul exista tendinţa domnului de a reduce în sfat 
numărul sfetnicilor fără funcţii în favoarea celor cu funcţii, 
fapt care ducea la întărirea puterii domnului. Boierii cu func¬ 
ţii, dregătorii erau mereu în atenţia şi supravegherea domnu¬ 
lui, care în cazul preponderenţei lor în sfatul domnesc ar fi 
putut să ţină în frîu pe boierii din sfat în general. Boierii mari, 
conform cu regimul feudal, aveau îndatorirea de a da sfat 
domnului în sfatul domnesc. 

Grupul boierilor fără funcţii în stat reprezenta ţara, fiind 
compus din elemente cu care domnul avea nevoie să se con¬ 
sulte ca să fie de acord cu majoritatea boierimii mari a ţării. 

Grupul boierilor cu funcţii reprezenta statul, administra¬ 
ţia ţării, subalternii domnului. 

Cetatea Hotinului, văzută dela răsărit dinspre Nistru. 

(Biblioteca Academiei Române .) 

Cetatea Hotinului. Vedere generală. 



Cetatea Hotin. Intrarea principală. 

Pe cine se sprijinea mai mult Ştefan Voievod? Am între¬ 
prins o cercetare cu caracter statistic pentru a vedea care din 
aceste două grupuri predomina în sfatul domnesc şi în ce 
perioade de timp? 

In documentele interne, ca regulă generală, sînt arătaţi 
membrii sfatului, care au luat parte la discuţii şi hotărîri. 
Componenţa sfatului se schimba şi reflecta temperatura po¬ 
litică şi oscilările ei. De aceea am socotit că pentru a afla oum 
a evoluat puterea domnitorului în stat şi cum a crescut pres¬ 
tigiul lui în ochii boierilor, e cel mai bine să cercetez compo¬ 
nenţa sfatului domnesc. 

Pentru a aduce la îndeplinire analiza proiectată am ales 
din documentele interne pentru fiecare an —unul, două sau 
trei. Pentru unii ani avem numai cîte un singur document cu 
arătarea membrilor şi anume pentru anii 1461, 1463, 1474, 
1476, 1478, 1486, 1496, 1498. 

Pentru anii 1477 şi 1485 nu avem nici un document, ceeace 
dealtfel nu e de mirare; în anii premergători 1476 şi 1484 s’au 
întîmplat două evenimente mari în istoria Moldovei: înfrîn- 
gerea de la Valea Albă (Războeni) şi luarea Chiliei şi Cetă- 
ţii-Albe. In primul caz turcii au devastat ţara întreagă pînă 
la Suceava şi era nevoie de timp pentru redresarea ţării, în 
al doilea caz evenimentul a trebuit să producă o mare im¬ 
presie şi să îndemne domnia la căutarea căilor ulterioare în 
politica externă. In ambele cazuri nu mai încăpea vorba de 
funcţionarea normală a sfatului domnesc. 

întotdeauna am avut în vedere, cînd aceasta era posibil, 
ca să iau un document din prima jumătate a anului, al doilea 
din a doua jumătate. 

Oscilaţii între numărul boierilor fără funcţii şi numărul 
celor cu funcţii au importanţă considerabilă. Dacă numărul 
boierilor cu funcţii este mai mare, decît numărul boierilor 
fără funcţii, înseamnă că domnul se sprijină pe subalternii 
săi, cu alte cuvinte pe forţa sa proprie, politică şi socială în 
stat. Dimpotrivă, dacă numărul boierilor fără funcţie este 
mai mare, decît al celor cu funcţii, înseamnă că domnul tre¬ 
buia să ţină cont de stratul acesta social al tării. 

Cercetarea a dat rezultate interesante, demonstrînd jaloa¬ 
nele schimbărilor politice în stat şi a dat posibilitatea să for- 

măm perioade de guvernare ale lui Ştefan, fiecare cu speci¬ 
ficul lui. 

Pe perioade de timp situaţia se prezintă astfel. 

1-2. (1457-1459; 1460-1465). Dacă facem abstracţie de pri¬ 

mul an de domnie, cînd nu s'au cristalizat încă definitiv ra¬ 
porturile între domn şi boieri, putem observa că de la 1458 şi 
pînă la 1465, anul cuceririi cetăţii Chilia, avem următoarele 
cifre: boieri fără funcţie sînt între 17 şi 12, boieri cu funcţii 
între 9 şi 10. Aceasta înseamnă că în acest timp domnul tre¬ 
buia să ţină cont de acei boieri, care se bucurau în ţară de un 
prestigiu mai mare, decît ceilalţi. 

3. In perioada de la 1466 şi pînă la jumătatea anului 
1469, pe care o denumim perioada de tranziţie, se observă ten¬ 
dinţa spre paritate. In rîndul pîrcălabilor intră doi pîrcălabi 
de Chilia (dela 1465) şi doi pîrcălabi de la Cetatea-Albă (dela 
1468), în total între 16 şi 12. In urma situaţiei politice, create 
de cucerirea Chiliei, vedem în sfatul domnesc boieri fără func¬ 
ţie aproximativ între 12 şi 7, pe cînd numărul boierilor cu 
funcţii creşte pînă la 12 şi 16. 

Numai odată numărul lor a fost de 6, anume în 1468, 5 fe¬ 
bruarie, cînd după evenimentele războiului împotriva regelui 
unguresc Mateiaş din decembrie 1467 toţi pîrcălabii, probabil, 
stăteau pe la cetăţile lor şi nu puteau lua parte la şedinţele 
sfatului domnesc. 

4. Jumătatea anului 1469 marchează o schimbare radica¬ 
lă. După ce în prima parte a anului se produce paritatea (10 
la 10). începînd cu a doua jumătate se vădeşte declinul nume¬ 
ric al boierimii fără funcţii în stat. Numărul boierilor fără 
funcţii coboară pînă la 8-10, iar numărul boierilor cu funcţii 
urcă pînă la 16. 

Posesiunea cetăţilor de la marginea sud-estică a ţării, Chi¬ 
lia şi Cetatea-Albă, i-au întărit prestigiul în lăuntrul ţării. La 
acelaşi rezultat au dus şi alte două fapte însemnate: 1) victo¬ 
ria, obţinută în lupta contra regelui unguresc Matei din anul 
1467, cu care ulterior Ştefan s’a împăcat şi 2) decapitarea lui 
Petru Aron, în 1469. Deci privirile boierimii refractare nu mai 
puteau fi îndreptate spre dincolo de graniţă. Domnitorul s’a 
simţit însfîrşit stăpîn pe situaţia internă. 

Nu se poate trece cu vederea şi marea dramă internă: trei 
boieri, printre care vornicul Isaia, au fost decapitaţi (1). Isaia 
începe cariera sa sub Ştefan Voievod cu funcţia de postelnic 
(la 8 sept. 1457) şi la 12 aprilie 1458 îl vedem în funcţia de 
pîrcălab de Neamţ, pe care o menţine pînă la 1464 inclusiv. 
La 3 martie 1465 în locul lui la Neamţ se numeşte pîrcălab 
Bourenul. 

La 11 aprilie 1465 îl vedem pe Isaia pîrcălab de Chilia. Nu 
se ştie de ce la 18 februarie 1466 atît el cît şi colegul său pîr- 
călabul Bucium sînt pomeniţi fără funcţie. 

S a produs o oarecare neînţelegere intre colegi şi ei şi-au 
prezentat lui Ştefan demisia? La 10 mai 1466 amîndoi nu sînt 
pomeniţi, însă începînd din iulie 1466 din nou figurează în 
documente şi unul şi altul. 

La 10 ianuarie 1467 situaţia se schimbă: colegul lui Isaia 
nu mai este Bucium, ci Buhtea. Starea aceasta se menţine tot 
anul 1467. La 5 februarie 1468 Isaia este pomenit fără funcţie; 
tot în 1468 este pîrcălab de Cetatea Albă şi de la 12 septem¬ 
brie 1468 pînă la sfîrşitul său tragic este arătat în documente 
•mereu ca vornic (dvornic) (1). 

Nu avem nici o informaţie cu privire la vreo supărare a 
lui Isaia, pe care i-ar fi pricinuit-o domnul sau la veleităţi ale 
lui nesatisfăcute de domn. Era doar cumnatul lui Ştefan Voie¬ 
vod şi a fost ridicat repede de la treapta puţin însemnată de 
postelnic la rangul de pîrcălab. 

Poate că a fost nemulţumit de transferarea sa de la Neamţ 
la Chilia, o provincie mai îndepărtată de centru, dar şi cu 
mai multă răspundere. Nu cumva transferarea s’a dictat de 
dorinţa domnului de a nu-1 avea în apropiere de graniţa Un¬ 
gariei? 

Domnitorul după 1467 nu l-a pedepsit pentru fapta sa 
nesăbuită, inspirată de vederi înguste sau de răutate, şi l-a 
numit vornic. Insă la 15 ianuarie 1471, din ordinul lui Ştefan 
i s-a tăiat capul, împreună cu Negrilă paharnicul şi Alexa 
Stolnicul. Deci au trecut 3 ani plini de la trădare (1467-1471). 
Din acest fapt s-a tras concluzia că “domnul a fost incapabil 


(1) Cronica de la Bistriţa, ed. I. Vlădescu, p. 119. 

(2) I. Bogdan, op. cit., voi. I, p. 3, 9, 87, 89, 92, 99, 104, 118, 125, 
127 şi A. Sacerdoţeanu, op. cit., p. 194. 

să-şi impună” voinţa lui Isaia sau unuia ca Mihul, că 
faptul oglindeşte “cercul îngust al alianţelor, pe care se spri¬ 
jinea atunci autoritatea sa”, că menţinerea lui în funcţie în¬ 
semna că Ştefan cel Mare aplica programul de guvernare al 
marilor boieri şi că, în sfîrşit, “tăcerea domnului în faţa bat¬ 
jocoririi publice a autorităţii lui produce o impresie peni¬ 
bilă” (1). 

Această prezentare în culori negre a autorităţii domnului 
nu corespunde cu realitatea din acel timp. Dacă domnul ar 
fi fost aservit programului de guvernare al boierilor, apoi el 
n’ar fi îndrăznit să schimbe componenta sfatului domnesc, 
ceea ce de fapt a făcut. La 5 februarie 1468 el scoate pe ur¬ 
mătoarele persoane din sfat: Crasneş vornic, pe Lazea, pe 
Ion fost pîrcălab de Neamţ şi pe Şandrea din Dorohoi. In locul 
acestor patru sînt introduşi alţi patru: Zberiea, Albota, Boo- 
rian, Gangur (2). 

Schimbări noi s’au produs la 24 septembrie 1468. Acum 
au fost scoşi Coste Danovici, Petric şi Albota din cei adăogaţi 
la 5 februarie 1468, Dar în schimb au fost adăugite 7 persoane 
şi anume: Alb din Neamţ, Oanţi din Cetatea-Nouă, Blaca din 
Chilia, Petre Iachimovici, Ciocîrlia, Iaţco Hudici şi Ivaşca 
Hrincovici (3). 

Ştefan Voievod nu se opreşte aici: la 5 iunie 1469 au fost 
scoşi încă patru persoane: Sfetco Dămăcuş, Sacîs spătarul 
Luca stolnic, Buhte din Chilia. In locul lor au fost puşi: Bode 
spătarul. Iuga postelnicul, Herman clucer şi Jurgiu arieş (4). 
Insă ultimele două nersoane şi Ivaşca Hrincovici la 1 aprilie 
1470 au fost scoşi şi înlocuiţi cu Fete din Cetatea-Nouă, Şeful 
Cemat şi Buhte din Chilia reprimit (5). 

Din aceste schimbări se vede că domnul era stăpîn pe si¬ 
tuaţie şi verifica capacitatea fiecăruia din boieri. 

Desigur, nu se înţelege de ce timp de trei ani domnul l-a 
răbdat pe Isaia. Putem numai să facem diferite presupuneri. 
Intîi de toate Isaia era o rudă prin alianţă, cumnat. Diferite 
presiuni din partea rudelor puteau să domolească mînia dom- 


(1) Barbu T. Cîmpina, op. cit., p. 34, 35, 36-37. 

(2) I. Bogdan, op. cit., voi. I, p. 125. 

(3) Op. cit., p. 129. 

(4) Op. cit., p. 135. 

(5) Op. cit., p. 143. 

nului. In afară de aceasta, e foarte posibil că Isaia i-a prezen¬ 
tat domnului explicaţia acţiunilor sale din timpul războiului 
contra regelui Ungariei Mateias, din care ar fi reeşit că nu 
putea proceda altfel, ceea ce a format circumstanţele atenuan¬ 
te pentru vina sa. In sfîrşit eventual i-a cerut şi scuze şi dom¬ 
nul l’a lăsat să se desvinovăţească şi să dea în viitor dovadă 
de lealitate. 

5. De la jum. an 1469 până la 1476. Dar iată că im nou 
eveniment de natura politicii externe pune la încercare “cre¬ 
dinţa” lui Isaia. El se arată a fi incorigibil, convertind la ne¬ 
supunere şi pe Negrilă şi pe Alexe. E vorba de expediţia lui 
Ştefan cel Mare împotriva Munteniei din 1470, eveniment ce 
ne dă posibilitatea să ghicim atitudinea politică a grupului 
Isaia. 

N. Iorga, manifestînd în acest caz o adevărată intuiţie is¬ 
torică, pune această pedeapsă capitală în legătură cu eveni¬ 
mentul ce precedă decapitării: acţiunea războinică a lui Şte¬ 
fan împotriva lui Radu, domn al Munteniei (1). Intr’adevăr 
Isaia a uneltit împotriva expediţiei, strîngînd adepţi pentru 
atitudinea sa. Să nu se obiecteze că deducţia este greşită din 
punct de vedere logic (post hoc ergo propter hoc), întrucît am¬ 
bele fenomene sunt prea apropiate. N-au trecut, decît 9 luni. 
E o consecvenţă politică vădită. Altă explicaţie nu se întrevede. 

E suficient să examinăm contextul, privitor la tăierea ca¬ 
petelor acestui grup, atît în cronica aşazisă de la Bistriţa, 
cit şi din letopiseţul lui Gr. Ureche. 

Citim în prima din aceste cronici: “In anul 6978 (1470), 
luna lui Fevruarie în 27 marţi, au prădat şi ai dărîmat Ştefan 
voevod Brăila. In anul 6979 (1471), ianuarie în 16, Marţia, s-au 
tăiat capetele lui Isai vornicul, Negrilă paharnicul şi Alexa 
stolnicul” (2). 

Reflectînd psihologia boierilor refractari la politica externă 
a lui Ştefan cel Mare, Gr. Ureche scrie: “Intr-aceia vreme 
intră zavistiia între Ştefan vodă şi între Radul vodă, domnul 
muntenesc, pre obiceiul firei omeneşti de ce are, de aceia 
pofteşte mai mult, de nu-i ajunse lui Ştefan vodă ale sale să 
le ţie şi şă le sprijinească, ci de lăcomie, ?e nu era al lui încă- 


(1) N. Iorga, Istoria lui Ştefan cel Mare, Buc., 1904, p. 129. 

(2) Cronica de la Bistriţa, p. 119. 

Vrea să coprinză. Strîns—au ţară şi slujitorii săi şi au intrat 
în ţara Muntenească, de au prădat marginea, februarie 27 dni 
şi au arsu Brăila în săptămîna albă. De taierea capetelor a 
nişte boieri 6979 ghenarie 16 zile, Tăie Ştefan vodă pre Isaia 
vornicul şi pre Negrilă paharnicul şi pre Alexa stolnicul în 
tîrgul Vasluiului” (1). 

Desigur, Gr. Ureche se face ecoul vederilor cercurilor boie¬ 
reşti care apreciau politica lui Ştefan Voievod ca lăcomie. 
Deşi scria mult mai tîrziu (sec. XVII) de timpul, cînd s’au 
produs evenimentele, dar prin tradiţie a păstrat nealterată 
atitudinea boierilor lui Ştefan Voievod faţă de domn., şi de¬ 
sigur în primul rînd atitudinea grupului lui Isaia. 

Dacă punem în legătură două evenimente pomenite, inţe- 
legem ce s’a produs. Ştefan Voievod a pus începutul politicii 
sale antiturceşti. In scaunul statului muntenesc, după părerea 
lui Ştefan Voievod, trebuia să fie aşezat un domn care să 
nutrească adversitate faţă de turci şi astfel din statul mun¬ 
tenesc s’ar crea un tampon între turci şi moldoveni sau o 
asociaţie de două state romîneşti, strîns legate între ele 
printr’o politică externă comună. 

Gr. Ureche nu înţelegea unde ţinteşte Ştefan Vodă, expli- 
cînd pornirea lui Ştefan împotriva lui Radu, domn al Mun¬ 
teniei, prin motive personale, prin egoism şi setea de îmbo¬ 
găţire. Ştirea despre pedeapsa capitală stă imediat după ex¬ 
pediţia împotriva Munteniei. 

Poate, datorită influenţei, exercitate de Isaia asupra ce¬ 
lorlalţi membri ai sfatului domnesc, odată cu tăierea capete¬ 
lor boierilor, Ştefan scoate din sfatul său domnesc la 13 
august 1471 trei persoane: Goian din Chilia, Albul din 
Neamţ şi Paşco din Chilia. Alexa nu figura în sfatul domnesc. 
Deci au fost înlăturaţi, socotind şi pe cei doi tăiaţi, cinci 
In locul lor au fost adăugaţi 6 boieri noi şi anume: Arbure 
din Neamţ, Ivaşco Chilia, Vrîncean spătarul, Dajbog pahar¬ 
nic, Toma stolnic. Hiuru comis. Au rămas 18 dinainte (2). 

6. (1477 -1480) Pentru anul 1477 nu avem documente 

de comparat. Dar constatăm că de la 1478 continuă declinul 


(1) Gr. Ureche, p. 96. 

(2) I. Bogdan, op. cit., voi. I, p. 157. 

numeric al boierilor fără funcţie. Ei sînt acum aproximativ 
6-5, pe cînd numărul boierilor cu funcţie devine constant-16. 

7. In perioada 1481 - 1489 numărul boierilor fără funcţie 
se ridică la 8-7 în comparaţie cu perioada precedentă. Poate 
aceasta marchează o eclipsă în prestigiul domnului, ca efect 
al pierderii în 1484 a două cetăţi Chilia şi Cetatea-Alba. Pe 
de altă parte evenimentele din 1485-1486 în luptele contra 
lui Hroiot Hruet au creat o stare de confuzie. Autoritatea 
domnului a suferit o lovitură puternică. Impasul a fost de 
scurtă durată. Domnul a biruit, dar cu preţul schimbării 
politicii sale externe. 

Fireşte şi numărul boierilor cu funcţii scade cu 4 persoane 
(cîte doi pîrcălabi pentru fiecare cetate pierdută). 

8-9. In următoarele trei perioade (1489-1491; 1492-1497; 
1498-1503) numărul boierilor fără funcţii scade succesiv 
pînă la 5-4, 4-3 şi 1, pe cînd numărul boierilor cu funcţii ră- 
mîne perfect stabil (14-12) cu oarecare ridicare în ultima 
perioadă (15-14). 

In acest timp se produc evenimente foarte importante în 
viaţa Moldovei: conform cu alianţa moscovito-crimeeană-mol- 
dovenească, acţiuni războinice în contra Poloniei, războiul 
polono-moldovenesc şi încheierea păcii cu Polonia, şi Litua¬ 
nia evenimente ce au avut un mare răsunet în viaţa internă a 
statului. 

Ultimii trei boierei fără funcţii din sfatul domnesc sînt 
Duma, Şteful şi Duma Brudur, iar, cînd avem un singur boier 
fără funcţie acesta este Şteful. 

Acest proces al diminuării numărului boierilor fără func¬ 
ţie pînă la aproape zero înseamnă că domnitorul întărindu- 
şi puterea, domneşte peste capul boierimii fără funcţii cu 
boieri funcţionari supuşi lui. 

Dacă ne-am pune întrebarea care dată este cea mai im¬ 
portantă în procesul întăririi puterii domnitorului în stat, 
ar trebui să răspundem fără ezitare: anul 1469. Este un an 
de demarcaţie hotărîtă şi radicală (1). 


(1) Există o încercare de a dovedi că puterea domnului s-a întărit 
abia în ultima parte a domniei. Cu această ocazie se face un calcul 
statistic pe baza claselor sociale imaginare şi nu pe cele istorice reale, 
se întrebuinţează o terminologie creată ad-hoc. Totodată confirmarea 

Puterea domnului se desvoltă, mereu crescînd. 

Desigur, orice domnitor de atunci trebuia să fi ţinut cont 
de boieri, care reprezentau ţara şi fără de care nu se putea 
guverna. Insă Ştefan Voievod a ştiut să înlăture în opera de 
guvernare orice obstacol de pe calea sa spre ascensiune. 

5. SFATUL DOMNESC ŞI IERARHIA FUNCŢIUNILOR 

IN STAT 

Ca unul din mijloacele sale de presiune asupra sfatului 
domnesc şi, deci, de întărire a puterii sale în stat, trebuie să 
fie socotită şi plasarea rudelor sale în sfat, opt la număr, şi 
anume: 1) Vlaicul, unchiul domnului, fratele mamei lui Ştefan 
Voievod, 2) Fiul lui Vlaicu - Duma Vlaiculovici, 3) Iachim, 
fratele domnului, 4) fiul acestuia Petrică Iachimovici, 5) al 
doilea fiu Vasco Iachimovici, 6) Şendrea, portar de Suceava, 
căsătorit cu Maria, sora lui Ştefan, 7) Clănău spătarul, căsăto¬ 
rit cu Dragna, fiica lui Şendrea şi a soţiei acestuia Maria, sora 
lui Ştefan, 8) Isaia vornicul, căsătorit cu Sora sora lui Şte¬ 
fan (1). 

Ştefan Voievod avea din partea mamei, nu şi a tatălui 
fraţi pe, Iachim, Ioan, Crîstea şi surori pe Maria şi Sora. Ru¬ 
dele domnului se aflau de prin părţile Trotuşului şi Bacăului. 

Din rudele-membri ai Sfatului domnesc, Vlaicul a stat în 
sfat 28 de ani, iar fiul său Duma şi mai mult-35 de ani. Numai 
Isaia n’a justificat aşteptările domnului şi l’a trădat, poate 
tocmai prevalîndu-se de situaţia sa de rudă apropiată. 

Persoanele devotate domnului, ocupau posturile lor de 

proprietăţii estet socotită un privilegiu creînd “o intimitate între 
domn şi beneficiarul actului”, un fel de “contact politic bilateral”. 
Cu alte cuvinte la contractul feodal general s-ar mai adăoga unul 
special. Insă confirmarea se dădea nu de domn în persoană, ci de 
sfatul domnesc şi de domn. Deci nu poate fi vorba de “intimitate”. 
Postularea unui contract la confirmarea posesiunii pămîntului pre¬ 
zintă o inovaţie nu tocmai reuşită, arbitrară şi nejustificată. V. Bar- 
bu, T. Cimpina, cercetări cu privire la baza socială a puterii lui 
Ştefan cel Mare, Bucureşti, 1956, p. 3-103. 

(D M. Costăchescu, Documente moldoveneşti de la Ştefan cei 
Mare, Iaşi, 1933, p. 9-16. De acelaşi. Observări privitoare la neamul 
lui Ştefan cel Mare, Iaşi, p. 4-10. Vezi şi Aurelian Sacerdoţeanu Di- 
vanale lu Ştefan cel Mare. Analele Universitşţil C. I. Parhon, Buc., 
Seria Ştiinţe Sociale, istorie, nr. 5, 1956, p. 166. 

membri ai sfatului domnesc în timp îndelungat, de exemplu 
•în afară de Vlaicul şi fiul său Duma, Hărman 30 de ani, Pe- 
trică fiul lui Hărman 16 ani, Stan ciul, 20 de ani-, Mîrze fiul 
acestuia 8 ani, Juga vistier 25 de ani (1). 

Ierarhia funcţiilor în sfat a fost următoarea: 1) vîrful 
sfatului (diferite persoane în diferite perioade şi fără funcţii 
şi cu funcţii, 2) sfetnici fără dregătorie, 3) vornic, 4) pîrcă- 
labi între care şi după care apar sfetnicii fără funcţii şi, în 
sfîrşit, urmează, 5) ceilalţi cu funcţii (2) şi anume: spătar, 
postelnic vistiernic, stolnic, paharnic (ceasnic), comis şi lo¬ 
gofăt, care aplica pecetea domnească. 

Logofătul avea în grija sa cancelaria domnească, se ocupa 
de chestiuni diplomatice, dar în politică internă nu juca un 
rol însemnat. In total, Ştefan Voievod a avut trei logofeţi: 
Ion Dobrul 1457-1468, februarie, Toma, iulie 1468-1474 şi 
Ion Tăutul 1475-1503 (3). 

Un post de mare răspundere a fost cel de vornic (4) şi Şte¬ 
fan Voievod a avut în total 8 vornici şi anume: Goian 1457- 
1463, Crasnes 1464-1467, Isaia 1469-1470, Bode 1471-1476 
Hrană, probabil 1477 şi, 1478-1484, Dragoş Boul, probabil 
1485 şi, 1486-1491, Boldur 1491-1503 februarie şi Juri Lungul 
august 1503 pînă la moartea domnitorului (5). Vornic a fost 
în acelaşi timp şi un fel de ministru de justiţie şi cel de război. 

Am dori să subliniem că, în ce priveşte persoana care ocu¬ 
pa în Sfatul domnesc primul loc (prim sfetnic), se desprinde 
concluzia că la începutul activităţii lui Ştefan Voievod primul 
loc îl ocupa în sfatul domnesc un boier fără funcţie timp de 11 
ani, în anii 1457-1467, şi timp de 9 ani, în 1471-1479, pe cînd 
la sfîrşitul domniei primul sfetnic era un boier cu funcţie 
timp de 7 ani, 1494-1500, şi timp de doi ani, 1502-1503, adică 
în total 9 ani. 


(1) A. Sacerdoţeanu, op. cit., p. 171. 

(2) Op. cit., p. 165. 

(3) A. Sacerdoţeanu, op. cit., p. 163 si 301. C. C. Giurescu: Con¬ 
tribuţii la studiul marilor dregătorii. Vălenii de Munte 1925 şi Noi 
Contribuţii. Bucureşti 1926. 

(4) V. pentru postul de vornic T. Bălani Vornicia în Moldova 
extras din “Codru Cosminului”, 1931, VII şi Gh. Duzinchevici: vornicia 
moldovenească până la 1504, in Cercetări Istorice”, V-VII (1929-1931), 
p. 216-252. 

(5) A. Sacerdoţeanu, op. cit., p. 202. 

Această constatare, trecînd peste fluctuaţii în diferite tim¬ 
puri ale sfatului domnesc, se află în oarecare concordanţă 
cu concluzia noastră generală asupra evoluţiei însemnătăţii 
politice a acestor două grupuri de boieri. Desigur, pentru 
alegerea primilor săi sfetnici jucau un oarecare rol calităţile 
lor personale, indiferent de faptul că aveau funcţii în stat 
său nu le aveau. 

In afară de aceasta, atunci cînd pe primul loc figurau 
sfetnicii cu funcţie, acest loc aparţinea mai ales pîrcălabilor. 
Pîrcălabii ocupă primul loc în sfatul domnesc în anii 1468- 
1470, Stanciu în 1480-1484, Vlaicul, în 1492 şi 1494-1500 
Duma. 

Unii din pîrcălabi se bucurau de un prestigiu chiar mai 
mare, decît vornicul. Este interesantă din acest punct de ve¬ 
dere ascensiunea în sfat a vornicului Boldur: în 1492-1493 
el se afla pe locul al 3-lea, în 1494-1502 pe locpl al 2-lea şi, în 
sfîrşit, în 1503 pe primul loc. 

Am putut observa că numărul pîrcălabilor se schimbă 
mereu. 

Pînă la Ştefan Voievod şeful oraşului (respectiv al cetă¬ 
ţii se numea în cele mai dese cazuri posadnic sau pîrcălab, 
foarte rar staroste, dar în a doua jumătate a secolului al XV- 
lea denumirea de posadnic începe să dispară şi în locul lui 
apare şoltuzul. Iar pîrcălabul devine de preferinţă militar, 
căpitan de oaste (1), şef al cetăţii şi al raionului ce ţinea de 
ea, deşi are în acelaşi timp şi funcţii administrative şi jude¬ 
cătoreşti. 

Transformarea pîrcălabilor în funcţionari, de preferinţa 
militari, are în evoluţia sistemului administrativ al lui Ştefan 
Voievod o însemnătate excepţională. Prin ei domnul ţinea în 
mîinile sale cetăţile, factor important din punct de vedere 
militar, odată cu ele şi ţinuturile din jurul lor dar prin aces¬ 
tea şi ţara întreagă (2). 


(1) D. Nlchlta, Contribuţii asupra pîrcălăbiei în Moldova pînă la 
sfîrşitul secolului al XVI-lea, “Arhiva”, Iaşi, 1925, nr. 2, nr. 3-4, 
p. 245 ş. u. 

(2) L. Lungu Ţinuturile Moldovei până la 1711 şi administrare- 
lor în “Cercetări Istorice”, voi. IV (1928), n. 2, p. 97-109, şi XVII 
(1943), p. 211-250 (pentru âpoca lui Ştefan cel Mare ştiri răzleţite). 

In primul timp 1457-1465 ei erau de la 1 pînă la 3 (Neamţ, 
Hotin, Dorohoi). In epoca de tranziţie (1465-1469) erau 4-7 
(odată trei şi odată nici un pîrcălab, în 1467). 

In perioada de schimbare radicală în 1470-1485 erau pre¬ 
zenţi la şedinţele sfatului domnesc între 7 şi 8 pîrcălabi. 

In 1486-1491, în urma căderii Chiliei şi Cetăţii Albe sub 
turci, luau parte la şedinţe cîte 4-6 pîrcălabi, ceea ce se men¬ 
ţine şi mai departe pînă la sfîrşitul domniei. 

Dar să nu se creadă că numai din partea boierilor fără. 
funcţii domnul se putea aştepta la opoziţie şi surprize. Dintr’un 
anumit punct de vedere boierul cu funcţie, prin faptul că 
juca un rol în stat, putea să fie şi mai primejdios, decît cei¬ 
lalţi fără funcţie. Mai ales aceasta se poate spune despre 
pîrcălabi şi vornic, pe care se sprijinea domhul în activita¬ 
tea sa. 

Insă, conform cu principiile generale ale sistemului feu¬ 
dal, toti boierii Tării trebuiau să manifeste deplină supunere 
principelui ei. 

In sistemul social politic feudal raporturile între senior 
şi vasali se stabilesc printr-un contract feudal, care consta 
în trei momente: depunerea de către vasal al omagiului faţă 
de senior, jurămîntul de credinţă (fidelitate, foi) şi învestitu¬ 
ra, adică introducerea simbolică în posesiunea feudului. 

Aceste forme de legătură între senior şi vasal sînt cunos¬ 
cute atît în Apusul Europei cit şi în Răsăritul ei (1). 

Contractul feudal avea un caracter dublu: 1/vasalul se 
supunea seniorului, dar 2/la rândul său vasalul avea subvasa- 
lii săi. 


(1) E. Glasson, Histoire du droit et des institutions de la France, 
Paris, 1891, voi. IV, p. 301-303. 

I. Calmette, La societâ feodale, Paris, 1927, p. 31-32. 

Achille Luchaire, Manuel des institutions franţaises, periode des 
Capetiens directs, Paris, 1892, p. 186. 

Marc Bloch, La societâ fâodale, Paris, 1939, p. 351. 

Heinrich Mitteis, Der Stadt des hohen Mittelalters Grundlinien 
einer vergleichenden Verfassungsgeschichte des Lehnszeitalters, Wei- 
mar, 1953, p. 58-64. 

Pentru Polonia: S. Kutszeba, Schiţă a istoriei orlnduirii sociale şi 
politice a Poloniei, trad., S. Petersb., sub îngrijirea lui N. V. Iastre- 
bov, f. a., p. 1-2. 

Pentru Rusia: N. P. Pavlov-Silvanskl, Feudalismul în Rusia “ude- 
luriloe”, p. 449, ş. a. 

In Moldova, ca dealtfel în ţările române în general, boierii 
figurau ca vasalii principelui ei, care era socotit seniorul lor. 
Insă când se ivea cazul ca acest principe-senior-să se închine 
unui rege străin (al Poloniei sau al Ungariei, pricipele deve¬ 
nea vasalul regelui, iar boierii moldoveni subvasalii acestuia. 

Nu ştim dacă în practica românească a existat şi al treilea 
moment. Insă primele două cu siguranţă se respectau, ceea ce 
se vede din ceremonia instalării domnitorului în scaun. Dimi- 
trie Cantemir a lăsat descrierea ceremoniei de vasalitate-în- 
chinare. 

l'n scurt această ceremonie consta în următoarele: 

După ce în biserică domnitorul îmbrăca caftanul domnesc, 
ceremonia continua în palatul domnesc. 

Cînd domnul se aşeza în fotoliul princiar, poala dreaptă a 
caftanului lui o ţinea hatmanul, iar poala stîngă-marele pos¬ 
telnic. Boierii, care asistau la această ceremonie, se apropiau 
pe rînd de domnitor pentru a-i demonstra respect şi supune¬ 
re (omagiu) şi urma ceremonia sărutării de mină a domnului 
şi a poalei caftanului lui. 

In documentele istorice române deseori se întrebuinţează 
cuvîntu! “închinare”, adică supunere (hommage, eomenda- 
tio). închinarea celui slab domnului, care era socotit puternic, 
superior, îşi găsea şi o formă de exteriorizare. Din omagiu pe 
care l-au adus regelui polonez Ştefan Voievod şi boierii săi 
în 1485, se vede că boierii moldoveni s’au închinat regelui 
pînă la pămînt, ceea ce nu e de mirare. închinarea pînă la pă- 
mînt a existat la multe popoare, nu numai la polonezi şi 
moldoveni. 

De exemplu, la ruşi expresiunea “celobitie” însemna în¬ 
chinare pînă la pămînt în aşa fel ca fruntea să atingă păr* 
mîntul. 

La aceasta se mai adăuga şi Ingenunchierea, care în cazul 
închinării de mai sus a fost făcută, după cum ne atestă do¬ 
cumentele poloneze, de moldoveni u suo more n , adică după 
obiceiul propriu al moldovenilor (1). 


(l) B. P. Haşdeu, Archiva istorică a României, voi. I, 2, p. 23-26. 
I. Bogdan, Documentele lui Ştefan cel Mare, Buc. 1913, voi. II, 
p. 370-378. 

Bernard Wapowski, în “Scriptores rerum polonicarum”, tom. n, 
Cracoviae, 1874, p. 4 (Hommagium Stephani Colomiae, 1485). 

La închinare pînă la pămînt şi îngenunchiere se adăuga 
şi sărutarea mînii şi poalei caftanului domnitorului (1). Să¬ 
rutarea mîini, avea la români o mare răspîndire şi s’a păs¬ 
trat pînă în zilele noastre în expresiunea “sărut mîna”. Pro¬ 
babil, ritualul închinării individuale în cazul donaţiei de mo¬ 
şie unui boier a fost acelaşi ca şi acesta. 

Nu este niciun dubiu că în trecutul romînesc exista şi ju- 
rămîntul de credinţa pe lîngă faptul că însăşi sărutarea mînii 
domnului şi a poalei caftanului însemna obligaţie de fideli¬ 
tate. Ideea aceasta şi-a găsit oglindire în formula uricilor: 
“şi la aceasta este credinţa mea şi credinţa boierilor noştri”. 

Cînd se lua hotărîrea în folosul vreunui boier sau vreunei 
mănăstiri, se întrebuinţa la sfîrşitul actului domnesc în mod 
obligatoriu această formulă de “credinţă”. Trebuie să consi¬ 
derăm că ea se rezema pe fidelitate vasală, care lega pe boieri 
de domn. Ei, ca şi vasalii francezi faţă de seniorul lor, erau 
obligaţi să ia parte în sfatul domnesc, a-i da domnului “con- 
silium”. Obligaţia de a-i da seniorului sfat emană din jură- 
mîntul de credinţă (foi). 


6. COSIGILAREA ACTELOR DOMNEŞTI DE CĂTRE 
BOIERII DREGĂTORI 

E. Vîrtosu în practica cancelariei domneşti a observat un 
fenomen interesant, anume, cosigilarea actelor domneşti, emi¬ 
se de această cancelarie, de către boieri cu funcţii. Această 
practică cuprinde o perioadă de timp între 12 iunie 1459 şi 24 
mai 1479, dar nu era constantă şi sistematică, deoarece în 
acest interval de timp din aproximativ 150 de acte numai 33 
sînt cosigilate de boieri. Deci majoritatea actelor au avut 
atîrnat numai sigiliul domnesc (2). 

Autorul explică această diferenţă prin acea că toate acte¬ 
le cosigilate prezintă întăriri de proprietate, iar întăririle de 
proprietate intrau în competinţa sfatului domnesc, a cărui 

(1) Probabil închinarea pînă Ia pămînt a fost o formă orientală 
a omagiului, deşi Marc Bloch o socoteşte rusească. Avînd multiple le¬ 
gături cu orientul, ruşii puteau să o împrumute. In occident se practi¬ 
ca sărutarea pe buze. Marc Bloch, op. cit., p. 350-351. 

(2) V. Vîrtosu, Cosigilarea actelor domneşti, în “Documentele pri¬ 
vind Istoria românilor”, introducere, voi. II, 1956, p. 418-419. 

funcţie era să întărească moşiile cumpărate, dăruite sau 
schimbate. Explicaţia nu este valabilă, deoarece competinţa 
sfatului domnesc era generală, cuprinzînd toate afacerile sta¬ 
tului. 

Atîrnau sigiliile lor boierii, aflaţi în marile dregătorii, în 
slujbe (1). 

începutul acestei practici de cosigilare, autorul îl explică 
prin nevoia ce o simţea domnul de a-şi asigura prin cosigilare 
liniştea din partea boierilor pribegi (fugari). Făcînd concesii 
aparente şi relativ de mică Importanţă, Ştefan vroia să-şi aşe¬ 
ze definitiv domnia, deci ar fi o creştere aparentă a dreptu¬ 
rilor boierilor. 

Ulterior însă în cursul expunerii autorul ajunge la con¬ 
cluzia că a avut loc nu numai o creştere aparentă a dreptu¬ 
rilor boierimii, ci şi o cedare parţială în faţa opoziţiei mari¬ 
lor boieri dregători, că cosigilarea prezintă un privilegiu al 
marii boierimi, pe care ea Va -smuls puterii centrale (2). 

Autorul constată un moment de slăbiciune a puterii dom¬ 
neşti şi totodată o tactică pentru a dezarma pe aceşti mari 
feudali (3). 

Insă nu ştie care a fost cauza desfiinţării şi o vede în l/în¬ 
cheierea păcii cu turcii după cuvîntarea de la 8 mai 1479 a 
lui Tamblac în senatul veneţian, sau 2/în naşterea fiului dom¬ 
nului Bogdan-Vlad. 

Argumentele autorului, prezentate alternativ, nu pot fi 
luate în consideraţie: primul din cauză că nu există dovezi 
de încheiere în acest timp a păcii între Ştefan şi turci, al doi¬ 
lea că naşterea fiului n’are nici o legătură logică cu cosigi¬ 
larea. 

Intre 26 mai 1476 şi 24 mai 1479 au trecut trei ani fără 
ca procedeul de cosigilare să fi fost aplicat. Abia după scur¬ 
gerea acestui termen s’au mai dat două acte: unul la 29 apri¬ 
lie 1479 şi al doilea cu o distanţă de o lună la 24 mai al ace- 
luiaş an. 

E greu de ghicit de ce, după un timp destul de apreciabil, 
a mai fost nevoie de două cazuri de cosigilare. Aceste cazuri 
stau cu totul izolate, ca o reminiscenţă întîrziată a trecutului 


(1) Op. cit., p. 425. 

(2) Op. cit., p. 422-423, 429. 

(3) Op. cit., p. 430. 

şi după 1479 nu vedem reînfiinţarea sau reînvierea practicii 
vechi. 

Nu împărtăşim părerea autorului că cosigilarea înse mn a 
limitarea puterii domneşti. E foarte probabil că cosigilarea a 
fost introdusă de Ştefan cel Mare pentru a sublinia răspun¬ 
derea subalternilor săi — boieri cu funcţii în stat, pentru res¬ 
pectarea hotărîrilor luate de Sfatul domnesc. 

In afirmaţia noastră ne bazăm pe faptul că boierii pun 
sigiliile lor şi pe actele care privesc numai pe domn, averea 
şi veniturile lui. De exemplu: boierii semnează actul din 3 
septembrie 1473, prin care Ştefan Voievod dăruieşte mănăstirii 
Putna morile sale proprii de pe Şiret, în tîrgul Şiretului şi un 
mertic anual de 12 buţi de vin (1), actul din 23 aprilie 1460, 
prin care se confirmă mănăstirii Bistriţa veniturile dela vama 
Tazlăului (2) şi actul dela 10 mai 1466, prin care Ştefan făgă¬ 
duieşte mănăstirii Zografu din Sfîntul Munte un mertic anual 
de loo galbeni ungureşti pentru a-1 pomeni (3). 

Aplicarea sigiliilor pe asemenea acte de oătre marii boieri 
în funcţii la stat însemna obligaţia lor de a respecta cu stric¬ 
teţe voinţa domnului şi hotărîrile Sfatului domnesc. Cînd 
după înfrîngerea oastei moldoveneşti suferită dela turci în 
1476 “credinţa boierilor în Ştefan Voievod, după mărturia lui 
I. Dlugosz, s’a clătinat şi se părea că toţi moldovenii l’au pă¬ 
răsit” (4), domnul nu mai putea insista la respectarea de co- 
sigilare. 


7. NICI UN FEL DE ADUNARI GENERALE 

In afară de Sfatul Domnessc în a doua jumătate a seco¬ 
lului al XV-lea nu exista o altă instituţie, cu care domnul ar 
fi fost nevoit să împartă puterea sa, sau să ţină cont de ea. 

Contrar cu aceasta P. P. Panaitescu afirmă că în secolul 
al XV-lea avem începutul adunărilor generale ale ţării la fel 
ca şi în Europa: statele generale în Franţa, parlamentul în 


(1) I. Bogdan, voi. I, p. 181. 

(2) Op. cit., p. 37. 

(3) Op. cit., p. 99. 

(4) J. Dlugosz, c. 526 şi 544. 

Anglia, dieta în Ungaria, seimul în Polonia şi Lituania, zems 
kii sabor în Rusia (1). 

Mă pronunţ categoric împotriva acestei păreri. 

Autorul consideră că acest caracter de adunări generale 
ale ţării l’au avut adunările mari în cîmp pentru alegerea 
domnilor, ceea ce e o adevărată inadvertenţă. Aceste adunări 
sînt nişte adunări directe şi nu reprezentative (ca adunările 
din apus), adunări formate dintr’o aglomerare ocazională a 
oamenilor, de preferinţă boieri, ale cărei hotărîri au fost de¬ 
seori dictate de voinţa învingătorului, după cum a fost cazul 
cu alegerea “lui Ştefan Voievod pe cîmpul Direptate”. 

Asemenea adunări directe amintesc mai mult adunările 
din cîmp ale germanilor, descrise de Tacit. 

“Prima adunare generală cunoscută în Moldova, scrie mai 
departe autorul, apare într-un document, dat de fraţii Ilie şi 
Ştefan Voievozi la 25 iunie 1441, la Scheia pe Şiret. Pisarul a 
însemnat “Mihul a scris la Bulgari (Scheia), la Soimu” (2). 

Se mai dau şi următoarele explicaţii: “Actul era dat în 
timpul unei adunări, într’un sat lînga capitală, deci în cîmp, 
în afara cetăţii, în care nu încăpea atîta lume şi denumirea 
adunării este “soimu”, forma rusească apuseană a numelui 
dietei polone “seim”. 

S’ar putea trage concluzia că dacă adunarea generală a 
ţării a existat în 1441, trebuie să credem că a existat şi in 
timpul lui Ştefan Voievod. Dar nu este aşa. 

Intîi de toate cazul discutat nu se deosebeşte prin nimic 
de competinţa obişnuită a sfatului domnesc. Ba dimpotrivă 
este absolut tipic. E un uric dat de doi domni, pomeniţi mai 
sus, slugilor credincioase Vlad Jicov şi nepotului său Dragos 
cu privire la dania, compusă din cîteva sate şi selişti. 

La emiterea actului au asistat ca martori 20 de boieri, 
adică un număr obişnuit al participanţilor la şedinţa sfatu- 


(1) Viaţa feudală în Ţara Românească şi în Moldova, Buc., 1957, 
p. 351-352, de P. P. Panaitescu şi articolul: Marea Adunare a ţării insti¬ 
tuţie a orînduirii feudale în ţările române, în “Studii”, anul X, 1957, 
nr. 3, p. 154. 

(2) D. Bogdan, “Actele moldoveneşti dinainte de Ştefan cel Mare”, 
Buc., 1938, p. 34-37 şi 9-10. Damian Bogdan vorbeşte de “seimul” 
autoritate boierească, peste care domnul nu putea trece, şi îl consi¬ 
deră “primul seim”. P. P. Panaitescu şi-a însuşit această părere. 

lui domnesc. Părerea autorului, care s’a transformat într’o 
viziune mare fantezistă, a pornit de la un singur cuvînt cu 
care se termina actul “Na soimu”. Intr’adevăr lituanienii pro¬ 
nunţau cuvîntul polonez “seim” ca “soim”. 

Cuvintele “na soimu” n’au fost bine înţelese. In principiu 
boierii prezenţi, membri ai sfatului domnesc, reprezentau 
întreaga boierime mare şi mică, ceea ce se vede din fraza 
sacramentala; “şi credinţa tuturor boierilor noştri mari şi 
mici”. 

Cu toate acestea pentru ca boierimea mică să ia parte de 
fapt la şedinţa sfatului domnesc ar fi trebuit să se schimbe 
mentalitatea timpului, să se producă evenimente mari cu ca¬ 
racter radical în societatea românească. Nu mai vorbim de 
participarea negustorimii, care era la noi atunci încă “în 
faşe”. 

Tocmai în imprejurări foarte importante a apărut seimul 
în viaţa vechii Polonii şi a Lituaniei. 

In general morfologia istorică a instituţiilor stă în strîn- 
să legătură cu o serie de schimbări serioase şi radicale, eco¬ 
nomice, sociale şi politice. Pentru ca sfatul domnesc să ia 
alte forme ar fi trebuit să intervină o schimbare de regim, 
fiindcă una este să conduci statul în înţelegere cu boierimea 
mare şi alta să administrezi ţara cu ajutorul boierimii mici 
şi a negustorimii. 

In secolul al XV-lea Moldova şi Ţara Românească sînt 
conduse de domni împreună cu boierimea mare. Numai în 
secolul următor în legătură cu fenomene noi se produc schim¬ 
bări, care în secolul al XVII-lea duc la apariţia ideologiei noi, 
semn al prefacerilor în economia ţărilor române. 

Cazul cu documentul din 1441 e bazat pe o simplă confu¬ 
zie. Oridecîteori pisarul cancelariei domneşti vorbeşte de sate 
puţin cunoscute, pentru a le localiza, adaugă la denumirea 
satului şi arătarea pe ce rîu sau pîrîu se află. De exemplu 
Bonţeştii na Strelbnicu, Săseni na Cotovţea, Selişte na Caşin, 
Procupeti na Revţea (1), Berchisesti na Moldave, Fundeşti na 
Albine, Draguşeşti na Baglui (2). 


(1) M. Costăchescu, op. Cit., 1932, voi. I, p. 101, 118, 160, 222. 

(2) M. Costăchescu, Documentele de la Bogdan Voievod, p. 363, 
377, 403. 

Este o formulă absolut tipică de localizare. Acelaşi lucru 
se poate spune şi despre “na soimu”. 

M. Costăchescu a identificat satul Bulgari cu Bătrîneşti 
pe rîul Crasna (1). De ce în cazul acesta nu s’a spus în fraza 
finală “na Crasna”? Rîul Crasna are o mare întindere, pe el 
sînt situate multe sate şi are mulţi afluienţi —pîrîie. Proba¬ 
bil, şedinţa sfatului domnesc s’a ţinut undeva în apropiere 
de pîrîu cu numele “soim”, lîngă satul Bulgari (Bătrîneşti). 

Dacă ar fi vorba de o “adunare mare”, atunci s’ar fi spus 
despre soim în text. Insă textul nu este, decît o obişnuită danie 
de sate. Pentru o danie de sate era nevoie de o “adunare ge¬ 
nerală a ţării”? E logică şi posibilă o asemenea ipoteză? 

Fireşte acum e foarte greu să identificăm acest pîrîu. Fap¬ 
tul că pîrîul Soim a dispărut nu trebuie să ne mire. In seco¬ 
lul al XlX-lea exista încă rîul Troian (2), dar acum nu mai 
există. 

Ne referim şi la analogia cu Rusia, unde există un rîu cu 
denumirea de Seim, afluient stîng al rîului Desna (în limba 
rusă cuvîntul lituanian “soim” îşi are echivalentul în 
“seim” (3). 

In afară de aceasta ce ne îndreptăţeşte să creden că în¬ 
trebuinţarea ouvîntului “soim” în actul discutat înseamnă 
neapărat adunare generală a ţării? 

Dacă l-am împrumutat din limba lituaniană, l-am înţeles 
ca oricare adunare şi nu “adunarea generală a ţării”. Avem 
dovadă în documentul din 9 octombrie 1467, unde pentru li¬ 
tigii de hotar între Polonia şi Moldova ouvîntul “soim” este 
întrebuinţat de 6 ori pentru a însemna în general o adunare, 
o consfătuire (4). 

In sfîrşit, pentru a hotărî, dacă este o adunare adevărată 
de stări sociale trebuie să ne bazăm pe un criteriu ferm, ob¬ 
servat în istoria celorlalte ţări ale Europei. Sînt trăsături 
care disting adunările de stări sociale de orice alte adunări. 


(1) M. Costăchescu, “Documentele înainte de Ştefan cel Mare”, 
voi. I, p. 457. 

(2) Uricariul, voi. XVH, p. 153: în 1814 este pomenită o localitate 
“pe malul (rîului) Troian”. 

(3) Dicţionarul enciclopedic rus, Brokhaus şi Efron, S. Pet., 1900, 
voi. XXIX, p. 316. 

(4) I. Bogdan, Documentele Iul Ştefan cel Mare, voi. II, p. 297. 

Adunările de stări sociale apar atunci clnd la vechile clase 
sociale privilegiate (nobilimea şi înaltul cler) se adaugă re¬ 
prezentanţii celui de al treilea element social “le tiers etat”, 
în Occidentul Europei —negustorimea, iar în răsăritul ei şi 
alte elemente care în bună parte au ocupat locul acesteia. 

Noţiunea de “a treia stare” apare concomitent cu diviziu¬ 
nea întregei societăţi în stări sociale. Aceasta se întâmplă 
atunci, cînd feudalismul intră în declin, şi forţele noi sociale 
încep să-l submineze. 

In Moldova [precum şi în Ţara Romanească), în secolul al 
XV-lea asemenea co ndiţiuni n’asu existat, şi nu puteau apă¬ 
rea “adunări generale de ţară”. Ele au avut loc abia cu un 
secol mai tîrziri (în sec. XVII). 

Nici adunarea din 1456, care a hotărît plata tributului tur¬ 
cilor, nu este o adunare generală a ţării (1), ci o şedinţă a 
sfatului domnesc, lărgită prin participarea la consfătuire nu 
numai a boierilor mari, care au venit în număr de 60 (deşi de 
obicei la şedinţele sfatului domnesc luau parte 20 de boieri 
mari), ci şi a “altor toţi”. 

Cine sînt ei? După toată probabilitatea, o parte din boierii 
mici şi în tot cazul nu negustorii, care atunci n’au jucat nici 
un rol însemnat în stat. 

Ideea că în secolul al XV-lea am avut cazuri de “adunări 
generale ale ţării” în sensul adunărilor din alte ţări ale Eu¬ 
ropei trebuie definitiv părăsită. 

8. UN SFETNIC NEOFICIAL AL DOMNULUI 

In mod obişnuit Ştefan cel Mare se consulta cu boierii 
mari cu funcţii şi fără funcţii în stat, mai ales su portarul de 
Suceava Şendrea foarte apropiat de domn, cu Duma şi Boldur 
cu rudele sale, mai ales cu unchiul Vlaicul, ou mitropolitul 
Teoctist, capul bisericii ortodoxe s a. Dar în afară de ei se 
mai afla un sfetnic intim al domnitorului Daniil Sihastru, o 
figură istorică importantă (2). 

(1) Viaţa feudală (P. P. Panaitescu), p. 352. 

(2) C. Turcu. Daniil Sihastru, figură istorică, legendară şi bise¬ 
ricească, în “Studii şi cercetări isorice”, voi. XX, Iaşi, 1947, p. 246-259. 

Ion Neculce, Cronica, ed. A. I. Procopovici, Craiova, 1936, voi. I, p. 12. 

Pr. Ad. Wickenhauser, Geschichte der Kloster Woronetz und Putna, 
Cernăuţi, 1886, p. 6 ş. a. 

S’a păstrat următoarea legendă, înscrisă în “seama de cu¬ 
vinte” a lui Ion Neculce, care precede cronica sa. 

Suferind înfrîngere de la turci la Războieni (1476), Ştefan 
Voievod a venit la Cetatea Neamţ cu intenţia de a intra. Insă 
mama lui nu l’a lăsat să intre, zicîndu-i că “pasărea în cuibul 
său piere” şi l’a îndemnat să-şi strîngă din nou oaste în nor¬ 
dul ţării şi că izbînda va fi a lui. Ştefan a plecat. La Cetatea 
Neamţ au venit turcii şi au început să o bată cu tunuri. In 
drumul său Ştefan s'a oprit la Voronet, unde se afla Daniil 
Sihastru. Ştefan a bătut la uşa chiliei, dar i- s’a răspuns să 
aştepte pînă ce va termina rugăciunea. Apoi Ştefan a intrat, 
s’a spovedit şi i-a pus lui Daniil întrebarea: să închine ţara 
turcilor sau ba? Sihastrul i’a răspuns să nu facă aceasta şi 
că războiul va fi a lui, dar să construiască mînăstire în nu¬ 
mele Sfîntului Gheorghe, purtătorul de biruinţe. 

Strîngînd oaste la Cernăuţi şi Hotin, Ştefan s’a îndreptat 
spre sud. Auzind aceasta, turcii au lăsat Cetatea Neamţ şi 
au început să fugă spre Dunăre. Ştefan i-a urmărit şi i-a 
bătut (1). 

Prima parte a legendei nu corespunde cu adevărul: mama 
lui Ştefan atunci (în 1476) nu mai era în viaţă (a murit în 
1465). In ce priveşte restul şi anume, vizita lui Ştefan la 
Daniil Sihastru, ea putea să fi avut loc în realitate. Chiar 
dacă cazul în sine nu a avut loc în realitate, cel puţin putem 
fi siguri că viaţa sbuciumată a domnitorului îi punea proble¬ 
me în care sfatul cu feţele bisericeşti şi mai ales cu un om 
ca Daniil, care şi-a consacrat viaţa dumnezeirii, era necesar. 

Această legendă care circulă în popor are sensul de a ex¬ 
plica de ce turcii obţinînd victoria, n’au putut-o fructifica şi 
s’au retras în grabă spre Dunăre şi se baza pe faptul că Şte¬ 
fan Voievod era un om foarte evlavios. 

Ştefan a construit o mănăstire la Voroneţ în 1488 pe locul 
unei bisericuţe de lemn, cunoscută încă din 1472. Iar Daniil 
s'a mutat la Putna, unde alături de pădure la marginea satu¬ 
lui şi-a săpat cu dalta în stînca tare a muntelui o chilie, care 
s'a păstrat pînă în prezent şi produce o impresie puternică. 


(1) Ion Neculce, Cronica, ed. A. I. Procopovici, Craiova, 1942, 
p. 12-13. 

CAPITOLUL 2 

1 . PROPRIETATEA ASUPRA PAMINTULUI. ORIGINEA 
EI. DIVIZAREA SOCIETĂŢII IN CLASE SOCIALE. 


N timpul lui Ştefan Voievod proprietatea asupra 
pământului se împărţea în proprietatea mare 
servită de oameni dependenţi (vecini), robi şi 
în măsură mai mică de săteni liberi, fără pă- 
mînt, şi proprietatea mică al cărei titular îşi 
lucra pămîntul singur cu braţele lui proprii şi 
ale familiei sale (1). 

Prima era privilegiată, primind de la dom¬ 
nitor uric, care se specifica că i se întăreşte 
sau i se donează proprietatea prin uric “cu tot 
venitul”. Formula “cu tot venitul” însemna toate foloasele, 
pe care proprietarul poate să le extragă din pămîntul său, 


(1) N. Iorga, Constatări cu privire la viaţa agrară a românilor, 
1908. De acelaşi, Developpement de la question rurale en Roumanie, 
Iaşi, 1917. 

C. Giurescu, Despre boieri în “Studii de Istorie socială”, ed. a 2-a, 
Buc., 1943, p. 227-349. La p. 254: “Dovezi că toţi propietarii erau nu¬ 
miţi boieri”. 

I. C. Filitti. Propritatea solului în principatele române pînă la 1864, 
Buc., 1935. De acelaşi, Evoluţia claselor sociale în ţinutul principatelor 
române în “Archiva pentru ştiinţa şi reforma socială”, an. V., 1924. 
Nr. 1-2, 3-4 şi an. VI, 1925, nr. 3-4. 

I. N. Angelescu, Histoire âconomique des Roumains. Geneve-Paris, 
1919. 

R. Rosetti, Pămîntul sătenii şi stăpînii în Moldova, Buc., 1907. De 
acelaşi, Despre originea şi transformările clasei stăpînitoare în Moldo¬ 
va, Mem. Secţ. Ist., seria 2, tom. XXIX, Buc., 1906. 

— 47 — 



www.dacoromanica.ro 



lucrat de oamenii aşezaţi pe acest pămînt, “cu tot venitul” 
crea titularului lui situaţia privilegiată bazată pe im unităţi. 

Proprietatea mică nu se bucura de această favoare din 
partea domnului din simplul motiv că nu poseda stratul ome¬ 
nesc, din care să extragă venitul. Aceasta nu înseamnă că 
existenţa ei nu a fost apărată de domnie, conform cu “obiceiul 
pămîntului”. 

O altă mare deosebire între aceste două proprietăţi constă 
în acea că proprietatea mare, după natura sa, era feud, grava¬ 
tă de serviciul militar al titularului au oamenii lui. Acordarea 
uricului îşi avea reversul său, anume posesiunea pămîntului 
se condiţiona de îndatorirea militară. 

Proprietatea mică, fără a se buoura de vreo favoare din 
partea domnului, exista în plină libertate, fără condiţiuni, era 
alodială. 

Cu toată diferenţa mare ce exista între aceste două feluri 
de proprietate, faptul că şi una şi alta vizau pămîntul avea 
o importanţă excepţional de mare. Proprietatea pămîntului 
era alfa şi omega ale sistemului feudal. Cine avea în proprie¬ 
tate pămîntul era considerat boier, “om” în sens deplin al 
cuvîntului. Cine nu-1 avea, se afla în alt compartiment social 
al acestui sistem, în compartimentul inferior, dependent de 
alt om şi de pămîntul acestuia sau, dacă era liber, se afla în 
permanentă primejdie de a-şi pierde libertatea, deorece în 
regimul de abuzuri, care nu erau atunci rare, sărăcia putea 
duce uşor la starea de dependenţă, la “vecinie”. 

Din lucrările lui L. Morgan, M. Kovalevski şi Fr. Engels, 
cunoaştem evoluţia generală a proprietăţii. 

Cînd în comunitatea sătească loturile (jireabiile) membri¬ 
lor ei au încetat să mai fie supuse la o nouă repartizare prin 
sorţi, lotaşii s’au simţit proprietari deplini, totuşi obştea le-a 


Dinu C. Arion, Caractere juridice şi sociale ale proprietăţii rurale 
în voievodatele romîneşti, în “In amintirea lui Constantin Giurescu”, 
Buc., 1944, p. 107-137. 

Tanoviceanu T.: Formaţiunea proprietăţii funciare în Moldova, în 
“Prinos lui A. D. Sturdza”, Buc., 1903. 

I. N. Angelescu, originea răzeşilor şi moşnenilor, Piteşti, 1909. 
Sebastian Radovici, Moşnenii şi răzeşii, Buc., 1909. 

impus o restricţie: pămîntul trece în proprietatea lor indivi¬ 
duală, însă cînd proprietarul lotului îşi va fi manifestat do¬ 
rinţa de a se lepăda de el prin vînzare, ceilalţi părtaşi ai obştei 
au dreptul să intervină în calitate de primii cumpărători-, 
dreptul de preemţmne la cumpărare —protimisis—, iar în ca¬ 
zul, dacă vînzarea s’a prodjus fără ştirea vreunui părtaş al 
obştei, acesta are dreptul să-l răscumpere. Prin urmare, “in- 
diviziunea” a apărut atunci, cînd s’a făcut un pas hotărîtor 
spre proprietatea privată. 

Dreptul de preemţiune şi dreptul de răscumpărare nu sînt 
decît nişte rămăşiţe ale destrămării obştii săteşti. 

A rămas o trăsătură caracteristică a proprietăţii mici, 
care ulterior s’a numit răzeşească. 

Desigur, între aceşti doi poli opuşi exista şi proprietatea 
medie care se apropia sau de proprietatea mare cu toate avan¬ 
tajele ei, sau de proprietatea mică cu specificul ei. 

Prin urmare, înainte de regimul feudal popoarele lumii 
au vieţuit în comunitatea sătească, ca o etapă în evoluţia lor 
socială. 

Dacă vom trece la ţările române, nu vom găsi mărturii 
directe cu privire la comunitatea sătească (1). Documentele 
vorbesc numai de boieri (pani) şi de oameni supuşi lor (vecini, 
liberi şi robi). 

Dar pentru timpurile îndepărtate care zac în întuneric, 
avem unele “resturi” în izvoarele de mai tîrziu, care prin ana¬ 
logii cu alte popoare, mai ales vecine ne dovedesc că şi ro¬ 
mânii am trecut prin evoluţia caracteristică tuturor popoa¬ 
relor. 


(1) Pentru comunitatea sătească la român vezi: C. Cihodaru, 
Contribuţii la cunoaşterea obştii ţărăneşti în Moldova, în “Studii şi 
cercetări ştiinţifice”, istorie, an. VII, fasc. 1, 1956, p. 1-34. 

V. Costăchel, “Despre problema obştiilor agrare în Ţara Rominească 
şi Moldova în secolele XIV-XV, în “Studii şi cercetări de istorie medie”, 
II ,1951, p. 91-109 şi de acelaşi —Dezagregarea obştii săteşti în 
ţările romîne in evul mediu. Săracii în “Studii şi referate”, 1953, p. 753- 
799. Pentru comparaţii cu Tara Românească, v. I. Stefănescu (Pro¬ 
prietatea feudală în Muntenia în secolele XIV-XV), Moscova, 1957, 
p. 10 ş. u. 

P. P. Panaitescu. Obştea ţărănească, Buc., 1964. 

Trebuie să fie căutate în documentele posterioare “se mn e 
care ne-ar arunca o lumină asupra începuturilor istorice, frîn- 
turi, rămăşiţe din ordinea socială veche. Prin aceste dovezi 
indirecte putem stabili adevărul (1). 

La romîni a supravieţuit din vechile orînduiri: posesiunea 
pămîntului în indiviziune cu dreptul de protimisis, pe alocuri 
moşii comune, trăgîndu-se de la moşi comuni, cnezatul, juzii, 
compositio (posibilitatea de împăcare cu vinovatul în caz de 
omor), jurătorii jurămîntul cu brazda în cap s. a. 

Toate acestea ne mărturisesc că lumea românească a prin¬ 
cipatelor, pătrunsă de spiritul individualist al epocii feudale, 
n’a apărut ca deus ex machina cu tot felul de instituţii feu¬ 
dale, ci a trecut printr’o lungă evoluţie de la gen şi familia 
primitivă gentilică, condusă în cele mai dese cazuri de iun 
moş bătrîn, cu dreptul de răzbunare gentilică, de la această 
familie la comunitatea familiei mari care a lăsat românilor 
ca amintire institutul înfrăţirii, de la această comunitate la 
comunitatea teritorială, sătească de vecinătate de la care au 
rămas termenii de vecin (slavoneşte sused), moşnean şi drep¬ 
tul valah. 

Evoluţia genului se termină cu desfiinţarea comunităţii 
săteşţi, care la început cuprindea nu numai familii-perechi, 
ci şi un număr de familii mari. Familia pereche a biruit, păs- 
trîndu-se pînă în timpurile noastre. 

Dacă citim bine “scriptele" acestor rămăşiţe ale trecutului 
românesc, vom înţelege că înainte de a deveni feudali am avut 
o ordine prefeudală şi cea gentilică cu toate derivatele aces¬ 
teia din iurmă. 

Fără îndoială, am avut în trecutul nostru şi familia mare 
(zadruga), din care s’a dezvoltat comunitatea sătească. 

Zadruga cuprindea mai multe generaţii de urmaşi ai ace¬ 
luiaşi tată, împreună ou nevestele lor, care trăiesc toţi laolaltă 
într’o singură curte, îşi cultivă laolaltă ogoarele şi se hrănesc 
în comun (2). 


(1) Cu toată dreptatea D. Arlon afirmă: “Ar fi absurd, în lipsa 
de scripturi, să negăm fiinţa unui stadiu gentilic al societăţilor ro- 
mîneşti”, în “Vlahii clasa socială In voievodatele româneşti”, Buc., 1940, 
p. 23. 

(2) Fr. Engels, Originea familiei, p. 61 şi 152. 

“Pretutindeni, scrie M. Kovalevski (1), a fost descoperită 
existenţa familiei mari, nu numai la slavi, începînd cu cehi şi 
polonezi, la care ea exista încă în secolul al XIH-lea, ter- 
minînd cu muntenegreni şi ruşi, care pînă în prezent şi’au 
păstrat multe rămăşiţe din această ordine veche, ci şi în sis¬ 
temele juridice vechi ale indienilor, grecilor, celţilor, germa¬ 
nilor şi chiar la multe popoare semitice, inclusiv arabi. Nu 
există nici un dubiu că familia mare a existat la chinezi, ja¬ 
ponezi, la popoarele anamez şi birman la osetini, cabardini, 
tătari, daghestani, albanezi, cabili, etc.” 

F. Leontovici, care s’a ocupat mult de această formă so¬ 
cială a vieţii trecute, afirmă că comunitatea familială a avut 
o mare însemnătate în viaţa medievală a tuturor popoarelor 
europene (2). 

Printre primii, care a descoperit existenţa în viaţa popoa¬ 
relor slave a familiei mari, a fost V. Bogisic, care a publicat 
în 1874 o colecţie de cutume ale slavilor de sud, sub titlul 
“Zbornik sadasnjih pravnih obicăja u juznih slovena” (3). 

In Dalmaţia existenţa comunităţii familiale a fost consta¬ 
tată de Vuc Karadzic. In partea ei muntoasă comunitatea 
mare număra pînă la 62 de persoane din care 13 femei căsă¬ 
torite şi 2 văduve (4). 

O zadrugă slavă mare cuprindea cel mult 60 au 70 de su¬ 
flete, iar cea mai mică pînă la 10. Un fenomen obişnuit este 
că în zadrugă se aflau aproximativ 25 sau 30 de persoane. 

Membrii zadrugei erau în cea mai mare parte rudele de 
sînge cu excepţia slugilor şi a celor din afară, care aveau de¬ 
numirea de “scupnic”, “priseliţa” ş. a. De obicei în cuprinsul 
zadrugei întrau cîţiva fraţi primari, veri şi rudele mai de¬ 
părtate ou soţiile şi copii lor. 


(1) M. Kovalevski, Sociologia (Genetică), S, Pet., p. 111 (fără an). 

(2) F. Leontovici (Caracterul de comunitate zadrujnică a vieţii 
Rusiei vechi), în “Revista Ministerului Instrucţiunii Publice”, S. Pet., 
1874, Iulie, p. 136. 

(3) Vezi rezumatul acestei cărţi la N. A. Popov, în “Revista Mi¬ 
nisterului Instrucţiunii Publice”, 1875, martie, p. 157-166. Vezi şi o 
altă lucrare a lui V. Bogisic. (Despre comunitatea sătească simpla la 
sîrbi şi croaţi.) Aceaşi revistă, 1885, Februarie, p. 285-309. 

(4) V. Bogisic, op. cit., p. 288. 

B. D. Grecov, a consacrat multe pagini acestei unităţi ru¬ 
rale în istoria Rusiei (1). 

Orînduirea familială din istoria Lituaniei a fost studiată 
de M. K. Liubavski (2). 

Cauzele care au dus la descompunerea familiei mari sud- 
slave sînt următoarele: 

Această comunitate, trăind în ambianţa economiei bă¬ 
neşti, a început să simtă puterea ei. Comunitatea nu împie¬ 
deca pe membrii ei să aibă paralel cu munca comună în pro¬ 
ducţie şi ocupaţii în afară de comunitate (meserie, schimb de 
mărfuri, etc.). Orice cîştig aparte ducea la inegalitatea avu¬ 
ţiei : membrii, ocupaţi de munci lăturalnice devin mai bogaţi, 
decît ceilalţi. 

începe să existe în cuprinsul comunităţii şi capitalul par¬ 
ticular. Aceasta uşurează divizarea comunităţii familiale în 
familii mici. La despărţire duc şi neînţelegerile interne. 

Un alt fenomen care contribuie la descompunerea comuni¬ 
tăţii este slăbirea legăturii de sînge din cauza elementelor ve¬ 
nite dinafară. 

In sfîrşit, situaţia de şef îi permitea să-şi aproprieze mai 
multe bunuri, decît membrii de rînd, mai ales dacă practica o 
putere despotică. 

Oamenii deveniţi mai avuţi încep să facă o gospodărie 
proprie, atrag la munca pe ogoarele lor un număr de oameni 
mai săraci din interiorul comunităţii în condiţiuni de învoială 
şi astfel se pregăteşte trecerea la regimul feudal. înainte de a 
deveni mare, feudalul a fost mic. In unele cazuri comunită¬ 
ţile familiale întregi treceau sub puterea feudalului. In pro¬ 
cesul de aservire a populaţiei din sînul comunităţilor juca un 
rol însemnat şi întrebuinţarea forţei, silnicia, abuzurile, co¬ 
tropirea. 

Dacă numărul mediu al membrilor familiei mari româ¬ 
neşti a fost aproximativ de 20-25, ca şi la slavii de sud, iar 
satul românesc n’a avut decît în medie 20 de familii, ceea ce 
înseamnă cam 100 de persoane, putem trage concluzia că 


(1) B. D. Grecov: Ţăranii in Rusia din cele mai vechi timpuri, 
ed. a n-a. Moscova, 1952, p. 68-78. 

(2) M. K. Liubavski, Schiţă de istorie a statului lituano-rus pînă 
la Unia de la Liublin, Moscova, 1910, p. 96. 

pentru a forma un sat era nevoie ca să se unească vreo 4 
sau 5 “familii mari”. 

Unirea lor ducea la formarea comunităţii săteşti cu un 
alt principiu de organizare, decît al zadnugei, anume princi¬ 
piul conveţuirii pe acelaşi teritoriu, în loc de principiul legă¬ 
turilor de sînge. Fireşte că convieţuind pe acelaşi teritoriu, 
membrii de rînd ai zadrugelor deveneau unii pentru alţii 
vecini (1), termen care ulterior a fost însuşit de preferinţă 
masei mari a muncitorilor cu braţele de muncă de la moşia 
şi satele proprietarilor feudali. 

Semantica cuvintului s’a schimbat, trecîndu-se de la sens 
general la unul special. In sînul comunităţii săteşti s’a produs 
o nouă stratificare socială: s’au format două elemente socia¬ 
le: unul mai influient, mai bogat şi altul de rînd, sărac sau 
mai puţin avut. 

In această privinţă este foarte instructivă acea metamor¬ 
foză pe care o întîlnim în satele din Galiţia, trăind sub do¬ 
minaţia dreptului valah. Putem socoti că satele româneşti din 
Galiţia prezintă q etapă tîrzie petrificată din ordinea socială 
mai veche a românilor în general. 

In actele, scrise latineşte, ale Galiţiei, din secolele al XV-lea 
şi al XVI-lea, se vorbeşte că în satele cu drept valah erau două 
categorii de oameni: 1) “starcze, seniores, antiqui homines, 
boni homines”, ceea ce româneşte am putea exprima scurt ca 
bătrîni, oameni buni şi 2) “obezi, ignoti, vicini, alieni, homi¬ 
nes extranei”, adică oameni de rînd, necunoscuţi vecini (2). 
Comunitatea sătească, legată de răspunderea colectivă, avea 
în fruntea sa pe cneji, care răspundeau numai înaintea mo¬ 
şierului sau starostelui regal. 

Cît de mult a avansat inegalitatea materială printre mem¬ 
brii comunităţii săteşti, se vede din situaţia cneazului. El avea 


(1) E curios că chiar şi la “votiaci”, un trib nordic din neamul 
finilor, exista noţiunea de “vecin”; cu mărirea familiei mari (azbar) 
cei, care o părăseau şi îşi construiau case în afară de curtea ei, că¬ 
pătau denumirea de “boliac”-“vecin”. I. I. Smirnov, Finii, articol din 
Colecţia de articole “Istorie rusă în schiţe şi articole”, sub îngrijirea 
lui M. V. Dovnar-Zapolski, voi. I, p. 9. 

(2) V. I. A. Linnicenco: “Unele trăsături din istoria stărilor so¬ 
ciale în Rusia sud-vestică în secolele XIV-XV, p. 163. şi A. Boldur, 
Originea şi sensul cuvîntului “vecin”, volumul omagial C. Giurescu, 
Buc., 1944, p. 169. 

un lot de pămînt, venituri de la ţărani (a treia parte a censului 
şi a treia parte din plăţi pentru judecată), precum şi dispunea 
de munca ţărănească de la 2 pînă la 6 zile pe an de fiecare 
lan, aflat în posesiunea ţăranilor. Cneazul avea înlămntrul 
obştii puterea administrativă şi poliţienească. Dreptul de cne¬ 
zat a căpătat un caracter de proprietate, care se transmitea 
prin moştenire cu învoirea moşierului. Cnejii stăteau în curţi 
(dvorisce). 

Forma de posesiune a pămîntuiui de către ţărani era co¬ 
lectivă pe familii, însă în secolul al XV-lea a intrat în des¬ 
compunere adîncă: gospodăriile ţărăneşti se divizau, ţăranii 
stăteau pe jumătăţi de curţi şi chiar pe porţiuni mai mici. Se 
respecta indiviziunea. 

Gospodăria ţărănească era de doua feluri, anume: sau a 
unei familii simple, sau a familiei mari. 

Cîteva comunităţi săteşti (fiecare compusă din cîte 25-30 
de sate) formau o craină, în fruntea căreia stătea crainicul. 
Adunările din satele crainei (de două ori pe an) judecau dife¬ 
rite pricini. Aceste judecăţi purtau numele de judicii vala- 
chorum, iar participanţii la judecăţi, formînd prima categorie 
socială a obştii săteşti, se numeau fiecare “jiudex valachorum”, 
iar toţi — “starţi”, cu alte cuvinte “bătrînii” care stabileau 
hotarele posesiunii, umblînd cu “brazda în cap”, etc. 

Această organizare o putem socoti ca o rămăşiţă din orga¬ 
nizarea veche şi mai ales cea mai veche moldovenească. 

Aplicînd analogia cu ordinea valahă din Galiţia, putem 
spune că cnejii din trecutul îndepărtat moldovenesc au deve¬ 
nit cneji valahi, iar juzii vechi au dat naştere la judecători 
din “judicii valachorum”. Dacă primii au devenit moşieri 
mari, cei de al doilea — moşieri medii şi mici. Moşieri mici 
pe solul moldovenesc au fost răzeşii. 

Cealaltă masă a membrilor obştiilor săteşti a sărăcit, unii 
pierzîndu-şi libertatea şi devenind vecini, alţii (“liude”), păs- 
trînd-o am fost nevoiţi să-şi cîştige existenţa cu braţele de 
muncă. Şi unii şi alţii formau categoria a doua din ordinea 
valahă din Galiţia. 

Indivizia răzeşilor nu este un fenomen pur românesc, ci 
larg răspîndit şi cunoscut tuturor popoarelor ariene, elinilor, 
celţilor, germanilor, slavilor, hinduşilor (1). 

(1) Dinu Arion, op. cit., p. 122. 

Către momentul întemeierii Moldovei, cnezatele şi juzatele 
moldoveneşti au reuşit să se desprindă din sînul obştii să¬ 
teşti, au căpătat proprietăţi funciare, care se lucrau cu braţele 
de muncă ale oamenilor de rînd, din aceleaşi obşti, sărăciţi, 
pierzînd loturile lor de pămînt. 

Proprietatea răzeşească, după cum am pomenit mai sus, 
era de provenienţă alodială, dar spre sfîrşitul domniei lui Şte¬ 
fan Voievod în ceea ce priveşte îndatorirea de serviciu militar 
se asemăna cu proprietatea stăpînitorilor de feude — moşii 
boiereşti, cu acea deosebire că obligaţia militară îi privea pe 
răzeşi individual, pe cînd boierii erau datori să vină la oaste 
cu oamenii lor pe cai şi înarmaţi. 

Prin urmare, proprietatea boierească s’a clădit pe ruinele 
obştii săteşti. 

Cînd s’a întemeiat Moldova, tot pămîntul ţării a început 
să fie considerat aparţinînd voievodului ca dominium emi- 
nens (1). 

Această noţiune însemna că orice schimbare în situaţia 
proprietăţii (vînzare, moştenire, etc.) are nevoie de aprobarea 
domnului. Fără consimţămîntul domnului nu se putea înte¬ 
meia un sat nou pe un loc pustiu sau pustiit de invaziunea 
inamicilor, ou atît mai mult că pentru întemeiere şi coloniza¬ 
rea satului se cereau scutiri (“slobozenie”) de dări şi munci 
pentru un anumit număr de ani (2). 

Din dreptul superior al domnului asupra pămîntului ţării 
decurgea şi dreptul de “retract seniorial” (3) în anumite ca¬ 
zuri, anume: 1) în cazul refuzului de a-şi îndeplini îndato¬ 
rirea de serviciu militar, în special în timp de război, 2) în 


(1) Pentru existenţa in trecutul românesc al dominiului eminent 
s’au pronunţat N. Iorga, I. Peretz, A. D. Xenopol, I. Bogdan, Paul Ne- 
gulescu, Dinu Arion, I. C. Filltti. In sens negativ, C. Giurescu şi 
I. G. Longinescu. Bibliografia la: Dinu Arion, încercări asupra dome¬ 
niului eminens in “închinare lui N. Iorga”, Cluj, 1931, p. 20 şi la 
I. C. Filitti, Proprietatea solului în principatele române pînă la 1864, 
p. 107 ş. u 

De acelaşi “Preadalica să nu fie” in “Revista Istorică Română”, 
1932, fasc. 4, p. 345. 

Vezi de asemenea: Ion Nădejde, Din istoria dreptului român, Buc., 
1899, p. 29 şi A. V. Gîdei, Contribuţiuni pentru istoria socială a ţără¬ 
nimii noastre, Buc., 1904, p. 94. 

(2) De exemplu, pe timp de 5 ani. I. Bogdan, voi. I, p. 97. 

(3) Vezi, Viaţa, p. 277, dar retractul nu e suveran, ci seniorial! 

cazul de încălcare a obligaţiei de credinţă faţă de domn, adică 
al acţiunilor duşmănoase faţă de domn (“hiclenie”), 3) în 
cazul de vînzare a pămîntului domnitorul avînd dreptul de 
preemţiune şi 4) în cazul de desherenţă masculină (în Ţara 
Românească) sau în lipsa totală de moştenitori (Moldova). 

Primii boieri mari în Moldova, după întemeierea ei, au fost 
acele elemente, care au luptat alături de domn pentru cuceri¬ 
rea independenţei ţării. S’au numit viteji şi au fost răsplătiţi 
cu moşii întinse de cîteva sate, dar cu condiţia ca ei să apere 
ordinea stabilită de voievod. Astfel s’a născut proprietatea 
condiţionată de serviciul militar. 

In voievodatele romîneşti odată cu întemeierea lor s’au 
creat condiţiuni pentru existenţa proprietăţii mari şi la în¬ 
ceput au coexistat două elemente de boierime: 1) boierimea 
pămînteană, organică, cea din trecut, conducătoarea satelor, 
proprietari de pămînt în indivizie, cnejii şi juzii şi 2) curtenii 
principelui, druginicii lui, care au venit cu el sau au fost pri¬ 
miţi după instalarea lui la cîrma ţării” (1). 

Prin urmare chiar de la începutul istoriei politice a româ¬ 
nilor, de la întemeierea principatelor, existau două criterii, 
pentru calitatea de nobil, de boier: moşia şi slujba (“vislu- 
genie”). 

Treptat timp de un secol ordinea feudală a cuprins şi pro¬ 
prietatea cnezială şi juzială. Toţi cnezii au acceptat orînduirea 
feudală, care le oferea stăpînirea liniştită asupra braţelor de 
muncă şi exploatarea sătenilor lipsiţi de proprietate, transfor- 
mîndu-se în boieri mari sam medii şi o bună parte din ei tre- 
cînd si în compunerea sfatului domnesc pentru a administra 
ţara împreună cu voievodul. 

Endosmoza acestor elemente sociale, adică căpătarea mo¬ 
şiilor de către dregători graţie donaţiei şi favorurilor din par¬ 
tea domnului de o parte şi ocuparea posturilor la curte de 
boierii pămînteni de altă parte, au contribuit la amestecarea 


(1) Aceleaşi două elemente ale oamenilor de vază erau şi în isto¬ 
ria Rusiei-se numeau “boiare şi starti”, adică “senatores terrae”; la 
slavii de vest a doua categorie se numea “majores natu”. 

B. D. Grecov. Ţăranii în Rusia din cele mai vechi timpuri pînă 
la secolul al XVII-lea), ed. a 2-a, Moscova, 1952, p. 91, şi M. P. Vla- 
dimirskii Budanov, Schiţa istoriei dreptului rusesc, Kiev, 1907, p. 27, 
de la care e împrumutată terminologia. 

acestor elemente şi la formarea unei clase sociale unitare, însă 
cu un alt caracter, decît îl avea fiecare parte componentă. 

La început deosebirea între boier mare şi mic, mai ales 
înainte de întemeierea principatelor, nu era prea însemnată. 
Dar cu timpul deosebirea între ei a crescut tot mai mult pînă 
ce s’a transformat în adevărată prăpastie. Boierul mare a de¬ 
venit stăpîn pe multe sate, deseori latifundiar (1). 

El se bucura şi de unele elemente de putere publică, că¬ 
pătate de la domn, -prin imunităţi. El este sfetnic al tronului, 
iuînd parte la sfatul domnesc, cîrmuieşte statul împreună cu 
domnul şi conduce cetele oastei. 

Boierii mici nu jucau acest rol, nu erau consultaţi de 
domn şi nu se bucurau de imunităţi. 

Rolul social şi politic foarte diferit, al boierului mare şi 
al celui mic, îi desparte, constituindu-i în două categorii so¬ 
ciale diferite încît unii autori, vorbind de micii proprietari 
de pămînt, nu vor să recunoască calitatea lor de boieri, pre¬ 
ferind să-i considere ţărani (2). 

Spre urcarea pe tronul Moldovei a lui Ştefan Voevod, or¬ 
dinea feudală era în toi, domnea fărimiţarea feudală. 

Comunitatea sătească îşi continua existenţa. Proprietarii 
mici rămîneau în afară de ordinea feudală nouă, îşi lucrau 
singuri loturile lor mici, nu exploatau munca altora şi de 
aceea nu aveau nevoie, în deosebire de boierii mari să le fie 
asigurată intervenţia forţei de Stat. 

Sub imboldul ideii greşite că răzeşul este ţăran unii autori 
îşi permit să schimbe denumirea comunităţii săteşti în “ţără¬ 
nească” (3). Dar marca germană în secolele XIII şi XIV a pur¬ 
tat numele sătească, avînd în compunerea sa de la 6 pînă 
la 12 sate (4). 

La vecinii romînilor ruşi comunitatea poartă titlul “să¬ 
tească". 


(1) Mihail de la Dorohoi stăpînea încă în 1437-52 de sate. Logofă¬ 
tul MIhall în proprietatea sa peste 50 de sate. M. Costăchescu, voi. I 
p. 497-506, 542-543 şl 497-506. 

(2) De exemplu Henri Stahl, Contribuţii la studiul satelor devăl- 
maşe româneşti, Buc., voi. I, 1958, p. 38. 

(3) P. P. Panaitescu, Obştea ţărănească, Bucureşti, 1964. 

(4) K. Marx şi Fr. Engels, Opere, voi. XV, M. 1933, Marca p. 629- 
695, în special p. 630-631. 

De bună seamă, B. D. Grecov vorbeşte de membrii comu¬ 
nităţii “săteşti”, “liudi”, săteni”, “mireni” (de la mir) (1). 

La galiţieni deasemenea comunităţile se numesc săteşti (2). 

In sfîrşit şi la polonezi “opole” nu se deosebea prin nimic 
de “verva” resească (3), care este o unitate teritorială. 

Deosebirea între aceste două denumiri este foarte mare. 

Termenul “obştea sătească” nu este întîmplător, deoarece 
istoriceşte prezintă o negare a legăturii gentilice între oameni 
şi totodată o afirmare a principiului nou de legătură -pur teri¬ 
torială, de convieţuire comună pe acelaşi teritoriu, în aceasi 
imitate teritorială, care este satul. 

Pe de altă parte “obştea sătească” cuprinde toate elemen¬ 
tele unui sat, atît înstărite, cît şi sărăcite, deci întreaga varie¬ 
tate de stare socială a membrilor obştei, pe cînd noţiunea 
“ţărănească” indică numai raportul omului faţă de pămînt. 

E de preferat terminologia istorică reală. 

In concordanţă cu această terminologie istorică, C. Giu- 
rescu afirmă că “pînă în secolul al XVII-lea toţi proprietarii 
de pămînt se întitulau boieri. Clasa boierească cuprindea, 
aşadar, nu numai pe dregători, pe marii proprietari şi pe ur¬ 
maşii lor cei mai apropiaţi ci şi pe moşneni” (4). 

Respectînd această titulatură, s’ar fi putut vorbi: 1) de 
“obştea sătească (răzeşească, moşnenească)” şi 2) de “obştea 
ţărănească” supusă moşierului. Istoria le-a despărţit. Cei ce 
s’au desprins de nevoie din obştea răzeşească au început să 
se deosebească profund de membrii acestei obşti libere, deoare¬ 
ce erau obligaţi cu munca (corvoadă) şi ou dijme în folosul 
moşierului, în opoziţie cu răzeşii (moşnenii) care continuau 
să fie perfect liberi de orice obligaţie în faţa cuiva. 


(1) B. D. Grecov, Op. cit., ed. 2-a, voi. I, Moscova, 1952, p. 285. 

(2) I. A. Linnicenco, Op. cit. Moscova, 1894, p. 166 ş.a. 

(3) B. D. Grecov, Op. cit., p. 72, 75 ş.a. 

(4) C. Giurescu. Studii de istorie socială, Bucureşti, 1943, p. 284. 

CAPITOLUL 3 

EXPLOATAREA PAMINTULUI 


N domnia lui Ştefan Voievod schimbul era încă 
în mare parte natural. 

Principalul mijloc de producţie, de venit şi 
de bogăţie, pămîntul, se afla în mîinile pro¬ 
prietarilor. 

Economia feudală rurală se caracteriza 
prin coexistenţa proprietăţii mari (condiţio¬ 
nale) şi a gospodăriilor mici. Legătura între 
gospodăria mare şi cele mici ţărăneşti lua di¬ 
ferite forme, de la o arendă pe termen scurt a 
ţăranului liber şi pînă la posesiunea permanentă (deseori 
ereditară) a ţăranilor —iobagi, obligaţi cu diferite dări şi 
servicii. 

Această posesiune este cea mai caracteristică pentru regi¬ 
mul feudal în general. Iobagul este legat de pămînt şi totodată 
aflat sub puterea permanentă a proprietarului de pămînt. 

Boierii şi instituţiile bisericeşti aveau din partea domnu¬ 
lui diferite privilegii —imunităţi, printre care juca un rol 
ioarte important imunitatea judecătorească: boierii şi mă¬ 
năstirile judecau oamenii aşezaţi pe pămînturile lor, apelul 
fiind la curtea domnească. Titularul imunităţii încasa în fo¬ 
losul său amenzile judecătoreşti. 

Gospodăria mare a proprietarului avea trăsături şi de în¬ 
treprindere privată şi de unitate publică, al cărei chiag era 
supunere moşierului a unui complex de gospodării mărunte 
ţărăneşti, dependente de curtea acestuia. 

Proprietarul de pămînt se interpunea între domn şi ţărani, 
jucînd pentru aceştia din urmă un rol de “mic domn”, de unde 
rezultă că domnul ţării nu avea cu ţăranii dependenţi ai mo¬ 
şierului raporturi directe (1). Puterea domnitorului intervenea 
numai atunci, cînd era nevoie să-i silească pe ţărani la supu¬ 
nere boierului lor. 

Din această regulă generală a feudalismului francez şi 
german, numai Anglia, prezenta o excepţie. In această ţară 
sătenii erau obligaţi cu serviciul militar regelui direct şi nu 
seniorului lor, ceea ce a avut ca rezultat că, toate contingentele 
de ostaşi se aflau la dispoziţia regelui (2). 

In evul mediu proprietatea era complexă. Asupra unuia şi 
aceluiaşi pămînt existau cîteva “dominii”. Domnul, ca senio¬ 
rul suprem, avea “dominium eminens” sau “directum” şi con- 
ceda boierilor o 'parte din dreptul său superior pentru o por¬ 
ţiune de pămînt, feud, pentru care boierul era obligat să facă 
serviciul militar. 

Din acest feud moşierul îşi reţinea o mică parte, pe care 
o lucra în regie, aşa zisă “rezerva” (“terra dominicata”), iar 
pe restul, împărţit în loturi (“terra servilis”) şedeau ţăranii 
(liberi sau şerbi, iobagi), care aveau asupra pămîntului “do¬ 
minium utile” (3). 

“Utilitatea” consta în extragerea mijloacelor de existenţă 
din lucrarea pămîntului pentru familia proprie şi pentru dări 
în folosul moşierului. 

Intre seniorii se stabilea o ierarhie, gradarea situaţiilor. 
Fiecare seniorie era un feud care depinde de o altă seniorie, 
mai înaltă. In esenţă seniorialul consta în scoaterea oameni¬ 
lor de rînd de sub dependenţa statului şi în supunerea lor ma¬ 
rilor seniori. 

In Moldova “rezerva” moşierului se numea “curtea”, com¬ 
pusă, în afară de casa moşierului, din casele de locuit ale slu¬ 
gilor, diferite clădiri de gospodărie, şoproane, magazii, sură, 
grajduri, pămîntul. 

(1) Parerea contrară a lui. A. Cazacu, Contribuţiuni la studiul for¬ 
mării şl evoluţlunii dreptului protlmisls, Chişinău, 1932, p. 77-78, 
80, este greşită. 

(2) D. M. Petruşevski; Schiţe din istoria economică a Europei 
medievale, Moscova-Leningrad, 1928, p. 226. 

(3) N. Kareev, Seniorla-stat şl monarhia de stări sociale a evului 
mediu, S-Pet., 1913, p. 49-50. 


— 60 — 


www.dacoromanica.ro 



Ţăranul era aservit moşierului, căruia îi datora munca 
sau era obligat să dea dijma în produse. In forma clăcii intra 
dese ori munca pentru construirea casei moşierului, fortifica¬ 
ţiilor, drumurilor, podurilor, etc. Multe dări se motivau de 
nevoia apărării ţării. 

E greu de precizat în ce măsură renta în -produse concura 
cu renta în muncă. Insă acolo unde prima din ele s’a intro¬ 
dus, ea prezenta un progres social, deoarece ţăranul putea să 
lucreze acasă nefiind supraveghiat de moşier, şi să între¬ 
buinţeze timpul liber pentru nevoile proprii gospodăreşti sau 
pentru meşteşug, iar rodul muncii sale să-l ducă în oraş pen¬ 
tru valorificare. 

A apărut şi a treia formă de rentă, renta în bani, însă nu 
se poate preciza în ce măsură banii au pătruns în gospodăria 
agricolă pe vremea lui Ştefan Voievod. Abia în secolul urmă¬ 
tor renta în bani a făcut progrese foarte însemnate. 

La români avea loc acelaşi proces agricol ca şi în Rusia, în 
care întinderea exploatării directe a pămîntului de către boie¬ 
ri a fost foarte redusă (1). 

Nu se obsevă nici un proces de reducere a rezervei în fa¬ 
voarea exploatării indirecte a pămîntului. 

întinderea modestă a “rezevelor” a avut loc şi în Franţa 
în timpul feudalismului dezvoltat (sec. XII) (2). 

In Moldova, a avut loc procesul de fărâmiţare a loturilor 
şi satelor datorită moştenirilor şi vînzărilor. Totodată se dez¬ 
volta şi procesul paralel de acumulare a pămînturilor în une¬ 
le mîini, dornice de achiziţie, prin cumpărare şi prin violare 
a micilor gospodării, fenomen ce a avut loc în multe ţări şi 
în special, în Rusia, unde exista pentru aceasta şi un termen 
fără vre-o nuanţă reprobativă-“primîsP\ 

Uzurparea era îndreptată mai ales asupra satelor micilor 
proprietari. Datorită ei boierimea mare se intercala printre 
răzeşi. Era suficient ca boierul să pună un picior în răzeşie, 
cumpărînd un lot răzeşesc şi devenind astfel răzeş, pentru ca 


( 1 ) Al. Eck, Le grand domaine dans la Russie du moyen age, 
Buc., 1945, p. 23. 

(2) N. Sâe, Les classes rurales et le regime domainial en France 
au moyen âge, Paris, 1901, p. 141. 

K. Lamprecht, Beitrage zur franzosischen Wirtschaftsleben, 
p. 50-51. 

apoi sâ lărgească sfera lui de achiziţie în direcţia celorlalte 
loturi. 

In documentele domniei lui Ştefan cel Mare, nu sînt sem¬ 
ne ca uzurparea să aibă proporţii cit de cât considerabile. 

Spre regret nu avem informaţii cu privire la viaţa internă 
a “rezervei boiereşti”. Nu putem afirma nici că ea s’a mărit, 
în detrimentul loturilor vecinilor, nici că ea s’a redus pentru 
a aşeza pe pămîntul eliberat pe vecini (1). 

De altfel aceasta nu e de mirare. După cum ne mărturi¬ 
seşte B. D. Grecov, spre secolul al XV-lea o parte din ţările 
europene Anglia, Ţările de Jos, Franţa, Italia, Castilia şi Por¬ 
tugalia au depăşit raporturile lor feudale, înlocuindu-le în cea 
mai mare parte cu cele capitaliste. Insă o altă parte, o parte 
mult mai mare a Europei (Germania de est, Austria, Polonia, 
Lituania, Livonia şi Rusia), rămînea feudală (2). La a doua 
categorie de state putem adăuga şi statele române Moldova şi 
Tara Românească. 

Considerăm că: 

1) Rezerva boierului era mică, fiind aproximativ egală 
cu întinderea medie a loturilor ţărăneşti, ceea ce se confirmă 
şi de istoria evului mediu din Occidentul Europei (3). Deci 
nu era de unde să se mai croiască sate noi. 

2) Moşierul nu avea nici un interes gospodăresc de a-şi 
micşora reserva, deoarece aceasta era servită de cultivatorii 
pămîntului depe toate loturile ţărăneşti. 

3) Cînd banii s’au înrădăcinat mai temeinic în gospo¬ 
dăria agricolă şi şi-au lărgit sfera lor de aplicare, evoluţia 
gospodăriei nu consta în a se reduce întinderea rezervei, o 


(1) Ultima ipoteză este susţinută de Barbu T. Cîmpina (Desvol- 
tarea economiei feudale, p, 19, 20, 22 ş.a., bazîndu-se pe două documen¬ 
te, dela 1 iulie 1472 şi 6 martie 1487, care însă sunt neconcluden¬ 
te, deoarece în primul se vorbeşte de o bucată de sat a boierului, ofe¬ 
rită nepoţilor săi, iar în al doilea de cumpărarea unui sat şi nu de 
reducerea rezervei. 

(2) B. D. Grecov, Ţăranii, ed. a Il-a, Moscava, voi. 1, 1952, p. 5. 

(3) K. Lamprecht, afirmă că rezerva moşierului n-a fost mai mare, 
declt dimensiunile medii ale “mansilor” cultivatorilor de pămînt, 
Deutsches Wirtschaftsleben im Mittelalter, 1885-1886, aput D. M. Pe- 
trusevki, op. cit., p. 204. 

acţiune care nu ar fi avut atunci nici un sens,, ci în trecerea 
raporturilor cu cultivatorii pămîntului din stadiul lor natural 
(renta-muncă şi renta în produse) în stadiul bănesc, prin “co- 
mutatio”. 

Evoluţia proprietăţii funciare în secolul al XV-lea duce 
la trei fenomene fireşti: 1) se măreşte numărul populaţiei în 
satele deja existente, ele se “îngraşă”, 2) se fărâmiţează pro¬ 
prietatea datorită moştenirilor şi vînzărilor în lipsa unei sta¬ 
vile a asa zisului “majorat” şi 3) proprietarii mari caută 
să-şi mărească patrimoniul pe seama proprietăţilor mici (mai 
ales cele ale răzeşilor). 

Pentru a ne imagina cum se îmbucătăţeau satele în tim¬ 
pul lui Ştefan Voievod din cauze pur demografice relevăm 
împărţirea, efectuată conform actului din 17 ianuarie 1495 (1). 
Satul Nanieşti se împarte nepoţilor lui Foader Nanescu în 
felul următor: prima parte stăpîneşte o nepoată, a doua par¬ 
te — doi veri ai ei, a treia parte —trei veri ai lor, a patra — 
trei nepoţi. 

Nu se spune că părţile, care merg la împărţeală, sînt ega¬ 
le. In ipoteza că sînt egale repartizarea ar fi următoarea: o 
nepoată are 1/4 din sat, doi veri ai ei au cîte 1/8, trei veri ai 
lor cîte 1/12 parte şi, în sfîrşit, a patra trei nepoţi tot cîte 1/12 
parte. Iată deci dintr-o singură iscălitură de condei în loc de 
un singur stăpîn al satului apar odată 9 stăpîni cu părţi ine¬ 
gale. 

Procesul de fărâmiţare a satelor şi procesul paralel de acu¬ 
mulare a lor în mîini puţine le-a expus exact Radu Rosetti, 
care scrie: 

“Intîlnim stăpîni cu sate multe de la început, numărul 
creşte cu cît ne depărtăm de origini şi el creşte mai ales prin 
cumpărarea ocinilor împărţite treptat. Stăpînii cu ocine mul¬ 
te înghit ocinile cu stăpîni mulţi ” (2). 


(1) I. Bogdan, Documente, voi. II, p. 52 ş.u. 

(2) Radu Rosetti, Pămîntul, p. 163-164, 191, 196 ş.a. 

CAPITOLUL 4. 

DOMNUL, BOIERII SI INSTITUŢIILE BISERICEŞTI , 
CA PROPRIETARI 


IMUNITĂŢI. URIC, OCINA, OHABA 

ROPRIETATEA boierilor, ca şi a bisericii, se 
folosea de imunităţi administrative, fiscale, 
judiciare, comerciale. Cit de mult a fost răs- 
pîndită practica imunităţilor, nu se poate 
preciza în lipsă de concretizare a imunităţi¬ 
lor laice în doclumentele din domnia lui Şte¬ 
fan Voievod. 

Aceste documente, emise pentru persoane 
laice, de obicei nu enumeră imunităţile, li- 
mitîndu-se la formula “uric cu tot venitul’’’ 
care presupunea aceste imunităţi. In schimb documentele, 
emise mănăstirilor, vorbesc despre ele pe larg. (1). 

Imunitatea este o favoare a superiorului faţă de inferior, 
a seniorului faţă de vasal şi are doi “corespondenţi”: unul 

(1) V. Costăchel, Les immunites dans Ies principautes roumalnes 
aux XlV-eme et XV-eme siecles, Buc., 1947, p. 84. De acelaşi autor, 
Le monopole du moulin en Moldavie aux XIV-taie et XV-eme siecle, în 
“Revue historique du sud-est europeen”, XXII, 1945, p. 171-183. Vladi- 
mir Hanga, Contribuţii la problema Imunităţii feudale pe teritoriul 
patriei noastre, in “Studia Universitatis Babeş-Bolyal”, 1960, seria III, 
fasc. 2. Jurisprudenţa, p. 29-52. 

Vezi S. Reli. Istoria vieţii bisericeşti a romînilor, Cernăuţii, 1942, 
p. 209-210, precum şi I. Grevs, Esenţa feudalismului, în colecţia de 
articole “Feudalism”. S-Petersburg, 1910, p. 48 ş.u. 

care oferă favoare şi altul care o primeşte. Nici obştile să¬ 
teşti, nici proprietatea individuală, ce s’a desprins din obşte 
înainte de întemeierea Moldovei, nu aveau imunităţi, deoa¬ 
rece nu exista cine să le dea. “Imun” înseamnă “interzis pen¬ 
tru amestec” al dregătorilor domniei. Dar înainte de întemeie¬ 
rea principatelor nu existau domni, care să ofere imunitatea 
dată. 

Proprietăţile rurale ale boierilor, grevate de obligaţia ser¬ 
viciului militar, care la început se acordau fără drept de moş¬ 
tenire, în curînd au devenit ereditare. Toţi boierii căutau ca 
proprietatea lor să se transmită fiilor, nepoţilor, strănepo¬ 
ţilor, etc., să fie veşnică. 

Pentru aceasta au fost întrebuinţate cuvintele ocina (de 
la tatăl), dedina (de la bunic), pentru a însemna calitatea de 
ereditate în general cuvîntul “uric”. 

Insă în privinţa terminologiei, între Moldova şi Ţara Ro¬ 
mânească există o mare deosebire: pe cînd în Moldova se în¬ 
trebuinţa expresiunea “uric cu tot venitul”, în Ţara Româ¬ 
neasca în loc de aceasta “ocina şi ohaba”. De la Ioan Bogdan 
porneşte tradiţia de a socoti aceste expresiuni identice (1). 

“Uric” provine din limba ungurească şi înseamnă pro¬ 
prietate veşnică, dobândită prin succesiune (ozoc birtoc — pă- 
mînt de moştenire) (2). 

Sensul expresiunii “uric cu tot venitul” nu provoacă în¬ 
doieli. Prin cuvîntul “uric” beneficiarului i se recunoaşte ca¬ 
racterul ereditar al proprietăţii, iar “cu tot venitul” înseamnă 
“cu tot rodul ce-1 poate da asemenea proprietate, inclusiv 
imunităţi” (dări şi prestaţii, amenzile judecătoreşti, imuni¬ 
tăţi fiscale şi comerciale). 

Uric se dădea pentru stăpînirea moşiilor, satelor şi a altor 
bunuri. Există şi un caz interesant de “darea uricului pentru 
“judecie” (adică pentru dreptul de a judeca populaţia) (3). 

“Ocina” munteană are acelaşi sens de moşie ereditară, ca 
şi uric în Moldova. Dar care e sensul cuvântului slav “ohaba”? 


(1) I. Bogdan, Ohaba, ohabnic, în “Convorbiri literare”, XL, 1906, 
p. 295-299 şi de acelaşi, Documentele Iui Ştefan cel Mare, voi. II, p. 609 
(uric). Părerea lui este împărtăşită de V. Costăchel în, Les immunitfes, 
p. 10-11, şi de V. Hanga, op. cit., p. 11. 

(2) I. Bogdan, Istoriografia română şi problemele ei actuale, p. 24. 
V. Hanga, ibidem. 

(3) M. Costăchescu, op. cit., voi. I, p. 398. 

In prealabil menţionăm că în Moldova termenul “ohaba” 
a fost întrebuinţat numai odată, anume în documentul din 29 
noiembrie 1443, prin care Ştefan Voievod, unchiul lui Ştefan 
cel Mare, întăreşte mănăstirii Moldoviţa, vama, sate şi mori. 
Citim acolo: “să fie acestei mănăstiri în uric şi în ohaba, nes¬ 
tricate niciodată în veci, şi cu tot venitul” (1). 

In acest act apar cu toată claritatea trei elemente ale sis¬ 
temului de privilegii: 1) uric, 2) ohaba şi 3) tot venitul. Pri¬ 
mul arată ereditarea, al treilea e o formulă scurtă a imunităţi- 
lor. Rămîne nedesluşit al doilea element — ohaba. Acest ter¬ 
men n’a fost răspîndit în Moldova. In actele sale, Ştefan Voie¬ 
vod l’a întrebuinţat o singură dată anume în 1484 (2). 

Dimpotrivă în Ţara Românească termenul a avut o mare 
răspîndire şi apare în diferite acte: acte de danii şi întăriri 
de danii, actele de vînzare, întăriri de testamente, la infrăţire 
de moşie, la constituire de dotă, la danii între particulari, etc. 

Dacă există cuvîntiul “uric” şi alături de el se întrebuin¬ 
ţează cuvîntul “ohaba”, trebuie să căutăm sensul specific al 
terminologiei şi să vedem nu are oare “ohaba” alt sens, decît 
acela al “uricului”? 

Vom încerca să scoatem la iveală sensul exact al “ohabei”. 
Dar înainte de aceasta să stabilim sensul cuvîntului în limba 
slavă. 

In cronica rusă sub anul 968 kievenii, trimişi la principele 
rus Sviatoslav, care se afla atunci la Dunăre, i-au vorbit ast¬ 
fel: “Tu, principe, cauţi şi ai- grijă de pămînt străin, iar re- 
nunţînd (retrăgîndu-se “ohabiv”, la (pămîntul) propriu, eram 
cît pe ce să fim luaţi de pecenegi, şi mama şi copii tăi; dacă 
nu vei merge şi nu ne vei apăra, ne vor lua, dacă nu ai milă de 
ocina (ţara) ta, nici de mama bătrînă, nici de copii tăi” (3). 

Aici cuvîntul “ohabiv” este o formă nouă a participiului 
trecut, despre care vorbeşte în manualul său A. Vaillant (4). 


(1) M. Costăchescu, op. cit., voi. II, p. 187-188. 

(2) Cuvîntul “ohaba” se întîlneşte în domnia lui Ştefan cel Mare 
în documentul Rîzenilor din 1484, care insă pe nedrept a fostpus la 
îndoială. I. Bogdan, Documentai Rîzenilor din 1484 şi organizarea 
armatei moldovene în secolul al XV-lea, Buc., 1908, p. 4. 

(3) Letopiseţul Lavrentievskaia, S. Pet., 1897, p. 65-66. A. A. Sa- 
hamatov e de părere că “ohabiti-sea” înseamnă “a se lepăda”. Cerce¬ 
tări asupra celor mai vechi letopiseţe ruse, S. Per., 1908, p. 547. 

(4) A. Vaillant, Manuel du vieux slave, traducerea rusă, M„ p. 275. 

Am căutat sa stabilesc sensul cuvîntului şi după “Mate¬ 
rialele” lui I. Sreznevski, la care “ohabiti-sea” înseamnă: 1) a 
părăsi, a lepăda, 2) a se ascunde, 3) a înceta, 4 a renunţa, 5) 
a se retrage, a se lipsi (1). 

Deasemenea şi Vladimir Dali în “Dicţionarul său al lim¬ 
bii velicoruse” dă verbul “ohabiti” cu indicaţia că este un 
cuvînt vechi, avînd sensul de a se feri, a se îndepărta de 
ceva (2). 

Din verbul “ohabiti sea” provine şi cuvîntul “ohâbeni” o 
parte din oraş sau cetate, înconjurată de un zid special. 

Pe această bază am socotit că “ohaba” este substantiv, 
format din verbul “ohabiti-sea” şi înseamnă “un hicru, la 
care s’a renunţat de la care acela ce are dreptul s’a retras”. 

Avînd în vedere sensul stabilit mai sus şi cunoscînd că 
domnitorul poseda dominium eminens, trebuie să credem că 
prin ouvîntul “ohaba” domnul renunţa la dreptul său de a re¬ 
trage pămîntul boierului în anumite cazuri. 

Se ştie că în ţările romîne, ca dealtfel şi în Occidentul Eu¬ 
ropei, exista dreptul de retract seniorial. Domnul putea să re¬ 
nunţe la dreptul său de retract. Dar se pune întrebarea, în 
care anume? Fireşte, ar fi greu de admis că domnul Ţării 
Româneşti ar putea renunţa la serviciul militar al boierului 
pentru că prin aceasta s’ar fi dezorganizat armata, sau la 
dreptul său de a pedepsi viclenia, complotul, etc., ceea ce ar fi 
putut duce la impunitatea condamnabilă, la subminarea si¬ 
tuaţiei sale de domn. 

Dar domnul putea să stabilească în acte, emise de cance¬ 
laria sa, că renunţă la dreptul său de preemţiune la vînzare 
şi la retract în cazul de desherenţă masculină. 

Ultimul caz avea o mare însemnătate tocmai pentru Ţara 
Româneaşca unde fetele nu moşteneau spre deosebire de Mol¬ 
dova, unde ele se bucurau de acelaşi drept ca şi feciorii. 

Ca dovadă că ohaba nu se confundă cu imunităţi servesc 
două acte de mai tîrziu, emise de Mihai Viteazul în 1597 
şi 1598. 

Prin actul din 24 septembrie 1597, domnul dăruieşte ma¬ 


ţi) I. I. Sreznevski, Materiale pentru dicţionar al limbii ruse ve¬ 
chi după monumente literare, S. Pet., voi. n, 1902. 

(2) Vi. Dali, Dicţionarul interpretativ al limbii velicoruse vii, 
voi. II, 1914, col. 2002. 

mei sale Tudora cinci sate, pe care ea să le stăpînească pînă 
la moarte, iar, cînd aceasta se va întîmpla, ele să treacă la 
fiica sa ca să-i fie de ohaba. 

Prin cel de al doilea act din 6 septembrie 1598 domnul 
fixează domeniul său privat în cuprinsul celor 26 sate ale sale 
din judeţul Romanaţi, pe care le-a cumpărat fiind încă boier. 
Acest domeniu să-i fie lui şi fiilor lui şi nepoţilor şi strănepoţi¬ 
lor domniei sale de ohaba neclintit în vecii vecilor. Sensul 
actului este că domnul obligă la respectarea voinţei sale pe 
toţi urmaşii sai în scaunul Ţării Româneşti. 

Actul de mai sus, ne dovedeşte că ohaba nu are sensul de 
imunităţi: domnul nu putea să-şi ofere imunităţi, deoarece 
poseda autoritatea superioară în stat şi nu avea nevoie de ele 
el fiind izvorul lor. 

“Ohaba” nu are legătură nici cu “prădalica”, deoarece 
“ohaba” este renunţarea parţială la dreptul de proprietate 
superioară, la aşa zisul “dominium eminens”, care dă dom¬ 
nului posibilitatea să intervină în posesiunea boierească atîta 
timp cît proprietarul trăieşte, deci ohaba este o “ problemă 
inter vivos”. 

“Preadalica” sau “prădalica” începe să-şi producă efectul 
numai atunci, cînd boierul muntean a decedat şi se deschide 
fenomenul moştenirii. Cine să moştenească averea decedatu¬ 
lui? Dacă are moştenitori legali (fii), ei o moştenesc. Dacă 
fii lipsesc şi decedatul are numai fete, averea revine domnu¬ 
lui, dacă nu s’a prevăzut într’un act domnesc anterior ca 
“prădalica” să nu fie”, adică averea să nu revină domnului (1). 

Nu poate fi acceptată interpretarea că ohaba înseamnă 
inlăturarea oricăror pretenţii pornite din partea terţilor asu¬ 
pra proprietăţii ce a fost întărită de domn, “un fel de apărare” 
erga omnes” (2). Noţiunile “uric”, “ocina” şi “dedina” erau 
suficiente ca să înlăture orice pretenţiune din partea terţelor 
persoane. Ceea ce este ereditar, primit dela tată sau bunic, 
nu poate fi contestat de nimeni, rămînînd ”de nimeni neclin- 


(1) In Moldova fetele moşteneau deopotrivă cu fraţii lor. R. Ro- 
setti, Pămîntul..., p. 144. Deasemenea şi în Transilvania: Bujor Surdu. 
Ştiri despre dreptul romînesc din Transilvania, în “Revista Arhivelor”, 
voi. II, Buc., 1943, p. 371. Despre prădalica — A. Boldur, Istoria Basa¬ 
rabiei contribuţie la studiul istoriei românilor, Chişinău, 1937, p. 265. 

(2) VI. Hanga, op. cit., p. 9. 

tit”. Prin urmare sensul “ohabei” nu este apărare Împotriva 
terţei persoane. 

Nu poate fi acceptată şi părerea că termenul “ohaba” are 
sensul de imunitate (1). 

Spre deosebire de practica cancelariei moldoveneşti, care 
semnala acordarea imunităţilor printr’o formulă scurtă “cu 
tot venitul”, în actele domneşti, emise pentru boieri, sînt ară¬ 
tate precis imunităţile date. 

Confuzia dintre “ohaba” şi “imunitate” se explică de de¬ 
sele cazuri de convieţuire a lor în actele cancelariei domneş¬ 
ti. Uneori ocina şi ohaba stăm alături de arătarea imunită- 
ţilor. 

Dacă “ohaba” ar conţine o formulă scurtă de imunităţi, 
n’ar mai fi nevoie de arătarea lor concretă. 

întrebuinţarea largă a termenului “ohaba” în Ţara Ro¬ 
mânească şi numai ca o excepţie rară în Moldova, aruncă o lu¬ 
mină vie asupra raporturilor dintre domni şi boieri în aceste 
ţări. Boierii Ţării Româneşti au reuşit să capete dela domni 
renunţarea la retract (ohaba), ceea ce apoi a devenit acolo un 
obicei constant. Boerii moldoveni nu au putut smulge dom¬ 
nitorilor săi această favoare. Deci puterea domnilor Moldovei 
era mult mai autoritară, decît aceia a domnilor Ţării Româ¬ 
neşti. 


2. DOMNITORUL, CA BOIER MARE 
Domnitorul era şi el un boier mare. 

N. Iorga vorbeşte de Ştefan cel Mare ca de “un om să¬ 
rac” (2), probabil în sensul că nu avea moşii. Aceasta nu e 
adevărat, deoarece el avea sate proprii domneşti de exemplu, 
satul Băicenii pe Şiret, morile pe Şiret, braniştea de la Boho- 
tin (3), selişte lîngă Nistru cu numele Gromobitnaia ş. a. (4), 
Verescecanii pe Şiret cu mori şi Ungurenii pe care le dă mi¬ 
tropoliei Sucevii, primind în schimb Jicovul de Jos (5), Cos¬ 


ei) V. Costăchel, op. cit., p, 11. P. P. Panaitescu, obştea, p. 71 
şi 76. 

(2) N. Iorga. Istoria lui Ştefan cel Mare, Buc., 1904, p. 219. 

(3) I. Bogdan, op. cit., voi. II, p. 233 (30 sept. 1503). 

(4) I. Bogdan, op. cit., voi I, p. 347 (6 aprilie 1488). 

(5) I. Bogdan, voi. I, p. 233 ş.u. 

minul din ţinutul Cernăuţilor şi morile din tîrgul Şiretului, 
dăruite mănăstirii Putna (1). 

Ii aparţinea satul Negoieştii la Trotuş şi o jumătate din 
satul Costeşti. In general, baza domeniului său privat era 
situată pe Valea Trotuşului, unde mai avea satele Borzeşti, o 
parte din Oneşti, Pătrăşcani şi Rădeani. 

In afară de aceste sate răzleţe, despre care găsim infor¬ 
maţii foarte vagi, domnul avea ocoale domneşti ou nume¬ 
roase sate (2). 

Cunoaştem două cazuri de organizare a ocoalelor oraşe¬ 
lor Vaslui şi Bîrlad (3). Avem şi informaţii parţiale cu privire 
la ocoalele Bacăului, Botoşanilor, Hotinului, Pietrei, Bădeu- 
ţilor ş.a. 

Bazăndu-se pe faptul că existau şi ocoalele, nealipite la tîr- 
guri, A. Sava, ajunge la concluzia că ocoalele prezentau pur 
şi simplu nişte circumscripţii de administraţie domnească, 
“totalitatea moşiilor sau satelor domneşti grupate în juriul 
unei curţi domneşti, oriunde s’ar afla o asemenea curte dom¬ 
nească, în tîrg, în cetate sau într un sat oarecare” şi denumi¬ 
rea justă a ocolului este “ocolul domnesc” (4). 

Voevozii erau proprietarii satelor din ocol. Ocoalele pot 
fi concepute “drept rămăşiţele domeniului preluat de dom¬ 
nie la întemeierea statului”. Erau cîrmuite de vornici, denu¬ 
mire legată de “dvor” curte. 

Deşi autorul operează cu documentele târzii, teoria lui 
pare a fi conformă ou realitatea istorică, cu atît mai mult 
că în actul despre constituirea ocolului Vaslui, Ştefan Voie¬ 
vod îl socoteşte uric cu tot venitul al său, al nepoţilor, stră¬ 
nepoţilor, preastrănepoţilor, etc., şi al neamului său întreg, 
deci îl privea ca patrimoniul său (5). 

In satele din ocoale, domnul se folosea de aceleaşi dări Şi 
prestaţii, ca şi orice alt moşier în moşia sa. 


(1) I. Bogdan, voi. I, p. 333 ş.U. 

(2) Constantin C. Giurescu: Târguri sau oraşe şi cetăţi moldo¬ 
vene, Bucureşti, 1967, p. 139, 141, 142, ş.a. 

(3) I. Bogdan: voi. I, p. 476 ş.a. din. 15 oct. 1941 — Ocolul Vas¬ 
luiului, voi. II. 

(4) A. Sava, Tirguri şi ocoale domneşti şi vornici în Moldova “Bule¬ 
tinul Ştiinţific al Academiei R. P. R.”, tom. IV, Nr. 2, ianuarie-iunie, 
1952, p. 71-97. 

(5) Radu Rosetti, Pămintul, p. 172 nota 4. 

In oraşe şi tîrguri el se folosea de o arendă de la proprie¬ 
tari de case şi atelierele meşteşugăreşti, cîte au fost. 

Domnul punea mina pe moşii, declarate fără moştenito¬ 
ri (1), şi pe acelea, stăpînii cărora au devenit vicleni (caz de 
“hiclenie”) 

Toate amenzile şi taxele de judecată (tretina = a treia par¬ 
te din lucrul judecat) mergeau în folosul domnitorului. Morile 
îi aduceau un venit considerabil. 

In mîinele sale se afla comerţul cu peşte, o marfă de mare 
export. Ceara prezenta monopolul domnului, argintul, şi sa¬ 
rea, care se extrăgea din ocne. 

Un motiv în plus pentru ocuparea Pocuţiei de către Şte¬ 
fan era faptul că în Colomea se aflau zăcăminte de sare. încă 
în sec. al XlII-lea Principele Daniil al Galiciului exploata ză¬ 
cămintele de sare şi din venitul de la sare întreţinea oastea 
sa (2). 

Vămile aparţineau domnului şi îi aduceau un venit foarte 
mare. Se distingea vama mare de import care se plătea de re¬ 
gulă la Suceava şi vama mică de tranzit şi de intrare a măr¬ 
fii în oraşe (care corespundea cu vama medievală franceză 
“octroi”). 

Vama pentru exportul peştelui se plătea la Bacău şi Bîr- 
lad, socotite puncte de graniţă, la Şiret şi Cernăuţi. Vama se 
plătea de străini în bani, iar de moldoveni în bani sau în 
natură, alternativ. 

Blănurile scumpe de obicei nu se exportau în străinătate 
şi domnul avea dreptul exclusiv al vînatului sălbătăciunilor. 
Cine încălca acest drept era pasibil de pedeapsă (gloabă) (3). 

Desigur, cu pierderea cetăţilor CMia şi Cetatea Alba 
(1484) veniturilor domneşti din vamă li s’au dat o lovitura 
puternică. 


(1) Dorinţa proprietarilor de a nu lăsa pămîntul lor să fie luat 
de domn în caz de lipsă de moştenitori şi de a se moşteni reciproc, 
este semn al luptei dintre marea şi mica proprietate, care a umplut 
secolul al XV-lea (şi încă un secol şi jumătate) şi a dat naştere la 
frăţia de moşie în Oltenia, Muntenia şi Transilvania. In Moldova in 
loc de această frăţie se practicau vînzări şi danii deghizate. V. Octa- 
vian Gîdei, frăţia de cruce şi frăţia de moşie, Huşi, 1938, p. 71. 

(2) V. T. Paşuto — Schiţe de istoria Rusiei Galicio — Vladimire- 
ne. Moscova, 1950, p. 174. 

(3) I. Bogdan, op. cit., V. I, p. 175-177. 

Ştefan Voievod făcea un negoţ cu ţările vecine în stil mare 
şi cu toată dreptatea Ştefan Pasc/u, îl caracterizează ca pe 
“unul din cei mai mari negustori ai ţării” (1). 


3. INSTITUŢIILE BISERICEŞTI 

Merită să fie subliniat că în Moldova, biserica, prezenta o 
forţă socială, foarte redusă, contrar situaţiei, de exemplu, 
din Rusia, unde dimensiunile domeniilor laice (boiereşti) 
erau prea modeste faţă de cele ale domeniilor princiare şi 
ecleziastice (2), sau din Occidentul Europei, unde biserica se 
prezenta ca o forţă socială şi politică de prim rang. 

Al. Gonţa, a examinat donaţiile domneşti, făcute mănăs¬ 
tirilor şi episcopiilor, ajungînd la următoarele concluzii. 

Mănăstirile moldoveneşti în privinţa înzestrărilor şi pri¬ 
vilegiilor se aşează în următoarea scară ierarhică: mănăsti¬ 
rile Bistriţa, Putna, Neamţ, Moldoviţa, Pobrata, Tazlău, Ho- 
mor şi Voroneţ (3). 

Privilegiile de care se bucurau mănăstirile erau următoa¬ 
rele: 1) danii şi confimări de sate, 2) imunităţi fiscale, judi¬ 
ciare şi comerciale (dreptul de a face comerţ, cu scutiri de 
vamă: Moldoviţa, Putna, Bistriţa), 3) dreptul unor mănăstiri 
de a încasa de la preoţi din satele mănăstireşti dările vlădi- 
ceşti şi dreptul de a-i- judeca şi a lua gloaba, în cazul încăl¬ 
cării canoanelor. 

Numărul satelor cu ţărani dependenţi, de care dispuneau 
mănăstirile, era de 125 şi 1/2 sate din care 47 de sate, două ju¬ 
mătăţi de sat şi 2 selişti au fost cumpărate cu suma de 12.492 
zloţi. Suma totală cheltuită pentru cumpărarea de sate a fost 
de 15.364 zloţi. 

Prin donaţii de sate cumpărate domnul slăbea puterea 
feudalilor. 


(1) St. Pascu, Relaţiile economice dintre Moldova şi Transilvania, 
în timpul lui ştefan cel Mare, în studii cu privire la ştefan cel Mare, 
Buc., 1956, p. 215. 

(2) Al, Eck, Le grand domaine, p. 16. 

(3) Alexandru I. Gonţa, Domeniile feudale şi privilegiile mănăs¬ 
tirilor moldoveneşti în timpul domniei lui Ştefan cel Mare. Revista 
“Biserica Ortodoxă Romînă”, 1957, Nr, 5, p. 438-455. 

In ce priveşte mitropolia şi episcopiile, ele existau mai 
mult din veniturile percepute de la clerul de mir în subordine 
şi din dările de la satele eparhiei. De aceea nu aveau întinse 
domenii, ca mănăstirile (1). 

Episcopia din Rădăuţi avea 11 sate (încă din vremea lui 
Alexandru cel Bun), episcopia din Roman avea 8 şi 1/2 sate cu 
mori, pod umblător şi vama din comerţ, făcut de oamenii de¬ 
pendenţi, mitropolia din Suceava avea 8 sate cu mori şi pive, 
2 prisăci şi viile deasupra Hîrlăului. Aceasta e tot. 

In schimbul atenţiei deosebite faţă de nevoile bisericii din 
partea domnului, toţi episcopii şi egumenii îi răspundeau cu 
o credinţă nesovăelnică. Biserica nu numai că nu punea pie¬ 
dici politicii domnitorului de a “centraliza” puterea, ci îl sus¬ 
ţinea în toate măsurile, luate de el. 

Probabil, la baza atitudinii extrem de binevoitoare a dom¬ 
nului faţă de biserică stătea şi principiul, semnalat în multe 
monumente ale evului mediu, care repartiza rolurile tuturor 
în stat în felul următor: biserica se roagă lui dumnezeu pen¬ 
tru toţi, boierimea apără pe toţi, iar oamenii de rînd (liberi 
şi şerbi) trebuie să lucreze şi prin munca lor să întreţină pe 
clerici şi pe boieri (2). 

Ştefan Voievod în domnia sa foarte zbuciumată a căutat 
sprijinul “forţelor supranaturale”. 


(1) Alexandru I. Gonta, Mitropolia şi episcopiile ortodoxe moldo¬ 
veneşti în secolul al XV-lea. Revista “Mitropolia Moldovei şi Sucevei”. 
1958, Nr. 1-2, p. 21-36. 

(2) N. Kareev, op. cit., p. 190. 

CAPITOLUL 5. 

CLASELE SOCIALE INFERIORARE 

1. OAMENII DEPENDENŢI (VECINII), SĂRĂCII 
(LIUDE) SI ROBII 

UPA cum am constatat mai sus, ţăranii depen¬ 
denţi provin din obştiile săteşti, care s’au des¬ 
compus sau au ajuns în situaţia de supunere 
şi ascultare boierului (1). 

După ce s’a întemeiat Moldova, unele obş¬ 
tii săteşti erau cotropite şi aduse în stare de 
dependenţă prin daniile domneşti. 

In afară de aceste cazuri, membrii obştilor 
săteşti prin forţa împrejurărilor defavorabile 
erau deseori nevoiţi să se “închine” boierilor 
sau mănăstirilor cu pămînt. 

“închinarea” înseamnă că un membru al obştii devine 
dependent de moşier. Această “închinare” de supunere moşie- 

(1) A. Boldur, Originea şi sensul cuvîntului “vecin”, în “In amin¬ 
tirea lui Constatin Giurescu”, Buc., 1944, p. 167-174. 

C. Giurescu, Studii de istorie socială, ed. 2, Buc., 1943, p. 207 ş.u. 
Radu Rosetti, Pămîntul, Buc., 1907, p. 212 ş.u. De acelaşi, Teoria lui 
C. Giurescu despre rumînie, în “Viaţa Românească”, Iaşi, 1921, Nr 2, 
p. 171-188 şi Nr. 3, p. 363-382. 

Marcel Emerit, L’origine du mot “vecin” (paysan â libertâ limitâe), 
în “Revue Historique du Sud-Est europeen”, VII, 1930, Nr. 12, p. 206. 
I. Peretz, Istoria dreptului român, voi. II, partea 1, ed. 2, p. 112. I. Fi- 
litti, Proprietatea solului în Principatele Române pînă la 1864, Buc., 
1935, p. 132 ş.a. Dinu Arion, Vlahii, clasa socială în voievodatele ro¬ 
mâneşti, 1940, p. 7-21. Viaţa feudală (V. Costăchel), Ţăranii depen¬ 
denţi, p. 111-128. 

rului se deosebeşte profiund de “închinarea” vasalică a boe- 
rilor faţă de domn. 

La asemenea închinare sătenii din obşti erau nevoiţi din 
cauza birului —imposibil de plătit— al mizeriei, foametei şi 
jafului inamic în timpul războaielor şi incursiunilor. 

Inchinîndu-se şi găsindu-şi la început o ameliorare tem¬ 
porară a situaţiei, sătenii apoi deveneam aserviţi, obligaţi să 
dea dijma şi să îndeplinească diferite munci. Săteanul nu-şi 
pierdea dreptul ereditar asupra jireabiei, nici dreptul de stră¬ 
mutare în alt loc, la alt stăpîn. Insă de fapt posibilitatea de 
strămutare deseori devenea iluzorie, deoarece posesorul jirea¬ 
biei era în neputinţă de a achita stăpînoilui înainte de plecare, 
toate datoriile contractate. 

Omul dependent, care şi-a căpătat denumirea de vecin, 
era obligat să dea dijmă din cereale, aşa zisa “găleată”, şi 
din produsele animale, dijma de vin, dijma de miere (albi- 
nărit), să plătească birul care se repartiza pe capete de fa¬ 
milie prin sistemul de “cislă” (capitatio), să facă în folosul 
moşierului diferite servicii: să cosească finul şi să-l ducă la 
curtea moşierului, să taie lemne şi să le ducă la gospodăria 
moşierului, să care butoaie cu vin, să lucreze la mori, să ia 
parte la diferite reparaţii, să facă poduri poteci, să ia parte 
la defrişarea pădurii, etc., şi în sfîrşit, era obligat să meargă 
la război sub comanda moşierului, să lucreze la construirea 
cetăţilor şi la repararea lor, să facă posada, adică paza cetă¬ 
ţii. Cei de la marginile statului erau obligaţi să păzească ho¬ 
tarele lui. Transportul, pe care îl făcea ţăranul în folosul pro¬ 
prietarului, se numea podvoadă (1). 

In afară de ţăranii dependenţi, care erau aşezaţi pe pă- 
mîntul lor propriu, mai erau şi cei (din obştile săteşti) care 
şi-au pierdut pămîntul şi erau nevoiţi să lucreze la moşieri 
după învoială. 

Ca excepţie în cronica moldo-germană ambele categorii 
de ţărani sînt cuprinşi într’o singură noţiune de sără- 
cime” (2). 


(1) Pentun “desetina’’ şi alte îndatoriri ale vecinului V-V. Pîntea, 
Impozite, taxe şi amenzi moldoveneşti pînă la 1504 în cercetări is¬ 
torice”, voi. X-XII (1934-1936), N. 2, p. 216-224, şi XIII-XV3 (1940), 
N. 1-2, p. 133-167. 

(2) Cronica moldo-germană, ed. I. Chiţimia, p. 63. 

Birul se strîngea de la ţăranii dependenţi şi săraci de către 
moşier şi sumele adunate le vărsau vistieriei domneşti (1). 

Probabil, birul acoperea nu numai haraciul, plătit turci¬ 
lor, ci mai conţinea şi un rest liber. 

Din acest rest al birului domnul mai făcea cheltuieli pen¬ 
tru întreţinerea armatei şi pentru alte nevoi. 

Sîntem îndreptăţiţi să credem aşa ceva, întrucît din spu¬ 
sele domnitorului însuşi ştim că tributul turcilor se plătea 
din ceeace se strîngea în ţinutul Neamţ (2), iar obligaţia plă¬ 
ţii birului era generală pe toată întinderea ţării. 

Birul era foarte împovărător. Părerea că birul se plătea 
stăpînului moşiei în folosul său privat, neavînd bază în docu¬ 
mentele timpului, este greşită (3). 

Vecinii mai erau obligaţi cu ilişul şi joldul. Nu se ştie ce 
caracter aveau aceste îndatoriri. Pe temeiul faptului că tre¬ 
buie să fi existat dări speciale pentru războaie, se bănuieşte 
că ele mergeau în folosul întreţinerii armatei. 

Omul dependent putea să se răscumpere. In ce condiţiuni 
putea să facă aceasta şi dacă cazurile de răscumpărare au 
fost frecvente, nu ştim. 

Spre regret, pe baza documentelor nu se poate stabili ce 
parte din venitul omului dependent îi rămînea pentru nevoi¬ 
le lui proprii. 

După cercetări pentru Franţa, ţăranul francez lucra trei 
zile pe săptămînă pentru stăpîn şi îi rămînea de la 20 % pînă 
la 50 % din venit (4). Starea lui era destul de grea: el locuia 
într’o cocioabă cu acoperiş de paie, deseori fără ferestre, se 
hrănea prost, întrebuinţînd rar carnea şi pâinea albă, cămaşa 
fiind un obiect de lux (5). 

Iar cercetînd starea ţăranului medieval în general, Inama- 
Stemegg a ajuns la concluzia că îi rămînea acestuia abia a 
treia parte din acel mic venit, pe care îl aducea pămîntul, deoa¬ 
rece o treime se plătea în calitate de census şi plată moşieru- 


(1) I. Vlădescu, Despre dări sau impozite, Birul, Buc., 1925. 

(2) Din scrisoarea lui Ştefan Voievod către regele polonez Casi- 
mir: Ungurii “au ars Neamţul şi ţara noastră cea de folos, din care 
nehrăneam şi din care plăteam tribut turcilor” (“Tributum solveba- 
mus”), 1934, p. 3 şi trad. p. 6. 

(3) Barbu T. Cîmpina, op. cit., p. 24. 

(4) K. Lamprecht, Beitrăge zur franz. Wirtschaftsleben, p. 55. 

(5) H, Săe, Les classes rurales, p. 543 ş.u. 

lui, din 66 %, care îi rămîneau, o zecime (6 %) mergea în 
folosul bisericii (“desetina”), iar din 60 % rămase — o treime 
se plătea fogtului şi 10 % în calitate de plăţi în folosul sta¬ 
tului, apoi veneau celelalte plăţi, corvoada, etc. Ca rezultat 
starea ţăranului niu mai putea să fie bună (1). 

In ceia ce priveşte ţările române, se afirmă uneori fără nici 
un temei documentar că şi boierii şi ţăranii erau mulţumiţi 
şi că majoritatea populaţiei, ocupîndu-se de cultura pămîn- 
tului (cu braţele proprii şi altele năimite sau robite), alcătuia 
clasa ţărănimii, dispunînd liber de avutiul şi persoana sa mai 
ales în Moldova şi că clasa socială compusă din robi şi din 
persoane cu libertate redusă, era puţin numeroasă (2). 

E o ipoteză tipică pentru toţi acei, care văd în feudalism 
un regim idilic, plin de bucurii. 

Gen. R. Rosetti admiră faptul că ţăranii după învoială de 
15 zile (în 1476) s’au adunat din nou: organizarea Moldovei 
“dădea tuturor locuitorilor folosinţa pămîntului şi făcea din ei 
ostaşi interesaţi să apere fiinţa statului, care le asigura folo¬ 
sinţa acestor bunuri” (3). 

Dar potrivit mărturiei lui I. Dlugosz, cine din ţărani nu se 
prezenta la armată sau venind nu avea săgeată, arc, sabie şi 
pinteni era sortit să-şi piardă capul (4). Şi aceasta e verosi¬ 
mil, avînd în vedere moravurile crude ale timpului şi faptul 
că şi în Bulgaria exista aceaşi sancţiune pentru neprezenta- 
rea personală sau prin înlocuitor la armată (5). 

Vorbind ipotetic, avem multe motive să credem că starea 
ţăranului vecin şi a robului era plină de suferinţe şi neca¬ 
zuri. Din cauza războaielor dese multe sate nu se refăceau şi 
treceau în actele timpului ca “pustii”. 

Pentru a afla originea terminiului moldovenesc “vecin” nu 
este nevoie să-l căutăm în istoria italiană, franceză sau spanio- 


(1) Inama-Sternegg, Deutsche Wirtschaftsgeschichte în der letz- 
ten Jahhunderten des Mittelalters, 1899, voi. I, p. 138-423 (structura 
agrară), Istoria vieţii economice a Europei apusene, voi. I, Moscova- 
Leningrad, 1931, p. 158. 

(3) Gen. R. Rosetti, op. cit., p. 250, nota şi 264. 

(4) Op. cit., p. 250. 

(5) I. Dlugosz, op. cit., col. 417. 

(5) S. S. Bobcev, Istoria dreptului vechi bulgar, Sofia, 1910, p. 
292-293. 

lă (1), deoarece fenomenul “veciniei” a fost răspîndit în întrea¬ 
ga Europă pînă la “votiaci”, după cum am arătat mai sus. 

Putea oare să vină acest termen la moldoveni din Italia, 
Franţa, Spania? Nu credem. Mai degrabă de undeva mai 
aproape de la popoarele vecine cu diplomatica lor latină? 

In diplomatica românească cu caracter slav avem terme¬ 
nul “sused” (cyceg), care corespunde cu “vecin” în sens ro¬ 
mânesc (2). Insă terminul “vecin” nu este o simplă tradu¬ 
cere a cuvîntului “sused”, ci o adaptare a termenului latin 
“ vicinus ” din diplomatica veche galiţiană (nu lituaniană). 

Fireşte, cuvîntul “vecin” exista în vorbirea românească, 
de cînd se vorbeşte româneşte, dar aici nu e vorba de cuvîntul 
“vecin” în sensul obişnuit al cuvîntfului, ci de întrebuinţarea 
unui termin cu conţinut social. 

Terminul “vecin” a apărut atunci, cînd “familia mare" 
s’a descompus şi membrii ei s’au separat cu gospodăriile lor 
proprii mici, cînd s’a pierdut sensul rudeniei de sînge şi în 
calitate de cheag social a apărut teritoriul satului, comunita¬ 
tea sătească. Spre regret, nu este posibil să precizăm timpul, 
cînd s’a produs acest fenomen, dar în tot cazul înainte de 
întemeierea statelor româneşti şi poate chiar cu mult înainte 
de aceasta. 

Ţăranii liberi erau cunoscuţi sub termenul “liude” (oa¬ 
meni) sau de preferinţă “săraci”; ei lucrau pe pămîntul 
moşierului după învoială. 

In satele, aparţinînd ocoalelor, locuiau atît vecinii, care 
se aflau într’o situaţie ceva mai bună, decît vecinii din satele 
boiereşti, şi oamenii liberi denumiţi, ca în celelalte sate, “să¬ 
raci”, un termen care însemna că nu aveau proprietate şi 
nici nu primeau din partea proprietarului de moşie pămînt 
în posesiune. Desigur săracii se aflau şi în hotarele tîrguri- 
lor şi oraşelor. 

Robii formează cea mai Inferioară treaptă socială (3). 
După provenienţa lor etnică, ei erau ţigani şi tătari. Ca ex- 


(1) P. P. Panaitescu: Obştea tărănaescă p. 43. 

(2) A. Boldur, articol în volumul omagial C. Glurescu, Buc., 1944, 
p. 174. 

(3) Pentru nomenclatura cu privire la robi v. J. R. Mircea, Ter¬ 
menii rob, şerb. şi holop, în studii şi cercetări ştiinţifice”, Iaşi, voi. II 
(1956), fasc. 2, p. 376-380. 

cepţie cunoaştem şi un caz de bulgari, ca robi (1). In situaţia 
robilor ajungeau prizonierii de război. 

In 1498, după o incursiune în Polonia, domnitorul luă în 
captivitate o mulţime de oameni de acolo. Cronicarii polonezi 
dau chiar o cifră exagerată de prizonieri: 100.000 de inşi (2). 
De data aceasta domnitorul, reţinînd probabil, o mică parte 
din ei în ţară, restul i-a vîndut în străinătate. 

E de remarcat faptul că Ştefan Voievod nai lua prizonieri 
turci în ciuda nenumăratelor lupte împotriva lor. Explicaţia 
o vedem în aceea că nu avea încredere în capacitatea lor de 
a fi supuşi şi ascultători, în calitatea lor de muncitori. 

Robii erau domneşti, boiereşti şi mănăstireşti. Ei înde¬ 
plineau diferite sarcini în curţi şi se ocupau de munca agri¬ 
colă. Aveau şi gospodăria lor proprie, vite şi inventar, dădeau 
o dare domnului sau stăpînului lor, dacă acesta căpăta imu¬ 
nităţi. 

Stăpînii aveau dreptul asupra persoanei lor şi a avutu¬ 
lui robilor; aceştia puteau fi vînduţi, donaţi, moşteniţi, etc., 
ca şi orice alt obiect de gospodărie. Pentru delictele lor robii 
nu plăteau gloabă, fiind răspunzător pentru ei stăpînul lor. Ei 
nu figurau în procese ca martori sau jurători. In cazul omoru¬ 
lui de rob, vinovatul plătea despăgubire stăpînului lui. 

Cel născut în familia de rob devenea rob. Căsătoria cu un 
rob sau o roabă îi însuşea căsătoritului starea de robie. 

Robia putea să fie răscumpărată sau iertată. Este cunos¬ 
cut un caz de “iertare” a robiei în 1470, cînd domnul dă po¬ 
sibilitatea unui oarecare Oană, care fugise cu familia sa în 
Polonia, să se întoarcă în ţară pentru a fi slobod şi să trăiască 
liber după dreptul moldovenesc (valah) (3). 

Izvoarele române istorice narative se află sub influenta 
mentalităţii boierilor, iar din actele de danii şi privilegii se 
pot trage concluzii despre protestul maselor populare supuse 
abia în mod indirect. In tot cazul se poate afirma că ţărănimea 
moldovenească protesta din cînd în cînd împotriva subjugării, 
silniciei, nedreptăţilor. 


(1) M. Costăchescu, Documentele de la Ştefan cel Mare, Iaşi, 1948, 
p. 11 (doc. din sept. 1462). 

(2) Bernard Wapowski în Scriptores rerum Polonicarum, voi. II, 
Cracoviae, 1874, p. 33. 

(3) I. Bogdan, voi. I, p. 141. 

Protestul lua diferite forme. Nemulţumiţii fugeau în altă 
parte a ţării, la un alt moşier sau dincolo de hotarul ţării în 
căutarea unei vieţi uşoare, sau rezistau prin nesupunere sau, 
însfîrşit, se răsculau. 

Dar fugarul în ţară putea fi găsit şi restituit moşierului. 
Iar împotriva rezistenţei existau dregători domneşti speciali 
sub numele de osluhari, care aveau menirea să reprime orice 
nesupunere. Numai fuga în străinătate mai inspira speranţa 
într’un trai mai bun. 

In 1490 s'a produs o răscoală a ţăranilor moldoveni la gra¬ 
niţa cu Polonia sub conducerea lui Muha, care este socotit 
moldovean, dar răscoala a fost îndreptată de domnitor peste 
hotar împotriva nobililor poloni. Acolo s’au adunat vreo 9.000 
de răsculaţi ruşi şi moldoveni ,au cucerit cetatea Sniatyn şi 
au prădat cumplit curţile nobililor. Răsculaţii au fost învinşi 
şi s’au retras în Moldova. Aici însă s’au luat măsuri împotriva 
răsculaţilor (1). In anul următor lupta a reînceput sub con¬ 
ducerea lui Andrei Borula, venit tot din Moldova cu ţăranii 
moldoveni. După doi ani el a fost prins de polonezi lingă ceta¬ 
tea Halici, iar răscoala reprimată (2). 

Aceste răscoale probabil, n’au fost unice, dar despre cele¬ 
lalte nu găsim urme în izvoare. 

2. NEGUSTORII SI MEŞTEŞUGARII 

Principala preocupare a populaţiei a fost producţia de ce¬ 
reale, în al doilea rînd creşterea vitelor şi în al treilea rînd 
comerţul şi meşteşugul. 

Numai după cultura cerealelor venea păstoritul şi produc¬ 
ţia animalelor (3). Toate documentele interne din timpul dom¬ 
niei lui Ştefan cel Mare vorbesc de lucrarea pământului, prin¬ 
cipalul izvor de producere a bunurilor. Despre neguştori şi 
meşteşugari vorbim în capitolul 6, ce urmează. 


(1) Mihallo Hruşevski, Istoria ilustrată a Ucraniei, Kiev, 1919, 
p. 165-166. 

P. N. Batiuşcov (şi Petrov), Podolia, S. Pet., 1891, p. 78. 

(2) K. V. Bazilevici, op, cit., p. 241: incursiunea a avut loc în îm¬ 
prejurimile Katarginei. 

(3) Invers la D. Ciurea, Situaţia internă a Moldovei în epoca lui 
Ştefan cel Mare, “Studii”, 1957, nr. 6, p. 65-74. 

CAPITOLUL 6 

ECONOMIA MOLDOVEI ŞI POLITICA ECONOMICA 


1. ESENŢA PROBLEMEI 

OLITICA economică a Iui Ştefan Voievod, desi¬ 
gur, prezintă cel mai mare interes. Insă pen¬ 
tru a scoate la iveală atitudinea domnitorului 
faţă de economia ţării avem puţine elemente 
de judecată. Problema n’a fost explorată. To¬ 
tuşi vom încerca să schiţăm pe baza materia¬ 
lului existent o primă imagine a ei, prezentînd 
cîteva consideraţiuni cel puţin pentru esen¬ 
ţa ei. 

Noţiunea politicii economice cuprinde mai 
ales chestiunile despre finanţele ţării pe de o parte şi despre 
atitudinea faţă de oraşe negoţ şi meşteşug pe de altă parte. 

Chestiunea finanţelor presupune bugetul de venituri şi 
cheltuieli, sistemul de percepere a veniturilor, darea venitu¬ 
rilor în arendă, monopolurile şi circulaţia bănească. 

Propriu zis în ţara moldovenească ca o ţară feudală fărâ¬ 
miţată, exista nu numai un singur buget al veniturilor şi 
cheltuielilor, ci foarte multe. Fiecare feudal mare (boier mare) 
trebuia să aibă un buget anual de venituri şi cheltuieli, deoare¬ 
ce atît domeniul propriu (rezerva), cît şi satele, ale căror pro¬ 
prietar era el cereau să fie conduse pe bază de buget. Pe noi 
ne interesează în cazul de faţă bugetul domnitorului care 
coincidea atunci cu bugetul ţării. 

Domnitorul, după cum am văzut, era supremul stăpîn al 
pămîntului ţării şi în această calitate oferea imunităţi boieri¬ 
lor şi instituţiilor bisericeşti, adică conceda o parte din auto¬ 
ritatea sa persoanelor influente în ţară. Nevoia de a recom¬ 
pensa pentru serviciul militar şi slujbele administrative sau 
pentru rugăciunea bisericească a egumenului mănăstirii, dic¬ 
ta această politică de concesiuni din drepturile princiare în 
favoarea boierilor şi mănăstirilor, care pe această cale căpă¬ 
tau dreptul de a strînge dări de la populaţie, de a o judeca 
şi încasa amenzi fiscale. Domnitorul uneori conceda şi dreptul 
său de a încasa vama. 

Acest sistem, desigur, era dăunător, ţării şi domnitorului 
însuşi. O personalitate ca Ştefan Voievod trebuia să fie împo¬ 
triva lui. Intr’o măsură oarecare atitudinea domnească faţă 
de acest sistem s’a concretizat în încercarea de a concentra 
puterea. Insă obiectivul luptei nu era desfiinţarea imunităţi - 
lor ci numai slăbirea acestui sistem. Ceea ce încasau boierii 
şi mănăstirile, desigur, nu intra în vistieria ţării, ci în bugetul 
lor propriu. 

Stîlpii pe care se baza bugetul ţării (egal cu bugetul dom¬ 
nitorului), erau: 1) birul, 2) venitul de la oraşe, proprietatea 
domnească şi 3) .monopolurile. 

Birul care era o dare directă, plătită de populaţia sătească, 
se percepea după sistemul de repartiţie (cisla). Acest sistem 
în cele mai dese cazuri nu ţinea cont de nivelul forţelor de 
producţie şi de productivitatea muncii. Mărimea impozitului 
se calcula după nevoile administraţiei în stat, era determi¬ 
nată dinainte şi repartizată pe sate, fără vre’o analiză preala¬ 
bilă a capacităţii de plată a familiilor datornice. Birul se per¬ 
cepea atît atunci cînd era nevoie de a plăti turcilor haraciu, 
cît şi atunci, cînd domnul nu-1 plătea. In aceşti ani birul în 
întregime era folosit de domn pentru nevoile ţării şi ale gospo¬ 
dăriei sale. 

Veniturile de la oraşe erau următoarele: 1) veniturile di¬ 
recte (dările pe locuinţa, circiume, sladniţe, măcelării, brutării, 
piuă, stupă şi mori, dările pe produsele agricole şi meşteşu¬ 
găreşti) şi 2) veniturile indirecte: a) vămi (venitul cîntarului 
vama mare, vama mică, numărătoarea şi brudina, b) amenzi 
sau gloabe (duşegubinile, gloabele pentru delictele de furt, 

amenzi pentru ceartă, lovire, nesocotirea poruncii domneşti 
sau autorităţii lucrului judecat) (1). 

Luînd în consideraţie prestaţiile în muncă (la cetăţi, mori, 
lemne butii, fîn, cositul finului) şi slujbele în serviciul dom¬ 
nului (ca ilăcari, curieri, fustaşi, ostaşi vînători etc.), putem 
socoti că “tîrgoveţii nu aveau o situaţie cu mult deosebită de 
aceea a locuitorilor de la sate”. După cum s’a văzut din expu¬ 
nerea noastră precedentă, veniturile domneşti erau conside¬ 
rabile. 

Existenţa în economia ţării a monopolurilor domneşti, deşi 
îmbogăţea vistieria ţării, avea şi partea ei negativă, deoarece 
stînjenea creşterea stratului social al negustorilor, punîndu-i 
stavilă. Impiedicînd înmulţirea rândurilor de negustori, mono¬ 
polurile aduceau indirect prejudicii şi desvoltării comerţului 
în general. 

Pentru strîngerea dărilor şi veniturilor domnitorul îşi avea 
la dispoziţie slujbaşi speciali, care prezentau un adevărat apa¬ 
rat de presiune asupra celor ce datorau statului (2). 

Cind nevoia de bani era prea presantă, domnitorul dădea 
în arendă o parte din veniturile ţării, anume vămi, în schim¬ 
bul unor sume de bani puşi la dispoziţia lui. Astfel, de exem¬ 
plu, în 1464 vămile au fost concedate în arendă genovezuiui 
Dorino Cattaneo şi armeanului Cocşa (3). Nu se ştie cît de 
reuşită a fost această operaţie financiară şi dacă ea a mai fost 
repetată. 

Numai în 1470 observăm un sistem mixt, cu dare în aren¬ 
dă numai a unor puncte de percepere a vămii. Prin actul din 
1 Aprilie 1470 Ştefan Voievod acorda mănăstirii de la Neamţ 


(1) Alexandru Gonta, Despre oraşul moldovenesc în veacul al 
XV-lea — locutorii şl Starea lor Socială, în Studii şi articole de isto¬ 
rie, voi. V, Buc., 1963, p. 47. 

(2) Globnici, pererubţl (îndemnau pe oameni la muncă şl îl con¬ 
duceau), prlpăşarll (încasau amenzi pentru vitele de pripas în locuri 
nepermise), osluhari (îndemnau pe oameni la îndeplinirea poruncilor 
domneşti şl percepeau amenzile pentru neexecutarea lor), ilisarii (strîn- 
geau darea numită “lliş”, care pînă în prezent rămine nedefinită; 
după unii ar fi o altă denumire pentru găletărit, după alţii o dare 
pentru aprovizionarea armatei) ş. a. Pentru pererubţl şi osluhari vezi 
explicaţii la I. Bogdan, Documentele, voi. II, p. 600. Pentru pripăşari, 
ibidem, p. 608. 

(3) f. Iorga, Relaţiile comerciale ale ţărilor noastre cu Lember- 
gul, partea I, Buc., 1900, p. 19. 

privilegiul de a trimite trei care după peşte, fie la Chilia, fie la 
Bălţi, fie la Cetatea-Albă sau la Nistru. Aceste care vor fi scu¬ 
tite de vamă şi la ducere şi la întoarcere şi prin tîrguri şi prin 
sate, fie că vămile vor fi arendate sau nearendate (1). Vămile 
arendate puteau să fie stabilite la sate, precum şi vămile nea¬ 
rendate puteau să existe la sate din ocolul tîrgului în apro¬ 
piere de tîrg. In tot cazul sensul actului nu permite interpre¬ 
tarea că existau “vămi feudale interne” ale boierilor în sa¬ 
tele lor (2). 

Ştefan Voievod urmărea să strîngă cît mai mulţi bani în 
vistieria ţării. Prin aceasta se explică măsura luată de domn, 
ca negustorii străini, care vin în ţara moldovenească pentru 
negoţ, să plătească taxele de vamă în bani adică în moneda 
lor naţională. Prin aceasta în vistieria domnească se aduna 
valuta străină, care îi permitea domnului, pe măsura desvol- 
tării comerţului extern, să cumpere mai lesne în străinătate 
mărfurile, de care avea nevoie. 

Raporturile comerciale cu diferite ţări aduceau în Moldova 
moneda străină, care a avut o mare circulaţie (3). Astfel, de 
exemplu, în Moldova circula lira genoveză, care se numea şi 
rubla de argint genoveză şi conţinea 20 florini de argint (4) 
un florin se schimba cu 100 de dinari. De provenienţă geno¬ 
veză erau şi zloţii aşa zişii tătăreşti, o monedă de aur, care se 
pare ca era egală cu lira de argint. Un zlot tătăresc avea 18 
groşi, iar grivna 20 groşi. Cele mai multe tranzacţii cu privire 
la cumpărare de moşii şi sate se făceau în zloţi tătăreşti. 

Pentru comerţ cu Ungaria şi Transilvania era în circulaţie 
zloţii ungureşti, care se mai numeau şi ducaţi, galbeni, flori¬ 
ni, ughi (5). Valoarea lor era aproximativ egală cu zloţii tătă¬ 
reşti. Un ducat se schimba cu aproximativ 40-60 de aspri. Era 
în uz şi marca (grivna) ungurească, din care se putea bate 
56 groşi. 

Comerţul cu Caffa aducea some, care se întrebuinţau acolo 
pentru cîntăritul argintului şi din care se băteau 202 aspri. 


(1) I. Bogdan, Documentele, voi. I, p. 143 ş. u. 

(2) Contrar părerii Iul Barbu T. Cîmplna, “Studii”, 1953, voi. I, 
p. 208. 

(3) I. Ursu, Ştefan cel Mare, 1925, p. 391. 

(4) I. Bogdan, Documentele, voi. I, p. 192, voi. II, p. 273, 274. 

(5) I. Bogdan, op. cit., voi. I, p. 211, 215, 217, voi. n, p. 148. 

In comerţul cu Polonia se întrebuinţa marca polonă (sau 
grivna), din care se putea bate 48 groşi. 

Pentru comerţul cu Turcia circulau foarte rar zloţii tur¬ 
ceşti. 

Prin urmare, observăm o mare variaţie de monede circu¬ 
latorii în Moldova lui Ştefan Voievod. La cele de provenienţă 
străină se mai adăugau şi monede proprii, pe care el le 
batea (1). 

2. ATITUDINEA DOMNEASCA FATA DE ORAŞE 

Problema oraşelor româneşti a fost discutată în istoriogra¬ 
fia română veche şi putem împărţi părerile istoricilor groso- 
modo în două. 

Unii ca A. D. Xenopol, P. P. Panaitescu şi N. Grigoraş, 
afirmă că în oraşe existau comunităţi urbane cu dreptul lor 
de proprietate asupra pămîntului, comunităţi autonome cu 
privilegii de la domnie (2). 

Alţii, ca C. C. Giurescu, erau de părere că oraşele moldo¬ 
veneşti din secolele XIV şi XV erau proprietatea domnului şi 
lipsite de autonomie (3). 

N. Iorga ocupă o poziţie aparte, afirmînd că oraşele moldo¬ 
veneşti sînt întemeiate de saşi şi organizate după dreptul ger¬ 
man de Magdeburg (4). 


(1) C. Moisil, Istoria monedei în Romînia. Monedele lui Ştefan 
cel Mare în “Cronica numismatică şi archeologică, III (1922), nr. 5-6, 
p. 57-60. 

D. A. Sturdza, Memoriu asupra numismaticii romîneşti, în “Columna 
lui Traian”, VIII (1877), nr. 10-11, p. 494-511. 

De acelaşi autor, Noi descoperiri numismatice romîneşti, An. Acad. 
Rom., Secţia n, tom. VIII, secţ. II, p. 268-270. 

(2) A. D. Xenopol, Istoria Românilor din Dacia Traiana, voi. III, 
ed. a IlI-a, Buc., p. 192. 

P. P. Panaitescu, Interpretări româneşti, Buc., 1947, p. 161, 187-189. 

N. Grigoraş, Dregătorii tîrgurilor moldoveneşti şi atribuţiile lor, 
pînă la Regulamentul Organic, Iaşi, 1942, p. 14. 

De acelaşi autor, Proprietatea funciară a oraşelor moldoveneşti în 
timpul orînduirii feudale şi evoluţia ei, în “Studii şi Cercetări ştiin¬ 
ţifice”, istorie, anul XII, fasc. II, 1961, p. 213. 

(3) C. C. Giurescu, Istoria românilor, voi II, ed. a IV-a, Buc., 1943, 
p. 455 şi 464. 

(4) N. Iorga, Istoria comerţului românesc, epoca veche, Buc., 1925, 
p. 76-77. 

In timpul din urmă problema a fost reexaminată de A. I. 
Gonţa (1), care a ajuns la concluzia că nu există nici un act 
emis de cancelaria domnească, din care ar reieşi că tîrgul apar¬ 
ţine comunităţii urbane. Tîrgurile moldoveneşti erau aşezate 
pe pămîntul domnesc, fără privilegii de fondare a lor fără 
titluri de proprietate asupra terenurilor de pe hotarul tîrgu- 
rilor, pe care le sînt construite locuinţele. Domnii aveau drep¬ 
tul de a arenda sau dona veniturile şi de a înstrăina bucăţi 
de pămînt din hotarul tîrgurilor, chiar tîrgul întreg cu tot cu 
locuitori, ou satele din ocolul său şi veniturile sale. Acest drept 
a fost tradus în realitate de nenuihărate ori. 

De aceea tîrgoveţii din Moldova, atît meşteşugarii, cit şi 
negustorii, rămîn în secolul al XV-lea neprivilegiaţi, formînd 
categoria socială a orăşenilor sub diferite denumiri: tîrgoveţi, 
oameni săraci orăşeni, lucrători (Hotinul, actul din 4 Aprilie 
1459). Sînt caracteristice pentru ei: lipsa /unor titluri de pro¬ 
prietate asupra pămîntului, munca zilnică pentru asigurarea 
existenţei şi obligaţiile faţă de domnie. Ei nu beneficiază de 
imunităţi, ca locuitorii oraşelor din apusul Europei nici de 
dreptul german de Magdeburg. 

La afirmaţia autorului mai putem adăuga că confuzia s’a 
creat datorită faptului că dreptul de Magdeburg a fost larg 
răspîndit la toţi vecinii Moldovei, în Polonia, Lituania, Gali- 
ţia şi mai tîrziu în Ucraina din dreapta şi stingă Niprului (2). 

In gramotele regilor polonezi, prin care se acorda dreptul 
german oraşelor poloneze se spunea că oraşul se eliberează de 
judecata şi de administraţia voievozilor, panilor, staroştilor, 
judecătorilor şi ajutorilor lor, locţiitorilor regelui şi a oricăror 
ureadnici. In oraşe se stabilea judecata proprie. Locuitorii ora¬ 
şelor se eliberau de datoria de a face serviciul militar. Datoria 


De acelaşi autor, Istoria poporului românesc, trad., Buc., 1922, 
Voi. I, p. 213 ş. U., concluzii la d. 262-263. 

(1) Alexandru Gonţa, Despre oraşul moldovenesc în veacul al 
XV-lea, locuitorii şl starea lor sociala, în culegerea de “Studii şi 
articole de istorie”, voi. V, Buc., 1963, p. 27-48. 

(2) Despre dreptul de Magdeburg in afară de cunoscutele lucrări 
germane ale Iul Helfferich şl Sohm, vezi: P. V. Taranovschi. Exami¬ 
narea monumentelor dreptului de magdeburg din oraşele vest-ruse 
ale epocii lituaniene, Varşovia, 1897, M. V. Vladimirschi-Budanov, 
Dreptul german în Polonia şi Lituania şi V. B. Antonovici, Monogra¬ 
fii asupra istoriei Rusiei de vest şi sud-vest, voi. I, Kiev, 1885. 

aceasta se înlocuia cu obligaţia de a da carele cu aprovizio¬ 
nare pentru armată. In sfîrşit, oraşele au căpătat dreptul de 
proprietate asupra pămîntului, ceea ce era pînă atunci privi¬ 
legiul exclusiv al nobilimii. 

Acest sistem de autoadministram orăşenească s’a format 
întîi în Silezia, dar în evoluţia sa a trecut prin două etape: la 
început deasupra comunităţii orăşeneşti stătea “voitul”, un 
administrator pus de rege, cu timpul însă voitul se introduce 
în cuprinsul administraţiei orăşe neşti, căpătînd însemnătatea 
unui organ interior al oraşului, supus comunităţii. Toate drep¬ 
turile voitului trec asupra Comunităţii orăşeneşti, în fruntea 
căreia stătea “rada” oraşului. 

Transformarea aceasta se datoreşte faptului că oraşele bo¬ 
gate cumpărau de la rege “serviciul de voit”. Voitul în noua 
sa situaţie, ales de comunitate era autoritatea superioară în 
oraş, care administra oraşul şi judeca, fiind asistat de juraţi. 
Rada se compunea din burmiştri şi radţi, aleşi de voit din 
lista candidaţilor, prezentată de comunitate. 

In Cameniţa dreptul de Magdeburg a fost introdus din se¬ 
colul al XlV-lea fiind împrumutat din Liov. Sistemul liovean 
a fost adoptat în general în Galiţia şi Podolia. 

Dacă de la aceste cîteva scurte caracteristici ale dreptului 
de Magdeburg în statele vecine vom trece la organizaţia ora¬ 
şelor în Moldova, vom constata în primul rînd că autoritatea 
superioară în oraşele moldoveneşti era reprezentată in persoa¬ 
na vornicului, numit de domn. El judeca pricinile fără vre-o 
participare a reprezentanţilor oraşului, aşa zişilor juraţi. Auto¬ 
ritatea lui stătea deasupra şoltîşului şi pîrgarilor. Prin urma¬ 
re, chiar dacă exista în oraş un început de organizaţie oră¬ 
şenească proprie, ea nu s’a situat în afară de sistemul general 
al administraţiei domneşti. Spre regret, documentele ce s’au 
păstrat nu ne permit să precizăm cum funcţionau şoltîşii şi 
pîrgarii. 

Insă vornicul este un dregător, care în mod normal judeca 
“sfezile şi furtişagurile în tîrguri” (1). Iar în privilegiul acor¬ 
dat braşovenilor la 13 martie 1458 în scara dregătorilor dom¬ 
neşti vornicii ooupă primul loc după boieri şi înainte de soi¬ 


ţi) I. Bogdan, op. cit., actul din 30 august 1479 pentru Suceava 
şl Şiret, voi. I, p. 229 ş. u., actul din 23 august 1481, tîrgul Rădăuţi, 
voi. I, p. 256 ş. u. 


— 88 — 


www.dacoromanica.ro 



tuz. Domnitorul dispune că braşovenii vor fi judecaţi de domn 
în persoană, iar dregătorii acestuia boierii, vornicii şi soltuzii 
nu vor avea dreptul să-i judece (fi). 

Orăşenii erau îndatoraţi cu serviciul militar şi nu posedau 
dreptul de proprietate asupra pămîntului. 

Faţă de aceste particularităţi esenţiale ale administraţiei 
orăşeneşti din Moldova, desigur nu se poate vorbi de autoad- 
ministrare a oraşelor moldoveneşti după sistemul din Magde- 
burg. E foarte posibil că din dreptul de Magdeburg s’a luat 
ceva (administrară soltîşilor şi pîrgarilor), dar foarte puţin, 
cu elucidarea miezului lui, şi judecăţile continuau să se călău¬ 
zească de “obiceiul pămîntului”, aplicat de vornicul oraşului. 

Intr’o cercetare interesantă a lui V. B. Antonovici despre 
oraşele regiunii ruse sud-vestice (2) autorul subliniază că 
dreptul de Magdeburg se conferea atunci, cînd regii şi marii 
principi lituanieni doreau să învioreze viaţa oraşelor ,care de- 
cădeau din punct de vedere economic. In oraşele sud-vestice 
ruse în loc de introducerea dreptului de Magdeburg în între¬ 
gime, se practica sistemul unor prvilegii, cu caracter par¬ 
ticular. 

Printre cele mai importante au fost: 1) scutirea de plată 
a vămii (mici), 2) conferirea dreptului de negoţ al băuturilor 
alcolice şi 3) organizarea “depozitului de mărfuri”, adică vîn- 
zarea obligatorie într'un anumit oraş a mărfurilor, care ve¬ 
neau din străinătăţi (3). 

Scutire de vamă s’a dat abia cîtorva oraşe mai importante; 
guvernul pornea de la premiza că locuitorii oraşelor privilegia¬ 
te vor socoti avantajos să aducă marfa din străinătate iar 
apoi, cînd marfa va începe să circule în ţară, fiind dusă în 
centrele comerciale de mîna a doua, vama va fi încasată. Dese¬ 
ori scutirile priveau numai un fel de marfă. 

Pentru a ridica din punct de vedere economic oraşele Vas¬ 
lui şi Bîrlad, care au decăzut şi nu se puteau ridica prin pro¬ 
priile lor forţe, Ştefan Voievod a întrebuinţat exemplele îm¬ 
prumutate din viaţa economică a Poloniei şi Lituaniei. 

Oraşele Vaslui şi Bîrlad au fost arse în 1476 la porunca 


(1) I. Bogdan, op. cit., voi. n, p. 261 ş. u. 

(2) V. B. Antonovici, op. cit., p. 133-195 (cercetare despre oraşele 
regiunii sud-vestice). 

(3) V. B. Antonovici, op. cit., p. 178-180. 

domnitorului în faţa invaziei turceşti. Fireşte îi incumba da¬ 
toria să contribuie la reconstrucţia lor şi la restabilirea pu¬ 
terii lor economice. Probabil, renaşterea acestor oraşe în mod 
normal, prin puterile proprii ale populaţiei, se producea ane¬ 
voios şi cu mare întîrziere. De aceea domnitorul s’a gîndit la 
o măsură extraordinară, acordînd populaţiei acestor oraşe pri¬ 
vilegiul de scutire de vamă mică. 

Prin actul din 15 octombrie 1491 Ştefan cumpără 16 sate 
de la proprietarii lor cu 1490 zloţi tătăreşti şi le alipeşte la 
hotarul tîrgului Vasluiului, constituind pentru el însuşi şi 
pentru urmaşii săi “uric ou tot venitul”. Citim totodată în 
acest act: “Apoi iarăş domnie me am socotit şi am miluit pe 
şoltuzii şi pîrgarii şi pe toţi oamenii cei săraci din tîrgul Vas¬ 
luiului şi le-am întărit obiceiul cel vechiu, precum că nici un 
om dintr’înşii din carii au locuinţa lor acolo în Vaslui, nici 
cît de puţină vamă să nu aibă a plăti acolo în tîrgul Vasluiului, 
nici de la un feliu de alesveriş (cîştig), fără numai să plătească 
aciia car vor aduce peşte în tîrgu, adica de la o majă un peşte, 
şi de la o căruţă iarăş un peşte, iar mai mult nimică” (1). 

Sensul acestei scutiri de vamă mică e cu totul clar. Scutirea 
se extinde ad personam : asupra locuitorilor cu locuinţă, adică 
cu domiciliul permanent în acest eraş, şi ad rem : asupra ori- 
cării vînzări pe piaţa Vasluiului în afară de peşte. Cu alte 
cuvinte, orice ar aduce locuitorii Vasluiului pe piaţa acestui 
oraş (sau din produsele lor proprii, sau din cele aduse din 
ţară de ori unde ar fi) în afară de peşte, ei sînt scutiţi de 
plata vămii. 

E o favoare domnească, destinată să contribuie la ridica¬ 
rea prosperităţii acestui oraş. Oraşul aparţinea domnului, deci 
scutirea de vamă, aducînd cu sine înviorare economică a gos¬ 
podăriilor locuitorilor din Vaslui, contribuia totodată şi la 
creşterea valorii patrimoniului domnesc. Astfel se combinau 
interesele locuitorilor oraşului cu cele ale domnitorului însuşi. 

Luarea acestei măsuri se caracterizează ca restabilirea “obi¬ 
ceiului vechi”. Desigur e vorba de un obicei ce a existat cu 
mult înainte de întemeierea Moldovei, cînd nu exista încă 
aparatul fiscal, stabilit de domnitor. 


(1) I. Bogdan, op. cit., voi. I. p. 476 ş. u., Sn special p. 481-482: 
sublinierile sînt ale noastre. 

Pentru prima dată acest serviciu a fost organizat în Mol¬ 
dova de Alexandru cel Bun în 1408 cu ocazia încheierii trata¬ 
tului comercial cu Liovul (1) cînd s-au stabilit vămile mari 
şi mici. 

O măsură analoagă cu cea de la Vaslui a fost luată cu 4 
ani mai tîrziu privitor la oraşul Bîrlad. In ianuarie 1495 Şte¬ 
fan, ascultînd rugămintea şoltuzilor, pîrgarilor şi tîrgoveţilor 
din Bîrlad, precum şi al săracilor din satele şi săliştile ce se 
ţineau de acest tîrg, dispune să se cerceteze hotarul tîrgului 
şi alipeşte la el seliştea Ivancea. Odată cu stabilirea hotarului 
în act se constituie şi o scutire de vamă mică pentru locuitorii 
oraşului. Citim: “Şi într-aceea ne am mai gîndit şi am miluit 
pe şoltuzii şi pîrgarii şi pe toti oamenii sărăci din tîrgul nostru 
al Bîrlaăului şi le am întărit obiceiul lor vechi, ca nici unul 
din oamenii ce trăiesc în Bîrlad să nu plătească vama cea mică 
acele la Bîrlad, de la nici-o vînzare-cumpărare, afară de cei 
ce vor aduce peşte: aceştia vor avea să dea de la o majă un 
peşte şi de la o căruţă tot un peşte altceva nimic” (2). 

După cum vedem textul este aproape identic cu cel al actu¬ 
lui pentru Vaslui. Toate cele spuse mai sus cu privire la scuti¬ 
rea locuitorilor Vasluiului sînt valabile şi pentru Bîrlad. Din 
textul actului se vede că el a urmat după plîngerea şoltuzului, 
pîrgarilor, locuitorilor oraşului şi a oamenilor sărăci din sa¬ 
tele care ţin de oraş. Aceştia toţi au înduplecat pe Voievod cu 
rugăminţi să le revizuiască hotarul. Dar, desigur, în plîngeri- 
le lor au figurat şi rugăminţi pentru a le acorda acea favoare 
care a fost acordată locuitorilor Vasluiului. Astfel se explică 
identitatea de redacţie a ambelor acte în ce priveşte scutirea 
de vamă. 

Actele din 1491 de la Vaslui şi din 1495 de la Bîrlad denotă 
că Ştefan Voievod ducea o politică economică proprie, care 
consta în încurajarea eforturilor individuale cu caracter co¬ 
mercial în oraşe. Se întîmpla să fie date scutiri de dări şi de 
prestaţii în oraşe şi în trecut înainte de urcarea pe tron a 
lui Ştefan Voievod, dar numai în mod sporadic, ca excepţii 
rare pentru unele persoane care au atras atenţia domniei. 
Astfel, de exemplu, în 1449 Ivan Armenciocul, proclamat “tar¬ 


ii ) M. Costăchescu, op. cit., voi. II, p. 630-637. 
»2) I. Bogdan, voi. II, p. 62 ş. u. 

can” nu dădea “nimic din casa sa din Suceava” (1) In 1451 
armeanca Stana era scutită să dea “dare domnească”, nici 
mare nici mică şi nici ceară” (2). Deasemeni şi armeanul Ion 
a fost scutit să dea dări sau să facă robote (3). 

Măsurile, luate de Ştefan Voievod, se deosebesc de aceste 
privilegii personale şi ocazionale prin caracterul lor de masă. 
Scutirile vizează pe toţi locuitorii oraşelor Vaslui şi Bîrlad şi 
au ca scop ridicarea economică a acestor oraşe. 

De ce n’a fost introdus dreptul de Magdeburg în Moldova? 
Probabil, el nu corespundea cu condiţiile vieţii oraşelor mol¬ 
doveneşti, nici cu interesele domnitorului, care era proprieta¬ 
rul tuturor oraşelor. 

Poate dreptul de Magdeburg ar fi exercitat o atracţie în 
Moldova, dacă el ar fi dat rezultate pozitive în oraşele ruse 
vecine cu Moldova. “In acele oraşe care aparţineau feudalilor, 
precum şi în oraşele regale de mîna a doua, scrie V. B. Anto- 
novici dreptul de Magdeburg, numai în mică parte garanta 
independenţa comunităţii orăşeneşti ” 1(4) Pe de altă parte 
instituţiile, pe care acest drept le introducea în viaţa oraşelor 
—rada şi judecata lavnicilor (juraţilor), nu-şi delimitau com- 
petinţa şi deseori se ocupau de aceleaşi afaceri. 

Se produceau ciocniri de competinţă, creind, în sfîrşit, o 
stare haotică în administraţie şi judecata orăşenească. 

Dreptul de Magdeburg nu s’a aclimatizat pe solul rusesc, 
fiind străin noţiunilor juridice ale tîrgoveţilor din sudul rusesc. 

3. GRUA PENTRU POPULAREA TARII 

Ştefan Voievod îşi dădea seama că pentru o economie să¬ 
nătoasă în ţară e nevoie de asigurarea cît mai multor braţe de 
muncă. Astfel se explică că el deschidea porţile statului pentru 
emigranţii religioşi şi nu scăpa prilejul să aducă robi prin 
incursiuni în ţări vecine. 


(1) Documente privind Istoria României, A. Moldova, veacul XIV- 
XV, voi. I, p. 244. 

“Tarhan” este un termin tătăresc şl înseamnă lucrul oprit la export. 
N. Iorga, Istoria românilor prin călători, voi. I, p. 80. 

XV, voi. I, p. 245. 

(2) Documente privind istoria Romîniei, A. Moldova, veacul XIV- 

(3) Op. cit., p. 272. 

(4) V. B. AntonovicI, op. cit., p. 170-172, 178. 

In ţară s’au aşezat bulgarii la Schei pe Şiret. Diupă cro¬ 
nica şi analele putnene lupta între Ştefan cel Mare şi preten¬ 
dentul la scaun moldovenesc Hroiot la 6 martie 1485 s’a dat la 
locul numit “la bulgari ”, iar mai tîrziu Grigorie Ureche pune 
această bătălie la “Schei” pe Şiret. Cu dreptate A. Balota 
afirmă că această emigrare a bulgarilor a fost la o dată mai 
recentă, întrucît “viitorul sat al Scheilor nu dobîndise încă 
nume geografic propriu” (1). Nu se ştie, dacă aceşti bulgari 
au fost bogomîli sau nu. 

S’au aşezat în Moldova în timpul lui Ştefan cel Mare şi 
husiţii. 

B. P. Haşdeu a afirmat că oraşul Huşi a fost întemeiat de 
husiţi, fugiţi din Boemia şi Ungaria, şi că ei s’ar fi aşezat 
de prima dată în 1435 şi apoi în 1460 (2). 

C. C. Giurescu a supus examenului ştiinţific toate ştirile 
cu privire la husiţi în Moldova şi a ajuns la concluzia că hu¬ 
siţii şi’au găsit adăpost în Moldova încă pe timpul lui Alexan¬ 
dru cel Bun, aşezînduse de prima dată în 1420. Au urmat 
celelalte aşezări ale lor în 1437 şi 1460. Locurile lor de aşe¬ 
zare au fost: Trotuş, Bacău, Roman, Tîrgul Neamţ, Cotnari, 
Huşi şi Ciubărciu pe Nistru (3). 

Mihail Dan dă şi date de aşezare a husiţilor mult mai tîr¬ 
ziu, anume, între 1481 şi 1485-1486. Tot acest autor afirmă 
că ei s’au întors în ţara lor după moartea regelui Mateiaş 
aproximativ în 1492-1493. Credem totuşi, după cum este obiş¬ 
nuit cu refugiaţii că o bună parte din ei a rămas în Mol¬ 
dova (4). 

(1) I. Bogdan, Vechile cronici moldoveneşti pînă la Urechia, Buc., 
1891, cronica şi analele putnene, p. 147, în satul Bulgari. Gr. Ure¬ 
che, ed. P. P. Panaitescu, p. 108. 

Anton Balota, Bogomilismul şi cultura maselor populare din Bul¬ 
garia şi Ţările Române, în “Romanoslavica”, X, Buc., 1964, p. 64-65. 

(2) B. P. Haşdeu, Ion Vodă cel Cumplit, 1865, p.' 131, şi de acelaşi 
autor, Istoria toleranţei religioase în România, Buc., 1867, p. 27 ş. u. 

(3) C. C. Giurescu, Refugiul husiţilor şi centrele lor de aşezare In 
Moldova (Utociste husitu a jejich stredisca y moldavsku) in “Sbornik 
k praci Filosoficke Fakulty Brnenske University”, X, 1961, p. 105-120. 

(4) Mihail Dan, Cehi, Slovaci şi Români în veacurile XIH-XVI, 
Sibiu, 1944, p. 197-203. 

Pentru husiţi în Moldova vezi şi articolele din “Romano-slavica”, 
X, 1964: P. P. Panaitescu, Husitismul şi cultura slavonă in Moldova 
(p. 275-289) şi Tr. Ionescu-Nişcov, Husitica în istoriografia Româna 
(p. 385-405). 

Motivul pentru care Ştefan i-ar fi primit pe husiţi în ţara 
moldovenească cu bunăvoinţă ar fi, după I. Macurek alianţa 
lui Ştefan cu Podiebrad contra lui Matei Corvin (1), M. Dan 
cu toată dreptatea respinge ideea lui I. Macurek. Această 
alianţă n’a existat. Nu are temei în izvoarele istorice. In acest 
timp Ştefan era prieten şi în raporturi de vasalitate faţă de 
regele unguresc. Motivul primirii husiţilor era gîndul dom¬ 
nitorului de a popula ţara. Nu numai Moldova, ci şi ţara veci¬ 
nă Polonia avea nevoie să aducă oameni pentru colonizarea 
părţilor ei răsăritene, rămase depopulate (2). 

Ştefan Voievod nu avea nici-o teamă că bogomilii şi hu- 
siţii vor converti la credinţele lor pe moldoveni. “Masele po¬ 
pulare romîneşti, după cum bine precizează A. Balota, nici 
odată n’au fost religios dogmatic bogomile şi nu s’au organizat 
în comunităţi separate, ostile bisericii oficiale” (3). Acelaşi 
lucru se poate spune şi despre husiţi. 

Dar este adevărat că partea inferioară a clerului, cărtu¬ 
rari mărunţi, dascăli de biserici şi unii tîrgoveţi răspîndeau 
apocrifele, create într’o atmosferă străină bisericii oficiale, şi 
astfel contribuiau la circulaţia în popor a cărţilor pe înţele¬ 
sul tuturor. Apocrifele poporane se creau în spiritul ereziei 
bogomile (4). S’a constatat că în circulaţia populară romî- 
nească au pătruns apocrifele “Adam şi Eva”, “Disputa lui Iisus 
cu diavolul”, “MaiQa Domnului în faţa infernului” ş.a. Toate 
acestea coexistau cu credinţa religioasă, propagată de bise¬ 
rica ortodoxă oficială, şi se împăcau uşor. 

Războaiele şi bătăliile îi aduceau lui Ştefan Voievod mulţi 
prizonieri. Tătarii, prinşi în captivitate, se transformau în 
robi, care se donau boierilor şi mănăstirilor în afară de acei, 
ce erau întrebuinţaţi în gospodăriile proprii ale domnului. 
Mulţi prizonieri su fost luaţi de domn şi în 1498, cînd în 
timpul verei el a condus o mare expediţie în Polonia. O parte 
din polonezi captivi a fost reţinută în ţară, iar restul vîndut 


(1) 1. Macurek, Husitstvi v rumenskych zemich, in “Casopis Ma- 
tice Moravskâ”, rocnik 51, Brno, 1927, p. 173. 

(2) E. Hurmuzaki, Docum., II, 2, p. 507, nr. 404. 

(3) Anton Balota, op. cit., p. 47-53. 

(4) B. P. Haşdeu, Cărţile populare ale românilor în sec. XVI în 
legătură cu literatura populară cea nescrisă, 1879, p. 500. 

în străinătate, ceea ce desigur a adus visteriei un ciştig în¬ 
semnat. 

O adevărată rezervă de oameni pentru muncă Ştefan Voie¬ 
vod a căpătat după lupta de la Soci împotriva lui Radu cel 
Frumos, cînd a adus din Ţara Românească 17.000 de ţigani- 
robi (1). Din acest fond omenesc domnul făcea danii mănăs¬ 
tirilor (Putna, Bistriţa ş.a.). 

Spre timpul lui Ştefan Voievod au rămas puţine locuri 
pustii (2). Totuşi cînd se ivea posibilitatea, domnul le dona 
pentru a nu fi lăsate nepopulate. La 8 iunie 1484 se dăruieş¬ 
te un loc pustiu pe Vişnovăţ ostaşilor din ceata pîrcălabului 
de Orchei Gangur pentru ca ei să aşeze acolo un sat (3). Iar la 
24 noiembrie 1492 domnul dăruieşte mănăstirii Putna satul 
Stiubeiul pe Başeu, cumpărat de dînsul, şi un loc pustiu pe 
Podraga pentru a-1 popula “cit va putea mănăstirea să adune 
oameni îndestul” (4) Din cele de mai sus rezultă că avem în 
faţa noastră o adevărată politică de populare a ţării, dictată 
de consideraţiuni cu caracter economic. 


4. NEGOŢUL 

In oraşele moldoveneşti de negoţ se ocupau negustorii din 
hotarul oraşului. Insă la început negoţul se realiza prin ele¬ 
mente străine, venite din Polonia, Lituania, Transilvania. 

De comerţ se ocupau, în afară de negustori, şi boierii. 

Principalul oraş, prin care se făcea negoţul moldovenesc 
era Suceava, legată în sens comercial cu Lioviul. Mai ales im¬ 
portant a fost acest din urmă oraş în secolul al XlV-lea şi 
prima jumătate a secolului al XV-lea, cînd drumul comer- 


(1) B. P. Haşdeu, Arhiva istorică a Romîniei, Buc., 1867, voi. III, 
p. 191-193. 

(2) După cum se vede din harta, întocmită de g. Reichersdorffer, 
în partea Moldovei dintre Prut şi Nistru existau in afară de Chilia şi 
Cetatea-Albă multe Tîrguri şi oraşe, anume: Lăpuşna, Tighina, Ciu- 
barcea, Orhei, Soroca, Hotin ş. a. Istoria României, voi. II, p. 575. 
V. şi harta acestui teritoriu la începutul secolului al XVI-lea din lu¬ 
crarea noastră “Contribuţii la istoria românilor, voi. I (Istoria Basara¬ 
biei), Chişinău, 1937, p. 307. 

(3) 1. Bogdan, op. cit, voi. I, p. 287 ş. u. 

(4) Op. cit., voi. I, p. 509. 

— 95 — 


www.dacoromanica.ro 



cial aşa zis “tătăresc” pornea de la Liov, bifurcîndu-se: o ra¬ 
mură se îndrepta spre peninsula Crimea, la Caffa (Feodosia), 
cealaltă spre Răsărit prin Donul inferior în Persia şi China(l). 

După întreruperea drumului spre Orientul îndepărtat şi 
ocuparea portului Caffa (1475) şi a cetăţilor Chilia şi Ceta- 
tea-Albă (1484) de către turci însemnătatea comercială a Lio- 
vului a decăzut şi mărfurile orientale au început să vină în 
Polonia din Occident. 

Intre Polonia şi Moldova se dezvoltau intense legături co¬ 
merciale. Din Moldova se aduceau în Polonia mătăsuri, po¬ 
doabe pentru şele, piper, chimion, acid grecesc (probabil ci¬ 
tric), toate acestea se numeau “marfa tătărească”, fiindcă 
erau de provenienţă din regiunile tătăreşti. In afară de aceas¬ 
ta în Polonia mergeau şi mărfuri de provenienţă proprie: 
vite, cai, blănuri, piele, peşte (2), ceară miere vin grecesc. 

Din Polonia se importa în Moldova: postav, căciuli, îm¬ 
brăcăminte, săbii, salitră pentru tunuri. Printe altele argin¬ 
tul trecea din Transilvania în Polonia prin Moldova (3). 

Din privilegiul dat la 3 iulie 1460 de domnie liovenilor se 
vede că ei puteau aduce în Moldova pînză (litvana şi nem- 
ţetscă), catifea, postv tăiat, nădragi, hars (stofa de lînă), so- 
fran pălării, cuţite, unelte agricole (coase, secere) fiare de 
plug obiecte de cositor, anume talere, cofiţe, brîie ferecare 
şi ţevi săbii ungureşti, platoşe şi lucruri mărunte (4). 


(1) I. Rutkowski, Istoria economică a Poloniei, traducere, Mosco¬ 
va, 1953, p. 78, 82. 

V. şi L. Charewiczowa, Handel Lwowa z Moldawja i Multanami 
w wiekach srednich, în “Kwartalnik Historyczny” voi. XXXVIII (1924), 
fasc. 1-2, p. 37-67. 

(2) Peştele, In special morunul, se exporta în Polonia, la Liov, 
şi în mai mică măsură In Transilvania, la Bistriţa, la Braşov, la Sighi¬ 
şoara. Exportul la Liov în primele timpuri ale organizării lui se făcea 
cu ajutorul unui angrosist armean din Suceava, Cocza (Cokcsa). Acesta 
la rîndul său avea intermediarii săi, care îi datorau diferite sume de 
bani pentru peştele primit pentru vînzare. C. C. Giurescu a adunat 
din “Studii şi Documente” multe exemple de datorii ale acestora faţă 
de Cocza. Toate cazurile sînt din anii 1472-1473. C. C. Giurescu, Istoria 
pescuitului şi a pisciculturii în România, voi. I (pînă la legea pescuitu¬ 
lui din 1896), Buc., 1964, p. 254 şi 252-253. Nu se ştie, dacă sistemul de 
intermediari de mai sus s’a menţinut şi mai tîrziu. 

(3) I. Rutkovski, op. cit., p. 83. 

(4) I. Bogdan, op. cit., voi. II, p. 277-278. 

După ce Marea Neagră a devenit lac turcesc, în porturile 
maritime şi dunărene pentru comerţul moldovenesc şi cel po¬ 
lonez au apărut intermediarii —turci. 

Un comerţ nu mai puţin însemnat făcea Moldova şi cu 
Transilvania. Din Braşov, Sibiu şi Bistriţa moldovenii pri¬ 
meau mai ales arme (săbii, platoşe, etc.), şi unelte agricole 
(coase, seceri, fiare de plug). In 1500-1503 au fost aduse din 
Braşov scări de şea arme şi funii (1). 

Domnitorul de mai multe ori a scris braşovenilor să pre¬ 
gătească armele comandate de el, pentru a putea merge îm¬ 
potriva turcilor. Probabil, armele mai simple se făceau şi 
în ţară. 

In problema legăturilor comerciale cu Transilvania Şte¬ 
fan Pascu arată deosebirea ce a existat din punct de vedere 
economic între Moldova şi Transilvania în epoca lui Ştefan 
cel Mare (2). In Moldova “producţia de mărfuri s’a menţinut 
(încă) la un nivel scăzut” şi schimbul de mărfuri nu putea să 
aibă proporţii mari. Dimpotrivă Transilvania se afla pe o 
treaptă economică superioară şi putea să furnizeze Moldovei 
diferite mărfuri. 

Schimbul de mărfuri între aceste două ţări a fost foarte 
dezvoltat şi Transilvania ocupa în acest schimb o poziţie do¬ 
minantă (3). Transilvania furniza moldovenilor cele mai va¬ 
riate produse industriale. Negustorii moldoveni cumpărau în 
Transilvania mai ales produse meşteşugăreşti în legătură cu 
nevoile gospodăriilor lor şi ale agriculturii (4). 

Cîteva informaţii, extrase din regisţrele de vamă ale Bra¬ 
şovului din anul 1503, ne arată volumnul relaţiilor comer¬ 
ciale. In aceste registre se află pomeniţi 94 de negustori mol¬ 
doveni, care proveneau din: Baia -32, Bîrlad -19, Vaslui -19, 
Vaslui -17, Suceava -13, Trotuş -6, Putna -3, Iaşi -1, Bacău -1, 
şi Huşi -1 (5). 


(1) I. Bogdan, op. cit., voi. I, p. 467. 

(2) Ştefan Pascu, op. cit., p. 203-217. 

(3) Op. cit., p. 205. 

(4) Op. cit., p. 211. 

(5) I. Nistor a identificat pe negustorii moldoveni din următoa¬ 
rele părţi ale Moldovei, din Suceava 8, Bacău 1, Bîrlad 7, Roman 7, 
Trotus 2, Vaslui 9, Mirceşti 1 şi Baia 13. Nistor, Handel und Wandel 
in der Moldau bis zum Ende des 16 Jahrhunderts, czernowitz, 1912, 
p. 63. 


7 

Cît de Intens a fost schimbul se poate vedea din faptul că 
negustorii moldoveni făceau mai multe transporturi. De exem¬ 
plu, imul din ei Hanăş a cumpărat din Braşov în trei rînduri 
şi a dus în Moldova 509 de valuri de bogasie, 1.000 de cuţite de 
Ştiria, 5 cîntare de piper, etc., iar Nicula din Suceava a venit 
la Braşov de şapte ori, aducînd în Moldova numai într’un 
singur rînd 3.000 de cuţite de Ştiria, 4.000 de săbii şi pum¬ 
nale, 424 valuri de bogasie, 46 cîntare de bumbac, 11 şi 1/2 
cîntare de mirodenii, etc. (1). 

Printe mărfuri o deosebită importanţă o aveau uneltele 
agricole şi instrumente pentru meşteşuguri, care au contri¬ 
buit la ridicarea economică a Moldovei. In schimb în Transil¬ 
vania se aduceau materiile prime şi produsele agricole. 

Schimbul cu Transilvania a jucat un rol considerabil în 
lărgirea pieţii de desfacere şi explică rezistenţa Moldovei îm¬ 
potriva năvălitorilor burci (2). 

Cum am spus de negoţ se ocupau nu numai negustorii, ci 
şi boierii; vom adăoga că aşa a fost şi în ţările vecine cu Mol¬ 
dova, în Polonia şi Moscova. 

Comerţul Moldovei cu Volînia se făcea prin Cameniţa şi 
Movilău (Moghilev) (3). Vinul moldovenesc mergea în ţările 
ruseşti prin Cameniţa, Movilău şi Cecelnic (4). 

Negustorii indigeni, care la început erau puţini la număr, 
treptat pe măsura desvoltării comerţului moldovenesc se în 
mulţesc. In 1469 un oarecare român Dimitrie din Cetatea 
Albă a mers la Lemberg. In 1493, Costea Valah cu un_ar.mean 
se aflau la Lemberg pentru comerţ In 1495 pentru oraşul Bîr- 
lad se făcea negoţ în cea mai mare parte de însăşi negusto¬ 
rii Bîrladu-lui. In 1500 cu Braşov-ul făceau comerţ românii 
Nicioră, Danciul şi Ştefan (5). 

In schimbul de mărfuri cu străinătatea un rol foarte în¬ 
semnat jucau iarmaroacele. Braşov-ul a căpătat dreptul de 
iarmaroace dela Ludovic cel Mare încă în 1364. In partea 
Moldovei găsim iarmarocul de graniţă la Trotus (6). Cu Sibiu 


(1) Ştefan Pascu, op. cit., p. 214. 

(2) Op. cit., p. 217. 

(3) V. B. Antonovici, op. cit., p. 180 (nota). 

(4) Op. cit., p. 183. 

(5) I. Nistor, op. cit., p. 52-53. 

(6) Op. cit., p. 76, 78, 79. 

comerţul se făcea mai ales prin intermediul Adjud-ului. Iar¬ 
maroacele se mai făceau la Roman şi Iaşi. 

Pentru comerţul cu tătarii se făceau mari iarmaroace, pro¬ 
babil, la Lăpuşna sau Tighina. In sud comerţul înflorea la 
Cetatea Albă şi Chilia. 

Familia comerciantului Vallata din Cetatea Albă avea 
agenţi în Polonia. La jumătatea secolului al XV-lea Pietro 
Manno din Seceava deasemenea avea agenţi în străinătate 
pentru afacerile lui comerciale. 

Polonezii aveau iarmaroace de graniţă cu Moldova la Sna- 
tyn. Tranzacţiile comerciale cu moldovenii în socotelile Lem- 
bergului erau denumite “convenţii valahe”. Iarmaroace erau 
şi la Colomeea, celălalt oraş din Pocuţia. 

In general diviziunea socială a muncii şi desvoltarea pro¬ 
ducţiei de marfă a producătorului manual duc la desvoltarea 
comerţului intern. Cerealale devin marfă şi se vînd în străi¬ 
nătate. Creşterea vitelor deasemenea devine rentabilă şi se 
desvoltă comerţul cu vite. 

Toată varietatea articolelor care făceau obiectul comer¬ 
ţului moldovenesc pe timpul lui Ştefan cel Mare, este prezen¬ 
tată de Nicoară Beldiceanu intr’un tabel cu 9 rubrici (şi 2 de 
totalizare) (1). 

Pentru simplificare le prezentăm în patru diviziuni: 

A/. Mărfuri importate din Polonia (1), din Transilva¬ 
nia sau Ungaria (8). 

B/. Mărfurile importate din Tataria şi Levant şi cum¬ 
părate pe piaţa moldovenească pentru a fi exportate 
în Polonia (7). 

C/. Mărfuri exportate în Transilvania (3), în Polo¬ 
nia (6), în Transilvania, Ungaria şi Turcia (9). 

D/. Mărfurile în transit: din Ungaria pentru Polonia (2), 
din Polonia pentru Ungaria, Valahia şi Turcia (4), 
din Valahia sau Turcia pentru Polonia (5). 

O categorie specială de mă furi moldoveneşti, care în mase 


(1) Nicoară Beldiceanu, “La conquete de cit6s marchandes de Ki- 
lia et de Cetatea Albă par Bayezid II”, în “Sudost-Vorschungen”, Mun- 
chen, 1964, Bând XXIII, anexa. 

mari se vindeau în străinătate erau pieile vitelor şi animalelor 
sălbatice (1). 

încă sub Alexandru cel Bun în cunoscutul privilegiu co¬ 
mercial, dat liovenilor la 8 octombrie 1408, se prevedea ex¬ 
portul vitelor cornute, porcilor, oilor, cailor şi lînei spre Polo¬ 
nia. Iar negustorii lioveni puteau cumpăra în Moldova piei 
de veveriţe, de vulpi, de oi, de miei. Negustorilor străini li se 
interzicea să exporteze din Moldova jderi, ceară şi cai buni 
de tară. Prin urmare, chiar de atunci s’a pus început unei 
politici comerciale moldoveneşti raţionale. 

In cazul comerţului de tranzit al pieilor din Ungaria pen¬ 
tru Polonia, domnitorul îşi rezerva dreptul de preemţiune pen¬ 
tru cumpărarea lor. 

In 1460 intervine în comerţul pieilor o schimbare esenţială, 
semnul ei a fost că doi armeni din Suceava Sahac şi Agopsea 
au cumpărat piei de iepuri de casă din Liov (2). Aceasta în¬ 
semna că de la această dată Moldova nu mai exportă piei în 
Polonia, ci dimpotrivă le importă din această ţară. 

In ceea ce priveşte Transilvania nici un fel de piei nu se 
exportau din această ţară, iar ardelenii importau vaci, boi 
şi cai. De la 1466 se constată dimpotrivă importul pieilor din 
Ardeal în Moldova (3). Acest export transilvănean, fiind de¬ 
zavantajos pentru meşteşugarii din Transilvania, se intervine 
pe lîngă rege pentru a-1 interzice, ceea ce se şi încuviinţează. 
Totuşi în ciuda interdicţiilor exportul pieilor din Transilva¬ 
nia în Moldova continuă şi mai departe pînă în a doua jumă¬ 
tate a secolului al XVI-lea. 

Explicaţia acestei schimbări esenţiale, pe care o consta¬ 
tăm de prin anii 1460-1466, o găsim în primul rînd în faptul 
că moldovenii s’au îndeletnicit în meseria de prelucrare a 
pieilor crude şi o bună parte din ele se prelucra în ţară pentru 
curtea domnească, pentru boieri şi pentru negustori. Dovada o 
avem în faptul că încă în 1434 la Bîrlad au venit braşovenii 
Stul Iacob şi Ţirbas să cumpere hamuri (4). ceea ce înseamnă 
că moldovenii ştiau această meserie. 

(1) Vasile Neamţu, Comerţul cu piei şi prelucrarea lor în Mol¬ 
dova în sec. XV-XVII, “Studii şi cercetări ştiinţifice”, 1-2, 1951, p. 531- 
546. 

(2) Op. cit., p. 532. 

(3) Op. cit., p. 533-534. 

(4) M. Costăchescu, op. cit., voi. II, p. 675-676. 

Pieile se importau din Polonia şi din Transilvania pentru 
uzul intern, dar nu exclusiv. In anul 1478 pieile au fost cum¬ 
părate de străini pentru a fi exportate. In acest an floren¬ 
tinii din Pera au cumpărat în Moldova nu mai puţin de 3.000 
de piei pentru suma de 2.000 de ducaţi (1). 

S’au mărit şi cererile Turciei pentru această maria. 

E foarte interesant privilegiul, acordat de sultanul Maho- 
met al II-lea orăşenilor, aflaţi sub autoritatea lui Petru Aron, 
domn al Moldovei, la 9 iunie 1456 (2). Li se asigurau condiţiu- 
ni bune pentru ca ei “să vină cu corăbiile lor la Adrianopol, 
Brussa şi Constantinopol, făcînd negoţ cu localnicii, atît vân¬ 
zări, cît şi cumpărări atît la venirea, cît şi la întoarcerea lor... 
Iar beii, subaşii şi spahii să nu aducă risipă, sau pagubă 
sufletului, capului şi mărfurilor acestora”. 

Privilegiul are o deosebită importanţă, deoarece atestă ne¬ 
goţul moldovenilor cu transportul mărfurilor “în corăbiile lor 
proprii”. E nevoie să punem acest fapt în lumina comerţului 
internaţional din acel timp. 

Comerţul între Europa occidentală şi ţările Orientului se 
afla în mîinile Veneţiei şi Genuei, iar de la secolul al XV-lea 
şi în cele ale Florenţei (3). Aceste oraşe nu se limitau numai 
la trimiterea escadrelor lor comerciale în Orient, ci concomi¬ 
tent trimiteu flotele lor şi în ţările Occidentului: Flandra, 
Anglia, Franţa de nord, devenind singurii intermediari în 
acest schimb. 

Intre Veneţia şi Genua se ducea o luptă aprigă pentru 
supremaţie. Se crede că, în bună parte datorită luptei între 
aceste oraşe, a fost pierdut Constantinopolul în folosul Tur¬ 
ciei. Archiepiscopul Tessalonicului numea Veneţia “vipera de 
mare, broască de baltă”, epitete pe care le merita pedeplin şi 
Genua. 

Lupta dintre Veneţia şi Genua lua deseori forme sălbati¬ 
ce: ele distrugeau întăriturile, blocau porturile, ardeau vasele 
şi jefuiau reciproc mărfurile. 

Principala colonie a genovezilor era Caffa, un punct comer- 


(1) N. Iorga, Studii şi documente, voi. XVI, p. 122. 

(2) Barbu T. Cîmpina, Despre rolul genovezilor la gurile Dunării 
în secolele XII-XV, “Studii”, 1953, nr. 1, p. 211-212. 

(3) I. M. Kuliser, Istoria vieţii economice a Europei, op. cit., voi. I, 
ed. 8, 1931 (pînă la descoperirea Americii), p. 222-225. 

cial important în comerţul cu Persia, Asia Centrală şi China. 

In asemenea condiţiuni privilegiul, acordat de sultanul 
Turciei negustorilor molveni, capătă o deosebită impor¬ 
tanţă şi marchează declinul comerţului italian în acest timp. 

Moldovenii au început să facă comerţ independent de străi¬ 
ni şi chiar pe vasele lor proprii, o stare care a dăinuit pînă 
la 1484, cînd cetăţile Chilia şi Cetatea Albă au fost pierdute 
de Moldova. 

Credem că nu este lipsit de interes să prezentăm aici o 
scurtă caracteristică a comerţului european din timpul lui 
Ştefan Voievod. Atunci lipsea specializarea funcţiilor. Unul şi 
acelaş negustor se ocupa de vînzarea cerealelor, piperului, 
scorţişoarelor, sofranului şi a altor mirodenii, de vînzarea piei¬ 
lor, blănurilor, lemnelor de construcţie şi peşte. 

După cum a stabilit Below, în evul mediu nu existau an¬ 
grosişti care să nu se fi ocupat de vînzarea în detaliu, şi ceeace 
este şi mai interesant negustorul medieval era şi bancher, 
care se ocupa de schimbul monedelor şi împrumuta bani. Ne¬ 
gustorul medieval nu se sfia să prade, cînd se ivea posibili¬ 
tatea (1). 

Regii, feudalii şi oraşele împiedecau negoţul prin stabilirea 
vămilor. Pe rîul Rin se aflau 64 puncte de încasare a vămii, 
la Dunăre în Austria de jos — 77, uneori vămile renane erau 
egale cu 2/3 din costul mărfii (2). 

5. MEŞTEŞUGUL 

Producţia meşteşugărească caracterizează într’e mare mă¬ 
sură întreaga economie a ţării, deoarece arată gradul ei de 
desvoltare. Cu cît meşteşugul se desprinde de îndeletnicirile 
obişnuite ale ţăranului, cu atît economia ţării avansează. 
Procesul de specializare a meşteşugarilor merge într’o linie 
ascendentă. 

După cum ne atestă Şt. Olteanu, către mijlocul secolului 
al XV-lea a apărut un număr de circa 40 de categorii de meş¬ 
teşugari din care 20 de categorii sînt menţionate în oraşe, 11 
la sate şi restul de 9 pe domeniul feudal (3). 


(1) I. M. Kuliser, voi. I, la31, p. 272. 

(2) Op. cit., p. 276. 

(3) St. Olteanu, Producţia meşteşugărească din Moldova şl Tara 

Procesul de specializare a fost mai pronunţat în oraşe. 

S’a desvoltat mai ales în a doua jumătate a secolului 
XV, cînd ramurile meşteşugăreşti au crescut pînă la un nu¬ 
măr de 38 (din care la sate 13 şi pe domenii 11). Prin urmare, 
meşteşugul la oraşe ia un avînt considerabil. Pentru prima 
oară apare în documente indicaţia asupra strungului primi¬ 
tiv de lucrat lemnul. Se utilizează apa pentru punerea în func¬ 
ţiune a ferestraielor, se naşte un sistem specific moldovenesc 
de boltire la construcţii, metalele preţioase se prelucrează cu 
măiestrie. 

In a doua jumătate a secolului al XVI-lea viaţa orăşeneas¬ 
că decade în legătură cu căderea statelor române sub domi¬ 
naţia otomană, dar în a doua treime a secolului al XVII-lea 
ritmul desvoltării meşteşugăreşti se accelerează din nou. 

Meşteşugul, care rupe legătura cu agricultura, se mani¬ 
festa în Moldova ca şi în alte ţări, la început sub forma de 
producţie la comanda consumatorului formă care se menţine 
ca generală pe teritoriul Moldovei şi Ţării Româneşti în tot 
cursul secolelor X-XVTI. Astfel, de exemplu, în a doua jumă¬ 
tate a secolului XV pentru curtea lui Ştefan cel Mare lucrau 
meşterii armurieri. E interesant că la sfîrşitul acestui secol 
la Suceava s’a descoperit atelierul unui meşter năsturar, pro¬ 
ducător de nasturi de metal (1). 

Ca rezultat al diviziunii muncii, apare producţia meşteşu¬ 
gărească •pentru piaţă. Intrucît procesul de circulaţie a măr¬ 
furilor era încă slab desvoltat, meşteşugarul era în acelaşi 
timp şi negustorul produselor sale. Intre 1460 şi 1511 făceau 
comerţ cu Liovul (Lemberg) Ion Pielarul, Iacob şi Ştefan blă- 
nari din Suceava, Cristofor cizmar din Cotnari (2). 

Pentru protecţia meşteşugului meşteşugarii căpătau uneo¬ 
ri scutiri, “slobozenie”. 

Prin actul din 18 martie 1466 mitropolia din Roman ca¬ 
pătă scutire de vamă pentru produsele lucrate din fier, postav, 


Românească în sec. X-XVII (Problema de bază in lumina cercetărilor 
recente), în “Studii”, anul XV, 1962, nr. 4, p. 874-886. 

Spre regret autorul nu a specificat concret categoriile de meşte¬ 
şugari, mulţumindu-se numai să arate numărul lor. 

(1) Op. cit., p. 879. 

(2) Op. cit., p. 880. 

plută vase de lemn şi vîndute de către meşteşugari prin tîr- 
guri şi sate (1). 

Desigur în acest timp existau, în afară de meşteşugari 
vînzători, şi negustori de profesie, care cumpărau şi desfă¬ 
ceau marfa pe cont propriu. 

Exista în acest timp şi un început de acumulare a capita¬ 
lului comercial. 

La oraşe meşteşugarii prezentau o categorie socială de 
bază. Ei se grupau în profesii, pe uliţi şi mahalale ca şi în 
timpul de mai tîrziu (sec. XVII), pentru care avem numeroase 
documente. 

Meşteşugarii de la oraşe aveau faţă de domnie multe obli¬ 
gaţii, care ca şi în cazul vecinilor de la moşiile feudale pot fi 
denumite “dări” şi “servicii”. Situaţia meşteşugarilor de la 
sate şi de la moşiile feudale era mai grea, decît cea a meşte¬ 
şugarilor de la oraşe. 

In sînul meşteşugarilor se producea, desigur diferenţierea 
socială, unii îmbogăţîndu-se şi separîndu-se de masa mare a 
meşteşugarilor. Alţii sărăcind şi neputînd face faţă dărilor, 
deveneau aserviţi boierilor sau fugeau în altă parte. 

6. CITEVA CONCLUZII 

Spre deosebire de perioada de fărâmiţare feudală, de tim¬ 
pul luptelor între succesorii lui Alexandru cel Bun, Ştefan 
cel Mare a introdus schimbări esenţiale în economia ţării. 
Dacă în prima jumătate a secolului al XV-lea, nu s’a putut 
stabili o linie fermă de conduită în trasarea politicii economice 
a ţării, în a doua jumătate a acestui secol acest lucru a deve¬ 
nit posibil. Ştefan Voievod a putut realiza centralizarea pu¬ 
terii în stat. Ori centralizarea însemna implicit şi o economie 
influenţată de domn. 

E de neconceput ca ea să fi lipsit. Ducerea războaielor şi 
nenumăratelor bătălii ar fi imposibilă fără o politică econo¬ 
mică chibzuită. Dacă după războaie şi bătălii nu se crea o stare 
de haos iremediabil, aceasta se datora numai faptului că dom¬ 
nitorul ţinea în mîinile sale cheile de la tezaurul şi econo¬ 
mia ţării. 

(1) Documente privitoare la istoria României, Veacul XIV-XV, A., 
voi. I, p. 342-343. 

Se poate afirma fără greş că politica economică a lui Şte¬ 
fan cel Mare se afla în strînsă legătură cu politica lui fiscală 
Scopul urmărit era să scoată din negoţ cit mai mulţi bani 
pentru a face faţă nevoilor ţării şi pentru asigurarea balanţei 
băneşti favorabile. 

Totuşi nu se poate tăgădui că domnitorul avea grijă şi de 
celelalte probleme ca desvoltarea comerţului, îmbunătăţirea 
stării materiale a negustorilor şi meseriaşilor, popularea ţă¬ 
rii. Pentru a realiza concentrarea puterii domneşti în contra 
boierilor mari, domnul trebuia să caute simpatia elementelor 
sociale de mai jos. 

Pe de altă parte pentru a duce cu succes nenumărate bă- 
ţălii cu duşmanii din afară domnitorul trebuia să se gîndească 
la buna stare a poporului de rînd şi în special la cea a ne¬ 
gustorilor şi a meşteşugarilor. Dealtfel avem şi o dovadă a 
grijei pentru aceste elemente sociale în documentele de mai 
sus din 1491 pentru Vaslui şi din 1495 pentru Bîrlad. 

Către sfîrşitul domniei se observă o apărare insistentă şi 
o grijă pronunţată pentru negustorii indigeni, după cum se 
constată aceasta din tratatele cu Polonia şi Lituania din 1499. 

In tratatul de pace din 12 iulie 1499 se prevede că negus¬ 
torii din amîndouă părţile vor fi liberi a face negoţ într-o 
ţară sau într’alta, plătind, vămile după vechile învoieli şi 
obiceiuri şi tot odată se stabileşte un sistem de judecată pen¬ 
tru nedreptăţile şi pagubele, suferite de negustori de ambele 
părţi. Ca ultima instanţă figurează comisiunile de boieri, de¬ 
legate de stăpînii ambelor ţări (1). 

Iar în tratatul din 14 septembrie 1499 între Ştefan Voie¬ 
vod şi marele principe Alexandru al Lituaniei se prevede că 
strîmbătăţile din ambele părţi vor fi judecate de staroşti şi 
dregătorii de la graniţe (2). 

In actele române interne şi în izvoare narative, privitoare 
la Ştefan cel Mare, nu găsim nimic asemănător cu acea pă¬ 
rere, exprimată cinic de către ţarul rus Ivan IV, despre 
care vorbeşte autorul descrierii Rusiei din secolul al XVI-lea, 
J. Fletcher (3). Acesta scrie: “Răposatul ţar Ivan Vasilievici 

(1) I. Bogdan, op. cit., voi. II, p. 417 ş. u. 

(2) I. Bogdan, op. cit., p. 442 ş. u. 

(3) La E. D. Staşevski, Politica economică a statului moscovit in 
sec. XVI-XVII, în colecţia de schiţe şi articole “Russkaia Istoria’’ suh 
îngrijirea lui M. V. Dovnar-Zapolski, voi. III, 1912, p. 346. 

spunea de obicei că poporul se aseamănă cu barba lui: cu cit 
mai des o tunzi, cu atît mai bine creşte, sau se aseamănă cu 
oile, care trebuie neapărat să fie tunse cel puţin odată pe an”. 

Materialul documentar din epoca lui Ştefan cel Mare ne 
face să ne formulăm părerea că politica economică a acestui 
domnitor se axa pe unele principii raţionale şi sănătoase pe 
cât aceasta era posibil într un regim de feudelism. 

CAPITOLUL 7 

BAZA SOCIALA A PUTERII LUI ŞTEFAN CEL MARE 

1. CURTEA DOMNULUI 

IN moment ce o parte din boierii moldoveni ră- 
mîneau împreună cu şeful lor Mihul în Polo¬ 
nia, şi ei probabil, întreţineau legături cu boie¬ 
rimea din ţară, Ştefan Voievod chiar dela în¬ 
ceputul domniei sale trebuia să se gîndească la 
găsirea forţelor noi pe care să se sprijine, apă- 
rînd ţara. 

Intr’adevăr el şi-a organizat curtea şi slu- 
jitorimea. Nu putea să nu aibă “curte”, ca nu¬ 
cleu principal al oştirii, din moment ce fiecare 
boier avea o mică oaste din oamenii săi supusi. Ii servea la 
organizarea curţii pilda tatălui său Bogdan, care (în 1449) 
avea oestea compusă din “Gloatele” de pedeştri, în afară de 
călărimea boierilor (1). “Gloatele” însemnau diferiţi oameni 
simpli, pe care domnul i-a recrutat la curtea sa. Desigur, fiul 
ştia ce face tatăl. 

Existenţa “curţii” lui Ştefan cel Mare se constată şi din 
însuşi cuvintele lui, cînd anunţă senatul Veneţiei despre lupta 
contra turcilor în 1476, adăogînd că el “cu curtea sa” (“cum 
la mia corte”) a făcut ce a putut (2). 

Acest substantiv în înţelesul domnului este o noţiune co¬ 
lectivă cuprinzînd nu numai curtea domnească din Suceava, 
ci şi curţile din toate oraşele mari ale ţării, ca Vaslui, Iaşi, 
Roman ş. a. şi pe toţi oştenii care aparţineau acestor curţi, 
masa întreagă de oameni supuşi domnului ca ostaşi. 

(1) Gr. Ureche, op. cit., p. 88. 

(2) I. Bogdan, op, cit., voi. II, p. 344 şi 348. 

Dar în afară de curteni, Ştefan cel Mare mai avea la dis¬ 
poziţia sa şi pe slujitori. Ei au fost chemaţi la viaţă de com¬ 
plexitatea crescîndă a funcţiilor statului şi se întrebuinţau 
în timp de pace pentru îndeplinirea diferitelor porunci ale 
domnului. 

Ne confirmă existenţa acestui strat administrativ şi croni¬ 
carul Grigore Ureche, cînd vorbeşte că la cucerirea de către 
domn a cetăţii Chiliei în 1465 el a lăsat în această cetate pe 
slujitori şi că Ştefan Voievod pentru invazia în Ţara Româ¬ 
nească în 1470 a strîns “ţara şi slujitorii” (1). 

Mărturia lui Grigore Ureche nu poate fi respinsă pe mo¬ 
tivul că acest cronicar a extins la trecut fenomenul ce exista 
în vremea sa, deoarece atunci ar trebui să nu dăm crezare 
nici celorlalte mărturii ale lui despre fenomenele existente în 
timpul dinaintea lui. 

Deşi termenul de slujitor nu se afla înregistrat în docu¬ 
mentele timpului, aceasta nu însemnează că fenomenul slu- 
jitorimii (adică a marei mase a celor care îl slujeau pe domn) 
n a existat după cum şi termenul de “răzeş” nu se întîlneşte 
în documentele acestui timp, dar este în deobşte cunoscut că 
fenomenul proprietăţii individuale în devălmăşie era foarte 
răspîndit pe vremea lui Ştefan cel Mare. 

Prin urmare, trebuie să ne reprezentăm “curtea” domnu¬ 
lui ca avînd două elemente componente: 1) curteni care pre¬ 
zentau un grad superior de ostaşi permanenţi, ostaşi de ca¬ 
rieră, fără alte ocupaţii, decît milităria, şi 2) slujitori —os¬ 
taşi permanenţi de grad inferior, care în timp de pace puteau 
fi întrebuinţaţi şi pentru alte servicii în stat, decît milităria, 
şi puteau să nu locuiască neapărat în mod permanent în cur¬ 
tea domnească, poate în bună parte pedeştri. 

2. I. DLUGOSZ’ DESPRE CARACTERUL ASA ZIS 
“ŢĂRĂNESC” AL OASTEI A LUI ŞTEFAN 

Cronicarul polonez I. Dlugosz ne dă preţioase lămuriri din 
ce straturi sociale se recrutau curtenii şi slujitorii, oastea 

(1) Gr. Ureche, op. cit., p. 92 şi 96. 

N. Stoicescu, Curteni şi Slujitori, Bucureşti, 1968, p. 60 şi 63, deşi 
recunoaşte că nu are în sprijin nici, un document, referă apariţia Slu- 
jitorimii la sfirşitul Secolului al XVI-lea. 

permanentă a domnului, cit şi oastea temporară, întrebuin¬ 
ţată numai în timp de război din aşa zişi “ ţărani ”, pe care îi 
identificăm cu răzeşi şi ţărani liberi. 

Acest cronicar, care dese ori ne dă informaţii noi şi precise, 
necunoscute nouă din izvoarele noastre interne, bine dispus 
pentru domnul moldovean, de patru ori afirmă că Ştefan 
Voievod se baza în acţiunile lui războinice nu numai pe oas¬ 
tea boierească, ci şi pe “agrestes”, adică elemente de ţară 
“ţărani”, răzeşi. 

El vorbeşte despre aceasta sub anii: 1465, 1467, 1475 şi 
1477. Iată pasajele respective: 

1465: “Stephanus omnibus, tam militaribus, quam agres- 
tibus, ita ut solae faeminae et pueri in aedibus remaneret, în 
arma coactis, obuiam illi procedebat: mori cum suis univer- 
sis, aut vincere paratus”. 

In traducere : Ştefan a chemat la arme atît pe ostaşi, cit 
şi pe ţărani, nelăsînd la vetre, decît pe femei şi copii, şi a 
plecat în întîmpinarea turcilor, pregătit să moară cu toţi ai 
săi sau să învingă” (1). 

1467: “Et non militares modo et nobiles, sed et agrestes în 
arma cogerat: docens quemlibet patriae defensionem tueri. Si 
quem agrester comperisset, non habere fagitas, arcum, 
aut glaudium, aut în expeditionem calcariatum non accurisse, 
absque ulla commiseratione căpiţe damnabat”. 

In traducere: “El a pus în arme nu numai pe militari şi 
pe boieri, ci şi pe ţărani, făcînd pe fiecare să priceapă că tre¬ 
buie să lupte pentru apărarea ţării şi dacă afla pe vre-un ţă¬ 
ran că nu are săgeţi, arc sau sabie sau dacă nu va alerga la 
expediţie cu pinteni, îl osîndea la tăierea capului fără nici-o 
milă (2). 

1475: “Vix quadraginta habens millia pugnatorum în qui- 
bus maior pars erat agrestium... Plurimi agrestes ex peditum 
rnumero în equitum et peditum numerum militum traslati”. 

In traducere: Ştefan avea numai 40.000 de luptători, din 
care cea mai mare parte erau ţărani... Foarte mulţi ţărani 


(1) I. Dlugosz, op. cit., c. 345. 

(2) I. Dlugosz, op. cit., col. 416. Traducerea noastră. V. N. Or- 
ghidan, op. cit., p. 9. Traducerea lui N. Deusuşianu, p. 173 nu este 
exactă. 

au fost trecuţi din numărul pedestraşilor în numărul milita¬ 
rilor călăraşi şi pedeştri” (1). 

Ultimul pasaj pentru 1477 este scurt şi mai puţin impor¬ 
tant. Acolo citim: “Ştefan, voievodul Moldovei, bărbat mare 
la suflet, după ce îşi întremă armata, înlocuind cu ţărani pe 
cei căzuţi în luptă cu turcii, ca să nu lîncezească, stînd fără 
nicio treabă, pe la ziua Sf. Martin intră în Bessarabia” (adi¬ 
că în Ţara Românească) (2). 

Fiecare din aceste pasaje ne dă indicaţii speciale cu pri¬ 
vire la componenţa oastei lui Ştefan Voievod. 

In pasajul pentru anul 1465 cronicarul vorbeşte de două 
părţi ale oastei: 1) ostaşi şi 2) “ţărani”. Ostaşii prezentau 
oastea permanentă a domnului (curteni şi slujitori), iar sub 
termenul de “ţărani” se înţeleg răzeşii (în cea mai mare parte) 
şi ţăranii liberi (în mică parte). 

Sub anul 1467 cu toată claritatea se vorbeşte de toate păr¬ 
ţile componente ale oastei lui Ştefan Voievod: 1) militari în 
sensul de ostaşi permanenţi (curteni şi slujitori), 2) boieri 
(oastea oamenilor dependenţi de boieri), 3) ţărani (aici e vor¬ 
ba cu predilecţie de răzeşi). Prin cuvîntul “ţaran” cronicarul 
vizează în primul rînd pe răzeşi, care erau mai înstăriţi, decît 
ţăranii liberi şi nu puteau să nu aibă arc, săgeţi, săbii şi 
pinteni. Iar dacă se întîmpla să nu aibă, oricine era îndrep¬ 
tăţit să creadă că era o neglijenţă condamnabilă. 

In anul 1475 au luat parte la oastea voievodului: 1) ţăra¬ 
ni (de preferinţă răzeşi şi o parte din ţărani liberi) şi 2) mi¬ 
litarii, oaste permanentă de slujitori (călăraşi şi pedeştri). 
Ştefan Voievod a trecut pe mulţi “ţărani” din oastea tempo¬ 
rară pentru timp de război în oastea lui permanentă. 

Ultimul pasaj pentru anul 1477 vorbeşte de oastea per¬ 
manentă de slujitori şi completarea ei cu elemente ţărăneşti 
(aceiaşi răzeşi şi ţărani liberi). 

E interesant că în al treilea pasaj 1475 se afirmă chiar 
ca; “ţărănimea” forma cea mai mare parte din numărul ce¬ 
lor 40.000 de ostaşi, cu care Ştefan a luptat împotriva a 
120.000 de turci ai lui Soliman paşa. Deci cea mai mare bă¬ 
tălie (1475) şi cea mai mare victorie a lui Ştefan, care a dus 


(1) I. Dlugosz, op. cit., c. 526. N. Deususianu, p. 177-180. 

(2) I. Dlugosz, op. cit., c. 562. N. Orghidan, op. cit., p. 29. 

faima lui ca conducător de oaste şi luptător în contra necre¬ 
dincioşilor departe în toate ţările Europei, a fost cîştigată 
cel mai mult cu “ţărani”, sau mai precis cu aşa zişi “ţărani”. 

Desigur, I. Dlugosz nu ştia să facă distincţie intre ţărani 
şi răzeşi, deoarece răzeşii după felul lor de viaţă nu se deose¬ 
beau de ţărani. Dar istoricii romîni trebuie să-şi dea seama 
că atunci, cînd I. Dlugosz vorbeşte de ţărani, are în vedere mai 
puţin pe ţărani liberi şi mai mult pe răzeşi. Ambele categorii 
sociale intrau în noţiunea cronicarului polon de u ţăran". 

Cine afirmă că Ştefan Voievod s’a bazat pe ţărănime nu- 
şi dă seama că majoritatea covîrşitoare a ţărănimii se afla 
atunci în dependenţă de moşierii mari şi mijlocii, era veci- 
nită”, iobagă. Aceşti ţărani ascultau de boieri. Cînd căpătau 
scutire de armată, conform cu imunităţi, se excepta cazul 
conducerii personale a războiului de către însuşi domnul. 
Atunci şi ei erau obligaţi să meargă la oaste sub comanda 
boierului mare, de care depindeau. 

Dacă domnitorul ar face încercarea de a-şi supune pe ve¬ 
cini direct, ocolind pe moşier, aceasta ar însemna răsturna¬ 
rea tuturor valorilor morale din acel timp, desfiinţarea regi¬ 
mului feudal. Acţiunea lui ar fi socotită o adevărată “tiranie”, 
tentativă de a smulge pe vecini de sub supunerea boierilor. 
Faţă de această “revoluţie” din partea domnului toată boieri¬ 
mea pînă la unul s’ar fi răsculat şi repede l’ar fi scos pe dom¬ 
nitor din scaunul ţării moldoveneşti. 

E de notat că în tot Occidentul Europei ţăranii, care lucrau 
pămîntul seniorilor şi stăteau pe loturile lor, se supuneau din 
punct de vedere militar acestor seniori şi nu regelui ca senior 
suprem. Numai în Anglia, ca excepţie, ţăranii erau obligaţi 
cu serviciul militar direct regelui şi nu seniorilor lor, fapt 
datarită căruia toate contingentele ţării se aflau la dispozi¬ 
ţia regelui (1). Ceea ce era în occidentul Europei era şi în 
Orientul ei. 

Iar dacă ţăranii dependenţi se aflau în Moldova sub coman¬ 
da boierilor, nu se poate afirma că “domnitorul se baza pe 
ţărănime”. El depindea de boierii mari şi oastea lor feudală. 

Dar poate unii vorbind de ţărănime, nu au în vedere ţă¬ 
rănimea dependentă, ci pe cea liberă? Nu se poate admite 


(1) D. M. Petruşevski, op. cit., p, 226. 

nici aceasta. Ce fel de bază ar fi putut constitui acest strat 
social pentru domnitor, dacă numărul ţăranilor liberi a fost 
foarte redus. 

E suficient să ne dăm seama că existenţa acestui element 
social în istoria acestui timp se deduce pe cale ipotetică din 
întrebuinţarea în documente a unor termini care însemnau 
oameni liberi şi anume: sărac, liude, zemleni şi din conside¬ 
rentul general că nici statul, nici proprietarii mari nu posedau 
suficientă forţă ca să impună dependenţa personală absolut 
tuturor oamenilor atîta timp, cît mai existau în ţară pămîn- 
turi libere neocupate şi obşti săteşti ne subjugate. 

Prm urmare, în cele mai dese cazuri diferiţi autori prin 
ţărani înţeleg răzăşimea (ca şi I. Dlugosz) fără a-şi da seama 
de această accepţiune a cuvîntului. 

Ştefan Voievod deci se bizuia în politica sa internă şi ex¬ 
ternă po acest strat social mai mult, decît pe oricare altul. 

Insă proprietatea răzeşească era anterioară întemeierii sta¬ 
tului moldovenesc. încă la începutul secolului al XlX-lea boie¬ 
rimea moldovenească era conştientă de acest caracter al pro¬ 
prietăţii micului proprietar de pămînt — răzeş. In Obşteasca 
Adunare din 1817 a fost luată hotărîrea: “Pentru moşiile ră- 
zeşeşti proprietarii nu au nevoie să aducă cărţi domneşti, căci 
ei le stăpînesc din vechime, de dinaintea descălecării” (1). 

Pentru stăpînii feudali, cînd au apărut ei, proprietatea 
micului proprietar era de natură alodială, independentă şi 
lipsită de condipuni. înainte de Ştefan Voievod răzeşul nu 
era obligat să facă serviciul militar, deoarece nu primise pă- 
mîntul său de la seniorul — voievod al ţării moldoveneşti (2). 


(1) P. Poni. Statistica răzeşilor, Buc., 1921, p. 31. 

Teza de preexistenţa satelor de răzeşi fată de întemeierea statului 
moldovenesc este susţinută de V. Tufescu, v. la H. Stahl, op. cit., p. 45. 

(2) In Franţa proprietarii alodiali erau liberi pe pămîntul lor. 
Ei nu aveau nici una din indatoririle de vasali. Insă numărul “alodelor” 
se reducea mereu. In sudul Franţei ele s’au păstrat pînă in secolul 
al Xin-lea, iar la nord era în uz regula: “Nulle terre sans seigneur”, 
adică nu mai era pămînt, liber de îndatoriri feudale. Charles Bemont 
et G. Monod, Istoria Europei în evul mediu, traducerea rusă, Petr., 
1915, p. 186. Volumul al IV-lea (1889) din cunoscuta lucrare a lui Fus¬ 
tei de Coulanges “Histoire des institutions politiques de l’ancienne 
France”, în întregime este consacrat alodului şi moşiei săteşti. 

Dar iată că Ştefan Voievod n’a ţinut cont de independenţa 
răzeşului, de proprietatea lui alodială, şi Va obligat la servi¬ 
ciul militar. In nenumărate rînduri l’a chemat la război. Si 
acest mîndru proprietar mic s’a supus, înţelegînd că patria 
trebuie să fie apărată şi are nevoie de el. 

Această măsură a fost dictată de multe bătălii, pe care 
le-a întrepins Ştefan sau a fost nevoit să ia parte la ele, nu 
numai de cele antiturceşti, ci de toate bătăliile lui în ansam¬ 
blul lor. Politică externă influenţa cea din interiorul ţării. 
Chemarea răzeşimii la războaie a fost de a dreptul o măsură 
extrem de radicală, deoarece ducea la ridicarea însemnătăţii 
în stat al elementului popular, principiul ce stătea în flagran¬ 
tă contrazicere cu tot sistemul feudal. 

întrebuinţarea răzeşilor în oaste prezintă o lovitură la si¬ 
tuaţia privilegiată a boierimii mari. Dacă boierimea mare nu 
este singura forţă militară în stat şi există alte elemente socia¬ 
le care depun serviciul militar fără a primi în schimb imuni¬ 
tăţi şi privilegii, valoarea boierimii mari ca bază socială a ţă¬ 
rii, scade în mod esenţial. 

Ba şi mai mult. In germene conţinea şi devalorizarea com¬ 
pletă a imunităţilor şi privilegiilor: dece boierimea mare să 
se bucure de ele, dacă răzeşimea îşi îndeplineşte serviciul mi¬ 
litar fără a avea o stare privilegiată? Micul proprietar de pă- 
mînt — răzeş nu pretindea de la stat nimic mai mult, decît 
ca proprietatea lui să fie apărată. 

Mulţi istorici romîni au subliniat în scrierile lor că răz¬ 
boaiele lui Ştefan Voievod au influenţat “centralizarea” pu¬ 
terii în stat, fără a arăta cum s’a produs aceasta, cărui feno¬ 
men se datoreşte. 

Putem deci afirma că tocmai organizarea oastei aşa cum 
o înţelegea domnul în legătură cu nevoile de apărare a ţării, 
a ajutat şi a grăbit creşterea puterii în stat. Chemarea răzeşi¬ 
lor la oaste a subminat privilegiul boieresc de a apăra ţara. 

Si în istoria Rusiei războaiele de apărare au jucat un mare 
rol în creşterea puterii princiare. 

“Marele principe moscovit, scrie B. D. Grecov, pentru rea¬ 
lizarea sarcinilor politice noi trebuia să aibă forţă, de care 
să dispună, şi această forţă — armata el şi-o creează prin 
distribuirea pământului... Autoritatea nu putea să nu vadă 
că fără o armată ascultătoare ea e neputincioasă. înaintea ei 

âe punea problema a tine masa in supunere, precum şi a apăra 
şi a lărgi hotarele statului său... Primejdia externă punea in¬ 
sistent problema apărării ţării şi grăbea procesul întăririi sta¬ 
tului centralizat ” (1). 

In Polonia vecină, cu toate primejdiile externe ce se iveau 
pentru ea, nu s’a putut realiza alianţa între puterea regelui 
şi elementele populare din cauză că prea de vreme s’a desvol- 
tat şi şi-a luat o excepţional de mare putere în stat nobilimea, 
iar în unele perioade din istoria ei — nobilimea mare. 

Prin statutul de la Nyeszava din 1454 puterea regelui a 
fost limitată: el nu putea întreprinde o expediţie dincolo de 
hotarele ţării fără consimţămînt prealabil al seimllor mici al 
acelor provincii, care ar fi chemate la război (şi încă cu plată). 
In afară de aceasta szlachta (care prezenta cavaleria terito¬ 
rială) scăpa de sub jurisdicţia regelui, exceptînd cazuri grave 
(incendiul, moartea, răpirea, violarea) şi era judecată de curţi¬ 
le provinciale. Judecătorul lor era ales de rege din 4 candidaţi 
desemnaţi de nobilime (2). 

3. OASTEA ŢĂRĂNEASCĂ A BOIERILOR MARI 

Oastea ţărănească a boierilor mari din Moldova avea cu 
totul alt caracter, decît oastea proprietarilor mici. Conform 
cu regula generală a organizării armatei medievale, boierii 
trebuiau să vină la chemarea domnului pentru oaste înar¬ 
maţi, călare şi cu oamenii lor. 

De unde vine îndatorirea oamenilor dependenţi de feudali 
do a merge la război? 

In Franţa ţăranul era obligat să apere tot pămîntul mo¬ 
şierului, inclusiv conacul lui, precum şi loturile ţărăneşti. 
Majoritatea istoricilor francezi, în frunte cu J. Flach, crede 
că această îndatorire ţărănească decurge din acapararea 
funcţiilor publice de către moşierii feudali. Henri See dim¬ 
potrivă presupune că la originea îndatoririi stă interesul do- 
menial: moşierul cerea executarea serviciului militar conform 


(1) B. D. Grecov, op. cit., voi. II, ed. 2, p. 65. 

(2) V. Grabenski, Istoria poporului polonez, trad. rusă, S. Pet., 1910, 
p. 88-90. 

Vezi şi Henri Hauser et Augustin Renaudel, Les debuts de l’âge 
moderne. La renaissance et la reforme, Paris, 1929, p. 34. 

principiului — cine lucrează pămîntul trebuie să şi-l ape¬ 
re (1). Se pare că la noi de această părere a fost N. Iorga, care 
vorbeşte de “apărarea moşiei şi moştenirii”. 

In unele documente moldoveneşti, emise de cancelaria 
domnească, se prevede privilegiul de a nu merge la război, 
cu excepţia cazului, cînd însuşi domnul în persoană conduce 
războiul. In realitate excepţia devenea regulă: rar se întîm- 
pla ca domnul să nu conducă războiul personal, ci să încre¬ 
dinţeze această misiune comandanţilor lui. 

Dar principiul în sine se află în seria celorlalte imunităţi, 
deci părea a fi un privilegiu real şi avîndu se în vedere că 
imunităţile transferau boierilor o parte din puterea publică, 
am înclina să credem mai degrabă că la noi temeiul îndato¬ 
ririi ţăranului de a merge la război rezidă în funcţia publică , 
cu care a fost înzestrat moşierul feudal. 

Cu alte cuvinte serviciul militar al ţăranului dependent 
era cerut de domn în virtutea situaţiei privilegiate a boierului 
şi astfel s’a născut dreptul moşierului de a sili pe oamenii săi 
să meargă la război impreună cu el. 

Prin urmare numericeşte părţile principale ale oastei lui 
Ştefan Voiveod erau: 1) proprietarii mici de pamînt (răzeş- 
şi), şi 2) oamenii dependenţi ai boierilor. Abia după aceste 
două părţi componente venea “curtea”. Prima parte se afla 
sub comanda căpitanilor, puşi de domn, iar a doua sub co¬ 
manda boierilor. Căpitanul putea să fie demis, schimbat, dacă 
domnul din anumite motive nu-1 aprecia ca bun. Boierul nu 
putea să fie ■schimbat, oricare ar fi ăl, bun sau prost, capabil 
sau Incapabil, energit sau molîu. 

In această diferenţă de conducere, alături de însemnăta¬ 
tea socială şi politică a răzeşului ca ostaş, se află explicaţia 
de ce ţocmai oastea răzeşească a format baza socială a pu¬ 
terii lui Ştefan Voievod. 


(D Jaques Plach, Les origines de 1 ancienne France, Paris, voi. I- 
III, 1886 , 1893 şi 1904. 

Henri See, Les classes rurales et le regime domenial en France au 
moyen âge. Paris, 1901, p. 369-370. 

CAPITOLUL 8 

ORGANIZAREA OASTEI MOLDOVENEŞTI 
1. ÎMPĂRŢIREA OASTEI IN CETE (STEAGURI) 


RIMUL care s’a ocupat de organizarea oastei 
moldoveneşti a fost N. Bălcescu (1). 

In secolul nostru chestiunea organizării ar¬ 
matei a fost aprofundată de Ion Bogdan în 
doua memorii ale sale din 1907 şi 1908. Ele au 
servit de bază pentru cercetări ulterioare (2). 
N. Iorga a publicat în 1910 istoria armatei 
române în care a atins aceleaşi chestiuni, pe 
care le-a tratat şi I. Bogdan (3). Au urmat cî- 
teva lucrări ale generalului R. Rosetti, publica¬ 
te în limba franceză (1929) şi limba română şi culminate cu 
lucrarea asupra artei militare la români (1947) (4). Scurtă pri¬ 
vire asupra alcătuirii oştirii a dat-o şi I. C. Filiti, cu unele 
menţiuni juste cu privire la epoca, de care ne ocupam (5). 
Asupra răsboaielor din 1475 şi 1476 a scris Andrei Rădules- 

(1) N. Bălcescu, Puterea armată şi arta militară la moldoveni în 
timpul măririi lor, în “Magazin istoric pentru Dacia”, II (1846), p. 34-64. 

(2) I. Bogdan, Cîteva observaţiuni asupra îndatoririlor militare 
ale cnejilor şi boierilor moldoveni în sec. XIV şi XV, Bucureşti, 1907: 
de acelaşi autor. Documentul Rîzenilor din 1484 şi organizarea armatei 
moldovene în sec. XV, Buc., 1908. 

(3) N. Iorga, Istoria armatei româneşti, voi. I, Buc., 1910. 

(4) Gen. R. Rosetti, L’influence du regime de la propriâtâ fon- 
ciere sur l’organization, la tactique et la strategie des armees roumaine 
au XV-eme siâcle. Bulet, de la section historique de l’Academie Rou¬ 
maine, tome XV, 1929, p. 83-90. 

(5) Ion C. Filitti, Cîteva cuvinte despre alcătuirea oştirii de ţară 
In principatele române pină la Regulamentul Organic, Buc., 1936. 

cu (1). Cîteva studii despre răsboaiele lui Ştefan cel Mare le-a 
publicat Al. Culici (2) şi E. Fischer (3). 

Ultimele lucrări care se ocupă de oastea moldovenească 
aparţin lui I. Focşeneanu şi Gh. Diaconu (1956) (4) şi colo¬ 
nelului I. Cupşa (1959) (5). 

Trecem la examinarea chestiunii. 

In cronica germană sub anul 1473 se povesteşte că Ştefan 
cel Mare avea 48 de steaguri, împărţite în 12 grupe. Totodată 
în Documentul Rîzenilor, publicat de I. Bogdan, pe care îl 
socotim autentic, se vorbeşte de ceata boierului Gangur din 
Orhei, de unde autorul a tras concluzia că oastea lui Ştefan 
Vodă se împărţea în cete. Ceata după cum stabileşte acelaşi 
autor, era egală cu un steag sau cu buluc, cuvînt împrumutat 
de la turci (6). Deci grupa conţinea 4 steguri sau cete şi putea 
să se asemene cu un pîlc, iar cîteva pilcuri formau un corp- 
de armată. 

După părerea autorului de mai sus, pe vremea lui Ştefan 
Voievod erau cinci categorii de cete (7). 

1) Cetele boierilor, care ocupau la curtea domnească 
funcţiuni. Cetele boierilor mici, curtenii, adică ostaşii de cur¬ 
te identici cu “milites aulae” din Ungaria, “Curtenii se .mai 
numeau în Moldova şi viteji”; 

2) Cetele boierilor de la ţară, ale mănăstirilor şi episco¬ 
piilor; 

(1) Andrei Rădulescu, Luptele lui Ştefan cel Mare cu turcii în 
1475 şi 1476, Buc., 1908. 

(2) Al Culici, Bătălia dela Valea-Albă-Răsboieni în “România Mi¬ 
litară”, LXXV (1938), n. 3, p. 69-93. 

De acelaş, Răsboienii, Buc., 1938, extras din “România Militară”. 

De acelaş, Războiul din 1467 contra Moldovei (Baia, în “România 
Militară”, LXXVII (1940), n. 2, p. 72-95. 

(3) Ed. Fischer, Bătălia din codrii Cosminului, trad. de căp. Strişca, 
Buc., 1904. 

(4) I. Focşeneanu şi Gh. Diaconu. Bazele puterii militare a lui 
Ştefan cel Mare, in colecţia de articole “Studii cu privire la Ştefan 
cel Mare”, Buc., 1956, p. 113-168. Recenzia asupra acestei lucrări a 
Iui N. Grigoraş în “Studii şi cercetări ştiinţifice”, Istorie anul VII, 
facs. 1, 1956, p. 183-187. 

(5) Colonel Ion Cupşa, Arta militară a moldovenilor în a doua 
jumătate a secolului al XV-lea, Buc., 1959. 

(6) I. Bogdan, Documentul Rîzenilor, p. 31. 

(7) Op. cit., p. 12-18. 

3) Cetele pîrcălabilor şi staroştilor, compuse din săteni, 
aşezaţi pe teritoriul cetăţilor şi din straja hotarelor. In cate¬ 
goria aceasta intrau şi oamenii suburbiilor cetăţilor, adică 
posadelor şi satelor domneşti; 

4) Cetele tîrgurilor sau oraşelor fără cetăţi, formate din 
tîrgoveţi şi locuitorii ocoalelor; 

5) Mercenarii străini, dar din lipsă de bani, numărul lor 
nu putea fi mare. 

Dat fiind că în prima categorie sînt date cetele boierilor şi 
curtenilor, iar ele se deosebesc între ele, înseamnă că autorul 
distinge nu cinci categorii, ci şase. 

Tăria armatelor moldovene, după părerea lui I. Bogdan, o 
prezentau: 1) cetele boierilor de la curte şi de la ţară, com- 
•puse toate din ţarani, şi 2) vitejii (curtenii). 

Autorul identifică pe viteji cu curteni, crezînd că de la 
Alexandru cel Bun încoace “numele de viteaz a început să 
cadă în desuetudine şi să fie înlocuit cu cel de curtean. Pe 
vremea lui Ureche sensul vechi al cuvîntului viteaz dispăruse 
şi foştilor viteji li se zicea curteni” (1), iar în sec. al XVII-lea 
curtenii au început să fie denumiţi slujitori. Pe timpul lui 
Ştefan Voievod curtenii, după părerea autorului, formau un 
corp de armată de 4.000 sau 5.000 de oameni, toţi călări, ca¬ 
valeria uşoară iar mai târziu sub Petru Rareş, după spusele 
lui Reichendorf, Moldova avea 3.000 de ourteni (2). 

In identificarea vitejilor cu curteni pe urmele lui I. Bogdan 
au păşit ceilalţi autori, gen. Rosetti (3), I. Focşeneanu şi 
Gh. Diaconu (4), col. I. Cupşa (5) ş. a. 

E o mare greşeală de a socoti că viteji prezentau o cate¬ 
gorie militară, oaste. Ei nu erau, decît căpitani de oaste. 

Din autorii care s’au ocupat de problema vitejilor a sesi¬ 
zat-o just C. C. Giurescu (6), cel puţin pentru timpul de la 
începutul secolului al XV-lea, şi I. Nistor (7) acesta din urmă 


(1) Op. cit., p. 43-44. 

(2) Op. cit., p. 46. 

(3) Gen. Rosetti R., Istoria artei militare, p. 121. 

(4) I. Focşeneanu şi Gh. Diaconu, p. 116. 

(5) I. Cupşa, op. cit., p. 18. 

(6) C. C. Giurescu, Istoria românilor, voi. n, partea II, p. 511. 

(7) N. Nistor, Temeiurile romano-blzantine ale începuturilor or¬ 
ganizaţiei noastre de Stat, Buc., 1943, p. 17. 

văzînd în viteji “căpeteniile curtenilor”. Vitejii puteau să fie 
conducători de oaste în general, puşi acolo unde nevoia cerea 
prezenţa unui căpitan, fără a fi neapărat la curteni. 

Se ştie că ridicarea la rangul de viteaz însemna înnobilare, 
iar înnobilarea nu se putea face decît prin donarea de pămînt. 
Avea oare Ştefan Voievod posibilitatea de a crea o categorie 
numeroasă de ostaşi pe bază de donaţiuni de pămînt? De 
unde putea să aibă atîta pămînt liber ca din el să croiască 
parcele de pămînt pentru această presupusă oaste? 

Col. Cupşa afirmă că Ştefan cel Mare “a cumpărat un 
mare număr de sate pe care le a dăruit curtenilor săi, spărgînd 
astfel unitatea şi întinderea marilor moşii” (1). Autorul nu 
şi-a pus întrebarea de unde putea să ia Ştefan Voievod atîta 
pămînt ca să creeze o oaste? Spre regret, afirmaţia de mai sus 
nu are nici-un temei în documentele epocii şi nu poate fi 
acceptată. 

O indicaţie foarte preţioasă cu privire la felul cum se re¬ 
compensau vitejii pentru faptele lor de eroism ne dă uricul 
lui Ştefan Voievod din 12 mai 1475 pentru Avram Huiban, 
care sună astfel: “Cu mila lui Dumnezeu, Eu Ştefan Voievod, 
domnul ţării Moldovei, înştiinţăm cu această carte a noastră 
pe oricine o vedea sau auzi cum că acestui adevărat Avram 
Huiban i-am dat în susul Bîrladului, în apa Mărului, valea 
Cornilor de arce, pe unde este judele Sion. l-am dat acest uric 
cu dreptul de răzeşie, însă (cu) atîrnare de curtea noastră 
domnească din Vaslui, pentru vitejia lui în bătălia cu turcii 
din susul Vasluiului. Cunoscîndu-1 dăraban din munte, l’am 
făcut călăraş” (2). 

Din document rezultă că Huiban a primit o bucată mică 
de pămînt cu dreptul de răzeşie, devenind mic proprietar de 
pămînt. Ştefan Voievod nu avea întinderi mari de pămînt, de 
care ar fi putut dispune pentru a răsplăti fapte de vitejie, şi 
avem tot dreptul să presupunem că toţi vitejii nu deveneau, 
decît proprietari mici de pămînt răzeşi, şi nicidecum boieri 
mari. 


(1) I. Cupsa, op. cit., p. 14. 

(2) Const. Solomon, Monografia comunei rurale. Avrămeşti din 
plasa şi judeţul Tutova, Buc., 1904, p. 4. 

— 119 — 


www.dacoromanica.ro 



Citirea atentă a cronicilor moldoveneşti ne dovedeşte că 
vitejii nu puteam fi oaste, ci numai un număr restrîns de că¬ 
pitani, conducători de oaste. 

Ştefan Voievod practica ridicarea la rangul de nobil a 
oamenilor de rînd, voinici. “Facerea de viteji” se pomeneşte 
în cronici numai sub anii 1481 şi 1497, dar nu încape îndoială 
că această acţiune a domnului este mult mai veche. Dacă 
despre facerea de viteji cronicarul vorbeşte numai sub aceşti 
ani aceasta înseamnă că atunci cronicarul a fost impresionat 
de numărul mai mare a celor distinşi cu acest titlu. 


2. CHESTIUNEA VITEJILOR SI SLUJITORILOR 

Să lămurim cine au fost vitejii în lumina izvoarelor (1). In 
1471 în războiul împotriva lui Radu Voievod al Munteniei 
cronica de la Bistriţa vorbeşte despre biruinţa lui Ştefan 
Voievod în următoarele expresiuni: “Mulţi viteji au fost prin¬ 
şi atunci, care mai apoi fură tăiaţi; lasat-au cu viaţă numai 
pe doi boieri mari, pe Mircea comisul şi pe Stan logofătul” (2). 

Din context se vede clar că aici “vitejii” sînt boieri. Ter- 
minul de viteaz este aplicat acelor boieri care au luptat în 
război şi s’au distins. Prin urmare termenul viteaz este o dis¬ 
tincţie militară. Nu orice boer era şi viteaz. 

Această ipoteză se întăreşte prin expresiunea, pe care o 
găsim în descrierea bătăliilor ce a avut Ştefan Voievod cu 
Radu Voievod în 1473. Citim: “Atunci făcu mare ospăţ mitro- 
poliţilor şi vitejilor săi”. Nu se pomeneşte de boieri. Dar ei nu 
puteau să nu fie. Deci şi aici e vorba de boieri şi de celalţi 
comandanţi care s-au distins în lupte. 


(1) N. A. Constantinescu, Formarea “vitejilor” la români în evul 
mediu, f. a., se ocupa de fapt de vitejia românească de a lungul veacu¬ 
rilor şi numai în foarte mică parte de “viteji” din Maramureş. 
“Viteazul” este socotit un rang. Din această “clasă” s-ar fi recrutat 
şi boierii. Numirea de “curteni” a înlocuit pe cea de “viteaz”, aici re- 
petînd ceea ce a spus-o I. Bogdan (p. 28). 

Barbu T. Cîmpina a lăsat fără precizare noţiunea de “viteaz”, li- 
mitîndu-se numai la o menţiune că cronica semnalează constituirea 
de viteji la 1481 şi 1497. Cercetări cu privire la baza socială a puterii 
lui Ştefan cel Mare, Buc., 1956, p. 26. 

(2) Cronica de la Bistriţa, ed. lui I. Vlădescu, în Izvoarele Istoriei 
românilor, p. 119, 120, 122, 124, 129, 130. 

Steagul lui Ştefan cel Mare. 

(dela Mănăstirea Zographos- 
Muntele Athos.) 

(după I. Bogdan) 

Vorbind de îzbînda asupra turcilor în 1475, cronicarul ter¬ 
mină cu următoarele cuvinte: Ştefan Voievod “făcu atunci 
mare ospăţ mitropoliţilor şi vitejilor săi şi tuturor boierilor 
săi de la mare pină la mic”. Aici se face distinţie între boieri 
şi viteji .Totodată căpătăm o confirmare documentară a par¬ 
ticipării la oastea domnului şi a boierilor mici (răzeşi). 

Despre biruinţa turcilor dela Războieni din 1476, cronica¬ 
rul scrie: “Căzură acolo harnicii viteji şi boierii cei mari nu 
puţini şi voinicii cei buni şi tineri şi oastea cea bună şi vitea¬ 
ză pînă şi husarii cei viteji se înnecară atunci; şi mare scîrbă 
au fost atunci... cînd a aflat c’au căzut bunii şi vitejii ostaşi, 
boierii cei mari, voinicii cei buni şi tineri, împreună cu hu- 
sariii cei viteji” (1). 

In acest pasaj ouvîntul “viteaz” se întrebuinţează întîi ca 
substantiv de terminologie specială (“harnicii viteji”) şi apoi 
ca un adjectiv cu sens comun (oastea vitează, husarii viteji, 
vitejii ostaşi). Numai substantivul poate fi socootit termin cu 
sens de distincţie militară. 

In 1481 cu privire la luptele cu Ţepeluş din Muntenia se 
vorbeşte despre munteni că “toţi vitejii şi boierii căzură atun¬ 
ci”, iar despre oastea proprie a lui Ştefan se spune că “făcu 
Ştefan Voievod mare ospăţ mitropolitului şi episcopilor şi 
boierilor şi oştirilor sale”. Desigur, nu puteau să nu ia parte 
la ospăţ şi vitejii, dar de ei nu se pomeneşte de loc. Aceasta 
înseamnă că vitejii se ascund sub cuvîntul “boierilor”. 

Dar după cuvintele de mai sus cronicarul mai adaugă: “şi 
mulţi viteji făcu atunci şi multe daruri şi scule scumpe dărui 
boierilor săi şi vitejilor şi tuturor ostaşilor săi”. 

Expresiunea “a face viteji”, desigur, înseamnă a acorda 
distincţie militară. Intrucît însă termenul “viteaz” deseori se 
confundă cu boieri, trebuie să presupunem că acordarea aces¬ 
tui titlu însemna în acelaşi timp şi acordarea boieriei unui 
viteaz care nu era de provenienţă boierească. 


(1) In cronica moldo-germană în ediţia lui I. C. Chiţimia, p. 66, 
se vorbeşte de “căpitani şi boieri”. S-ar părea că este o interesantă 
completare pentru a trage unele concluzii. Dar am constatat că tra¬ 
ducerea romînească nu este exactă, deoarece în limba germană se 
spune, p. 45: “Seyn grosse Heren und Edel lewte”, “grosse Heren” 
sînt “boierii mari”, iar “Edel lewte” — boierii mijlocii şi mici, nobili, 
şi nu este vorba de căpitani. 

In sfîrşit, încă odată revine cronicarul la chestiunea vite¬ 
jilor, după ce pomeneşte de victoria asupra craiului leşesc 
din 1497. Citim: “Ştefan Voievod porunci tuturor vitejilor şi 
boierilor săi să se adune în ziua de Sfîntul Neculae la locul 
ce se creamă Hîrlău, şi se adunară cu toţii în acea zi, şi acolo 
făcu domnul Ştefan Voievod mare ospăţ tuturor boierilor săi 
dela mare pînă la mic”. 

E de semnalat aici deosebirea de expresiuni cu privire la 
invitaţie şi la însăşi adunarea ce s’a ţinut. In invitaţie se po¬ 
menesc vitejii, pe cînd despre prezenţa lor la ospăţ nu e nici 
un cuvînt. E clar că şi aici vitejii se ascund în expresiunea 
“tuturor boierilor” şi acordarea titlului de viteaz era legată 
de acordarea boieriei. La cuvintele de mai sus se mai adaugă: 
“Şi mulţi viteji făcu atunci”. 

Prin urmare, în concluzie: Distincţia militară de viteaz 
se acorda atît boierilor, cît şi neboierilor, care au luptat pe 
cîmpul de luptă. Dar acordîndu-se titlul de viteaz unui neboier, 
acesta concomitent era ridicat la rangul de boier. Uneori în 
cronică acest titlu precede titlului de boier, dar aceasta nu 
înseamnă că vitejii erau o categorie socială a parte de boieri 
şi că în ierarhia socială a timpului stăteau mai sus de ei. 

Dacă ar fi aşa, vitejii ar fi figurat şi încă pe un loc înainte 
de boieri în actele cancelariei domneşti, vorbindu-se de mem¬ 
brii Sfatului domnesc, prezenţi la luarea hotărîrii, dar aceasta 
nu se constată. 

Vitejii erau comandanţi de oaste. Izvoarele nu ne permit 
să precizăm ce fel de oaste comandau ei. Cea mai verosimilă 
presupunere ar fi că atunci cînd titlul de viteaz coincide cu 
demnitatea de boier viteazul era comandant al oastei boie¬ 
reşti. Cînd dimpotrivă titlul de viteaz îl purta un neboier, 
ridicat la boierime, el era sau comandant al oastei personale 
a domnitorului, compuse din curteni si slujitori militari, sau 
comandant al oastei adunate din rîndurile poporului (răzeşi 
şi ţărani liberi). 

Ridicarea la rangul de viteaz se practica de Vlad Ţepeş, 
după cum ne atestă povestirea însă despre voevodul Draculea 
(epizodul II) (1) şi nu putea să nu fie cunoscută şi lui Ştefan 
Voievod, care îl susţinea pe acest domn. 


(1) I. S. Lurie, Povestirea despre Dracula, M.-L., 1964, p. 117. 

Rădăcinile înnobilării celor distinşi în război ne duc chiar 
la timpul dinainte de întemeierea Moldovei. 

Iată cîteva nume de viteji. 

Roman la 30 martie 1392 dăruieşte lui Ioanîş viteazul, sa¬ 
tele de pe Şiret Ciorsăceuţi, Vladmirăuţi şi Bucurăuţi (1). Din 
Sfatul domnesc, care întăreşte dania, fac parte: în afară de 
ceilalţi boieri, Costea viteazul, Grozea viteazul, Dragoş vitea¬ 
zul, Dragoi viteazul, Ioanîş viteazul (2). Deci în total avem 
cinci membri ai Sfatului cu titlul de viteaz, probabil căpitani 
de oaste. 

Ioanîş viteazul provine din neamul lui Manoilă Şerbescu 
(poate dela cuvîntul “şerb”). In actul din 1400 (11 februarie) 
Ioanîş figurează cu titlul de vornic (3). 

Dragoş mai e pomenit, în afară de documentele de mai 
sus, în 1408 (16 septembrie), unde e numit “Dragoş dela 
Neamţ” fără titlul de viteaz (4). 

La 28 iunie 1411 Ioanîş figurează fără titlul de viteaz iar 
Dragoş ca “staroste”, deasemenea fără titlul de viteaz (5). 

Aceasta înseamnă că şi unul şi altul nu se deosebesc prin 
nimic de ceilalţi boieri. 

Numele lui Dragoş viteazul se întîlneşte şi mai tîrziu, anu¬ 
me la 1 februarie 1481, cînd se spune că Danco, fiul lui Simion, 
nepot al lui Dragoş viteazul, a vîndut un sat la Cobîle (6). 

In documentul din 7 ianuarie 1491 se vorbeşte de copiii lui 
Mircea Caşota, nepoţi ai lui Braţul viteazul, cărora li se con¬ 
firmă stăpînirea peste satele lor de baştină (7). 

Odată (1387) în documentele române se vorbeşte de Dzula 
capitaneus (8). Probabil şi acesta a fost “viteaz”. 

N. lorga în lucrarea sa germană identifică pe căpitani cu 
milites sau “die “vitezi” oder Ritter marmarosischen Urs- 
pmng" (9). 

(1) M. Costăchescu, Documentele înainte de Ştefan cel Mare, 
voi. I, Iaşi, 1931, p. 7 ş. u. 

(2) Documente privind Istoria României, veacul XIV, XV, A. Mol- 
dora, voi. I (1384-1475), p. 0-7. 

(3) Op. cit., p. 8. 

(4) Op. cit., p. 17-18. 

(5) Op. cit., p. 26-27. 

(6) I. Bogdan, Documentele lui Ştefan cel Mare, Buc., 1913, p. 248. 

(7) Op. cit., p. 445. 

(3) E. Hurmuzaki, Documentele, voi. I, l, p. 297. 

(9) Revista istorică, 1926, 12, p. 81-82. 

Vitejii lui Ştefan Voievod nu trebuie să fie confundaţi cu 
vitejii din primele timpuri de după întemeierea principatului 
Moldovei. Intre ei există o mare deosebire. Pe cînd vitejii ini¬ 
ţiali erau boieri mari, primind pentru vitejia lor în luptele 
alături de domn mari întinderi de pămînt, cei din a doua ca¬ 
tegorie erau boieri mici. 

Dacă printre vitejii înnobilaţi ai lui Ştefan Voievod ar fi 
fost un boier mare, el ar fi figurat în Sfatul Domnesc. Evo¬ 
luţia istorică a vitejilor arată că la început ei puteau fi nu¬ 
măraţi pe degete şi, căpătînd boierie mare, erau introduşi în 
Sfatul domnesc. După un secol vitejii au ramas numai co¬ 
mandanţi de oşti fără a mai lua parte la Sfatul domnesc. 

Nu ne putem îndoi că stăm în faţa unui fenomen, asemă¬ 
nător cu practica feudală din ţările occidentale de a ridica 
pe un om ce s’a distins în război dela starea de om de rînd la 
rangul de nobil (1). Există acolo şi o ceremonie de proclamarea 
unui om ca viteaz. 

Se pare însă că există şi o deosebire. In occident milites, 
vitejii, aveau dreptul să meargă la război cu un detaşament 
propriu şi steag. La moldoveni viteazul, probabil, comanda 
oastea indicată de voievod şi nu o oaste proprie. 

Dar nu poate fi nicio îndoială că tradiţia ridicării la ran¬ 
gul de boier-viteaz a oamenilor de rînd n’a încetat şi se prac¬ 
tica în tot cursul domniei lui Ştefan Voievod, deşi pe o scară 
mai mică şi tocmai acesta este motivul pentru care cronicarul 
nu pomeneşte de “facerea de viteji” la datele înainte de 1481. 

In istoriografia română fenomenul ridicării la rangul de 
viteaz a fost semnalat de I. Bogdan şi I. C. Filitti. 

Primul notează că întrucît la noi nu se obişnuia să se con¬ 
fere titluri nobiliare, nu poate fi vorba decît de danii de pă- 
mînt. Totdată i se pare ciudat că nu s’au păstrat acte care să 
adeverească asemenea danii de vitejie (2). 

Al doilea interpretînd cuvintele letopiseţului de la Bistriţa 
că “mulţi viteji făcu Ştefan Voievod” vede sensul acestei ex- 


(1) E. Scepchin, Cavalerii medievali “Milites”, în “Cartea pentru 
istoria evului mediu”, sub îngrijirea lui P. G. Vinogradov, voi. II, ed. 4, 
Moscova, 1912, p. 773 şi 833-834. 

(2) I. Bogdan, Documentul Rîzenilor, p. 306. 

presiuni in donaţie de proprietate aceluia ce s'a distins in 
război (1). 

Se ridică întrebarea de ce în documentul Rîzenilor din 
iunie 1484 nu se vorbeşte de “viteji”? Prin acest document 
Ştefan dăruieşte celor 4 fraţi, ostaşi din ceata boierului Gan- 
gur, pîrcalab de Orhei, pentru slujbele de pază împotriva 
tătarilor un loc pustiu pe apa Vişnovăţului ca să-şi facă sat 
şi să-l stăpînească (2). Probabil, serviciul lor a fost destul de 
important, dacă li se dăruieşte pămînt, lor simpli ostaşi. Cre¬ 
dem că nu sînt denumiţi “viteji” pentru simplul motiv că 
s’au distins nu în timp de război, ci în timp de pace şi nu au 
fost numiţi comandanţi de oaste. 

D. Ciurea a emis ipoteza că vitejii se divizau în Moldova 
în două categorii: vitejii mari (miles famosus) şi cei de rînd 
(miles gregarius) după exemplul Poloniei, unde aceştia din 
urmă se recrutau din ţaranii liberi, membri ai “opolelor” (co¬ 
munităţi săteşti), care îşi lucrau pămîntul singuri, şi trimite 
la lucrarea poloneză a lui I. Bardac (3). Autorul afirmă că 
termenul viteaz are la noi două sensuri ca şi “Ritter”, cava¬ 
ler în occident. 

Polonia aplica exemplul occidental (german). Intr’adevăr, 
în Germania, de exemplu, sub Konrad al II-lea existau două 
categorii de miles (Ritter): 1) “milites primi”, adică vasalii 
liberi care făceau serviciul în cavaleria grea (milites propriu 
zis) şi 2) “milites gregarii” (probabil ministerialii), fără ar¬ 
mură şi cu un cal uşor. In secolul al XlII-lea şi al XlV-lea a 
doua categorie a căpătat o altă denumire, anume: Knecht, 
dar în privinţa lefurilor, între ei şi primii, nu exista nici o 
diferenţă (4). 

Spre regret, analogia nu se adevereşte şi părerea autorului 
nu-şi găseşte sprijin în documentele moldoveneşti. E adevă¬ 
rat că în Moldova în timpul lui Ştefan Voievod existau vitejii- 
boieri şi vitejii proveniţi din oamenii de rînd şi prin dania de 
pămînt înnobilaţi. Insă între unii şi alţii nu există nicio 


(1) I. C. Filitti, Evoluţia claselor sociale în trecutul principatelor 
romîne, p. 349. Arhiva pentru ştiinţa şi reforma socială, V, 1924, nr. 3-4. 

(2) I. Bogdan, Documentele lui Ştefan cel Mare, voi. I, p. 287. 

(3) D. Ciurea, op. cit., 72. I. Bardac, Historia panstva i prava 
polski do polowy XV wiecu. Varşovia, 1957, p. 118-119, 228, 232. 

(4) E. Şcepchin, Milites, p. 833-834. 

deosebire din punct de vedere politic şi militar, şi unii şi alţii 
erau comandanţi ai imitaţilor ostăşeşti. In realitate un viteaz 
proprietar mic de pămînt putea să fie chiar în mai mare 
cinste la domn, decît un viteaz provenit din boierii mari. 

Printre curteni după cum am arătat mai sus exista o 
categorie inferioară, denumită slujitori. 

Barbu T. Cîmpina a emis părerea că slujitorimea a fost 
creată, sub presiunea războiului lui Ştefan cel Mare împotriva 
turcilor, în 1479, cînd ar fi apărut prima formă (încă imper¬ 
fectă) a slujitorimii (1), după modelul poslujilţilor ruşi şi al 
oştilor lui Vlad Ţepeş. 

Cu această ocazie autorul cade într’o serie de vădite gre¬ 
şeli. 

Fără nici o justificare slujitorimii i se acordă titlul de 
“viteji”, care de obicei n’ar fi primit părţi din sate, ci s’ar fi 
bucurat de scutiri de dări şi prestaţii, iar în cazul trimiterii 
la sate ar fi primit aşa numitul “treapăd” sau “ciubote”, mici 
taxe plătite de localnici pentru îndeplinirea justiţiei. 

Nu se ţine cont de arătarea izvoarelor, cu informaţiile lor 
precise de înnobilare adică de donaţie de pămînt ca recompen¬ 
să pentru vitejie. Căpitanii de oaste, după cum erau vitejii, 
nu puteau fi trimişi pe la sate pentru îndeplinirea sarcinilor 
mărunte. De aceasta se ocupau slujitorii de rînd, care primeau 
mici taxe pentru serviciul lor. 

Fără nici un temei serios autorul crede că la 6 decembrie 
1497 s’a sărbătorit printr’o ceremonie festivă proclamarea 
constituirii organizaţiei slujitoreşti. Din cronici se vede că 
-acest ospăţ n’a fost ceva excepţional, deoarece exista obiceiul 
de a face ospeţe după fiecare izbîndă mare, aşa s’a procedat 
în 1473,1475 şi în 1481 (2). Deci ospăţul din 1497 nu era, decît 
o continuare a unei tradiţii obişnuite. 

Comparaţia între poslujilţii ruşi şi “slujitori-viteji” nu 
stă în picioare, deoarece “poslujilţii” ruşi erau o oaste aşezată 
pe pămîntul novgorodian, într’un număr de aproape 2000, 
fiind un fenomen de masă şi nu cazuri izolate. 


(1) Barbu T. Cîmpina, Ideile călăuzitoare ale politicii lui Ştefan 
cel Mare, “Studii”, 1957, nr. 4, p. 63-65. 

(2) Cronica de la Bistriţa, ed. I. Vlădescu, p. 120, 122 şi 124. 

Am vSzut câ vitejii primeau o bucată de pămînt, intrînd 
în categoria micilor proprietari (răzeşi) şi se puneau în legă¬ 
tură cu o curte domnească. Dar fenomenul avea o răspîndire 
modestă, nicidecum un caracter de masă, ca în Moscova. 

Afirmaţia despre apariţia tîrzie a slujitorimii (în 1479), 
i-a trebuit autorului pentru a o lega de înfiinţarea postului 
portarului de Suceava, care a apărut în 1479. 

In documente nu găsim nici cea mai mică aluzie la ocupa¬ 
ţiile portarului de Suceava. Le putem numai bănui, punînd 
această funcţie în legătură cu evenimentele care o însoţeau. 

Postul de portar de Suceava a fost înfiinţat în 1479, pentru 
a supraveghea purtarea boierilor, ca sfetnic domnesc în ches¬ 
tiuni de securitate a Statului şi a domnului. El stătea de veghe 
la poarta capitalei ţării şi îi asigra domnului conducerea li¬ 
niştită a statului moldovenesc. Era nevoie de această funcţie 
în stat, ca răspuns la defecţiunea boierească din 1476 în 
preajma noilor lupte contra muntenilor şi turcilor. In acest 
post a fost numit cel mai apropiat sfetnic al voievodului Şen- 
drea, însă el a căzut pe cîmpul de luptă în 1481 (împotriva 
muntenilor). 

In 1486 apare din nou portarul de Suceava în persoana lui 
Luca Arbore (1). Constatăm că reapariţia postului cade în 
momentul de grea cumpănă pentru domnitor, în momentul 
evenimentelor dramatice în viaţa lui, cînd era cît pe ce să-şi 
piardă tronul (Hroiot, Hruet, Hronoda). Era din nou nevoie 
de un sfetnic în chestiuni de securitate. 

Dar în anul 1487 nu-1 mai vedem. Probabil, nu mai era 
nevoie de acest post din cauza schimbării radicale a politicii 
externe. Lupta antiturcească a încetat, domnul a început să 
plătească tribut turcilor în mod regulat şi să întreţină cu ei 


(1) Boierul Luca Arbore (Copaciu) este o personalitate istorică 
care nu şi-a găsit încă o apreciere justă în istoriografia română. 

In ajunul morţii lui Ştefan Voievod, a fost bănuit de dorinţa de 
a fi succesorul Domnului în scaunul Moldovei, dar cu totul pe nedrept, 
Ar fi putut ocupa lesne scaunul Moldovei mult mai tîrziu (1517-1523) 
pe timpul minorităţii lui Ştefăniţă Voievod, nepot al lui Ştefan Voievod. 

In general a stat la conducerea tuturor treburilor politice ale Mol¬ 
dovei în calitate de portar de Suceava timp de 25 de ani (de la 1498 
şi pînă la 1523). I. Nistor afirmă cu dreptate că “învinovăţirea de 
trădare n’a putut fi dovedită nici odată”. I. Nistor, Luca Arbore 
hatmanul, 1924, p. 10. 

relaţii de pace. Orice teamă de o defecţiune boierească trebuia 
să dispară. 

Trec 11 ani. După războiul polono-moldovenesc, care a pus 
la încercare puterea de apărare a Moldovei împotriva inami¬ 
cilor noi şi a deschis posibilitatea nemulţumirilor în sînul 
boierimii, în 1498 se reînfiinţează postul portarului de Sucea¬ 
va de data aceasta ca un post permanent şi se menţine pînă la 
sfîrşitul domniei. 

Dacă portarul de Suceava ar fi avut sarcina să conducă 
slujitorimea, el n’ar fi apărut după o criză internă de o ex¬ 
tremă intensitate şi apoi după un război pustiitor, ci cu mult 
înainte de toate acestea. 

Funcţia militară de apărare prin slujitori nu era o preocu¬ 
pare vremelnică, de un oarecare moment, ci permanentă, 
care n’ar fi permis oscilaţii în menţinerea şi desfiinţarea pos¬ 
tului. Odată înfiinţat postul acesta n’ar fi putut să fie des¬ 
fiinţat, deoarece rîndurile slujitorimii nu numai nu se redu¬ 
ceau, ci dimpotrivă creşteau mereu. 

Să nu uităm că Ştefan Voievod “în toate părţile se bătea 
cu toţi” (1) şi nici o domnie din istoria Moldovei şi Ţării Ro¬ 
mâneşti nu prezintă atîtea exemple de tensiune războinică 
ca cea a lui Ştefan. 

De ce ar fi fost nevoie de un post nou pentru conducerea 
slujitorimii, dacă la nevoie s'ar fi putut dubla postul de vor¬ 
nic, după cum a fost aceasta pe timpul lui Alexandru cel Bun 
(1400 1403, 1404), sau chiar tripla (1408, 1409, 1411)? 

Slujitorimea exista în Moldova cu mult înainte de 1479. 
Necesitatea ei era dictată atât de complexitatea funcţiilor sta- 
tului t cît şi de războaiele dese, pe care le ducea domnul, nu 
numai de războaiele contra turcilor. 

3. OASTEA SI CARACTERUL EI 

Pe baza celor de mai sus ajungem la concluzia că oastea lui 
Ştefan Voievod în timp de război se compunea din: 1) cetele 
boierilor cu funcţii şi fără funcţii în Stat, 2) cetele proprieta¬ 
rilor mici de pămînt (boieri mici, răzeşi), 3) cetele din satele 
mânastiresţi, 4) cetele ostaşilor din ocoale, 5) cetele din tîrgu- 


(1) Gr. Ureche, op. cit., p. 119-120. 

ri şî oraşe care formau mai ales garnizoana cetăţilor şi 6) ce¬ 
tele curtenilor şi slujitorilor aşa zisă “curtea”, în a cărei com¬ 
ponenţă intrau şi husarii (probabil mercenari), despre care 
se vorbeşte în cronica de la Bistriţa (1). 

Ostaşii de rînd se numeau voinici, cuvînt derivat din sla- 
vonescul “voina” (război), latineşte se numeau “milites sau 
servientes, nemţeşte Kriegsvolc, la unguri iobagiones şi cas- 
trenses, deoarece luau parte la lucrările de îngrijirea şi apă¬ 
rarea cetăţilor (2). 

Forţele militare ale ţării în întregime erau chemate la 
îndeplinirea îndatoririi ostăşeşti numai în cazuri de război, 
înţelegînd prin război operaţiuni militare în stil mare, cînd 
toată ţara se punea în mişcare şi-şi apăra avutul. Atunci era 
nevoie de călăreţi (arcaşi şi suliţaşi), pedestraşi şi puşcaşi 
(tunari). 

Altfel era atunci, cînd domnitorul făcea incursiuni în ţări 
vecine. întrebuinţînd pentru aceasta numai cavaleria uşoară 
(curteni, uneori şi boieri cu cetele lor călare sau răzeşi din 
apropierea graniţelor ţării). 

In epoca feudalismului în Occidentul Europei războiul era 
o singură formă într'adevăr reală de apărare a contractelor 
şi drepturilor, şi în acelaşi timp şi un mijloc puternic pentru 
întărirea privilegiilor încălcate (3). 

Războaiele erau dese, prezentînd “o conspiraţie cotidiană 
a oricărei cariere de şef” (4). Seniorii aveau nevoie de suită 
armată, de războinici de profesie, mai ales de cavaleri, călă¬ 
reţi, care erau tovarăşi de război (5). 

In caz de război pe senior îl urmau rudele lui din motive 
de cinste, vasalii conform contractului, iar populaţia sătească 
din ordin. Oastea se compunea din miles —cavaleri şi rotu- 
rieri (săteni). După definiţia reuşită a lui I. Grevs, feudalul 


(1) I. Bogdan, Documentul Rîzenilor, p. 42. Husarii sînt cavaleria 
uşoară după modelul unguresc, însă probabil cu leafă. 

(2) I. Bogdan, Documentul Rîzenilor, p. 34. 

I. Nistor, Temeiurile romano-bizantine ale începuturilor noastre 
de stati p. 18. 

(3) I. Grevs, op. cit., p. 73. 

(4) Marc Bloch, op. cit., p. XVII din introducere. 

(5) M. Bloch, op. cit., p. 247. 

era un barbar furios şi îndrăzneţ, bazat “pe dumnezeu şi 
spada sa” (1). 

Calul servea ca cel mai bun mijloc de a duce războiul. El 
permitea de a veni repede şi fără prea mare oboseală la cîmpul 
de bătălie, a produce dezordine la inamic prin mişcări neaştep¬ 
tate sau, în cazuri mai rele, de a evita masacrul printr’o fugă 
oportună (2). 

In tot cursul evului mediu cavaleria a rămas în toate ar¬ 
matele principalul gen de armă. Popoarele orientale între¬ 
buinţau mai mult cavaleria uşoară, pe cînd la popoarele din 
Europa occidentală se prefera cavaleria grea. Cavaleria deci¬ 
dea deseori desnodămîntul bătăliei. Cînd condiţiile de teren 
permiteau călăreţii “se pedestrau”, punînd piciorul pe pămînt. 
Istoria militară a erei feudale abundă în exemple de asemenea 
tactică şi ele s’au dovedit a fi un procedeu extrem de util pen¬ 
tru bătăliile de apărare (3). 

In secolul al XV-lea a apărut pe cîmpul de luptă artileria. 

Multe din trăsăturile arătate mai sus ale răsboaielor evului 
mediu sînt proprii şi răsboaielor lui Ştefan Voievod. Şi dînsul 
se sprijinea pe spada sa şi pe Dumnezeu, în a cărui cinste 
după victorii ridica biserici. 

Moldova ducea acţiuni răsboinice dese. Calul servea ca 
principal mijloc de atac şi de hărţuire. Şi călăreţii moldoveni 
ştiau să se pedestreze în caz de nevoie :aşa au procedat, de 
exemplu, la bătălia dela Baia din 1467. E o dovadă că arta 
militară a moldovenilor era foarte avansată. 

Cît de avansat a fost Ştefan Voievod în general în opera 
sa de a duce răsboaie se vede şi din faptul că el primul a in¬ 
trodus în Moldova artileria, ca gen de armă. 

Acţiunile militare în Occident erau de două feluri, anume: 
1) “ost” sau “hostis”, un război cu operaţiuni militare în stil 
mare sau, 2) “chevauchee” , “chevaucherie”, “cavalcata”, in 
cursiune temporară pentru a lua pradă şi prizonieri (4). 

“Ost” cerea o încordare militară a întregii ţări cu partici- 


(1) I. Grevs, op. cit., p. 74. 

(2) M. Bloch, op. cit., p. 237. 

(3) M. Bloch, La societâ fâodale, 1939, p. 236. 

(4) E. Scepchin, Feud şi senioria, in colecţia de articole “Cartea 
pentru istoria evului mediu” sub îngrijirea lui P. G. Vinogradov, ed. 4, 
voi. II, M., 1912, p. 57. 

parea tuturor genurilor de armă, deci nu numai a călăreţilor, 
ci şi a pedestrimii şi artileriei, pe cînd “ chevauchee” se exe¬ 
cuta într’un termen relativ scurt numai cu cavalerie uşoară, 
care se retrăgea îndată ce scopul urmărit a fost atins. Pedes- 
trimea nu lua parte la asemenea operaţiuni, deoarece nu dis¬ 
punea de iuţeală, şi putea chiar să îngreuieze operaţiunile 
cavaleriei prin necesitatea acesteia de a apăra pe ostaşii pe- 
deştri în caz de nevoie. 

împărţirea operaţiunilor militare în războaie şi incursiuni 
este valabilă şi pentru istoria militară a Moldovei, dealtfel cu 
acea mare deosebire că în această ţară nu erau lupte între 
seniori uneori de mîna doua (să zicem între boieri), războaie 
aşa zise “ domestice ”, ci războaie cu ţările vecine mari şi in¬ 
cursiuni în ele. 

A doua mare deosebire constă în aceea că în războaiele 
mari din occident între seniorii de prima clasă se proceda la 
ridicarea populaţiei în masă, a oamenilor capabili să poarte 
arma (“la levee generale”). Principiul acesta s’a menţinut în 
cursul întregului ev mediu şi chiar i-a supravieţuit (1). 

Ştefan Voievod nu putea aplica acest principiu general, 
deoarece aplicarea lui într’o ţară mică ar fi însoţită de com¬ 
pletă desorganizare a funcţionării statului şi în acţiunile 
sale el depindea de raportul forţelor sociale. împotriva ridi¬ 
cării întregii populaţii ar fi boierimea mare, pe care el nu o 
putea neglija. 

E semnificativ faptul că nici în războiul turco-moldovenesc 
din 1476, cînd a fost ameninţată chiar existenţa statului mol¬ 
dovenesc, Ştefan Voievod n’a îndrăznit să proclame ridicarea 
întregii populaţii a ţării. 

De aceea contrar unor păreri emise de istoricii romăni mi¬ 
litari, nu se poate susţine ideea că Ştefan Voievod în cazuri de 
necesitate declara ridicarea generală a maselor populare im- 
potriva eventualului invadator. 

In special a fost interpretată greşit expresiunea izvoarelor 
noastre “o astea cea mare”. Această expresiune nu înseamnă 
de loc că se ridicau “toţi bărbaţii” (2). Sau că “toţi locuitorii 
ţării trebuie să sară în apărarea ei” (3). 

(1) Marc Bloch, op. cit., p. 234. 

(2) Gen. R. Rosetti, op. cit., p. 79. 

(3) I. Bogdan, Documentul Rîzenilor, p. 51. 

Avem în faţa noastra un termin medieval a cărui sens este 
că a survenit “un război ” (“ost”) şi nu o incursiune (chevau- 
chee), care priveşte numai o parte din oastea ţării, respectiv 
de la marginea ei ameninţată sau invadată de inamic. 

Exceptînd deosebirile de mai sus, multe trăsături în con¬ 
ducerea războiului în Occidentul Europei erau comune cu fe¬ 
lul de a face război în statul moldovenesc în epoca, de care ne 
ocupăm. 

In cazul de război, conducerea “oastei de ţară”, cădea în 
sarcina domnului. Dealtfel, domnul sau fiul său, sub supra¬ 
vegherea tatălui, conduceau şi incursiuni. Cunoaştem cîteva 
cazuri de bătălii, conduse de fapt de comandanţii subalterni 
(de exemplu, de F. Pop în 1469, de vornicul Boldur la Lenţeşti 
în 1497 şi de acelaşi Boldur în 1501). 

Comandau oastea, sub supravegherea superioară a dom¬ 
nului, vornicul, pîrcălabii, staroştii, vitejii şi boierii în general. 

Principalele arme erau: arcul şi măciuca, suliţa, sabia iar 
în unele cazuri coase, praştia, toporul, iar cele de apărare: 
cuirase, coifuri şi scuturi. Din armele de foc făceau parte 
“puşca” (tun), care juca un rol considerabil în apărarea cetă¬ 
ţilor. E de remarcat că în întreaga domnie a lui Ştefan Voie¬ 
vod nici o cetate nu s’a predat şi nu a fost luată de inamic, în 
afară de cetăţile Chilia şi Cetatea Albă, care au constituit sin¬ 
gurul obiectiv al oastei turceşti ajutată de tătari în 1484. 

In timp de pace forţele militare erau reduse, constînd nu¬ 
mai din: 1/. Curteni şi slujitori,; 2/ garnizoanele cetăţilor şi 
locuitorii din ocoalele lor cu îndatoriri pentru întreţinerea ce¬ 
tăţilor în bună stare; 3/ locuitorii satelor pe la marginile sa¬ 
tului, obligaţi să păzească graniţile ţării (aşa zisa “paza mar¬ 
ginii”). 

Locul de adunare ostăşească pentru răsboi se numea “be- 
leag” şi se indica de fiecare dată de domn. 

Ştefan Voievod avea deosebita, grije -pentru cetăţi. 

Pe vremea lui Ştefan cel Mare existau următoarele cetăţi: 
Cetatea Albă, Chilia nouă şi Chilia Veche, Orhei, Soroca, Ho- 
tinul, Suceava, Şiretul, Roman Baia şi Neamţul. 

Suceava avea propriu zis două cetăţi: 1/ una la răsărit de 
oraş, cetatea mare şi reşedinţa domnească, construită de Pe¬ 
tre Muşat şi 2/ a două la apus de oraş la Scheia. Această a 
două cetate a fost părăsită încă înainte de timpul lui Ştefan 

cel Mare. La cetatea de scaun a Sucevei Ştefan Voievod a adăo- 
gat o nouă centură de întăriri (1). 

Chilia nouă a fost ridicată de Ştefan Voievod pe malul 
sting al Dunării în 1479. La construcţie au lucrat 800 de zi¬ 
dari şi 17.000 de ajutoare (2). 

Pentru a apăra ţara în contra tătarilor, care făceau dese 
incusiuni în Moldova, Ştefan cel Mare a construit Cetatea Or- 
hei la cotul Reutului, afluent al Nistrului (3). 

La Roman erau două cetăţi: 

Prima era situată pe partea stingă a Şiretului la confluen¬ 
ţa cu rîul Moldova şi purta numele de Smeredova (din româ¬ 
nescul Simedrin = sf. Dumitru). Principalul fort al acestei 
cetăţi vechi a fost refăcut în 1467, dar distrus de turci în 
1476. Ştefan cel Mare a restaurat-o în 1483, dîndu-i denumi¬ 
rea “Cetatea Nouă de la Roman”. Cea de a doua cetate se afla 
pe partea dreaptă a Şiretului nu departe de oraşul Roman şi 
deasemenea a fost refăcută de Ştefan cel Mare (4). 

Prima din aceste cetăţi a fost cercetată de colectivul Mu¬ 
zeului Militar. 

După părerea lui I. Chiţescu, la construcţia acestei cetăţi 
se observă o influenţă bizantină ca şi la Cetatea Albă. 

In urma cercetărilor s’a constatat că această cetate a avut 
două rînduri de şanţuri. Pe întreaga suprafaţă a şanţurilor 
s’au bătut pari ascuţiţi lungi şi groşi, 9 bucăţi pe m. p. şi 
s’au aşezat orizontal bîrne de stejar. Pe această platformă s’au 


(1) Constantin C. Giurescu, Tîrguri sau oraşe şi cetăţi moldovene, 
Bucureşti, 1967, p. 97 ş. a. 

N. Iorga, Studiile istorice asupra Chiliei şi Cetăţii-Albe, Buc., 1900. 

K. A. Romstorfer, Cetatea Sucevei, Bucureşti, 1913. De acelaşi, ceta¬ 
tea Neamţu, 1913. 

I. Minea, N. Grigoras şi Gh. Cojoc, Din trecutul Cetăţii Neamţului, 
Iaşi, 1940. 

M. D. Matei şi Al Andronic, Cetatea de Scaun a Sucevei, Bucu¬ 
reşti, 1965, p. 23-36. 

(2) C. C. Giurescu, op. cit., p. 205-216. Cronica moldo-germană, 
p. 67 şi Cronica de la Bistriţa, p. 123. 

(3) A. Boldur, Contribuţii la Studiul istoriei românilor. Istoria 
Basarabiei, voi. I, Epocile vechi (pină la sec. XVII), Chişinău, 1937, 
p. 293-295. 

(4) N. Grigoraş, Cetatea “Smeredova” şi “Cetatea Nouă” (Novo- 
grad) de la Roman în “Omagiu lui P. Constantinescu Iaşi, Buc., 1965, 
p. 241-246, crede că denumirea ‘ Cetatea Nouă” o purta cetatea pe 
partea dreapta a Şiretului. 

Cetatea de Scaun a Sucevei 

Zidurile fortului muşatin. Ziduri din a doua fază de construcţie 
(.după G. Ionescu). 

— 134 — 


www.dacoromanica.ro 



















ridicat două ziduri: 1/ zidul de incintă şi 2/ zidul de constra- 
escarpă. La colţuri s’au construit 7 turnuri circulare. Teren 
între zidul interior şi cel exterior era aşa numitul “Zwinger”, 
caracteristic arhitecturii militare din Evul Mediu. In şanţuri 
a fost abătută apa Şiretului (1). 

In afara cetăţi propriu zise au mai fost întărite şi oraşele: 
Dorohoiu, Baia, Iaşi, Cetăţuia” Bîrlad, Vaslui şi Şiret. 

N’au fost neglijate nici curţile domneşti şi mănăstirile. 
Mănăstirile erau împrejmuite, iar unele aveau cetăţi, ca de 
exemplu: mănăstirea Horodnic. Chiar şi boierii mari aveau 
întărituri la curţile lor, iar unii — cetăţi, ca de exemplu Duma 
Negru (2). 

E important de subliniat că arma cu foc dela însuşi înce¬ 
putul întrebuinţării ei a devenit arma orăşenilor şi aceasta 
a contribuit la creşterea însemnătăţii oraşelor în opera de sus¬ 
ţinere a planurilor domnului întărind coeziunea dintre domn 
şi oraşe. 

Arta militară a moldovenilor era la mare înălţime. Strate¬ 
gia consta în acţiuni de hărţuială, prin care slăbea pe inamic 
şi astfel se modifica raportul de forţe. Remarcăm că în cazu¬ 
rile de război niciodată efectivul oastei moldoveneşti n’a fost 
cel puţin egal cu cel al inamicului, ci dimpotrivă de două, de 
trei ori mai mic. 

Astfel, de exemplu, în 1467 regele Matei dispunea de 40.000 
de ostaşi, pe cînd Ştefan Voievod — numai de 12.000, în 1475 
turcii aveau 120.000 de ostaşi, pe cînd Ştefan Voievod abia 
40.000, în 1476 sultanul avea 150.000 de ostaşi, pe cînd Ştefan 
Voievod, după învoirea de două săptămîni, dată unei părţi din 
armată, avea 16.000. In sfîrşit, în 1497 polonezii au venit cu 
80.000 de ostaşi şi 40.000 de auxiliari, pe cînd Ştefan Voievod, 
în afară de efectivul propriu obişnuit al curţii, probabil 5.000, 
mai avea un mic ajutor de la turci — 2.000, de la munteni 


(1) I. Chiţescu, cu privire la tehnica de construcţie a Cetăţii Noi 
de lângă Roman, in “Studii şi cercetări de istorie veche”, 1967, nr. 4, 
p. 661-662. 

De acelaşi autor, Principalele rezultate istorice ale cercetărilor 
arheologice din Cetatea medievală de la Gîndinţi (Or. Roman) în 
aceiaşi revistă, 1966, nr. 2, p. 405 ş. u. 

(2) N. Grigoraş, Vechile cetăţi moldoveneşti, în “Studii şi cer¬ 
cetări istorice”, Iaşi, voi. XX, 1947,' p. 137. 

4.000 şi de la Matei Corvin — 12.000, comandaţi de Dragfy- 
“Birtoc”, care însă nici nu au intrat în acţiune. 

Cînd era posibil, după slăbirea inamicului, forţele moldo¬ 
veneşti luau ofensiva, iar în etapa finală urmăreau pe inamic 
fără încetare (1). 

Operaţiile militare erau precedate de pregătiri, dacă ina¬ 
micul nu intra în ţară pe neaşteptate: se ascundeau alimen¬ 
tele păşunile ardeau, satele se evacuau, pentru ca inamicul 
să nu găsească în ţară nimic pentru hrană. 

Tactica în cazuri de incursiuni era: viteza mare şi sur¬ 
prinderea. 

Proporţia între cavalerie şi infanterie se poate deduce din 
comunicarea, pe care a făcut-o medicul domnitorului Matei 
Muricna, dogelui Veneţiei Leonardo Loredano (2). 

Intrucît comunicarea reprezintă un deosebit interes gene¬ 
ral pentru chestiunile militare ale Moldovei, o reproducem 
aproape în întregime: 1/. (Ştefan) a zis că e înconjurat din 
toate părţile de duşmani cu care avusese pînă aici 36 de bă¬ 
tălii, învingîndu-i în 34 şi fiind învins numai în două. 2/. Şte¬ 
fan este foarte înţelept, iubit de supuşii săi, pentru clemenţă, 
justiţie, energie şi liberalitate. 3/. Bogdan (fiul domnului) de 
vre-o 25 de ani imită în toate pe tatăl său, e modest ca o dom¬ 
nişoară, viteaz, virtuos. 4/. Moldovenii sînt toţi voinici, oa¬ 
meni de luptă şi nu de a sta pe saltea, formînd o armată din 
care 40.000 călărime şi 20.000 pedestrime. 5/. Ţara e frumoasă, 
Păşunele ar putea nutri peste 100.000 de cai. 6/. Turcii se 
tem foarte mult de Ştefan. 7/. In Octombrie 1502 moldovenii 
au reluat nişte castele şi sate ce le-au fost răpite mai dinain¬ 
te de Polonia, pe care în acelaşi timp au atacat-o tătarii din 
Crimeia. 8/. Tătarii din Crimeia sînt cei mai periculoşi (duş¬ 
mani), au o armată de vre-o 100.000 de călăreţi şi sînt în strîn- 
să alianţă cu Turcia. Ştefan se teme de a nu fi atacat de ei 
din spate în cazul unui război contra Turciei. 

Numărul total al oastei moldoveneşti este aici, desigur, 
exagerat. Domnul ştia că spusele lui vor fi comunicate doge- 


(1) I. Cupşa, op. cit., p. 124. 

(2) C. Exarcu, Ştefan cel Mare, Documente descoperite în arhivele 
Veneţiei, Bucureşti, 1874, p. 90-91 (comunicarea e din 7 decembrie 1502, 
extrasă din Diarii, voi. IV). In punctul 7 e vorba de Pocuţia. 

Cetatea-Albă. Vedere generală. 



Cetatea-Albă. Vedere parţială. 

Şanţul cetăţii Chilia. 

Cetatea de Scaun o Sucevei 

Pânza exterioară de Ziduri, cu cele donă faze de construcţie. 

Oraşul Suceava şi cetatea de Scaun. 
(Starea lor actuală) 

Cetatea Neamţ. 

Intrarea in cetate ( Dim. Constantinescu). 



Cetatea Neamţ. 
Contraforturile cetăţii. 

lui, avea interes ca Veneţia să ajute Moldova şi deaceea vroia 
să fie socotit mai puternic, decît era în realitate. 

După cum am văzut, efectivul general al oştirii moldove¬ 
neşti nu se ridica mai sus de 40.000 de ostaşi. Insă proporţia 
între cavalerie şi infanterie este arătată de Muriano, probabil 
just. Dacă din cifra totală de 40.000 de ostaşi excludem numă¬ 
rul ostaşilor aflaţi în cetăţi, pe care îi putem evalua cam la 
10.000 de ostaşi, restul destinat mişcării de trupe, de 30.000 
se repartiza astfel: 20.000 călăreţi şi 10.000 pedestraşi ou alte 
cuvinte 2/3 călăreţi şi 1/3 pedestraşi. 

Ştefan Voievod se folosea de teren şi de mijloace de indu¬ 
cere în eroare sau de a produce spaima în inamic: la lupta 
dela Baia din 1467 a fost incendiat oraşul în mai multe locu¬ 
ri, la Vaslui în 1475 toboşarii şi trîmbiţaşii au produs un mare 
zgomot, în codrii Cosminului din 1497 au fost răsturnaţi co¬ 
pacii pentru a împiedeca pe inamic în mişcările lui. 

4. ATITUDINEA FAŢĂ DE PRIZONIERI 

Deseori în istoria răsboaielor lui Ştefan Voievod ne întîlnim 
cu fapte de extremă cruzime. 

Cea mai frecventă pedeapsă faţă de prizonieri era trage¬ 
rea în ţeapă. Aşa s’a procedat după luptele: de la Lipnic în 
1470 (1), de la Cursul Apei în 1473 (2), de la Vaslui în 1475 (3), 
de la Războieni în 1476 (4) şi desigur şi în alte cazuri. 

Cruzimea se judecă deseori după preceptele morale ale 
timpului nostru. E o mare greşeală. Secolul al XV-lea îşi avea 
o altă morală, care nu tăgăduia cruzimea, dacă aceasta îşi 
justifica utilitatea, eficacitatea şi scopul înalt. 

Teroarea lui Ştefan Voievod, desigur, în primul rînd se da¬ 
tora dorinţei lui de a băga frica în inamici (5). Avem două 

(1) Martin Cromer, Polonia sive de origine et rebus gestis Polo- 
norum, 1589, p. 403. 

(2) Cronica moldo-germană, p. 63 şi 64. 

(3) I. Dlugosz, voi. II, c. 526. 

(4) Ibidem, c. 545. 

(5) I. C. Chitimia a remarcat just că Ştefan “a ucis ca să bage 
groază in adversari’’, dar a mai adăugat că “a ucis în numele păcatelor 
lui zilnice", ceea ce înseamnă o judecată izvorîtă din vederile secolului 
nostru. Insă Ştefan Vodă, probabil, nu socotea ca păcate acţiunile 
lui în folosul ţării, oricare ar fi fost ele. I. C. Chitimia, Cronica lui 
Ştefan cel Mare, extras din ‘‘Cercetări Literare”, Buc., 1939, III, p. 288. 

dovezi peremptorii că intr’adevar orice inamic, călcând pe pă- 
mîntul Moldovei, simţea o extraordinară frică. 

In 147>6 cînd tătarii au năvălit pe neaşteptate în nordul 
Moldovei pe la Ştefăneşti, Ştefan i-a sdrobit. Cu această oca¬ 
zie I. Dlugosz scrie: “Teroarea cuprinsese aşa de mult pe 
tătarii ce fugeau, încît ei îşi aruncară jos nu numai armele, 
dar şi tolbele, şelele depe cai şi hainele depe ei” (1). 

Medicul regelui Albert Miechovita cu ocazia campaniei 
poloneze în Moldova în 1497 scrie despre polonii care au in¬ 
trat în ţară: “După ce au năvălit în Moldova i-a cuprins o 
frică şi o groază atît de mare ( tantus metus et tremor), încât 
adesea multţi poloni erau puşi pe fugă ruşinoasă de puţinii 
moldoveni” (2). Această povestire nu este, decît un ecou al ace¬ 
lei orori, pe care o crea Ştefan Voievod. E de reţinut faptul că 
polonezii, pătrunşi de groaza morţii teribile îndată ce au căl¬ 
cat pămîntul moldovenesc, au început să murmure împotri¬ 
va regelui, ceea ce desigur nu contribuia la succesul expediţiei. 

Prin urmare, cruzimea domnitorului faţă de prizonieri ur¬ 
mărea scopul de a intimida pe inamic şi prezenta un mijloc 
de a conduce războiul. 

Istoricii români abia ating această chestiune sau, compa- 
rînd pe domn cu alte personalităţi istorice, caută să stabileas¬ 
că că Ştefan a făcut mai puţine atrocităţi (3). 

In aprecierea generală a activităţii acestui domnitor cru¬ 
zimea nu se ia în seamă. 

Dar să nu se creadă că numai Ştefan Voievod proceda cu 
cruzime faţă de adversari. Intorcîndu-se după un război ne¬ 
fericit (1467) în Transilvania, Matei Corvin s’a gîndit să se 
răfuiască cu răsculaţii împotriva lui: pe Mihail din Ţara 
Româneasca l-a osîndit la moarte prin chinuri. Mihail Zekel, 


(1) I. Dlugosz, Et, c. 544-546. Trad. de N. Densuşianu. Războaiele 
Iul Ştefan cel Mare, după istoricii poloni Dlugosz şi Cromer, în “Re¬ 
vista pentru istorie, arheologie şi filologie”, 1902, voi. III, p. 185-188. 

(2) Matei Miechowski, Chronica Polonorum, după N. Orghidan, 
op. cit., p. 33. 

(3) N. Iorga, Istoria Românilor, voi. IV, Buc., 1937, p. 249-252: 
“trăia întro vreme aprigă, în care sîngele omenesc se vărsa larg. Nici 
el n’a fost sgîrcit cu acela al duşmanilor”. 

Gen. Radu Rosetti, Istoria artei militare a Românilor, Buc., 1947, 
p. 215 “Mai puţin crud ca Mahomet n, Lorenzo de Medici, Ludovic XI 
al Franţei, Tepeş şi tătari”. 

Aladarrius şi Nicolae Visahna din porunca regelui fură pur¬ 
taţi pe străzile Clujului, sfîşiaţi în bucăţi cu cleşte înroşit 
şi, în sfîrşit, li se tăie capul (1). 

Că aşa au fost moravurile din acel timp se vede şi din 
evenimentele contemporane cu epoca lui Ştefan Vodă, care 
au avut loc în îndepărtatul nord, la Moscova. In decembrie 
1504, Soborul bisericesc, după cercetarea chestiunii ereticilor, 
a hotărît ca ei să fie arşi. Ivan III, care într’un timp proteja 
pe eretici, a ordonat să fie arşi în cuşti. Trei au fost arşi la 
Moscova unuia întîi i s’a tăiat limba şi apoi a fost ars la Ma¬ 
rele Novgorod. “Au mai fost arşi, povesteşte letopiseţul Vos- 
cresenschi, şi alţii, iar unii au fost întemniţaţi sau trimişi la 
mănăstiri” (2). 

Să nu ne mirăm de cruzimea moravurilor din acel timp, 
dacă chiar după trei secole şi ceva, în anul 1738, un ţăran din 
Ucraina, care s’a declarat fiu al lui Petru cel Mare, Alexei 
Petrovici, a fost tras de guvernul rus în ţeapă (3). 

Nu toteauna Ştefan Voievod proceda crud faţă de prizo¬ 
nieri. .Uneori prevala motivul de acăpăta gratuit braţele de 
munceă. Făcînd în 1498 incursiune în Polonia şi luînd, după 
mărturii contemporane, peste 100.000 de prizonieri, el i-a 
vîndut tătarilor şi turcilor şi “mulţi ruşi şi Ieşi au fost la tă¬ 
tari, greci, în Tracia şi Macedonia” (4). 

In judecarea cruzimii lui Ştefan Voievod trebuie să ne ri¬ 
dicăm deasupra mentalităţii timpului nostru, dîndu-ne seama 
că secolul al XV-lea este un “secol al principatului italian”, 
al naşterii monarhiei absolute în Occidentul Europei, a cărei 
bază ideologică emana din punct de vedere istoric din tradi¬ 
ţiile politico-juridice ale Romei. 

Se pregătea Renaşterea şi se crea un om nou care rupea 
cu tradiţiile feudale. Modelul acestui om era Cezar Borgia, pe 
care contemporanii îl socoteau “marele tiran al Renaşterii”. 


(1) Antonius Bonfinius la N. Orghidan, op. cit., p. 75. 

(2) Colecţia completă a cronicilor ruse, voi. VIII, S. Peterburg, 
1859, p. 244. 

(3) D. Bantîs-Kamenski, Istoria Ucrainei, S. Peterburg, 1903, ed. 4, 
p. 448. 

(4) Bernard Wapowski, op. cit. sub anul 1497, p. 33, la N. Orghi¬ 
dan op. cit., p. 55. Hustlnskaja Letopis” scriptores rerum polonicarum, 
voi. II, p.. 305. 

El şi-a creat drumul spre domnie şi a menţinut-o prin cele mai 
odioase crime, încălcări de jurăminte etc. 

Totuşi un scriitor şi filosof politic bine cunoscut al acelei 
epoci N. Macchiavelli scria despre el: “Nu ştiu ce i-aşi putea 
imputa. Mi se pare dimpotrivă că el trebuie să servească de 
exemplu şi model pentru oricine a căpătat puterea supremă 
cu ajutorul armei străine. Avînd în vedere inima lui sublimă 
şi scopurile măreţe pe care le-a urmărit, conduita lui nici nu 
putea să fie alta” (1). 

Conform cu realitatea economică, socială şi politică a vre¬ 
mii se crea şi o ideologie nouă. Ideea despre virtute (“virtu”) 
nu avea sensul din timpul nostru. Omul virtuos (un “virtuoso” 
perfect) este despot, tiran pînă la cruzime. Se năştea un om 
nou care nu vroia să ştie de tradiţii. Virtutea cerea atunci 
numai acţiuni strălucite, grele, oricare ar fi calea prin care 
ele se manifestă (2). 

Ştefan cel Mare se călăuzea în toată activitatea să în do¬ 
meniul politicii externe de un scop înalt de apărare a ţării sale 
împotriva oricărui inamic prin toate mijloacele posibile. Din 
acest punct de vedere el desigur prezenta un fenomen nou. 
Cu toate că trăia în mijlocul unui sistem de raporturi feudale 
şi apărea ca un stîlp al acestui sistem, în făptura acestui domn 
erau şi trăsături bine conturate de principii noi, care îi per¬ 
miteau să meargă la ţintă nobilă prin toate mijloacele posi¬ 
bile. In unele momente ale acţiunilor lui l-am putea denumi 
“Temerarul”. 

Spre deosebire de multe alte personalităţi mari din timpul 
său el nu s’a dedat la abuzuri pentru interesele lui personale 
şi pentru îmbogăţire, ci ş’a călăuzit de scopuri înalte de stat 
şi de întărirea puterii sale. 


(D 
p. 45. 
( 2 ) 


P. N. Ardasev. Monarhia absolută in Occident, S. Pet. 1902, 
Op. cit., p. 33. 

CAPITOLUL 9 

ŞTEFAN CEL MARE ŞI BISERICA (1) 


1. DOUA PERIOADE IN CONDUCEREA BISERICII 

STORIOGRAFIA veche rămână a lăsat destule 
lucrări, consacrate istoriei bisericeşti româneş¬ 
ti în general (N. Iorga, I. Lupas, S. Reli), înte¬ 
meierii mitropoliilor, episcopiilor mănăstirilor 
(N. Dobrescu, C. Marinescu, D. Stănescu Fr. 
Wichenhauser ş. a.) întemeierii de către Şte¬ 
fan cel Mare a mănăstirilor şi bisericilor (N. 
D. Chiriac, VI. Mironescu, D. Dan ş. a.). Avem 
adunat un material abundent, care poate fi 
folosit. 

Prezentăm numai o privire sintetică asupra politicii lui 
Ştefan Vodă faţă de biserică. 

In domnia lui Ştefan Voievod biserica ortodoxă a fost con¬ 
dusă consecutiv de doi mitropoliţi: 1) pînă la 1477 de Teoc- 
tist (2) şi 2) de la această dată pînă la moartea domnului de 
Gheorghie “Cel bătrîn”. Conform cu diferita conducere vom 
socoti că sînt două perioade în istoria bisericii moldoveneşti 
din acest timp. 


(1) La baza acestui capitol stă articolul nostru “Biserica în tim¬ 
pul domniei lui Ştefan cel Mare”, publicat în revista “Biserica orto¬ 
doxă română”, 1964, N. 7-8, p. 717-729. 

(2) Mitropolitul Teoctist a murit în 1477 Gr. Ureche, Letopiseţul 
p. 105, fără a da ziua şi luna morţii. In cronica de la Putna, ed. I. 
Vlădescu, p. 123, data morţii e arătată 8 noembrie. 

Prima perioadă se caracterizează printr’o neobişnuită ener¬ 
gie a reprezentantului bisericii, mitropolitul Teoctist. 

Obîrşia mitropolitului Teoctist nu e clară. N. Iorga afirmă 
că el e romîn, imul din băştinaşii clerici. “Am crede, scrie auto¬ 
rul, chiar că e un fiu de boier, o rudă de voievod, căci prea 
mare e înrîurirea lui în toate afacerile” statului. O dovadă 
în plus pentru părerea sa autorul o vede în faptul că Teoctist 
a fost înmormîntat la 18 noembrie 1477 în mănăstirea Putna, 
ceea ce ar fi o confirmare a ipotezei că Teoctist făcea parte 
din dinastia domnitoare (1). In sprijinul ipotezei, după cum 
vedem, nu este adusă nici o dovadă serioasă. 

Ilie Minea dimpotrivă credea că mitropolitul Teoctist e 
venit din Serbia (2). 

Serbia a căziut sub turci după lupta din 15 iunie 1389 pe 
cîmpul Kossovo. Insă la început ea îşi mai păstra o indepen¬ 
denţă aparentă, recunoscînd suzeranitatea otomană şi obli- 
gîndu-se să pună la dispoziţia sultanului 3.000 de soldaţi sîrbi 
pentru înrolarea lor în armata turcă. încă în 1459 capitala 
conducătorului Serbiei Iurie Brancovici, Smederevo pe Dună¬ 
re, în apropiere de Belgrad, a fost cucerită de către turci şi 
Serbia transformată în paşalîc (3). Astfel fiind, împrejurările 
politice au provocat exodul sîrbesc în ţările vecine, mai ales 
în Ungaria, dar desigur şi în Muntenia şi Moldova. 

Atunci biserica sîrbă se bucura de popularitate în lumea 
credinţei ortodoxe deoarece avea o patriarhie ortodoxă pro¬ 
prie, înfiinţată încă în 1346. 

Situaţia politică prin urmare a putut proteja emigrarea în 
Moldova a unui cleric din Serbia şi anume la mănăstirea 
Neamţ, care era cunoscută ca centru însemnat al ortodoxiei. 
Spre regret, şi ipoteza lui I. Minea nu este documentată. De 
aceea chestiunea obîrşiei mitropolitului Teoctist rămîne şi 
mai departe deschisă. 

Mitropolitul Teoctist a jucat un rol important în domnia, 


(1) N. Iorga. Istoria bisericii româneşti şi a vieţii roligioase a 
românilor, Bucureşti, 1928, ed. a 2-a, p. 88-89. După N. Iorga şi Simeon 
Reli. Istoria vieţii bisericeşti a românilor, Cernăuţi, 1942, p. 275. 

(2) Ilie Minea. Letopiseţele moldoveneşti, scrise slavoneşte extras 
din Cercetări Istorice, 1925, Iaşi, p. 29-30. 

(3) A-L, Pogodin. Istoria Serbiei, S. Pet., ed. Brokhauz-Efrom, 
p. 84-91. 

care precede timpul lui Ştefan Voievod. Petru Aron l’a preţuit, 
şi l’a introdus în sfatul domnesc. In acest sfat mitropolitul a 
fost la început asistat de arhimandritul Eustatie de la mă¬ 
năstirea Bistriţa (1), iar apoi figurează singur ca martor în 
diferite documente care privesc întăriri de sate atît mănăsti¬ 
rilor (Neamţ şi Moldoviţa), cît şi boierilor (2), inclusiv per¬ 
soanelor, foarte apropiate de domn (protopopa Joii şi fiul său 
pan Giurgiu Gramatic (3). 

Nu putea lipsi mitropolitul Teoctist şi de la o şedinţă foar¬ 
te importantă a Sfatului domnesc din iulie-septembrie 1456, 
prin care Petru Voievod îi dă lui Mihail logofătul scrisoare 
ca să meargă la turci şi să le dea tribut 2.000 de galbeni un¬ 
gureşti pentru a-şi asigura pacea din partea lor. La şedinţa 
aceasta au luat parte peste 60 de boieri (4). 

Documentele acestei domnii, dealtfel puţine la număr, ne 
îndeamnă să credem că mitropolitul Teoctist s’a bucurat de 
mare trecere la domn. De la jumătatea anului 1455 el e mereu 
prezent la toate şedinţele sfatului domnesc, cu excepţia a trei 
şedinţe, ce s’au ţinut în martie, iulie şi septembrie a anului 
1456, adică spre sfîrşitul domniei. 

După izbînda lui Ştefan Voievod asupra lui Petru Aron, 
mitropolitul Teoctist a trecut de îndată de partea învingăto¬ 
rului şi,.după cum ne atestă Gr. Ureche, l’a uns pe Ştefan ca 
domn în adunarea pe cîmpul, denumit “Direptate” (5). Aceas¬ 
ta atitudine denotă simţii politic al mitropolitului. 

In domnia lui Ştefan Voievod mitropolitul Teoctist ia par¬ 
te la şedinţele sfatului domnesc atît în chestiuni care privesc 
biserica, cît şi în. cele care se referă la donaţii şi confirmări 
de sate şi moşii boierilor, dar nu în mod regulat. 

In sumedenia de acte emise de cancelaria domnească în 
această domnie putem observa unele probleme de însemnă¬ 
tate principială, la care biserica trebuia să-şi spună cuvîntul 
şi de fapt şi-a manifestat atitudinea. 


(1) M. Costachescu. Documentele înainte ile Ştefan cel Mare, Iaşi 
1931, voi I, documente din 2 iulie şi 15 august 1455, în chestiunea 
întăririi satelor laicilor, p. 540 şi 543-545. 

(2) M. Costăchescu, op. cit., doc. din 20, 23 şi 29 aug. 12 şi 20 dec. 
1455 şi 8 şi 13 iunie 1456, p. 549, 553, 559, 561, 563, 577, 582. 

(3) Op. cit., p. 568. 

(4) Op. cit., p. 797, şi ur. 

(5) Gr. Ureche, ed. P. P. Panaitescu, p. 91. 

Piutem distinge trei categorii de chestiuni, în care ames¬ 
tecul bisericii era iminent: 1) principiul moral al libertăţii 
omului şi al existenţei lui, 2) întărirea prestigiului domnesc 
prin aprobarea acţiunilor domnului şi 3) acte de îmbunătăţire 
a situaţiei materiale a bisericii. 

Vom prezenta exemple pentru toate trei categorii de ches¬ 
tiuni pe rînd. 

Biserica trebuia să aprobe orice act benevol de eliberare a 
omului din robie. Prin actul din 8 februarie 1470 domnul eli¬ 
berează din robie pe tătarul Oană, care în trecut era rob dom¬ 
nesc dar fugise în Polonia. La şedinţa, consacrată acestei 
chestiuni, au luat parte trei feţe bisericeşti: mitropolitul 
Teoctis, episcopul Tarasie din Tîrgul de Jos şi egumenul Josaf 
de la mănăstirea Putna (1). 

Credem că n’am greşi presupunînd că ideea eliberării din 
robie, în legătură cu cazul acesta concret, i-a fost inspirată 
domnului de însuşi mitropolitul, sfetnicul lui permanent. 

Ipoteza ne este sugerată de reprezentarea masivă a biseri¬ 
cii moldoveneşti la discuţia acestei măsuri, dovadă de impor¬ 
tanţa ce se atribuia problemei de eliberare din robie. Domnul 
dădea exemplul de mărinimie sub dublul ei aspect: i se ierta 
unui om atît robia, cît şi fuga în străinătate. Prin aceasta se 
întărea sentimentul patriotic, iubirea pentru pămîntul natal 
şi totodată se arată o pildă de urmat în raporturile între 
boieri şi robi. 

Iată şi un alt caz din aceeaşi categorie. Din documentul 
din 14 octombrie 1473 (2) aflăm că Petru Ponici a ucis pe An- 
driţă iar fata ucigaşului Ilca a fost nevoită să plătească fa¬ 
miliei ucisului o despăgubire, conform obiceiului timpului. 
Ea s’a înţeles să o plătească, oferind pentru împăciuirea ru¬ 
delor satul său Brătieşti. Intrucît însă satul valora mai mult 
de suma cu care se învoise a fi plătită moartea lui Andriţa, 
i se plăteşte Ilcăi pentru valoarea în plus 40 de zloţi tătăreşti, 
iar satul trece în proprietatea fiului lui Andriţă Petru. Se 
produce împăcarea. 

In timpurile noastre împăcarea între părţi în cazul unui 
omor nu se admite, întrucît aceasta viciază moravurile obş- 


(1) I. Bogdan, Documentele lui Ştefan cel Mare, 1913, Buc., voi. I. 

(2) Op. cit., p. 186. 

Portretul lui Ştefan cel Mare cu primul sau fiu Alexandrei (la stânge), 
brodat pe epitrahiul dăruit Mănăstirii Putna (1490). (Colecţia Mănăs¬ 
tirii Putna.) 

Biserica de piatră a Mănăstirii Neamţ, 

construită de Ştefan cel Mare. 

teşti şi pe primul plan se situiază interesul public, interesul 
statului. Insă atunci domina încă ideea că intr’un amor sînt 
lezate interesele familiei victimei, care trebuie să fie satisfă¬ 
cute. De aici vine aşa zisă “compozitio”, adică împăcarea prin 
despăgubire materială. In acest caz biserica trebuia să fie 
'prezentă pentru a consfinţi pacea dintre părţile interesate 
alături de domn, reprezentantul elementului public în această 
afacere. 

Se ştie cît de mult preţuieşte biserica principiul păcii 
Pacea nu este pentru ea un postulat teoretic şi abstract al so¬ 
cietăţii ci însăşi societatea. Pacea asigură atît funcţionarea 
normală a societăţii, cît şi dezvoltarea omului. Tocmai de 
aceea Evanghelia întrebuinţează foarte des noţiunea păcii. 
“Pace vouă”, “pace tuturora”, “trăiţi în pace” s. a. m. d. —sînt 
expresiuni care se repetă de mai multe ori. Participarea mi¬ 
tropolitului la discuţia cazului de mai sus simbolizează susţi¬ 
nerea în viaţa concretă, reală, a principiului păcii. 

In sfîrşit, mitropolitul ia parte la emiterea unui act, care 
la prima vedere nu iese din comun. E vorba de documentul 
din 13 august 1464, prin care se confirmă boierului Mislea 
stăpînirea peste sate. Intrucît însă chestiunea nu era clară, a 
trebuit să se recurgă la 4 cojurători, printre care se afla şi 
popa Hanco (Hîncu) (1). La hotărîre în această chestiune au 
luat parte mitropolitul Teoctist şi episcopul Romanului Tara- 
sie. Fireşte că reprezentanţii bisericii trebuia să ia parte la 
discuţii şi hotărîre atît pentru că între jurători se afla un 
cleric, slujbaş al bisericii, cît şi pentru a întări prin prezenţa 
lor justeţea hotărîrii date, conform cu obiceiurile timpuli. 

In a doua categorie de probleme se află cîteva cazuri din 
domeniul politicii externe, unde reprezentanţii bisericii prin 
prezenţa lor întăresc prestigiul domnesc sau devin un fel de 
garanţi ai obligaţiilor, asumate de domn. 

In categoria aceasta intră trei salvconducte, emise de can¬ 
celaria domnească pentru întoarcerea în patrie a boierului 
Mihul şi a celorlalţi boieri fugiţi împreună cu el în Polonia. In 
total au fost emise patru salvconducte, dar la discuţii asupra 
primului salvconduct, din 1457 reprezentanţii bisericii n’au 
luat parte, din motive ce nu se cunosc. 


(1) Op. cit., p. 82. 

Salvconductele din 12 iunie 1460, 28 iulie 1468 şi lo august 
1470 au fost semnate de chiar Teoctist, iar al patrulea din ele 
în plus şi de Tar asie, episcopul Romanului (1). In al treilea 
salvconduct se menţionează că el a fost dat în urma inter¬ 
venţiei repetate a regelui polonez şi a “mitropoliţilor” şi boie¬ 
rilor tării (2). 

Din intervenţia bisericii în favoarea întoarcerii lui Mihul 
şi a boierilor din Polonia se poate trage concluzia că biserica 
dorea pacea internă prin lichidarea opoziţiei boiereşti din 
străinătate. 

In sfîrşit, mitropolitul Teoctist, împreună cu ceilalţi dem¬ 
nitari bisericeşti şi civili ai Moldovei şi cu toţi sfetnicii dom¬ 
neşti jură la 2 martie 1462 că vor rămîne credincioşi regelui 
Cazimir şi Coroanei polone şi că vor stărui pe lîngă domnul 
lor ca dînsul să păstreze faţă de rege şi coroana aceeaşi cre¬ 
dinţă (3). In schimb li se promite să vor fi ocrotiţi după ve¬ 
chile tratate şi obiceiuri conform cu dorinţa lor (“să ne ţie 
domnia sa — craiul în bune obiceiuri”). 

Desigur, însemnătatea acestui document nu poate fi sub¬ 
apreciată. Mitropolitul în numele întregei ţări, conduse atun¬ 
ci de domn cu ajutorul boierimii, sprijină închinarea regelui 
Poloniei prin autoritatea sa duhovnicească întăreşte actul de 
supunere al domnului. 

Cu ocazia acestui document N. Iorga, menţionînd puterea 
mare şi respectul, de care se bucura mitropolitul, adaugă: 
“Incît el dă singur actul în numele tuturor, fără a găsi cu cale 
măcar să amintească numele celorlalţi duhovnici şi domni 
mireni ai Moldovei, şi bogaţi şi săraci, cu tot sfatul domnului 
nostru Ştefan Voievod” (4). 

Această menţiune produce impresia că mitropolitul a pro¬ 
cedat prea autoritar, fără consultare prealabila a sfatului dom¬ 
nesc, ceea ce nu este exact. La actul de mai sus sînt atîmate 
11 peceţi, una la mijloc a mitropolitului şi celelalte 10 boie¬ 
reşti cinci în stînga şi cinci în dreapta. Ele dovedesc că ches¬ 
tiunea s’a discutat în şedinţa sfatului domnesc şi, probabil, 
şi forma actului a fost hotărîtă tot în această şedinţă. 


(1) Op. cit., voi. n, p. 269, 305, 309. 

(2) Op. cit., voi. II, p. 305-306. 

(3) I. Bogdan, op. cit., voi. n, p. 288 şi n. 

(4) N. Iorga, op. cit., p. 90. Sublinierea e a noastră. 

Dar afirmaţia luată în sensul ei general despre prestigiul 
mare, de care se bucura mitropolitul Teoctist, este justă. 

In a treia categorie de chestiuni intră numeroase docu¬ 
mente, privind interesele pur bisericeşti. E vorba de întăriri 
de sate şi de danii, făcute de domn mănăstirilor Neamţului, 
Pobratei, Bistriţei (1), etc. 

Se face un schimb de sate între mitropolie şi boieri, cum¬ 
părări de sate cu scopuri de compensare de asemenea schimb 
între mănăstiri şi boieri, vînzări de sate mănăstireşti (2), etc. 

O serie de acte sînt emise de cancelaria domnească pentru 
organizarea mănăstirii Putna. Aici figurează cumpărarea de 
către domn a satului Jicovului de Sus şi dăruirea lui mănăsti¬ 
rii Putnei cu învoirea mitropolitului Teoctist şi a episcopu¬ 
lui de Roman Tarasie, cumpărarea şi dăruirea acestei mănăs¬ 
tiri de către domn a unei jumătăţi de sat cu jumătate de moară 
cu aceeaşi învoială, a unei vii şi a patru “corocini”, cumpă¬ 
rate de la locuitorii din tîrgul Hîrlău, a unui sat cumpărat 
de la Oana, a satului Ostriţa pe Prut cumpărat de la boierul 
Tăbuci (3). 

E de observat că dacă în text se vorbeşte de învoiala dom¬ 
nului cu mitropolitul, acesta din urmă nu semnează actul în 
calitate de martor. 

Cu privire la mănăstirea Putna alături de mitropolit sem¬ 
nează şi episcopul Tarasie de Roman. 

Uneori în afară de aceşti doi reprezentanţi ai bisericii 
semnează şi episcopul Ioanichie de la Rădăuţi (4). 

Merită de remarcat că deşi în principiu toate afacerile 
bisericeşti ar fi trebuit să se facă numai cu învoiala repre¬ 
zentantului bisericii, întîlnim uneori acte, emise de cancelaria 
domnească fără că la hotărîrea asupra lor să fie prezent mi¬ 
tropolitul. De exemplu, la 1 aprilie 1470 domnul acorda mă¬ 
năstirii Neamţ, unde era egumen Siluan, privilegiul de a tri¬ 
mite anual trei care după peşte fie la Chilia, fie la Bălţi, fie 


(1) I.Bogdan, voi. I, p. 6 (1458), p. 12 (1458), p. 28 (1459), p. 104 
(1466), p. 25 (1458), p. 27 (1460). 

(2) De exemplu, op. cit., p. 83 (1464), şi p. 89 (1465), p. 152 (1470), 
p. 155 (1470). 

(3) I. Bogdan, op. cit., voi. I, p. 111 (1466), p. 133 (1468), p. 149 
(1470), p. 159 (1471), p. 169 (1472). 

(4) Op. cit., p. 169 (25 apr. 1472). 

la Cetatea Albă, precum şi stăpînirea peste sate, prisacă şi 
ţigani. La 31 august 1458 se confirmă mănăstirii Moldoviţa 
privilegiul de a dispune de venitul cerii de la cîrciumile din 
Baia şi stăpînirea asupra ţiganilor. La 30 octombrie 1458 se 
confirmă mănăstirii Bistriţa hotarele braniştei sale (1). 

Toate acestea cazuri fără participarea mitropolitului le 
putem socoti ca excepţii rare. 

Intr’o chestiune mai importantă, anume la vînzarea de 
mitropolie boierului Teodor Prodan a unui sat şi la cumpă¬ 
rarea concomitentă a unui alt sat de la boierul Rotompan (2), 
iau parte la hotărîre mai multe feţe bisericeşti, anume, în 
afară de mitropalit, încă chir Tarasie, episcop de Roman, 
egumenii popa Teodor de la mănăstirea Bistriţa, popa Iasaf 
de la mănăstirea Neamţ, popa Anastasie de la mănăstirea 
Moldoviţa şi popa Stahie de la mănăstirea Pobrata, în total 
şase persoane cel mai mare număr de martori bisericeşti din 
cîte au fost. 

După moartea mitropolitului Teoctist postul său îl ocupă 
Gheorghie cel bătrîn (3). S’a produs atunci o schimbare enor¬ 
mă la cîrma bisericii moldoveneşti a unui mitropolit nou. 
Acesta şi-a restrîns activitatea. N'a mai luat parte la şedin¬ 
ţele sfatului domnesc privitor la chestiunile laice, interesîn- 
du-se exclusiv de chestiunile pur bisericeşti. 

Două chestiuni erau atunci în centrul atenţiei bisericii: 
înzestrarea mănăstirii Putna cu sate şi privilegii şi organiza¬ 
rea şi înzestrarea episcopiei de Rădăuţi. 

E interesant că mitropolitul Gheorghe a consimţit la auto- 
administrare a mănăstirii Putna. La 17 noiembrie 1502 Şte¬ 
fan Voievod, cu consimţământul mitropolitului Gheorghe şi 
al episcopilor de Roman şi Rădăuţi Teoctist şi Ioanichie, a 
decis ca popii de la bisericile satelor atîmătoare de mănăsti¬ 
rea Putnei, unde era egumen Spiridon, să asculte numai de 
această mînăstire, să încaseze de la ei dajdea şi veniturile şi 
să-i judece, fără nici un amestec al dregătorilor episcopeş- 
ti (4). Mănăstirea Putna a devenit de sine stătătoare, un fel 
de “episcopie” fără episcop, conform cu dorinţa domnului. 


(1) Op. cit., voi. I, p. 143 şi 144, p. 16 şi 13, p. 21. 

(2) Op. cit., p. 83 (12 sept. 1464). 

(3) N. Iorga, op. cit., p. 23. 

(4) I. Bogdan, op. cit., voi. I, p. 209 şi ur. 

In ceea ce priveşte episcopia Rădăuţilor ea se organizează 
şi se înzestrează prin două acte, ambele din 15 martie 1490 (1). 

Un singur act cu caracter laic, ca excepţie în această pe¬ 
rioadă semnat de reprezentanţii bisericii, este acela din do¬ 
meniul politicii externe, anume, pacea între Polonia şi Litua¬ 
nia de o parte şi Moldova de altă parte, încheiată la 12 iulie 
1499 (2). Dat fiind importanţa documentului, îl semnează, în 
afara de domn şi boieri, trei reprezentanţi ai bisericii: mitro¬ 
politul Gheorghie, dar cu titlul de “arhiepiscop” al Sucevei şi 
Ţării Moldovei, Vasilie episcop al Romanului, şi Ioanichie 
episcop al Rădăuţilor. 

Constatăm, deci, că din punct de vedere al reprezentării 
bisericii moldoveneşti în domnia lui Ştefan Voievod după cum 
am arătat la început, avem două perioade distincte: prima 
perioada de 20 de ani (1457-1477) şi a doua de 27 de ani (dela 
1478 pînă la 1504). 

Ele se deosebesc profund una de alta. Pe cînd în prima 
perioadă biserica era prezentă în mai toate afacerile lumeşti, 
manifestînd o mare energie, în a doua ea s’a închis în sfera 
intereselor pur bisericeşti. 

Are perfectă dreptate N. Iorga cînd cu ocazia actelor din 
1490, afirmă: “Ştefan cel Mare, ctitor de episcopii noui în¬ 
ţelegea să stăpînească de fapt biserica tării sale, ceea ce nici 
un alt domn nu cutezase a face şi nici unul n’a putut face 
după dînsul” (3). 

Socotim totuşi că diferenţa între două perioade de repre¬ 
zentare a bisericii nu ne împiedică să extindem caracteristica 
pe care ne-o dă N, Iorga şi asupra primei perioade, întrucît 
Mitropolitul Teoctist aprobă politica lui Ştefan cel Mare 
atît externă, cît şi cea internă. 


2. RELAŢIILE DINTRE DOMN SI BISERICA 

Mitropolitul Teoctist era un om învăţat şi, desigur, nu pu¬ 
tea să nu cunoască doctrina evului mediu despre războaiele 


(1) Op. cit., p. 405 şi 419. 

(2) I. Bogdan, voi. II, p. 417 şi ur. 

(3) N. Iorga, Istoria bisericii, ed. 1, p. 92. 

juste (1). Teologii şi canoniştii evului mediu erau preocupaţi 
de problema războiului, în special de chestiunea care trebuie 
să fie atitudinea bisericii faţă de război şi au găsit răspuns în 
împărţirea războaielor în războaie juste şi injuste. După con¬ 
cepţia fericitului Augustin războaiele juste sînt acelea, care 
răzbună nedreptăţile, pricinuite vreunui popor, de exemplu, 
i-a fost luat ceva pe nedrept. “Dar, fără îndoială, este just 
şi orice alt război, pe care îl ordonă Dumnezeu. In asemenea 
război oastea sau chiar întregul popor trebuie socotite nu 
atît iniţiatorii lui, cît executorii.” 

Papa Nicolae I socotea războiul ca just, dacă îl provocau 
“împrejurările inevitabile, apărarea vieţii sau patriei sau le¬ 
gilor părinţilor”. 

Fără aprobarea unor războaie duse în evul mediu omenirea 
ar fi putut rămâne barbară, păgînă, musulmană. De aceea 
ne avînd posibilitate să oprească războaiele, biserica a stăruit 
cel puţin să transforme pe soldat într’un ostaş creştin. 

Printre războaiele lui Ştefan Voievod erau şi războaiele 
ofensive, nu numai de apărare. Dar în aceste cazuri chestiu¬ 
nea trebuia să fi fost judecată pe bază de motive şi fapte con¬ 
crete. Poate, ofensiva prevenea un atac şi era de fapt o apă¬ 
rare preventivă. 

Realitatea războinică din această domnie trebuia să fi 
ridicat problema atitudinii bisericii faţă de războaie şi mi¬ 
tropolitul Teoctist a rezolvat-o în sensul aprobării. 

Ştefan Voievod urmărea crearea unui “Stat-tampon” în¬ 
tre Moldova şi Turcia sau încheierea unei alianţe a celor două 
state ramâneşti îndreptate împotriva turcilor. 

Intrucît însă muntenii au fost mereu susţinuţi de turci, 
lupta Moldovei contra muntenilor însemna implicit şi o lup¬ 
tă în contra turcilor. Era un preludiu la marile lupte împotri¬ 
va Porţii Otomane din 1475 şi 1476. 

El probabil şi-a dat bine seama de scopurile politice ale 
domnului şi a înţeles că, luptînd împotriva turcilor în mod 
indirect împotriva muntenilor sau direct, domnul lupta în 
contra pretenţiilor necredincioşilor, apăra în contra lor ţara 
întreagă din sentiment patriotic, apăra totodată biserica stră- 


(l) Paul Fauchille, Trăită de droit internaţional public, Paris, 
tom. II (Guerre et Neutralite), 1921, p. 8-10. 

E. Şcepkin, Cavalerii medievali, Milites, p. 770-771. 

moşească, credinţa ortodoxă. Iată motivele, care îl îndemnau 
pe mitropolit să susţină fără nici o şovăială politica externă 
a domnului. 

O parte din boierime era împotriva ei, din motive înguste 
de gospodărire liniştită în domeniile lor, cu atăt mai mult că 
tributul turcilor îl plăteau ţăranii, şi nu ei, boierii. Pe de 
altă parte, ideea de neatîrnare a Moldovei, era pentru ei o idee 
abstractă, prea îndepărtată. 

Avea şi biserica domeniul ei, dar nu se simţea ispitită să 
protesteze împotriva politicii lui Ştefan Voievod din motive 
de gospodărire liniştită, deoarece în concurenta cu această 
idee venea o idee superioară anume a luptei în contra necre¬ 
dincioşilor, în favoarea ortodoxiei. 

Dar iată că după 1487 vine o schimbare a politicii externe 
moldoveneşti. Ştefan Voievod plăteşte tribut turcilor, intrînd 
cu ei în relaţii paşnice. El îşi îndreaptă privirea spre nord şi 
luptă contra Poloniei, încheind alianţă politică cu marele 
principe moscovit Ivan al III-lea şi cu ţarul tătarilor din Cri- 
meea Menglî-Gherai. Ştefan devine aliat al necredincioşilor 
tătari împotriva creştinilor. 

De data aceasta domnul cădea de acord cu acea parte a 
boierimii, care era nemulţumită de războaiele contra turcilor, 
în schimb însă putea provoca nemulţumirea feţelor bisericeşti, 
care aveau motive serioase să privească negativ linia nouă a 
politicii externe moldoveneşti. 

Dar şi de data aceasta nu vedem nici un protest. Faptele 
ne dovedesc că în întreaga domnie n’a avut loc nici un caz de 
piotest din partea bisericii, nici o defecţiune eclesiastică faţă 
de domn. Feţele bisericeşti îi păstrau toată stima, în ciuda 
deselor desacorduri între domn şi boieri. 

Se vede clar că politica lui Ştefan Voievod în întregime 
s’a bucurat de popularitate în sînul bisericii, fiind susţinută 
de ea fără cea mai mică împotrivire. Cu alte cuvinte, adeziu¬ 
nea bisericii la măsurile, pe care le preconiza şi înfăptuia 
domnul, era desăvîrşită. 

Nu provoca nemulţumirea bisericii nici politica internă a 
domnului. 

Ştefan Voievod n’a fost autocrat după cum cred unii (1). 


(1) I. Ursu, Ştefan cel Mare, Buc., 1925, p. 317. 

Ştefan Voievod nu se amesteca în toate amănuntele vie¬ 
ţii interne bisericeşti, lăsate în grija mitropolitului. Era preo¬ 
cupat mai mult de înzestrarea materială a acestor instituţii. 

întărirea autorităţii domnului se desvolta pe linia ştir¬ 
birii drepturilor şi privilegiilor boiereşti. De pe urma “con¬ 
centrării” puterii în mîinile domneşti, puteau să sufere boie¬ 
rii mari, de drepturile şi privilegiile bisericeşti domnul nu se 
atingea. De aceea şi biserica nu avea nici un motiv plauzibil 
de a se amesteca în politica internă a domnului. 

In afară de motivele principiale de susţinere a politicii 
externe şi interne a domnului, existau şi unele de ordin se¬ 
cundar. 

In primul rînd biserica nu prezenta o forţă socială în stat. 
Domeniile ei erau limitate şi dispersate. Cifra totală a sate¬ 
lor bisericeşti, a fost — 153 (1). 

Dacă un boier mare ca Mihail de la Dorohoi avea peste 50 
de sate, Ivan de Tulova —38 de sate vornicul Cupcici— peste 
20 de sate, vornicul Oană peste 30 de sate (2), iar Mihul pes¬ 
te 50 de sate (3), ne putem da lesne seama că biserica mol¬ 
dovenească din acest timp cu numeroasele ei mănăstiri, răs¬ 
firate pe toată întinderea teritorială a Moldovei, nu prezenta 
o forţă socială şi nu putea concura cu boierimea mare şi In¬ 
fluenţa ei politică. 

A doua împrejurare importantă, care prevenea orice ne¬ 
mulţumire faţă de domn, este grija deosebită din partea dom¬ 
nului pentru instituţiile bisericeşti. înzestrarea mănăstirilor 
şi bisericilor cu toate cele trebuincioase lor, intra în preocu¬ 
parea constantă a domnului. 

Donaţiile şi privilegiile bisericii au fost acordate de Şte¬ 
fan Voievod în decursul întregei domnii cu unele intermitenţe. 

Barbu T. Cîmpina a făcut o afirmaţie ou totul inexactă, 
pentru a întări teza sa că centralizarea puterii domnului se 
referă la ultima perioadă a domniei lui (4). 


(1) A. I. Gonţa, Domeniile feudale şi privilegiile mănăstirilor 
moldoveneşti în timpul domniei lui Ştefan cel Mare, in rev. “Biseri¬ 
ca Ortodoxă romînă, 1957, nr. 5, p. 438-455, şi de acelaşi autor Mitro¬ 
polia şi episcopiile moldoveneşti în secolul al XV-lea, în rev. “Mitro¬ 
polia Moldovei şi Sucevei”, 1958, nr. 1-2, p, 21-36. 

(2) Istoria României, voi. II, p. 324 şi 310. 

(3) M. Costăchescu, op. cit., voi. I, p. 

(4) Istoria României, voi. II, p. 538. 

Mănăstirea Voroneţ (din Bucovina). Vedere dinspre Sud-Est. E 
Zidită in câteva luni, dela 26 mai la 14 septembrie, 1488, pe locul 
unăe avusese chilia sa şi schitul de lemn Daniil Sihastrul. 

Biserica Sft. Nicolae din 
Popăuţi (Botoşani). 

Ştefan cel Mare, după tabloul votiv dela Voroneţ. 

Ştefan cel Mare şi familia sa, în tabloul votiv dela Voronet. 

Daniil Sihastrul 

Chilia lui Daniil Sihastrul. 

Documentele nu confirmă această afirmaţie. După calcu¬ 
lul nostru pe prima perioadă a domniei lui Ştefan Voievod, 
1457-1472 cad 43 de donaţiuni şi confirmări de posesiune, pe 
a doua perioadă 1473-1488, 27, iar pe a treia 1489-1504 
abia 22 (1). 

Prim urmare, avem o ordine descrescîndă. Şi nicidecum 
nu se poate afirma că tocmai în ultima perioadă a domniei 
sale Ştefan a avut mai multă grijă de biserică şi, în special, 
de mănăstiri. Desigur, periodizarea este a autorului, nu a 
noastră. 

Avem întreruperi mari de donaţii şi confirmări de pose¬ 
siuni numai în a doua perioadă de 4 ani (1483-1486) şi în a 
treia perioadă de 5 ani (1492-1497). In prima perioadă între¬ 
ruperile sînt mici: cîte un an (1461, 1464 1469). 

Cele mai mari confirmări cad pe anul 1458 imediat după 
începerea domniei, anume 10, şi pe perioada de trei ani 1488- 
1490, diupă o mare cotitură în politica lui externă, anume 16. 

Această manifestare de bunăvoinţă faţă de biserică putea 
dezarma pe orice nemulţumit din sînul clerului. 

Pe de altă parte reprezentantul autorizat al bisericii mi¬ 
tropolitul Gheorghie nici nu era capabil să facă vreo opo¬ 
ziţie, ceea-ce se vede din atitudinea lui faţă de toate proble¬ 
mele extrabisericeşti. Nu lua parte la şedinţele sfatului dom¬ 
nesc, consacrate competenţei lui obişnuite. In general, era 
un musafir rar în acest sfat. Numai extrema necesitate l’a 
silit să ia parte la semnarea tratatului de pace ou Polonia şi 
Lituania. Era şi bătrîn şi, probabil, neputincios: nu degeaba 
i se zicea: “cel hătrîn”. 

Prin urmare, şi caracterul lui personal îl făcea nepotrivit 
pentru o atitudine protestatară şi dîrză. 

Dar ceeace este şi mai important, domnul se purta faţă 
de biserică şi, în general, ca un om perfect creştin. Biruinţile 
obţinute asupra vrăjmaşilor, nu le atribuia propriei sale per- 


(1) Vezi: Documente privind Istoria României, veacul XIV, XV. 
A. Moldova voi. (1384-1475), Buc. 1954, voi. II, veacul XV, (1476-1500), 
Buc. 1954. Cifrele pe, ani sînt următoarele. Prima perioadă: 1457 2, 
1458 = 10, 1459=3, 1460=2, 1462 = 2, 1463 = 1, 1465 = 3, 1466=5, 1467=2, 
1468 = 1, 1470=5, 1471 = 3, 1472 = 4. A doua perioadă: 1473 = 2, 1475=2, 
1476 = 2, 1478 = 1, 1479=4, 1480 = 1, 1481 = 3, 1482=1, 1487=4, 1488=7. 
A treia perioadă: 1489 = 1, 1490=8, 1491 = 3, 1492 = 1, 1497=1, 1499=5, 
1500=3. 

soane, calităţilor sale de conducător de oşti, ci fiinţei supre¬ 
me, Harului dumnezeesc. Cînd se întîmpla (rar de tot) să 
sufere înfrîngere, o socotea trimisă de Dumnezeu ca pedeapsă 
pentru păcatele lui. 

Ştefan Vodă şi-a creat aproape un obicei ca după fiecare 
izbîndă obţinută împotriva duşmanilor, să zidească o biserică. 

Astfel de exemplu, după biruinţa asupra tătarilor, la 3 
septembrie 1469, s’a făcut sfinţirea mănăstirii Putna, la care 
s’a lucrat mult, domnul dîndu-şi seama că “ajutoriul nu de 
aiurea i-au fost, ci numai de la Dumnezeu şi de la Preacurata 
Maica sa” şi “mulţumind lui Dumnezeu, au sfinţit mănăstirea 
Putna” (1). 

După cea mai însemnată victorie a sa împotriva turcilor 
în 1475, care i-a dus faima în toate ţările europene, “dînd 
laudă lui Dumnezeu de biruinţa ce au făcut”, a zidit la Vas¬ 
lui biserica Sf. Ioan predicatorul. La întoarcerea sa la Sucea¬ 
va, i’au ieşit înainte mitropolitul şi cu toţi preoţii, aducînd 
sfînta Evanghelie şi cinstita cruce în mîinile sale, ca înaintea 
unui împăratu şi biruitoriu de limbi păgîne, de l’au bla¬ 
goslovit” (2). 

După izbînda asupra lui Ţepeluş din Tara Românească 
în 1481 s’a zidit la Suceava biserica sf. Procopie. Urmează 
după 1485 (Hroiot cu turcii) biserica sf. Nicolae la Iaşi, în 
1487 (Hroiot în 1486) biserica domnească la tîrgul Hîrlău şi 
în 1497 (după războiul polono-moldovenesc) biserica sf. Dimi- 
trie la Suceava (3). 

Ştefan Voievod a zidit mănăstirea Voroneţului (în 1488), 
biserica mare la Baia (după 1467), biserica ctitorie la Piatra 
(1497-1498), mănăstirea de la Războieni (4). 

După ştirea, pe care ne-o dă Gr. Ureche, Ştefan a zidit 44 
de biserici (5). 

VI. Mironescu ne-a prezentat un catalog cronologic de mă¬ 
năstiri şi biserici întemeiate de domn, ajungînd la aceeaşi ci¬ 


ti) Gr. Ureche, p. 95. N. Iorga, op. cit., p. 98. 

(2) Gr. Ureche, op. cit. p. 102. 

(3) Op. cit., p. 106, 108, 115. 

(4) N. Iorga, op. cit., p. 101-104. 

(5) Gr. Ureche, op. cit., p. 121; cronicarul întrebuinţează cuvîn- 
tul mănăstiri, ceea ce socotim o vădită greşală. 

fră totală de 44 (1). E adevărat că din acest număr fac parte 
şi două biserici, introduse în catalog după “tradiţia locală”, 
dar dacă le excludem din calcul, totuşi căpătăm o cifră destul 
de impresionantă. 

Pentru victoriile sale Ştefan mulţumea lui Dumnezeu. Cînd 
în 1465 s’a întors după luarea Chiliei, Ştefan “porunci mitro- 
poliţilor şi episcopilor săi şi tuturor preoţilor să mulţumească 
lui Dumnezeu pentru darul ce i-a făcut Dumnezeul cel de sus 
Savaot cel ce pe heruvimi se odihneşte” (2). 

Ştefan Voievod ţinea în mare cinste pe clerici, care în toa¬ 
te ospeţele mari, pe care le dădea domnul, erau neapărat pre¬ 
zenţi şi ocupau primul loc. 

Astfel, de exemplu, în 1473, după ce a bătut pe Radu cel 
Frumos, “făcu mare ospăţ mitropoliţilor şi vitejilor săi” (3). 

Ospăţul s’a repetat în 1475, unde în fruntea tuturor se 
aflau “mitropoliţii”, şi în 1481 la ospăţ au luat parte mitro¬ 
politul, episcopii şi boierii” (4). 

La toate acestea trebuie să adăugăm şi caracterul drept 
al domnitorului, despre care ne mărturiseşte cronicarul po¬ 
lonez I. Dlugosz. Dînsul scrie: “Prin asprimea sa şi drepta¬ 
tea sa, nelăsînd nici o crimă nepedepsită, îi făcu pe aceştia 
(moldoveni) plecaţi şi ascultători întru toate de poruncile 
lui” (5). 

Deci, vom înţelege dece biserica în persoana reprezentan¬ 
ţilor ei, i’a păstrat domnului cel mai desăvîrşit respect şi nu 
l’a contrazis niciodată în politica lui externă şi internă. Bi¬ 
serica îl preţuia că pe un bun creştin, protector al bisericii, 
un mare domn şi un mare conducător de oaste. 


(1) VI. Mironescu. Mănăstirile şi bisericile, întemeiate de Ştefan 
cel Mare, Cernăuţi, 1908, p. 6-17 v. deasemene N. D. Chiriac, Ctitoriile 
lui Ştefan cel Mare, Cîmpulung-Muscel, 1924. 

(2) Cronica de la Bistriţa, ediţia I, Vlădescu, p. 117. 

(3) Op. cit., p. 120. 

(4) Op. cit., p. 122 şi 124. 

(5) I. Dlugosz, Historia Poloniae, voi II, ed. Lipsiae, 1712 sub anul 
1467, col. 416, traducerea de N. Orghidan, Ce spun cronicarii străini 
despre Ştefan cel Mare, Craiova, 1915, p. 9. 

CAPITOLUL 10 

CONCENTRAREA PUTERII IN MIINILE DOMNULUI 

1. CENTRALIZAREA PUTERII IN MOSCOVA SI 
FRANŢA 

ENTRALIZAREA moldovenească n’a avut for¬ 
ma celei moscovite. Cum se făcea aceasta din 
urmă ne arată L. V. Cerepnin (1). 

In decada a noua a secolului al XV-lea s’a 
procedat la reexaminarea generală a formu¬ 
lelor gramotelor contractuale şi cele de moşte¬ 
nire dintre principii ruşi. Era suficient să moa¬ 
ră un principe provincial, ca Ivan III să pre¬ 
tindă moştenirea lui. 

Un exemplu grăitor ni-1 prezintă atitudinea 
marelui principe faţă de fratele său mai mare Andrei, prin¬ 
cipe de Uglici, care a refuzat să lupte împotriva Hoardei Mari 
tătărăşti. Pentru aceasta a fost aruncat în închisoare, unde 
după doi ani a şi murit. Deşi decedatul avea doi fii, întreaga 
moştenire a Ugliciului a revenit lui Ivan III. 

In opera de centralizare a mai avut o mare însemnătate 
reforma agrară din Novgorord. Au fost confiscate aproape 
un milion de desetine din moşii mari şi mijlocii. Pe acest 
pămînt au fost aşezaţi aproape 1.600-1.800 dfe oameni de 
diferite categorii sociale de jos cu obligaţia slujbei militare 
de pe pămînt. Ei au căpătat denumirea de “poslujilţi”, cuvînt 

(1) L. V. Cerepnin, Arhivele feudale ruse din sec. XTV-XV, par¬ 
tea Ila. Moscova, 1951, p. 340-361. 

derivat din “slujbă”. Această reformă a sdruncinat vechile 
temelii sociale ale statului şi a dus la centralizarea puterii 
în stat. 

Centralizarea acestei puteri nu se împăca cu libertatea va¬ 
salului de a părăsi pe seniorul său şi de a trece la un alt senior. 

S’a format o nouă noţiune politică de “supuşenie”. For¬ 
mula veche din gramotele între principii ruşi: “boierilor şi 
slugilor noştri liberi deplină libertate” (de alegere a senioru¬ 
lui) a fost abandonată şi a ieşit din uz. Vasalul se transforma 
în supus, fără dreptul de a’l părăsi pe stăpînul său politic. 

O altă formă a luptei în contra feudalilor era aşa zisa 
“opala”, adică disgraţie, în urma căreia unii erau arestaţi, 
alţii îşi pierdeau viaţa. Moşiile disgraţiatilor pentru “vicle¬ 
nie” reală sau născocită intrau în posesiunea marelui prin¬ 
cipe. 

In sistemul de centralizare contau şi încercări de nimicire 
a udelurilor (moşiilor princiare) mici, îngrădirea imunităţilor, 
încetarea practicei de a da pământul ca ocină şi în sfîrşit, 
introducerea noii ordini de judecată, obligatorii pe tot întin¬ 
sul posesiuni lor moscovite, prin intrarea în vigoare a noului 
cod de judecată, aşa zisul sudebnic din 1497-1498. 

Intr’o altă lucrare acelaşi autor arată că formării statului 
rus centralizat (în 1450-1500) (1), i’a precedat o lungă perioa¬ 
dă de pregătiri (înainte de 1380) şi mai temeinice (în 1380- 
1450), ceea ce înseamnă că a trecut nu mai puţin de un secol 
pînă ce s’a putut realiza concentrarea definitivă a teritoriilor 
reseşti în jurul Moscovei (2). 

Pregătirea a fost inevitabilă, fiind dictată de nevoia cuce¬ 
ririlor de teritorii ruseşti, care se aflau sub puterea statelor 
vecina. 

Dacă facem comparaţie între sistemele rusesc şi moldove¬ 
nesc de centralizare, observăm deosebiri esenţiale. In Moldova 
domnitorul nu manifesta pofta de a’si îmbogăţi domeniul prin 
întrebuinţarea forţei sau vicleşuguri ingenioase. Nu s’a sem¬ 
nalat în documente niciun caz de asemenea natură. Cînd dom- 


(1) L. V. Cerepnin. Formarea statului rus centralizat in secolele 
XIV-XV, Moscova, 1960, p. 813-887. 

(2) Op. cit., p. 455-627 şi 627-813. 

nul vroia să'şi rotunjească ocoalele tîrgurilor şi oraşelor, re¬ 
curgea la cumpărare de sate. Proprietatea după moartea titu¬ 
larului ei se împărţea între succesorii legali, care “primeau 
de la domn pentru drept credincioasă slujbă a tatălui lor ac¬ 
tele de întărire” (1). 

In Moldova nu mai era posibilă o reformă de esenţa şi pro¬ 
porţii novgorodiene. Nu exista nicio provincie moldovenească 
care să aibe o existenţă politică proprie, pe care Ştefan Voie¬ 
vod ar fi putut-o cuceri pentru a proceda apoi la reforma 
agrară, după cum a făcut aceasta Ivan al III-lea. 

In Statul moldovenesc slujba credincioasă faţă de domn 
se răsplătea prin donaţii de pămînt. Si dacă era legată şi de 
fapte de vitejie în timp de război, persoana respectivă conco¬ 
mitent cu donaţia de pămînt se ridica la rangul de boier, vi¬ 
teaz, căpitan, conducător de oaste. Dar aceste donaţii erau 
cazuri izolate, nu de masă. 

Cînd Ştefan Voievod a organizat slujitorimea, el nu a pu¬ 
tut să o împroprietărească, deoarece statul moldovenesc nu 
dispunea de cantitatea de pămînt, suficientă pentru o aseme¬ 
nea reformă. De aceea slujitorii primeau sau lefuri sau se bu¬ 
curau de unele scutiri de taxe sau de servicii, după cum aceas¬ 
ta se vede şi sub domniile ulterioare şi mai ales în domniile 
din secolul al XVII-lea. 

Dar, ca şi în Moscova, în Moldova nu se mai socotea posi¬ 
bilă plecarea vasalului în ţara vecină fără a aduce prejudicii 
prestigiului şi intereselor domniei. De aceea cazurile de emi¬ 
grare erau socotite “viclenie” (“hiclenie”) şi moşiile emigran¬ 
tului se confiscau în folosul domniei (cazul cu Mihul) sau se 
acordau altor boieri, după cum a fost cazul ou Avram vistie¬ 
rul, fugit în Lituania (2). 

La moldoveni nu existau “udeluri princiare”. 

Practica imunităţilor continuă în tot timpul domniei lui 
Ştefan Voievod şi există un singur caz izolat de restrîngere a 
imunităţii episcopale. Ştefan acorda satelor Rădăuţi şi Coţ- 
mani privilegiul de a fi supuse episcopiei din Rădăuţi cu 
excepţia pricinilor de sfadă şi furt în timpul tîrgului, care 


(1) Alexandru I. Gonţa. Unele aspecte ale politicii interne a lui 
Ştefan cel Mare, “Studii”, 1957, nr. 4, p. 93. 

(2) Documente privind Istoria României, A., XV, voi. II, p. 195 
(doc. 15 martie 1493). 

vor fi judecate de vornici (1), ceea ce înseamnă că a fost adop¬ 
tat pricipiul “judicium loci” împotriva regulei generale de 
judecată a oamenilor dependenţi de stăpînul lor conform cu 
privilegiul de imunitate. Dar aceasta prezintă abia un început 
de îngrădire a imunităţilor, fără a forma un proces în istoria 
moşiilor moldoveneşti din timpul lui Ştefan. 

Centralizarea în statul moldovenesc nu semăna nici cu 
tipul francez de centralizare. 

Cînd la coroana franceză au fost alipite ultimele feude 
mari în timpul lui Ludovic al Xl-lea (1461-1483), unificarea 
teritorială şi naţională a Franţei s’a realizat. “Seniorul — re¬ 
gele” a unit toate teritoriile şi Franţa a devenit domeniul lui. 
Puterea regală stăruia să se întărească (2). 

Două măsuri, luate de puterea regală, au contribuit la cen¬ 
tralizarea puterii şi statului: 1) introducerea armatei perma¬ 
nente sub comanda regelui şi 2) înfiinţarea unui impozit per¬ 
manent (taille) în folosul fiscului regal. Aceste măsuri elibe¬ 
rau puterea regală de dependenţa ei de “Etats generaux”, 
“Statele generale de stări sociale”. 

La începutul secolului al XVI-lea această putere şi-a pier¬ 
dut tiăcăturile puterei feudale senioriale. Regele a început 
să guverneze ţara cu ajutorul oamenilor săi (gens du roi, offi- 
ciers du roi). Hanotaux numeşte pe Francisc I (1515-1547) 
“primul rege absolut al Franţei”. Oamenii regelui au fost 
numiţi în provincii sub numele de “gouverneurs generaux” 
(guvernatori generali), “tresoriers de France” (administratori 
financiari), “juges royaux” (judecători regali). Oamenii puşi 
de rege au început să se poarte în provincii ca nişte “regi ade¬ 
văraţi”, incit a fost nevoie din partea regilor Franţei să resta¬ 
bilească deplina putere regală. 

Ulterior centralizarea administrativă a atins culmea. S'a 
stabilit iun sistem ierarhic cu general-controlor sus şi inten¬ 
denţi şi agenţii lor subdelegaţi jos (3). 

Nu vom urmări toate căile, prin care regii Franţei au de¬ 
venit stăpîni absoluţi, iar Franţa o monarhie absolută. Sînt 
suficiente informaţiile de mai sus pentru a proceda la unele 
comparaţii. 


(1) I. Bogdan, voi. I, p. 257 (doc. din 23 august 1481). 

(2) P. N. Ardasev. Op. cit. S. Pet., 1902, p. 101-110 ş. u. 

(3) Op. cit., p. 151. 


— 159 — 


www.dacoromanica.ro 



2. CAILE DE CENTRALIZARE A PUTERII 
IN MOLDOVA 

Ştefan Voievod stărui şi el să se elibereze de tutela boieri¬ 
lor mari. In Moldova lui Ştefan nu exista “o reprezentanţă a 
stărilor sociale”, ca în Franţa. Insă sfatul domnesc trebuia 
să participe la exercitarea puterii în Stat şi în idee ar fi tre¬ 
buit să formeze un element de pondere a puterii domneşti. 

Ştefan Voievod guverna cu ajutorul oamenilor săi, boieri 
mari cu funcţii şi mai ales pîrcalabi, care aveau în subordi- 
nile lor cele mai importante oraşe-cetăţi în ţaiă. 

Insă din aceste trăsături de asemănare n’a răsărit un stat 
moldovenesc absolut din cauză că armata permanentă a lui 
Ştefan Voievod n’a putut avea proporţii mari: nucleul arma¬ 
tei lui permanente ruumericeşte a fost limitat, mic. Pe de altă 
parte, deşi oraşele şi tîrgurile moldoveneşti formau domeniul 
princiar şi Ştefan Voievod strîngea în bugetul său destulă 
avere din ţară, el nu avea la dispoziţia sa un impozit în fo¬ 
losul său personal, ca regii Franţei. 

Impozitul pe care îl plăteau ţăranii — birul-se împărţea 
între haraciul în folosul turcilor şi visteria domnească. 

Ştefan Voievod ducea multe războaie şi bătălii pentru asi¬ 
gurarea independenţei ţării cu ajutorul însuşi al ţării, cu 
ajutorul oastei, recrutate din boieri mici (răzeşi), tîrgoveţi şi 
ţărani liberi, deci din mulţimea, din masele populare. 

Apăsarea turcească şi faptul că Moldova a fost înconjurată 
din toate părţile de duşmani, cu care trebuia să ştii cum să te 
porţi, împiedica ascensiunea puterii princiare pînă la un ab¬ 
solutism. Insă războaiele şi bătăliile, pe care le făcea Ştefan 
uneori împotriva voinţei sale, rareori după voia sa, îi permi¬ 
teau să devină în interiorul ţării destul de autoritar. 

Cu alte cuvinte domnitorul moldovean nu putea căpăta 
autocraţie în relaţiile lui externe. In schimb în raporturile 
interne cu boierii ca pătură conducătoare în Stat, Ştefan, lup- 
tînd contra fărâmiţării feudale, ştia să obţină unele succese 
reale. Insă el nu putea să ducă procesul de centralizare a pu¬ 
terii la desăvîrşirea lui logică, nu putea deveni perfect inde¬ 
pendent. Regimul feudal continua să existe. 

Deci în Moldova lui Ştefan Voievod centralizarea puterii 
în stat nu s’a produs nici în forme, pe care le-a luat ea în 

statul moscovit, şi nici în cele istorice franceze. Condiţiile lo¬ 
cului şi timpului cereau o altă adaptare a ideei. 

In fruntea tuturor măsurilor luate pentru realizarea cen¬ 
tralizării stă chemarea la apărarea patriei a răzeşilor (proprie¬ 
tari alodiali). Prin aceasta domnul desfiinţa de fapt, fără a 
recurge la o reformă specială directă, privilegiul boierilor de a 
fi singurii apărători ai patriei. 

In evul mediu în toate statele europene se socotea că prin¬ 
cipala îndeletnicire a boierimii (vasalilor) este apărarea do¬ 
meniului seniorului. Obligaţia de a merge la război pentru 
apărarea lui se recompensa prin privilegii, prin imunităţi, 
care dădeau vasalului posibilitatea să-şi organizeze curtea şi 
cete de ostaşi, conduşi de el, cînd nevoia cerea. 

Domnul a subminat însăşi esenţa feudalismului. Dacă 
boierimea mare încetează de a mai fi singura forţă militară, 
apăratoarea ţării, atunci se punea involuntar problema: oare 
nu sînt susceptibile de a fi suprimate privilegiile boiereşti? 
Ştefan n’a tras toate concluziile logice, care se desprindeau 
din faptul că principala forţă de apărare a ţării devenea oas¬ 
tea răzeşilor şi a ţăranilor liberi. El a rămas cu mentalitatea 
de boier, însă a creat un sistem mixt, în care forţa militară 
a boierimii mari trecea pe planul al doilea, cedînd primul loc 
forţei militare a răzeşilor şi ţăranilor liberi. 

Faptele noi în organizarea apărării ţării creau premise 
pentru o nouă înfăţişare a puterii domnului. El devenea mai 
liber în activitatea sa, încetînd de a fi la cheremul boierimii 
mari, care pînă la înscăunarea lui, se simţea conducătoarea 
statului. 

Situaţia nouă ce s’a creat i-a permis domnului să reducă 
treptat în Sfatul domnesc numărul boierilor fără funcţii. Obli¬ 
gaţia de a da sfat domnului, cu slăbirea poziţiei boierimii 
mari, îşi pierdea baza. Domnul nu mai avea nevoie de sfat al 
tuturor elementelor din boierime, care se socoteau fruntaşii ei. 
Am arătat cum reptat s’a redus numărul consilierilor dom¬ 
neşti fără funcţii aproape pînă la zero spre sfîrşitul acestei 
domnii. 

Această renunţare la serviciul unei părţi din boierime îşi 
are o mare însemnătate. Boierimea mare fără funcţii se soco¬ 
tea reprezentanta ţării, pe cînd boierii cu funcţii, legaţi de 
tot aparatul statului, reprezentau statul. Astfel elementul 

social-politic ceda în sfatul domnesc locul elementului admi¬ 
nistrativ. 

E interesant că, stăruind la realizarea centralizării puterii 
în mîinile sale, Ştefan Voievod se baza totodată în bună par¬ 
te pe descentralizare. Cetăţile, care jucau atunci un rol foar¬ 
te mare, au creat o reţea de apărare, cuprinzînd aproape toate 
marginile ţării. Pîrcalabii, şefii cetăţilor, erau cei mai apro¬ 
piaţi colaboratori ai domnului. Pîrcalabii erau în raza lor de 
acţiune administratori superiori şi judecători superiori. Ei re¬ 
prezentau la faţa locului persoana domnului. Oraşele neîn¬ 
tărite se supuneau domnului în mod direct fără a avea un 
intermediar ca pîrcalab. Dar pîrcalabii, bucurîndu-se de o 
putere însemnată, totodată erau răspunzători în faţa domnu¬ 
lui de tot ce se petrecea în interiorul cetăţii, în ocolul ei şi 
în ţinutul înconjurător. 

Sistemul de pîrcalabi a fost întregit prin crearea postului 
de portar de Suceava, foarte important pentru securitatea 
ţării şi domnului. Toate oraşele neîntărite se conduceau cu 
ajutorul curţii domnului, de însuşi domnul. Cînd domnul a 
îmbătrînit, conducerea administraţiei superioare a devenit 
pentru el anevoiasă. Bănuim că portarul de Suceava de la 
1498 pe lîngă pîrcălăbia obişnuită şi organizarea securităţii 
domnului, mai avea asupra sa şi obligaţia de a ajuta pe domn 
în conducerea oraşelor neîntărite, adică a domeniului dom¬ 
nului. 

Fiind şi bolnav, domnul avea imperioasă nevoie de un 
sfetnic intim în permanenţă şi de ajutor în opera de admi¬ 
nistrare. 

Prin urmare, portarul de Suceava avea atribuţii de pîrca¬ 
lab şi în afară de aceasta unele în plus dictate de apropierea 
faţă de domn. 

După cît se pare, postul de portar de Suceava era asemă¬ 
nător cu postul politic de securitate din Polonia — “marsza- 
lek mare” (1). 

Să vedem acum ce alte măsuri de mai mică importanţă a 


(1) V. Grabenski, op. cit., p. 138: principala grijă a acestui dem¬ 
nitar era securitatea persoanei regale. 

După exemplul polonez şi în Lituania “marşaloc” era şeful poliţiei 
superiorare. A. Efimenco, Istoria poporului ucrainean. S. Pet., 1906, 
voi. I, p. 109. 

luat domnul pentru realizarea centralizării puterii dom¬ 
neşti (1). 

In urma factorului biologic continua împărţirea satelor 
între moştenitori, succesori ai primului stăpîn, care a primit 
donaţie pentru credincioasa lui slujbă. La acelaşi rezultat 
duceau şi vînzările şi cumpărările de sate sau de părţi de sat. 
Dar odată cu aceasta pe această cale, deseori se producea 
concentrarea mai multor sate în mîinele boierilor mari. 

Ştefan Voievod intervine direct în procesul de transferare 
a satelor de la micii proprietari în mîinile marilor feudali: 
1) El nu făcea danii din satele, depinzînd de ocoalele tîrguri- 
lor niciunui feudal, fie laic, fie comunitate religioasă; 2) Can¬ 
celaria domnească emitea titluri de proprietate numai moşte¬ 
nitorilor legali în virtutea drept credincioasei slujbe şi în ca¬ 
zuri de cumpărare în virtutea drept credincioasei slujbe a 
cumpărătorului; 3) Ştefan, începînd cu 15 septembrie 1466, 
cumpăra sate şi le alipea la ocoalele tîrgurilor sau dona ctito¬ 
riilor sale sau mănăstirilor. 

Din satele cumpărate au fost donate mănăstirilor 46 sate, 
2 jumătăţi de sat şi 2 selişti, au fost alipite ocoalelor de tîrg, 
sau de cetăţi 20 de sate şi 2 selişti (anume tîrgului Vaslui, 
tîrgului Bîrlad, cetăţii Soroca, străjuitoare la hotarele ţării 
şi tîrgului Piatra). Cîteva sate cumpărate şi altele cîteva con¬ 
fiscate dela Avram vistierul, fugit în Lituania, pentru “hicle- 
nie”, au fost donate rudelor domneşti (2 sate). 

Ştefan Voievod, de obicei, evita donaţiuni din ocoalele tîr¬ 
gurilor pentru a nu aduce daune visteriei ou veniturile ei. In 
schimb făcea danii pe locuri pustii şi selişti pentru sate, mai 
ales pentru popularea teritoriului între Prut şi Nistru (pe 
Vişnovăţ lîngă Bîc, în ţinutul Tigheci, pe Cogîlnic, pe Sa- 
rata) (2). 

Conform calculului, făcut de A. Gonţa prin intervenţia 
sa în procesul de vînzări şi cumpărări domnul a smuls boierilor 
circa 76 sate şi două jumătăţi de sate dintr’un număr de 153 
de sate şi 22 jumătăţi cîte s'au vîndut, lăsînd ca restul, ră¬ 
ci ) Al Gonţa, op. cit., p. 91-103. 

(2) După cum se vede din harta întocmită de G. Reichersdorffer, 
în partea Moldovei dintre Prut şi Nistru existau în afară de Chilia şi 
Cetatea-Albă tirguri şi oraşe: Lăpuşna, Tighina, Ciubarcea, Orhei, 
Soroca, Hotin ş, a. Istoria României, voi. II, p. 575. 

mînînd în mîinile feudalilor, să se macine prin împărţire 
între moştenitori. Concluzia de mai sus ne demonstrează că 
Ştefan Voievod a avut o anumită atitudine faţă de proprieta¬ 
tea feudală. El nu introducea nimic radical, păstrînd fără 
schimbare raporturile sociale existente pe atunci, însă căuta 
să rotunjească ocoalele tîrgurilor şi prin aceasta contribuia 
la centralizarea puterii domneşti în stat. 

Desigur şi atenţia mereu aţintită spre satisfacerea nevoi¬ 
lor bisericii ortodoxe din partea domnului, în schimbul supu¬ 
nerii desăvîrşite a bisericii, juca un rol important în opera 
de accentuare a puterii domneşti. 

In sfîrşit, un rol aparte în subminarea puterii boierilor 
l-au jucat şi războaiele duse de Ştefan Voievod prin acea tră¬ 
sătură a lor esenţială că ele au împiedicat aşezarea stării so¬ 
ciale a populaţiei, în special a boierilor, pe bază de liniştită 
acumulare a avuţiei. In cursul anilor tulburi din această dom¬ 
nie “materia socială” se afla în permanentă măcinare. 

Boierimea nu avea timp sa răsufle după un război, cînd 
începea unul nou. Unii se ridicau, alţii decădeau. Asemenea 
situaţie contribuia la diminuarea rolului politic al boierimii 
mari. 

CAPITOLUL 11 

SCHEMA POLITICII EXTERNE Şl PRINCIPIILE 
EI DE BAZĂ 

A începutul lucrării am arătat în scurt care a 
fost dinamica politică a domniei lui Ştefan cel 
Mare. Acum prezentăm explicaţii şi schiţăm 
principiile, care stăteau la baza ei. Dinamica 
politică a lui Ştefan cel Mare poate fi rezuma¬ 
tă în următoarea schemă: 

1/. 1475-1469, 'primii paşi. Plata tributu¬ 
lui către turci. Vasalitatea faţă de Polonia, 
stabilită în 1459 (a durat de jure pînă la 1499, 
iar de fapt numai pînă la 1489 deci 30 de ani). 

Primele bătălii pentru posibilitatea desvoltării economice 
nestingherită (cucerirea Chiliei în 1465) şi pentru apărarea 
independenţei statului moldovenesc (războiul ungaro-moldo- 
venesc (1467) Incursiune în Ungaria (1469) şi decapitarea lui 
Petru Aron (1469). 

2./ 1470-1486. Perioada luptelor contra tătarilor (1470), 
muntenilor (1473, 1481), turcilor (1475) A doua vasalitate faţă 
de unguri (1475) (care a durat pînă la 1504, deci 29 de ani). 
Un nou război împotriva turcilor (1476). 

Pierderea cetăţii Chilia şi Cetăţii Albe (1484). O nouă bă¬ 
tălie contra turcilor, veniţi cu pretendentul la domnie Hruet 
(1485) (1). Bătălia contra beiului turcesc Molcoci la Catlabu- 
ga (dec. 1475). A doua luptă cu Hruet (1486). 


(1) Numele lui se dă în izvoare în mod variat: Hruet, Hromoda, 
Hronoda, Hroet, Hronet, Chromot (Chromois). 

3/. 1487-1503. O reevaluare a 'politicii externe, dusă îm¬ 

potriva turcilor, muntenilor şi tătarilor . 

Ştefan inaugurează o politică externă nouă, mutîndu-şi 
sfera intereselor de la sud la nord şi trecînd de la sistemul 
de defensivă (faţă de unguri şi turci) la cel de ofensivă (faţă 
de polonezi). 

începutul politicii externe noi are loc aproximativ în 1448- 
1489, iar în 1491 Ştefan încheie o alianţă ou marele principe 
moscovit Ivan al III-lea şi în anul următor cu hanul tătarilor 
din Crimeea Menglî-Gherai. In 1497 a avut loc războiul polo- 
no-moldovenesc, care a dus în 1499 la încheierea păcii cu Po¬ 
lonia şi Lituania. Ieşirea lui Ştefan din alianţa tripartită. Pu¬ 
terea domnului se afla la apogeu. Totodată ultima perioadă 
externă este timpul desamăgirilor în politica lui nouă. 

Trecînd prin epizoade de ostilitate faţă de turci, fără ur¬ 
mări (în 1499 şi 1500), Ştefan duce apoi lupta pentru Po- 
cuţia, o provincie care în trecut (1388-1433) a fost moldo¬ 
venească. 

Trebuie să credem în ceeace era normal pentru acel timp, 
că Ştefan, luptînd contra Poloniei, avea un program de re¬ 
vendicări teritoriale. Atunci cînd apartenenţa etnică a omu¬ 
lui juca un rol secundar, şi pe primul plan al raporturilor 
dintre oameni apărea religia, Ştefan s’a gîndit, desigur să’şi 
rotunjească graniţele pe seama teritoriilor vecine poloneze 
cu o populaţie rusă ortodoxă. Căpătînd un teritoriu nou, Mol¬ 
dova ar fi devenit mult mai puternică faţă de vecinii săi. Dar 
n’a reuşit. 

Din programul său maximal a rămas o mică parte: Po- 
cuţia, pe care vroia cu tot dinadinsul să o alipească la Mol¬ 
dova. Moartea l’a împiedecat să îmbrace în forme juridice stă- 
pînirea de fapt asupra acestei provincii. 

Prima perioadă a durat 18 ani, din care doi ani cuprind 
primii paşi. A doua perioadă a durat 14 ani. A treia —15 ani, 
din care 9 ani cad asupra alianţei tripartite moscovito— ta- 
taro-moldoveneşti“ 

După cum putem constata, dinamica politică s’a desvoltat 
în trei direcţii mari, în conformitate ou trei vecini, capabili să 
cotropească Moldova-. —prima perioadă contra Ungariei — a 
doua contra Turciei — a treia contra Poloniei. 

Datorită aprecierii lucide a conjuncturii politice Ştefan 

cel mare a ştiut cel puţin să apere independenţa şi integri¬ 
tatea Moldovei. 

Din schema de mai sus se vede că la baza politicii externe 
moldoveneşti stăteau trei principii de seamă, anume: 

1) tribut plătit turcilor, 2) noţiunea de vasalitate şi 3) 
alianţa cu Moscova şi Crimeea. 

Pentru om domn dintr’o ţară mică, ca Moldova, situată 
între trei mari puteri (Ungaria, Polonia, Turcia) şi sateliţii 
turceşti: Crimeea tătăreasca şi Muntenia, închinarea unui 
suzeran în calitate de vasal era absolut necesară. Vasalitatea 
se prezenta ca o cerinţă imperioasă a existenţei statale, dic- 
tîndu’se de instinctul politic de conservare. 

Una din principalele obligaţii ale suzeranului, conform 
dreptului feudal, era ajutorul militar dat vasalului în caz de 
nevoie Trebuie să risipim o prejudecată a istoricilor români,- 
cărora vasalitatea lui Ştefan Voievod faţă de ţările vecine 
pare ca un fapt necorespunzător cu figura măreaţă a aces¬ 
tui domn. 

Greşeala provine din faptul că se judecă trecutul după nor¬ 
mele juridice şi morale ale timpului nostru. Alte rezultate am 
obţine, dacă ne-am da silinţa să ne însuşim modul de a gîn- 
di din secolul al XV-lea. “A avea un senior, scrie un istoric 
francez de seamă, nu părea (atunci) de loc contrar liber¬ 
tăţii” (1). 

Un alt reprezentant al istoriei medievale Heinrich Mit- 
teis merge şi mai departe, afirmînd că elementul hotărîtor 
al dreptului german feudal e fidelitatea, iar echivalentul ei 
este reciprocitatea fidelităţii. “Fidelitate pentru fidelitate— 
iată poziţia de bază, care pune pe amîndoi, pe senior şi pe 
vasal, într’o situaţie de perfectă egalitate” (2). 

Modul modern de a gîndi a dus pe istoricii români la pro¬ 
cedeul de a pune în umbră cazurile de închinare-vasalitate 
contractate de Ştefan Voievod în lunga sa domnie, ca şi cum 
ele n’ar fi existat: 

Ioan D. Condurachi, ocupîndu-se de problema stabilirii 
suzeranităţii ungare şi polone asupra principatelor române 


(1) Marc Bloch, op. cit., p. 398-399. 

(2) Heinrich Mitteis, Der staat des hohen Mittelalters. Grundli- 
nien elner Vergleichenden Verfassungsgeschichte des Lehnzeitalters, 
Weimar, 1953, p. 58-64. 


— 169 — 


www.dacoromanica.ro 



Moldova şi Muntenia, distinge patru cauze de căpetenie ale 
suzeranităţii: 1) ţările române erau mici şi aveau nevoie de 
apărare, 2) succesiunea la tron era pe jumătate ereditară, pe 
jumătate electivă, cea ce permitea pretendenţilor să caute 
sprijin în ţările vecine, 3) pericolul turcesc şi 4) prădăciuni- 
le tătarilor (1). 

A treia şi a patra cauză se contopesc cu prima. Ţările ro¬ 
mâne, ca ţări mici, fireşte, aveau nevoie de protecţie din par¬ 
tea unui vecin în contra celuilalt, inclusiv a turcilor şi tă- 
tărilor. 

In ceeace priveşte succesiunea la tron. “electivitatea” atun¬ 
ci de fapt aproape nu exista. Tronul se căpăta cu forţa. Chiar 
dacă succesiunea ar fi fost ereditară, aceasta n’ar fi împiedi¬ 
cat ţările vecine să intervină din cînd în cînd în Moldova (şi 
Ţara Românească) pentru a aşeza în scaunul ei pe un can¬ 
didat util intereselor lor şi docil. 

Lucrarea lui I. D. Condurachi a rămas aproape neobser¬ 
vată în istoriografia română, deşi merita toată atenţia. 

Autorul apără părerea că în ciuda tratatelor de vasalitate 
pînă la 1500 principatele române au rămas pe deplin suvera¬ 
ne şi se bazează în această afirmaţie pe scriitorii apropiaţi 
de evul mediu Jean Bodin, Grotius, Puffendorf şi mai ales 
pe Vattel. Aceste tratate nu sînt decît alianţe inegale şi de 
protecţiune. 

Teza principală a autorului o socotim perfect justă, deoa¬ 
rece unele restricţii, pe care le întîlnim înserate în tratate de 
suzeranitate, erau de minimă importanţă. 

Principatele nu se simţeau stingherite de ele şi continuau 
să ducă o politică externă proprie, ou condiţia ca ea să nu fie 
dăunătoare suzeranului, aveau dreptul de a face război, drep¬ 
tul de a bate moneda şi celelalte prerogative ale suveranităţii. 
Nu mai vorbim de faptul că suzeranii nu se amestecau în via¬ 
ţa internă a principatelor. După cum bine a remarcat Paul 
Fauchille, “vasilitatea ca şi protectoratul, este susceptibilă de 
multiple şi variate grade” (2) .Deci de fiecare dată e o dies¬ 


el) Ioan D. Condurachi. Suzeranitatea ungaro-polonă şi efectele 
ei asupra suveranităţii principatelor române, pînă la 1500, Cernăuţi, 
1923, p. 4-5. 

(2) Paul Fauchille. Traitâ de drolt International public, tom. I, 
partea 1, Paris, 1922, p. 285. 

tiune de fapt, dacă şi în ce măsură este atinsă suveranitatea 
statului vasal. 

Dealtfel, teza de libertate de acţiune a lui Ştefan Voievod 
faţă de suzeran este exprimată de Matei Corvin elocvent cu 
toată iritaţia şi enervarea lui în scrisoarea sa către regele po¬ 
lonez din 1468, după înfrîngerea suferită de unguri în Mol¬ 
dova (1). 

Sântem de acord şi cu cealaltă afirmaţie a autorului, anu¬ 
me, că supremaţia ungaro-polonă (recte ungară şi polonă) se 
deosebeşte foarte mult de suzeranitatea turcească de mai tir- 
ziu şi de protectoratul rusesc din veacul al XVIII-lea şi înce¬ 
putul celui de al XlX-lea (2). 

Socotim că vasalitatea există atunci, cînd este atestată de 
documentele istorice (3). Dar din istoria raporturilor polono- 
moldoveneşti cunoaştem că Ştefan Voievod continua datorită 
inerţieisă fie socotit de cercurile oficiale poloneze vasal şi după 
ce a ridicat arma împotriva regelui polonez deşi conform cu 
dreptul feudal, în cazul războiului, făcut de vasal împotriva 
suzeranului, raporturile contractuale se sting. 

Pe de altă parte turcii au venit în Europa cu noţiunile 
lor orientale, socotind că plata tributului atrage după sine 
şi ascultare vasală, deşi din istoria evului mediu din occiden¬ 
tul Europei ştim că tributul se plătea fără ca prin aceasta să 
ia fiinţă şi acea legătură specifică, care este o trăsătură ca¬ 
racteristică a vasalităţii. 

Plata tributului joacă rolul răscumpărării independenţei 
statale şi nu ducea la “închinare-vasalitate”. 

“Singura obligaţie de a plăti tribut, scrie P. Fauchille nu 
prejudiciază statul, care îl plăteşte, şi nu face ca acesta să-şi 


(1) Vezi mai jos. 

(2) I. Condurachi, op. cit., p. 18. 

(3) I. Ursu admite posibilitatea închinării lui Ştefan regelui Ma¬ 
tei “înainte de 1461”. Atît faptul în sine, cit, fireşte, şi data sînt cu 
totul nejustificate şi nu corespund cu realitatea. Cum putea să se în¬ 
chine ungurilor Ştefan înainte de 1461, cînd se ştie că in 1459 el s’a 
închinat polonezilor şi împreună cu protectorul său regele polonez a 
fost ostil ungurilor? Dovada: incursiunea din 1461. Admiterea în¬ 
chinării regelui Matei înainte de 1461 vădeşte o lipsă de orientare in 
desfăşurarea politicii externe a lui Ştefan Voievod. I. Ursu. Ştefan 
cel Mare, 1925, p. 57. 

piardă suveranitatea nici externă şi nici cea internă. Obi¬ 
ceiul de a plăti tribut era atît de frecvent pe vremuri" (1). 

Aşa priveau tributul şi moldovenii. Insă concepţia lor 
occidentală se ciocnea cu concepţia turcească orientală a tri¬ 
butului ca semn al supunerii vasale. Din această nepotrivire 
a concepţiilor se năşteau neînţelegeri şi ciocniri, inclusiv răz¬ 
boaie. 

Ştefan Voievod a început cu vasalitate regelui polonez şi 
concomitent plătea tribut turcilor, apoi la această vasalitate 
s’a adăugat a doua faţă de regele unguresc în 1475 şi atunci, 
aflîndu-se sub o dublă vasalitate Ştefan şi’a putut permite a 
nu plăti tribut turcilor, însă îndrăzneala s’a soldat în sfîrşit cu 
un dezastru pentru Moldova. însuşi domnitorul era cît pe ce 
să-şi piardă şi tronul şi viaţa. 

Cînd ideea de imposibilitate a luptei antiotomane în con¬ 
junctura internaţională de atunci a încolţit în mintea dom¬ 
nului, el şi-a schimbat direcţia politicii externe şi şi-a în¬ 
dreptat privirea spre nord. Sub protecţia vasalităţii ungare, 
el a început să lupte împotriva Poloniei, într’o acţiune co¬ 
mună cu aliaţii săi, marele principe moscovit Ivan in şi ha¬ 
nul tătarilor din Crimea Menglî- Gherai. 

Cum să ne imaginăm dubla vasalitate în care se afla 
Ştefan cel Mare? 

“Ascultarea vasalului avea ca condiţie esenţială exactita¬ 
tea seniorului în respectarea angajamentelor. Beaumanoir 
scria că omul datorează seniorului său tot atîta credinţă şi 
lealitate în urma omagiului său, cît şi seniorul îi datorează la 
rîndul său” (2).Prin urmare, dacă seniorul nu-şi respectă da¬ 
toria de a veni în ajutor, vasalul putea sau să-şi schimbe se¬ 
niorul sau să-şi mai adaoge la primul senior pe un al doilea. 

Dubla vasalitate în epoca feudală nu era o raritate. In ul¬ 
timii ani ai secolului al XlII-lea un baron german s’a decla¬ 
rat vasal la 20 seniori diferiţi, iar altul la 43 (3). 

Omagiul depus de un singur om la mulţi seniori era un 
simptom al slăbiciunii, aproape congenitale a legăturilor feu¬ 
dale. 

Desigur, dubla vasalitate putea crea încurcături, de exem- 

(1) Paul Fauchille, op. cit., p. 296. 

(2) M. Bloch, op. cit., p. 350 şi 351. 

(3) Op. cit., p. 326. 

piu, dacă doi seniori ai vasalului lor intrau în război unul 
contra altuia, situaţia acestui vasal devenea extrem de grea. 
Cum să procedeze? Dacă ar vrea să rămînă neutru, ar comite 
o dublă încălcare a lealităţii. Trebuia să procedeze neapărat 
la alegere. 

In viaţa reală a evului mediu din Occidentul Europei au 
fost elaborate trei criterii de a satisface în aceste cazuri da¬ 
toria de vasal: 1) întîi se dădea prioritatea celei mai vechi 
vasalităţi; 2) în unele cazuri la contractarea suzeranităţii a 
doua se făcea rezervă de fideltate promisă seniorului prece¬ 
dent sau; 3) mai mult respect se oferea acelui senior care a 
dat vasalului cel mai bogat feud (1). 

Al treilea criteriu nu putea fi aplicat Moldovei, deoarece 
Ştefan Voievod ca vasal, nu primea în realitate feud, şi Mol¬ 
dova numai în mod simbolic se socotea feud. 

Dar contractînd în 1475 o nouă suzeranitate, ungurească, 
în plus la cea poloneză, Ştefan Voievod a procedat foarte pru¬ 
dent, întrebuinţînd primele două criterii la un loc., anume, a 
introdus în actul de depunere a omagiului rezerva că nu va 
da ajutor regelui ungur în caz de război între Ungaria şi Po¬ 
lonia, regele polonez fiind şi cel mai vechi suzeran. 

A procedat aşa după cum ar-proceda un debitor faţă de al 
doilea creditor, căruia nu i-a ascuns că mai are o datorie şi 
cu care s’a înţeles că îi va onora datoria, dacă la termenul 
fixat nu-i va cere concomitent banii şi primul creditor. Astfel 
regulele dublei vasalităţi au fost respectate întocmai. 

In practică dacă se năştea un conflict între senior şi vasal 
pe tema îndatoririlor, rezolvarea lui depindea de balanţa for¬ 
ţelor şi de calculul consecinţelor. Marc Bloch compară în mod 
spiritual rezolvarea conflictului cu o căsătarie care se termi¬ 
nă cu divorţ, fără ca să fie cunoscute motivele lui şi fără ca 
să existe un judecător pentru a le aplica (2). 


(1) M. Bloch, op. cit., p. 329. 

(2) Marc Bloch, op. cit., p. 353. 

CAPITOLUL 12 

PRIMA PERIOADA A POLITICII EXTERNE 


1. POLITICA ANTIUNGUREASCA 

A trecem acum în revistă principalele momen¬ 
te externe şi numeroasele ei fluctuaţiuni. 

Petru Aron s’a refugiat în Polonia şi stă¬ 
tea în apropiere de graniţă, ceea ce însemna 
că în orice moment datorită bunăvoinţei şi 
ajutorului dai? de poloni, acesta putea să tul¬ 
bure domnia lui Ştefan. De aceea în 1459, 
cînd regele polon era ocupat în Prusia, Şte¬ 
fan a prădat Galiţia şi Podolia, în semn de 
demonstraţie contra refugiului oferit lui Pe¬ 
tru de autorităţile poloneze. 

Se pare că lupta din 1459 a fost oprită de polonezi şi că 
Ştefan Voievod a trebuit să se resemneze. Nu avem informaţii 
mai mult sau mai puţin precise că Ştefan Voievod ar fi dorit 
poziţia sa de vasal faţă de poloni, deşi ea se impunea de îm¬ 
prejurările momentului politic. 

Nu ne îndoim însă că polonii au dorit să-l aibă pe Ştefan 
ca vasal, deoarece prin ţara lui trecea drumul lor spre Ceta- 
tea-Albă, care îi interesa foarte mult ca debuşeu pentru schim¬ 
bul comercial cu străinătatea şi mai ales pentru exportul 
produselor lor în Orient. Cetatea-Albă avea atunci populaţie 
numericeşte egală cu cea a Liovului. Socotim juste ideile lui, 
O. Gorka că Cetatea-Albă era necesară pentru poloni, pe cînd 
Chilia interesa mai mult pe unguri şi că în secolul al XV-lea 

exista o rivalitate între poloni şi unguri mult mai mare, de- 
cît cea între poloni şi turci (1). 

Comerţul se afla în bună parte în mîna veneţienilor şi ge- 
novezilor. Punctele, prin care făceau ei comerţ, erau Caffa 
(actuala Feodosia) şi Suroj (actualul Sudac). Caravanele cu 
mărfurile lor se îndreptau mai ales spre Kiev prin insula Ta¬ 
van pe Nipru, unde se făcea trecerea pe malul drept al Nipru- 
lui, sau prin Cetatea-Albă, traversînd Bugul şi alte riuri. Pe 
timpul lui Kazimir Iagello polonezii exportau grîu la Constan- 
tinopole şi în Arhipelag (2), 

Pentru unguri din punct de vedere economic prietenia cu 
Ţara Românească prezenta mai multă importanţă, decît cea 
cu Moldova, deoarece ei îşi trimiteau mărfurile spre Chilia 
prin Ţara Românească. 

Insă Ştefan prezenta pentru Ungaria o altă importanţă, 
o importanţă politică, ca un eventual aliat în cazul ostilită¬ 
ţilor ungaro-poloneze şi ungaro-turceşti. 

Polonii s’au grăbit să-l recruteze pe Ştefan Voievod ca 
vasal, folosindu-se de prima ocazie, de lupta lui din 1459, cînd 
Ştefan n’a reuşit să se impună, ceea ce se poate vedea din 
condiţiunile împăcării între Moldova şi Polonia. 

La lagărul dela Nistru la 4 aprilie 1459, între plenipoten¬ 
ţiarii poloni Andrei Adrowacz, voievodul Rusiei, şi Hricko din 
Pomorzany, voievodul Podoliei, şi Ştefan Voievod al Moldovei 
se încheie un tratat de pace, în care sînt prevăzute următoa- 
relo stipulaţiuni (3). 

1) Starea de război între ambele părţi încetează, 2) pa¬ 
gubele suferite pe teritoriul polonez se vor judeca, 3) Ştefan 
va lăsa în stăpînirea regelui cetatea Hotinului, 4) se regle¬ 
mentează situaţia cetăţenilor, care vin în tîrgul Hotinului, 
5) dacă se va face cuiva de către un moldovean o nedreptate, 


(1) Olgierd Gorka, Bialogrod i Kilja a Wyprawa r. 1497 (Cetatea- 
Albă şi Chilia în expediţia din anul 1497), Varşovia, 1932, “Sprowoz- 
danie z posiedzen towarzystwa naukowego warszavskiego”, XXV, 1932, 
Secţia 2, şi de acelaşi autor Zagandnienie Czarnomorskie w polityce 
posl'kiego sredniowiecza, I, 1359-1450. (Problema mării negre în poli¬ 
tica evului mediu polonez) “Przeglad Histaryczny - ’, 1933, X, Varşovia. 

(2) A. I. Efimenko, op. cit., voi. I, S. Pet., 1906, p. 126 şi 128. 
p. 266-269. 

(3) I. Bogdan. Documentele lui Ştefan cel Mare, Buc., 1913, voi. II, 

cazul va fi judecat de voievodul Hricko împreună cu domnul, 
însă în mod provizoriu pînă la decizia definitivă a regelui, 
6) pribeagul Petre Aron nu va putea să se apropie de graniţa 
moldoveană mai aproape de Smotrycz, boierilor lui li se dă 
voie să se întoarcă în ţară şi în cazul acesta îşi vor recăpăta 
moşiile şi vor fi ţinuţi în cinste, 7) negustorii poloni vor fi 
liberi să vină în Moldova, plătind vămile obişnuite, 8) Ştefan 
nu va recunoaşte şi nu va sluji nici unui alt suzeran afară de 
regele Poloniei şi, în caz de nevoie, va da acestuia ajutor îm¬ 
potriva păgînilor, 9) regele în schimb e dator să-l apere pe 
Ştefan ca pe un supus al său după vechiul obicei. 

Din tot conţinutul documentului, mai ales din faptul pier¬ 
derii cetăţii Hotinului, din preponderenţa părţii polone în ju¬ 
decarea cazurilor de litigii, se vede că expediţia lui Ştefan în 
Polonia nu era din cele prea fericite. Un singur avantaj pe care 
l’a obţinut domnul era îndepărtarea lui Petru Aron de graniţa 
moldovenească, dacă facem abstracţie de intrarea lui Ştefan 
sub suzeranitatea poloneză. 

Subliniem că Ştefan n’a putut obţine de la regele polonez 
izgonirea lui Petru Aron din Polonia, deşi, desigur, ar fi dorit 
aceasta. Succesul politic al lui Ştefan era limitat şi eorespun 
dea cu succesele lui militare. 

In 1460 Petre Aron îşi mută reşedinţa, trecînd în Ungaria. 
In această ţară din ianuarie 1458 pe tron se afla noul rege 
Matei Corvin (fiul lui Ioan Corvin). In urma pretenţiilor la 
tronul Ungariei din partea împăratului Frideric al Austriei, 
începe la 17 februarie un război între Matei şi Frideric. 

Urmînd pilda predecesorului său şi urmărind stabilitatea 
internă, Ştefan plăteşte tribut turcilor (1). 

Turcii l’au lăsat pe Ştefan mult timp în pace şi linişte, 
datorită plăţii tributului. 

In 1461 Ştefan face incursiune în Ungaria în regiunea se¬ 
cuilor (2), care, probabil, era o demonstraţie în contra adă- 
postirii rivalului său Petru Aron (3). Pentru Polonia vasali- 

(1) Dlugosz, op. cit., C. 344: “tributum quotannis Turco redde- 
bat” (an. 1465). 

(2) Cronica de la Bristiţa, p. 116. Grigorie Ureche, p. 91 vorbeşte 
de “multă pradă”. 

(3) I. Ursu, Ştefan cel Mare, 1925, p. 16. V. Pîrvan, Relaţiile lui 
Ştefan cel Mare cu Ungaria. “Convorbiri literare” anul XXXIX, Buc., 
1905, p. 879. 

tatea domnitorului moldovean era dictată de interesele eco¬ 
nomice, după cum cu dreptate afirmă C. Racoviţa (1). 

Autorul respinge pe rînd explicaţiile ce s’au emis în lite¬ 
ratura istorică în chestiunea vasalităţii moldovene faţă de 
Polonia, şi anume: pericolul turcesc (I. Ursu), continuarea 
relaţiilor dintre Moldova şi Rusia Roşie (Niemczewski), ac¬ 
ţiunea Iadvigăi de a lua în posesiune tot ce a rămas de la 
tatăl ei Ludovic cel Mare (1342-1382), inclusiv dreptul asupra 
Moldovei, restrîngerea vasalităţii moldoveneşti faţă de Polo¬ 
nia numai în ce priveşte Pocuţia (N. Iorga), părere respinsă 
de P. P. Panaitescu în “La Route comerciale”. 

In primele timpuri după întemeierea Moldovei existau 
două rivalităţi: rivalitatea polono-ungurească şi polono-litua- 
niană. 

Prima se baza pe puterea politică crescîndă a Poloniei şi 
interesele ei comerciale, pe cînd Ungaria pretindea ca voievo¬ 
zii moldoveni să-i fie supuşi după cum a fost aceasta la înce¬ 
put. După moartea lui Ludovic cel Mare (1342-1382) Ungaria 
a fost respinsă din Rusia Roşie (Galiţia), Podolia şi Moldova. 
Polonia i-a ocupat locul. Pentru poloni interesele comerciale 
jucau un rol precumpănitor. Liovenii nu aveau alt drum co¬ 
mercial, decît prin Moldova, deoarece drumul aşa zis tătăresc, 
după ce tătarii se instalaseră în sud de Rusia în stepele de 
lîngă Marea Neagră, a încetat să mai fie sigur şi utilizabil. 

Rivalitatea polono-lituaniană fusese acută pe timpul lui 
Alexandru cel Bun (1400-1432), dar sub urmaşii şi succesorii 
lui, Lituania a trecut pentru Moldova pe planul al doilea. 

In cazul unei politici filo-ungureşti a Moldovei, ea ar fi 
fost ameninţată “să fie transformată în marca ungară, cum 
fusese la început ” (2). 

Deci pentru Moldova nu era altă cale, decît o strînsă alian¬ 
ţă cu Polonia şi totodată raporturi reci sau chiar şi de ostili¬ 
tate faţă de Ungaria, corespunzător cu caracterul raporturilor 
polono-ungureşti. 

Politica filo-poloneză a lui Ştefan Voievod se afla pe linia 
intereselor mari, esenţiale ale Moldovei. Dacă vom adăuga la 


(1) C. Racoviţă, începuturile suzeranităţii polone asupra Moldo¬ 
vei, în “Revista Istorică Română, MCMXL, voi. X, p. 237. 

(2) Op. cit., p. 327. 

aceasta că vasalitatea presupune ajutor şi asigurarea lui In 
contra eventualilor duşmani, unguri, turci, tătari, vom înţe¬ 
lege că politica hotărîtă a lui Ştefan Voievod prezenta un pro¬ 
gres politic faţă de politica şovăielnică a predecesorilor lui. 

Pe linia firească a curentului antiunguresc, Ştefan Voievod 
a încercat în 1462 să ia Chilia, care adăpostea sub zidurile sale 
o garnizoană ungurească (1), dar n’a reuşit. A fost rănit la 
glezna piciorului; rana aceasta a rămas nevindecată în tot 
cursul vieţii sale. 

La 2 martie 1462 Ştefan Voievod a repetat omagiul său de 
vasalitate faţă de regele polon, urmînd pilda predecesorilor 
săi, a lui Alexandru (cel bun), Ilias, Ştefan (II) şi a tatălui 
său Bogdan, care păstraseră credinţa regilor poloni Wladis- 
law fiul (Warnenczyk) (2). Ştefan recunoaşte pe regele polo¬ 
nez ca suzeran, se obligă a nu încheia nici un tratat cu alţi 
suzerani în dauna regatului polon şi să-i dea ajutor contra 
oricărui duşman, a nu înstrăina nimic din cuprinsul ţării sale 
nici un oraş sau nici un feud, fără voia regelui, şi în caz de 
înstrăinare a unei părţi din teritoriul său va căuta s’o re- 
cîştige, şi, în sfîrşit, va presta jurămîntul de fidelitate, cînd 
îi va fi posibil. Separat au jurat credinţă regelui polon mitro¬ 
politul Teoctist şi sfetnicii domnului (3). 

In chip logic, după încheierea acestui act, urma ca Polo¬ 
nia să restitue Moldovei cetatea Hotinul, care înainte de 1459 
făcea parte din teritoriul moldovenesc şi a fost luat de polo¬ 
nezi. Intr’adevăr în 1464 găsim în această cetate un pîrcalab 
moldovean (4). Cetatea se afla sub autoritatea domnului. 

Ceea ce Ştefan nu a fost în stare să realizeze în 1462, a 
reuşit la 23 ianuarie 1465. Chilia a fost cucerită de Ştefan, 
după cum afirmă I. Dlugosz, datorită înţelegerii lui conspira¬ 
tive cu locuitorii acestei cetăţi. La această dată Chilia s’ar 
fi găsit în mîna lui Radu cel Frumos (5), deci a fost munteană. 

Radu depindea de turci şi pentru a nu-i irita Ştefan a tri- 


(1) Cronica moldovo-polonă, I. Bogdan, vechile cronici, Buc. 1891, 
p. 224: “l-au rănit la picior pe Ştefan Voievod ungurii din Chilia”. 

(2) I. Bogdan. Documentele lui Ştefan cel Mare, v. n, p. 282-288. 

(3) I. Bogdan, op. cit., p. 288-291. 

(4) I. Bogdan, op. cit., voi. I, p. 78 (28 apr. 1464); v. şl A. Sacerdo- 
ţeanu, op. cit., p. 177: Golan de Hotin la 28 aprilie 1464. 

(5) De acord cu afirmaţiile lui I. Ursu, Ştefan cel Mare, Buc. 
1925, p. 43. 


— 178 — 


www.dacoromanica.ro 



mis sultanului tribut şi daruri. Sultanul, fiind totuşi foarte 
nemulţumit de această îndrăzneală, a băgat la început pe so¬ 
lul moldovenesc în închisoare. Dar, temîndu-se de poloni şi de 
pregătirile lui Ştefan pentru luptă împotriva turcilor, a re¬ 
venit la măsurile luate sub prima impresie, l’a eliberat pe 
sol, trimiţîndu-1 cu cinste în Moldova, şi a fost nevoit să se 
mulţumească cu scuzele prezentate de domnitor şi darurile 
primite de la dînsul (1). 

In istoriografia românească a existat o divergenţă de pă¬ 
reri cu privire la chestiunea de la cine a fost luată Chilia, de 
la unguri, sau de la turci. 

A doua ipoteză se bazează pe ştirea lui Gr. Ureche, care 
afirmase că această cetate a fost cucerită de la păgîni (2). Nu 
i se poate da crezare, deoarece se constată că ştirile lui sînt 
inexacte. 

Astfel, de exemplu, acest cronicar afirmă că concomitent 
cu Chilia a fost cucerită şi Cetatea-Albă, deşi se ştie că Ceta- 
tea-Albă a aparţinut Moldovei înainte de această dată. 

Mult mai exactă este afirmaţia lui I. Dlugosz că “Radu 
Chilia pro turco tenebat” (3). Această expresiune nu înseam¬ 
nă, decît că Radu ţinea această cetate pentru turci, avînd de 
gînd să o cedeze turcilor. 

Cronica moldo-polonă, cît şi cea slavo-moldovenească din 
cuprinsul letopisei Voskresenski (4) conţin ştirea că Chilia a 
fost luată de la unguri, ceea ce, dacă nu este perfect exact, 
aruncă totuşi lumină asupra adevărului. Radu cel Frumos 
ducea o politică de duplicitate. El plătea tribut turcilor ca 
aliat al lor. Totodată trimetea ştiri ungurilor despre mişcările 
trupelor turceşti, ceea ce producea în Ungaria impresia de 
sincera lui ataşare la politica ungurească (5). E foarte proba¬ 
bil că Cetatea Chilia avea în 1465 garnizoana ungurească, ca 
şi în 1462. 


(1) I. Dlugosz, la N. Orghidan, Ce spun cronicarii străini despre 
Ştefan cel Mare, Craiova, 1915, p. 8 . 

(2) Gr. Ureche, ed. P. P. Panaitescu, a 2-a, p. 92. 

(3) I. Dlugosz, op. cit., col. 344-345. 

(4) I. Bogdan, Vechile cronici, p. 239. 

(5) C. C. Giurescu, Istoria Românilor, voi. II, Partea I, p. 117-118. 

In tot cazul Chilia se afla atunci sub autoritatea principe¬ 
lui Tării Româneşti Radu cel Frumos (1462-1474). 

Cucerind Chilia, Ştefan Voievod lovea direct în interesele 
ungureşti şi munteneşti, iar indirect în cele ale turcilor, care 
se pregăteau de a o căpăta de la Radu cel Frumos. 

In preajma cuceririi Chiliei, regele ungur Matei Corvin a 
încheiat la 12 septembrie 1463 un tratat de alianţă cu dogele 
Veneţiei pentru a intra în război împotriva turcilor (1). Pe 
cînd Ştefan Voievod cucerea Chilia, regele unguresc era ocu¬ 
pat în Bosnia şi Serbia, deci nu putea interveni pentru men¬ 
ţinerea cetăţii în cuprinsul Ţării Româneşti. 

Cu toată dreptatea, I. Ursu afirmă că “dobîndirea cetăţii 
a fost un succes al alianţei politice moldo-polone asupra celei 
munteano-ungureşti (2). 

Cu privire la locul de aşezare a vechii cetăţi Chilia în isto¬ 
riografia română există o esenţială divergenţă de păreri. P. 
P. Panaitescu a încercat să dovedească că vechea cetate a 
Chiliei se afla pe malul stîng al Dunării, pornind de la pre¬ 
misa că locul, unde este aşezată Chilia Nouă, e singurul loc 
unde numeroase braţe secundare ale Dunării se reunesc, mai 
jos locul e inundabil, deci nu ar fi posibilă acolo aşezarea 
unei cetăţi (3). 

C. C. Giurescu afirmă că la Chilia Veche este de fapt unul 
din grindurile Deltei, înalt şi excelent loc de observaţie, care 
scapă de inundaţie. Genovezii şi veneţienii în evul mediu pre¬ 
ferau locurile greu accesibile pentru aşezări omeneşti şi pentru 
comerţ. Pentru a dovedi aşezarea Chiliei în Deltă, autorul se 
referă la trei portulane, două de la jumătatea secolului al 

XV- lea şi unul din al XVI-lea, care toate aşează cetatea Chi¬ 
lia în Delta Dunării. De asemenea cinci hărţi din secolul al 

XVI- lea situază Licostoma sau Chilia în Deltă, iar două hărţi 
de la sfîrşitul secolului al XVI-lea vorbesc de Licostoma în 
Deltă şi de Chilia Nouă pe malul basarabean. 

In sfîrşit, în cronica lui Francesco Longo se povesteşte că 
în 1484 sultanul Baiazid II, după ce a cucerit cetăţile basara- 
bene, a obligat pe toţi locuitorii oraşului Licostoma sau Chi- 


(1) E. Hurmuzaki, Documentele, voi. II, 2, CXXVin, p. 149. 

(2) I. Ursu, Ştefan cel Mare şi turcii, Buc. 1914, p. 30. 

(3) P. P. Panaitescu, Mircea cel Bătrîn, 1944, p. 301. 

lia “să refacă Licostomul vechi, situat pe un ostrov al Du¬ 
nării (1). 

Faţă de aceste dovezi peremptorii, desigur nu ne putem 
asocia la părerea lui P. P. Panaitescu. Concluzia generală a 
lui C. C. Giurescu e că înainte de 1479 cetatea şi oraşul Chi¬ 
lia se aflau pe malul drept al Dunării în Deltă şi în acest an 
a fost construită pe malul sting al Dunării cetatea Chilia 
Nouă. Ridicînd o cetate nouă, Ştefan cel Mare a dărîmat ce¬ 
tatea veche din Deltă. 

E interesant că, ducînd o politică de ostilitate faţă de un¬ 
guri, Ştefan Voievod totodată întreţinea relaţii de bună veci¬ 
nătate şi pace cu ardelenii. La 13 martie 1458 el reînoieşte 
braşeovendor şi bîrsenilor privilegiul comercial (2). 

Regele Matei a fost iritat atît de faptul că a scăpat să’l 
aibă pe Ştefan în ascultarea sa şi că voievodul moldovean a 
cucerit Chilia, punct comercial, care intra în sfera interese¬ 
lor ungureşti, cît şi de incursiunea lui în Ungaria şi încura¬ 
jarea răscoalei din Transilvania. S’a gîndit să-l alunge pe 
Ştefan din Moldova. Astfel s’a născut războiul lungaro-moldo- 
venesc din 1467. 


2. RĂZBOIUL UNGARO — MOLDOVENESC 

In tabăra regelui Matei se aflau doi pretendenţi la tronul 
Moldovei: Petre Aron şi un oarecare Berindei (3). Prezenţa a 
doi pretendenţi se explică, probabil, prin intenţia regelui de 
a împărţi Moldova. Din istoria Moldovei se cunoaşte un plan 
secret ungaro-polonez de împărţire a Moldovei din 1412 în 
domnia lui Alexandru cel Bun. In afară de aceasta sub fii lui 


(1) C. C. Giurescu, Principatele române la începutul secolului al 
XlX-lea, Buc., 1957, p. 77-79. 

(2) I. Bogdan, Documente moldoveneşti din secolele XV şi XVI, 
în arhivele Braşovului, în “Convorbiri literare” XXXIX, 1905, p. 841, 
doc. xrn. 

(3) V. Pîrvan crede că e vorba de o singură persoană: Berindei 
ar fi identic cu Petre Aron. V. Pîrvan, op. cit., p. 906. 

I. Dlugosz, op. cit., col. 418, dimpotrivă afirmă că erau două per¬ 
soane. Dece să ne închipuim că două nume înseamnă o singură per¬ 
soană, dacă ştim că atunci ideia imparţirii Moldovei nu prezenta ni¬ 
mic extraordinar? 

Alexandru cel Eun, Ilie şi Ştefan, Moldova chiar şi în realita¬ 
te a fost împărţită între ei. 

Descrierea războiului ungaro-moldovenesc, care a avut ca 
punct culminant bătălia dela Baia, o găsim la cronicarul po¬ 
lonez I. Dlugosz, la cronicarul unguresc Antonius Bonfinius 
şi mai ales într’o scrisoare către regele polonez Kasimir a 
voievodului însuşi Ştefan (1). 

După părerea lui I. Dlugosz, Matei s’a supărat că “Şte¬ 
fan se pusese sub ascultarea lui Kazimir, regele Poloniei şi, 
văzîndu-se acum izolat şi dispreţuit se hotărî să-l alunge pe 
Ştefan din domnie, să ridice pe tronul Moldovei pe un aşa 
numit Berendeanu care pretindea că se trage din familia dom¬ 
nitoare a Moldovei şi astfel să răpească Poloniei drepturile 
ce le avea asupra principatului Moldovei. 

După cum povestesc cronicele de mai sus, regele a adunat 
o armată puternică, compusă din oaste de ţară şi de merce¬ 
nari, cam de 40.000 de oameni şi luînd cu sine pe Berendea¬ 
nu, plecă din Ungaria pe la mijlociii lunii Octombrie (1467) 
Trecînd în Moldova, a ocupat oraşele Trotuş, Bacău, Roman, 
Neamţ, “arzînd toate oraşele acestea şi satele vecine, devas- 
tînd cu sabie şi foc toată ţara pe unde trecea, necruţînd nici 
vîrsta nici sexul nici condiţiunea oamenilor”. “Ştefan în curs 
de 40 de zile atacă incontinu din locurile ascunse pe unguri 
cu multă vehemenţă”. 

Ştefan cel Mare nu putea da bătălie în cîmp deschis, din 
cauza disproporţiei de forţe beligerante. Dar spre norocul dom¬ 
nitorului moldovean regele a hotărît să se aşeze în lăuntrul 
oraşului şi Cetăţii Baia, întărite cu palisada de lemn. 

Aflînd de la un captiv (ungur din Transilvania cu nume- 


(1) Dlugosz, ibidem. Traducerea lui Nic. Densuşieanu. Războaiele 
lui Ştefan cel Mare după istoricii poloni Dlugosz şi Cromer. Revista 
pentru istorie, arheologie şi filologie, voi. VIII, 1920, p. 173-174. 

Antonius Bonfinius, Istoria Pannonica ab origine gentis ad anum 
1495, Coloniae Agrippinae, 1690, decadis IV, liber 1, pg. 396, traducere 
de N. Orghidan, op. cit. p. 71-75. 

N. Iorga, La lettre dEienne le Grand, prince de Moldavie sur la 
bataille de Baia (1467) în “Revue historique de sud-est europeen, XI 
(1934), N 7-9, p. 249-253. P. P, Panaitescu, Ştiri veneţiene contempo¬ 
rane asupra bătăliei de la Baia, în “Revista istorică VIII (1922), N 
1-3, p. 47-50. 

A. Gonţa, Strategia lui Ştefan cel Mare în lupta dela Baia, în 
“Studii”, 1967, N 6, p. 1127-1144. 

le Sythotus) că 12.000 de moldoveni se pregătesc să atace 
oastea ungurească “pe nevăzute”, regele a prevenit pe toţi 
căpitanii de primejdia ce-i ameninţă şi a dat ordin ca toţi să 
pună mina pe arme şi să treacă la posturile din cetate. La toa¬ 
te drumurile care intrau în cetate, au fost plasate unităţi de 
gardă. Deasmenea au fost ocupate toate răspîntiile. 

In jurul casei regelui au fost aduşi 200 veterani pentru 
apărarea persoanei lui. 

F'orţele moldoveneşti au fost organizate în trei falange 
pătrate. Poziţia centrală a forţelor era condusă de însuşi Şte¬ 
fan Voievod, la dreapta lui se afla, probabil, Vlaicu, iar la 
stînga (la întretăierea drumurilor dinspre Bogota şi Bogdă- 
neşti) avea pilcul său, marele vornic Crasneş. 

In noaptea de 14 spre 15 decembrie oraşul a fost aprins de 
moldoveni din trei părţi şi focul a fost împrăştiat peste tot, 
încît s’a făcut lumină ca ziua. Atunci a început atacul mol¬ 
dovenesc întîi la intrări în oraş şi la răspîntii şi apoi direcţia 
lui principală a devenit cantonamentul regelui. 

Moldovenii au venit pe două cai. Aici s’a dat cea mai în¬ 
verşunată bătălie, în care au căzut oameni din ambele părţi. 
Ţinta moldovenilor era centrul, “deoarece, scrie Bonfinius, el 
odată capturat toate celelalte ar fi fost pierdute ca şi ceta¬ 
tea”. Regele a fost rănit de două săgeţi. O săgeată gotică (cu 
trei aripi de fier) l’a străpuns în spate, nu departe de coloana 
vertebrală. 

Copleşit de durerea rănii, lovit de moarte de duşman re¬ 
gele a hotărît să se întoarcă în Transilvania şi apoi în Unga¬ 
ria”, povesteşte cronicarul I. Dlugosz. 

El nu cunoaşte că a fost şi a treia falangă moldovenească 
a lui Crasneş, care însă a comis defecţiune fără a intra în lup¬ 
tă şi pentru aceasta a fost pedepsit de Ştefan cu moartea. 

Retragerea inamicului s’a făcut pe drumurile spre Bog- 
daneşti şi Bogota, tocmai în acea direcţie unde a avut loc 
defecţiunea. 

Insă “ajungînd la munţi, regele află drumul închis cu ar¬ 
bori tăiaţi. In astfel de situaţie disperată, el dete foc la care 
şi bagajele sale de război şi îngropă cincizeci de tunuri ca 
să nu cadă în mîinile inamicului, apoi fiecare a încercat să 
scape cu fuga... Au fost ucişi 10.000 de unguri. Ştefan şi oşti¬ 
rea sa “cîstigară o mare pradă de război, corturi, care şi tu- 

nuri”. Voievodul Transilvaniei “Ion de Darosz... cu întreaga 
lui suită, cam de vreo 4.000 de luptători, au fost ucişi pînă 
la cel din urmă”. 

Lupta a durat 4 ore, regele Matei pe targă se afla în mare 
pericol de a cădea prizonier, dacă nu l’ar fi scăpat un moldo¬ 
vean, pe care apoi Ştefan, aflînd trădarea, l’a decapitat. 

Cronicarul polon atinge printrealtele şi chestiunea rapor¬ 
turilor dintre Ştefan şi boierii lui. El afirmă că Ştefan “se 
temea de necredinţa alor săi duşmani ai domniei, din cauza 
severităţii lui”. 

Ceea ce nu spune I. Dlugosz îşi găseşte oarecum confir¬ 
mare şi în cronica moldo-germană, unde se dau unele amă¬ 
nunte, pe care nu le găsim într’o altă cronică internă (1). 

“Atunci, se spune în această cronică, a fost nimerit chiar 
craiul cu două săgeţi... Dacă lui Ştefan Vodă i’ar fi fost cre¬ 
dincios Isaia, marele său vornic (2), şi ar fi alergat acolo, 
unde i se poruncise, atuci n’ar fi scăpat nici un picior (de 
ungur), Pentru aceea a trebuit să-i cadă capul lui şi altora 
mulţi.” 

“In ziua de 15 decembrie, într’o miercuri, se împrăştie 
oastea lui Ştefan Vodă, aşa încît şi ungurii omorîră pe mulţi 
dintre moldoveni şi domnul însuşi a fost fugărit calare cu doi 
feciori şi căzu în mîinile duşmanului; se răscumpărară însă 
Ştefan, căci se tălmăci cum putu şi scăpă de ei” (3). 

“Chiar atunci intrară şi tătarii în ţară şi oastea se strînse 
din nou în jurul lui Vodă, încît puse pe picioare o mare ar¬ 
mată, aceasta ajunse pînă la urechile lui Matiaş Craiul şi 
porni cu puţină pradă să iasă din ţară.” 

După terminarea urmăririi ungurilor Ştefan a pornit la 
marginea de est a ţării, să lupte contra tătarilor şi i’a izgo¬ 
nit din ţară. 

Amănunte la chestiunea cum s’a desfăşurat bătălia mare 
de la Baia (1467) ne da cel mai preţios izvor istoric, anume 
scrisoarea lui Ştefan cel Mare sub denumirea de “misiva no- 
vitatum”, adresată regelui Poloniei la 1 ianuarie 1468 cu ex- 


(1) Cronica lui Ştefan cel Mare, Versiunea lui Schădel, ed. I. C. 
Chiţimia, 1942, p. 38-39 şi 60-61. 

(2) Cronica dă numele greşit: atunci marele vornic, comandant 
al oştirii, a fost Crasnes şi nu Isaia. 

(3) Aceasta înseamnă că domnul vorbea unguresţe. 

plicaţii asupra invaziei maghiare. In extrase scrisoarea a 
fost publicată în Polonia de A. Prohaska încă în 1913, dar în 
întregime a fost prezentată de P. P. Panaitescu în 1934 şi 
republicată de N. Iorga în acelaşi an. 

Scrisoarea se adresează “gloriosului şi venerabilului” din 
mila lui Dumnezeu rege al Polonei, etc., din partea “Servi¬ 
torului” măriei sale şi prietenului Ştefan Voievod, dar tot din 
mila lui Dumnezeu domn al “Ţării Moldovei”. 

Din scrisoare se vede că regele Matei a venit cu o mare 
putere, năvălind în Trotuş. Oastea moldovenească l’a întîmpi- 
nat în apropiere de plaiuri şi a luptat împotriva invadatori¬ 
lor. Maghiarii au ars Trotuşul, Băcănii şi Românul. 

Lupta între beligeranţi s’a dat zi şi noapte, fără încetare 
patruzeci de zile. Ungurii au înaintat spre Baia şi Neamţ re¬ 
giunea care aduce folos ţării şi din veniturile căreia se plătea 
tribut turcilor. Ajungînd la Baia, duşmanii au început să 
ridice o cetate, (ceea ce arată că ei vroiau să facă aici o bază 
de operaţiuni pentru a cuceri capitala şi restul ţării). 

Oastea moldovenească era aşezată la o milă mai sus între 
rîurile Moldova şi Şomuz. In ziua de 15 decembie s’a dat or¬ 
din de către voievod ca “toţi călăreţii şi întreaga oaste” să des- 
calece şi să atace pe duşman. S’a dat lupta piept la piept de 
seară şi pînă în zori. “Norocul a fost de partea noastra”, scrie 
Ştefan. Astfel au căzut multe capete ale demnitarilor ungu¬ 
ri, ale căpitanilor oştirii. însuşi regele Matei a căpătat trei 
răni mortale (Aşa credea atunci autorul). Oastea duşmană a 
fost tăiată cu sabie, numărul morţilor unguri este de 7.000. 
Regele bolnav a fost pus pe targă, precum şi alţi domni de 
asemenea şi restul oastei ungureşti a fugit spre munţi, lă- 
sînd la voia soartei carele, corturile, diferite bombarde, ma¬ 
şini, tunuri mari şi mici. întreg oraşul Baia a fost ars. 

Din aceşte povestiri extragem următoarele constatări: 1) 
neexecutarea poruncilor domnului de către marele vornic 
(Crasneş) 2) împrăştierea oastei moldoveneşti, probabil a fa¬ 
langei comandate de acesta şi 3) năvălirea tătarilor. 

Povestirea cronicarului unguresc Antonius Bonfinius se 
deosebeşte de cea a lui I. Dlugosz, mai ales în ce privesţe lup¬ 
ta de la Baia şi rezultatul general el războiului. 

Cronicarul ungur ca de altfel după cum vom vedea mai jos 
şi însuşi regele Matei, îl socoteşte pe Ştefan supus al Ungariei, 

“care trebuia să plătească toate dările şi să împlinească toate 
poruncile, dar el scos din minţi crunt din fire, însă zelos şi 
straşnic în război, nu voia să asculte cu niciun chip. “Ba şi 
mai mult: “înţeţea răscoalele din Transilvania cu gîndul ca, 
tulburînd liniştea de acolo, să se poată bucura de libertate”. 
Regele vroia să readucă pe răzvrătitul valah la ascultare”. 

După această explicare a cauzelor răzbiului, cronicarul po¬ 
vesteşte apoi cum a fost luat oraşul Roman, ale cărui ziduri 
eraiu din lemn şi întărite cu valuri şi gropi. 

începu un mare măcel... Nimic nu părea mai îngrozitor... 
La cartierul regelui moldovenii au dat peste veterani înar¬ 
maţi... Mulţi moldoveni au căzut acolo... Moldovenii, respin¬ 
şi din toate părţile în cele din urmă întoarseră spatele... Abia 
4.000 scăpară... Regele... îndeplini în noaptea aceea datoria 
celui mai bun soldat şi domnitor... Luptînd în tot locul cu cea 
mai mare vitejie, s’a scăpat pe sine şi a scăpat şi armata. 
C5nd s’a luminat de ziuă s’au găsit 7.000 de valahi morţi, un¬ 
guri 1.200, ceilalţi în cea mai mare parte răniţi.-.. Regele a fost 
rănit cu o săgeată getică, din cauza căreia patru ani de zile 
el a dus’o în grele suferinţe”. 

Cronicarul caracterizează această luptă ca dată “mai mult 
pentru viaţă, decit pentru cinste ”. 

Se pune întrebarea de ce, obţinînd victorie, ungurii s’au 
retras? A. Bonfinius explică aceasta prin faptul că regele “a 
fost îngreuiat de rană” şi de aceea s’a hotărît să treacă întîi 
în Transilvania şi apoi în Ungaria. In ziua de crăciun era la 
Braşov. Acolo “pedepsi pe cei ce s’au răzvrătit împotriva lui 
foarte crunt”. 

A. Benfinius mai afirmă să regele, aflîndu-se încă în Tran¬ 
silvania, ar fi primit din partea lui Ştefan o scrisoare “rugă¬ 
toare”, în care “mărturisea sincer îndrăzneala şi cutezanţa 
sa de a ridica armele împotriva Maestăţii regeşti, care are 
atîta putere”. Cerea ca să i se treacă totul cu vederea. “Regele 
ca să nu se arate fără milă îl făcu să nădăjduiască că’l va ier¬ 
ta. Cerea totodată ascultare cuvenită şi legiuită”. Iar dacă 
nu, va face “un război ne mai auzit de sîngeros”. 

Făcînd abstracţie de caracterul general al povestirii, favo¬ 
rabil ungurilor, provoacă nedumerire mai ales două afirma¬ 
ţii ale cronicarului. 

Prima, explicaţia retragerii este absolut insuficientă. Re- 

ferirea la rană nu suportă critică. Regele avea comandanţi şi, 
dacă în lupta de la Baia regele ar fi biruit, el ar fi putut să 
oblige pe comandanţii săi să continue succesul obţinut prin 
urmărirea moldovenilor şi să aşeze în scaunul Moldovei pe 
Petru Aron, deoarece celălalt pretendent a căzut pe cîmpul de 
luptă. In loc de aceasta el a dat porunca de retragere, ceeace 
aruncă un mare dubiu asupra întregei povestiri, dînd de bă¬ 
nuit că de fapt a avut loc înfrîngerea ungurilor. 

In al doilea rînd provoacă îndoieli povestirea cu privire 
la scrisoarea lui Ştefan. 

Admitem că o asemenea scrisoare a existat, insă conţinu¬ 
tul ei cu siguranţă e redat în culori potrivite cu teza principa¬ 
lă a cronicarului: izbînda regelui. E greu de admis ca domnul 
să se fi pocăit, ceea ce nu corespunde cu caracterul şi obiceiu¬ 
rile domnului şi că regele s’ar fi arătat gata să’l ierte pe 
Ştefan. 

Un istoric mai obiectiv E. Sayous scrie, bazîndu-se pe 
Pray, că Matei Corvin a vrut să pedepsească pe Ştefan cel 
Mare, care susţinea pe rebelii (din Transilvania) şi ţinea în 
nesiguranţă hotarele, dar, după ce a trecut defileurile primej¬ 
dioase, a fost rănit şi abia n’a pierit cu armata sa (1). 

Nu găsim nici o deosebire de fond în privinţa faptelor în¬ 
tre această caracteristică generală a războiului din 1467 şi 
concluziile la care ajunge I. Dlugosz, care scrie sub an 1468 
“Regele Matiaş al Ungariei, suferind o foarte mare înfrîngere 
din partea lui Ştefan în ţara Moldovei, pe care voise s’o tragă 
de sub stăpînirea regelui Kazimir şi să încerce să o supună 
sie’şi, scăpă cu fuga în regatul său, fără ca să-şi fi împlinit 
planurile” (2). 

Războiul ungaro-moldovenesc a stîrnit proteste în Polonia, 
al cărei rege era socotit suzeran al lui Ştefan. La 16 martie 
1468 prelaţii şi baronii polonezi au adresat regelui Matei un 
protest împotriva războiului,, şi recomandau ca chestiunile 
litigioase să fie rezolvate pe calea arbitrajului şi nu a răz¬ 
boiului. 


(1) Edouard Sayouns. Histoire g6n6rale des Hongrois, Paris, f. a., 
voi. I, p. 447. 

(2) I. Dlugosz, op. cit., C. 437, traducere la N. Orghidan, op. 
cit., p. 12. 

In răspunsul său Matei neagă orice instigare, iar vina pen¬ 
tru război o pune pe seama lui Ştefan care favoriza pe răscu¬ 
laţii ardeleni, lua prizonieri şi pradă. Matei îl socoteşte ca 
vasalul său “şi dacă, spune Matei, şi faţă de voi se linguşeşte, 
tot sub acest niume, aşa e felul lui, căci şi turcilor şi tătarilor 
tot aşa se recomandă, evident că între atîţea stăpîni perfidia 
lui să rămînă multă vreme nepedepsită”. 

Din răspuns se vede şi pe ce se bazează regele, afirmînd 
că Ştefan e vasalul lui. “Voievozii moldoveni... au servit re¬ 
gilor unguri şi provincia aceasta n’a avut nici un stăpînitor 
neaprobat sau netrimis de aici, iar părintele nostim, care nu 
era decît guvernator, a pus acolo mai mulţi voievozi succesiv 
după plac şi fără opunerea cuiva” (1). 

Matei Corvin pretindea închinarea lui Ştefan Voievod pe 
baza trecutului Moldovei. Moldova care l’a început după în¬ 
temeiere era o marcă a coroanei ungare, treptat s’a eliberat 
de dependenţa ungară şi s’a apropiat de Polonia. 

Dar în preajma venirii lui Ştefan Voievod la cîrma Moldo¬ 
vei, influenţa ungară în Moldova a fost restabilită (2). Petru, 
fiul lui Alexandru cel Bun, era căsătorit cu sora lui Ioan de 
Huniad şi susţinea cu Ungaria raporturi de prietenie. In 1449 
Bogdan, tatăl lui Ştefan Voievod, a alungat pe domn, pus 
de polonezi, şi la 11 februarie 1450 s’a închinat Ungariei, faţă 
de care s’a obligat a nu recuceri Chilia stăpînită de unguri. 
Alexandrei Vodă s’a închinat şi el ungurilor la 16 februarie 
1453, dar la 23 septembrie acelaşi an a promis închinare re¬ 
gelui Poloniei. Petru Aron, închinat polonilor, era gata să se 
închine şi ungurilor, dar a fost împiedicat să facă aceasta de 
Ştefan Voievod, care i-a ocupat locul. 

La 28 iulie 1468 Ştefan făgăduieşte regelui polonez în faţa 
a doi trimişi ai lui că nu se va supune nici unui alt suzeran 
şi-l va ajuta în caz de trebuinţă, că va fi prieten prietenilor şi 
duşman duşmanilor regelui, că-i va presta omagiul de fideli¬ 
tate şi în schimb primeşte promisiunea de a fi ajutat împo- 


(1) V. Pîrvan, op. cit., p. 907; I. Ursu, Ştefan cel Mare, 1925, p. 57. 

(2) V. Pîrvan. Relaţiile lui Ştefan cel Mare cu Ungaria, în “Con¬ 
vorbiri Literare”, XXXIX, 1905, p. 871-875. 

V. Pîrvan, Alexandrei Vodă şi Bogdan Vodă, 1904, p. 43-44, 118. 

I. Bogdan, Cinci documente moldoveneşti înainte de Ştefan cel 
Mare, voi. II, 1932, p. 691-692, 749-752, 755-758, 762-764. 

— 190 — 


www.dacoromanica.ro 



triva turcilor, tătarilor şi ungurilor, fie prin intervenţie di¬ 
plomatică, fie prin putere armată (1). 

Regele Kazimir sperase că Ştefan va veni în Galiţia, unde 
îl aştepta să-i depună jurămîntul personal, dar au trecut 40 
de zile şi Ştefan n’a venit. Pretextul a fost acela că în absenţa 
lui din ţară “să nu o ocupe turcii, ungurii sau muntenii”. Mo¬ 
tivul adevărat a fost lipsa de încredere în rege, deoarece Şte¬ 
fan a fost înştiinţat în secret de un consilier al regelui că în 
cazul venirii va fi aruncat în închisoare (2). 

După victoria asupra ungurilor Ştefan Voievod a pîndit 
momentul oportun pentru a se răzbuna. Acest moment s’a 
ivit în 1469, cînd regele Matei a fost ocupat la “Wratislava” 
(Breslau) cu războiul împotriva lui Podiebrad. Ştefan a năvă¬ 
lit în Transilvania cu 1.800 de călăreţi şi cu mare rapiditate, 
ca şi cum ar fi o furtună (după expresia lui I. Dlugosz, “rapido 
cursu quasi quaedam tempestas” a ars şi a prădat cu multe 
cruzimi (3). 

In acelaşi an Ştefan cel Mare a mai organizat şi o altă 
incursine în‘Transilvania, punînd în frutea ei pe Filip Pop, 
După precizarea Iui A. Gonţa, obiectivul acestei incursioni 
nu era secuimea Transilvaniei, ci Bistriţa, Rodna şi Maramu¬ 
reşul. Oastea acestuia a pătruns prin două coloane, una prin 
pasul Bîrgăului şi alta prin Cîrlibaba şi a prădat satele Dra- 
gomireşti, Guhea, Strîmtura, Vanceşti (Anceşti), Sighetul, Sa- 
rasăul Stînele din munţi Săpînta, oraşele Hosszumezo, Vlac, 
Teclu şi Husst de peste Tisa. A bătut pa rînd două oşti adver¬ 
se şi s’a întors cu prada (4). 


(1) I. Bogdan, op. cit., p. 300-304. 

(2) V. şi I. Minea. Informaţiile romîneşti ale cronicii lui Ian 
Dlugosz, Iaşi, 1926, p. 49. 

(3) I. Dlugosz. Historiae Polonicae, t. II, c. 445, “Rapido cursu 
quasi quaedam tempestas, singula caede et igni vastans, plura crude- 
lia egit, et onustus praeda rediit”. 

V. Pîrvan, Relaţiile lui Ştefan cel Mare cu Ungaria, în “Convor¬ 
biri Literare, anul XXXIX, 1905, p. 909, pune expediţia greşit în vara 
anului 1468, după aprilie-mai 1468, cînd cade răspunsul regelui Matei 
către nobilii polonezi I. Ursu. Ştefan cel Mare, Bucureşti, 1925, p. 66, 
dînd crezare lui I. Dlugosz, precizează că expediţia a avut loc “prin 
iunie 1469”, ceea ce pare verosimil. 

(4) A. Gonţa, op. cit., p. 1172. 

Ştefan Voievod a reuşit să’l prindă pe Petre Aron în cursă 
şi să’l decapiteze, în urma unui şiretlic. 

După indicaţia domnului, boierii din Sfatul domnesc Stan- 
ciu, Vlaicul, Goian, Isaia, Toma logofătul ş. a. au trimis la 
Petre Aron în Transilvania pe diacul Ilie Stravici să-l convin¬ 
gă că boierimea este nemulţumita de domnitor din cauza 
severităţii lui şi că e timpul potrivit pentru ca Petru Aron să 
vină în ţară, cu scopul de a ocupa tronul. Petre Aron l’a cre¬ 
zut şi a venit în ţară cu puţini oameni. A fost prins de Şte¬ 
fan Voievod, care i-a tăiat capul la Orbie (1) şi astfel a răzbu¬ 
nat uciderea tatălui său. 


(1) Bogdan, Documentele lui Ştefan cel Mare, v. II, p. 299 I. 
Bogdan, Cronicile Slavo-române, p. 44, 49, 56, 61, 70 A. Gonţa, op. 
cit., p. 1141. 

Cetatea Orheiul Vechiu 
Cotul râului Răut în interiorul Ceţăţii. 
(Colecţia Corn. Mon. Istorice secţia Basarabiei.) 


www.dacoromanica.ro 



CAPITOLUL 13 
PERIOADA A II-A 


INFRINGEREA TĂTARILOR (1470) 

ONFORM cu isvoarele interne române, la 7 mar¬ 
tie 1470 s’a produs o năvălire în Moldova a 
tătarilor Hoardei Mari de pe Volga I. Dlugosz 
o referă la 1469 (1), legînd’o de incursiunea 
tătarilor în Polonia, dată pe care o acceptă I. 
Minea (2) şi N. Iorga (3), iar I. Ursu crede că 
năvălirile tătarilor au avut loc, probabil, şi în 
1469 şi în 1470 (4). Noi rămînem la data, pe 
care ne-o dau cronicile interne române. 

In cronica moldo-polonă se povesteşte că 
“în anul 6978 (1470), august în 20, venit’au o mare oaste tă- 
tărască în ţara Moldovei şi s’au bătut cu Ştefan Voievod la 
dumbrava de la Lipinţi pe Nistru şi i’au biruit şi le’au luat 
toată prada. Tătarii se întorceau atunci din Podolia, unde le 
tăiaseră calea moldovenii. După aceasta au sfinţit mănăstirea 
de la Putna, mulţumind domnului Dumnezeu pentru izbînda 
prin însuşi mitropolitul Teoctist şi episcopul Tarasie” (5). 


(1) I. Dlugosz, op. cit., p. 450 (cu data de 1469); M. Croner, cu 
data de 1468, p. 403. 

(2) I. Minea, Informaţiile româneşti ale cronicii lui Ion Dlugosz, 
Iaşi, 1926, p. 49-50. 

(3) N. Iorga, Istoria românilor, voi. IV, p. 153. 

(4) I. Ursu, Ştefan cel Mare, 1925, p. 67. 

(5) I. Bogdan, Vechile cronici, p. 225. 

Cronica de la Putna redă mai amănunţit, Sfinţirea mănăs¬ 
tirii Putna ară tind că chiar Teoctist şi episcopul Tarasie au 
avut alături un număr de 64 de inşi că sfinţirea a avut loc 
la 3 septembrie sub arhimandritul Iosaf (1). 

La Grigore Ureche nu găsim nimic nou (2). 

Aceşti tătari aparţineau Hoardei de Aur, concurentă Hoar¬ 
dei tătarilor din Crimeea şi condusă de marele han Mamai 
(polonezii îl denumesc Mamac, Manyac). Ciambururile erau 
conduse de fiul acestuia Eminec. In luptă cu tătarii moldo¬ 
venii au prins mulţi din ei, printre alţii şi pe fiul hanului, 
Eminec. 

I. Dlugosz înşiră o poveste despre atitudinea do mn ului 
faţă de prizonieri (3), despre care N. lor ga menţionează că 
ea “trebuie să fie luată “cu socoteală”, deşi “pornirile dom¬ 
nului Moldovei erau iuţi şi nemilostive” (4), Cronicarul polo¬ 
nez spune că hanul a trimis la Ştefan 100 de soli, care au ce¬ 
rut cu insistenţă sa i se dea fiului hanului libertate. Insă 
Ştefan “ingentis spiritus vir”, iritat de obrăznicia lor, a dat 
porunca ca fiul în văzul solilor să fie tăiat în patru bucăţi, 
iar solii să fie ucişi în afară de unul care cu urechile tăiate a 
fost trimis la han pentru a-i povesti cele întîmplate. 

In realitate fiul hanului Eminec n’a fost tăiat în bucăţi, 
după cum povesteşte I. Dlugosz, ci luat prizonier şi închis 
în cetatea Albă, de unde a putut fugi abia în 1473 (5). 

Martin Cromer adaogă cu privire la năvălirea tătarilor 
în Moldova următoarele amănunte: tătarii de pe Volga au 
trecut Niprul pentru a prăda Lituania, Podolia şi Moldova. 
In Moldova ei au fost bătuţi de trei ori, Cea mai importantă 
şi decisivă bătălie s'a dat lîngă Lipinţi (Lipnic), în apropiere 
de Soroca, cînd însuşi fiul hanului a căzut prizonier (6). 

Pentru a preîntâmpina în viitor incursiunile tătare, a 
fost ridicată cetatea Orhei în apropiere de Nistru. 

D. Urzică a cercetat la faţa locului localitatea unde s’a dat 


(D Cronica de la Putna, ed. I. Vlădescu, p. Ii8-n9. 

(2) Grigore Ureche, op. cit., p. 95. 

(3) I. Dlugosz, Historiae Polonicae, liber III, t. II c. 450. 

(4) N. Iorga, Istoria românilor, voi. IV, p. 154. 

(5) N. Iorga, Acte şi fragmente, III, p. 50-51. 

(6) M. Cromer, Polonia sivae de origine et rerum gestis Polono- 
rum, 1589, p. 403. 

bătălia. Autorul arată că denumirea Lipnic, Lipinţi derivă de 
la cuvîntul slavon “lipneac”, care înseamnă pădure de tei 
(teius) (1). Vechea dumbravă era o prelungire spre nord’vestul 
ţinutului Sorocii a vechilor codri de stejar, arătaţi pe harta 
lui Dimitrie Cantemir. Conform ou tradiţia locala teişul se 
afla în trecut în văgăuna hîrtopului din vatră şi sub cimiti¬ 
rul actualului sat Lipnic. Dumbrava teişului era situată la 
o depărtare de 5 km. miază’zi de locul actualului sat Lipnic 
şi de circa 8 km. de apa Nistrului. 

In vechiul sat Lipnic îşi avusese curţile boierul Vîlcea a lui 
Alexandru cel Bun. In actualul sat, care se află la o distanţă 
de 5 km. de vechea selişte şi fostă dumbravă, n’au fost curţi 
de boieri. 

Calea presupusă a incursiunii tătarilor ar fi fost de la Du- 
bosari, unde s’a trecut Nistrul, de-a lungul Răutului şi apoi 
pe valea şi culmile Cuboltei pînă la locul, unde ei au fost sdro- 
biţi de moldoveni. 

Intrucît tătarii veneau din Podolia, după ce, au jefuit-o 
am putea admite ca verosimilă o cale mai scurtă, deadreptul 
prin Soroca. 

Se pune întrebarea: de ce au năvălit în Moldova tătarii 
Hoardei Mari de pe Volga şi nu tătarii din Crimeea care erau 
mai aproape de Moldova? Răspunsul se află în raporturile 
dintre hanul Menglî-Gherai din Crimeia şi hanul Ahmed con¬ 
ducătorul Hoardei Mari (2). 

Menglî-Gherai întreţinea legături comerciale intense cu 
colonia genoveză Cafa. Dar bogăţia acestui oraş îl atrăgea 
şi pe Ahmed. Acesta a reuşit să pună mîna pe Cafa, dar oda¬ 
tă cu aceasta să-l bage în închioare pe Menglî-Gherai. Hanul 
Crimeii şi-a putut recăpăta puterea mult mai tîrziu cu ajuto¬ 
rul turcilor. Prin urmare, în 1470 Ahmed era stăpînul stepe¬ 
lor de lîngă Crimeia. 

2. ACŢIUNEA CONTRA ŢĂRII ROMANEŞTI 

In 1470 Ştefan Voievod începe o serie de expediţii în 

(1) Dimitrie Urzică, Bătălia din Dumbrava de le Lipniţi, Iaşi, 1937, 
p. 17-24 şi 28. 

(2) B. D. Grecov şi A. 1. Iacubovski, (Hoarda de aur), Moscova, 
1950, p. 422-427. 

Ţara Românească pentru a asigura pe tronul acestei ţări un 
domn binevoitor moldovenilor. 

La 27 februarie 1470 el face incursiune în Ţara Româneas¬ 
că, ia Brăila, Cetatea de Floci, Ialomiţa. Ca răspuns la aceas¬ 
tă incursiune Radu cel Frumos pătrunde în ţara de jos a Mol¬ 
dovei. La Soci la 7 martie 1471, se dă o bătălie în care Ştefan 
îl învinge pe Radu (1). 

Se pune o întrebare firească cum se împăca această ac¬ 
ţiune cu înrudirea moldovenilor cu muntenii? Stă în afară 
de îndoială faptul că încă înainte de epoca lui Ştefan Voievod 
se cunoştea în Moldova perfect de bine înrudirea moldoveni¬ 
lor cu muntenii. 

Astfel, de exemplu, o relaţie anonimă din 1435 despre or¬ 
ganizarea bisericii răsăritene vorbeşte de două Valahii : “Duas 
Balachias... quae douo regna simt et domini duo (2). 

In 1445 Ianou de Hunedoara se plîngea în privinţa domni¬ 
lor din ambele Valahii (“utriusque Valachiae)” (3). 

Cronicarul bizantin Chalcocondylas vorbeşte de poporul 
Daciei care este împărţit în două principate cu legi şi obiceiu¬ 
ri asemănătoare (4). , 

In acelaşi spirit se exprimă în 1479 umanistul Felix Pe- 
tancius (5). 

Ştefan Voievod era conştient de înrudirea etnică a moldo¬ 
venilor ou muntenii. In cuvîntarea lui Ion Ţamblac în faţa 
dogelui din Veneţia din 8 mai 1478, care de fapt este o expu¬ 
nere proprie a lui Ştefan, se spune că Moldova a fost atacată 
nu numai de turci şi de tătari, ci şi de cealaltă ţară româ¬ 
neasca (l’altra Vlachia). După cum cu dreptate menţionează 


(1) Gr. Ureche, op. cit., 96, Cronica germană, p. 61-62. 
Localitatea Soci din Ţara Românească este indentificată de C. C. 

Giureescu. Se află în fostul ţinut al Rîmnicului Sărat la hotarul ce 
despărţea ambele principate, între rîul Putna şi un afluent mic al 
Şiretului. In. sec. al XV-lea această aşsezare era oraş. C. C. Giurescu, 
Despre lupta de la Soci, in “Studii şi materiale de istorie medie”, 
1960, vo. IV, p. 423-430. 

(2) V. şi M. Costăchescu, Arderea tîrgului Floco şi a Ialomiţei în 
1470, Iaşi 1935. 

(3) E. Hurmuzaki, Documente, voi. I, 2, p. 715. 

(4) Popa Lisseanu, Dacii in autorii greci şi bizantini, p. 170. 

(5) N. Iorga, Acte şi fragmente, voi. III, p. 62. 

I. Bogdan, această expresie prezintă o dovadă că în secolul 
al XV-lea exista conştiinţa originii comune a moldovenilor cu 
muntenii (1). 

In afară de aceasta, cronica slavo-omoldovenească din cu¬ 
prinsul letopisei ruse Voskresenski conţine o naraţiune des¬ 
pre originea Românilor vechi de la doi fraţi Roman şi Vlaha- 
ta, persoane mitice, menite să explice originea comună a mun¬ 
tenilor şi moldovenilor. După toate probabilităţile, motivate 
de noi, cronica aceasta a fost alcătuită la curtea din Suceava 
aproximativ în 1481-1482 (2). 

Cînd mai tîrziu la Grigorie Ureche găsim afirmaţii că 
“românii, cîţi se află locuitori în Ţara ungurească şi la Ardeal 
şi la Maramureş, de la un loc sînt cu moldovenii şi toţi de la 
Rîm se trag” (3), putem fi siguri că cronicarul putea să cu¬ 
noască aceasta din izvoarele interne, provenite încă din se¬ 
colul al XV-lea şi nu e nevoie să bănuim o sursă externa mai 
tîrzie, ca de exemplu, Gerard Mercator (4). 

Prin urmare, fiind cunoscută pe timpul lui Ştefan Voievod 
ideea înrudirii moldovenilor cu muntenii, cum se explică duş¬ 
mănia între acest domnitor şi domnitorii Ţării Româneşti? 
Explicaţia se află în problema, pe care a urmărit-o Ştefan 
Voievod în acţiunile sale de politică externă. El şi-a pus de 
scop să aibă pe tronul Ţării Româneşti un prieten devotat 
sau să aducă aceasta ţară la alianţă contra turcilor, să o aso¬ 
cieze la o acţiune comună împotriva lor (5). 

S’ar părea, dat fiind insuccesul final al acestei politici, 
că Ştefan Voievod l’ar fi putut evita, neangajăndu-se în acţiuni 
contra ţării române vecine. Ar fi greşit să judecăm astfel. Nu 
trebuie să uităm că Moldova lui Ştefan făcea parte din siste¬ 
mul feudal de relaţii între state şi că, făcînd chiar abstrac¬ 


ţi) I. Bogdan. Documentele lui Ştefan cel Mare, voi. II, p. 348, 
nota 3. 

(2) A. V. Boldur. Cronica slavo-moldovenească din cuprinsul le¬ 
topisei ruse Voskresenki, în “Studii”, 1963, nr. 5, p. 1111. 

(3) Gr. Ureche, Letpiseţul, ed P. P. Panaitescu, p. 67. 

(4) Op. cit., introducere, p. 41 (părerea Iul P. P. Panaitescu). 

(5) Pentru luptele împotriva Munteniei I. Ursu arată motivul că 
“Emanciparea Moldovei de tribut era imposibilă fără de eliberarea 
Munteniei de jugul turcesc”. Ne am putea imagina şi sistemul ca 
una din ţările române să fie liberă de tribut, iar cealaltă să-l plă¬ 
tească şi să fie chiar subjugată. I Ursu, Ştefan cel Mare, 1925, p. 66. 

ţie de turci, el nu putea fi sigur că Muntenia nu’l va ataca 
din simplul motiv de pradă şi că pe de altă parte nu va ins¬ 
tiga împotriva lui pe tătari. Ataca nu numai Ştefan Vodă, ci 
şi domnul muntean (Radu în 1471). 

Deseori s’a arătat că turcii se aflau foarte aproape de gra¬ 
niţa munteană, la Giurgiu, şi oricînd puteau interveni uşor 
în caz de nevoie împotriva muntenilor, şi tocmai prin aceas¬ 
ta se explică că toţi, absolut toţi domnitorii munteni, puşi 
în scaunul Munteniei de Ştefan Voievod, treceau curînd sub 
ascultarea turcilor. 

Această acţiune antimunteană şi-a arătat mai târziu rever¬ 
sul ei, fiind generatoare de războaie din partea turcilor îm¬ 
potriva Moldovei. Orice război sau incursiune moldovenească 
în Ţara Românească provoca nemulţumire la Poarta Otomană 
şi îi irita pe turci. 

In 1471 regele Kazimir, avînd nevoie de ajutor din partea 
vasalului său Ştefan în lupta lui pentru coroana Boemiei, ce¬ 
rea 1.000 de călăreţi moldoveni, sub comanda fiului domnului 
Alexandru, însă Ştefan a refuzat acest ajutor sub pretext că 
mereu trebuie să fie în stare să răspundă la atacurile tătari¬ 
lor, muntenilor, secuilor, ungurilor (1). 

La 31 martie 1472 între Ungaria şi Polonia se încheie un 
armistiţiu pe timp de doi ani (2). Regele Matei cere mîna fii¬ 
cei regelui Kazimir, Hedviga şi ca zestre — vasalitatea Mol¬ 
dovei. Vasalitatea deci era mult preţuită. 

E de remarcat că după decapitarea lui Petru Aron, Ştefan 
a stabilit relaţii de prietenie ou ardelenii, incit cronicarul po¬ 
lonez I. Dlugosz avea impresia că “ţara secuilor a fost sustra¬ 
să de Ştefan de la regele Ungariei şi redusă sub stăpînirea 
sa” (3). 

Ca şi în trecut Ştefan întreţinea legături strînse cu Ardea¬ 
lul şi prin aceasta se explică că a dat în 1472 privilegiul co¬ 
mercial braşovenilor, căpătînd în 1473 pe bază de reciproci¬ 
tate libertatea de comerţ a moldovenilor în Ardeal (4). Se în- 


(1) I. Bogdan, op. cit., voi. II, p. 311-313. V. şi V. Pîrvan, op. cit., 
p. 913 şi I. Ursu, Ştefan cel Mare şi turcii, 1914, p. 39. 

(2) I. Dlugosz, op. cit., p. 496. Fessler-Klein, voi. in, p. 103-104. 
V. şi I. Ursu, Ştefan cel Mare şi turcii, p. 40. 

(3) I. Dlugosz, op. c. c. 496. 

(4) I. Bogdan, V. II, p. 315-316. 

trezărea în viitorul apropiat schimbarea radicală în bine a 
politicii externe moldoveneşti fată de Ungaria în general. 

Tot în 1472 Ştefan Voievod a primit pe solul lui Uzun- 
Hassan, Isac- bei, rebelul din Asia Mică împotriva Turciei, 
care îl încuraja să lupte împotriva turcilor. Acest sol l’a vizi¬ 
tat şi pe regele Matei în acelaşi scop (1). 

Deocamdată însă Ştefan Voievod urmărea crearea între 
Moldova şi Turcia a unui stat asociat. El plănuia să aşeze în 
scaunul Munteniei pe Laiota Basarab. La 18-20 noiembrie 
1473 la Cursul Apei undeva intre Rîmnicul-Sărat şi Bucureşti 
a avut loc un război între Ştefan şi Radu cel Frumos. Acesta 
din (urmă a fost nevoit să fugă în capitala ţării sale, la ceta¬ 
tea Dîmboviţa (2). La 23 noiembrie Ştefan a împresurat-o şi 
Radu a fost nevoit să fugă noaptea, lăsînd în voia soartei tot 
avutul său, pe soţia sa şi pe fiica sa. 

Izbînda a fost anunţată regelui polonez prin Ştefan Tur- 
cuieţ şi alţi boieri moldoveni, care au adus în dar Poloniei 28 
steaguri luate de la munteni. Dar curînd după aceasta un alt 
sol moldovenesc trebuia să aducă la cunoştinţa regelui polo¬ 
nez că Radii a venit cu ajutor din partea turcilor (15.000 de 
ostaşi) şi şi-a restabilit domnia. Laiota a fugit în Moldova. 

Turcii veniţi în ajutor, au ajuns pînă la Eîrlad. 

Ştefah Voievod cerea regelui polonez ajutor. Deşi Polonia 
se pregătea pentru război împotriva Ungariei, totuşi regele 
a dat ordin oastei din Podolia să’l ajute pe domnitorii! moldo¬ 
vean. Totodată a intreprins paşi spre împăcarea lui Ştefan cu 
Radu. Ştefan însă nu dorea pacea (3). Turcii s’au retras din 
Bîrlad în Muntenia şi, sub protecţia turcească, Radu domnea 
în 1474 în Ţara Românească. 

In martie 1474 Ştefan a continuat lupta împotriva lui 
Radu, iar la 1 octombrie al acestui an a reuşit să cucerească 
cetatea Teleajen (4). 


(1) I. Ursu, Ştefan cel Mare şi turcii, p. 45. 

(2) Cronica de la Bistriţa, p. 120. 

(3) I. Dlugosz, op. cit., c. 508. 

(4) Cronica moldo-germană, p. 64 şi 65. 

Cronica de la Bistriţa, p. 

C. A. Stoide subliniază că Radu cel Frumos a avut să înfrunte cel 
puţin patru atacuri, venite din partea lui Basarab Laiota ajutat de 
Ştefan (în noiembrie 1473, martie şi octombrie 1474 şi după lupta de 
la Vaslui în 1475) şi că în primele trei rînduri Ştefan a venit în per- 

— 201 — 


www.dacoromanica.ro 



Aceste repetate ostilităţi contra Munteniei cu izgonirea 
domnilor supuşi turcilor i’au iritat pe aceştia atît de mult, 
încît Mahomet II s’a gîndit să taie de la rădăcină îndrăznea¬ 
la lui Ştefan. 

La aceasta s’a mai adăogat neplata tributului şi deţi¬ 
nerea de către Ştefan Voievod a Cetăţii Chilia, pe care a cu- 
cerit-o în dauna intereselor turceşti. 


3. RASBOAIELE TURCO-MOLDOVENESTI (1475-1476) 

In Asia Mică exista un hanat musulman sub denumirea 
de Caraman, condus de hanul Uzun-Hassan. Acesta a făcut 
războiu împotriva Turciei, ca răspuns la încercarea ei de a 
subjuga acest hanat. Uzun-Hassan a intrat în înţelegere de 
coaliţie cu Veneţia, Neapole şi Papa. Veneţia a dus un război 
crîncen împotriva turcilor. Rebelul din Asia Mică întreţinea 
legături şi cu Ştefan Voievod, pe care vroia să’l cîştige pentru 
lupta contra Porţii Otomane. 

In preajma războaielor antiturceşti a le lui Ştefan, solul 
veneţian Ogniben la întoarcerea sa de la Uzun-Hassan s’a 
oprit la curtea din Suceava şi a discutat scolo împreună cu 
domnul despre cauza creştinătăţii. Cu această ocazie Ştefan 
Voievod s’a adresat Papei Sixt al IV-lea cu o scrisoare, în care 
rugase să-l asculte pe Ogniben şi să stăruiască ca în lupta 
păgînilor el “să nu rămînă izolat, ci să fie ajutat de regii şi 
principii creştini”. Promite să lupte mereu pentru creştină¬ 
tate (1). 

In ianuarie 1475 turcii vin în Moldova sub conducerea lui 
Soliman paşa, beglerbegul Rumeliei, într’un număr de 120.000 
de ostaşi, în care număr intrau şi muntenii lui Laiota Basa- 
rab, trecut sub ascultarea turcilor. Ştefan Voievod avea cam 


soană să lupte contra lui Radu. C. A. Stoide, Legăturile dintre Mol¬ 
dova şi Ţara Românească în a doua jumătate a secolului al XV-lea 
“Studii şi Cercetări Ştiinţifice”, Istorie, anul VII, 1956, fasc. l, Iaşi, 
p. 71. Dar in contradicţie cu această justă menţiune scrie că Ştefan 
n’a luat parte personal la a doua campanie a lui Basarab Laiota con¬ 
tra lui Radu, Ibidem, p. 63. Credem că e vorba de cea de a patra in¬ 
cursiune şi numai din greşeală e pusă cea de a doua. 

(l) I. Bogdan, voi. II, p. 318-319. 

40.000 de ostaşi şi în calitate de ajutor 5.000 de secui şi 1.800 
de unguri (1). 

La lo ianuarie 1475 lîngă Vaslui el a obţinut cea mai stră¬ 
lucită victorie, care Va făcut cunoscut în întreaga Europa (2). 

Bătălia împotriva turcilor invadatori este localizată de cro¬ 
nicile române “la Vaslui”. Această localizare o găsim la cro¬ 
nica de la Bistriţa, în letopiseţul lui Azanie, în cronica moldo- 
polonă şi cea de la Putna (3). Grigore Ureche o plasează la 
“Podul înalt” din sus de Vaslui lîngă lunca Bârladului (4). 

Cronicarii polonezi ne dau următorele indicaţii. I. Dlugosz 
“circum palum Rakowiecz et fluvium Berlad” (5). Miecho 
wski pune locul bătăliei “lîngă lacul Racova şi Bîrlad” (6). 
“Lacul” acestui cronicar nu este altceva, decît “apa şi lunca” 
cronicarului român adică “mlaştină”. Gromer scrie: apud 
Barladum amnem et Racoveciam paludem” (7). In sfîrşit, 
Stryjkowski scrie şi mai precis: “pe malul lacului Racova 
lîngă apa Bîrladului”. Lacul “Racova” nu există acum. Pro¬ 
babil e vorba de o “mlaştină” (8). 

N. Antonovici a cercetat regiunea Vasluiului şi a stabilit că 
locul bătăliei a fost, probabil, lîngă dealul Gherghiţoaiei, unde 
se afla şi trei morminte. La confluenţa rîului Racova cu rîul 
Bîrlad, probabil, exista o mlaştină. 

Generalul Radu Rosetti, cu privire la locul bătăliei din 


(1) Cronica de la Bistriţa, p. 121. I. Dlugosz, op. cit., c. 526. 

Ferdinand Lot, L’art militaire et Ies armees au moyen âge, en Euro¬ 
pe et dans le proche Orient, Paris, 1946, p. 240 ş. u. Îşi manifestă 
scepticismul în ce priveşte numărul prea mare de 40.000 al oastei 
moldoveneşti, fără a tine cont de mărturiile istorice. 

(2) Cronica de la Bistriţa, p. 121. Amănunte în privinţa opera¬ 
ţiilor militare vezi la col. I. Cupşa, Arta militară a moldovenilor, 
Buc., 1959; gen. R. Rosetti, Studii asupra chipului cum se făptuiau 
războaiele lui Ştefan cel Mare, Buc., 1925. I. Focşeneanu şi Gh. Dia- 
conu. Bazele puterii militare a lui Ştefan cel Mare în “Studii cu pri¬ 
vire la Ştefan cel Mare”, Buc., 1956, p. 113-168. 

(3) Cronica de la Bistriţa, ed. I. Vlădescu, p. 121-122. 

I. Bogdan, Letopesiţul lui Azarie, p. 181. 

I. Bogdan, Vechile cronici, p. 226. 

Cronica dela Putna, ed. I. Vlădescu, p. 121. 

(4) Gr. Ureche, p. 100-102. 

(5) I. Dlugosz, op. cit, c. 526. 

(6) Miechowski, op. cit. 

(7) Cromer, op. cit., p. 630. 

(8) Stryjkowski la B. P. Haşdeu, Arhiva Istorică, voi. n, p. 11. 

1475, apreciază mai ales indicaţia, dată de Antonovici, că îfi 
grădina de zarzavat a regimentului VII, Racova, nr. 25, se 
află un adevărat cimitir şi s’au găsit cîteva arme. Locul este 
aproape de Vaslui — 2 km. Valea e strimtă şi acoperită cu 
pădure, lingă pîrîul Racova în valea BîrladuluL Numai de 
aci puteau fugi turcii la izvoarele Similiei. Autorul conchide 
că interpretarea dată de Antonovici se potriveşte datelor ce 
le avem (1). 

Avînd în vedere că poziţia luptei a fost stabilită de N. 
Antonovici după cercetări la faţa locului, credem că într’ade¬ 
văr această faimoasă luptă a lui Ştefan cel Mare s’a dat toc¬ 
mai acolo, unde a indicat-o acest autor. In conformitate cu 
arătările acestuia dăm în subsidiar o imagine generală a bă¬ 
tăliei într’o schemă ipotetică a locului bătăliei şi a căilor de 
năvălire şi de retragere a turcilor. 

In ziua btăliei la lo ianuarie era ceaţă. Ştefan Voievod, pen¬ 
tru a induce în eroare pe turci a pus pe toboşari în dosul mlaş- 
tinei, ca prin trîmbiţe să facă cunoscut turcilor începutul bă¬ 
tăliei. Auzind trimbiţele şi crezînd că oastea lui Ştefan este 
plasată lîngă toboşari, turcii au pornit în direcţia lor şi aii 
nimerit în mlaştină. S’a produs o bătălie crîncenă. 

Intr’un moment al bătăliei, secuii, veniţi în ajutor, au 
început să se clatine, dar, observînd aceasta, Ştefan Voievod 
cu moldovenii lui au intervenit, îndreptînd situaţia. Lupta 
a durat 2 zile şi 2 nopţi. In a treia zi turcii n'au mai putut re¬ 
zista. Soliman paşa abia a scăpat. Moldovenii au urmărit pe 
inamic, care fugea spre Dunăre între rîurile Similia şi Tutova. 

“Zăceau turcii pe drumuri ca snopii pe cîmp.” “Cadavrele 
celor ucişi au fost arse, dar, zice I. Dlugosz, “există încă cî¬ 
teva grămezi mari de oasele acestora, care vor atesta şi în 
secolo depărtate mărimea acestei înfrîngeri” (2). 

Cu ocazia strălucitei victorii asupra turcilor I. Dlugosz a 
lăsat în cronica sa cîteva ouvinte de excepţionale laude la 
adresa lui Ştefan, pe care îl numeşte “un bărbat demn de 


(1) Gen. Radu Rosettl. Despre unele precizări recente a locurilor 
bătăliilor de la Dolj eşti, Vaslui şi Scheia. Mem. Secţiei Istorice, Se¬ 
ria III, t. XV, p. 107-115. 

N. Antonovici, o cruce pe locul luptei de la Vaslui In Revista Is¬ 
torică Română”, 1941-1942, XI-XET, p. 541-542. 3 morminte. 

(2) I. Dlugosz, op. cit., c. 526. 

admirat, cel mai vrednic să i se încredinţeze conducerea şi 
stăpînirea lumii” (1). 

Despre biruinţa asupra turcilor găsim relatări şi într’o 
scrisoare de la Buda, din 24 februarie 1475 (2). 

Cronicarul turc Saad-Eddin, deşi a trăit în secolul al XVI- 
lea şi şi-a scris cronica la o apreciabilă distanţă de timp, adau¬ 
gă citeva trăsături interesante la ceea ce ştim noi despre 
această luptă. Povestirea lui e plină de naivitate şi de apre¬ 
cieri grosolane la adresa lui Ştefan şi moldoveni (3). 

Oastea turcă, scrie cronicarul, “trecînd Dunărea intrară 
în Moldova. Şi deoarece duşmanul se făcuse nevăzut şi stă¬ 
tea ascuns, eştenii turci începură să prade satele şi oraşele şi 
se dădură cu totul jafului. Şi în vreme ce paşa cu oamenii lui 
îşi băteau capul cu jafurile, afurisitul domn al Moldovei (care 
în ■privinţa diavoleştii viclenii şi răutăţi întrecea şi pe dracul 
şi care în urma biruinţelor lui asupra hanilor tătari din stepa 
Cîpceac şi asupra învecinaţilor unguri şi munteni, petrecea 
în siguranţă, pretinzîndu-se neatîmat şi arătînd gînduri de 
necredinţă şi vrăjmăşie) (4) închise toate intrările şi ieşirile 
din ţară şi năvălnd cu călăreţi şi pedestraşi asupra oştirii 
musulmane, ataca pe acei soldaţi obosiţi nepăsători şi daţi 
jafurilor şi-i risipi astfel, încît cea mai mare parte bău acolo 
din paharul muceniciei şi mulţi viteji pieiră în luptă. Plin 
de durere pentru acea nenorocire, paşa abia putu scăpa el 
însuşi din primejdioasa strîmtoare”. 

Expresiile la adresa lui Ştefan arată că acest domn într’a- 
devăr prezenta o figură cu totul neobişnuită. 

După biruinţa asupra lui Soliman paşa Ştefan Voievod la 
25 ianuarie 1475 a vestit tuturor principilor creştini fapta sa 


(1) Ibidem, c. 528. 

(2) N. Iorga, Acte şi fragmente cu privire la istoria românilor, 
voi. III, Buc., 1897, p. 92-95. 

(3) Cronica este cunoscută în traducere italiană a lui Bratutti, 
Chronica deî’origine e progressi della casa Ottomana, Madrid, 1652, 
In traducere la N. Orghidan, op. cit., p. 96-98. 

V. şi traducerea la Mihail Guboglu şi Mustafa Mehmet, Cronici 
turceşti privind ţările române, 1966, Bucureşti, p. 322. 

(4) De altfel şi cronicarul turc Tursun-beg îl denumeşte pe 
Ştefan “căpetenia diavolilor”, “ghiaur nedemn”, “nedemnul răufăcă¬ 
tor”. P. P. Panaitescu, Ştefan cel Mare în lumina cronicarilor con¬ 
temporani în ţările vecine “Studii şi Cercetări Ştiinţifice”, Istorie, 
anul XI, fasc. 2, 1960, p. 215. 

de arme. “Am luat sabia în mină —scrie domnitorul—, şi cu 
ajutorul Domnului Dumnezeului nostru atot puternic am 
mers împotriva duşmanilor creştinătăţii i-am biruit şi i-am 
călcat în picioare, şi pe toţi i-am trecut sub ascuţişul săbiei 
noastre”. 

Domnul se aştepta ca turcii să vină din nou în primavara 
viitoare pe mare şi pe uscat, conduşi de însuşi sultanul în 
persoană, pentru a supune “Moldova, care e “poarta creştină¬ 
tăţii”. Dacă ea va fi pierdută, atunci “toată creştinătatea va 
fi în mare primejdie”. Ştefan Voievod ruga să-i fie trimis aju¬ 
tor, căpitani (cu ostaşi). Promitea că, “după ce i-a tăiat ina¬ 
micului mîna dreaptă, va lupta pînă la moarte pentru legea 
creştinească” (1). 

După această mare victorie Ştefan a trimis regului Kazi- 
mir 4 conducători mai distinşi ai turcilor luaţi prizonieri, 36 
steguri militare turceşti şi o însemnată pradă de război. To¬ 
todată l’a rugat pe rege să-l ajute cu trupe, cu arme, cu bani 
şi cu alte lucruri necesare pentru război. Regele i-a promis 
ajutor. Deasemenea au fost trimişi şi papei Sixt IV cîţiva cap¬ 
tivi şi steaguri, îi cerea ajutor (2). 

Apoi a trimis regelui Matei o parte aleasă din prada de răz¬ 
boi, “dorind să-l atragă în partea sa ca să-i fie în ajutor, însă 
regele Matei uzurpă pentru sine întreaga pompă a acestui 
triumf 1 2 3 *. 

In sfîrşit, a trimis o delegaţie ou daruri şi sultanului Maho- 
met şi culmea ironiei: s’a plîns sultanului că nişte tîlhari 
şi oameni izgoniţi din Turcia au cutezat să năvălească asu¬ 
pra ţării sale fără ştirea sultanului. Sultanul a dat ordin să 
aresteze pe oamenii lui Ştefan, şi după cîtva timp i-a trimis 
îndărăt, despuindu-i de lucrurile lor, lăsîndu-i aproape fără 
haine pe ei. 

La 6 iunie 1475 turcii au ocupat Caffa, un port comer¬ 
cial foarte important în Crimeea, precum şi celelalte colonii 
italiene de la Marea Neagră. 

La luarea Caffei au fost găsiţi în cetate cîţiva soli şi spio¬ 
ni de ai lui Ştefan Voievod şi 160 de moldoveni. Toţi au fost 
decapitaţi (3). 


(1) I. Bogdan, op. cit., n, p. 319-392. 

(2) I. Dlugosz, op. cit., c. 525, trad. la N. Orghidan, op. cit., p. 16-18. 

(3) I. Dlugosz, op. cit., col. 533. 

Ştefan Voievod ştia că turcii nu se vor lăsa bătuţi, că vor 
strînge o nouă oaste şi poate, vor ataca cu flota Chilia şi Ceta¬ 
tea Albă. De data aceasta lupta va fi mult mai grea şi pentru 
prestigiul turcilor va veni însuşi sultanul Mahomet să condu¬ 
că oastea în Moldova. 

Regele Ungariei a trimis la Ştefan 3 soli cu daruri să-l 
îndemne să se întoarcă de la regele şi regatul polon cu făgă- 
duiala că-1 va apăra împotriva turcilor. In împrejurări destul 
de grele, silit de mare nevoie Ştefan face un pas îndrăzneţ, o 
voltă diplomatică, punîndu-se sub ocrotirea regelui Matei. In¬ 
să Ştefan “nu a putut fi înduplecat ca să se rupă de regatul 
polon, sau să se declare duşman al aceluia, cum doreau foarte 
mult ungurii” (1). 

Prin actul semnat de Ştefan la Iaşi la 12 iulie 1475 în 
faţa solilor regeşti, Ştefan recunoaşte suzeranitatea ungu¬ 
rească şi totodată cere un loc de refugiu în cazul, cînd ar fi 
alungat de turci. Ştefan îşi ia obligaţie să lupte în contra 
tuturor duşmanilor regelui, în afară de poloni, iar regele Ma¬ 
tei îl primeşte sub ocrotirea sa, îi promite ajutor şi un castel 
la dispoziţie (2). Regele a semnat actul respectiv la 15 august 
1475 (3). 

Exceptînd pe poloni din cercul acelora, împotriva cărora 
îşi lua obligaţia să lupte, Ştefan se gîndea să păstreze odată 
cu suzeranitatea ungurească şi cea poloneză, ceeace ulterior 
s’a şi .adeverit. La 7 septembrie 1475 regele polonez a trimis 
la Ştefan pe solii săi ca să-i ia un nou jurămînt de credinţă 
faţă de coroana polonă. Ştefan a depus şi acest jurămînt (4). 

Trimiţînd această solie regele polonez s’a călăuzit de teama 
ca nu cumva domnul moldovean să uite obligaţiile sale faţă de 
Polonia “din cauza firei lui schimbătoare” (5). 


(1) I. Dlugosz, op. cit., col. 634. 

(2) E vorba de Cetatea Ciceul. Ulterior în 1478 i s'a dat lui Şte¬ 
fan ca feud şi Cetatea de Baltă. La cetatea Ciceul au fost alipite 
60 de sate. La 21 martie 1492 regele unguresc Vladislav i-a confirmat 
posesiunea acestor cetăţi. Vas. Pîrvan, op. cit., p. 1034, 1015 şi 1053. 

(3) I. Bogdan, op. cit., p. 330-338. Vezi şi Levickl, Codex epistola- 
ris saeculi decimi quinti, în “Monumenta medii aevi historica res 
gestes Poloniae illustrantia, t. XIV, nr. 199, p. 219. 

(4) I. Dlugosz, op. cit., c. 534. 

(5) I. Dlugosz, op. cit., c. 534. 

I. Ursu, bazîndu’se pe faptul că la lupta de la Vaslui au 
luat parte 1.800 de unguri, credea că încă din 1474 exista un 
acord între Matei şi Ştefan (1>. V. Pîrvan sublinia că “Ştefan 
nu avea pace cu Matei, cînd turcii porniră împotriva lui în 
tîrziul toamnei 1474, dar avea de la secui 5.000 de ostaşi şi 
1.800 de unguri, care îi fuseseră lăsaţi de vice-voivodul Şte¬ 
fan Bathory la întoarcerea lui în Ardeal din expediţia împo¬ 
triva lui Laiota”. Deci, conchide autorul, “ajutorul a fost nu 
de las Matiaş (2). 

Ambele păreri nu pot fi acceptate. Prima deoarece “acor¬ 
dul” înseamnă o înţelegere formală, pe cînd s’ar putea vorbi 
cel mult de o înţelegere neformală, pur diplomatică, izvorâtă 
din conştiinţa de interes comun. 

A doua părere nu ţine cont de faptul că 1.800 de unguri nu 
puteau fi lăsăţi lui Ştefan Bathory fără aprobarea regelui 
Matei. Acest ajutor marchează un fel de pregătire pentru 
strângerea relaţiilor de prietenie între Ştefan şi Matei. 

Contractarea celei de a doua vasalităţi se prezintă în is¬ 
toria domniei lui Ştefan ca un fapt extrem de important, pe 
care istoriografia din trecut îl neglija, îl punea în umbră, fără 
a-i atribui o însemnătate cuvenită sau îi găsea o motivare nea¬ 
decuată (3). 

In faţa primejdiei, pe care o simţea vie şi inevitabilă, Şte¬ 
fan s’a aruncat la o soluţie extremă: a acceptat dubla vasa¬ 
litate, ccmsiderînd că dacă nu din ambele părţi cel puţin din 
una îi va veni ajutor. I. Dlugosz afirmă că Ştefan a făcut 
pace cu regele Matei “temîndu-se de puterea sultanului” (4) 
şi în speranţa de ajutor, dar nu pentru, a-şi asigura pacea de 
la apus şi de la nord, după cum credea I. Ursu (5). 

Dubla vasalitate era de fapt o contraasigurare a ajuto¬ 
rului. 

Kazimir i-a oferit un mic ajutor de 2.000 de pedestraşi pen¬ 
tru a apăra Chilia şi Cetatea Albă şi a trimis la turci un sol ca 
să-l convingă pe sultan să nu facă război Moldovei, care este 

(1) I. Ursu, Ştefan cel Mare, 1925, p. 103. 

(2) V. Pîrvan. Relaţiile Iul Ştefan cel Mare cu Ungaria, in Con¬ 
vorbiri Literare, an. XXXIX, Buc., 1905, p. 921. 

(3) De exemplu, I. Ursu scrie: “Pentru idealul său nu «a ezitat 
să sacrifice mîndria personală”. I. Ursu, Ştefan cel Mare, p. 106. 

(4) I. Dlugosz, c. 534. 

(5) I. Ursu, Ştefan cel Mare şi Turcii, 1914, p. 64. 

“o parte a regatului polon”. Lui Ştefan această solie “i-a părut 
puţin onestă şi puţin utilă, după cum şi era” (1). 

In anul viitor (1476) regele polonez a făcut din nou o in¬ 
tervenţie diplomatică în favoarea vasalului său, pe cînd sul¬ 
tanul se afla în drum spre Moldova, deci o intervenţie tardi¬ 
vă, care apoi s’a transformat într’o lamentabilă trădare. E 
cunoscută scrisoarea sultanului din 19 mai 1476 din tabără 
în drum spre Moldova, în care el scria: “Voi trimite şi eu pe 
ambasadorii mei pentru ca prietenia frăţească, deja stabilită 
între noi, să se închege mai puternic şi să se întărească (2). 

Lipsa de încredere a lui Ştefan în regele polonez şi-a găsit 
deplina justificare mai curînd, decît s’ar fi putut aştepta. 

Regele unguresc a făcut ceva în interesul lui Ştefan (3). 
Matei Corvin a pornit cu război împotriva turcilor şi a atacat 
fortăreaţa Salacz, care după o lună de asediu a fost cucerită, 
i-a trimis lui Ştefan 300 de secui în ajutor totodată a trimis 
în Ţara Românească o oaste condusă de Vlad Tepes, pentru 
a atrage o bună parte din forţele turceşti, care ar putea fi 
întrebuinţate eventual în Moldova împotriva lui Ştefan. 

In problema vasalităţii se poate pune proDiema “de jure” 
şi “de facto”. V. Pîrvan afirmă că Ştefan cel Mare “de fapt n’a 
fost vasal al Ungariei” şi se bazează pe declaraţia solilor lui la 
Veneţia că “Ştefan Voievod nu e întru nimic supus regelui 
Ungariei, ci domn al provinciei şi oamenilor săi” (4). Se pare 
că în privinţa Ungariei această afirmaţie e justă, dacă ţinem 
seama de raporturile reale ungaro-moldoveneşti şi nu de cele 
“de jure”. In tot cazul putem constata o prietenie constantă, 
prietenie, începută în 1475, şi continuată până la moartea lui 
Ştefan (5). 


(1) I. Dlugosz, op. cit., c. 532. 

(2) A. Lewicki. Codex epistolaris saeculi decimi quinti, voi. III. 
Krakowia, 1894, p. 243, 224. 

(3) I. Ursu, Ştefan cel Mare şi turcii, p. 66. 

(4) V. Pîrvan. Relaţiile lui Ştefan cel Mare cu Ungaria, în “Con¬ 
vorbiri Literare”, an. XXXIX, Buc., 1905, p. 1080. 

Papa Sixt IV. a destinat regelui maghiar Matei Corvin 100.000 de 
ducaţi pentru lupta contra necredincioşilor “ca şi cum Moldova ar H 
supusă acestuia, pe cină în realitate este o ţară cu totul independentă, 
care se va bate în contra păgînilor, dacă va fi ajutată, iar dacă nu 
va fi ajutată, se va gîndi la propriile sale interese”. C. Esarcu, Ştefan 
cel Mare, Buc., 1874, p. 30-34. 

(5) V. Pîrvan, op. cit., p. 920. 

După cucerirea cetăţii Sabasz regele s’a întors în capi¬ 
tala sa. 

Situaţia a fost complicată prin faptul că o corabie ou tineri 
italieni a fugit din Caffa la Cetatea Albă şi Ştefan a pus 
mîna pe această corabie cu tot avutul ce se afla în ea. Prizo¬ 
nierii au fost aduşi la Suceava şi puşi sub pază. Sultanul a ce¬ 
rut extrădarea lor şi restituirea avutului. Ştefan a refuzat sub 
motivul că porturile sînt libere şi oricine poate debarca în 
ele (1). 

In schimb şi Ştefan avea o chestiune de prezentat sulta¬ 
nului, anume eliberarea cumnatului său Alexandru din Man- 
gup, fratele soţiei, care a căzut prizonier al turcilor în de¬ 
cembrie 1475 (2). Alexandru a fost dus de turci la Constan- 
tinopole şi acolo decapitat, ceea ce n’a ajuns la cunoştinţa 
lui Ştefan. La cererea lui Ştefan de a-1 elibera, sultanul a 
căutat să-l înşele pe solul moldovean substituind pe prizonier 
cu o altă persoană. Solul, prefăcîndu-se că n’a observat înşe¬ 
lăciunea, s’a arătat gata să plătească tribut şi să restituie 
corabia cu prizonieri (3). 

Dar sultanul nu s’a mulţumit cu atîta. El a prezentat lui 
Ştefan printr’un sol turc la 23 mai 1476 un adevărat ultima¬ 
tum (4): cedarea Chiliei, tributul neplătit pe trei ani, unul 
din copiii domnitorului să fie trimis la Poarta ca chezaş, eli¬ 
berarea prizonierilor turci, luaţi în bătălia dela Vaslui, şi a 
prizonierilor italieni cu corabia, cu tot. Ştefan a ordonat ca 
prizonierii turci să fie ucişi în văzul solului turc. 

Fireşte după aceste evenimente o ciocnire nouă între turci 
şi moldoveni a devenit inevitabilă. 

Sultanul venea în Moldova, după explicaţia lui I. Dlugosz, 
aprins de ură neîmpăcată asupra lui Ştefan, care nu-i plătea 


(1) I. Dlugosz, op. cit., c. 533. 

(2) Mangup (Teodori) a fost un mic principat, situat in Crimeea 
la 25 km. depărtare de Bahcisarai, deci în însăşi inima acestei penin¬ 
sule, şi condus de principi, înrudiţi cu casa împărătească a Comneni- 
lor. Pînă la căderea lor sub turci ei au fost vasali ai republicii Genua. 
K. V. Bazilevici, op. cit., p. 108, nota 1. 

V. N. Bănescu, Contribution â l’histoire de la Seigneurie de Theo- 
doro-Mangoup en Crimâe în “Byzantinische Zeitschrift”, Lm (1935), 
prima parte, p. 20-37. 

(3) I. Ursu, Ştefan cel Mare, 1925, p. 120-121. 

(4) N. Iorga, Acte şi fragmente, voi. in, p. 56. 

tribut, ocupase Chilia, iar în anul trecut a nimicit întreaga 
oştire puternică în număr de 120.000 de oameni (1). Sulta¬ 
nul plănuia să-l alunge pe Ştefan de pe scaun, punînd pe 
locul lui pe un oarecare Alexandru, care pretindea a fi frate 
bun al lui Ştefan (2). 

I. Dlugosz afirmă că sultanul, intrînd în Moldova, conta 
şi pe nemulţumirea boierilor. El scrie: “Ţara, mustrînd pe 
domnul său de tiranie şi de cruzime, a refuzat cu totul a se 
îngrămădi în jurul lui, ceea ce simţind duşmanul a răspîndit 
vestea că n’a venit ou atîta tărie contra poporului, ci contra 
unui aşa de straşnic chinuitor al neamului moldovenesc (3). 

Desigur, se poate admite că turcii mizau şi pe neînţele¬ 
gerile interne, pe relaţiile între domn şi o parte din boieri, 
ostili acţiunii lui antiturceşti, deci pe coardele socialş ale 
timpului. 

Sultanul a pregătit o armată de 150.000 de ostaşi, con¬ 
form cu arătarea lui Angiolello. Basarab Laiota din partea sa 
avea pregătiţi 12.000 de ostaşi munteni. Trebuiau să inter¬ 
vină şi tătarii cu ajutorul lor. 

Pentru a preveni unirea tătarilor cu turcii, Ştefan s’a 
grăbit să înfrunte pe tătarii intraţi în Moldova şi i-a învins. 

Lupta cea mare între moldoveni şi turci s’a dat la 26 iulie 
1476 la Războieni. Armata moldovenească a fost înfrîntă (4). 

O interesantă descriere a evenimentelor ne-a lăsat croni¬ 
carul turc Saad-Eddin (5). Acesta ne povesteşte următoarele. 

Aflînd de mînia şi indignarea sultanului, domnul Moldovei 
dete foc tuturor cîmpurilor cultivate ale ţării sale, fără a lăsa 
macar urme de grîne, de roduri, de iarbă, dete foc chiar mun¬ 
ţilor şi satelor. Flacăra duşmană şi războiul pricinui atîta 


(1) I. Dlugosz, op. cit., c. 544. 

Biografia şi cuceririle Iul Mahomet al II-lea sînt expuse intr-o lu¬ 
crare de ansamblu a lui Franz Babinger “Mehmed der Eroberer und 
seine Zeit”, ediţia a 2-a (1959), Mtinchen. Există traducerea primei 
ediţii în limba franceză în 1954, Paris şi în limba italiană în 1957 
(Turin). Biografia neglijează uneori mărturiile 1 2 3 4 5 zvoarelor române. 

(2) Dar Baldasar de Piscia spune că sultanul aduce în Moldova 
pe fiul lui Petru Aron, “Columna lui Traian”, 1876, p. 380. 

(3) I. Dlugosz, op. cit., c. 544. 

(4) Cronica de la Bistriţa, p. 122. 

(5) Saad-Eddin şi N. Orghidan, op. cit., p. 98-100. 

V. Mihail Guboglu şi Mustafa Mehmet, Cronici turceşti, privind 
ţările române, voi. I, 1908, p. 322-324. 

lipsă de hrană, incit o mare parte a oştirii musulmane s’ar îi 
stins de foame, precum şi caii şi celelalte animale ar fi pierit 
fără ovăs şi fin dacă n'ar fi sosit vasele la Dunăre, mulţumită 
prevederii sultanului. Apoi trimiţînd pe cei cu stare la munte 
prin locuri sigure, domnul Moldovei cu porcii săi de ostaşi 
se ţinea ascuns prin desişurile unui codru, a cărui intrare o 
astupase cu copaci uriaşi, aşa încît sultanul în zadar îl căuta, 
căci nu putea găsi urmele acelor hoţi.” 

Mai departe cronicarul vorbeşte de consecinţele foametei 
şi de boli. In sfîrşit datorită unei călăuze, a fost găsit locul 
în pădure unde se afla domnul. “Locul era înconjurat cu 
şanţuri foarte adînci, baricadat cu mărăcini şi alte obstacole, 
cu tunuri aşezate în bătaie. A doua zi la răsăritul soarelui, 
sultanul înconjură poalele acelui codru. începu bătălia cu fo¬ 
curi de tun şi cu aruncări de săgeţi. Insă mişeii de duşmani 
cînd au văzut asaltul oştirii otomane, deteră şi ei foc cu tu¬ 
nurile lor de se cutremură pămîntul.” 

“Intrarea în codru era închisă, nimeni nu cuteza să înainte¬ 
ze... Dar sultanul a dat exemplu de curaj, aruncîndu-se în 
luptă. După el au mers şi alţi ostaşi turci... Oastea turcă se 
încunună cu biruinţă... Cei rămaşi (din moldoveni) nu lăsară 
armele din mină ci-şi apărau femeile şi copii, încordîndu-şi 
mereu puterile şi dînd mereu atacuri în oarba lor vitejie... 
Păli atunci steaua măririi moldovenilor şi se micşora puterea 
lor. Iar acel îndrăcit domn moldovean, ieşind din pădure pe 
o cărare ascunsă, fugi la munte cu puţini de ai săi...” 

La cele spuse de Saad-Eddin mai adaogă ceva şi Tursun- 
bei. El scrie că călăreţii lui Ştefan au fost pedestraţi, iar care¬ 
le moldoveneşti au fost aşezate în faţa oştirii asemenea unui 
zid de apărare. Ştefan avea şi tunuri de asediu (1). 

Asîc —paşa— zade deasemenea atinge tema Răsboienilor. 
“Necredinciosul, spune el, a început să împroaşte din tunuri 
pline de foc. Dar gazii... n’au ţinut seama de aceasta şi s’au 
răsboit aşa de tare, încît s’au mirat şi îngerii din cer” Şi acest 
cronicar confirmă că sultanul a umblat prin Şiretul Moldo¬ 
vei împreună cu gazii timp de vre-o două luni (2). 

Ibn-Kemal-paşa în cronica sa afirmă că atunci, cînd s’au 
ciocnit oştile, Ştefan cel Mare a dat glas întregei sale puteri 

(1) Op. cit., p. 75. 

(2) Op. cit., p. 97. 

şi bravuri. El a stat cu spatele la o pădure, într’o vale îngustă, 
cum nu există în ţara Moldovei un alt loc mai strimt decît 
acesta. Erau vre-o 20.000 de luptători. Toţi au fost făcuţi pe¬ 
destraşi. Avga multe sute (?) de tunuri. El a făcut în faţa 
oştirii sale, “un perete straşnic”. Musulmanii la început n’au 
putut urni cetatea din loc. Moldovenii se luptau bine şi nu 
arătau trădare... Răufăcătorii aceia, fiind oameni ai morţii, 
şi-au descoperit capetele şi intrînd în luptă au luptat pînă 
în seară.” 

Cînd sultanul se pregătea să meargă împotriva cetăţilor 
de la Dunăre şi în vecinătatea Mării Negre, a venit o iscoadă 
care a anunţat trecerea la atac a regelui Ungariei (1). 

Izvoarele române zugrăvesc această înfrîngere ca oin ade¬ 
vărat dezastru. Cronicarii străini I. Dlugosz şi Angiolello dim¬ 
potrivă o descriu în culori mai puţin tragice, afirmînd că 
Ştefan şi-a păstrat oastea aproape întreagă. Angiolello dă ci¬ 
fra de moldoveni morţi şi prinşi în captivitate 800, iar I. Dlu¬ 
gosz dă cifra de 200 moldoveni căzuţi şi 30.000 de turci 
morţi (2). 

Diferenţa de apreciere o explicăm prin diferite criterii puse 
la baza ei. Isvoarele interne se aflau sub impresia devastării 
şi sărăcirii ţării, pe cînd cele externe judecau evenimentul, 
călăuzindu-se de pierderile în ostaşi. 

Cetăţile Suceava şi Neamţ au rezistat atacurilor turceşti. 
Flota turcească a fost distrusă de furtună. Descurajat de în- 
frîngerile suferite-sub zidurile acestor cetăţi, de foamete şi de 
ciumă, care a secerat rîndurile armatei turceşti, şi, probabil, 
aflînd de pregătirile ungurilor pentru luptă, sultanul a ho- 
tărît să se retragă. 

Pentru starea sufletească a moldovenilor în aceste mo¬ 
mente grele I. Dlugosz ne dă o menţiune interesantă că atun¬ 
ci cînd Ştefan Voievod se afla sub protecţia zidurilor cetăţii 
Suceava, apărate de Şendrea, “credinţa moldovenilor faţă de 
Ştefan Vodă a început să se clatine şi se părea că aproape 
toţi moldovenii l’au părăsit” (3). 

Foarte elocvent descrie I. Dlugosz nepăsarea regelui polo- 


(1) Op. cit., p. 214. 

(2) I. Ursu, Ştefan cel Mare, 1925, p. 139-140. Autorul se limitează 
la constatarea diferenţei fără a o explica. 

(3) I. Dlugosz, op. cit., c. 546. 

nez faţă de aceste evenimente. El scrie: “Sultanul cu toate 
oştile sale, ca o fiară prinsă în reţele, ar fi putut să fie doborît 
prin un mare dezastru de regele Kazimir, şi armatele sale şi 
jalnica devastare a Moldovei să fie întoarsă în contra lui, dar 
fiindcă n’a fost cine să învingă pe un inamic înfrînt şi de 
greutatea locurilor şi de foamete şi de ciumă..., acea fiară a 
scăpat din mîini şi gloria eternă a regelui Poloniei a fost 
evitată” (1). 

Regele Matei avea intenţia să-l ajute pe Ştefan, însă nu s’a 
grăbit. Oastea, condusă de Ştefan Bathory, a ajuns la hota¬ 
rul Moldovei pe la mijlocul lunii august, cînd războiul turco- 
moldovenesc fusese terminat şi sultanul reuşise să plece. 

E multă exagerare în afirmaţiile regelui Matei că “sulta¬ 
nul nu s’a întors, ci a fugit de frica apropierii sale” (2). E greu 
de apreciat ponderea fiecărui motiv în parte pentru retra¬ 
gerea turcă, însă pe lîngă foamete, ciumă, dezămăgirea faţă 
de rezistenţa cetăţilor moldoveneşti, probabil a jucat un rol 
oarecare şi pregătirile ungureşti pentru apărarea Moldovei. 
'Nu trebuie să fie exclusă această posibilitate, după cum s’a 
procedat astfel în istoriografia românească veche (3). 

In legătură cu starea de jale în care a căzut Moldova, a 
apărut ştirea că “domnul scăpase în Polonia cu 15 pînă la 20 
de călăreţi în Snyatin, mîncînd într’o crîşmă de rînd, şi res¬ 
taura oastea sa la Cameniţa (4). Ştirea e legendară. N. Iorga 
o respinge cu toată dreptatea arătînd că Ştefan cel Mare, dacă 
avea nevoie de refugiu, putea să se refugieze mai bucuros în 
Ungaria, unde îşi avea adăpost în cetatea Ciceul (5). Ştirea 
pare dubioasă şi din alt punct de vedere. 

Dacă voievodul avea nevoie de a-şi restabili oastea în Po¬ 
lonia, el, desigur, putea să aibă o altă primire într’o ţară prie¬ 
tenă şi suzerană, decît într’o circiumă de rînd. Pe de altă 
parte, cum putea el să-şi restabilească oastea la Cameniţa, 


(1) I. Dlugosz, op. cit., c. 544, traducerea la N. Orghidan, op. cit., 
p. 27. 

(2) I. Dlugosz, op. cit., c. 545 ş. U. trad. la N. Orghidan, op. cit., 
p. 28. 

(3) Deci trebuia să fie respinsă calificarea atitudinii regelui Ma¬ 
tei ca “comedie”. I. Ursu, Ştefan cel Mare şi turcii, 1914, p. 147. 

(4> I. Ursu, Relaţiile Moldovei cu Polonia, Piatra Neamţ, 1900, 
p. u’4. 

(5) N. Iorga, Istoria lui Ştefan cel Mare, 1904, p. 180. 

dacă forţele, pe care le-a mai avut, rămîneau în ţară şi n’a 
fost înconjurat decît de 20 călăreţi? 

Deaceea înregistrăm această ştire ca legendară, alături 
de numeroase alte legende, care s’au născut în legătură cu 
glorioasa domnie a lui Ştefan cel Mare. 

Cronica moldo-polonă povesteşte că “împăratul turcesc a 
venit cu 200.000 de oameni şi se bătu cu Ştefan lîngă un pîrîu 
ce se cheamă Valea Albă şi omorîră turcii toată oastea lui 
Ştefan Voievod şi pe căpitanii ei şi pe boieri, încît se întoarse 
cu puţină oaste. Ii arsese aproape toată ţara, dar nu putu să-i 
ia nici o cetate. Asedie împăratul şi o cetate cu numele Neamţ; 
iar cei din cetate traseră în tunul cel mare şi împuşcară şi 
pe meşterul tunar. Atunci împăratul plecă. Dar Ştefan Vodă 
adună din nou o oaste ca la 16.000 de oameni şi se arătă tur¬ 
cilor; turcii crezînd că el ar fi dobîndit ajutor de la poloni 
sau de la unguri fugiră spre casă totuşi le smulse Ştefan Vodă 
mulţi luptători (1). 

Toate cronicile romîne recunosc unanim că Ştefan cel 
Mare a fost învins de turci. Totuşi semnalează că nici o ce¬ 
tate moldovenească (Neamţ, Suceava ş. a.) n’a căzut în mîna 
turcilor. Iar cronica lui Grigore Ureche şi cea moldo-polonă 
vorbesc şi de un episod interesant al războiului anume: ur¬ 
mărirea turcilor pînă la Dunăre. 

Dealtfel, recunoaşte înfrîngerea şi însuşi Ştefan Voievod. 

Pe locul unde s’a dat bătălia la Războieni el a construit ul¬ 
terior o biserică. Aici s’a păstrat o inscripţie, în care se 
spune că împotriva Moldovei a venit sultanul Mahomet cu 
toată puterea lui răsăriteană şi cu dînsul Basarab Laiota cu 
toată tara lui basarabească, au venit “să prade şi să ia ţara 
Moldovei”. “Eu Ştefan Voievod cu fiul meu Alexandru am 
ieşit înaintea lor... şi la 26 iulie au fost învinşi creştinii de 
către pagini.” 

Ce concluzii putem trage din toate mărturiile izvoarelor? 

Din expunerile cronicarilor se desprinde idea că Ştefan 


(1) Gh. Balş, Bisericile lui Ştefan cel Mare, Bucureşti, 1926, 
p. 75-76. 


— 216 — 


www.dacoromanica.ro 



cel Mare în bătălia de la Răsboieni a fost învins. Este prima 
lui înfrîngere din cele două, despre care a vorbit el doctorului 
veneţian Muriano. 

Insă dacă aruncăm o privire mai largă asupra campaniei 
turceşti în întregime, care a durat aproximativ două luni, tre¬ 
buie să recunoaştem că sultanul turcesc n’a izbutit de loc în 
scopurile sale. El nici n’a încercat măcar să pună pe candida¬ 
tul său ca domn în locul lui Ştefan. De altfel şi unde putea 
să-l pună dacă capitala ţării Cetatea Suceava a rămas în 
mîinele moldovenilor? 

Mahomet al II-lea n’a putut subjuga Moldova, după cum 
a făcut aceasta cu Ţara Românească, ci a fugit. El n’a putut 
lua atunci în stăpînirea sa Chilia şi Cetatea Albă, deşi se 
părea că are toată posibilitatea să facă aceasta. El s’a retras 
ruşinos dincolo de Dunăre (1). Deci avem în faţa noastră o 
bătălie ciudată în ce priveşte urmările ei, o bătălie rămasă 
absolut infructuoasă pentru învingător. 


4. RELUAREA OSTILITĂŢILOR ÎMPOTRIVA 
DOMNILOR TARII ROMANEŞTI 

Oştile ungureşti (comandate de Bathory şi Ţepeş) într'un 
număr de 25.000 de ostaşi au sosit în Moldova pentru a lupta 
contra turcilor, însă cu mare întîrziere, atunci, cînd turcii 
erau deja retraşi. Se părea că prezenţa lor în ţară este inutilă? 

Daţ Ştefan Voievod le-a găsit întrebuinţare. Adăogînd la 
oştile ungureşti 15.000 de călăreţi moldoveni, toţi au pornit în 
Ţara Românească cu scopul de a-1 răsturna pe Laiotă Basa- 
rab, punînd în locul lui pe Vlad Ţepeş (2). La 16 noembrie 
Ştefan Voievod cu oştile unite, după înfrîngerea rezistenţei 
munteneşti a intrat în Bucureşti şi l’a proclamat pe Ţepeş 
domn. 

Vlad Ţepeş fiindcă nu se prea încredea în munteni, a rugat 
pe Ştefan să-i lase o gardă personală de moldoveni, ceea ce 


(1) Ferdinand Lot, op. cit., p. 244, nota 1, are îndoieli cu privire la 
povestirea despre retragerea lui Mahomet al II-lea fără a-şi pune 
întrebarea de ce acest sultan invingătar l-a lăsat pe Ştefan să-şi gu¬ 
verneze ţara şi mai departe şi nu l’a izgonit din Moldova. 

(2) N. Iorga, Acte şi fragmente, v. III, p. 59. 

Ştefan a şi încuviinţat, lăsîndu-i- 200 de curteni. Dar Laiota 
s’a întors cu turcii. Vlad Ţepeş a fost ucis, iar garda moldo¬ 
venească a fost deasemenea omorîtă aproape întreagă, în afa¬ 
ră de lo oameni (1). 

In 1479 domnul Ţării Româneşti Ţepelus împreună cu 
turcii a năvălit în Ardeal, unde s’a dat o luptă pe “Cîmpul 
Pâinii” şi turcii au fost înfrînţi (2). 

La 8 mai 1478 Ştefan, temîndu-se de un atac din partea 
turcilor împotriva Chiliei şi Cetăţii Albe, cere ajutor de la 
Veneţieni şi Papa. Unchiul lui Ştefan, Ţamblac a ţinut în 
senatul veneţian o cuvântare, în care a arătat întâmplările din 
1476, afirmînd că Ştefan n’ar fi suferit o mare Înfrângere, 
dacă n’ar fi fost părăsit de creştinii care i-au făgăduit ajutor 
şi nu il-au dat (3). 

“Ţărişoara mea, spunea Ştefan prin gura lui Ţamblac, este 
straja ţării ungureşti şi a Poloniei. Este sigur că turcii vor 
veni pentru acele două ţinuturi, Chilia şi Cetatea Albă, care 
sînt Moldova toată iar ea este zid pentru Ungaria şi Polonia.” 

Veneţienii au rugat să asigure pe domnul său de bunele 
lor intenţii. 

In anul 1480 Ştefan împreună cu ardeleni a năvălit în 
Muntenia şi l’a alungat pe Ţepeluş, care era nevoit să fugă la 
turci (4). 

Ştefan a lansat la 15 martie 1481 o proclamaţie locuito¬ 
rilor Brăilei, Buzăului şi Rîmnicului anunţând că intenţio¬ 
nează să pună ca domn în Muntenia pe un oarecare Mircea, 
pe care l’a denumit “fiul meu”, dar aceşti locuitori nu s’au 
arătat prea entuziasmaţi de perspectiva de a avea ca domn pe 


(1) L. Bogdan, op. cit., voi. II, p. 349. 

(2) I. Ursu, Ştefan cel Mare şi turcii, 1914, p. 100. 

(3) I. Bogdan, op. cit., voi. II, p. 342-354. 

Ion Ţamblac sau mai precis Ion Paleologu Ţamblac, grec din 
Constantinopole, era cunoscut veneţienilor, ca despot al Moreei, care 
a luptat alături de ei contra turcilor. Fiind învins s’a refugiat întîi la 
Veneţia, apoi la Roma. Prin urmare, el nu era nici boier de ţara, nici 
dregător. E denumit “unchiul” lui Ştefan, însă nu e posibil de stabilit 
ce fel de rudenie exista între ei. I. D. Condurachi, Diplomaţii români 
în trecut (sec. XIV-XVn), Braşov, 1937, p. 34-37. 

(4) I. Ursu, Ştefan cel Mare, 1925, p. 161: scrisoarea reginei Bea- 
trice, soţia regelui Matei. 

A. Bonfinius, p. 618, Monumenta Hungariae Historia, voi. II, nr. 288, 
p. 437. V. şi I. Ursu, Ştefan cel Mare, 1925, p. 161. 

Mircea, pe care l’au caracterizat ca fiul “Călţunei”, o femeie 
de moravuri uşoare cunoscută tuturor pescarilor (1). 

In 1481 Tepeluş a venit ajutat de turci, conduşi de Alibeg 
şi Schenderbeg (2). La 8 iulie a acestui an s’a dat o luptă 
crîncenă la Rîmnic, în care Tepeluş cu turcii au fost înfrîn- 
ţi (3).,Ţepeluş fugit în Mehedinţi a fost ucis acolo de boieri. 
In scaunul Munteniei a fost aşezat Vlad Călugărul, om me¬ 
diocru. 

Sultanul Mahomet a murit la 3 mai 1481 şi fiul său Baia- 
zid, după o luptă pentru putere cu fratele său Gem, a preluat 
puterea în statul otoman. Ştefan s’a folosit de vreme tulbure 
şi la 10 martie 1482 a cucerit de la munteni cetatea Cră- 
ciuna (4). Vlad Călugărul ca atîţia alţi a trecut de partea 
turcilor. 

Ştefan s’a convins că nu se mai poate aşeza in scaunul 
vecin al Munteniei un om independent de turci. Candidaţii 
aleşi de Ştefan pentru domnia Munteniei erau slabi de carac¬ 
ter şi, temîndu-se de invazia turcilor, treceau pe rînd sub 
ascultarea lor. 

Astfel datorită insistenţei lui Ştefan Voievod în urmări¬ 
rea scopului său politic, s’au perindat la cîrma statului mun¬ 
tenesc următorii domni: Laiota Basarab 1477-noiembrie 1477, 
Tepeluş noiembrie 1477-iulie 1481, Mircea iulie 1481-noiem- 
brie 1841 Vlad Călugărul noiembrie 1481-ianuarie 1482, Ţe- 
peluş ianuarie 1482-martie 1482 şi Vlad Călugărul martie 
1482-1495. Ultimul domn a fost pus de Ştefan în înţelegere 
cu Bathory. 


(1) I. Bogdan, op. cit., p. 361-363 şi “Relaţiile Tării Romîneşti cu 
Braşovul şi Ungaria”, p. 282 şi 284. Deci Ştefan a făcut un pas de a 
încerca să pună domn în Muntenia pe o persoană de obîrşie obscură 
şi, probabil, şi-a recunoscut singur greşeala, deoarece Mircea, după un 
timp oarecare, dispăruse de pe scena politică cu desăvîrşire. Pe scau¬ 
nul Ţării Rom. a fost pus de Ştefan Vlad Călugărul. 

(2) B. P. Hasdeu, Arhiva istorică, voi. I, 1, nr. 163, p. 116. 

(3) Cronica dela Bistriţa, p. 123. 

(4) Ibidem, p. 124. 

Cristofor Mironescu, Hotarul între Moldova şi Muntenia, în “Anuar 
de geografie şi antropogeografie”, II (1910-1911), p. 99-104. V. şi I. C. 
Băcilă, întinderea Moldovei, schiţa istorică şi geografică în “Buletinul 
Societăţii Regale Române de Geografie”, XXXVII (1916-1918), p. 319- 
321) şi Radu Rosetti, Hotarul Moldovei la sud sub Ştefan cel Mare, în 
“Revista istorică”, X (1924), n. 7-9, p. 186-190. 

In 1483 s’a întîmplat un fapt foarte important pentru 
domnia lui Ştefan: regele Matei al Ungariei; fiind ocupat de 
un război costisitor cu împăratul Frideric al Austriei şi avînd 
nevoie de neutralitatea Turciei a încheiat pacea cu turcii pe 
timp de 5 ani. In tratatul de pace n’au fost incluse cetăţile 
Chilia şi Cetatea Albă (1). 


5. PIERDEREA CETATII CHILIA SI A CETATII 
ALBE SI CONSECINŢELE EI 

Sultanul s’a gândit să aducă la îndeplinire vechea sa idee 
de a cuceri cetăţile moldoveneşti. Adunînd o oaste mare pînă 
la 100.000 de oameni cu ajutorul muntenilor lui Vlad Călu¬ 
gărul şi al tătarilor lui Menglî-Gherai, sultanul a cucerit ce¬ 
tăţile Chilia şi Cetatea Albă (2). 

Este cunoscută scrisoarea sultanului din august 1484, din 
care aflăm că, după ce dînsul a trecut Dunărea, au venit în 
ajutorul lui hanul tătarilor cu tabăra şi muntenii credincioşi, 
că în opt zile a luat Chilia şi în două zile Cetatea Albă. Chilia 
e denumită poarta Moldovei, Ungariei şi în general a ţărilor 
de la Dunăre, iar Cetatea Albă —cheie pentru ţara Leşească, 
Ţara Românească, Tara Tătărască şi pentru Marea Neagră în 
general (3). 

Din sentimentul de lăudăroşenie sultanul a redus numă¬ 
rul zilelor de rezistenţă a cetăţilor. Istoricii români (N. Ior- 
ga, C. C. Giurescu, I. Ursu ş. a.) au crezut că cetatea Chiliei a 
fost cucerită de turci la 14 iulie, iar Cetatea-Albă la 28 iulie 


(1) Eduard Sayous afirmă că sultanul Baiazid II a implorat de la 
Matei un tratat de pace de cinci ani şi că la Constantinopole domnea 
o mare nelinişte. Evenimentele cereau încheierea păcii. Rolul victo¬ 
rios al Iul Matei a fost terminat prematur din cauza asperităţii cu 
Frederic al Austriei. E. Sayous, Histoire genărale des Hongrois, f. a., 
voi. I, p. 463-464. V. deasemenea: I. Ursu, Ştefan cel Mare, 1925, p. 174. 
N. Iorga, Istoria lui Ştefan cel Mare, p. 217. V. Pîrvan, Relaţiile, p. 1041. 
Engel, Geschichte, voi. I, 1804, p. 182. 

(2) Despre luarea Chiliei şi a Ctăţii-Albe în cronicile române ve¬ 
chi, v. I. Bogdan, Vechile cronici moldoveneşti, 1891, p. 118 şi 264 
(nota 40). 

(3) Acta externa, VI, p. 36-37. 

B. P. Hajdeu, Arhiva istorică, voi. I, 2, p. 55 ş. u. 

E. Hurmuzachi, voi. II, 2, p. 281. 

sau 5 august. După cercetarea izvoarelor turce (mai ales a 
cronicii lui Neschei), Nicoară Beldiceanu a precizat (1) că 
aproximativ la 9 iulie a început bombardarea Chiliei şi la 19 
iulie, după 10 zile de bombardament, ea a fost luată. S’a pro¬ 
dus şi o defecţiune. Conform cu arătarea lui M. Guazzo, tră¬ 
dătorul a fost un oarecare Mamolaco (2). Ce funcţie a ocupat 
el în cetate nu se ştie. Unul din cei doi pîrcalabi moldoveni 
(Ivascu şi Maxim) s’a prezentat sultanului pentru a-i preda 
cetatea (3). 

La 22 iulie armata turcă, ajutată de forţele tătărăşti ale lui 
Menglî-Gherai, se afla la zidurile Cetăţii-Albe. La 5 august 
aceste ziduri au început să cedeze, iar la 7 sau 8 august ceta¬ 
tea a căzut, deci după 15 zile de bombardament. 

Ambii pîrcălabi ai cetăţii Albe au murit în timpul ase¬ 
diului şi la sultan s’a prezentat o delegaţie de 5 cetăţeni (“no¬ 
tabili” după expresia lui Mlipiero). 

Ceeace era şi mai grav, turcii au luat nu numai cetăţile, 
dar şi porţiunea de pămînt care le înconjura şi ţinea de ele. 
Cronicarul polon ne atestă că au fost luate de turci nu numai 
cetăţile, ci şi “litoralul maritim ”, care se numeşte “Basara¬ 
bia". Desigur nu era vorba numai de litoralul mării, ci şi de 
malul Dunării, căci Chilia era situată la Dunăre şi nu la mare. 

“Basarabia” prezenta atunci, probabil, o fîşie îngustă de 
pămînt de-a lungul braţului Dunărean Chilia şi nu acel te¬ 
ritoriu larg al Bugeacului pe care-1 cunoaştem din domnia 
sultanului Soliman al II-lea, după luare în 1538 a Tighinei 
şi transformarea ei în raia turcească. Denumirea “Basarabia” 


(1) Nicoară Beldiceanu, La conquete des cites marchandes de 
Kilia et de Cetatea-Albă par Bayazid II, în “Siidost-Forschungen”, 
Munchen, 1964, Bând XXIII, p. 65-67. 

(2) Ibidem, p. 68 (referire la M. Guazzo, Histoire di messer, Marco 
Guazzo, Venisse, 1545, fol. 302). 

(3) Un secretar al lui Sigizmund Malatesta dă ştirea că un pîrca- 
lab ar fi tradat. N. Iorga, Acte şi fragmente, in, p. 89-90. E. Hurmu- 
zaki, Vni, p. 27 şi 28. Ştirea se confirmă şi de Asie paşa zade, care 
povesteşte în cronca sa că emirul (pîrcalabul nu cumva Mamolaco 
este un nume deformat al lui Maxim). Chiliei, “punîndu-şi capul la 
pămînt şi sărutînd mina sultanului, i-a spus: “Cetatea este a padi- 
şahului şi noi deasemenea ne supunem”. P. P. Panaitescu, Ştefan cel 
Mare în lumina cronicarilor contemporani din ţările vecine, în “Stu¬ 
dii şi Cercetări Ştiinţifice”, Istorie, anul XI, fasc. 2, 1960, p. 218. 

se trage de la numele stăpînitorilor munteni din trecut —Ba- 
sarabi (1). 

Regele Matei a protestat cu ameninţări din motivul că 
aceste cetăţi “se ţin de regatul Ungariei” (2). Sultanului Baia- 
zid nu i-a fost greu să răspundă că în tratatul, încheiat cu 
Ungaria, cetăţile n’au fost prevăzute, adăogînd că va da po¬ 
runcă paşilor de la cetăţi să nu atace Moldova şi că nu se 
teme de ameninţările ungare (3). 

Regele Matei a strîns oastea, pentru a-1 ajuta pe Ştefan, 
dar şi de data aceasta ca şi în 1476, s’a arătat un mare “cunc- 
tator”. Cînd era gata să pornească a aflat că cetăţile sînt 
cucerite şi în loc de a merge înainte pentru recucerirea lor, 
s'a întors în capitala sa şi de acolo protesta şi ameninţa pe 
turci. Această atitudine s'a terminat cu un nou tratat de pace 
a ungurilor cu turcii, în care a fost inclusă Moldova, însă 
fără cetăţi (4). Regele a luat act de un fapt împlinit. 

încercarea lui Ştefan cel Mare de a relua de la turci Ce- 
tatea-Albă, despre care vorbeşte Aşîc-Paşa (5) trebuie să fie 
fixată înainte de venirea în ţară a turcilor, conduşi de Ali-Bei, 
cu pretendentul la domnie Hronoda, deci la începutul anului 
1485. Acest Paşă povesteşte că Ştefan cel Mare avea înţelegere 
cu creştinii din cetate care au promis să-i predea cetatea. 
Noaptea oştenii moldoveni au pus scări la zidurile cetăţii, dar 
atacul a fost respins. 


6. SENSUL ÎNCHINĂRII DE LA COLOMEA DIN 1485 

In lunga domnie a lui Ştefan Voievod s’au întîmplat cazu¬ 
ri de fugă a unor boieri peste graniţă din cauza opoziţiei vede¬ 
rilor şi planurilor domnului sau a veleităţilor lor nesatisfăcute. 
Astfel, de exemplu, a fugit în Lituania un oarecare Avram vis- 


(1) Martin Cromer, op. cit., p. 434. 

(2) E. Hurmuzaki, Documentele, voi. n, 1, doc. IV şl XIX. 

(3) Op. cit., voi. n, 1, doc. III şi XVUI. 

(4) I. Ursu, Ştefan cel Mare şl turcii, 1914, p. 118. 

(5) P. P. Panaitescu, Ştefan cel Mare în lumina cronicarilor con¬ 
temporani, în “Studii şi Cercetări Ştiinţifice”, Istorie, an. XI, fac. 2, 
1960, p. 216. 

tiemicul şi satul lui Oniceanii a fost donat în 1493 comisului 
Petrică (1). 

Cauza acestei viclenii nu se cunoaşte. Dar fuga avea as¬ 
pect de trădare, deoarece, probabil, a avut loc în curând după 
încheierea de către Ştefan a alianţei cu Moscova (1491) şi 
Crimeea (1492) şi apărea ca un protest împotriva politicii 
externe noi. In documentele de mai tîrziu aflăm că Ştefan 
Voievod a luat satul Poienile de la un oarecare Ivan, desigur 
“viclean” (2), şi satul Coseşti dela Roman Gîrbovet, “din hi- 
clenie.cînd a fugit în Ţara Romînească” (3). 

Insă această nesupunere avea un caracter individual şi nu 
se răsfrîngea asupra mersului general al politicii interne a 
domnului. 

O mai mare însemnătate aveau defecţiunile boiereşti de 
grup, ca cele din 1467 şi 1476, pe care le-am semnalat mai 
sus şi care puneau pe domn în încurcături serioase. Totuşi 
şi efectul acestor defecţiuni nu se poate compara cu o adevă¬ 
rată revoltă boierească ce s’a produs în 1485 în 1486. Este 
timpul marii crize politice din ţara moldovenească, cînd s’au 
pus problemele de principii, de schimbări radicale în domeniul 
politicii externe. 

Domnul trebuia să se convingă atunci că stă singur, apro- 
pe solitar în faţa primejdiei turceşti, că politica lui antitur- 
cească nu se bucură de popularitate în marea majoritate a 
boierilor şi că ea îi poate aduce surprize neaşteptate şi pri¬ 
mejdii mari pentru însăşi existenţa tronului său. 

Ştefan s’a gîndit să dispună pentru ajutor pe poloneji, 
aducând omagiu de fidelitate şi jurămîntul de credinţă rege¬ 
lui polonez în persoană. De mai multe ori în trecut i s’a cerut 
să vină în Polonia să depună acest jurămînt. Ştefan sub dife¬ 
rite pretexte se eschiva. 

In faţa dezastrului, suferit de la turci, el s’a hotărît la 
închinare personală. La 15 septembrie 1485 Ştefan s’a prezen- 


(1) I. Bogdan, Documente, voi. II, p. 22 ş. u. (doc. din 15 mar¬ 
tie 1493). 

(2) Documente privind Istoria Romîniei, Moldova, sec. XVI, voi. I, 
p. 151. 

(3) Op. cit., p. 453. 

tat la Colomeea şi acolo a depus omagiul şi jurămîntul de 
credinţă, conform ritualului medieval (1). 

E interesant că în actul omagiului părţile contractante 
îşi iau anumite obligaţii în privinţa politicii externe, anume: 
Ştefan se obliga a nu începe război şi a nu încheia pacea fără 
ştirea lui Kazimir, iar la rîndul său acesta din urmă “nu va 
cere şi nu va încheia pacea în ce priveşte graniţele Ţării Ro- 
mîneşti şi ale Moldovei fără ştirea lui Ştefan Voievod. 

Mulţi autori romîni care au scris despre aceasta, carac¬ 
terizează depunerea omagiului ca umilinţă (2). E un mod 
de a vedea al timpului nostru. Atunci suzerani erau puţini, 
iar vasali mulţi, chiar foarte mulţi. închinarea era însoţită 
de obligaţia de a apăra pe vasal, Moldova, o ţară mică, nu 
putea trăi fără a se recunoaşte vasală a unuia din cele trei sta¬ 
te vecine mari (două regate şi împărăţia turcească). Instinctul 
naţional de conservare îl îndemna pe Ştefan la supunere de 
vasalitate. Trebuie să recunoaştem că domnul manevra cu 
aceste formule medievale cu mare măiestrie şi abilitate şi nu 
s’a afiit să intre chiar în dubla vasalitate. 

închinarea lui Ştefan regelui polonez făcută la Colomeea 
în 1485, prezintă ultimul pas, legat încă de politica sa anti- 
turcească, dar totodată şi un act de disperare. 

Cucerirea de către turci în 1484 a cetăţilor Chilia şi Ceta¬ 
tea Albă, cetăţi situate la marginea statului său, a constituit 
o ameninţare directă la însăşi existenţa statului moldovenesc. 
Ştefan nu părăsise încă ideea de luptă împotriva turcilor şi 
căuta ieşire din impas. Apropierea de polonezi i se părea o 
supapă de salvare. 

Nădăjduia că, dat fiind interese economice şi politice co¬ 
mune faţă de turci, în viitor va putea să fie ajutat de polone¬ 
zi în mod esenţial. 


(1) B. P. Haşdeu, Arhiva istorică a României, voi. I, 2, p. 23-26 
(din I. Przyluski, Leges et Stătută de Privilegia Regni Poloniae, Cra¬ 
covia, 1553). Doghiel, Codex diplomaticus, I, p. 603. E. Hurmuzaki, 
Documentele, II, 2, p. 288-289. 

A. Lewicki, “Codex epistolaris saeculi deciml quinti, II, p. 480. 

Bernard Wapowski, Scriptores rerum polonicarum, tom. n, Cra- 
coviae, 1874, p. 4 (Hommagium Stephani Colomiae, 1485). 

I. Bogdan, op. cit., voi. II, p. 370-378. 

(2) I. Ursu, Ştefan cel Mare, 1925, p. 191-195. 

închinare Poloniei nu este un fenomen nou, avîndu-şi 
rădăcini în trecutul Moldovei, chiar dela 1387. Predecesorii 
lui Ştefan depuneau regelui polonez omagiul, jurămîntul de 
credinţă (prin sărutarea crucii) semnau actele şi, în afîrşit, 
mai dădeau şi boierii garanţia lor. A depus omagiul şi jură¬ 
mîntul de credinţă şi însuşi Ştefan vodă în 1459 şi 1462. Boie¬ 
rii dădeau un act independent de actul închinării domnului; 
actul semnat de boieri avea un caracter de garanţie suplimen¬ 
tară (1). 

In afară de actele de omagiu, în izvoarele istorice române 
găsim deasemenea promisiuni de omagiu în viitor, confirmă¬ 
ri de omagiu şi garanţia boierilor. 

închinarea s’a făcut dintr-un calcul greşit că polonezii, 
apreciind importanţa pierderii debuşeurilor comerciale (Chilia 
şi Cetatea-Albă), vor face un pas hotărîtor împotriva turcilor. 
Domnul moldovean sperase că polonezii vor înţelege chemarea 
momentului politic şi vor ajuta pe moldoveni în lupta lor 
contra turcilor din interesul propriu al Poloniei. Moldova 
pentru această ţară se prezenta ca o avangardă a lumii apu¬ 
sene. Dar cele mai apropiate împrejurări au dovedit că spe¬ 
ranţa domnului nu este întemeiată. 

Cronica moldo-germană ne povesteşte că atunci, cînd Şte¬ 
fan se afla în Colomeea în 1485, “veniră turcii în taină cu 
Hronoda Petru Vodă la Suceava iar, dacă Suceava nu voi să se 
predea arseră oraşul şi pustiiră întreaga ţară” (2). Venirea 
turcilor a avut loc la 19 septembrie. 

Guvîntul “în taină ” dă de gîndit. Turcii sub conducerea 
eunucului Ali-bei nu puteau veni în deplină taină, deoarece 
trebuia să se îndrepte din Cetăţile Chilia şi Cetatea-Albă 
prin ţara de jos şi să ajungă treptat pînă la Suceava. 0e fel 
de taină putea prezenta această mişcare duşmănoasă? Cro¬ 
nicarul a vrut să sublinieze o particularitate a acestei miş¬ 


ei) C. Racoviţa. începuturile suzeranităţii polone asupra Moldo¬ 
vei. Revista Istorică Romînă, MCMXV, voi. X, p. 269 şi 271. 

(2) Picot emite ipoteza că Hronoda ar fi fost un şef de mercenari 
boemi, bazindu-se pe relatarea lui M. Miechowski că Ştefan s’a luptat 
lingă Colomeea “cu nişte mercenari boemi”. V. Pîrvan cu dreptate 
obiectează că Ştefan a avut de luptat cu o armată, nu cu nişte hoţi. 
E. Picot. Urechi. Chronique de Moldavie, p. 168-169. V. Pîrvan, Rela¬ 
ţiile, p. 1047. V. şi M. Miechowski, la B. P. Hasdeu, Arhiva Istorică, 
voi. 1, 2, p. 37. 


15 

cari: ea a venit pe neaşteptate pentru domn. Altfel el n’ar 
fi plecat la Colomeea, ci s’ar fi pregătit pentru ripostă duş¬ 
manilor. Aceasta înseamnă că boierii, care s’au angajat în 
această revoltă, au ţinut în secret toate pregătirile lor pentru 
ieşire împotriva domnului. 

Cit de neaşteptată a fost vestea acestei mişcări antidom- 
neşti se poate vedea din faptul că regelui polonez nu-i venea 
să creadă în aşa ceva şi-l reţinea pe Ştefan. 

La plecare i-a dat în ajutor puţină oaste de mercenari (1). 

Cu aceştia şi cu ostaşii săi Ştefan a dat turcilor la întoar¬ 
cerea lor la Catlabuga, la 16 noembrie, o bătălie şi a reuşit 
să-i izgonească, luînd dela ei ceea ce au prădat. 

Dar nu la un asemenea mic ajutor se aştepta Ştefan Voie¬ 
vod, ci la un ajutor esenţial. Desamăgirea cumplită l’a cu¬ 
prins şi din ea a răsărit ideea că alianţa cu Polonia trebuie 
să fie părăsită. 


7. HRONODA IN 1486 SI REVOLTA BOIERILOR 

Unde a dispărut Hronoda nu se ştie. Reapariţia lui abia 
după o trecere a cinci luni, la 6 martie 1486, este destul de 
enigmatică. Izvoarele nu ne spun că el de data aceasta să fi 
avut vreun ajutor din partea turcilor, muntenilor, tătarilor 
sau ungurilor. Ou privire la unguri o singură cronică ne dă 
această ştire: cronica lui Gr. Ureche. Dar pentru ca să de¬ 
monstrăm cită încredere ne inspiră expunerea lui, o vom co- 
laţiona cu expunerile celor mai vechi cronici moldoveneşti. 

In cea mai veche cronică de la Bistriţa despre a doua 
bătălie cu Hroet în 1486 se spune numai că “au fost război 
cu Hroet pe Scheia” (2). 

In cea de la Putna deasemenea nu se spune nicun cuvînt 
de unde a venit acest pretendent Hronet, dar se dă acel amă¬ 
nunt că “într’acest război Ştefan Voievod au căzut de pe 
cal” (3). 


(1) Cronica moldo-germană, p. 48 şi 68. 

(2) Cronica de la Bistriţa, p. 126. 

(3) Cronica de la Putna, p. 126. 

In ce priveşte cronica moldo-polonă pasajoil respectiv a 
fost interpretat de unii (1) greşit. In această cronică pentru 
anul 6993 (1485) se afirmă că pe timpul, cînd Ştefan Voievod 
se afla la Colomeea, “au venit turcii (przyszli Turcy) chiar 
pînă la Suceava cu Chromotem (Chromoisem)”. Urmează şti¬ 
rea că Ştefan Voievod i-a bătut pe turci cu ajutorul polone¬ 
zilor la Catlabuga. 

După aceea citim că la 15 februarie 1486 Ştefan Voievod 
a bătut pe Chromota, “care venise cu turcii asupra lui” (2). 
Aici verbul “a veni” este întrebuinţat în forma de mai mult 
ca perfect, ceea ce pare cu totul potrivit, fiind în realitate 
vorba de anul trecut. “ Venise ” se referă la prima apariţie a 
lui Chromota în 1485. Dacă turcii ar fi venit cu Chromota şi 
în 1486, ar fi trebuit să figureze propoziţia “au venit turcii 
din nou”, şi să se spună că Ştefan Voievod a bătut pe turci, 
fiindcă ei ar fi prezentat forţa adevărată şi nu Chromota, 
dar despre vreo bătălie cu turcii nu găsim în cronică nici 
un cuvînt. S’ar fi putut trece cu vederea lupta împotriva tur¬ 
cilor? Desigur că nu. Avem tot dreptul să considerăm că în 
1486 turcii n’au fost prezenţi cu Chromota în lupta dela 
Şcheia. 

Semnalăm şi acea inexactitate din cronica moldo-polonă 
că Ştefan Voievod a bătut pe Chromota, pe cînd ştim acum din 
cronica moldo-germană că acea bătălie a fost pierdută de 
Ştefan şi numai datorită împrejurărilor fericite el şi-a păs¬ 
trat tronul. 

Cele mai multe amănunte ne dă cronica moldogermană, 
amănunte pe care nu le găsim nici într’o altă cronică moldo¬ 
venească. Citim acolo: In luna martie, în ziua de 6, într’o 
luni, se bătu Ştefan Vodă cu Hronoda, la Bulgari (Şcheia) pe 
apa numită Şiret. Atunci Hronoda Petru Vodă lovi pe Şte¬ 
fan Vodă şi cîştigă lupta, şi fiindcă Ştefan Vodă căzu de pe 
cal şi şezu între morţi de dimineaţă pînă la amiază, veni 
un boier călare cu numele Purece, care recunoscu pe Ştefan 
Vodă. Plecă atunci voievodul pe cal şi îşi adună oastea sa; 
trimise la Petru Vodă (Hronoda) pe un boier cu numele Pîn- 


(1) I. Pirvan, Relaţiile, p. 1046. 

(2) I. Bogdan, Vechile cronici moldoveneşti, Bucureşti, 1891, p. 177 
şi 227. 

tece, care se predă lui Petru Vodă şi-l conduce afară de luptă, 
asigurîndu-1 că a şi cîstigat bătălia şi cu tovarăşii săi îl de¬ 
capitează pe Petru Vodă şi aduse capul acestuia lui Ştefan 
Vodă, care Ştefan Vodă rămase domn în ţară cu ajutorul lui 
Dumnezeu” (1). 

Din această povestire tragem concluzia: 1) că nu se spu¬ 
ne de unde a venit Hronoda în 1486, ce efectiv ostăşesc a avut 
şi de ce provenienţă a fost; 2) că Hronoda Petru este denu¬ 
mit “Vodă”, ceea ce înseamnă că a fost recunoscut de boieri 
(sau marea lor majoritate) ca domn; 3) că Hronoda a cîştigat 
lupta, că Ştefan era pa cale de pieire, dar a rămas domn nu¬ 
mai datorită întîmplării fericite de a fi fost găsit de către 
boierul Purece. 

Cronica lui Gr. Ureche, vorbind despre evenimentele din 
1486, ne povesteşte faptele într’un mod cu totul deformat. 
Nepotrivirea acestei povestiri cu cea din cronica germană este 
esenţială şi evidentă. 

In deosebire de cronica moldo-germană Gr. Ureche afirmă 
că: 1) Hroiot au venit cu oaste de la unguri, 2) că Hroiot pier¬ 
du războiul şi oastea, 3) că Ştefan Vodă era în mare primejdie, 
deoarece “s’au pornit cucalul jos, puţin de n’au încăput în 
mîinile vrăjmaşului său şi 4) că Hroit, fiind prins viu de Şte¬ 
fan Vodă, i-au tăiat capul” (2). 

Gr. Ureche greşeşte, afirmînd că Hroiot a pierdut răz¬ 
boiul, deoarece din cronica germană cunoaştem că el a cîş¬ 
tigat bătălia şi este al doilea caz de pierdere a bătăliei de 
către Ştefan Voievod După descoperirea cronicii moldo-ger- 
mane am aflat care este acest al doilea caz de înfrîngere a 
lui Ştefan din cele două, de care el însuşi a vorbit doctorului 
veneţian Muriana. 

In al doilea rînd nu se poate spune că Ştefan Vodă “pu¬ 
ţin n’a încăput în mîinile vrăjmaşului”, de oarece ştim acum 
că a stat “între morţi de dimineaţă pînă la amiază”, nu mai 
puţin de 4 ore întins pe pămînt. 

In al treilea rînd, nu e adevărat că “Hroiot a fost prins 
viu de Ştefan Vodă), deoarece numai datorită unui şiretlic 
Hroiot şi-a pierdut viaţa. 


(1) Cronica moldo-germană, ed. Chiţimia, traducere, p. 68. 

(2) Gr. Ureche, p. 108. 

Prin urmare, constatăm <un şir de inexactităţi şi ele ne 
fac să punem la îndoială calitatea izvorului, de care s’a fo¬ 
losit cronicarul, şi povestirea în general. Nu putem crede în 
afirmaţia că “Hroiot a venit cu oaste de la unguri”. Hroiot 
era omul turcilor, candidatul lor la domnie. E oare posibil 
de admis ca în curs de cinci luni şi jumătate Hroiot, acest 
candidat turcesc, să reuşească să capete oaste de la unguri? 
Este aceasta absolut neverosimil. După cît cunoaştem, niciun 
izvor unguresc nu ne a atestat faptul adunării oastei de că¬ 
tre Hroiot în Ungaria. Pe lîngă faptul că Hroiot a fost candi¬ 
datul turcilor şi izbînda lui nu ar putea surîde regelui Matei 
Corvin, trebuie să mai luăm în consideraţie şi faptul că în 
acest timp Ştefan întreţinea cele mai bune legături cu Matei 
Corvin. 

Regele Matei îl ştia pe Ştefan ca aflîndu-se în dublă vasa¬ 
litate polono-ungară încă din anul 1475. închinarea de la 
Colomeea nu era ceva cu totul nou şi nu putea să producă o 
impresie atît de puternică, încît el să dorească înlocuirea lui 
Ştefan. Cunoştea, probabil, şi pentru ce anume scop făcea 
Ştefan această închinare, cu atît mai mult că datorită ajuto¬ 
rului polonez, cît de mic a fost (3.000 sau 2.000) Ştefan Voie¬ 
vod a reuşit să izgonească pe turci conduşi de Malcoci din 
ţară, avînd ultima ciocnire cu ei la Catlabuga în decembrie 
1485. 

Grigore Ureche, care oglindeşte aspiraţiile şi părerile cla¬ 
sei boierilor, probabil a inventat acest amănunt despre veni¬ 
rea lui Hroiot cu unguri pentru a nu scoate în relief atitudinea 
trădătoare a boierilor fată de domn şi pentru a explica totuşi 
faptul apariţiei a doua a lui Hroiot. 

Respingen deci afirmaţia lui Gr. Ureche că Hroiot a avut 
oaste ungurească. Dar din cine atunci se compunea oastea lui 
Hroiot (sau Hronoda) în 1486? Cea mai verosimilă ipoteză este 
că a avut în sprijinul său forţele unei părţi a boierimii moldo¬ 
veneşti şi că aceste cinci luni a petrecut în ascunziş poate 
undeva în munţi, susţinut de nemulţumiţii regimului politic 
al domnului, pregătindu-se pentru o nouă ciocnire. 

E de reţinut faptul că în expunerea cronicii moldo-ger- 
mane în momentul bătăliei din 1485 pe cîmpoil ei se aflau doi 
domnitori ai Moldovei: Hronoda — Petru Vodă şi Ştefan 
(unul recunoscut de boieri şi altul desavuat de ei). 

Se ştie care a fost rezultatul acestei bătălii. Fără să aibă 
în faţa sa pe un adversar de seamă cu însemnate forţe de 
ostaşi, pe un sultan, un paşa turc, han tătăresc sau un domn 
muntean, Ştefan a pierdut bătălia. Căzind de pe cal, se afla 
în nesimţire întins pe pămînt. 

E clar că avem în faţa noastră o adevărată revoltă a 
boierimii moldoveneşti îmotriva lui Ştefan. Confirmarea pre¬ 
supunerii noastre o găsim la un cronicar turc Aşîc paşa Zade, 
care ne atestă că la atacul turcesc în Moldova, condus de 
Ali-bei, “o mulţime de bei ai Bogdaniei întîmpinînd pe turci, 
li s’au supus” (1). E vorba de turci veniţi cu Hronoda în 1485, 
pentru a-1 pune domn în Moldova. 

Această ştire ne dă deslegarea enigmei de ce domnul a 
pierdut bătălia ou Hronoda. O bună parte din boieri nu-1 
susţinea, făcînd probabil, opoziţie politicii lui antiturceşti. 
Independenţa ţării era pentru boierime o idee vagă, abstractă, 
de o distanţă depărtată, pe cînd prosperitatea moşiei era o 
idee concretă şi apropiată. 

Dealtfel tenacitatea boierilor mari în a contesta politica 
antiturcească a domnului nu trebuie să fie judecată prea 
aspru. Aveau şi ei motive serioase pentru a o respinge. In¬ 
vazia turcească se prezenta totdeauna ca o adevărată cala¬ 
mitate. înainte de venirea turcilor în ţară, populaţia era obli¬ 
gată să ascundă bunurile ei. Iar tot ce nu putea fi ascuns 
trebuia să fie ars sau devastat. Inamicul pustia în drumul 
său totul, lua plean, jefuia, pretutindeni semăna pîrjol şi 
dezastru. 

Nu venea singur ci însoţit de tătari, care stăteau ca corbii 
pe linia Nistrului, prevestind nenorocire şi atrocităţi. Ou ei 
se asociau şi muntenii dintr’o ţară vecină, înrudită, arătînd 
invadatorilor drumul şi potecile. Primejdia se contura din 
trei părţi: est, sud, şi sud-vest. Şi Ştefan Vovievod, ca un leu 
cu voinicii lui, alerga în toate părţile pentru a confrunta pe 
inamic. 

Războiul antiturcesc cu toată iminenţa lui dezorganiza 
gospodăria ţării. E de admirat cum după trecerea nenorocirii, 


(1) Die altosmanische Chronik des Ashîc-pasha Zade, Ed. Fr. Gie- 
se, Leipzig, 1929, şi scurta expunere la P. P. Panaitescu. Ştefan cel 
Mare în lumina cronicarilor temporani din ţările vecine, Studii şi 
Cercetări Ştiinţifice, Istorie, anul XI, fasc. 2, 1960, p. 216. 

moldovenii se puneau la lucru pentru a restabili gospodăria 
şi ordinea, ca albinele într'un stup deranjat de o mină străină. 

Desigur, nu poate fi vorba de nemulţumirea întregei boie¬ 
rimi. Acea parte a boierimii, care îl urma pe Ştefan în poli¬ 
tica lui turcească a plecat cu el la curtea regelui polonez în 
Colomeea. Pe de altă parte, boierii ca Purece şi Pîntece, dease- 
menea prezintă o dovadă că boierimea mare din punct de 
vedere politic nu era unitară. Ea se împărţise în două tabere. 

Desbinarea aceasta l’a împiedicat pe Ştefan să se pregă¬ 
tească pentru luptă. A doua apariţie a lui Hronoda era pentru 
Ştefan cu totul neaşteptată. Domnul nu dispunea de timp 
suficient pentru a strînge oastea sa de slujitori militari, pre¬ 
cum, probabil nu el a ales locul bătăliei, ci adversarul său. 
Numai prin aceste împrejurări defavorabile se poate explica 
înfrîngerea lui Ştefan. 

Situaţia implica îngrijorare şi cerea măsuri. In legătură 
cu aceasta stau două măsuri importante luate de domn: pri¬ 
ma de natură internă, cealaltă de natură externă. Prima este 
reînfiinţarea postului de portar de Suceava, al cărui sens l-am 
explicat în altă parte a lucrării, şi care dealtfel a devenit 
peste un an inutil odată cu realizarea celei de a doua mă¬ 
suri anume schimbarea radicală a> politicii externe moldo¬ 
veneşti. 

Nu se poate guverna uşor, chiar cu mina forte, o ţară, în 
care o bună parte din boierime s’a revoltat împotriva dom¬ 
nului din cauza politicii lui antiturceşti. In cazul de schim¬ 
bare a acestei politici Ştefan intra în asentimentul majorităţii 
boierimii mari. 

Criza politicii antiturceşti a atins apogeul, dar ceea ce 
este interesant, schimbarea acestei politici se cerea şi de mo¬ 
tivele de politică externă. Nu mai era posibil de a lupta îm¬ 
potriva turcilor, cînd ungurii şi polonii s’au împăcat cu ei. 
Continuarea politicii antiturceşti ar fi însemnat izolarea com¬ 
pletă a Moldovei, care ar fi menită să o ducă la o ruină de¬ 
plină. 

Inţelegînd că fără ajutoare serioase, pe care nu le-a avut 
în trecut şi nu le poate avea în viitor, împotrivirea sa turcilor 
nu mai este posibilă Ştefan a inceput să le plătească tribut. 
Există o ştire precisă că Moldova s’a supus la plata tributu- 

lui turcilor în ajunul plecării expediţiei lui Daud-paşa în 
Arabia, adică în anul 1487 (1). 

In 1488 regele Kazimir mai continua jocul diplomatic, 
trimiţînd pe solul său Firley la turci. I s’a dat instrucţiunea 
să nu încheie pacea fără restituirea cetăţilor moldoveneşti, 
de care, ca debuşee, avea nevoie comerţul polon. Dar cererea 
aceasta în aparenţă radicală şi hotărîtă s’a muiat repede şi 
regele a căpătat ceea ce a vrut de fapt, anume pacea cu tur¬ 
cii, pentru ca să facă negoţ prin intermediarii turci. 

Astfel rezistenţa polonă a durat abia pînă la 21 martie 
1489 (2), cinci între poloni şi turci a fost încheiată pacea pe 
timp de doi ani. 

Ştefan Voievod şi-a dat seama că trebuie să fie căutate căi 
noi diplomatice şi militare. In timpul acela se manifesta 
foarte vădit rivalitatea moscovito-lituaniană. încă din 1470 
Moscova se simţea apărătoarea creştinătăţii ortodoxe. In cu¬ 
prinsul Lituaniei se aflau multe teritorii ruseşti. Conducă¬ 
torii Moscovei pretindeau ca toţi principii ruşi, supuşi Litua¬ 
niei, să treacă cu teritoriile lor cu moşiile lor în supuşenia 
moscovită. Sub paravanul apărării ortodoxismului a început 
o luptă seculară a Moscovei împotriva Lituaniei şi Poloniei. 
S’a născut în mintea voevodului moldovean ideea de a-şi 
schimba politica externă. 

E interesant că tocmai în acest an, cînd încheierea tra¬ 
tatului polono-turcesc de pace ducea de fapt inevitabil la 
desfacerea legăturii de suzeranitate-vasalitate între regele 
polonez şi voievodul moldovenesc, s’a iscat o ceartă între re¬ 
gele polonez şi unguresc cu privire la chestiunea cămia din 
ei trebuie să fie supus Ştefan. 


(1) Olgierd Gorka. Nieznany zywot Bajazida II (Viaţa necunos¬ 
cută a lui Baiazid II), Lwow, 1938, “Kwartalnik Historyczny”, LII, 
1938, p. 23. Data, de 1487 a fost stabilită just de P. P. Panaitescu în 
desacord cu O. Gorka, care o credea la 1492. P. P. Panaitescu, Ştefan 
cel Mare în lumina cronicarilor contemporani din ţările vecine, în 
Studii şi Cercetări Ştiinţifice, Istorie, anul XI, fasc. 2, 1960, p. 217 şi 
nota 72. 

La Saad-ed-din Mehmet găsim ştirea că între 28 decembrie 1486 şi 
16 decembrie 1487 “a venit din Moldavia sol cu haraciu pe doi ani şi 
a plecat primind răspunsul de pace”. M. Guboglu şi Mustafa Mehmet, 
op. cit., p. 328. 

(2) E. Hurmuzaki II, 2, p. 306, scrisoarea lui Baiazid din 23, 3, 
1489. M. Cromer, De origine et rebus gestis Polonarum, p. 637. 

Sistemul dublei vasalităţi avea acel neajuns că era suscep¬ 
tibil de a naşte neînţelegeri între doi suzerani. Fiecare pretin¬ 
dea la supunerea vasalului său. Cearta între Ungaria şi Polo¬ 
nia cu privire la vasalitatea Moldovei a ajuns la arbitrajul 
papei Inocenţiu VII, care a opinat ca Moldova să fie consi¬ 
derată sub protecţia Ungariei. In Iunie 1489 regele polonez 
Kazimir se plîngea papei cu privire la această “hotărîre ne¬ 
dreaptă” (1). 

Nu se ştie, dacă a fost întrebat Ştefan Voievod în ches¬ 
tiunea, care îl privea direct. Poate că n/u. Dar el îşi urma calea 
să proprie şi protecţia ungară îi convenea. Vasalitatea faţă 
de poloni cădea în neant, lăsînd numai o slabă amintire a 
trecutului. 

Încheierea păcii între Polonia şi Turcia prezenta pentru 
Moldova un eveniment de cea mai mare însemnătate, care 
trăgea o linie de demarcaţie între trecut şi viitor. 

Dubla vasalitate nu i-a adus lui Ştefan foloasele dorite. 
Ungaria în 1483, iar Polonia în 1489, au întins mîna turcilor, 
duşmanilor lui Ştefan (2). Vasalitatea ungară Ştefan o mai 
preţuia, deoarece avea de la unguri două cetăţi: Ciceu şi 
Cetatea de Baltă, puse la dispoziţia lui ca adăpost în caz de 
nevoie. Dar vasalitatea faţă de poloni nu mai valora niixiic. 

Ştefan s’a văzut izolat şi s’a hotărît la o schimbare bruscă 
a politicii sale externe. Rămînînd sub vasalitatea ungară, din 
care a tras mai multe foloase decît din cea poloneză, Ştefan 
a rupt cu vasalitatea faţă de poloni. In schimb a încheiat 
alianţa cu Moscova şi tătarii din Crimeea. 

N. Iorga caracterizează ultima perioadă a domniei lui Şte¬ 
fan cel Mare ca “ războaiele de răzbunare au polonii ”, după 
ce a isprăvit “războaiele de apărare cu turcii” (3). Desigur, 
în această calificare a epocii, prin sentimente individuale ale 
voievodului se află o vădită îngustare a problemei. 


(1) V. Pîrvan, Relaţiile, p. 1049. 

I. Ursu, Ştefan cel Mare şi turcii, p. 128. 

Gr. Conduratu, Relaţiile Ţării Româneşti şi Moldovei cu Ungaria 
pînă la 1526, Buc., 1898, p. 433. 

(2) In vara anului 1485 regele Matei a reînnoit legăturile de pace 
cu turcii. N. Iorga, Acte şi Fragmente, III, p. 63-65. Acta extera, VI, 
p. 123. Mon. Hung. Hist., Diplomataria, III, p. 123, 294. V. Pîrvan, 
op. cit., p. 1043. 

(3) N. Iorga. Istoria lui Ştefan cel Mare, 1904, p. 219 

I. Ursu vorbeşte de “intrarea lui Ştefan în sfera politică a 
Ungariei (1). Aceasta nu este exact. In această sferă domnul 
moldovean se afla încă din 1475, de pe timpul cînd a încheiat 
dubla vasalitate. Dar acum în 1489 ruperea legăturilor cu 
Polonia ducea inevitabil în mod indirect la întărirea vasali¬ 
tăţii faţă de Ungaria şi la desvoltarea alianţei cu ea. 

Pentru o nouă politică, pe care o inaugura Ştefan, era 
nevoie de pace cu turcii. Pacea se obţinea prin plata tribu¬ 
tului. Prevăzînd schimbarea atitudinii poloneze faţă de turci, 
încă înainte de a fi aflat vestea că şi Polonia a încheiat pa¬ 
cea cu turcii, Ştefan a tras concluzii şi a început să plătească 
turcilor în mod regulat tributul fapt în urma căruia turcii 
l’au lăsat în pace (2). 


(2) I. Ursu, Ştefan cel Mare şi turcii, 1914, p. 128. 

(3) Avem mărturie documentară de plata tributului, pentru anul 
1492: raportul lui Hieronymus Marcellus către dogele Veneţiei din 
15 iunie 1492, E. Hurmuzaki, Documente, voi VHE, Buc., 1894, p. 28: 
Ştefan Voievod nu a vrut să dea trecere unui tatar superior cerut de 
turci, cu toate că a fost tributar al seniorului turc. Deasemenea avem 
ştirea că domnul Moldovei plătea tribut turcilor în 1503 în suma de 
4.000 de ducaţi de aur Zanuto Diarii, voi. V, p. 464. Aceasta înseam¬ 
nă că tributul se plătea în mod regulat de la 1487 şi pînă la data de 
mai sus. 


— 234 — 


www.dacoromanica.ro 



CAPITOLUL 14 

A TREIA PERIOADA DE POLITICA EXTERNA 
ALIAŢII 

1. împăcarea cu turcii şi primele vestigii ale 

UNEI POLITICI NOI 

ĂCIND abstracţie de factorul politic intern 
—împotrivirea boierilor politicii antiturceşti, 
se impunea mai ales de fenomenele noi în ra¬ 
porturile externe ale Poloniei şi Lituaniei cu 
Moscova şi Turcia. Polonia, după cum am vă¬ 
zut, a încheiat în 1489 pacea cu turcii, avînd 
nevoie de linişte în sudul Europei, deoarece se 
adunau norii ameninţători în nordestul ei. 

Ştefan cel Mare pierdea astfel pe unul din 
cei doi suzerani, faţă de care se afla în situaţia 
de vasal. Nu mai putea fi apărat în caz de nevoie de regele 
polonez împotriva turcilor. Politica antiturcească a fost săpa¬ 
tă pînă la temelie. Era nevoie de pace. 

Cu toate că principala direcţie a ofensivei turceşti era Du¬ 
nărea de mijloc şi drumul Adrianopole, Filipoli, Sofia, Niş, 
Belgrad, ocuparea cetăţilor moldoveneşti de către turci des¬ 
chidea posibilitatea uşoară de a pătrunde în Moldova şi de 
la incursiuni a trece la operaţiuni în stil mare. Moldova se 
prezenta ca o arteră, deşi secundară, dar foarte importantă, 
deoarece în concepţia de atunci era socotită “poarta creşti¬ 
nătăţii” şi a civilizaţiei europeene. 

In asemenea condiţiuni pacea cu turcii se impunea pen¬ 
tru Moldova ca o condiţie a existenţei ei statale. 

Pentru a stabili pacea cu turcii, probabil, între Ştefan cel 
Mare şi ei a fost încheiată o înţelegere. In izvoarele române 
nu găsim nici o urmă a acţiunii lui Ştefan în această direcţie. 
După cît ştim, nici în cele externe nu avem vreo dovadă de 
un tratat oficial între părţile interesate. S’ar putea admite 
o înţelegere neformală, pur diplomatică, ceea ce era în uzul 
timpului: din moment ce suzeranul s’a împăcat, urmează ca 
şi vasalul să păşească pe urmele lui. 

In tot cazul nu putem socoti pretinsul tratat de pace 
între Moldova şi Turcia, pe care l’a publicat Aurel Decei (1), 
ca o expresiune a înţelegerii de pace survenite între Ştefan 
şi turci. Din textul acestui aşa zis tratat se vede că el nu are 
dată. Autorul a presupus că această dată ar fi anul 1479. 
Dar între anii 1479-1481 n'a existat în relaţiile moldo-tur- 
ceşti o -perioadă de pace (2). 

Documentul, publicat de A. Decei, putea să ţie un proiect 
de tratat, compus de un mare vizir sau de un subaltern al 
lui, o ciornă, dar nu un tratat intrat în vigoare. Dealtfel, 
existenţa lui s’ar fi adeverit de izvoarele interne moldoveneşti 
sau cel puţin de însuşi caracterul general al raporturilor mol- 
do-turceşti din acel timp. 


(1) Revista Istorică Romînă, anul MCMXLV, voi. XV, fasc. IV 
“Tratatul de pace —suhlnâme— încheiat între sultanul Mehmet II şi 
Ştefan cel Mare la 1479. 

(2) M. A. Mehmet, Din raporturile Moldovei cu imperiul Oto¬ 
man în a doua jumătate a veacului al XV-lea, în “Studii”, voi. V 
(1960), pag. 173-176, raportează acest tratat la timpul între 1479-1481, 
Barbu T. Cîmpina, Haraciul Moldovei şi Ţării Româneşti în sec. XV- 
XVI, în “Studii şi materiale de istorie medie”, voi. n, 1957, p. 8, 
nota 3, propune data de 1481, N. Grigoraş. A existat un tratat de pace 
între Mahomed al II-lea şi Ştefan, Iaşi, 1948, p. 4-5, 6, 11, respinge 
cu toată dreptatea posibilitatea încheierii unui asemenea tratat în 
timpul lui Mahomed al n-lea. 

Nicoară Beldiceanu, op. cit., p. 43, fără a se pronunţa definitiv, con¬ 
sideră totuşi că acest tratat putea fi încheiat chiar la începutul dom¬ 
niei lui Ştefan cel Mare, cînd acesta avea nevoie de “buna dispoziţie” 
a “Marelui Senior”. Această părere nu poate fi acceptată, deoarece 
lipsa de dată infirma acest document ca tratat oficial, iar triplarea 
tributului în curînd după plata tributului sub Petre Aron in sumă 
de 2.000 de galbeni, pare absolut neverosimilă, cu atît mai mult că 
în 1503 tributul moldovenese era abia de 4.000. Mai adăogăm că în 
acest timp sultanul turc nu era pentru Ştefan “Marele Senior”, Mol¬ 
dova păstrîndu-şi pe deplin neatîrnerea politică faţă de turci. 

Ştefan cel Mare începe să tatoneze situaţia în nordul 
ţării sale. In 1488 trimite pe un căpitan de oaste în Pocu- 
ţia (1). Cronica moldo-germană, care ne dă această ştire, 
arată că căpitanul a ocupt-o pînă la Halici. Aceasta coincide 
cu războiul de graniţă moscovito-lituanian. a fost o acţiune 
paralelă şi de acelaşi stil de război mărunt de graniţă. Desi¬ 
gur, Ştefan a intreprins această acţiune, fiind bine informat 
de cele ce se petrec între Moscova şi Lituania. 

Această acţiune, făcută pe cale neoficială, ca să zicem 
aşa ascunsă, precede acţiunea proprie deschisă a lui Ştefan. 

Desigur, este vorba de revolta pe care a ridicat-o Muha. 
Deşi numele căpitanului în cronică de mai sus nu este dat, 
dar din coincidenţa de timp tragem concluzia că este cea a 
lui Muha. In deosebire de alte izvoare cronica moldo-germa¬ 
nă arată că revolta lui Muha s’a efectuat în do uă reprize: 
prima în 1488 şi a doua în 1490. Acum aflăm şi unele amă¬ 
nunte cu privire la rolul lui Ştefan în această revoltă. După 
primele insuccese căpitanul (Muha) fuge la Cetatea Albă. Dar 
Ştefan îl urmăreşte, îl prinde şi-l aduce la Suceava. După ce 
îl ţine un an întreg în închisoare, dîndu-i apoi libertate, îl 
sileşte să ocupe Pocuţia din nou, ceea acela a şi făcut. 

întreprinderea, organizată secret, s’a terminat cu prin¬ 
derea căpitanului de către Nicolae Halicki şi ou tăierea ca¬ 
pului lui (2). 

Istoricul ucrainean Hruşevski mai semnalează o ştire vagă, 
dar importantă, despre un pretendent la scaunul Rusiei (Ga- 
liţiei) pe care l’a trimis Ştefan Voievod. Acest pretendent se 
numea “ domnitor legal al Rusiei ” şi a ridicat răscoala în Ga- 
liţia, pentru ca avînd ajutorul sultanului, să o rupă de Polo¬ 
nia, dar a fost prins de polonezi (3). 

După cit se pare, aici e vorba de altceva, decît de răscoa¬ 
la lui Muha, şi dacă pretendentul a fost trimis de Ştefan 
Voievod, înseamnă că ruperea Galiţiei de Polonia intra în 
planurile domnitorului moldovean. Existenţa pretendentului 


(1) Cronica moldo-germană, p. 51 şi 68. Data de 1490 se stabileşte 
în mod indirect: in cronică se spune “după patru ani” (de la data 
de 1486). 

(2) Vezi şi P. N. Batiuşcov, Podolia, S. Pet., 1891, p. 78. 

(3) Mihailo Hruşevski, Istoria ilustrată a Ucrainei, Kiev, 1919. 
p. 165-166. 

de mai sus, fie el Muha, fie o altă persoană, aruncă o lumină 
asupra obiectivelor politicii externe moldoveneşti. 

După prima acţiune neoficială urmează dela 1489 o ac¬ 
ţiune anti-poloneză duşmănoasă, directă, deschisă. 

In acest an Ştefan a intrat în faza politicii sale externe 
noi. După pilda tătarilor, care au atacat Polonia, şi el a jefuit 
ţinuturile poloneze şi a încercat să cucerească Cameniţa, însă 
nu a reuşit s’o ia. 

După mărturia lui L. Nacker, regele polonez a trimis soli 
la Ştefan care urmau să stabilească înţelegerea şi pacea ou 
Moldova, precum şi reînnoirea supunerii lui Ştefan. Acesta 
le-ar fi răspuns : “Recunosc că am fost supus răposatului rege, 
ca unuia care m’a sprijinit, cîte odată, dar cînd i-am cerut aju¬ 
tor şi protecţie, el nu m’a sprijinit, încît m’a lăsat ca eu să 
devin tributar turcilor. Acum însă am aruncat un os între 
doi cîini, care se vor muşca pentru el, şi acela care va învinge 
va fi domnul meu” (1). 

Considerînd acest pasaj autentic, cum trebuie să-l înţele¬ 
gem? E adevărat că Ştefan cel mare, după o perioadă de lup¬ 
te contra turcilor directe şi indirecte, a devenit dela 1487 
tributar al turcilor. Dar e imposibil de admis că în cazul reu¬ 
şitei turceşti împotriva Poloniei Ştefan Voievod s'ar fi supus 
Turciei. E de necrezut o asemenea ipoteză, deoarece stă în 
flagrantă contradicţie cu tot ce ştim noi despre concepţia 
politică şi firea lui Ştefan Voievod. 

Prin plata tributului turcilor el îşi răscumpăra indepen¬ 
denţa şi posibilitatea de acţiune liniştită în nord. Deci ex¬ 
cludem posibilitatea vasalităţii faţă de turci. N’a luptat el 
împotriva domnilor munteni pentru ca însfîrşit să urmeze 
pilda lor. 

Trebuie să credem că în acest pasaj Ştefan Voievod n’a 
redat sincer părerea şi convingerea sa, ci înţelegea că vor¬ 
beşte solilor polonezi, care vor duce cuvintele lui in Polonia. 
Scopul pasajului este acela de a arăta regelui polonez cît de 
mare e vina lui, nedînd la momentul oportun ajutor pentru 
redobîndirea cetăţilor, pierdute de moldoveni. Acum deci tre¬ 
buie să supoarte toate consecinţele pasivităţii sale nesăbuite. 


(1) Scriptores rerum Prussicamm, voi. V. Liborius Nacker, Tage- 
buch, p. 307. 

Ştefan a recurs la comparaţia cu doi câini numai pentru a 
arăta că polonezii eventual vor avea de luptat cu turcii, dar 
nu vorbea nimic despre atitudinea sa în timpul luptei între 
“doi câini”. 

E de bănuit că Ştefan nu ar fi neutru, stînd cu mîinile 
încrucişate şi aşteptînd cine va învinge, ci ar da ajutor uneia 
din părţi. Judecînd după iritaţia, ce se ascunde sub compa¬ 
raţia de mai sus, e de presupus că ajutorul ar putea să fie dat 
eventual turcilor direct sau indirect, şi în tot cazul nu polo¬ 
nezilor. 

Şi turcii şi polonezii erau socotiţi duşmani deopotrivă şi 
în această privinţă nu se face între ei nici o deosebire. 

Pasajul citat mai are şi o altă semnificaţie anume că voie¬ 
vodul moldovean denunţă ruperea supunerii sale regelui po¬ 
lonez, care de acum înainte trebuie să ştie că Ştefan Voievod 
a ieşit din situaţia de vasal al coroanei poloneze. 

Dela sfîrşitul anului 1486 în nord-estul îndepărtat la gra¬ 
niţa între Moscova şi Lituania încep ciocniri. încetul cu în¬ 
cetul aceste ciocniri se transformă în stare de război fără 
proclamarea lui. 

Regele Kazimir al Poloniei se plîngea că oamenii Moscovei 
vin în oraşele lituaniene în “pilcuri întregi” (1). 

In general în anii 1487-1489 mergea de fapt un război 
mărunt de graniţă între moscoviţi şi lituanieni, cu succes de 
partea ruşilor. Ca resultat al acestor acţiuni principii Voro- 
tînski şi Belevki cu toate posesiunile lor au trecut în su¬ 
puşenia Moscovei. 


2. SCURTA CARACTERISTICĂ A ALIAŢILOR LUI ŞTEFAN 

In privinţa tătarilor, cu care Ştefan Voievod intra în 
alianţă, trebuie să facem o remarcă generală că ei se aflau 
pe o treaptă inferioară de cultură în comparaţie cu Moscova 
şi Moldova. După părerea economistului N. Ziber felul de 
viaţă a popoarelor nomade le dispunea la război. “La popoa¬ 
rele nomade, scrie autorul, care nu au hotare stabile, nu pot 
lipsi pretexte pentru război, deoarece ele pătrund mereu în 


(1) K. V. Bazilevici, op. cit., p. 289-290. 

hotarele păşunilor vecine. Astfel apar cazuri de război în 
urma încălcării înţelegerilor stabilite” (1). 

Cine a fost Menglî-Gherai, care a jucat un rol atît de 
important în desfăşurarea evenimentelor ultimului sfert al 
secolului al 15-lea? Iată caracteristică pe care ne-o dă isto¬ 
ricul ucrainean M. Hruşevski. 

Hoarda crimeenă, care a arătat puterea sa straşnică de 
distrugere în teritoriile ucrainene ale Lituaniei şi Poloniei, 
după descompunerea Hoardei tătăraşti vechi, Kîpceac, s’a 
format definitiv la jumătatea secolului al XV-lea sub condu¬ 
cerea lui Hadji-Gherai. La început ea se afla în raporturi de 
prietenie cu Lituania, însă pe de o parte intrigile marelui 
principe moscovit şi pe de altă parte încercările de a fi prie¬ 
teni şi cu Hoarda de aur, duşmană Crimeei, au stricat prie¬ 
tenia. Fiul lui Hadji-Gherai, Menglî- Gherai îşi consolidea¬ 
ză situaţia prin supunere Turciei îşi schimbă dela 1482 ati¬ 
tudinea faţă de Lituania şi Polonia şi prin incursiunile sale 
devine un important şi distrugător factor al vieţei ucrainene 
;pentru două secole (2). 

In altă lucrare a sa acelaşi autor subliniază că Menglî- 
Gherai, “Cezarul din Perecop” personal şi prin fii săi sărăcea 
fără încetare pămînturile ambelor ţări, aducînd nenumărate 
pagube materiale şi luînd prizonieri. Guvernele lui Kazimir 
şi Alexandru lituanian nu aveau putere să stăvilească acest 
“uragan de stepă” al “tîlharului Crimeean”, Abia la înce¬ 
putul - secolului al XVI-lea Lituania a reuşit să-l îmblînzeas- 
că, obligîndru-se să-i plătească 15.000 de galbeni, care se plă¬ 
teau de Lituania şi Polonia pe jumătate (3). 

Unele adăugiri esenţiale la aceasta găsim la un alt isto¬ 
ric (de origină velicorusă), A. I. Efimenko, care ne dă urmă¬ 
toarele informaţii. 

Principatul Lituanian pe timpul lui Witold s’a întins şi îşi 
susţinea puterea prin cetăţi, din care una se afla pe locul ac¬ 
tualului oraş Odesa. Primul han din dinastia Gherailor, Had- 


(1) N. Ziber schiţă de cultură economică primitivă, ed. 2, S. Pe- 
tersburg, 1899. 

(2) M. Hruşevski, Istoria ilustrată a poporului ucrainean, S. Peters- 
burg, 1913, p. 114. 

(3) M. Hruşevski, Istoria Ukralnl-Ruşi, voi. VII, Kiev-Lvov, 1909, 

p. 21-22. 

ji-Gherai, se socotea supus al marelui principe lituanian. Insă 
situaţia s’a schimbat după apariţia turcilor în Europa (1453). 
Al doilea han din această dinastie Menglî-Gherai s’a declarat 
vasal al înaltei Porţi şi a început lupta în contra Lituaniei. 

In 1482 el a ocupat Kievul şi l’a devastat atît de puternic, 
încît nu se ştie, dacă această devastare n’a întrecut pe cea 
făcută de Bătu. El a îndepărtat Lituania de Marea Neagră 
deoarece a ocupat părţile inferioare ale Niprului, construind 
cetăţi (Oceacov la gura Niprului, Incherman la insula Tavan 
pe Nipru). 

Pe lîngă prada, pe care o luau tătarii, 'prizonierii ruşi au 
devenit principala sursă de circulaţie în viaţa economică a 
Crimeei. Prizonierii ruşi se ocupau de munca productivă în 
interiorul peninsulei şi totodată ei au devenit cel mai impor¬ 
tant obiect al desfacerii nu numai pe pieţele apropiate, ci şi 
pe cele depărtate ale Asiei şi Africei (1). 

Cine a fost principala figură din alianţa tripartită, 
Ivan III? 

Moscova care era succesoarea adevărată a Hoardei de Aur 
şi la început a înprumutat mult în viaţa internă de la tă¬ 
tari (2), pe vremea lui Ivan III a început să fie dominată de 
ideea bizantină. Căsătoria în 1472 a lui Ivan HI cu princi¬ 
pesa bizantină, nepoata ultimului împărat bizantin, Sofia 
Paleolog, deschidea drumul pretenţiilor moscovite la succe¬ 
siunea Imperiului roman de răsărit. Conducătorul Moscovei 
începea să se simtă şef al ortodoxiei, pretinzînd că toţi prin¬ 
cipii ruşi supuşi statului Lituano-rus, să treacă cu teritoriile 
şi moşiile lor în supuşenia moscovită. Aceasta nu se putea 
realiza, decît prin accentuarea puterii în stat în sensul cen¬ 
tralizării şi prin răboaie împotriva Lituaniei. 

Moscova a început o luptă seculară împotriva Lituaniei 
şi Poloniei. Istoricul rus V. O. Kliucevski, calculînd timpul 
întrebuinţat de moscoviţi pentru războaie împotriva acestor 
ţări, a ajuns la concluzia că din 90 de ani (1492-1582) nu mai 
puţin de 40 de ani au fost ocupaţi de războaie (3). 

(1) A. Ia Eimenco, Istoria Poporului Ucrainean, S. Pet., 1906, 
p. 103-104. 

(2) Mihael Prawdin. L’Erapire mongol et Tamerlan, Paris, 1937, 
p. 264-265, 267. 

(3) V. O. Kliucevski, cursul Istoriei ruseşti, Moscova, 1906, voi II, 
p. 140, 143, 146. 

Desigur aceste războaie au putut fi susţinute de Moscova 
numai datorită marelui ei avînt economic. După invazia mare 
a tătarilor din sec. al XlII-lea şi distrugerea centrelor vieţii 
ruseşti din sudul teritoriului rusesc, Moscova a devenit acu- 
mulatoarea energiilor şi muncii productive ruse şi alogene 
şi s’a putut dezvolta economiceşte în pace pentru a deveni o 
mare putere politică şi militară. 

In conformitate cu aceasta s’a născut şi o ideologie poli¬ 
tică nouă. Roma căzînd în catolicism, ar fi trădat puritatea 
creştinismului. Constantinopole, păstrătorul tradiţiilor creş¬ 
tine, a devenit a dooia Romă, dar a căzut sub turci, iar bise¬ 
rica creştină orientală, admiţînd unirea cu catolicismul la con¬ 
siliul din Floreţa (1439), a deviat de la drumul drept al creşti¬ 
nismului. Moscova devine a treia Romă iar a patra nu mai 
poate fi. Conducătorul Moscovei este capul tuturor creştinilor, 
dar mai ales acelor ortodocşi. 

Această teorie, creată de călugărul Filofei şi susţinută de 
înaltul cler moscovit, s’a transformat cu timpul în ideologie 
oficială a statului (1). In legătură cu rolul nou al Moscovei 
au apărut şi diferite legende patriotice (2). 

In ceia ce priveşte personalitatea lui Ivan III istoricii ruşi 
îl zugrăvesc ca pe un laş fără pereche. Cînd a izbucnit răz¬ 
boiul între moscoviţi şi tătarii Hoardei de Aur, Ivan III se 
eschiva, temîndu-se să plece la conducerea armateţ, înqît 
a început să fie aspru criticat pe faţă de arhiepiscopul Rosto- 
vului Vassian Rîlo. Iar aflîndu-se în mijlocul armatei, se te¬ 


ci) Colecţia de documente a Societăţii Istorice Ruse, voi. VI, nr. 
118: Comunicarea mitropolitului Zosima din 1492 asupra pashaliei noi. 

Bibliografia orientării Moscovei în sensul Romei a treia e foarte 
bogotă; dăm aici ultimile cîteva lucrări: R. Dmitriev (Povestire des¬ 
pre principii vladimirieni), Moscova-Leningrad, 1955. 

N. Schaeder. Moskau das Dritte Rom, Darmstadt, 1957. 

I. S. Lurie. Despre originea teoriei că Moscova e a treia Roma, în 
“Operele Sectorului de Literatură rusă veche”, voi. XVI, M. L. 1969. 

N. N. Maslennikov. Din istoria creării teoriei Moscova-Roma, în ace¬ 
laşi “Opere”, voi. XVin, M. L. 1962. 

(2) N. N. Pîpin, Istoria literaturii ruse, voi. II, S. Pet., 1902, voi. II, 
p. 273 s. u. şi I. Jdanov, Eposul rusesc, anexa VI: Povestire despre 
principii Mari Vladimireni. 

mea să înceapă bătălia (1). Mai tîrziu în 1502 Hoarda de Aur 
a fost distrusă nu de Ivan, ci de Menglî-Gherai (2). 

Laşitatea se împăca uşor cu bunul plac, cu capricii, cu 
şovăială şi cu un despotism asiatic. Pe fratele său Andrei el 
l'a omorît după ce o seară întreagă petrecuse cu el în convor¬ 
biri amicale, iar pe doi fii ai acestuia i-a ţinut în închisoare 
pînă ce au murit. Dar aceasta i-a dat posibilitate să acapa¬ 
reze moşiile fratelui (3). 

Pentru realizarea planului său de a încorpora la Moscova 
teritoriile lituaniene cu caracter rusesc şi ortodox Ivan m 
avea nevoie de Menglî-Gerai şi de Ştefan, voievodul Moldovei. 
Cu ajutorul primului el s’a eliberat de sub jugul secular tătă¬ 
resc al Hoardei de Aur fără o singură luptă contra lor. Iar 
atît rinul cît şi cellalt l’au ajutat să ducă cu mare succes 
lupta împotriva Lituaniei şi indirect împotriva Poloniei. 


3. PRIETENIA TĂTARO-MOSCOVITĂ 

Primele încercări de a lega prietenie cu Menglî-Gherai, 
hanul tătarilor din Crimeea, poreclit în correspondenţa diplo¬ 
matică “ţar”, se fac de Ivan al ni-lea încă în 1474. Tratati¬ 
vele continuau şi în 1475. Insă tronul lui Menglî-Gherai l’a 
ocupat rivalul său Zenebec, care nu s’a putut menţine mult 
timp în scaunul Crimeei. La 30 aprilie 1479 Ivan al IlI-lea îl 
felicită pe Menglî-Gherai cu ocazia reocupării tronului, mul¬ 
ţumeşte pentru propunerea de a reînoi alianţa din trecut şi 
îi promite că în caz de vreo nenorocire îl va ajuta. Se preci¬ 
zează că duşmanii comuni sînt ţarul Ahmat al tătarilor Hoar¬ 
dei Mari şi regele polonez Kazimir (4). 

La 16 aprilie 1480 se dau instrucţiuni trimisului moscovit 
Zveneţ ce fel de gramotă (iarlîc) trebuie să obţină el dela Men¬ 
glî-Gherai. Formula alianţei trebuie să fie: “prieten priete¬ 
nilor comuni şi duşman duşmanilor comuni” (5). 

(1) N. N. Kostomarov op. cit., p. 164. 

(2) Op. cit., p. 143-165. 

(3) Op. cit., p. 173 şi 179. 

(4) Colecţia Societăţii Istorice ruse, voi. 41, S. Petersburg, 188, 
p. 14-15 (se va cita ulterior Sbornic): atunci regele polonez era şi 
marele principe lituanian. 

(5) Sbornic, voi. 41, p. 16 ş. u. 

La sfîrşitul instrucţiunilor pentru Zveneţ se pomeneşte că 
voievodul valah Ştefan a trimis pe un om din partea sa şi 
marele principe Ivan III deasemenea doreşte să-i trimită un 
sol, iar dacă Ştefan va trimite pe un om al său, Ivan III roagă 
pe Menglî-Gherai să-l lase să vină la Moscova împreună cu 
Zveneţ. E vorba de afacerea cneaghinei Fedca cu privire la 
căsătoria Elenei, fiicei lui Ştefan, cu firul lui Ivan III, Ivan 
cel tînăr. Marele principe porunceşte să se vorbească trimi¬ 
sului lui Ştefan în numele cneghinei Fedca, soţia principelui 
Simion Iurievici Patricheev, că el, Ivan III, a consimţit să 
ia fiica lui Ştefan după fiul său şi Ştefan să trimită “cu toată 
acea afacere” pe un om bun al său la Moscova, la principele 
Mihailo Alexandrovici (1). 

Tratativele cu privire la încheierea căsătoriei au început 
în 1479 din iniţiativa lui Ştefan, dar din motive necunoscute 
s’au întrerupt, fiind reluate în 1480 din iniţiativa lui Ivan. 

Intervenţia lui Ivan III a avut succes: pe la sfîrşitul lunei 
decembrie a anului 1482 Elena se afla în drum prin Polonia 
spre Moscova, iar la 12 ianuarie 1483 căsătoria a fost oficiată 
la Moscova în mod solemn. 

Intre timp Ahmat a murit şi locul lui l’au ocupat “copii 
lui”. Ivan III mereu îl îndeamnă pe aliatul său Menglî-Ghe¬ 
rai la acţiuni războinice împotriva copiilor lui Ahmat şi a 
regelui Poloniei. 

4. PROBLEMA RAPORTURILOR MOSCOVITO- 
UNGUREŞTI 

K. V. Bazilevici credea că între Moscova şi Ungaria a fost 
încheiată o alianţă (2). 

Să vedem, dacă această concluzie se justifică de evoluţia 
raporturilor între Moscova şi Ungaria. 

In 1482 regele unguresc Matei a trimis o solie la Moscova 
pentru a stabili “frăţie şi dragoste”. Din partea sa Ivan III 
a trimis în Ungaria pe solul său Fedor Kuriţîn, care în 1484 
se afla la Ştefan Voievod în drum de întoarcere spre Moscova 
prin Crimeea. Cind însă el a ajuns la Belgorod (Cetatea-Albă), 


(1) K. V. Bazilevici, op. cit., p. 249-254. 

(2) Sbornic, voi. 41, p. 23. 

a fost reţinut de turci în acest oraş, deoarece solia lui în Un¬ 
garia le-a părut turcilor suspectă. După rugămintea lui Meglî- 
Gherai, F. Kuriţîn a fost lăsat să plece mai departe şi proba¬ 
bil, s’a întors la Moscova în 1485, după cum a stabilit J. S. Lu- 
rie (1). 

F. Kuriţîn a adus la Moscova o gramotă a lui Matei Cor- 
vin, al cărei conţinut ne-a rămas necunoscut. Insă se ştie că 
Ivan III a fost nemulţumit de ea, deoarece nu se spunea nimic 
despre începerea ostilităţilor Ungariei împotriva Poloniei. Era 
nevoie de continuarea tratativelor. 

In 1488 a fost trimis în Ungaria solul moscovit Ştibor cu 
rugămintea pentru rege de a respecta înţelegerea, a nu în¬ 
cheia pace cu regele polonez şi a acţiona împotriva lui. 

Ştibor s’a întors la Moscova la 9 aprilie 1489 cu o gramotă 
din partea regelui Matei. Conţinutul ei e cunoscut (2). Matei 
comunică lui Ivan III că regele polonez Kazimir prin inter¬ 
mediul regelui ceh (Vladislav) şi al altor persoane i-a propus 
pace, dar că el, regele Matei, nu va încheia pacea fără asenti¬ 
mentul marelui principe moscovit. El mai comunică că se 
'pregăteşte pentru acţiuni împotriva Poloniei şi promitea să 
trimită la Moscova pe solul său pentru tratare în această 
chestiune. 

Ivan III a fost nemulţumit de conţinutul gramotei, deoare¬ 
ce se vedea clar că regele Matei se eschivează de a pomi război 
împotriva Poloniei. Matei ducea atunci lupta împotriva turci¬ 
lor şi regelui ceh Vladislav Jagiellon şi chestiunea Poloniei 
rămînea în suspensie: El refuza să atace Polonia, călăuzîndu- 
se numai de interesele propiei tării, nu de interesele statului 
moscovit. 

Solul unguresc nu a mai fost trimis la Moscova, iar în 
1490 regele Matei a murit şi cu moartea lui conjunctura in¬ 
ternaţională s’a schimbat. Pentru coroana ungurească luptau 
trei pretendenţi: fiul lui Matei Corvin, Maximilian Habsburg, 
şi Vladislav Iagiello, care a reuşit să pună pe coroana Unga- 


(1) I. S. Lurie Povestirea rusă despre Dracula, Leningrad, 1964, 
p. 43. 

K. V. Bazilevici, op. cit., p. 250, credea că Kurîtin s’a întors, în 1486. 

(2) Gramota lui Ivan III către Matei din 24 iulie 1488 şi gramota 
de răspuns din partea lui Matei din 16 decembrie 1488 sînt publicate 
în “Pamiatniki diplomaticeskih snşenii”, partea I, p. 165-169 şi 171-173. 

riei. Cu încoronarea lui Vladislav orice raporturi ungaro-mos- 
covite au încetat. 

Ce rezultă din această evoluţie a raporturilor ungaro-mos- 
covite? K. V. Bazilevici numeşte pe Matei şi Ivan III “alia¬ 
ţi” (1). Noi nu împărtăşim această calificare. 

Din corespondenţa cu Moscova iese la iveală superiorita¬ 
tea diplomatică a lui Matei Corvin. Tot sensul tratativelor 
lui se reducea la îndemnul de oastilitate moscovită împotriva 
Poloniei, fără ca el să facă macar un pas în aceaşi direcţie. 

Credem ca în asemenea condiţiuni nu se poate vorbi de 
alianţă. In realitate e mai degrabă un proiect de alianţă, care 
putea să fie pus în aplicare şi de fapt nu s’a realizat. 

Dacă alianţa moscovito-ungurească s’ar fi realizat, am fi 
avut o alianţă quadripartită. Insă din toată corespondenţa 
diplomatică, publicată pînă acum, se constată că erau numai 
trei aliaţi: Ivan III, Mengli-Ghirei şi Ştefan Voievod. Ungu¬ 
rii şi Moscova aveau interesele lor speciale. Concilierea lor 
şi sincronizarea acţiunilor militare era absolut imposibilă. 


(1) K. V. Bazilevici, op. cit., p. 252. 

CAPITOLUL 15. 

ALIANŢELE 

1. ALIANŢA INTRE ŞTEFAN ŞI IVAN AL III-LEA 

J se cunoaşte data încheiereii alianţei lui Şte¬ 
fan cu Moscova. 

In arhivele moscovite nu s’a păstrat dosare¬ 
le privind raporturile moscovite-moldoveneşti. 
V. A. Ulianiţki precizează că în prima jumă¬ 
tate a secolului al XVII-lea existau încă Căr¬ 
ţi valahe dela 6990 (1482) pînă la 7013 (1505) 
cu trimiteri din Moscova şi sosiri ale solilor 
moscoviţi precum şi cu sosiri la Moscova şi 
plecări ale solilor valahi. Nici-o carte din aces¬ 
tea nu s’a păstrat. La începutul secolului al XlX-lea ele nu 
mai figurau în cataloagele arhivei din Moscova (1). 

K. V. Bazilevici consideră anii 1482-1483 ca data verosi¬ 
milă a încheerii alianţei între Moscova şi Moldova (2). 

P. P. Panaitescu în recensia asupra cărţii lui K. V. Bazile¬ 
vici, încearcă să “întărească” afirmaţia acestui autor, moti- 
vînd că în anul 1482 s’a produs “o criză” între Polonia şi “Ru¬ 
sia”: Kazimir a cerut lui Ivan să-i predea Novgorod*ul, iar 
acesta a îndemnat pe Menglî-Gherai să treacă prin foc Kie¬ 
vul ceea ce s’a şi făcut” şi tocmai acesta ar fi momentul po¬ 
litic în care se încheie alianţa dintre Moldova şi “Rusia” (rec¬ 
ii) V. A. Ulianiţki, Materiale pentru istoria raporturilor reciproce 
ale Rusiei, Poloniei. Moldovei, Valahiei (Tării româneşti şi Turciei în 
sec. XTV-XVI, Moscova, 1887, prefaţa, p. IV. 

(2) K. V. Bazilevici, op. cit., 248, in traducere românească, p. 212. 

te Moscova) (1). In sprijinul părerii sale recenzentul mai adau¬ 
gă că în acest timp Ştefan se desprinsese de sub vasalita¬ 
tea poloneză şi recunoscuse ca suzeran pe Matei Corvin din 
Ungaria. 

După cum am demonstrat, vasalitatea ungaro-moldove- 
nească a început cu mult înainte de această dată, anume în 
1475 şi nu în 1482, iar vasalitatea faţă de regele polonez s’a 
terminat de fapt abia în 1489 (iar de jure şi mai tîrziu). 

K. V. Bazilevicin’a motivat afirmaţia sa, în schimb a fă¬ 
cut aceasta recenzentul. Insă nu împărtăşim această părere şi 
nici argumentele recenzentului. 

Recenzentul pleacă de la premisa că Ivan al III-lea avea 
nevoie de ajutorul Moldovei. E just., dar trebuie dovedită şi 
cealaltă parte a problemei, anume că Ştefan Voievod avea ne¬ 
voie de Ivan III şi în caz pozitiv, dacă conjunctura interna¬ 
ţională şi preocupările lui îi deschideau posibilitatea să intre 
în alianţă cu marele principe moscovit. 

In 1482 nici Ivan n’a ajuns la ostilitate faţă de poloni şi 
nici Ştefan nu şi-a manifestat atitudinea duşmănoasă faţă 
de ei. Dacă Ştefan ar fi fost aliat al Moscovei, el ar fi trebuit 
să ia parte la acţiune împotriva Poloniei alături de tătari. Deci, 
nu există nici un temei serios pentru a afirma încheierea în 
acest timp a alianţei moscovito-moldoveneşti. 

încuscrirea cu Ivan al III-lea în urma căsătoriei Elenei nu 
poate fi socotită suficientă pentru o alianţa politică (2). 

Iar argumentul trecerii lui Ştefan din vasalitatea poloneză 
în vasaliatatea ungară nu este valabil din simplul motiv că 

(1) Tin să nu trec cu vederea greşeala mare care se comite, în- 
trebuinţîndu-se denumirea Rusia în loc de Moscova. Consider util să 
prezint aici un scurt istoric al întrebuinţării acestei denumiri. In 
cronica rusă Lavrentievscaia “ţara rusească” era socotită Cernigovul 
şi era opusă Galiciului şi Vladimirului-Volînski (1202), iar în cronica 
Ipatievscaia i se mai opunea şi Berladul (1174). Mai tîrziu denumirea 
“ţara rusească” a trecut şi asupra Kievului şi Pereiaslavlului. După 
invazia tătărească sec. XIII şi distrugerea Kievului, denumirea “Rusia” 
a trecut asupra Haliciului şi Vladimirului-Volînski. Moscova a început 
să fie denumită “Rusia" mult mai tîrziu, cină s'a format definitiv sta¬ 
tul centralizat rusesc. Deci în procesul naşterii acestui stat nu se în¬ 
trebuinţa această denumire şi în toate izvoarele principatul moscovit 
se numeşte “Moscova”, “Moscovia”. 

A. N. Nasanov, “Tara Rusească şi formarea teritoriului statului 
rus”. Moscova, 1951, p. 29-32. 

(2) In recenzie este trecut greşit anul 1482. 

de fapt Ştefan nu a trecut dintr’o vasalitate în alta, ci le-a 
combinat. Dacă ar fi avut loc trecerea, ea. ar fi fost primejdio- 
să pentru Ştefan Voievod. 

In acest timp, diupă cum am văzut, atenţia lui Ştefan a 
fost aţintită încă spre sud. In 1482 el cucereşte cetatea Cră- 
ciuna cu tot ţinutul ei şi il lipeşte de Moldova, iar în anul 
următor s’a ocupat de restaurarea cetăţii Smeredova (la tîr- 
gul Romanului) (1). Tot în acest an (1483) regele Matei, lip¬ 
sit de ajutorul veneţienilor şi al Imperiului, fusese nevoit să 
încheie pacea cu turcii. 

In 1484 în toiul verei turcii cu ajutorul lui Menglî-Ghe- 
rai (2), cuceresc cetăţile Chilia şi Cetatea-Albă. Urmează ani 
de mare criză politică externă şi internă, 1485-1486, în care 
Ştefan nu se putea gîndi la încheierea alianţei cu Moscova, 
fiind ocupat de apărarea ţării şi chiar a tronului său. 

Tratatul de alianţă dintre Moscova şi Moldova nu putea 
să fie încheiat de Ştefan Voievod înainte de a avea deplina 
siguranţă că din partea Turciei nu există nicio primejdie. 

In cazul intrării în alianţă cu Ivan in Ştefan trebuia să fie 
gata la acţiuni de ostilitate faţă de Polonia, deoarece în ele 
consta miezul alianţei. Dar cum putea să se înfăptuiască 
această alianţă, dacă raporturile moldoveneşti cu Turcia n’au 
devenit încă paşnice. Ştefan nu putea să rişte să se pome¬ 
nească la un moment dat cu doi duşmani puternici impotri- 
va sa, Polonia şi Turcia. 

Deci părerea că tratatul de alianţă între Ivan III şi Şte¬ 
fan a fost încheiat în 1482 nu ţine cont de conjunctura inter¬ 
naţională, de caracterul diplomaţiei fine a lui Ştefan Voie¬ 
vod şi de interesele speciale, pe ca/re le avea atunci Moldova. 

De la 1487 mîinile lui Ştefan erau deslegate şi el şi-ar fi 
putut permite ostilităţi faţă de Polonia. Dar, ceea ce este in¬ 
teresant, tocmai din acest an încep ciocnirile de graniţă în¬ 
tre moscoviţi şi lituanieni (3). 


(1) Cronica de la Bistriţa (ed. I. Vlădescu), p. 125. 

(2) V. D. Smirnov, Hanatul Crimeei sub supremaţia Porţii Otoma¬ 
ne, S. Pet., 1887, p. 346, arată că Menglî-Gherai, a pus la dispoziţia 
sultanului Baiazid al II-lea oaste de 50.000 de ostaşi tătari, pentru 
ajutorul dat sultanului, hanul a primit din partea acestuia “hasî”, 
adică venituri de la unele localităţi pe Nistru. 

(3) Sbornic, voi. 41, p. 64. 

Cu toate acestea în acest timp nu exista încă un tratat de 
alianţă între Moldova şi Moscova. Concluzia aceasta se des¬ 
prinde cu toată claritatea şi din documentul din 1 imnie 
1486 (1). 

Conţinutul lui este următor. Regele Kazimir, trimiţind 
solie la marele principe moscovit Ivan III cu înştiinţare că 
sultanul a cucerit Chilia şi Cetatea-Albă, îi propune ca îm¬ 
preună cu el să-l ajute pe Voievodul valah. Ivan III se scuză 
pe motivul că se află prea departe pentru a-1 ajuta pe Ştefan. 
Kazimir totuşi repetă propunerea de “a sta împotriva duş¬ 
manului întregii creştinătăţi”. Prin T. Mansurov marele prin¬ 
cipe îi răspunde că şi la dînsul a venit solul lui Ştefan, Ivan 
Turcul, cu rugămintea ca Ivan III să-l îndemne pe regele po¬ 
lonez la ajutor împotriva turcilor. Din partea sa marele prin¬ 
cipe moscovit adaugă: “Cine din stăpănitorii creştini este 
aproape trebuie să-l ajute pe Ştefan, deoarece fiecare gospodar 
creştin este obligat să stea întru apărarea creştinismului”. 
Aceasta o spunea Ivan III cu mare doză de ipocrizie, aflîndu-se 
în alianţă cu tătarii păgîni. 

Marele principe a trimis la Ştefan pe omul său, feciorul de 
boier Procofie. Regele prin Mansurov îi trimite lui Ivan III 
răspunsul său că nici nu e nevoie ca marele principe să-i vor¬ 
bească în favoarea lui Ştefan, deoarece acesta este vasalul 
lui (rorgobnuk ) şi el, regele, cu ajutorul lui Dumnezeu vrea 
să-l apere de orice duşman al lui”. 

Din acest document reiese că în 1486 Ştefan era în rapor¬ 
turi normale cu regele polonez şi pe de altă parte că nu era 
încă în raporturi de alianţă cu Ivan III. Altfel regele polonez 
n'ar fi scapat prilejul să-i amintească marelui principe mos¬ 
covit că Ştefan este aliatul lui şi îi incumbă datoria de a-l 
apăra. 

Să nu uităm că în 1484 tătarii din Crimeea au luat parte 
la cucerirea de către turci a cetăţilor Chilia şi Cetatea-Al¬ 
bă (2). Tătarii, fiind vecini cu cetăţile moldoveneşti, au jucat 
un rol însemnat în cucerirea acestor cetăţi de către turci. In 
ipoteza alianţei între Ştefan şi Ivan III acest ajutor tătăresc 
pentru turci ar fi fost imposibil sau, dacă el s’ar fi întîmplat 


(11 V. A. Ulianiţki, op. cit., M., 1887, p. 115-116. 

(2) Ajutorul tătăresc U recunoaşte şi P. P. Panaitescu în recenzia 
citată, p. 178. Istoria României, voi. II, p. 528. 

în ciuda alianţei, în corespondenţa diplomatică a timpului 
am fi găsit un protest al lui Ivan III sau cel puţin unele urme 
ale dezaprobării, din partea lui a atitudinii lui Menglî-Gherai 
faţă de Moldova. Toate acestea lipsesc. 

Cea mai indicată dată pentru încheierea alianţei a fost 
1491, deoarece războiul moscovito-lituanian a început în 1492 
şi, hotărîndu-se pentru un război contra Lituaniei, în preaj¬ 
ma lui, Ivan III avea nevoie de a-şi asigura şi un ajutor în 
plus în afară de tătari. Urma ca alianţa Moscovei cu tătarii, 
care data mai de mult, să fie lărgită prin includerea în ea 
şi a liui Ştefan Voievod. Ivan III l-a atras pe Ştefan în alianţă 
şi l-a îndemnat totodată să se apropie de Menglî-Gherai. 

Cum s’a produs aceasta? Documentele nu ne vorbesc des¬ 
pre aceasta expresis verbis şi este nevoie în mod ipotetic să 
stabilim numai aproximativ timpul încheierii alianţei mos- 
covito-moldoveneşti. Există unele indicii indirecte care în¬ 
tăresc ipoteza încheierii tratatului de alianţă între Ştefan 
Voievod şi Ivan III tocmai în anul 1491. Constatăm din docu¬ 
mente că în tot anul 1490 şi în prima jumătate a anului 1491 
se produce o vie activitate diplomatică moscovito-moldove- 
nească. Mereu are loc un schimb de soli între Moldova şi 
Moscova. 

In februarie 1490 marele principe moscovit comunică re¬ 
gelui polonez că intenţionează să trimită pe fiul de boier Pro- 
cofie Zinoviev la Ştefan cu ocazia căsătoriei fiului lui, însă 
regele refuză să dea solului libera trecere (1), bănuind, pro¬ 
babil, că la mijloc se află o problemă de apropiere. In acelaşi 
an Ivan III a trimis la Ştefan pe Ivan Dimitrie Liharev (2), 
care s’a întors în ianuarie 1491 împreună cu solul lui Ştefan 
Steţco. La 28 iulie Ivan III îl lasă pe Steţco să plece şi împreu¬ 
nă cu el trimite (prin Lituania) pe Scurat Zinovievici (3). 
Probabil că în cursul acestui schimb de soli alianţa a fost in- 
cheiată. 

Insă problema fusese mai complicată. La alianţă trebuia 
să fie inclus şi hanul tătarilor Menglî-Gherai în mod direct 
printr-un tratat între Ştefan şi Menglî-Ghrai. 


(1) V. A. Ulianiţki, op. cit., p. 120. 

(2) Adunarea completă a cronicilor ruse, voi. IV, p. 147, voi. VI, 
p. 279, voi. VIII, p. 219. 

(3) Adunarea completă, voi. IV, p. 159, voi. VIII, p. 221, 222. 

E probabil că tocmai această împrejurare a dat imbold 
pentru continuarea tratativelor. Tătarii s-au îndeletnicit în 
opera de devastare a Moldovei. Era nevoie de tratative şi de 
asigurări din partea tătarilor şi, ceea ce era şi mai important, 
de împărţirea rolurilor de acţiune între Ştefan şi Menglî-Ghe- 
rai împotriva duşmanilor Polonia şi Lituania, pentru a evita 
în viitor neînţelegerile între aliaţi. 

Această a două fază a tratativelor se marchează printr-un 
nou schimb de soli, în februarie 1492 vin din Moldova la Mos¬ 
cova Scurat Zinevievici cu solul lui Ştefan Muşat. Ivan III 
nu-1 ţine mult şi în aprilie îi dă drumul îndărăt (1). La 30 
august a plecat din Moscova la Ştefan Voievod prin Crimeea 
solul moscovit Ivan Subota (2), iar după aceasta aflăm din 
octombrie a aceluiaşi an amănunte cu privire la încheierea 
alianţei între Ştefan şi Menglî-Gherai. Evident că tocmai 
Ivan Subota a fost acela, care Ta convins pe Ştefan să intre 
în raporturi de prietenie cu Menglî-Gherai. 

Prin urmare, încheierea alianţei nai poate fi pusă în anul 
1482 sau 1483, după cum a presupus K. V. Bazilevici şi a sus¬ 
ţinut P. P. Panaitescu (3). Cea mai verosimilă dată pentru 
aceasta este anul 1491. 

încă înainte de încheierea alianţei cu Moscova şi Crimeea, 
Ştefan Voievod a început ostilităţile sale împotriva Poloniei. 
Chiar în iarna 1489 tătarii au atacat Polonia, iar Ştefan dease- 
menea a prădat ţinuturile vecine şi afăcut încercare de a cuce¬ 
ri Cameniţa, însă nu a putut lua această cetate (4). 

In 1490 tătarii din nou au atacat Polonia şi au prădat-o 
pînă la Liublin. Iar Ştefan în august al aceluiaşi an a cucerit 
Colomeea şi castrul Halici şi a bombardat Sniatynul (5). Mo¬ 
mentul a fost ales foarte potrivit, deoarece la 6 aprilie 1490 a 
murit regele Matei Corvin. In locul lui a venit Vladislav, care 
înainte de aceasta dată era rege al Boemiei, şi astfel a unit 
în persoana sa două coroane: coroana ungară şi cea boemă. 


(1) Adunarea completă a cronicilor ruse, voi. VIII, p. 224. 

(2) K. A. Ulianiţki, op. cit., p. 122. 

(3) Părerea aceasta greşită a pătruns şi în tratatul asupra “Isto¬ 
riei Romîniei”, voi. II, p. 540. 

(4) I. Ursu, Relaţiile Moldovei cu Polonia, Piatra-Neamţ, 1900, 
P. 133. 

(5) Levicki. Codex epistolaris. Scrisoare cu data de 22 august 1490, 
voi. III, p. 368. 

Regele polonez dela vacanţa tronului unguresc a fost preo¬ 
cupat de moştenirea coroanei ungureşti, şi nişte incursiuni 
de margine ale valahului nu aveau pentru el importanţă. 

In 1491 Ştefan a întreprins din nou atacuri asupra unor 
castre în număr de patru sau cinci, le-a ars şi a dus cu el 
cete de oameni şi turme de vite (1). Solii poloni Ion episcopul 
Leopolei- şi Iacob de Buczasz, castelanul Haliciului, au pro¬ 
testat pe lîngă Ştefan cu ameninţări (2). Bazîndu-se pe L. 
Nacker, I. Ursu afirmă că ameninţările au fost paralizate, 
deoarece moldoveanul ar fi “în înţelegere cu regina Elizabeta, 
căreia, după cum se spune, îi trimitea daruri (3). Desigur, ex¬ 
plicaţia este imaginară, ceea ce dealtfel se vede şi din redac¬ 
ţia textului lui L. Nacker (“după cum se spune”). 

Trebuie să ne gîndim mai degrabă la motivul de impuni¬ 
tate care se desemna atunci în conjunctura polono-ungară. 

Cu toate că nici în 1489 şi nici în 1490 n’a existat încă un 
tratat de alianţă între Moldova, Crimeea şi Moscova, tătarii 
şi moldovenii erau împinşi de comunitatea de interese la niş¬ 
te acţiuni concertante. 

Liborius Nacker explică schimbarea în politica externă 
moldovenească astfel: “Dacă, scrie el, Ştefan ar fi fost spriji¬ 
nit de regele Kazimir, el ar fi rezistat cu succes sultanului. 
Intrucît însă Moldoveanul a rugat pe regele răposat (Kazimir) 
pentru sprijin şi ajutor şi s’a întîmplat să fie părăsit, s’a gîn- 
dit la calea cum ar putea să plătească sultanului tributul din 
ţara regelui şi nu din ţara sa proprie, deoarece regele a fost 
cauza nenoricirii sale”. Din această idee s’a născut acţiunea 
duşmănoasă a lui Ştefan faţă de Polonia. “In fiecare an lua 
număr atît de mare de robi, vite, cai şi averi, încît din ele 
putea să plătească tribut turcilor. Ţinuturile erau atît de 
prădate încît domnii mari care aveau multe moşii... sînt as- 


(1) E. Hurmuzaki, n, 2, p. 324. 

I. C. Chiţimia crede că Ştefan Voievod prin anii 1490-1491 a Închi¬ 
nat ţara turcilor. Autorul se bazează, probabil, pe plata tributului. Dar 
după cum am demonstrat mai sus, plata tributului nu înseamnă închi- 
nare-vasalitate. Alte dovezi pentru închinare nu există. I. C. Chiţimia, 
Cronica lui Ştefan cel Mare, Buc., 1942, p. 18. 

(2) E. Hurmuzaki, II, 2, p. 325. 

(3) L. Nacker, p. 302; I. Ursu. 1900, p. 137. 

tăzi ruinaţi şi siliţi să meargă să cerşească” (1). Desigur acest 
calcul economic de pradă juca în acele timpuri un rol con¬ 
siderabil şi nu trebuie să-l subapreciem. Insă el era de ordin 
secundar şi existau şi alte motive pentru acţiunile moldove¬ 
neşti. 

Istoricul care s’a ocupat de domnia lui Ştefan Voievod, 
mai mult decît alţii, Ion Ursu explică noua politică externă 
a domnului prin doua motive: 1) dorinţa de a se despăgubi 
pentru teritoriile pierdute prin ocuparea Pocuţiei şi 2) pe¬ 
ricolul Iagiellon pentru Moldova (2). Să vedem în ce măsură 
are dreptate. 

In primul rînd, Pocuţia ca teritoriu de încorporare a apă¬ 
rut mult mai tîrziu, anume prin 1501 şi nu în 1490, deşi n’ar 
fi exclus ca Ştefan să se gîndească la Pocuţia şi în 1490. 

In al doilea rînd, rolul regelui unguresc Matei este exage¬ 
rat, fiind prezentat într’o imagine neconformă cu realitatea 
istorică. Autorul scrie că “Matias, genialul rege, a izbutit să 
înlăture pericolul Iagiellon, creînd o reţea de state în contra 
Poloniei: Ungaria, Moldova, tătarii şi moscoviţii”, pe cînd 
regele polonez “Kazimir avea planul să concentreze Ungaria, 
Polonia, Boemia şi Lituania” (3). 

De fapt regele polonez nepaitînd asocia Ungaria şi Boemia 
cu Polonia, rămînea numai cu Lituania. Iar iniţiativa neizbu¬ 
tită a prieteniei moscovite cu Ungaria aparţinea lui Ivan al 
111-lea şi nu regelui Matei. 

Intrucît regele unguresc se eschiva de a merge împotriva 
Poloniei după dictatul moscovit, Ungariei nu i se rezerva un 
rol important. 

Raporturile polono-ungureşti erau destul de ostile şi pe 
această împrejurare se baza Ştefan, ocupînd o poziţie duşmă¬ 
noasă faţă de Polonia şi rămînînd în acelaşi timp vasal al 
regelui unguresc. 

In 1492 noul rege al Ungariei Vladislav, care era şi regele 
Boemiei, a continuat să susţină cu Ştefan raporturi de prie¬ 
tenie, ca şi predecesorul său Matei Corvin, şi pentru strînge- 
rea relaţiilor i-a confirmat lui Ştefan stăpînirea asupra ce¬ 


ti ) Liporlus Nacker, Tagebuch Sn Scriptores rerutn Prussicarum, 
voi. V, 1874, p. 306-307. 

(2) Ibidem. 

(3) I. Ursu, Ştefan cel Mare, 1925, p. 211. 

taţilor Ciceul şi Cetatea de Baltă, primite în stăpînire de 
Ştefan dela regele Matei (1). 

Din întreaga atitudine a lui Ştefan Voievod faţă de Polo¬ 
nia se vede că, în afară de inţeresul prăzii, el avea un plan te¬ 
ritorial din core Pocuţia constituia numai o parte 

Desigur el trebuia să se gîndească la unele avantaje pen¬ 
tru ţara sa. Aceste avantaje puteau să fie revendicări teri¬ 
toriale, în afară de prada inerentă incursiunilor din acel timp. 
Probabil, în tratativele diplomatice cu privire la alianţa tri¬ 
partită, solii moscoviţi îi fluturau ideea de a-şi mări terito¬ 
riul ţării şi prevedeau această posibilitate în condiţiunile răz¬ 
boiului moscovito-lituanian din 1492-1494. Principalele acţiu¬ 
ni moldoveneşti împotriva Poloniei cad anume asupra anului 
1493, în toiul acestui război. 

In sfîrşit, mai trebuie să avem în vedere că Ştefan cel Mare 
încă în perioada războaielor antiturceşti nutrea un oarecare 
vast plan, asupra căruia a făcut aluzie Ţamblac, vorbind vene- 
tienilor (1). In cuvântarea sa el preciza că, dacă cetăţile Chilia 
şi Cetatea-Albă vor fi păstrate pentru Moldova, va fi cu putin¬ 
ţă ca turcii să piardă şi Caffa şi Chersonesul. 

Nu-1 putem imagina pe Ştefan cel Mare fără formularea 
planurilor în orice situaţie politică, care se crea. Le modifi¬ 
ca după posibilităţi reale. 

2. ALIANŢA INTRE ŞTEFAN VOIEVOD SI HANUL 
TĂTARILOR DIN CRIMEEA MENGLI-GHERAI 

Dela finele anului 1492 (27 octombrie) avem o gramotă a 
lui Menglî-Gherai către Ivan III, prin care ţarul tătarilor 
răspunde acestuia că va merge împotriva teritoriilor regelui 
polonez îndată ce va întări pedeplin cetatea sa construită ia 
gurile rîului Nipru (Aceacov). Totodată comunică marelui 
principe că dela marele principe lituanian Alexandru a venit 
un sol cu propunerea ca el să scoată pe oamenii săi din ce¬ 
tate şi că în acest caz îi va plăti costul construcţiei. Desigur 
Alexandru conta pe legături de prietenie, care eventual ar ur¬ 
ma după acest prim pas de bunăvoinţă reciprocă. 


(1) I. Ursu, Relaţiile Moldovei cu Polonia, p. 137. 

(2) 1. Bogdan, voi. II, p. 350. 

(3) I. Ursu, Relaţiile Moldovei în Polonia, p. 137. 

înainte de sosirea solului lituanian a venit dela Voievodul 
valah Ştefan solul Mitea Gomza cu propunerea din partea 
voievodului de a fi cu ţarul crimeean în “dragoste, prietenie, 
vecinătate (bună) şi alianţă” după formula “prieten priete¬ 
nilor comuni, duşman duşmanilor comuni”, 'pentru o luptă 
comună împotriva regatului polonez şi a copiilpr hui Ah- 
mat (1). 

Menglî-Gherai a acceptat propunerea moldovenească şi 
astfel dubla alianţă tataro-moscovită s’a transformat în alian¬ 
ţa triplă cu adăugirea la aliaţi a lui Ştefan. 

Pentru a se asigura, Menglî-Gherai a trimis pe solul său 
Cazimir la voievodul Ştefan cu misiunea să asiste la sărutarea 
de cruce a lui Ştefan, iar din partea sa i-a trimis gramota- 
“şert”, adică gramota de alianţă cu jurămînt (2). Pentru în¬ 
tărirea alianţei solul trebuia să aducă în Crimeea pe un mol¬ 
dovean din patru cei mai buni oameni ai Moldovei, ca un fel 
de ostatec. 

Se specifica că dacă ţarul tătăresc va merge împotriva 
cuiva din duşmanii comuni, să meargă şi Ştefan împotriva 
acelui duşman, sau dacă Ştefan nu va putea merge personal, 
să trimită pe oamenii săi. 

Din citirea atentă a înţelegerii între Menglî-Gherai şi 
Ştefan rezultă că în calitate de duşmani comuni figurează 
mimai regele polon şi copiii lui Ahmat, adică Hoarda tătă¬ 
reasca de dincolo de Volga, nu şi marele lituanian. Ştefan nu 
era obligat să lupte împotriva Lituaniei. 

Probabil, în cursul convorbirilor înainte de a fi stabilită 
alianţa, s’au precizat zonele de acţiune a aliaţilor în felul ur¬ 
mător. Podolia estică, care făcea parte din teritoriul Litua¬ 
niei şi cuprindea regiunile Breaslavl şi Vinniţa la curentul 
mediu al Bugului (“Pobugie”), precum şi regiunea Kievului, 


(1) Sbornic, voi. 41, p. 166. 

(2) M. A. Berejcov, Gramotele crimeena de şert în Rapoarte în 
Societatea Istorică cronicarul Nestor, Kiev, 1894, voi. VIII, p. 35-36. 
Gramotele aşa zise de “şert” se deosebesc foarte mult de primele 
gramote tătăreşti, denumite “iarlîc”, cînd tătarii dispuneau de prin¬ 
cipatele reseşti şi puneau în fruntea lor pe principi agreaţi de ei. 
Dimpotrivă, gramota “şert” este o gramotă de învoială, de înţelegere, 
respectiv de alianţă, la încheierea căreia se iau în consideraţie inte¬ 
resele ambelor părţi şi cu care ocazie se depune şi jurămîntul. 

se aflau în zona de acţiune a lui Menglî-Gherai. Cu alte cu¬ 
vinte atenţia acestuia trebuia să fie îndreptată asupra Litua¬ 
niei. 

Judecind după locurile de incursiuni, pe care le-a făcut 
Ştefan Voievod, lui i se rezerva Polonia vecină cu Moldova, 
adică Podolia de vest cu cheia ei Cameniţa, cu oraşele Smo¬ 
toci, Scala, Cervonograd şi Bacota, Rusia Haliciană cu ora¬ 
şele Halici, Holm şi Belz şi Rusia Roşie cu oraşul Lvov ( Liov ). 
Podolia de vest, care uneori se numea şi “Podnestrovie”, în 
cursul istoriei a format un obiect de mare discordie între 
regii polonezi şi marii principi ai Lituaniei, dar a intrat în 
compunerea Poloniei definitiv în 1434 (1). 

Concluzii despre împărţirea rolurilor se întăresc şi prin 
faptul că tătarii şi-au format o oarecare obişnuinţă de a face 
incursiuni pe două drumuri mari, anume pe linia despărţitoa¬ 
re a apelor lui Nipru şi Bug (aşa zisul “Şleah Negru”) şi pe 
linia despărţitoare a apelor lui Bug şi Nistru (aşa zisul “Şleah 
Kuciumanski” (2). 

Cu alte cuvinte, Ştefan trebuia să lupte în teritoriile polo¬ 
neze, vecine cu Moldova, iar Menglî-Gherai în teritoriile li¬ 
tuaniene vecine cu stepa tătărească. Ştefan într’adevăr a lup¬ 
tat în locurile vecine cu Moldova şi numai odată a depăşit zona 
sa probabil voit (în 1495 cu privire la Breaslavl). 

Sîntem convinşi că nici un fel de ostatec n’a fost trimis 
în Crimeea din partea lui Ştefan, deoarece niciodată în cores¬ 
pondenţa diplomatică ulterioră nu întîlnim vreo aluzie la aşa 
ceva. 

Intrarea lui Ştefan Voievod în alianţă cu Ivan III şi Men¬ 
glî-Gherai a avut loc într’un moment foarte oportun în preaj¬ 
ma începerii războiului lituano-moscovit din 1492-1494. 

Regele Albert a reînnoit în 1493 pacea cu turcii pe timp de 
trei ani (3). 


(1) A. I. Efimenco, Istoria poporului ucrainean, voi. I, S. Pet., 
1906, p. 143. 

(2) A. I. Efimenco, op. cit., p. 157 

(3) N. Iorga, Acte şi fragmente ni, 1, nota 2. 

CAPITOLUL 16 
ACŢIUNEA ALIAŢILOR 

1. PLANUL POLONEZ ŞI RELAŢIILE INTRE ŞTEFAN 
VOIEVOD ŞI MARELE PRINCIPE ALEXANDRU 

TEFAN se grăbeşte să-şi îndeplinească datoria 
de aliat. Din gramota datată cu anul 1493 fără 
precizarea lunii şi zilei, pe care solul moscovit 
Zabolotski a trimiso la Moscova din Crimeea, 
aflăm că a sosit la Menglî-Gherai un traducă¬ 
tor armean trimis de Ştefan. Acest aremean a 
povestit că solul lui Ivan III Subota, după ce a 
vizitat pe Ştefan, s’a întors cu bine în Ucraina. 
Traducătorul armean, care în gramotă se nu¬ 
meşte “voloşenin”, adică valah, a mai adus la 
cunoştinţa curţii tătăreşti că Ştefan “îşi pregătise pe fiul său 
Alexandru cu toţi oamenii să meargă în expediţie asupra Po- 
doliei”. dar auzind că vine un sol al lui Ivan, el l’a oprit pe 
fiul său cu aceste cuvinte: “Să auzim ce spune marele prin¬ 
cipe prin solul său; dacă va fi cazul, şi eu personal voi încă¬ 
leca”. Acelaşi “voloşenin” a mai adăugat că Voievodul Şte¬ 
fan de două ori a trimis pe fiul sau în expediţie împotriva 
Podoliei. Iar turcii deasemenea de două ori au făcut incur¬ 
siuni în pămîntul podolean, iar Ştefan i’a lăsat să treacă prin 
ţara sa. 

In sfîrşit, trimisul valah a mai spus că polonezii au ares¬ 
tat pe negustorii moldoveni şi deaceea voievodul a trimis cu 

război pe fiul său în Polonia, şi fiul voievodului a luptat mult 
lîngă Liov (1). 

Acţiunile războinice anti-poloneze ale lui Ştefan coincid 
cu intensificarea acţiunii antilituaniene a lu Ivan III. 

In acelaşi an (1493) Menglî-Gherai de trei ori a încălecat 
personal împotriva Lituaniei. 

Cu ocazia decesului lui Kazimir (7 iunie 1492) Ştefan Voie¬ 
vod a trimis la 8 februarie 1493 la marele principe Alexandru 
în solie pe Giurgea şi pe Iurie Serbiei pentru a-i prezenta con¬ 
doleanţe,a-1 felicita cu ocazia suirii pe tronul lituanian şi 
a-i adresa rugămintea să conlucreze cu fraţii săi şi cu cei¬ 
lalţi principi creştini împotriva păgînătăţii tătăreşti şi tur¬ 
ceşti (2). 

Totodată Ştefan a încheiat alianţa cu MengU- Gherai în 
octombrie 1492. 

Cum se leagă una cu alta? Cum se explică că nu au trecut, 
decît vreo trei luni şi ceva după încheierea alianţei cu tătarii, 
şi Ştefan se arată gata a lega prietenia cu Alexandru şi să se 
uneasca împotriva oricărui duşman comun şi împotriva tă¬ 
tarilor? E aceasta o inconsecvenţă politică din partea lui Şte¬ 
fan sau la mijloc e o altă explicaţie? 

Trebuie să fie luat în consideraţie faptul că alianţa cu 
Menglî-Gherai a fost încheiată după moartea lui Kazimir (7 
iunie 1492), cu alte cuvinte după ce regatul polonez unit de 
sub puterea sa s-a împărţit în două : Polonia şi Lituania. Din 
actul alianţei lui Ştefan cu Menglî-Gherai se vede că Ştefan 
nu consideră pe marele principe lituanian “un duşman co¬ 
mun”. In calitate de duşmani comuni figurează numai regele 
polonez şi copiii lui Ahmat. 

Prin urmare, ne fiind obligat să fie ostil lui Alexandru, 
Ştefan avea tot dreptul să lege cu el prietenie. Dar ne între¬ 
băm de ce să aibă ea ascuţişul său îndreptat împotriva tătari¬ 
lor? Aici iese la iveală prudenţa lui Ştefan. Nu avea încredere 
în tătari. Prevedea neînţelegeri şi ca o măsură de contraasi- 
gurare a avut intenţia să încheie cu Alexandru o alianţă pen¬ 
tru orice eventualitate. 


(1) Sbornic, voi. 41, p. 181. I. Ursu, Ştefan cel Mare şi Polonii, 
1900, p. 138 scrie greşit că n’avem ştiri că Ştefan să fi atacat Polonia. 

(2) I. Bogdan, op. cit., p. 383-390. 

Din corespondenţa diplomatică între Ivan III şi Menglî- 
Gherai se vede că şi marele principe moscovit nu avea încre¬ 
dere în tătari. Cu atît mai mult nu putea nutri încredere în ei 
Ştefan, care în trecut a avut cu ei nenumărate ciocniri şi 
ştia ce înseamnă să ai de a face cu ei, fiindcă deseori nu se 
ţin de cuvînt. 

A urmat în 1494 un schimb de soli între Moldova şi Li¬ 
tuania, care însă nu a dus la rezultate pozitive: alianţa n’a 
fost încheiată. Probabil datorită influenţei lui Ivan, deşi aces¬ 
ta pe timpul acela ducea tratative cu Alexandru în sensul ar¬ 
mistiţiului ca urmare a războiului, în care lituanienii nu au 
avut succes. Intrucît împăcarea pentru Ivan nu era sinceră, 
el probabil, a împiedicat pe Ştefan să încheie alianţa Cu Li¬ 
tuania. 

La 17 aprilie 1494 a avut loc un congres la Leutshau (re¬ 
giunea Zips) a tuturor fraţilor iagielloni. Vladislav al Unga¬ 
riei, Albert (Albrecht) al Poloniei, Alexandru al Lituaniei, 
Sigizmund şi cardinalul Frederic. Discuţiile s’au purtat şi 
publice şi secrete. In secret s’a discutat chestiunea războiului 
împotriva turcilor şi “extirparea” lui Ştefan (1). Aşa ne po¬ 
vesteşte M. Miechowski. 

Alţi cronicari polonezi vorbesc de alungarea palatinului 
Ştefan din Moldova şi înlocuirea lui cu Sigizmund, care ar 
putea apăra malul Dunării contra sălbaticilor turci mai cu 
băgare de seamă (2). 

Acţiunea contra turcilor ar urma să fie întreprinsă după 
alungarea lui Ştefan şi aşezarea lui Sigizmund în Moldova. 

Secretul însă a ajuns la cunoştinţa magnaţilor unguri, 
iar de la ei la Ştefan, care s’a pus în gardă. 

Chestiunea publică era stabilirea alianţei între Polonia şi 
Ungaria. Magnaţii unguri erau însă împotriva politicii lui 
Albert. Ştefan primea subsidii de la unguri (3), şi regele Vla- 


(1) M. Miechovski. Scriptores rerum Polinicarum, voi. II, p. 259. 
Pe larg la Caro Geschichte Polens, voi. V, 2, p. 694. Vezi şi Fessler- 

Klein, voi. III, p. 256 ş. u., precum şi 

L. Finkel, Zjazd Iagiellonow W. Lewoczy r. 1494, Lwow, 1914, ex¬ 
tras din “Kvartalnik Historyezny”. 

(2) M. Cromer, XXX, p. 644. B. Wapowski, p. 19, 24, 26. 

(3) E. Hurmuzaki, v. II, 2, p. 364. Ajutorul pe care l’ar fi dat Şte¬ 
fan Voievod ungurilor pentru luptele lor împotriva turcilor, despre 
care vorbeşte un raport italian, e prea puţin probabil. Italianul n’a 

dislav trebuia să se conformeze opiniei generale a magnaţilor. 
Planul regelui Albert a fost calificat de istoricul polonez M. 
Bobrzynski ca “cel mai mare şi cel mai dîrz din cite a lansat 
Polonia în tot timpul existenţei sale istorice ” (1). Kazimir 
vroia să încorporeze Poloniei nu numai Lituania şi Prusia, 
ci şi Cehia, Ungaria şi chiar Valahia (Moldova). Intrucît un 
singur domnitor nu ar putea să domine situaţia în toate 
aceste ţări şi avînd şase fii, regele intenţiona să pună în 
fiecare ţară cîte un rege din fii săi şi să-i lege printr’o alianţă 
foarte strînsă sub conducerea sa proprie. Astfel Polonia s’ar 
fi transformat într’un centru al marei federaţii a popoarelor 
sub sceptrul “Iagiellonilor”, dela Marea Baltică pînă la Marea 
Neagră. Insă planul a întâmpinat o rezistenţă din partea 
Prusiei, Papei şi Ungariei. Moartea lui Matei Corvin (1490) a 
deschis concurenţa a doi fraţi, Albreht şi regele Cehiei Vla- 
dislav, întinsă pînă la o bătălie din 1491 pentru ocuparea tro¬ 
nului unguresc. Competiţia s’a terminat împotriva dorinţei 
lui Kazimir cu ocuparea scaunului unguresc de către Vladis- 
lav, care astfel a devenit rege a două ţări, Cehia şi Ungaria. 

La 7 iunie 1492, în urma morţii lui Kazimir, tronul polo¬ 
nez a revenit fiului său Ian Albreht. Celălalt frate se afla în 
postul de mare principe al Lituaniei. Fără nici o întrebuin¬ 
ţare potrivită rămînea fratele lor Sigizmund. 

Aranjarea lui s’ar fi putut face numai cu realizarea pla¬ 
nului lui Kazimir. Polonia însă nu-şi putea permite aventuri 
militare atîta timp, cît Moscova era obsedată de intenţii răz¬ 
boinice împotriva Lituaniei, iar Menglî-Gherai în orice mo¬ 
ment o putea ataca din îndemnul Moscovei. Prin urmare 
planul polonez mare nu avea prea multe şanse de reuşită. 

E un lucru ciudat: polonezii îl denumesc pe Ştefan şi în 
1494 “palatin”, cu sensul de vasal, deşi acest “palatin” şi-a 
permis să atace Polonia în mai multe rînduri. Conform drep¬ 
tului feudal, un vasal, dacă se ridică împotriva suzeranului, 
este socotit “rebel”, “trădător” şi relaţiile între suzeran şi 


fost bine informat. La 9 ianuarie 1494, data raportului, atenţiunea lui 
Ştefan Voievod era aţintită spre nord spre raporturile moscovito-li- 
tuaniene. In condiţiunile alianţei cu Menglî-Gherai, supus turcilor, 
un asemenea act de ostilitate faţă de turci nu era de conceput. V. 
Pîrvan, op. cit., p. 1054. 

(1) M. Bobrzynski, Dzieje Polski w zarysie, Krakow, 1879, v. I & 
60, după tr. rusă din 1888, p. 259. 

vasal se rup. Deci, după cum am văzut, Ştefan a ieşit de fapt 
din supunerea regelui polonez în 1489, întărind gestul său cu 
atacuri împotriva polonilor. 

Congresul de la Leutschau se prezintă ca un embrion, din 
care ulterior va răsări un eveniment de cea mai mare impor¬ 
tanţă —războiul polono— moldovenesc. 

Anul 1494 este anul împăcării lui Ivan DI cu Alexandru. 
După tratative de cîteva luni, se încheie pacea şi Alexandru 
se căsătoreşte cu fiica lui Ivan DI Elena Ivanovna cu condi¬ 
ţia însă pusă de Moscova ca Elena să-şi păstreze legea orto¬ 
doxă şi să nu fie silită la trecerea în catolicism. In ianuarie 
1495 Elena a plecat din Moscova în Lituania (1). 

Căsătoria fiicei a fost pentru Ivan III un prilej de pre¬ 
siune asupra lui Alexandru folosind tema respectării religiei 
ortodoxe a soţiei lui. 

La 15 - 24 mai 1495 Alexandru se plînge lui Ivan împotriva 
incursiunilor pe pămîntul lituanian ale lui Ştefan valahul. 
Alexandru îi comunică cu amărăciune lui Ivan III că acesta 
i-a trimis un sol al său special pe Semion Stupişin cu rugă¬ 
mintea să dea liberă trecere prin ţara sa solilor lui la Ştefan 
Voievod şi el, Alexandru, a îndeplinit aceasta dorinţă. Con¬ 
form înţelegerii, Ivan III şi Alexandru trebuia să fie “în dra¬ 
goste şi prietenie veşnica”. 

Dar iată că “Ştefan, voievodul valah ne-a pricinuit pa¬ 
gubă multă; trimiţînd pe oamenii săi în taină , a ars oraşul 
Breasiavl şi a luat mulţi 'prizonieri şi alte multe pagube a 
comis” (2). 

La 27 august 1495 Ivan III promite să lămurească chestiu¬ 
nea cu Breaslavlul şi totodată comunică lui Alexandru : “încă 
în viaţă fiind tatăl tău, Ştefan se afla ou noi în rudenie şi 
identitate de vederi (“odinacestvo”) (3), iar cu tine am avut 
ceartă. Dar dat fiind că am stabilit cu tine dragoste şi înţe¬ 
legere, noi pe oamenii noştri la Ştefan Voievod nu i-am trimis, 
nu ştim pentru ce a procedat aşa Ştefan” şi roagă să dea 


(1) Sbornic, voi. 35, p. 159 ş. u. 

(2) Sbornic, voi. 35, p. 189-190. 

. (3) “Identitate de vederi” nu înseamnă alianţa, ci numai parale¬ 

lism in urmărirea aceloraşi scopuri. E o aluzie la faptul că Ştefan a 
început acţiunea sa războinică încă pe timpul când trăia tatăl lui 
Alexandru, adică înainte de 7 iunie 1492. 

libera trecere lui Mihailo Kutuzov la Ştefan pentru stabilirea 
prieteniei cu Lituania (1). 

La 19 mai 1496 Ivan prin solul său Eropkin afirmă lui Ale¬ 
xandru dorinţa lui Menglî-Gherai şi Ştefan Voievod să fie 
cu ginerele lui în pace şi alianţă. 

Totodată îi reproşează de ce n’a lăsat să treacă prin Litua¬ 
nia solul turcesc spre Moscova, şi capătă de la Alexandru răs¬ 
puns că el nu refuză să fie în prietenie cu aliaţii lui Ivan, 
însă pină în 'prezent el, Alexandru, a avut din partea lor nu¬ 
mai pagube şi le are şi acum. “Să vadă fratele nostru ce fel 
de prieteni sînt ei. Dacă vor să fie prieteni, să fie prieteni, să 
repare pagubele, ca să nu regretăm”. 

Chestiunea nu se opreşte aici. Alexandru enervat cere în 
ianuarie 1497 lui Ivan ca să renunţe la alianţa cu tătari şi 
cu Ştefan, dela care Lituania are numai pagube. “Nu ştiu, 
adaugă Alexandru, dacă cu ştirea ta se fac aceste nedreptăţi 
şi pagube oamenilor noştri sau fără ştirea ta? (2). Prin între¬ 
barea aceasta Alexandru aducea învinuire directă lui Ivan III 
de nesinceritate şi duplicitate, ceea ce a şi fost în realitate. 

Se apropia de hotarele ţării moldoveneşti furtuna, care se 
deslănţuia în urma planului regelui polonez Albert. Fiind 
prevăzător, Ştefan Voievod s’a gîndit să-i despartă pe Albert 
şi Alexandru. De aceea el întreprinde un act diplomatic în¬ 
drăzneţ, propunînd lui Alexandru prietenie şi încheierea 
alianţei. 

Prin trei acte consecutive, pe care, în mod conjectural, le 
referim toate la anul 1497, primul înainte de aprilie 1497, 
cînd regele a plecat la Liov pentru a organiza ofensiva îm¬ 
potriva Moldovei, al doilea în curînd după aprilie, şi al treilea 
despărţit de cel de al doilea cu vreo două luni, în însăşi preaj¬ 
ma războiului polono-moldovenesc (3), Ştefan face încercare 

N. Iorga pune năvălirea lui Ştefan la Braclaw în 1498, ca şi N. 
Karamzin în “Istoria Rusiei” (trad. franc., voi. VI, 1820, p. 361-362). 
Vezi nota 291 din “Istoria lui Ştefan cel Mare”, 1904. Din expunerea 
noastră se vede că ipoteza acasta e greşită. N. Karamzin scria înainte 
de publicarea documentelor respective. 

(1) Sbornic, voi. 35, p. 208. 

(2) Sbornic, voi. 35, p. 226. 

(3) I. Bogdan le publică toate aceste trei documente sub anul 
1496, însă din notele cu care le însoţeşte se vede că se află în dubiu 
şi este gata să le refere la 1497, sub care ele în chip logic ar trebui să 
figureze. I. Bogdan, op. cit., p. 390-396, 397-401 şi 401-406, notele res¬ 
pective la p. 394. 399-400 şl 404-405. 

de a stabili o eventuală colaborare militară moldo-lituaniană. 

La începutul anului 1497 Ştefan Vaievod trimite o solie 
la marele principe lituanian, compusă din vornicul Giurgea 
şi diacul Matiaş (1), ca un răspuns întîrziat la solia lituania¬ 
nă din trecut (1496), rămasă fără efect, a marşalcului Voiteh 
Kuciukovici, locţiitor din Volkovîsk, şi a ceaşnicului pan Fed- 
co Gavrîlovici. Ştefan prin solii săi propune ca Lituania să 
fie cu Moldova în pace şi prietenie după pilda predecesorilor 
marelui principe Vitolt ş. a. şi să se încheie un tratat de 
alianţă şi un tratat comercial. 

Alexandru răspunde că i-a trimis soli în trecut pe Voiteh 
Kiciukovici şi pe Fedko Gavrîlovici, dar Ştefan “nu a sfirşit 
această treabă cu noi”. In acelaşi timp priveşte propunerea 
pozitiv, dorind să reînnoiască scrisorile “făcute de străbunii 
noştri” şi promite să trimită soli. 

Probabil că Alexandru se aştepta să fie din partea lui Şte¬ 
fan semnat un tratat de vasalitate, dar aceasta nu mai cores¬ 
pundea timpurilor noi şi aspiraţiilor lui Ştefan ceea ce va duce 
la imposibilitatea înţelegerii. 

Prin al doilea document Ştefan cere lui Alexandru să 
aprobe proiectul tratatului de pace şi alianţă în redacţia, 
făcută de însuşi domnitorul moldovean, şi să-i trimită exem¬ 
plarul tratatului semnat, împreună cu o foaie de jurămînt. 
Primind acestea, Ştefan Voievod promite să semneze acel tra¬ 
tat şi să facă jurămînt înaintea solilor lituanieni. Totodată co¬ 
munică că el a trimis pe solii săi la ţanul turcesc şi, dacă ma¬ 
rele principe al Lituaniei ar dori deasemenea să încheie pace 
cu sultanul, roagă să-i dea de ştire în curs de patrusprezece 
zile. Chiar dacă solii între timp ar fi plecaţi, el ar putea să-i 
întoarcă. 

Se mai adaugă că din ţara turcească şi Tara Românească 
vin ştiri despre pregătiri ce se fac'pentru o expediţie. Dacă 
tratatul propus spre semnare va fi semnat de Alexandru, tur¬ 
cii vor porni împotriva Moldovei, în caz contrar, după cum 
se aude de acolo, acei oameni au să pornească fie împotriva 
ţării craiului polonez, fie împotriva Lituaniei. 

E sub semnul întrebării, dacă informaţiile ce conţine acest 


(1) Diacul Matei este prevăzut într’un act al Sfatului domnesc 
din 14 martie 1497, A. Sacerdoteanu, op. cit., p. 191. 

document erau adevărate sau prezentau simple invenţiuni 
diplomatice ale curţii moldoveneşti. 

Alexandru răspunde prin solii lui Ştefan că acceptă pro¬ 
punerea şi va trimite prin ei textul tratatului, dar cere de 
la aceşti soli jurămînt că domnitorul va semna tratatul în 
redacţia lui Alexandru, adică “în acelaşi fel şi în aceleaşi cu¬ 
vinte” şi că domnul, fiul său şi boierii sfetnici, îl vor întări 
cu jurămînt. 

Fireşte că solii lui Ştefan nu puteau să-l asigure pe Ale¬ 
xandru că domnul lor va semna şi întări proiectul tratatului 
în aceeaşi redacţie pe care o doreşte marele principe lituanian. 

Aşa s’a şi întîmplat. Prin solii săi Ivan Isaescul şi Toma 
(al treilea document), Ştefan răspunde că n’a semnat proiec¬ 
tul, pe care l’a trimis Alexandru, deorace la el s’au adaugat 
“multe vorbe”, pe care Ştefan Voievod nu le-a dorit. Ştefan 
înapoiază lui Alexandru exemplarul trimis şi roagă să i se 
elibereze altul conform proiectului iniţial (al său). 

Alexandru, pomenind că lui Ştefan nu i-au plăcut unele 
articole, răspunde că el şi boierii Sfatului lui (Radei), au ju¬ 
rat pe acel proiect de tratat, pe care l’au trimis lui Ştefan şi 
ţin la el. Se afirma totodată că (în fond) ei au acceptat proiec¬ 
tul lui Ştefan. Cui alte cuvinte vroiau să spună că proiectul 
lui Alexandru coincide cu cel al lui Ştefan. 

In răspuns se mai spune că s’a dat libera trecere prin Li¬ 
tuania spre Moscova solilor lui Ştefan, că se vor lua măsuri 
împotriva oamenilor răi dela graniţă, că din lucrurile furate 
şi găsite acolo se va lua numai a zecea parte, după cum se cere, 
şi nu a treia şi, în sfîrşit, că Lituania nu ţine pe teritoriul său 
oameni, care nu vor binele domnului moldovean. 

Probabil că lui Ştefan Voievod nu i-a plăcut textul, pro¬ 
pus de Alexandru, şi deaceea nu găsim nicio urmare a propu¬ 
nerilor acestuia. Abia după războiul polono-moldovenesc a fost 
încheiată alianţa între Ştefan şi Alexandru, însă după cum 
vom vedea, în redacţia, propusă de Ştefan, în care nu se mai 
vorbeşte de vasalitate: tratatul a fost încheiat între părţile 
contractante ca egale. 

2. RĂZBOIUL POLONO-MOLDOVENESC DIN 1497 

In aprlie 1497 regele polonez Ian Albrecht a plecat la Liov 

cu un plan bine chibzuit şi stabilit ferm de a lupta împotriva 
lui Ştefan şi a preface Moldova într’o provincie poloneză. Pen¬ 
tru acoperirea viitoarei acţiuni războinice s’a inventat pri¬ 
mejdia turcească. 

La 13 iunie 1497 Alexandru prin solii săi cere liui Ivan 
ajutor în contra turcilor şi tătarilor (1), care, după cum se 
spune în gramotă, “au intenţia să atace posesiunile lituanie¬ 
ne”. A sosit în Lituania vestea că “turcii vin împotriva noas¬ 
tră. Cavaleria turcă compusă din 60.000 de ostaşi este trecu¬ 
tă peste Dunăre, iar alţii pe vase au sosit la Belgorod (Cetatea- 
Albă). Deasemenea tătarii din Perecop sau din Hoarda de 
dincolo de Volga, vor veni în ajutor”. Alexandru împreună cu 
fratele său regele polonez Albrecht vrea să stea împotriva ina¬ 
micilor. Regele unguresc nu poate lua parte la apărarea Po¬ 
loniei şi Lituaniei, deoarece a încheiat cu turcii armistiţiu 
pe 6 ani, dar a trimis regelui polonez în ajutor 11.000 de osta¬ 
şi (7.000 unguri şi 4.000 cehi). 

Diacii moscoviţi au întrebat pe solul lituanian Ivan Sope- 
ga: unde se aşteaptă să vie turcii? El a răspuns: aceasta nu 
se ştie. Regele polonez îi va aştepta la Cameniţa, iar Alexan¬ 
dru la Luţcul mare. 

Diacii nu s’au lăsat convinşi, punînd o nouă întrebare: de 
la cine a aflat marele principe că merg turcii? El a răspuns 
că vestea a venit dela regele polonez, care a trimis la turci 
pe solul său Strijewski în chestiunea încheierii armistiţiului, 
deoarece armistiţiul vechi cu turcii încheiat pe 3 ani a expi¬ 
rat. Turcii au lăsat pe sol să plece, dar nu au încheiat armis¬ 
tiţiul. Acel sol a spus că a văzut cum turcii “făceau ceva” 
la Dunăre şi se îndreptau la Belgorod. 

Diacii au continuat cu întrebările lor: cu cine merge Va¬ 
lahul împotriva turcilor sau cu turcii, deoarece după părerea 
lor voievodul depinde de turci? Solul a răspuns că Valahul a 
trimis la noi ca să aflăm în_dragoste şi înţelegere şi noi i-am 
trimis pe solii noştri Voiteh Kuciukovici şi Fedco Gavrilov ca 
să fim în dragoste şi înţelegere, după cum a fost pe timpul 
principelui Vitovt şi al Voievodului Valah Petru. Sperăm că 
şi Valahul va sta cu noi împotriva turcilor. 

Moscoviţii au răspuns vag: ar trebui să dăm ajutor, dar 


(D Sbornic, voi. 35, p. 233 şl u. 

tema n’a fost aprofundată şi imediat s’a trecut la alte ches¬ 
tiuni. 

Fără îndoială că povestea cu primejdia turcească a fost 
inventată. Chiar şi din expunerea solului lituanian se vede că 
vestea liui nu e serioasă. Că turcii “făceau ceva la Dunăre ” 
era cu totul firesc. Aveau la Dunăre cetatea Chilia, iar la guri¬ 
le Nistrului şi mare Cetatea-Albă şi puteau trece pe acolo 
ostaşii lor. 

Şiretul Ivan ni, răspunzând la solia lituaniană precedentă, 
pune o nouă întrebare: împotriva cărei localităţi vor merge 
turcii şi cum să fie dat ajutorul? şi o însoţeşte cu plîngeri 
împotriva Lituaniei (1). 

Regele polonez Albert s’a hotărît să realizeze vechiul său 
plan, de a transforma Moldova într’o provincie poloneză prin 
înlocuirea lui Ştefan cu Sigizmund Iagiellon. 

Pentru realizarea planului regele a recurs la o şiretenie, 
cerînd în mod prefăcut dela Ştefan ajutor pentru proiectul 
său de a face război turcilor cu scopul de a cuceri cetăţile 
răpite Moldovei (2). Ştefan a trimis întîi pe Isac vistierul cu 
daruri ca să afle intenţiile regelui. Regele l-a asigurat că 
merge spre cetăţile de jos. Voievodul nu s’a mulţumit cu aceas¬ 
ta şi din nou a trimis soli, pe acelaşi Isac şi pe logofătul 
Tăutu tot cu daruri. Solii au fost reţinuţi şi trimişi la Liov. 
Iar regele a trecut Nistru la satul Mihalceni şi înainta la 
Coţmani. 

Ştefan a înţeles că regele are alte gînduri, decît cele expri¬ 
mate oficial, şi i-a răspuns că îi va da ajutor atunci, cînd re¬ 
gele cu oastea sa se vor găsi în faţa Chiliei şi Cetăţii-Albe. 
Altfel turcii ar afla mişcarea lui Ştefan înainte de vreme, ceea 
ce ar dauna succesului operaţiilor militare. 

Ştefan a cerut ajutor de la ardeleni, turci şi munteni. Şi 
i-a venit ajutor din Ardeal 12.000 de ostaşi, din Turcia 2.000. 
Trebuiau să-l ajute muntenii şi tătarii, aliaţii lui. 

In loc de a merge pe drumul cel mai scurt spre cetăţile 
Chilia şi Cetatea-Albă pe linia Nistrului regele a apucat pe 
calea Prutului spre Suceava, ceea ce i-a demascat planiul. 

Oastea ardelenilor a fost comandată de Dragfy, numit în 


(1) Sbornic, voi. 35, p. 235 (29 iunie 1497). 

(2) Matei Miehowski. Cronica Polonorum 1521 in Scriptore rerum 
Polonicarum, H, p. 350. 

ivoarele moldoveneşti interne Birtoc, cuscrul lui Ştefan, şi 
Tharczay. 

Regele a asediat Suceava. Asediul a durat trei săptămîni, 
dela 26 septembrie pînă la 16 octombrie 1497, fără vreun re¬ 
zultat pozitiv. Ba chiar şi mai mult. Moldovenii de pe înălţi¬ 
mea zidurilor cetăţii rîdeau de duşmani. 

Moldovenii hărţuiau necontenit oştile duşmane. Oastea, re¬ 
crutată în Polonia Mică, a suferit înfrîngere dela turci şi mol¬ 
doveni. Separat au fost înfrînţi prusienii şi cei din Mazovia. 
Oastea poloneză cerea să fie dusă înapoi, însă drumurile de 
retragere erau tăiate de moldoveni. 

După dorinţa regelui unguresc Vladislav, care nu era dis¬ 
pus pentru acest război, Birtoc a mijlocit împăcarea şi a 
reuşit să-i împace pe rivali. 

Insă diupă împăcare, Ştefan i-a propus regelui Albert să 
meargă pe acelaşi drum, pe care a venit, deoarece în caz 
contrar nu-i poate garanta că ţaranii nu-1 vor ataca. Regele 
nu a ascultat sfatul domnului şi s’a îndreptat spre ţara lui 
prin Codrul Cosminului, unde Ştefan, prevăzător, i-a pregătit 
din timp cumplitul dezastru al înfrîngerii. Oastea polonă a 
fost măcelărită şi regele abia a putut scăpa în Polonia cu o 
parte mică din oastea sa. 

Efectivul polonez în bătălia de la Codrii Cosminului se dă 
de cronicarii polonezi în mod diferit, între 150.000 şi 80.000 
de luptători. Prima cifră e vădit exagerată. E mai probabilă 
cea de a doua. După sursele poloneze Ştefan cel Mare dispu¬ 
nea de 40.000 de oameni (1). Această cifră deasemenea este 
exagerată. Spre regret, cronicile române demne de încredere, 
nu dau nici o indicaţie în această privinţă. 

Contingentul transilvănean care îi venea în ajutor lui 
Ştefan sub comanda voievodului Transilvaniei Bartolomeu 
Dragfy era de 12.000 oameni. In afară de aceasta domnitorul 
moldovean mai avea 4.000 munteni şi 2.000 turci (2). 

Prin urmare, în privinţa numărului de ostaşi moldoveni 
se pot face numai presupuneri. Am înclina să credem că el nu 
putea să fie mai mic decît cel al muntenilor tot de 4.000, sau 
ceva mai mult poate 5.000, cît putea să aibă în “curtea” sa. 
Oastea Transilvăneană a fost concediată înainte de bătălia 


(1) Scriptores rerum polonicarum, voi. II, p. 27. 

(2) Cronica de la Bistriţa, p. 128. 

de la Codrii Cosminului. Deci Ştefan Voievod avea în total 
în această bătălie cam 11.000 de ostaşi contra 80.000 de po¬ 
lonezi. 

In relatarea de la Buda, publicată de O. Gorka ou prilejul 
descoperirii manuscrisului necunoscut despre viaţa sultanu¬ 
lui Baiazid al II-lea, se pomeneşte şi despre participarea la 
sus numita luptă a tătarilor de partea lui Ştefan. 

Dar această afirmaţie se desminte categoric de correspon- 
deanţa diplomatică între Ştefan cel Mare şi Menglî-Gherai, 
despre care ne ocupăm mai jos. Dacă tătarii ar fi luat parte 
la această luptă, Menglî-Gherai ar fi pomenit despre acest 
fapt în scrisoarea sa către Ştefan Voievod. Nici în cronicile 
române nu se vorbeşte nimic despre tătari. 

Aşa s’a terminat planul polonez de a-1 alunga pe Ştefan 
din Moldova. Sigizmund a trebuit să se mulţumească ou mai 
puţin decît Moldova, anume cu guvemămîntul Sileziei, pri¬ 
mind titlul de duce de Glagow şi Opava (2). 

La istoricii polonezi întîlnim deseori afirmaţii că acest 
război urmărea am scop vast antiturcesc de a respinge pe tur¬ 
ci şi tătari dela gurile Dunării şi Nistrului şi numai pe planul 
al doilea de a-1 izgoni din Moldova pe Ştefan, vasal al Osman- 
liilor, punind în locul lui pe Sigizmund. 

E o versiune oficială că Voievodul Moldovei, călcând jură¬ 
mântul de credinţă Poloniei, s’a declarat în mod public tri¬ 
butar al sultanului şi astfel a atras asupra sa războiul (2). 

Recent teza aceasta a fost susţinută de Fr. Papee, fără 
vreo documentare nouă, repetîndu-se afirmaţia că Albert a 
urmărit la început să recucerească Chilia şi Cetatea Albă de 
la turci şi numai trădarea lui Ştefan Voievod, care s’a unit 
cu păgînii, l-a silit să ia o atitudine ostilă lui Ştefan (3). 

Totuşi sînt în istoriografia poloneză şi păreri nepărtini¬ 
toare, care socotesc că regele Albert şi-a permis o aventură 


(1) Sobieski, Histoire de Pologne, Paris, 1934, p. 119. 

(2) E. Hurmuzaki. Documentele, voi. n, 2, p. 399. 

N. Iorga, Acte şi fragmente, voi. III, Buc., 1897. p. 66-68. 

(3) A. Levicki, Krol I. Olbracht o klesce bukovinskiey r. 1497 
(Regele I. Albert despre înfrîngerea din Bucovina). “Kwartalnik His- 
toryczny”, 1893, p. 1-13”. Cam în acelaşi fel şi Fr. Papee. Zagodnienia 
Olbrachtowej wypra wy z r. 1497. (Problema expediţiei lui Albert din 
1497). “Kwartalnik Historyczny”, voi. XLVII, 1933, p. 17-30. 

în favoarea fratelui său, ca de exemplu, St. Lucas (1). Iar 
istoricul polonez V. Grabenski recunoaşte că scopul regelui 
Albrecht a fost să cucerească Moldova pentru fratele său mai 
mic Sigizmund şi să creeze “iun avantpost împotriva egemo- 
niei turceşti” (2). Scopul n’a reuşit. “Opinia publică, scrie 
acest autor, sub impresia nenorocirilor a bănuit că regele 
în înţelegere cu gospodarul moldovean are intenţia să nimi- 
ceasă şleahta pentru ca apoi să introducă în Polonia mo¬ 
narhie absolută”. Aşa s’a resfrînt în această ţară ideologic 
biruinţa lui Ştefan Voievod. 

S’a observat de mult că povestirea cronicarului M. Mie- 
chowski, pe care se bazează istoricii polonezi, a fost în edi¬ 
ţia a doua cenzurată. In prima ediţie din 1519 (Cracovia) 
cronicarul arată că regele Albert a intreprins această expe¬ 
diţie împotriva Moldovei, pentru a-1 înlocui pe domnitor cu 
Sigizmund. In ediţia a doua cu doi ani mai tîrziu se spune că 
regele Albert a mers împotriva turcilor, dar că Ştefan a tră¬ 
dat Polonia, unindu-se cu păgînii, şi din această cauză regele 
a pornit împotriva lui. Autorul acestor schimbări în textul 
cronicii a fost Ioan Laski, arhiepiscop de Gnesno, după cum 
a arătat aceasta F. Bostel (3). 

In conformitate cu cele arătate de acest autor deosebirea 
între primele două ediţii a fost demonstrată de P. P. Pa- 
naitescu (4). 

O caracteristică justă a războiului din 1497 i-a dat-o Ber- 
nard Wapowski, care scrie: “Războiul împotriva Moldovei (a 
fost) pornit cu planuri necinstite şi purtat în chip neno¬ 
rocii (5). 

In jurul înfrîngerii polonezilor în codrii Cosminului în 
ziua de 26 octombrie 1497, s’a iscat între istoricii polonezi o 
polemică. Gorka a afirmat că în bătălia din Codrii Cosminu- 


(1) St. Lucas Orzekomei wyprawye na Turka w r. 1497 (Despre 
pretinsa expediţie împotriva turcilor din 1497) în “Album I. I. Kras- 
zewskiemu”, Liov, 1879, p. 1-19. 

(2) Vlad, Grabenski, Istoria poporului polonez, 1906, tr. rusă, S. Pet., 
1910, p. 95. 

(3) P. Bostel. Zakaz Miechowity (ceea ce a fost interzis din Mie- 
chovita), în “Przewodnik naukowy-literacki”, 1884, p. 438 ş. u. 

(4) P. P. Panaitescu, Ştefan cel Mare în lumina cronicarilor con¬ 
temporani din ţările vecine. “Studii şi Cercetări Ştiinţifice”, Istorie, 
Iaşi, anul XI, fasc. 2, 1960, p. 205-207. 

(5) B. Wapowski, trad. la N. Orghidan op. cit., p. 55. 

lui au luat parte numai turcii trimişi de sultan în ajutorul 
lui Ştefan, tătari şi munteni şi chiar o ceată de unguri, dar 
nu. şi moldoveni. 

Această părere a fost criticată de Papee, care afirmă că 
dacă în urma vîrstei şi sănătăţii Ştefan n’a luat parte în 
persoană, este sigur că armata moldovenească cu consimţi- 
mîntul domnitorului a contribuit la înfrîngerea polonezilor. 

Dar în Biblioteca Naţională din Paris a fost descoperit de 
acelaş O. Gorka un manuscris scris pe la anul 1500 şi avînd 
titlul: “Nieznany zywot Bajezida” (Viaţa necunoscută a lui 
Baiazid II”) şi publicat în “Kwartalnik Historyezny” (1938, 
fasc. 3), în care e oglindită chestiunea războiului polono-mol- 
dovenesc. Aceasta a permis autorului să reia chestiunea, pu- 
blicînd acest manuscris, dar şi-a schimbat părerea, admiţînd 
că moldovenii au intervenit în bătălie la o zi sau două după 
dezastru. 

Gh. Duzinkievici, care a cercetat întreaga bibliografie a 
chestiunii, afirmă că moldovenii şi Ştefan în persoană au luat 
parte la această bătălie, bizuindu-se pe următoarele argu¬ 
mente (1): 

1. Ştefan a fost comandantul general al oştirii. 2. El a 
împărţit oastea turcilor, venită în ajutor, în trei corpuri, ca 
să pară mai mulţi. 3. Ştefan nu putea să se încreadă numai 
în turci. 4. Ştefan a luat prizonieri 9 comandanţi şi vre-o 200 
de soldaţi. Dacă aceşti prizonieri ar fi fost luaţi de turci, ce 
rost ar fi avut ca ei să-i predea lui Ştefan pentruca apoi el 
să-i trimeată la Constantinopol la 24 decembrie... şi în sfîr- 
şit. 5. In documentul din 1514 regele polonez Sigizmund re¬ 
cunoaşte după 10 ani de la moartea lui Ştefan cel Mare că 
voievodul moldovean a fost învingătorul lui Ian Albreht. 

3. ATITUDINA ALIAŢILOR LUI ŞTEFAN 

Marele principe Alexandru, după cum arată M. Miechows- 
ki (2), a pornit în ajutorul regelui şi s’a oprit cu oştile sale 

(1) Gh. Duzinchevici, A participat Ştefan cel Mare la lupta din 
codrii Cosminului? în “Omagiul Iui I. Lupaş” p. 228-245. Tot acolo 
întreaga bibliografie a chestiunii. V. A. Lapedatu, Ştefan cel Mare, 
Bucareşti 1904, p. 68-69 şi D. Onciul, Ştefan cel Mare şi Mihai Vitea¬ 
zul, Buc. 1904, p. 22. 

(2) Vezi B. P. Hasdeu, în Arhiva Istorică a României, voi. I, 2, 
p. 35-46. 


18 


— 273 — 


www.dacoromanica.ro 



la Braclaw (Breaslavl). Intr’adevăr din documentele diplo¬ 
matice ale timpului se vede că marele principe lituanian n-a 
intrat în Moldova împreună ou regele polonez. Ajutorul său 
ar fi putut să fie dat, dacă i s-ar fi permis aceasta de către 
“Rada” lituaniană. Dar regele, văzînd situaţia în care se afla 
şi fiind dispus să facă pace, i-a dat de ştire lui Alexandru să 
nu intre în Moldova. 

La 19 august 1497 Ivan III trimite lui Alexandru o solie ou 
misiunea să-i aducă la cunoştinţă că a parvenit la Moscova 
ştirea că marele principe lituanian a pornit împotriva lui 
Ştefan, Voievodul valah. Solul Ivan Voie trebuia să-i atragă 
atenţia liui Alexandru că nu numai odată i s-a spus marelui 
principe lituanian că, încă în viaţă fiind tatăl lui Alexandru, 
Ştefan a fost cu Ivan III în cuscrie şi în unitate de vederi (1) 
şi “ai fi şi tu cu el în pace, să-i fii lui, fratelui nostru, ca şi 
nouă, prieten prietenilor şi duşman duşmanilor. Noi, Ivan III, 
i-am poruncit lui Ştefan prin schimbul de soli să fie cu tine 
în pace; şi Ştefan Voievod a poruncit să ne spună că a trimis 
un sol la tine “pentru pace şi tu nu i-ai trimis sol”. 

Solul Petru Loban trebuia să-i mai spună lui Alexandru 
ca, în baza înţelegerii reciproce, să nu meargă împotriva lui 
Ştefan, ci să fie cu el în pace şi că acelaşi lucru îl doreşte şi 
Ştefan. 

Ivan al III-lea dorea foarte mult să-l îndemne pe Alexan¬ 
dru să nu lupte împotriva lui Ştefan, dar numai eu mijloace 
diplomatice de sfătuire, de recomandare şi persuaziune fără 
o ameninţare cît de mică şi vagă de acţiuni împotriva lui. 

Ivan mai porunceşte solului să-i prezinte lui Alexandru şi 
explicaţii cu privire la Breaslavl (2). Explicaţia ar fi urmă¬ 
toarea: “Solul voievodului ne-a spus că Voievodul n’a luat 


(1) Sbornic, voi. 35, p. 237-238. 

P. P. Panaitescu a tradus greşit acest pasaj din “gramota” lui 
Ivan III către Alexandru din 1497, care se vorbeşte de cuscrie şl unita¬ 
te de vederi (“odinacestvo”). In traducerea autorului figurează cu 
totul arbitrar “în unitate şi alianţă”. Pasajul îi serveşte ca dovadă de 
existenţa tratatului de alianţă între Ivan în şi Ştefan încă pe vre¬ 
mea regelui Kazimir, dar traducerea exactă face se cadă această con¬ 
cluzie. P. P. Panaitescu, recenzia asupra lucrării lui K. V. Bazilevici, 
“Studii” IX, 1956, nr. 1, p. 178. 

(2) Sbornic, voi. 35, p. 238. 

Notăm că aceste explicaţii apar acum abia peste doi ani şi ceva 
după evenimentul ce s’a produs. 

Breaslavlul cu forţă, ci înşişi breaslavlenii au dorit să meargă 
în ţara valahă pentru a trăi acolo. De aceea Voievodul valah 
a trimis la ei pe oamenii săi şi aceşti oameni n-au ajuns încă 
la Breslavl, cînd breslavlenii au ieşit în întîmpinarea lor cu 
femei şi copii, dar pe neaşteptate au venit tătarii, au ocupat 
oraşul Breaslavl şi l’au ars. Oamenii Voievodului îndată ce 
au aflat aceasta au pornit în urmărirea tătarilor şi i-au bătut. 
Pe breaslavleni i-au eliberat, şi ei toţi au venit în ţara valahă 
cu femei şi copii pentru a se muta acolo”. 

Alexandru a aflat explicaţia despre Breaslavl, dar nu i-a 
dat crezare. 

Explicaţia evenimentelor din Breaslavl, corespunde totuşi 
cu adevărul deşi nu în întregime. Şi aici e locul să notăm că 
din această comunicare se vede absolut clar că în alianţa 
între tatari şi moldoveni s’a produs o fisură serioasă. Aliaţii 
z-au bătut. 

Se prea poate că Ştefan nu a respectat împărţirea rolu¬ 
rilor Breaslavlul alături de Vinniţa făcea parte din Podolia 
estică. Deci moldovenii au călcat înţelegerea aliată. De aceea 
în explicaţia cazului nu se spune că moldovenii au ocupat 
Breaslavlul, ceea ce probabil n-aveau dreptul să facă, ci nu¬ 
mai că însăşi populaţia oraşului a ieşit din oraş pentru a mer¬ 
ge la moldoveni. Şi numai dorinţa populaţiei i-a silit pe mol¬ 
doveni să ia poziţie împotriva tătarilor şi să se ciocnească 
cu ei. 

încălcarea de către Ştefan a tratatului de alianţă cu Men- 
glî-Gherai în privinţa zonelor de acţiune ne o putem explica 
prin faptul că şi Menglî-Gherai de mai multe ori nu l’a res¬ 
pectat, făcînd incursiuni în Polonia. 

După cum vom vedea, această primă neplăcere între alia¬ 
ţi va naşte a doua provocată de nerespecarea de către tătari 
a înţelegerii în timpul războiului polono-moldovenesc din 1497. 

Nu e de mirare că asemenea desbinări se întîmplau atunci 
între aliaţi. In această privinţă este foarte concludentă plân¬ 
gerea lui Ivan III, adresată lui Menglî-Gherai la 2 noiembrie 
1497, că tătarii au jefuit pe solul valah care era cu solul mos¬ 
covit Oşcerin. Le-au luat tot ce au avut: caii, îmbrăcămintea 
şi amîndoi a trebuit să fugă goi. “Ştefan Voievod ţi-a cerut 
restituirea celor jefuite şi tu ceva i-ai întors, dar prada mare 
a rămas la tine”, conchide Ivan III. 

Deasemenea a fost jefuit şi Ivan Subota, care venea de 
la valahi etc. Şi adaugă Ivan: “Ne aflăm în frăţie şi dragoste, 
iar oamenii tăi fac asemenea lucruri”. Ivan III cere restitui¬ 
rea celor furate şi să nu se întîmple în viitor cazuri ca 
acesta (1). 

După cum se vede din documentul din 27 febriarie 1498, 
Menglî-Gherai comunică lui Ivan că principele Alexandru i-a 
trimis pe un sol cu vestea că a încălecat împotriva lui Ştefan, 
şi sublinia totodată că n-a avut neprietenie cu Menglî-Gherai. 
Acesta din urmă i-ar fi răspuns: “Dacă vei merge împotriva 
lui Ştefan, voi merge şi eu cu dînsul. Pe Ştefan nu vom lăsa 
singur. Dar dacă vrei să te împaci, în doi sau trei, voi contri¬ 
bui la împăcare. Insă omul nostru n’a ajuns să vină la Ale¬ 
xandru cu răspuns, cînd oastea lui s’a împrăştiat. După aceea 
am auzit că regele polonez a mers cu război împotriva lui Şte¬ 
fan şi noi am încălecat să fim cu Ştefan împreună” (2). Desi¬ 
gur, e vorba de luptele din octombrie 1497. 

Tot în 1497 (document fără precizarea lunii şi zilei) Ale¬ 
xandru a răspune lui Ivan III cu privire la zvonul că el ar fi 
mers împotriva lui Ştefan, Voievodul valah (3). “Ar fi pen¬ 
tru ce se merg împotriva lui, comunică Alexandru; Ştefan, 
ne-a nutrit mare duşmănie şi o nutreşte şi acum, oraşul nos¬ 
tru Breaslavl l’a ars şi şi-a luat pe oamenii noştri din acest 
oraş cu femei şi copiii şi cu tot avutul lor şi acum ei încă se 
află la el. Noi nu numai odată l-am rugat ca să ne întoarcă 
pe ei, dar şi pînă acum nu i-a întors.” 

“Marele principe al Moscovei ne recomandă să luăm cu 
Ştefan pace şi prietenie, dar fratele nostru să se gîndească 
singur, ce fel de prieten ne este Ştefan, dacă ne-a făcut astfel 
de rele şi acuma ne face. Sperăm că fratele nostru, marele 
principe, mai mult ne agreează pe noi, ginerele său, decît pe 
Ştefan Voievod. Şi a mai adăugat: să spună lui Ivan III că 
“dacă am pornit, apoi împotriva păgînilor, împotriva tătarilor, 
care au pricinuit pagube marginilor statului nostru. Dar în¬ 
dată ce am mers la Breaslavl, duşmanul nostru fără a ne aş¬ 
tepta a plecat, şi noi am recucerit (acest oraş) cu voia lui 


(1) Sbornic, voi. 41, p. 240. 

(2) Sbornic, voi. 41, p. 242. 

(3) Sbornic, voi. 35, p. 242-243. 

Dumnezeu şi ne am întors. Vom căuta şi pe viitor pe ina¬ 
micul nostnu”. 

Din această comunicare rezultă că în 1497, pe timpul răz¬ 
boiului polono-moldovenesc, Breaslavlul se afla în mîna tăta¬ 
rilor lui Menglî-Gherai şi că Alexandru, venind cu ostaşii săi 
în acest oraş, l-a eliberat, iar tătarii au fugit. 

Deseori s’a afirmat, mai ales în timpul din urmă, că Ivan 
l’a ajutat pe Ştefan Voievod, împiedicînd pe Alexandru să 
meargă împotriva lui Ştefan în ajutorul fratelui său. 

In realitate tot ajutorul lui Ivan III s-a limitat la inter¬ 
venţia diplomatică pe lîngă Alexandru în folosul Iui Ştefan. 
Ca regulă, intervenţiile diplomatice nu reuşesc atunci, cînd 
e nevoie de întrebuinţarea forţei. Ivan III nu socotea momen¬ 
tul prielnic pentru o ieşire împotriva lui Alexandru. Iar Rada 
lituaniană nu vroia să se amestece în conflictul polono-mol¬ 
dovenesc, cunoscînd că socotelile cu Moscova nu sînt încă 
terminate definitiv şi că e nevoie de păstrarea forţelor milita¬ 
re ale ţării intacte. 

Nimeni însă nu şi-a dat osteneala să cerceteze documen¬ 
tele vremii mai amănunţit. Ele ar arăta că nu intervenţia 
moscovită l’a împiedicat pe Alexandru să meargă în Moldova, 
ci Rada lituaniană, care nu vroia să se amestece în conflictul 
polono-moldovenesc, iar marele principe Alexandru în urma 
actului din august 1492, nu putea să facă nici un pas fără 
aprobarea radei (1). 

In preajma războiului polono-moldovenesc din 1497 Litua¬ 
nia a făcut încercare de a se asocia ou Polonia, însă în actul 
respectiv se specifica că dacă pe una din părţile contractante 
împrejurările vor împiedica să vină în ajutorul celeilalte, acest 
fapt nu trebuie să fie socotit o încălcare a alianţei (2). 

Confirmarea părerii că Alexandru n-a mers în ajutorul 
fratelui său nu pentru că l-a oprit Ivan III, ci pentru că s-a 


(1) A. E. Presmakov, Prelegeri de istorie rusă, voi. n, partea 
I. Statul Lituanianrus, Moscova, 1939, p. 161 ş. a. şi Dzialynski, Zbior 
praw litewskich, p. 58. Conform actului constituţional din 1492, politi¬ 
ca externă a Lituaniei se afla în mina Radei, deoarece marele princi¬ 
pe Alexandru trebuia să o ducă cu Sfatul consilierilor Radei şi cheltuie¬ 
lile visteriei nu se făceau decît cu aprobarea Radei. Astfel marele prin¬ 
cipe nu putea dispune de forţa militar a ţării fără consimţimintul 
expres al Radei. 

(2) M. S. Hrusevski, Istoria Ucraini-Ruşi, voi. IV, p. 257-258. 

opus Rada, găsim în cronica vest-rusească în redacţia lui 
A. Bîhoveţ. Redăm în extenso povestirea ei (1). 

“Alexandru s’a înţeles cu fratele său Olbracht (Albrecht) la 
seimul din Parkowie, fără ştirea tuturor panilor radelor lor, 
că Alexandru va merge prin Breaslavl la Soroca în ţara valahă, 
iar regele Olbracht va merge din altă parte. Cînd a venit ma¬ 
rele principe Alexandru la Breaslavl, la rîul Bug, panii litua¬ 
nieni au început să-l întrebe : Milostive gospodar al nostru! 
Unde Măria ta mergi cu noi? Principele Alexandru a răspuns: 
“Dacă gîndul meu l-ar şti “koszula mea (probabil cămaşa), 
care este pe mine, eu o aş arde”. 

Panii au spus: “Dacă tu, gospodarul nostru, nu împărtă¬ 
şeşti gîndul tău nouă, Radei, noi, ostaşii, nu vrem să mergem 
dincolo de Bug”. Şi marele principe Alexandru... “nu putea 
fi acolo cu toată ţara, întrucît panii Radei, toată ţara, nu 
vroia să meargă acolo”. Dacă (Alexandru) n-a spus gîndul său, 
el a putut trimite în ajutorul fratelui său numai pe marşalcul 
din Lidskovo panul Stanislaw Petrovicz, pe principele Semion 
Ivanovici Mozayski şi pe principele Vasilie Ivanovici Szemiac- 
zycz şi cu ei cîteva mii de principi mai mici şi nobili... Dela 
Breslavl Alexandru s’a îndreptat spre Troki”. 

E de notat că Alexandru n’a putut trimite pe lituanieni. 
Au plecat în ajutor numai un număr de ostaşi, recrutaţi din 
ţările ruseşti, probabil pe socoteala lui proprie. 

Numărul ostaşilor trimişi de Alexandru este exagerat de 
acest cronicar. N’au fost cîteva mii, ci numai 1.000. Aflăm 
aceasta din cronica lui Bernard Wapowski, care scrie (2). 

“Regele polonez se hotărîse chiar să pornească din Cer¬ 
năuţi, cînd sosiră ca la 1.000 de călăreţi litvani, trimişi de 
fratele său Alexandru de la nul Bug... şi pricinuiră multă bu¬ 
curie regelui şi taberei, deşteptîndu-le nădejdea că le va mer¬ 
ge bine de vor năvăli duşmanii”, adică moldovenii după ce 
războiul îşi luase sfîrşit. Deci şi atunci, aflîndu-se în deplină 
retragere şi în apropiere de hotarul ţării, polonezii se temeau 
de moldoveni. 

Din această povestire reiese că Alexandru a fost reţinut să 
meargă în ajutor fratelui său nu de intervenţia diplomatică 


(1) Colecţia completă a cronicilor ruse, voi. XVII, Cronicile vest- 
ruse, S. Pet., 1907, p. 554-555. 

(2) Bernard Wapowski, la Orghidan, p. 54. 

a lui Ivan HI, ci de Rada lituaniană, principala forţă în sta¬ 
tul lituanian. 

Spre regret, P. P. Panaitescu apreciază foarte mult inter¬ 
venţia diplomatică a “Rusiei” (recte Moscovei) în favoarea lui 
Ştefan, pe care o consideră “un fapt real şi pozitiv al alianţiei 
acestei ţări cu “Rusia” (recte Moscova ), afirmînd că dacă Ale¬ 
xandru ar fi intrat cu oştile sale în Moldova, situaţia lui Şte¬ 
fan ar fi fost cît se poate de critică” (1). 

Rada l-a reţinut pe Alexandru de la o acţiune, deoarece 
ţinea în mîna sa visteria statului şi dispunea de forţele lui 
militare. 

Alexandru nu era, decît un fel de marionetă şi atîta tot. 
Cum şi-a adunat cu chiu şi vai abia o mie de ostaşi, numai el 
a ştiut, dar recrutarea cerea timp şi din această cauză i-a 
trimis fratelui său ostaşi cu întîrziere. Zăbava pe care a co¬ 
mis-o Alexandru, stînd la Breaslavl pentru adunarea oştilor, 
a făcut inoportun micul său ajutor trimis fratelui atunci, cînd 
nu mai era nevoie de el: regele era înfrînt! 

In zadar ne am pune întrebarea ce ar fi fost, dacă Alexan¬ 
dru ar fi venit cu oştile lituaniene în Moldova. Această posi¬ 
bilitate nu a existat, e de domeniul fanteziei. 

De aceea e timpul să se termine cu legenda eficacităţii 
ajutorului, dat de Ivan III lui Ştefan, legenda, pe care nu 
ştim cine a pus-o primul în circulaţie şi acum se repetă mereu, 
împrumutîndu-se dela un autor la altul, fără nici un discer¬ 
nământ ştiinţific (2). 


(1) P. P. Panaitescu. Recenzia asupra lucrării lui K. V. Bazilevici, 
(în traducere româneasca din 1455), în “Studii”, an. IX, 1956, nr. 1, 
p. 180. 

Aceeaşi idee dar exprimată mai ascuţit o găsim şi la I. Ionaşcu, Şte¬ 
fan cel Mare, 1955, p. 41: “Alexandru n’a pătruns cu oştile în Moldova 
şi astfel Ştefan a putut înfrînge pe poloni”. Deci victoria lui Ştefan 
cel Mare nu se datoreşte geniului lui militar, ci... moscoviţilor. 

(2) Poate curentul acesta de preamărire a ajutorului lui Ivan III, 
dat lui Ştefan, porneşte de la un manual de “Istoria U.R.S.S.” de 
K. V. Bazilevici şi G. A. Noviţk, Moscova, 1946, partea I, p. 303, unde 
se scrie că “această alianţă a avut o mare însemnătate pentru ambele 
ţări: reţinînd forţele poloneze de a fi întrebuinţate împotriva Moldo¬ 
vei, Ivan III o ajuta pe Moldova să ducă lupta împotriva Turciei”. 
Această afirmaţie este completamente greşită. Pînă la 1487-1489 Şte¬ 
fan Voievod a fost vasalul regelui polonez şi se bucura de bine de rău 
de apărarea lor împotriva turcilor. Orice tentativă moscovită de a 
slăbi Polonia ar fi dus inevitabil la diminuarea posibilităţii de ajutor 

Urmează să vedem acum ce rol a jucat în acest război 
Menglî-Gherai. 

Vine în discuţie cel mai interesant moment din raportu¬ 
rile între aliaţi. Se vădeşte o fisură foarte însemnată, care 
va duce în curînd la rezultate cu totul neaşteptate. 

La 29 aprilie 1498 marele principe moscovit socotea posi¬ 
bilă şi chiar foarte oportună împăcarea lui Menglî-Gherai cu 
Alexandru (1). Probabil, cu aceeaşi propunere şi perspectivă 
Ivan III trimite pe solul său Fedeţ (Feodor Alexeev) la Ştefan 
Voievod. 

Din gramota din 19 august 1498 se vede că Fedeţ a fost 
trimis la valahi cu o săptămînă înainte de ziua lui Petru, adi¬ 
că la 22 iunie, şi cu el au fost trimişi şi oamenii lui Menglî- 
Gherai (2). 

Menglî-Gherai a trimis ou Fedeţ pe omul său bun Saban- 
cea Afîza şi l-a însărcinat să vorbească lui Ştefan în felul 
următor: “Nu ştiu de ce se supără pe mine Ştefan Voievod. 
In timpul verii el a trimis la mine pe omul său cu înştiinţare 
că regele polonez şi Alexandru lituanian merg împotriva lui 
şi împotriva mea. Eu cu principii mei, cu “ulanii” şi cu copiii 
am trecut rîul în cetăţuia mea nouă (Oceacov) şi cu mine 
eraju 4.000 de oameni, iar altor oameni le am poruncit să fie 
gata. Din păcate a venit în cetăţuia nouă o boală molipsitoa¬ 
re, şi au venit la mine oamenii mei şi mi-au vorbit aşa: Omu¬ 
le, cu Dumnezeu te cerţi? de ce stai aici la rău? pleacă!” 

“Iar Ştefan Voievod a trimis la mine (să-mi spună): Eşti 
liber, mergi la tine; regele polonez şi Alexandru lituanian nu 
vor veni la noi acum, ci iarna”. Şi eu l-am ascultat şi am ple¬ 
cat la mine (la Perecop), iar în cetăţuia nouă am lăsat pe fiul 
meu Mahmet-Gherai şi pe ginerele meu Usein, fiul lui Temir, 
şi ou ei 1.000 de oameni, poruncind să aibă grijă de Ştefan 
Voievod. Şi a venit principele Constantin Ostrojski şi a luat 
dela Ştefan oameni cu soţii şi copii şi i-a mînat la sine”. 

“Fiul meu şi ginerele meu au mers împotriva lui şi s-au 
bătut cu el trei zile. Pe fiul meu 1-am săgetat şi l-au purtat 


polonez, dat lui Ştefan împotriva turcilor. Iar mai tîrziu, cînd Şte¬ 
fan a rupt legătura cu Polonia şi avea în 1497 nevoie de apărarea 
moscovită, am văzut ce apărare a căpătat. 

(1) Sbornic, voi. 41, p. 250. 

(2) Sbornic, voi. 41, p. 255. 

EVDOCHIA OLELCOVICI 

Principesă de Kiew-Soţia lui Ştefan cel Mare 
Mama Elenei. 

Fiica lui Ştefan cel Mare şi nora lui Ivan al 111-lea 
Principele Moscovei. 

pe jos, şi oamenii mei l-au eliberat şi aici au fost ucişi din 
oamenii mei 300 de oameni buni şi 200 de oameni tineri. Tu 
aceste vorbe să le transmiţi voievodului. Dacă Ştefan Voievod 
va trimite pe omul său la marele principe, eu voi porunci ca 
el să fie dus la fratele meu, marele principe. Eu am trimis la 
turci pentru cauza lui Ştefan pe omul meu Tamlac şi în timp 
de 5 zile el şi-a îndeplinit misiunea” (1). 

“Iar regele polonez şi principele Alexandru lituanian au tri¬ 
mis la mine pe oamenii lor şi au vorbit aşa: “Impacă-te cu noi 
şi vom merge împotriva Valahului”, şi eu le am răspuns: 
“Dacă doriţi să mergeţi împotriva Valahului, eu nu mă împac 
cu voi. Dacă vreţi să vă împăcaţi cu Ştefan, eu vă voi împăca, 
voi fi mediator. Dacă nu vă veţi împăca cu el, eu voi merge 
împotriva voastră împreună cu Ştefan". Nu se ştie ce este 
adevărat şi ce este falş în această povestire. Insă într’o gra- 
motă trimisă voievodului Menglî-Gherai îl denumeşte lingu¬ 
şitor “părinţelul” (“otcici”), simţind probabil, mustrări de 
conştiinţă. 

In acelaşi august 1498 marele principe al Moscovei Ivan III 
trimite la Menglî-Gherai pe principele Semion Romoda- 
novschi (2), cu porunca să-i spună că împăcarea cu Alexan¬ 
dru se lasă de către Ivan III la latitudinea lui Menglî-Gherai. 

Desigur această dorinţă de a se împăca cu Lituania este 
un reflex al curentului de pace, care, după cît se vede din 
corespondenţa diplomatică, era dominant în 1498 la curtea 
moscovită, cînd Ivan III admitea împăcarea aliaţilor cu Ale¬ 
xandru. Iar peste un an în octombrie 1499, ştirea încheierii 
tratatului de pace între Ştefan şi Polonia şi Lituania a produs 
o impresie puternică asupra lui Menglî-Gherai, încît şi el a 
manifestat dorinţa de a se împăca. 


(1) Sbomic, voi. 41, p. 256. 

(2) Sbornic, 41, p. 257 ş. u. 

CAPITOLUL 17 

FIICA LUI ŞTEFAN CEL MARE ELENA SI SITUAŢIA 
INTERNA DIN MOSCOVA IN 1497-1504 

1. COMPLOTUL DIN 1497. ASCENSIUNEA ELENEI 

U putem trece cu vederea şi lovitura grea su¬ 
fletească ce s’a abătut asupra bătrînului voie¬ 
vod în legătură cu soarta fiicei sale Elena la 
Moscova, ca un răspuns, neaşteptat la servi¬ 
ciile lui de aliat al lui Ivan al III-lea. 

Spre sfîrşitul secolului al XV-lea la curtea 
moscovită s’a produs o luptă politică acută, 
care a avut repercusiune şi asupra raportu¬ 
rilor moscovito-moldoveneşti. 

In istoriografia rusă veche această luptă se interpreta ca 
o luptă între partizanii puterii centralizate a marelui princi¬ 
pe în stat pe de o parte şi reacţia feudală pe de altă parte, ceea 
ce în fond este just. Insă a fost greşită repartizarea rolurilor 
în această luptă. Se credea că soţia lui Ivan III Sofia Paleo- 
log a adus din Bizanţ ideea puterii tari şi susţinea tendinţele 
lui Ivan III pentru centralizarea puterii în stat, pe când nora 
marelui principe Elena, fiica lui Ştefan Voievod de la Eudochia 
Olelcovici (1), s’a înconjurat cu boierimea rusă şi ţinea legă¬ 
tura cu toţi acei ce erau împotriva reformelor. 


(1) Informaţii cu privire la neamul Olelkovicilor la V. D. Anto- 
novici: Monografii asupra istoriei Rusiei de Vest şi de Sud-Vest, voi. I. 
Kiev, 1885, p. 238-240, V. şi I. Dlugosz, Opera omnia, voi XIII. Craco- 
viae, 1878, p. 462. 

Ascensiunea Elenei şi apoi căderea ei era privită în legă¬ 
tură cu participarea ei la aşa zisa erezia “jidoviţilor”, după 
cum a poreclit-o biserica oficială. 

Aşa credeau S. M. Soloviev, N. Kostomarov, V. O. Kliucevs- 
ki ş. a. (1). 

Această concepţie a fost răsturnată de istoricii actuali. 

Au fost reexaminate părerile vechi şi s’a stabilit că Sofia 
întreţinea legătură cu boierii mari feudali şi dorea pace cu 
Lituania, unde fiica ei Elena Yvanovna era căsătorită cu ma¬ 
rele principe Alexandru (2). Dimpotrivă Elena “Voloşancă”, 
după oum a pareclit’o Ivan al III-lea, crescută la tatăl său 
în condiţuinile de centralizare a puterii în stat, simpatiza re¬ 
formate între-prinse de marele principe în aceeaşi direcţie. 

Dar cine era atunci pentru centralizarea puterii, dorea 
în mod implicit şi trecerea teritoriilor rusesţi de la Lituania 
la Moscova. Acest şcop nu putea fi atins fără război. 

Evenimentele de la curtea Moscovei s’au desfăşurat în 
modul următor. 

In 1497 diacul Fedor Stromilov a comunicat fiului lui 
Ivan III Vasilie că tatăl său vrea să dea codomnia nepotului 
său Dimitrie, numindu-1 principe al Vladimirului şi Moscovei. 
De aceea Afanasie Eropkin, diacul Stromilov, Poiarok, fratele 
lui Runo, şi alţi feciori de boieri au început să sugereze lui 
Vasilie ideea ca el să plece dela tatăl său la Vologda şi Be- 
loozero, luind cu sine şi visteria statului. Se presupunea to- 
todadă că principele Dmitrie Ivanovici va fi omorit. Pentru 
aceasta babele aduceau Sofiei, mamei lui Vasilie, otravă (3). 

Sensul complotului nu lasă nici un dubiu. Planul plecării 
lui Vasilie la Vologda şi Beloozero, care n’ar putea să fie rea- 


(1) S. Soloviev: Istoria Rusiei din cele mai vechi timpueri, ed a 
2.*, S. Pet., voi I. p. 149 şi U. 

N. Kostomarov: Istoria rusă în biografii ale principalelor ei figuri. 
S. Pet., 1911, voi. I, p. 167, 172, 173, 191, 192. 

(2) I. S. Lurie: Din istoria luptei politice în timpul lui Ivan III: 
“Ucionîe Zapiski Leningradskogo Universiteta”. Seria ştiinţelor isto¬ 
rice, caietul 10, 1941, p. 107. De acelas autor: Lupta ideologică în pu¬ 
blicistica rusă sfârşitul secolului XV şi începutul secolului XVI, Mos- 
cova-Leningrad, 1960, p. 187-183. 

(3) N. Kostomarov, op. cit. (Istoria rusă în biografii ale principa¬ 
lelor ei figuri), S. Pet., 1911. voi. I p. 178. 

V. O. Klincevski: Cursul de istorie rusă, voi. II. partea II.*, 1957, 
p. 120-121, 129. 

lizat fără consinţămîntul mamei sale, n’a fost decît afirma¬ 
rea vechiului drept al vasalului de a sluji oui va dori şi ne¬ 
garea principiului nou al autocraţiei. Prin aceasta Sofia se 
punea în opoziţie vădită cu politica internă a lui Ivan 111. 

Ea a fost autoarea adevărată a complotului. Nu e de mira¬ 
re, deoarece şi înainte de aceasta Sofia manifesta tendinţe 
de susţinere a boierilor din opoziţie. 

Aflînd în decembrie 1497 despre acest complot, marele 
principe Ivan s’a mîniat ştraşnic şi a ordonat să fie omorîţi 
Vladimir Gusev (1), principele Paleţki Hrulea, Poiarok, Şcia- 
vei, Scriabin-Travin, diacul Stromilov şi Afanasie Europkin, 
iar babele vinovate să fie înnecate în rîul Moscova în timpul 
nopţii. 

După răfuială cu opoziţia Ivan III a dispus ca domnia în 
stat, alături de el, să fie dată nepotului său Dimitrie, fiul Ele¬ 
nei Voloşanca. 

In aceşt timp Elena juca la curtea Moscovei un rol politic 
de seamă (2). 

In 1498 Elena şi fiul ei Dmitrie ajung la apogeul influen¬ 
ţei lor politice. In februarie 1498 are loc încoronarea festivă 
a lui Dmitrie. Pentru aceasta a fost alcătuită o slujbă biseri¬ 
cească specială. In rugăciunea mitropolitului s’a pomenit că 
Dumnezeu l’a binecuvîntat pe Dmitrie ca pe “un ţar ” şi i’a 
dat “sceptrul domniei”. 

In timpul acestei încoronări Ivan al III-lea a pus pe Dmi¬ 
trie insemnele domniei şi “şapca lui Monomah”, ceea ce în¬ 
semna recunoaşterea şi exprimarea oficială a ideei trecerii ro¬ 
lului “Romei noi” asupra Moscovei (3). Totodată Ivan III a 
spus nepotului său: “Te am miluit şi te am binecuvîntat ca 
marele principe. Să ai grijă din toată inima de toată creşti¬ 
nătatea ortodoxă ” (4). Această recomandare are sensul luptei 


(1) L. V. Cerepnin Arhivele ruse feudale. Partea II.'. Moscova. 
1951. p. 290. 

Este respinsă vechea versiune că autorul noului cod de justiţie 
centralizată, aşa zisul Sudebnic, publicat in 1497, ar fi V. Gusev. Dacă 
el ar fi fost autorul lui, ar fi de neînţeles omorîrea lui. 

(2) Contrar păreii lui K. V. Bazilevici, op. cit., p. 364-365. 

(3) I. S. Lurie, Lupta ideologică, p. 383 şi 385. 

(4) Colecţia completă a cronicilor ruse, voi. VIII, Voskresenskia 
Letopis, p. 236. 

P. P. Panaitescu (recenzia asupra lucrării lui K. V. Bazilevici), “Stu¬ 
dii” an. IX, 1956, nr. 1, p. 181) vede in recomandare de mai sus un 

împotriva Lituaniei, care şi după armistiţiul lituano-rus din 
1494 mai deţinea în posesiunea sa teritoriile ruseşti, este o 
anunţare a programului politico-naţional pentru viitor, în¬ 
demnul la acţiuni. 

Coincidenţa de timp între publicarea “Sudebnikului” din 
1497-1498 cu tendinţa lui de centralizare a judecăţii, şi înco¬ 
ronarea lui Dmitrie arată că Elena şi fiul ei Dmtrie au con¬ 
simţit să introducă în viaţă acest act de legislaţie în scopul 
de centralizare a puterii în stat. 

Aşa zişii eretici dela finele secolului al XV-lea au fost apă¬ 
rători ai autocraţiei şi centralizării (1), şi Elena, care era în 
fruntea cercului moscovit al ereticilor, nu putea să nu fie apă¬ 
rătoarea noului regim. 

2. EVENIMENTELE DIN 1499 SI 1500. 

CADEREA ELENEI 

In 1499 se produce o nouă întorsătură în acţiunile lui 
Ivan III, un eveniment de extremă importanţă. Din ordinul 
marelui principe din acest an la 5 februarie Ivan Iurievici Pa- 
trikeev, marele diplomat al Moscovei ,şi fiul său Vasilie ca 
să nu fie omorîţi au fost călugăriţi forţat. Principelui Simion 
Riapolovski i s-a tăiat capul la malul rîului Moscova. Au fost 
supuşi la pedepse deasemenea principele Vasilie Romodanovs- 
ki şi Mihailo Rusalka-Morozov. Toţi pedepsiţii au jucat un 
rol de prim ordin în tratativele de pace cu Lituania (2). 

program de sprijinire a popoarelor subjugate sau ameninţate de turci, 
ceea ce este cu desăvîrşire greşit. Ivan HI nu era un visător, ci un 
om practic, şi nu-i ardea de lupta împotriva turcilor. Interpretarea 
autorului nu ţine cont nici de conjunctura politică externă de atunci, 
nici de năzuinţele curţii moscovite. Pentru a acapara toate teritoriile 
reseşti, aflate în posesiunea Lituaniei, Moscova a proclamat încă 
în 1470 principiul luptei pentru creştinismul ortodox împotriva cato¬ 
licismului şi nu împotriva islamului. 

(1) I. S. Lurie. Lupta ideologică, p. 391-392. 

(2) K. V. Bazilevici explică soarta acestor boieri moscoviţi prin 
aceea că ei au manifestat prea mare independenţă în tratativele dip¬ 
lomatice cu Lituania. Explicaţia nu stă in picioare, deoarece, după 
cum cu toată dreptate a arătat I. I. Smirnov în recenzia sa asupra lu¬ 
crării acestui autor, tratativele s au desfăşurat în 1494, iar pedepsi¬ 
rea presupuşilor vinovaţi a avut Ioc abia după cinci ani, în 1499 K. V. 
Bazilevici, op. cit., p. 370-371 şi 374. 1.1. Smirnov, recenzia în “Vo-prosî 
Istorii”, 1952, nr. 11, p. 142. 

In vederea împăcării lui Ivan III cu soţia sa lui Vasilic 
i-a fost oferit în 1499 titlul de mare principe al Novgorodului 
şi Pscovului. Dimitrie n’a fost eliberat încă de codomnie. 

Dar Vasilie nu s’a mulţumit cu acest compromis. 

După cum arată .1. S. Lurie, bazându-se pe o ştire a leto- 
pisei ruse, în 1500 “Vasilie dorind codomnia, a fugit la Veazma 
cu sfetnicii săi, şi marele principe a început să se sfătuiască 
cu kneaghina Sofia, l-a întors şi i-a dat codomnia, iar pe 
Dmitrie şi pe mama Elena i-a pus sub strajă” (1). 

Prin urmare, Vasilie în 1500 a realizat planul, pe care îl 
avea încă din 1497. Atunci numai se gîndea să fugă, iar acum 
a fugit de-a-binelea şi încă la graniţa cu Lituania, unde se 
desfăşurau lupte împotriva lituanienilor. Ivan trebuia să se 
gîndească bine ce să facă: să rişte să compromită mersul răz¬ 
boiului, încă neterminat, prin acţiuni împotriva fiului, sau să 
cedeze, sacrificînd nepotul (2). Evenimentele îl împingeau la 
cea de a doua soluţie. 

La 11 aprilie 1502 marele principe “a pus opala (disgra- 
ţie) asupra lui Dmitrie şi a mamei lui Elena şi i-a închis, iar 
peste două zile la 14 aprilie 1502 Vasilie a fost proclamat 
moştenitor al tronului şi codomnitor. 

Ivan al III-lea explica schimbarea radicală a situaţiei in¬ 
terne politice prin faptul că Elena “nu s’a purtat cum se cu¬ 
venea”, iar altă dată mai adăuga că “Dmitrie a început să 
vorbească cu el grosolan (3). Desigur, explicaţia a fost inven¬ 
tată pentru a ascunde adevărul: nevoia de a se împăca cu 
soţia sa Sofia şi fiul său Vasilie. 

K. V. Bazilevici presupune că împăcarea lui Ivan cu Sofia 
a provocat intrigi accentuate din partea Elenei şi a fiului ei, 
care se temeau de victoria deplină a părţii adverse (4). E po¬ 
sibil ca aceasta să fi avut loc. Dar explicaţia nu este suficien¬ 
tă, fiind doar o verigă în lanţul evenimentelor ce s’au produs. 

L. V. Cerepnin susţine just că îndepărtarea laii Dmitrie 
trebuie să fie privită sub prizma raporturilor moldo-mosco- 
vite (5) şi presupune că disgraţia, care a căzut asupra lui Dimi- 


(1) I. S. Lurie, Lupta ideologică, p. 408. 

(2) I. I. Smirnov, op. cit., concluzii, p. 364. 

(3) Sbornic, v. 41, p. 463 (febr. 1503) şi 492 (23 sept. 1503). 

(4) K. V. Bazilevici, op. cit., p. 376. 

(5) L. V. Cerepnin, op. cit., p. 316. 

trie şi Elenei, a fost provocată de refuzul lui Ştefan de a rupe 
legăturile lui paşnice cu Lituania şi de a intra în război cu 
această ţară de partea Moscovei. 

Această afirmaţie însă lasă fără explicaţie psihologia mo¬ 
mentului politic şi îi permite autorului să afirme ou totul 
greşit că boierii Patrikeev aparţineau partidului Elenei, care 
şi ea ar fi fost împotriva războiului cu Lituania. 

Explicaţia trebuie căutată în faptul că din momentul îm¬ 
păcării lui Ştefan cu Lituania şi al eventualului refuz de a 
mai lupta contra Poloniei şi Lituaniei, voievodul valah deve¬ 
nea inutil Moscovei. Ştefan nu mai conta ca aliat şi prin 
aceasta a înlesnit lui Ivan III sacrificarea nepotului şi ma¬ 
mei lui în favoarea fiului. Cu alte cuvinte, evenimentele exter¬ 
ne au avut o repercusiune asupra situaţiei politice interne şi 
s’au combinat. 

Probabil, Ştefan îşi punea întrebarea: ce profit a avut el 
de pe urma alianţei tripartite? In afară de prada de război, 
care cădea în mina lui Ştefan ca urmare a incursiunilor sale 
războinice, el nu s’a ales cu nimic. 

A venit desămăgirea. De aceea ne putem da lesne seama 
că Ştefan nu dorea să intre din nou în război cu Lituania. 

Prin urmare, ameninţarea fiului marelui principe în con- 
diţiunile războiului moscovito-lituanian, activitatea energică 
a Elenei în vederea păstrării situaţiei pentru fiul ei Dimitrie 
şi o fisură adîncă în raporturile aliaţilor, toate acestea au ju¬ 
cat un rol în căderea Elenei şi fiului ei Dimitrie. 

Se pune încă o întrebare firească: în soarta Elenei nu a 
jucat oare un rol oarecare şi participarea ei la mişcarea liber- 
cugetătoare, aşa zisă eretică din Moscova? 

Din istoriografia sovietică cunoaştem că au existat două 
cercuri de eretici: novgorodian şi moscovit. Cercul moscovit 
tăgăduia tradiţia Sfinţilor părinţi, care în persoana Sf. Iri- 
neu afirmase că sfîrşitul lumii va veni la împlinirea a 7.000 
de ani dela crearea lumii. Dar în 1492, pe care după calcul 
cădea aceşti 7.000 de ani, sfîrşitul lumii nu a venit, de unde 
s’a tras concluzia că sfinţii părinţi mint şi n umerită încre¬ 
dere. Cercul moscovit ducea o propagandă susţinută împotriva 
existenţei instituţiei monahale (1). 

In cuprinsul cercului din Moscova în afară de Elena in¬ 
ii) I. S. Lurie. Lupta ideologică, p. 129, 138, 140, 161. 

trau: patru dieci (fraţii Kuriţîn, Istoma şi Svercioc), un fecior 
de boier (Mitea Konopliov), doi negustori (Klenov şi Zubov), 
un scrib profesional din rîndul ţercovnicilor (Ivaşka Ciomîi) 
şi o figură nelămurită a lui “ugrinul Martînko” (adică din 
Ungaria), cu alte cuvinte numai persoane, legate de aparatul 
de stat, slujbaşi şi nu boieri mari (1). 

Ambele “erezii” susţineau în principiu confiscarea averi¬ 
lor bisericeşti. Ambele cercuri de “eretici” într’un fel oare¬ 
care participau la lupta între biserica oficială prezentată prin 
Iosif Voloţki, care milita pentru menţinerea averilor biseri¬ 
ceşti, şi Nil Sorski, care dimpotrivă susţinea ideea seculari¬ 
zării lor. 

Pentru Ivan al III-lea nu exista nici-un motiv să lupte 
împotriva “ereticilor” ba dimpotrivă îi simpatiza, deoarece 
îi surîdea ideea secularizării averilor bisericeşti. 

Dacă nora lui Ivan Elena şi fiul ei erau legaţi de “eretici”, 
apoi soţia lui Ivan Sofia şi fiul ei Vasilie prin slugile lor Tra- 
hanioţi susţineau legătura cu partizanii lui Iosif Voloţki, care 
se aflau de partea reacţiei feudale (2). 

Participarea Elenei la “erezie” întăreşte părerea despre ea 
ca partizană a statului centralizat. Probabil, ea susţinea şi 
ideea despre o guvernare “cu mînă tare”. 

Ideologia centralizării puterii în stat trebuia să fie for¬ 
mulată pentru uzul tuturor. I-a servit de bază “Povestirea 
despre Draculea”, adică despre Ţepeş Vodă, care în guverna¬ 
rea sa a fost foarte crud, dar şi drept. L. V. Cerepnin crede 
că această povestire a fost alcătuită din însărcinarea guver¬ 
nului moscovit (3). împărtăşim această părere. 

Cine a fost autorul ei nu se ştie. Judecind după “româ¬ 
nismele” povestirii, autorul ei a fost, probabil enigmaticul 
“Martînko”, “ugrianin”, adică om de provenienţă din Un- 


(1) In articolul meu din “Studii şi Cercetări Istorice”, Iaşi, 1943, 
sub titlul: “Politica externă a lui Ştefan cel Mare într o lumină nouă”, 
p. 28 (din extras), bazîndu-mă pe istoriografia veche rusească (S. 
Soloviev), N. Kostomarov, V. Kliucevski) afirmasem că boierii Pa- 
trikeev şi principele Semion Riapolovski făceau parte din anturajul 
Elenei şi partidul ei. In urma investigaţiilor istoricilor sovietici pă¬ 
rerea aceasta a devenit eronată. 

(2) I. S. Lurie. Lupta ideologică, p. 347. 

(3) L. V. Cerepnin, op. cit., p. 391-392. 

garia (“Ugria”), transilvănean, care făcea parte din cercul 
moscovit al “ereticilor” condus de Elena. 

Dar cine a inspirat această povestire, putem afirma aproa¬ 
pe fără greş. Inspiratoarea ei a fost Elena “Voloşanca”, care 
desigur, a auzit despre domnia lui Ţepeş Vodă (1456-1462 şi 
noiembrie-decembrie 1476). Acest gospodar, care a fost con¬ 
comitent şi crud dincolo de orice măsură şi drept, trebuia să 
servească ca model de imitaţie în unele privinţe conforme 
cu ideea de domnitor autocrat, adunător de teritorii ruseşti, 
“centralizator”. 

Dar pentru împăcarea cu soţia şi cu fiul Vasile Ivan al 
III-lea a renunţat la secularizarea averilor bisericeşti. In 1503 
Ivan III a invitat pe Iosif Voloţki să vie la dînsul şi a avut 
cu acesta o convorbire semnificativă (1). El a învinuit pe nora 
sa de erezie, a recunoscut că a avut cunoştinţă de erezie n’a 
luptat împotriva ei şi a rugat "să fie iertat”. Concesiunea s’a 
realizat. 

In acelaşi an a avut loc un sobor bisericesc, care a con¬ 
damnat pe eretici la moarte. In conformitate cu aceasta, din 
ordinul marelui principe, ereticii în decembrie 1504 au fost 
arşi într-o cuşcă cu gratii, în afară de Elena, care se afla în 
închisoare şi acolo la începutul anului următor a murit (2). 

Stratagema Sofiei s’a încununat cu succes: lovind în ere¬ 
tici, se lovea şi în Elena. 


(1) J. S. Lurie, Lupta ideologică, p. 411. 

(2) Elena a murit in ziua de 18 ianuarie 1505, iar fiul ei Dmitrie 
la 14 februarie 1509 in închisoare. Ambasadorul Austriei la Moscova 
Hemerştein scrie că Dmitrie a murit “de frig sau de foame sau înădu¬ 
şit de fum”. Rerum moscovitarum, Viena, 1549, p. 8. 

CAPITOLUL 18 


PACEA SI IEŞIREA LUI ŞTEFAN DIN ALIANŢA 
TRIPARTITA 


1. CURENTUL DE PACE EXTERNA LA CURTEA 
DIN MOSCOVA (1498) 

URENTUL paşnic ce domnia la curtea mosco¬ 
vită în 1498 îl punem în legătură cu influen¬ 
ţa cercului boierilor 1.1. Patrikeev şi S. Riapo- 
lovski, care erau pentru pace cu Lituania (1). 

Dacă în octombrie 1499 Menglî-Gherai ma¬ 
nifesta deasemenea dorinţa de pace cu Alexan¬ 
dru şi afirma că este gata să facă acest pas, 
după cum îi porunceşte Ivan III, apoi înseam¬ 
nă că nu ştia încă de schimbarea atitudinii 
acestuia din urmă. 

Exterminarea unor persoane influente din anturajul lui 
Ivan III însemna că s’a pus capat curentului de pace şi în¬ 
cepe o întorsătură spre război ou Lituania. 

Comunicările erau atunci anevoiase şi rare şi această 
schimbare putea să vină la cunoştinţa lui Menglî-Gherai cu 
întîrziere de mai multe luni. 

K. V. Bazilevici emite o ipoteză foarte plauzibilă că în 
persoana principelui Semion Riapolovski şi a boierilor Pa¬ 


li) K. V. Bazilevici, op. cit., p. 370-371. 

trikeev partizani a împăcării şi apropierii cu Lituania. Ivan 
III a întîmpinat opoziţie planurilor sale de război pentru pă- 
mînturile ruseşti împotriva gospodarului lituanian (1). 

Dar, contrar părerii autorului, aceasta nu însemnă că 
aceste persoane nu erau în opoziţie şi la politica internă, dusă 
de Ivan III, deoarece cine era partizan al împăcării cu Litua¬ 
nia. acela, fireşte, era cuprins de teama reformelor de cen¬ 
tralizare a puterii în cazul războiului reuşit ou Lituania. în¬ 
clinarea spre pace cu Lituania avea ca revers tăgăduirea po¬ 
liticii de centralizare a lui Ivan III. 

Evenimentul din 1499 cu pedepsirea boierilor Patrikeev şi 
altor persoane, în legătură ou ei, îşi capătă o explicaţie plau¬ 
zibilă în legătură cu ceea ce a avut loc în anul precedent, 
în 1498. 

Probabil, această opoziţie în 1498 a desfăşurat o activita¬ 
te deosebit de energică 'pentru pace cu Lituania şi l’a ademenit 
pentru un timp oarecare şi pe Ivan III. Şi ceea ce n’a fost 
remarcat nici de K. V. Bazilevici, nici de alţi autori, care au 
scris despre evenimentele dela sfîrşitul secolului al XV-lea la 
curtea moscovită, Ivan al III-lea, după cum se vede din cores¬ 
pondenţa lui diplomatică cu Menglî-Gherai, se pronunţă pen¬ 
tru pace cu Lituania, deci nu are dreptate K. V. Bazilevici, 
afirmînd că în 1498 la Moscova îşi dădeau seama că războiul 
împotriva Lituaniei este inevitabil (2). 

In 1498 se constată oscilaţie şi o explicăm prin influenţa 
cercului S. Riapolovski-Patrikeev. Probabil, I. Patrikeev, care 
după ocupaţia sa era diplomat şi jurist, se afla în fruntea tra¬ 
tativelor ou Menglî-Gherai şi Voievodul Ştefan şi le influenţa 
puternic prin însuşi marele principe. Numai aşa se poate ex¬ 
plica faptul că în această corespondenţă Ivan III nu se îm¬ 
potriveşte planurilor aliaţilor săi de a se împăca cu Lituania 
şi după cum am văzut lăsa la latitudinea lui MenglvJUherai 
chestiunea împăcării. 

Faptul că ciocnirile la graniţa lituaniană continuau şi în 
1498 nu contrazice teza privitoare la existenţa curentului paş¬ 
nic dela curtea moscovită în acest timp. Militarii îşi făceau 
datoria după inerţia din trecut, iar Ivan III oscila. Tot astfel 
a fost şi mai tîrziu, cînd se duceau tratative de pace în 1503, 


(1) K. V. Bazilevici, op. cit., p. 374. 

(2) K. V. Bazilevici, op. cit., p. 428. 

militarii îşi îndeplineau misiunea. Operaţiile militare de obi¬ 
cei continuă atîta timp cît nu este încheiat armistiţiul. 

Ştefan Voievod, probabil, nici nu ştia că la Moscova după 
o atitudine paşnică pentru Lituania din 1498 a intervenit o 
schimbare hotărîtă a atitudinii faţă de Lituania şi deaceea 
conform cu recomandările lui Ivan III din 1498 a ordonat ca 
delegaţii săi Hărman şi Ivanko să semneze preliminarele la 
tratatul de pace cu Polonia şi Lituania, ceea ce a şi fost exe¬ 
cutat la 16 aprilie 1499 (1), iar la 12 iulie 1499 a fost încheia¬ 
tă această pace printr’ un tratat amănunţit. Prin urmare hotă- 
rîndu-se pentru pace cu Lituania, Ştefan Voievod nu păşea 
în desacord cu liniile generale de politică a aliatului său mos¬ 
covit faţă de Lituania (din anul 1498). Dealtfel Ştefan avea 
şi motive proprii pentru împăcare cu Polonia şi Lituania. 


2. INCURSIUNI SI DEVASTĂRI IN POLONIA (1498) 

Polonia a plătit scump încercarea sa din 1497 de a subjuga 
Moldova. In 1498 s’a făcut o serie de incursiuni în Polonia cu 
devastări pustiitoare. 

Au început această serie turcii în mai 1498, venind în Po¬ 
lonia sub conducerea lui Bali-bey cu forţe impunătoare. Polo¬ 
nia a fost supusă devastărilor groaznice. A fost luată pradă 
şi duşi în captivitate mulţi oameni (2). 

La 22 iunie 1498 a urmat expediţia lui Ştefan care a pră¬ 
dat Podolia şi Galiţia pînă la Liov. 

Cronicarii poloni Matei Miechowski şi Bemard Wapowski 
nu fac distincţie între duşmani, crezînd că în mai au năvălit 
turcii, tatarii şi moldovenii împreună. Vorbind în special de 
Ştefan, cel de al doilea din ei arată că Ştefan (palatinul) n’a 
uitat nedreptatea pricinuită şi pustiirea Moldovei şi de aceea 
a prădat Podolia şi Rusia în chipul cel mai jalnic cu o puter¬ 
nică oaste de moldoveni. “Şi el prăda, continuă cronicarul, 
aşa de mult în lung şi în lat şi atît de vijelios, încît furia lui 
duşmănoasă pătrunse pînă la Canciuga şi pînă la rîul Visloc 
şi trecînd peste Leopole (Lemberg), o cetate foarte bine întă¬ 
rită, dărâmă şi arse Premislia, Radimno, Iaroslav, Prevorsco, 


(1) I. Bogdan, op. cit., voi. n, p. 415-417. 

(2) i Gr. Ureche, op. cit., p. 115. 

Prochnik şi alte foarte multe oraşe... şi aceste largi ţinuturi 
erau luminate în lung şi în lat de vâlvătaia flăcărilor şi în 
toate părţile era numai groază, fugă nevolnică, învălmăşeală 
şi lacrimi, iar drumurile pline de cadavre erau ude de atîta 
vărsare de sînge... Peste 100.000 de oameni, după cum se 
zvonea, a dus atunci duşmanul cu el şi a umplut Grecia şi 
Asia cu plugari poloni şi ruşi” (1). 

Confirmă luarea pleanului de către Ştefan şi cronicarul 
Ioachim Cureuş, care scrie: “Ştefan arse ţinuturile înveci¬ 
nate ale Poloniei şi băgă o groază mare în tot regatul şi duse 
cu sine peste 100.000 de oameni, aşa încît umplu toată Tracia 
do robi poloni” (2). 

După cronicarii poloni şi “Hustînskaia letopis” rusă dă 
ştirea că Ştefan a luat 100.000 de prizonieri şi i-a vîndut tă¬ 
tarilor şi turcilor şi astfel mulţi ruşi şi Ieşi au ajuns să fie la 
tătari, greci, în Tracia şi Macedonia (3). Din izvoarele române, 
Gr. Ureche repetă ştirea despre expediţia lui Ştefan sub titlul 
“cînd au prădat Ştefan Vodă Ţara Leşească”. Prin mulţimea 
de prizonieri (mai mult de 100.000), pe care i-a aşezat în ţara 
sa, cronicarul explică de ce pînă astăzi trăieşte limba ruseas¬ 
că în Moldova” (4). La ştirile de mai sus adaugă că Ştefan 
Vodă, “prădînd şi arzînd ţara, s’a întors înapoi cu mare do- 
bîndă, fără nici o sminteală, au trecut Nistrul în ceastă parte 
la Halici şi au prădat şi de această parte”. 

In iulie a aceluiaşi an a urmat incursiunea tătarilor. Ei 
deasemenea au prădat cumplit Polonia, “cît putură” (5). 

Trei expediţii pustiitoare în decurs de trei luni (1498) tre¬ 
buiau să fi produs în Polonia o impresie formidabilă. In faţa 
primejdiei, care apăsa ţara polonă şi mai departe, regele Al- 
brecht era silit să caute grabnic ajutor. Fireşte, el s’a adresat 
Lituaniei şi Ungariei. 

Marele principe lituanian Alexandru era dispus pentru 
ajutor. Insă s’au opus panii Radei, care nu vroiau să dea aju¬ 
tor atîta timp cît nu există înţelegere scrisă între Lituania 
şi Polonia. In februarie 1400 solii Lituaniei s’au prezentat 

(1) Bernard Wapowskl, în “Scriptores rerum polonicarum”, voi. II, 
Cracovia, 1874, p. cit., p. 55. 

(2) Ioachim Cureus la N. Orghidan, op. cit., p. 112. 

(3) Anexa la voi. II “Scriptores rerum Polonicarum”, p. 304. 

(4) Gr. Ureche, p. 116. 

(5) Matei Miechowski, op. cit., la N. Orghidan, p. 34. 

la Cracovia şi acolo a fost confirmată unirea între ambele state 
într’o formă moderată (1). 

Un ajutor eficace i-a dat regelui Vladislav al Ungariei, 
care a mijlocit împăcarea lui Albrecht cu Ştefan Voievod. 

In a doua jumătate a anului 1498 la curtea moldoveneas¬ 
că din Suceava domnea curentul de pace cu Polonia. Era de 
ales dintre duşmani. Polonia de trei ori devastată nu mai 
prezenta pentru Moldova cel puţin pentru un timp apropiat 
nici un pericol, pe cînd Turcia rămînea şi mai departe un 
adversar groaznic, ameninţător, capabil să pericliteze însăşi 
existenţa statului moldovenesc. 


3. ÎNCHEIEREA PĂCII INTRE MOLDOVA, 
POLONIA SI LITUANIA (1499) 

t 

După ce prin tratative, duse la Cracovia la începutul anu¬ 
lui 1499 de împuterniciţii voievodului Ştefan pîrcalabul Hăr- 
man şi pitarul Ivanco au fost pregătite stipulaţiile tratatului 
de pace, preliminarele lui au fost semnate la 16 aprilie 1499, 
iar tratatul respectiv a fost semnat de Ştefan la 12 iulie 1499. 
Tratatul a fost încheiat cu Ioan Albrecht, regele Poloniei, şi 
cu fraţii lui Alexandru, marele duce al Lituaniei, şi Sigiz- 
mund, prin mijlocirea fratelui lor Vladislav, regele Unga¬ 
riei (2). 

Conţinutul lui este destul de amănunţit şi prevede multe 
stipulaţii, printre care figurează: 1) iertarea nedreptăţilor şi 
pagubelor suferite de regatul polon din cauza lui Ştefan în 
ultimul război şi uitarea tuturor neînţelegerilor, ocărilor şi 
pagubelor suferite de moldoveni, 2) proclamarea alianţei con¬ 
form cu pricipiul: prieten — prietenilor comuni şi duşman 
duşmanilor comuni, 3) regele şi fraţii lui se obligă a nu primi 
şi ocroti în ţările lor pe nici nin pretendent la tronul Moldo¬ 
vei şi de a-1 alunga, dacă se va afla, 4) o obligaţie asemănă¬ 
toare din partea lui Ştefan de a nu ţine pe pribegi poloni, 


(1) A. E. Presniakov op. cit., p. 165. Atât acest autor cât şi M. K. 
Liuba'wski; Seinnul ruso-lituanian, p. 142, afirmă că această alianţă 
“veşnică” nu garanta acestor ţări ajutorul reciproc din cauza dife¬ 
renţei mari de interese ale lor. 

(2) I. Bogdan, op. cit., voi. n, p. 417-426. 

5) obligaţia de a primi pe Ştefan în Ungaria sau Polonia, 
dacă Ştefan ar fi alungat din ţară de vreun pretendent la 
tron, 6) obligaţia lui Ştefan de a nu face nici o pagubă rega¬ 
tului, 7) dacă s’ar întîmpla război contra turcilor, se prevede 
că Vladislav va trece Dunărea prin Ţara Romînească, iar Al- 
brecht prin vadul dela Obluciţa; o altă cale s-ar putea admite 
numai cu consimţămîntul lui Ştefan, 8) regele Poloniei şi cel 
al Ungariei şi fraţii lor vor da ajutor făgăduit în contra tur¬ 
cilor, dacă Ştefan va avea nevoie, dar Ştefan să nu fie consi¬ 
derat necredincios tratatului contra voinţei sale, dacă ar fi 
silit să meargă cu turcii, 9) negustorii din ambele ţări vor fi 
liberi să facă negoţ, 10) se prevede un procedeu de aplanarea 
nedreptăţilor sau pagubelor suferite de supuşii poloni pe te¬ 
ritoriul moldovenesc şi de supuşii moldoveni pe teritoriul 
polon. 

Tratatul a fost semnat de Ştefan şi boierii lui, aflaţi în 
funcţiuni, cu aplicarea sigiliilor. Tratatul a fost redactat în 
limba slavă şi latină. 

Chestiunea Pocuţiei a rămas în tratat nelămurită. O ţi¬ 
nea în stăpînire Ştefan Voievod. Fiecare din părţi sperase că 
în viitor chestiunea se va aranja în favoarea sa, deşi o aseme¬ 
nea amînare a chestiunii era în mod obiectiv o greşală poli¬ 
tică din partea lui Ştefan. 

Cu Alexandru, marele principe al Lituaniei, Ştefan încheie 
la 14 septembrie 1499 un tratat de alianţă în plus, prin care 
ambele părţi îşi făgăduiesc prietenie şi îşi iau obligaţia de a 
extrăda pe pribegi, a face dreptate în cazul delictelor şi cri¬ 
melor întîmplate la graniţă şi de a nu pune piedici negoţu¬ 
lui (1). E interesant că la încheierea tratatului au luat parte 
nu numai boieri, aflaţi în funcţiunile statului, ci şi alţi boieri 
care au fost, fără a pomeni numele lor. 

Pentru atitudinea, ca să zicem aşa, rezervată a lui Ştefan 
Voievod în 1500-1503 autorul vede trei cauze. In primul rînd, 
situaţia internaţională în sudul Europei. Din Roma se făceau 
chemări la cruciada împotriva Turciei. E posibil că speranţa 
de eliberare de sub jugul turcesc îl îndemna pe Ştefan să 
întreţină raporturi paşnice cu eventualii participanţi ai cru¬ 
ciadei anti-otomane. In al doilea rînd, în cazul războiului în- 


(1) I. Bogdan, op. cit., voi. n, p. 442-444. 

tre Ştefan şi Iagielloni, care dispuneau de cele trei ţări, Şte¬ 
fan nu se putea aştepta la ajutor din partea lui Ivan al ni-lea 
“din cauza distanţei mari”. In al treilea rînd continua “ră¬ 
cirea” între Ştefan şi Ivan din cauza moştenirii tronului 
moscovit. 

Sîntem de acord că situaţia internaţională putea să in¬ 
fluenţeze pe Ştefan, ceea ce se confirmă prin delegarea lui 
Şandru la Moscova în decembrie 1501 cu propunere de parti¬ 
cipare la liga anti-otomană. Deci Ştefan credea atunci în po¬ 
sibilitatea organizării ei. 

înţelegerea celor trei fraţi, avînd coroane în Polonia, Li¬ 
tuania şi Ungaria, în favoarea războiului împotriva lui Ştefan 
nu era posibilă. Iagiellonii nu se înţelegeau între ei şi nu se 
ajutau reciproc. Ca dovadă serveşte faptul că Polonia nu a 
ajutat Lituania, cind Ivan III a atacat pămînturile lituaniene. 
Fiecare din cele trei state, conduse de Iagheloni, îşi avea in¬ 
teresele lui proprii. 

“Răcirea” lui Ştefan faţă de Ivan III desigur a jucat un 
rol oarecare în păstrarea neutralităţii Moldovei în anii 1500- 
1501, însă schimbarea atitudinii politice a lui Ştefan datează 
din 1499 şi întîi de toate trebuie să fie explicată pacea din 
acest an. 

Intr’un articol mai vechi, consacrat politicii externe a lui 
Ştefan Voievod (1), am arătat două cauze ale schimbării de 
atitudine politică a lui Ştefan. In primul rînd, Polonia imediat 
după devastarea ei în mai şi iunie 1498, a încheiat la 13 iulie 
1498 un tratat de alianţă cu Ungaria (2). 

In ipoteza păstrării de către Ştefan a atitudinii ostile Po¬ 
loniei s-ar fi putut încorda relaţiile Moldovei cu Ungaria. 
Domnitorul moldovean şi-a dat seama că e mult mai uşor să 
ocupi teritoriile polone şi lituaniene, decît să le reţii în ţesă¬ 
tura evenimentelor ce se desfăşurau. 

In al doilea rînd, Ştefan avea motive să fie nemulţumit 
de aliaţii săi. Am văzut ce explicaţie trebuia să dea Menglî- 
Gherai lui Ştefan cu privire la lipsa de ajutor în cel mai greu 


(1) “Studii şi Cercetări Istorice”, Iaşi, 1943, art. pomenit mai sus, 
p. 27 (in extras). 

(2) E. Hurmazaki, voi. II, 2, p. 403, 406 şi u, 409 s. u. 

N. Iorga. Acte şi fragmente, voi. III, p. 86 (Scrisoare de ameninţa¬ 
re a lui Baiazid). N. Iorga, Chilia şi Cetatea-Albă, p. 294, nr. XIII. 

moment pentru el în timpul războiului cu Polonia din 1497, 
care periclita însăşi existenţa statului moldovenesc. 

Iar în ce priveşte pe Ivan III, acesta s’a limitat numai la 
ajutor diplomatic cu arătarea că e rudă şi de aceleaşi vederi 
cu Ştefan, frază pe care a repetat-o lui Alexandru de mai 
multe ori şi pe care acesta o cunoştea pe de rost (1). Desa- 
măgirea în ceea ce priveşte politica externă nouă i-a uşurat 
lui Ştefan înţelegerea cu polonii şi lituanienii. Acest pas nu 
însemna că rupe pacea cu turcii. Ca un diplomat vigilent, 
Ştefan pentu orice eventualitate a introdus în tratatul ou Po¬ 
lonia şi Lituania din 1499 o rezervă importantă şi foarte sem¬ 
nificativă, care la nevoie ar putea să aducă o anihilare com¬ 
pletă a tratatului. Astfel Ştefan îşi asigura libertatea de ma¬ 
nevrare diplomatică şi în timp de pace pentru refacere în- 
ternă a Moldovei. 

In.sfîrşit, mai putem adăuga un motiv pentru atitudinea 
paşnică a lui Ştefan Voievod. Turcii şi tătarii au devastat în 
1498 tocmai acele regiuni, Podolia şi Galiţia, asupra cărora 
aveau pretenţii însăşi moldovenii. In afară de această, devas- 
tînd şi pîrjolind pămînturile polone şi lituaniene, turcii îi dă¬ 
deau lui Ştefan iun prilej de gîndit: dar dacă succesele tur¬ 
ceşti vor continua în Polonia şi Lituania, ce va fi cu Moldova? 
Nu cumva “pofta vine mîncînd”, turcii vor încerca să facă 
din Moldova un paşalîc? 

Toate acestea luate la un loc au contribuit la schimbarea 
atitudinii politice a lui Ştefan Voievod. 

Ştefan mijloceşte pacea între Alexandru şi Ivan III şi pro¬ 
mite celui dintîi să trimită din nou pe Costea la Moscova şi 
totodată trimite o altă solie la Menglî-Gherai (2). 

In anul 1499 după răfuială cu grupul Patrikeev-Riapo- 
lovski, la curtea moscovită trebuia să triumfe curentul de 
luptă împotriva Lituaniei. De aceea nu este de mirare că în 
aprilie 1500 marele principe moscovit comunica în Crimeea 
că Alexandru nu vrea să se împace, adică să consimte la cere¬ 
rile moscovite şi în august aceluiaşi an Menglî-Gherai pri¬ 
meşte vestea că Moscova a declarat război Lituaniei. Toto- 


(1) K. V. Bazilevici caracterizează acţiunea Iul Ivan III pentru 
încetarea războiului din 1497 cu totul greşit ca “energică”, op. c 443. 

(2) I. Bogdan, op. cit., voi. n, p. 446 ş. u. 

dată Ivan III trimite la Ştefan pe omul său Michita, însoţit 
de Ştefan Petru, prin Crimeea (1). 

Trebuie să credem că, intrînd în război cu Lituania, 
Ivan III dorea ca Ştefan să-l ajute cu toate că de curînd Şte¬ 
fan se împăcase cu Lituania şi Polonia. In august 1499 marele 
principe moscovit a primit dela Alexandru comunicarea că 
el împreună cu regele unguresc şi ceh Vladislav şi regele 
polonez Ian Albreht şi cu ajutorul lui Dumnezeu vor să apere 
pe Ştefan împotriva turcilor (2). 

Totodată propune ca şi Ivan III să le fie în ajutor împo¬ 
triva păgînului turc, care se gîndeşte să distrugă toată legea 
creştină şi să ia pămîntul ţărilor creştine. Ţara lui Ştefan 
este “poarta tuturor ţărilor creştine al insulei noastre. Dacă 
va cuceri ţara lui Ştefan, nu va fi linişte nici nouă, nici ţie”. 

Cu privirea la propunerea de ajutor împotriva turcilor 
Ivan III răspunde: “Cu Ştefan valah sîntem în rudenie, şi 
dacă va fi din partea lui Ştefan vestea că împotriva lui vin 
turcii, şi îi va fi nevoie de ajutor, noi, cu mila lui Dumnezeu, 
vrem să stăm întru apărarea creştinismului îmotriva păgî- 
nismului”. 

Acest răspuns a fost foarte circumspect. Intr’adevăr, cine 
era primul şi cel mai interesat în chestiunea apărării contra 
turcilor? Desigur, însuşi voievodul Valah, care putea să-i aducă 
lui Ivan III la cunoştinţă vestea planului de ofensivă tur¬ 
cească contra Moldovei şi a-i cere ajutor. Dar aceasta n’a avut 
loc, ceea ce denotă că ideea primejdiei turceşti a fost mult exa¬ 
gerată de regele Alexandru, dacă nu chiar inventată. 

La sfîrşitul anului 1499 sultanul Baiazid cu asentimentul 
solilor Milanului, Florenţei şi Neapolului şi mai ales al Papei 
şi al împăratului Maximilian a început un nou războu contra 
Veneţiei, care a durat şi în 1500 (3). Deci Turcia avea atunci 
cu totul alte preocupări şi nu plănuia de loc acţiuni război¬ 
nici la nord de Dunăre. 

Desigur hotărîndu-se la un război împotriva Lituaniei, in- 


(1) Sbornic, voi. 41, p. 288, 300 ş. u., 314 ş. u. 

(2) Sbornic, voi. 35, p. 281 şi 284. 

(3) Acest război între Turcia şi Veneţia era al doilea la număr. 
Primul a durat 16 ani dela 1463 şi pînă la 1479 şi s’a terminat cu vic¬ 
toria turcilor. Veneţia a fost nevoită să încheie cu ei pacea (tratatul 
dela Constantinopole de la 1479), cînd şi hanatul Caraman din Asia 
Mică s’a supus puterii sultanului. 

teresele proprii fiind mai presus de toate, Ivan in căuta spri¬ 
jin şi dela Ştefan în ciuda principiului “pacta sunt servanda”. 

In cronică rusă a lui Bîhoveţ se face o afirmaţie intere¬ 
santă. Cităm: “In 1499 marele principe Ivan s’a gîndit să 
înceapă război cu ginerele său marele principe liuanian Ale¬ 
xandru după înţelegere cu ţarul din Perecop Menglî-Gherai 
şi cu cuscrul său Ştefan, voivodul valah, în ciuda jurămîntu- 
lui, a înţelegerii veşnice şi a legăturii de sînge” (1). 

Acest pasaj se pretează la interpretare. Dacă e vorba nu¬ 
mai de planul lui Ivan III (“s’a gîndit”), atunci căpătăm o 
confirmare precisă că marele principe moscovit în ciuda tra¬ 
tatului de pace între Polonia, Lituania şi Moldova, mai nu¬ 
trea speranţa de a atrage pe Ştefan la o acţiune împotriva 
Lituaniei. 

Dacă sensul pasajului este că a avut loc o înţelegere între 
Ivah III, Menglî-Gherai şi fostul său aliat Ştefan, el este com¬ 
pletamente eronat, ceea ce se adevereşte prin faptele ce au 
urmat. Nici la începutul războiului moscovito-lituanian din 
1500-1503, nici la continuarea lui, Ştefan n’a luat parte. 

El păstra neutralitatea pînă la sfîrşitul anului 1502, cînd 
a intreprins o acţiune pe cont propriu, cu totul independent 
de Ivan III. Aceeaşi cronică menţionează acţiunile războinice 
ale lui Menglî-Gherai (2), dar nimic nu pomeneşte de vre-o 
acţiune războinică a lui Ştefan împotriva Lituaniei sau Po¬ 
loniei în 1500-1501, ceea ce ar fi trebuit să aibă loc în ipoteza 
continuării alianţei moscovito-moldoveneşti. 

Dacă Ştefan ar fi acceptat propunerea lui Ivan de a lupta 
contra Lituaniei sau Poloniei, el nu şi-ar fi permis ostilităţi 
împotrva turcilor în 1499 şi 1500, de care vorbim mai departe. 
Una nu concordă cu alta. Ostilitatea faţă de turci cerea impe¬ 
rios pacea cu Polonia şi Lituania. 

Deci credem că tocmai prima noastra presupunere asupra 
sensului pasajului cronicii este justă. 

In încheiere semnalăm un fapt, care vorbeşte în folosul 
eficacităţii tratatului de pace din 1499. In urma acestui tra¬ 
tat, după cererea lui Ştefan regele polonez a ordonat să fie 
tăiat capul lui Ilie, fiul lui Petru Aron, un eventual preten- 


(1) Colecţia completă a cronicilor ruse, voi. XVII, S. Pet. 1907, 
c. 557. 

(2) Op. cit., c. 565-566. 

dent la tronul Moldovei. Execuţia a avut loc la Czchow în 1501 
în prezenţa solilor moldoveneşti. Pretextul condamnării la 
moarte era falsificarea de către Ilie a unor scrisori regeşti (1). 


4. CINE A PROFITAT DE PE URMA ALIANŢEI? 

După ce am expus principalele etape în desfăşurarea ra¬ 
porturilor lui Ivan III cu cei doi aliaţi Menglî-Gherai şi Şte¬ 
fan Voievod, menţionăm că situaţia lor faţă de Ivan III a 
fost cu totul diferită. Pentru marele principe al Moscovei cel 
mai important aliat a fost Menglî-Gherai, deşi nu prea avea 
încredere în statornicia lui. 

Tătarii din Crimea, care erau pe jumătate nomazi, nu 
ştiau să trăiască din produsele muncii lor şi deseori invadau 
marginile statelor vecine şi jefuiau. Prada juca în viaţa lor 
un rol foarte însemnat (2). 

Menglî-Gherai era un fel de condotier, n preţuia pe 
Ivan III pentru că acesta permitea să jefuiască Lituania fără 
nici-o frică de consecinţe, garantîndu-i deplina impunitate. 
Ba creştea şi în ochii săi proprii, simţindu-se aliat al marelui 
stat, care a ştiut să pună la respect pe tătarii din Cazan şi 
cei de pe Volga. Spera la nevoie să aibă ajutorul lui împotriva 
acestora din urmă. Nu se sfia, ca un cerşetor ordinar, să cea¬ 
ră lui Ivan III aşa zisele “pominki”, daruri. 

Cerşea nu numai pentru el, soţia sa şi ţareviciul, ci şi 
pentru oamenii crimeeni de vază, uneori pentru sultanul tur¬ 
cesc şi oamenii de vază din Turcia. Nu cerea fleacuri, ci lu¬ 
cruri de mare valoare: blănuri de rîs, veveriţă, samur negru, 
jder, bani, şoimi, îmbrăcăminte, cuirase, dintele de peşte, 
100.000, de zloţi otomani pentru a plăti datoria contractă, 
cu ocazia construirii cetăţii tătărăşti Oceakov în apropiere 
de Perecop (1492), blănuri de vulpi negre pentru sultanul 
turc. daruri cu ocazia căsătoriei fiicei lui Menglî-Gherai, aniu- 


(1) Matei Miechowski, op. cit., la N. Orghidan, p. 35.; Gr. Ureche, 
op. cit., p. 118. 

(2) Istoria tătarilor din Crimeea este expusă în lucrarea lui V. D. 
Smirnov: Hanatul Crimeean sub supremaţia Porţii Otomane pină în 
secolul al XVIII-lea, S. Pet., 1887. 

me: bani, veselă de argint şi de aur, 5 şube de samur, 5 şube 
de jder, 5 de ermelin, şube de blană fără precizare, o cupă. 

Darurile moscovite încep să curgă în curtea hanului, după 
cum se contată din corespondenţa diplomatică (1) de la 1486, 
mai intens de la 1491. 

Ţarul tătarilor din Crimeia Menglî-Gherai a fost literal- 
ment cumpărat de marele principe moscovit Ivan al III-lea. 
Frecvenţa donaţiilor creşte mai ales în anii cînd Ivan al III-lea 
avea cea mai acută nevaie de tătarii din Crimeia, anume în 
perioadele războaielor moscovito-lituaniene din anul 1492- 
1494 şi 1500-1503. 

Dacă la aceste daruri mai adaugăm prada de război în 
urma jafului pămîntului lituanian şi polonez, vom înţelege 
mobilul acţiunilor războinice ale lui Menglî-Gherai şi vom 
putea determina preţul “dragostei, prieteniei şi frăţiei” pentru 
merele principe moscovit din partea lui Menglî-Gherai. 

Marele principe lituanian Alexandru solicită şi el priete¬ 
nia lui Menglî-Gherai. Ii promitea chiar să-i plătească suma, 
cheltuită cu ocazia construirii cetăţii Oceacov (27 oct. 1492), 
dar Menglî-Gherai a preferat să-i fie plătite aceste cheltuieli 
de darnicul Ivan al III-lea. Pe de altă parte înţelegea că e 
mai uşor să faci incursiuni în Lituania, decît în hotarele sta¬ 
tului moscovit. 

Celălalt aliat al lui Ivan III Ştefan Voievod în corespon¬ 
denţa diplomatică a marelui principe moscovit întotdeauna 
ocupa locul al doilea, pe primul loc figurînd Menglî-Gherai. 
Se ştie de ce. Ştefan Voievod nu şi-a luat obligaţia să lupte 
împotriva Lituaniei, principalul duşman al Moscovei, ci nu¬ 
mai să atace teritoriile poloneze, pe cînd Menglî-Gherai era 
principalul ajutor al lui Ivan III, avînd sarcina directă: răz¬ 
boi împotriva Lituaniei. 

Ştefan Voievod nu cerea şi nu primea daruri. Nu există 
nici un caz de asemenea natură. Ştefan era un vecin apro¬ 
piat al Poloniei, stabil în hotarele statului său, deci în cazul 
incursiunilor sale războinice în pâmînturile poloneze era mult 
mai vulnerabil şi de aceea şi aceste incursiuni puteau fi mai 
rare, decît cele ale tătarilor din Crimeea, care se aflau la o 
distanţă apreciabilă de hotarele lituaniene şi poloneze, fiind 
despărţiţi de ei prin stepă. 


(1) Sbornlc, voi. 41. 

Situaţia statului moldovenesc între diferite alte state (Un¬ 
garia, Polonia, Lituania, Muntenia, Turcia) era cu mult mai 
complicată, decît cea a lui Menglî-Gherai, care avea iun sin¬ 
gur duşman copiii lui Ahmat, dar în schimb şi un mare prie¬ 
ten în.persoana sultanului turcesc. Nu mai vorbim de Ivan III. 

Cu toată legătura de rudenie între Ştefan şi Ivan, alianţa 
lor politică era de mina doua. Pentru Ştefan însemnătatea ei 
se reducea prin faptul că Ivan nu putea să-l ajute în caz de 
nevoie. Alianţa capătă un caracter unilateral. Predominau 
interesele moscovite veste tot. 

In procesul exercitării alianţei tripartite Ştefan Voievod 
trebuia să se convingă că ea nu-i aduce foloasele dorite, că 
este un aliat de rangul al doilea şi nu poate să-şi îndeplineas¬ 
că un program teritorial propriu, deoarece are numai obli¬ 
gaţii faţă de Ivan III şi nu drepturi. Pe lingă aceasta, cînd 
nevoia a dictat un ajutor pentru Ştefan, nici unul din aliaţi 
nu a intervenit eficace cu forţă în conflictul polono-moldo- 
venesc. Cînd conjunctura internaţională i-a permis, Ştefan 
a ieşit din joc, a încetat să mai facă parte din alianţă şi a în¬ 
ceput să ducă o politică pe cont propriu şi numai pentru in¬ 
teresele statului său. 

Nemulţumirea lui Ştefan Voievod îşi avea şi un alt subs¬ 
trat. Pe cînd el se ţinea de înţelegerea stabilită cu Menglî- 
Gherai, făcînd incursiuni numai în Polonia de sud, vecină cu 
Moldova, cu o singură excepţie (Breaslavlul), ţarul tătarilor 
nu ţinea cont de împărţirea teritorială în zone de acţiune, 
atacînd nu numai Lituania, ci şi Polonia, în locurile, apro¬ 
piate de Moldova. 

Dacă privim alianţa moscovito-moldovenească prin pris¬ 
ma perspectivei istorice, constatăm că prin această alianţă 
Ştefan devenea, pe linia politicii religioase a lui Ivan, apără¬ 
tor al creştinismului ortodox împotriva catolicismului polo¬ 
nez, dar ceea ce este şi mai important: contribuia la naşterea 
statului velicorus naţional fără a bănui însemnătatea lui în 
viitor. 

Este un deosebit merit istoric al lui Ştefan Voievod faţă 
de ruşi că el a ajutat naşterea acelui stat, pe care Karl Marx 
l-a denumit “imperiu colosal, apărut brusc” în răsăritul Euro¬ 
pei, spre marea ei mirare (1). 


(1) K. Marx. Diplomaţia secretă a sec. al XVIII-lea, citat după 

— 303 — 


www.dacoromanica.ro 



Dacă am pune pe cîntar foloasele, trase din alianţa tri¬ 
partită, de marele principe moscovit şi de domnitorul Moldo¬ 
vei, apoi ne-am convinge că primul s’a bucurat de succese 
formidabile, pe cînd cel de al doilea, dacă facem abstracţie de 
independenţa completă faţă de Polonia şi Lituania, căpătată 
prin pacea din 1499, s’a ales cuzero. 

Cu mare temei şi amărăciune Ştefan constata că pednd 
Ivan III, şezînd acasă şi dormind, îşi lărgeşte dimensiunile 
■statului, el, luptînd în fiecare zi, abia îşi poate apăra ho¬ 
tarele (1). 

Ce era Poouţia în comparaţie cu teritoriile imense, pe care 
le-a încorporat statului moscovit Ivan? Un petec de pămînt. 
Dar şi pe acesta Ştefan nu l-a putut căpăta definitiv. 

E foarte probabil că el ar fi putut atinge ţelul urmărit: 
întărirea în formele de drept a încorporării Pocuţiei în sta¬ 
tul moldovenesc, dacă soarta nemiloasă nu i-ar fi curmat 
firul vieţii. 


K. V. Bazilevici şi G. A. Noviţkl, Istoria U. R. S. S., M. 1946, partea I. 
p. 303-304. 

(1) “Rerum Moscoviticarum Commentarij Sigizmundi Liberi Ba- 
ronis Herberstain, Neyperg et Guettenhag, 1556, p. 11, A: “Ipse semel 
duntaxat bello interfuit cum principatul Novuogradiae et Tvuerensis 
occupabantur, alias praelio nunquam adesse folebat et tamen victo- 
riam semper reportabat: adeo, ut magnus iile Stephanus Moldaviae 
palatinus, crebo in convivijs eius mentione faciens, diceret: Uium 
domi sedendo et dormitando imperium suum augere, se vero pugnando 
quotidie vix limites defendere posse.” 

CAPITOLUL 19 

O ÎNCERCARE DE POLITICA MOLDOVENEASCA 
INDEPENDENTA (1499-1503) 

1. OSTILITATEA FATA DE TURCI (1499 SI 1500) 

NCHEIEREA păcii cu adversarul său de la nord 
era legată de reevaluarea fenomenelor de po¬ 
litică externă şi însemna ieşirea de jure a lui 
Ştefan din alianţă tripartită. Moldova deve¬ 
nea neutră şi independentă, păstrînd numai 
legătura de vasalitate ou Ungaria. 

In sudul Europei începeau să se îngrămă¬ 
dească norii deasupra Turciei. Veneţia din nou 
ridica revolta împotriva cotropitorilor musul¬ 
mani. Ştefan Voievod a fost atras de propa¬ 
ganda cruciadei an ti turceşti, şi, crezînd în seriozitatea che¬ 
mărilor de organizare a coaliţiei contra Porţii Otomane, şi-a 
permis două acte ostile turcilor: primul în 1499 şi cel de al 
doilea în 1500. 

Primul caz e legat de o controversă. Cronicarii polonezi de 
o parte şi cronica germană de altă parte se contrazic. 

Matei Miechowski scrie că turcii au năvălit în 1498 în ziua 
Sf. Caterina, adică la 24 noiembrie, şi jefuiră părţile de sub 
munţi ale Rusiei pe lîngă Sambor şi Halicz, fără a fi siliţi să 
dea vreo luptă. Insă sau cu voia lui Dumnezeu sau că aşa a 

fost soarta lor, fură apucaţi de frig, zăpezi, ploaie şi foamete, 
din care cauză pieiră ca la 40.000 de cai şi oameni. Ceilalţi, 
despre care se zice că au mai rămas ca la 20.000, se retraseră 
fără altă pagubă (1). 

Bernard Wapowski povesteşte că tucii într’un număr de 
70.000 aai făcut o incursiune în Polonia (în Rusia) şi au jefuit 
tot cuprinsul acestei ţări dealungul rîului Tyra (Nistru), Ha- 
liciul, Sidaciovia, Drohobicin şi Sambor fără vreo împotrivi¬ 
re... “(Dar) era aşa de frig şi un ger atît de nesuferit (parcă 
anume a fost trimis de ceruri) şi pe lîngă aceasta a căzut atît 
de multă zăpadă, încît turcii, înconjuraţi din toate părţile de 
troieni, nu puteau nici să înainteze şi nici să se întoarcă şi 
păreau ca şi împresuraţi... De foame şi de gerul cel mare... 
a pierit mai mult de 40.000 de oameni, pe lîngă pierderile ou 
mult mai mari în vite”... 

“Partea ce a mai rămas de oaste, întorcîndu-se prin Mol¬ 
dova fu greu încercată şi măcelărită de Ştefan palatinul şi 
de moldovenii săi îmbrăcaţi mincinos în haine polone... Abia 
de s’au mai întors la Constantinopole ca la 10.000 de oa¬ 
meni” (2). 

Prin urmare, constatăm că la Matei Miechowski cifra tur¬ 
cilor, care s-au putut retrage este arătată la 20.000 de ostaşi, 
pe cînd la Bernard Wapowski figurează 10.000. Luînd în con¬ 
sideraţie toate cifrele, pe care le dă acest cronicar, putem face 
următorul calcul: au venit în Polonia 70.000, au pierit 40.000, 
sau întors 10.000, deci restul de 20.000 de ostaşi au pierit în 
luptele cu moldovenii, travestiţi în haine polone. 

In sfîrşit M. Stryjkowski în cronica sa ne dă două date 
ale incursiunii, anume incursiunea s’ar fi făcut la sfîrşitul 
lunii noiembrie 1498, însă cei ce au scăpat şi au fugit în 
Moldova ar fi fost măcelăriţi de oastea lui Ştefan în 1499, îm¬ 
brăcată în hainele luate de la poloni în codrii Cosminului (3). 

O altă versiune găsim în cronica moldo-germană. Citim 
acolo (4): “In 1499, în lima februarie, ajunse Malcocz cu mul¬ 
ţi turci în Polonia, pînă la Halicz. Şi veni o iarnă grea şi 


(1) Matei Miechowski, op. cit., la N. Orghidan, 34-35. 

(2) Bernard Wapowski, op. cit., la N. Orghidan, op. cit., p. 56-57. 

(3) M. Stryjkowski, Kronika Polska i litewska, Varşovia, 1846, 
p. 306, citată după I. C. Chiţimia, Cronica lui Ştefan cel Mare, p. 19, 
nota 1. 

(4) Cronica moldo-germană, p. 54-55 şi trad. p. 70. 

ger, zăpadă, încît mulţime din ei îngheţară şi muriră de foa¬ 
me, căci nu puteau să treacă Nistrul, şi plecară înapoi în 
mare sărăcie şi foamete, iar cînd sosiră în Moldova între 
Nistru şi Prut, voiră să treacă Prutul. Iară Ştefan vodă îşi 
orîndui oastea şi puse să omoare pe turci în toate chipurile, 
încît omorî mai mult de 80.000 de turci şi puse să-i arunce pe 
toţi în Prut”. 

Prin urmare, stăm în faţa unei esenţiale divergenţe în ex¬ 
punerea evenimentelor cu privire la timpul expediţiei, forţele 
angajate în această expediţie şi la atitudinea domnitorului 
şi moldovenilor. 

Comunicarea lui Stryjkowski care combină două date: 
noiembrie 1498 şi 1499 e foarte îndoielnică. E greu de admis 
ca expediţia turcilor în asemenea condiţiiuni excepţional de 
grele să fi putut dura două luni şi ceva pînă la februarie 
1499 — data cronicii moldo-germane. Deci trebuie să alegem 
sau noiembrie 1498 sau februarie 1499. 

Deşi Ştefan Voievod în a doua jumătate a anului 1498 se 
simţea liber de a încheia pacea cu polonezi, însă ieşirea lui 
împotriva turcilor mai bine se potriveşte cu începutul anului 
1499, cînd pacea cu polonezii era hotărîtă şi se punea numai 
problema găsirii formulelor mai potrivite şi a îndeplinirii for¬ 
malităţilor. 

Nu ne îndoim că Ştefan a luptat împotriva turcilor, folo- 
sindu-se de condiţiile timpului de iarnă şi de impunitate în 
conjunctura internaţională de atunci. 

Dar cifra de 80.000 de ostaşi turci, căzuţi în Lupta cu mol¬ 
dovenii, e desigur foarte exagerată. 

E mult mai verosimil numărul de ostaşi turci, pe care ni-1 
dă B. Wapowski, anume 70.000 şi numărul de ostaşi turci 
căzuţi în luptă cu moldovenii 20.000. 

In ceea ce priveşte travestirea ostaşilor moldoveni în po¬ 
lonezi, o socotim o simplă legendă (1). Nu se poate admite 


(1) Mulţi Istorici Iau de bună ştirea despre travestire de exemplu 
I. Ursu, Ştefan cel Mare, 1925, p. 256, şl C. C. Giurescu, Istoria româ¬ 
nilor, voi. II, partea 1, p. 83. 

Cu deplină dreptate N. Iorga respinge veracitatea povestirii, scriind: 
“Zvonul că Ştefan ar fi atacat pe turci la întors, mascînd lovitura 
supt o aparenţă poloneză, nu merită să fie ţinut în seamă, deşi se 
întîlneşte şi în izvoarele veneţiene”. Istoria Românilor, voi. IV, p. 
236, nota 1. 

ca pe timpul acela să fi existat un serviciu moldovenesc de 
intendenţă, aşa de bine organizat, ca să se prevadă nevoia 
de travestire a oştirii şi pentru această ocazie să se pregă¬ 
tească îmbrăcămintea poloneză pentru oastea moldovenească. 

E o legendă din seria legendelor, create în jurul figurii 
măreţe a lui Ştefan, viteaz fără seamăn. 

O altă acţiune, care deasemenea este caracteristică pentru 
atitudinea independentă a lui Ştefan este cea din 1500. Pe 
neaşteptate solului turcesc venit în Moldova cu scrisoarea sul¬ 
tanului după tribut Ştefan a ordonat să i se scoată ochii. To¬ 
todată el a trimis pe vornicul Boldur cu călăreţi să arunce 
săgeţi aprinse în cetăţile de sud cuprinse de turci, ca să le 
incendieze (1). 

N. Iorga explică motivele acestei acţiuni din 1500 prin 
“goana din anul 1498”, care “îi făcuse iarăşi pofta de a lupta 
cu păgînii” (2). Dar, după cum am văzut, “goana din 1498” 
nu era îndreptată împotriva turcilor, ci împotriva creştinilor. 

Pentru acţiunea lui Ştefan se cere o altă explicaţie. 

Nici turcii, nici tătarii din Crimeea, care erau vasalii tur¬ 
cilor, nu puteau reacţiona împotriva lui Ştefan. In 1500 ex¬ 
pira termenul de armistiţiu ungaro-turcesc. In loc de a-1 reîn¬ 
noi pentru un nou termen regele Ungariei încheie o alianţă 
cu Veneţia şi cu regele Ludovic al XH-lea al Franţei în contra 
Porţii Otomane. Regele Vladislav declară începutul campa¬ 
niei contra Turciei la 21 septembrie 1500. In 1501 între Ve¬ 
neţia, papa şi Ungaria a fost încheiată o alianţă, care a pus 
temelie pentru “liga statelor creştine împotriva Turciei” (3). 

In ceea ce priveşte pe tătari, ei într’adevăr erau nişte 
jandarmi la hotarele statului moldovenesc. Se cunoaşte rolul 
mare, pe care-1 atribuia sultanul lui Menglî-Gherai. Mai tîr- 
ziu, la 12 mai 1502 sultanul comunica lui Menglî-Gherai: 
“Dacă vei reţine Moldova, noi vom avea cîmp deschis să ieşim 
în toate părţile lumii” (4). Datorită alianţei cu turcii tătarii 
îl ţineau pe Ştefan în imposibilitate de a acţiona liber împo¬ 
triva Turciei (5). 


(1) Sanuto, Diarii, IV, p. 1627-1628. 

(2) N. Iorga: Istoria lui Ştefan cel Mare, 1904, p. 226. 

(3) K. V. Bazilevici, op. cit., p. 195. 

(4) V. A. Ulianiţki, op. cit., p. 195. 

(5) Doctorul veneţian Matei Muriano la 7 decembrie 1502 comu¬ 
nică dogelui Loredano că tătarii din Crimeea sînt cei mai periculoşi. 

Dar în acest timp tătarii nu puteau interprinde împotriva 
lui Ştefan nimic, deoarece în 1499 se făceau la Moscova pre¬ 
gătiri pentru un război împotriva Lituaniei, iar în 1500 acest 
război a şi început. Tătarii, ca aliaţi ai Moscovei, trebuiau să-i 
dea ajutor împotriva Lituaniei. 

Deci calculul domnitorului moldovean a fost just. Ambele 
acţiuni s’au produs in condiţiuni de impunitate. Momentul a 
fost ales foarte potrivit. Nu-1 puteau ataca nici turcii, nici 
tătarii. 

Totuşi în curînd desvoltarea evenimentelor a luat o altă 
întorsătură: turcii au început să aibă succese militare. Ştefan 
şi-a dat repede seama că ele nu favorizează continuarea ac¬ 
ţiunilor sale şi chiar în 1501 a revenit la raporturi paşnice 
cu turcii (1). 

S’au resemnat şi Ungurii. La sfîrşitul anului 1502 ei au 
început tratativele cu turcii, care în februarie 1503 s-au în¬ 
cheiat cu un tratat de pace pe timp de 7 ani, ratificat de 
regele Vladislav la 20 august 1503. In acest tratat au fost 
cuprinse Moldova şi Ţara transalpină; pentru amîndouă s’a 
prevăzut ca sultanul să nu ceară un tribut mai mare sau 
daruri şi servicii în afară de cele existente la momentul în¬ 
cheierii păcii (2). 

Acest tratat a fost încheiat după ce sultanul Baiazid II 
stabilise pacea cu Veneţia, papa şi Ludovic al XH-lea (3). 

Cu toată dreptatea N. Iorga afirmă că în 1503 “cruciada 
se isprăvise în ridicol” (4). 

Prin urmare, succesele militare turceşti au provocat sto¬ 
parea acţiunilor antiturceşti ale Moldovei. Dacă această acţiu¬ 
ne ar fi continuat să se desvolte, ea ar fi devenit primejdioasă 
pentru Moldova. Ştefan a revenit la raporturi paşnice cu Tur¬ 
cia şi în viitor toată atenţia sa a îndreptat-o spre a sili Polo- 


şi că Ştefan se teme de a nu fi atacat de ei din spate în cazul răz¬ 
boiului contra Turciei. C. Esarcu, Ştefan cel Mare, Buc., 1874, p. 91. 

(1) Sanuto, Diarii, IV, p. 105, 804-806. In 1503 Ştefan platea tur¬ 
cilor tribut în suma anuală de 4.000 de ducaţi. Sanuto, Diarii, voi. V, 
p. 464. 

(2) E. Hurmuzaki, op. cit., voi. II, 1, XXIV, p. 20 ş. u. Fessler- 
Klein, III, p. 273. Sanuto, Diarii, IV, p. 879. V. şi I. Ursu Ştefan cel 
Mare, p. 264. 

(3) Fessler-Klein, p. 272-273. 

(4) N. Iorga, Istoria Românilor, voi. IV, p. 244. 

nia să recunoască anexarea de către Moldova a Pocuţlei. Lup¬ 
ta pentru această provincie era favorizată de războiul mosco- 
vito-lituanian din 1500-1503. Polonia, dela care Lituania aş¬ 
tepta ajutor, nu mai putea face război Moldovei pentru o 
cauză relativ mică ca Pocuţia. 


2. ATITUDINEA LUI ŞTEFAN CEL MARE CU PRIVIRE 
LA RASBOIUL MOSCOVITO-LITUANIAN DIN 1500-1503 

Primăvara 1500 oastea moscovită a intrat în Lituania şi 
la 14 iulie a reuşit să înfrîngă rezistenţa lituanienilor, obţi- 
nînd o mare victorie la rîul Vedroşa (în apropiere de Doro- 
gobuj). Polonezii nu au putut să le dea ajutor, deoarece erau 
preocupaţi de apărarea graniţei de sud împotriva tătarilor şi 
de ameninţarea turcească (1). 

Menglî-Gherai a primit gramote, din Valahia şi Lituania. 
Gramota lituaniană a fost scrisă în limba tătară, iar cea 
valahă “cagoneşte”. Lituanianul propunea pace. Iar Valahul 
scria în gramota sa: “Marele principe al Moscovei este depar¬ 
te de noi, iar lituanianul este un vecin apropiat. Impacă-te cu 
Lituanianul” (2). 

Ţarul tătarilor a lăsat să plece pe solul lui Ştefan Cacico, 
care a venit cu propunerea de împăcare cu Lituanianul. Cu 
solul lui Ştefan Menglî-Gherai a trimis şi pe solul său, po- 
runcindu-i să-i spună lui Ştefan: “Cine porunceşte despre 
minciună acela vrea însuşi să mintă în felul următor: vreau 
prietenie cu Lituanianul” (3). 

Rezultă de aici că Ştefan a făcut o încercare de mediaţie 
intre Alexandru şi Menglî-Gherai, dar acesta din urmă a bă¬ 
nuit că Ştefan nu este sincer şi i-a respins propunerea. 

Aici ne permitem o deviaţie dela firul povestirii pentru a 
lămuri expresiunea “po cagonschi” (cagoneşte). 

Corespondenţa diplomatică se făcea pe atunci în diferite 


(1) A. E. Presneakov, op. cit., voi. II, fascicola 1. Rusia de sud şi 
Statul lituano rus, Moscova, 1939, p. 168. 

(2) Sbornic, voi. 41, p. 355-356. 

(3) Sbornic, voi. 41, p. 357. 

limbi, şi anume, în limba rusă (1), în limba tătară (2), în 
limba latină (3) şi, în sfîrşit, mai întîlnim expresia “po beser- 
menschi” (4). In alte limbi nu se scrie atunci. 

Solul moscovit F. Romodanovski, care întreţinea legături 
permanente cu Menglî-Gherai, probabil, cunoştea limba tă¬ 
tară, dar limba latină nu era obligat să o cunoască. In statul 
polonez gramotele se scriau în limba latină. Si regele polo¬ 
nez, după vechea titulatură, putea să fie denumit de solul 
rusesc “cagan”. Deci “cagoneşte" înseamnă, probabil, “lati¬ 
neşte”. 

Este sigur că cancelaria domnească a lui Ştefan Voievod 
cunoştea limba latină. I. Bogdan are dreptate, bănuind că şi 
preliminarele de pace între Moldova şi Polonia în limba la¬ 
tină au fost redactate de plenipotenţiarii moldoveni (5). In 
afară de aceasta avem şi alte acte oficiale moldoveneşti, scrise 
în limba latină (6). 

In preajma încheierii păcii moscovito-lituaniene Ştefan a 
auzit ceva despre întorsătura în politica internă a Moscovei. 
La 15 septembrie 1502, dorind să ştie exact care este situaţia 
fiicei sale la Moscova, Ştefan întreabă pe Menglî-Gherai des¬ 
pre aceasta şi dacă este adevărat că marele principe a luat 
de 1$ nepotul său domnia şi a dat-o fiului său Vasilie (7). 

Desigur adevărul nu putea să fie tăinuit mult timp. La 
16 oct. 1502 Ivan III dă instrucţiuni solului său, care trebuia 
să plece în Crimeea, că dacă va întreba cineva despre aceas¬ 
ta, să spună că Dimitrie şi mama lui nu s’au purtat bine faţă 
de marele principe (au greşit în faţă domnitorului nu s’au 


(1) Gramota dela Menglî-Ghirei la marele principe Ivan al III-lea 
“Russchim pismom”, Sbornic, voi. 41, p. 155, 162. 

(2) Gramota marelui principe Ivan II către Menglî Gherai “ta- 
tarschim pismomo”, Sbornic, ibid., p. 75. 

(3) Gramota, venită cu armeanul Bogdan la Moscova dela prin¬ 
cipele de Taman, evreu Zaharia, “latinschim pismom”, op. cit., p. 72. 

(4) La curtea lui Menglî-Gherai a fost primită o gramota, scrisă 
“po besermenschi”, despre care se spune: unele le am citit, altele n’am 
reuşit să le înţelegem, ibidem, p. 445. Probabil este vorba tot de lim¬ 
ba tătară, dar prosteasca şi prost scrisă. 

(5) I. Bogdan, op. cit., voi. n, p. 417. 

(6) Ibiden, p. 355,360. 

(7) Sbornic, v. 41, p, 429, 432-433. Deci Ştefan a aflat ceva vag 
despre soarta fiicei sale abia după 5 luni. V. cap. despre situaţia in¬ 
ternă la curtea moscovită. 

purtat în mod cuvenit) şi marele principe pentru aceasta aba¬ 
tere, pentru greşala lor a luat dela nepotul său domnia şi a 
dat-o fiului său Vasilie. 

In noiembrie 1502 din Valahia a venit iun sol să-i exprime 
lui Menglî-Gherai bucuria lui Ştefan că ţarul crimeean a 
obţinut o mare victorie asupra copiilor lui Ahmat. Cu aceas¬ 
tă ocazie s’a vorbit la curtea din Crimeea că valahul adun? 
oastea şi vrea să o trimită să lupte împotriva Lituaniei. 

Intr’adevăr, Ştefan cu toate că avea cu Polonia şi Lituania 
tratate de pace încheiate în 1499, a luptat pe pămîntul polo¬ 
nez concomitent cu acţiunea războinică a fiilor lui Menglî- 
Gherai împotriva Lituaniei. Aflăm despre aceasta din gramota 
lui Menglî-Gherai către Ivan III din 17 aprilie 1503 (1). Atun¬ 
ci şi solul moscovit Alexei Zabolotski raporta lui Ivan mai 
amănunţit despre activitatea lui Ştefan. Acesta a mers cu 
război împotriva regelui polonez şi a cucerit localităţile p~e 
Nistru: Colomeea, Halici, Pocutie, Sniatyn, Crasna, Beloe şi 
în aceste localităţi a aşezat pe oamenii săi. Omul, pe care l-a 
trimis Menglî-Gherai către Ştefan, l-a văzut pe acesta la Ha¬ 
lici. Ştefan vroia să lase să plece acest sol îndărăt imediat ce 
ei au ajuns la Suceava (2). 

Dar i-a venit de la regele polonez o gramotă, în care se 
scria: “Tu duci lupta împotriva mea chiar atunci, cînd m-a 
atacat duşmanul meu; marele principe moscovit îmi este duş¬ 
man, dar este duşman şi ţie; pe fiica ta şi pe nepotul tău i-a 
închis şi a luat domnia dela nepot şi a dat-o fiului". 

Pentru a afla adevărul Ştefan a trimis imediat pe omul 
său bun Maxim Ian Teagtiinici în Crimeea. Vroia să afle, 
dacă e adevărat ceea ce i-a adus la cunoştinţă regele polonez 
sau a minţit? “Dacă a minţit, eu, comunică Ştefan, voi lăsa 
să plece la tine solii marelui principe şi pe al meu sol îl voi 
trimite la Moscova.” 

Ţarul tătarilor a scris lui Ştefan: “Au fost nu de mult la 
Moscova oamenii mei şi ei povestesc că toate acestea sînt 
minciună, lucru neadevărat. Şi pe solul moscovit eu l-am scru¬ 
tat chiar în faţa omului tău şi el mi-a spus că totul e min¬ 
ciună şi tu să nu-1 crezi pe rege. Lasă pe solii marelui princi- 


(1) Sbornic, voi. 41, p. 465-469, 470. 

(2) Vorba de chestiunea Pocuţiei, despre care vorbinm maijos. 

pe să plece şi trimite la Moscova pe solul tău, care însuşi va 
vedea pe fiica ta, şi voi trimite şi eu pe un sol al meu”. 

După aceea Ştefan a trimis ţarului tătarilor o gramotă, 
în care scrie că solii moscoviţi îi datorează 1.076 ruble şi 15 
altîni fără doi bani. Din cauza acestei datorii Ştefan nu va 
lăsa pe soli să plece. Ţarul vroia să trimită la Ştefan pe omul 
său cu bani, dar s’a gîndit că Ştefan tot nu-i va lăsa pe soli 
să plece. 

Tratativele mosco vito-lituaniene au început prin mediaţia 
din partea regelui unguresc şi ceh Vladislav încă în 1501, la 
care s’a adăugat apoi regele polonez Albrecht şi în sfîrşit, 
în 1503 şi papa Alexandru VI (1). 

In răstimp de la 4 martie la 5 aprilie 1503 între moscoviţi 
şi lituanieni s’au desfăşurat tratativele de pace. A fost încheiat 
un armistiţiu pe timp de 6 ani (pînă la 25 mai 1509) (2). 

Conform armistiţiului Ivan, “stăpîn a toată Rusia”, a că¬ 
pătat toate pămînturile principilor ruşi, care au trecut în 
slujba marelui principe moscovit, 19 oraşe, printre care centre 
importante ca Cernigov, Starodub, Breansk, Putivl, Rîlsk, 
Novgorod-Seversk, Gomei ş. a. (3). 

Bănuind adevărul cu privine la soarta fiicei şi nepotului, 
Ştefan a reţinut pe solii moscoviţi cu meşterii veniţi cu ei 
din Ialia. Insă Menglî-Gherai a trimis la Ştefan Voievod pe 
solul său, înstruindu-1 să spună lui Ştefan sub prestare de ju- 
rămint că “toate acestea sînt minciuni”. Crezîndu-1 Ştefan 
Voievod i-a eliberat. La 9 iulie 1503 ei se aflau la Menglî- 
Gherai (4). 


(1) Sbornic, voi. 35, p. 300 ş. u., 309 ş. u., 341 ş. u. 

(2) Sbornic, voi. 35, p. 364 ş. u. 

(3) A. E. Presneakov, op. cit., p. 171. 

(4) Sbornic, voi. 41, p. 472. 

Ce idei fantastice se debitau uneori pe seama lui Ştefan Voievod, 
se poate vedea din ceea ce a scris Al. Papadopol-Calimach in lucrarea 
sa “Sofia Paleolog, nepoata împăratului Constantin XII Paleolog şi 
domniţa Olena, fiica domnului Moldovei Ştefan cel Mare”, p. 147: 
Ştefan nu odată se gîndi să şi ceara înapoi fiica şi pe nepotul, cu 
:puterea armelor, făcind o invazie in Rusia” (Moscova), ca şi cum 
această ţară era vecină cu Moldova şi Ştefan dispunea de o armată 
capabilă să o invadeze. 

Spre regret, nici un istoric de talia lui N. Iorga nu este străin de 
fantezie, scriind: “Dacă nu ascultă Ivan, el (Ştefan) ar merge pînă 
acolo, încît să-l atace pentru că nu este cu creştinii’’. N. Iorga, Istoria 
Românilor, voi. XV, p. 241. 


— 313 — 


www.dacoromanica.ro 



Ultimul reflex al situaţiei interne din curtea moscovită a 
fost instrucţiunea ce să vorbească solii moscoviţi în Lituania 
despre schimbarea codomnitorului. Dacă Elena Ivanovna, so¬ 
ţia lui Alexandru ar întreba, unde sînt acum nepotul mare¬ 
lui principe şi nora lui, ei să răspundă: “Nepotul şi nora 
trăiesc la marele principe după cum au trăit şi înainte”, ceea 
ce nu era adevărat, amîndoi aflîndu-se în închisoare (1). 


3. LUPTA LUI ŞTEFAN PENTRU POCUTIA 
(1501-1503) 

Chestiunea Pocruţiei s’a născut încă în 1388, cînd Petru 
Muşat l’a împrumutat pe regele Polonei Wladislav Iaghello 
cu 3.000 de ruble de argint frincesc pe 3 ani, în loc de 4.000 
cît a cerut regele. Pentru cazul de neplată la timp se prevedea 
amanet oraşul Halici cu ţinut ( Pocuţia ) Voievodul îl va ţine 
pînă cînd se va restitui suma datorată (2). 

Regele n’a plătit datoria la termenul fixat şi în 1391 fra¬ 
tele şi succesorul lui Petru în domnia Moldovei, Roman, pro¬ 
babil, a intrat în posesiunea Pocuţiei. Atît Petru în 1393, cît 
şi Ştefan în 1395, au adus omagiile lor de supunere regelui 
Vladislav Iaghello (3). 

Datoria continua să existe şi nu era nici un motiv ca si¬ 
tuaţia politică a Pocuţiei să se schimbe. 

In anul 1400 regele şi-a adus aminte că, deşi datoria sa 
rămînea neplătită, Pocuţia, privită ca Podolia Mică, este o 
provincie poloneză şi, dorind să aibe raporturi bune cu fra¬ 
tele său principele lituanian Svidrigailo, a dat-o lui Svidri- 
gailo (4). 

La cîrma statului moldovenesc stătea atunci Iuga Voie¬ 
vod. Roman, care, probabil, administra Pocuţia, s’a impotri- 
via. S’a încins o liuptă între dînsul şi Svidrigailo. Acesta din 


(1) Sbornic, Voi. 35. 432. 

(2) Documentele de la 27 Ianuarie şl lo febr. 1388 — M. Costă- 
chescu, op. cit., voi. n, p. 605-606. Orientarea generală la: I Nistor, 
Die moldauischen Anspruche auf. Pokutlen, Wien, 1310. 

(3) Op. cit., v. II, p. 607-608 şi 611-312. 

(4) N. Molceanovski, Schiţa ştirilor despre Ţara Podoliei, Kiev, 
1886, p. 267. 

urmă ă biruit şi Roman a căzut în mîinele lui ca prizonier (1). 

In această situaţie disperată vine în ajutorii lui Roman 
fratele său Ivaşco, devotat polonezilor. Ivaşco l'a răscumpă¬ 
rat, dar a luat asupra sa faţă de rege o garanţie că Roman 
va fi supus regelui şi nu va pomeni nimănui şi nu se va plînge 
lui Svidrigailo de captivitatea sa. In caz contrar Ivaşco îşi lua 
obligaţia să-l predea regelui (2). 

In 1401 între regele polonez Wladislav Iaghello şi marele 
principe lituanian Vitovt s’a încheiat “Unia” (3). conform 
căreia după moartea lui Vitovt Podolia trebuia să treacă sub 
autoritatea Poloniei. Nemeulţumit de această întorsătură 
Svidrigailo la începutul anului 1402 fuge la Ordenul Teuton. 
Prin urmare, Svidrigailo a stat în fruntea Pocuţiei abia vreo 
doi ani, după care Pocuţia a rămas subordonată Poloniei, ceea 
ce se vede din actul din 1411. 

Intrucît din suma datorată s’a restituit 2.000 de ruble, 
regele Poloniei Wladislav prin actul din 1411 se obligă să-i 
plătească lui Alexandru cel Bun 1.000 de ruble de argint frin- 
cesc, care i’a fost împrumutaţi de înaintaşii lui Alexandru, 
pe termen de doi ani. In caz de nerespectarea termenului de 
plată regele va da lui Alexandru “Sniatynul, Colomeea şi 
ţara Pocuţiei”, pe care acesta le va ţine pînă cînd se va 
plăti datoria. Restul datoriei n’a fost plătit şi Pocuţia a in¬ 
trat sub autoritatea lui Alexandru cel Bun, dar mai tîrziu 
în 1433 a fost smulsă Moldovei din nou (4). 

Datoria i-a fost iertată regelui de fiul lui Alexandru cel 
Bun Ilieaş, care pentru “pagube” pricinuite de tatăl său ţinu¬ 
turilor Colomeea şi Sniatynul şi pentru ca “mai mare să fie 
credinţa regelui” cedează Poloniei ţara Şepenicului, adică Ho- 
tinul, Ţeţina şi Hmelovul cu toate ţinuturile lor şi totodată 
promite să înapoieze scrisorile, pe care le’au avut înaintaşii 
lui de la Craiea Poloniei şi ele să fie socotite “stricate, stinse 
şi întru nimic” (5). 

Pe baza neachitării datoriei Alexandru cel Bun se socotea 
în drept să dispună de Pocuţia şi să o administreze (în lim- 


(1) Ibiden, p. 258. 

(2) N. Contăchescu, op. cit., v. II, p. 617-618. 

(3) înţelegerea de a uni Lituania şi Polonia. 

(4) E. Hurmuzachi, v. II, 2, p. 497 şi 518. 

(5) M. Costăchescu, v. II, p. 706-708 (docdin 25 sept. 1436). 

bajul regesc “să o prade”). Ilieaş în slugărnicia lui nu namai 
a cedat regelui întregul Sepenic, dar a mai promis să resti¬ 
tuie zapisul de împrumut, făcut de regele Poloniei) şi să le 
socotească stricate şi stinse. 

Iată, prin urmare, care a fost baza pretenţiunilor moldo¬ 
veneşti de mai tîrziu asupra Pocuţiei: neplata datoriei. 

In timpul lui Ştefan Voievod chestiunea Pocuţiei a fost 
ridicată înainte de 1499, anul încheierii 'păcii cu Polonia: 
Insă chestiunea Pocuţiei n’a intrat în acest tratat, fiind lă¬ 
sată pentru cercetare. 

Acuitatea problemei începe din anul 1501, cînd în decem¬ 
brie 1501 Ştefan cere stabilirea graniţelor în litigiu. Grani¬ 
ţele erau să fie stabilitate cu arhiepiscopul Roza la 29 sep¬ 
tembrie 1501, dar s’a cerut un alt termen, anume 29 iunie 1502 
sau 8 septembrie 1502. Totodată Ştefan comunică ştirea că 
turcii se silesc să împace pe tătarii din Perecop cu cei dela 
Volga şi se pregătesc să atace Ungaria în anul viitor (1). 

Ocuparea Pocuţiei de către Ştefan toamna anului 1502 pu¬ 
tea să strice pacea, ce s’a stabilit între Moldova şi Polonia. 
Pentru a preveni înăsprirea raporturilor dintre aceste ţări, 
regele Vladislav al Ungariei depunea sforţări să aplaneze con¬ 
flictul dintre fraţii săi şi Ştefan. 

Pe de altă parte pe timpul războiului lituano-moscovit în 
1502 Ştefan, aflîndu-se în Pocuţia făcea sforţări de a definitiva 
oblăduirea de fapt a Pocuţiei. 

In aprilie 1502 Ştefan se plînge starostelui de Lipoveţ 
Ivan, venit din partea cardinalului Frederic, fratele regelui 
polon şi guvernatorul regatului pe timpul cînd regele purta 
război contra Moscovei, că delegaţii poloni n’au venit pentru 
definitivarea Pocuţiei şi nu înţelege scuza din partea cardi¬ 
nalului că este bolnav. Provincia aparţine din vechime Mol¬ 
dovei (“Est mea terra ex antiquis temporibus, ad terram Mol- 
daviae spectons, super quam habeo certam et debitam ius- 
titiam ex antiquo”). Polonii se poarta nedrept. Dacă vor să 
fie prieteni cu Moldova şi să fie apăraţi de el, Ştefan, impo- 
triva tătarilor şi altor păgîni, atunci să i’o cedeze. E zadarnic 
să se mai pună un alt termen, căci polonii vor înşela din nou. 


(1) I. Bogdan, op. cit., voL n, p. 455 ş. u. 

Cine are nevoie de domnul moldovean, îl va găsi, în “ţara 
rusească” adică în Galiţia (1). 

In noembrie 1502 Ştefan roagă pe starostele de Lemberg 
să intervină pe lîngă regele său ca acesta să recunoască stă- 
pînirea moldovenească asupra Pocuţiei, pe care el a ocupat-o 
ou învoirea şi cu împuternicirea Ungariei. Dacă regele con¬ 
simte, Ştefan îşi ia obligaţia să-l ajute împotriva turcilor şi 
tătarilor. In caz contrar, e hotărât să apere pînă la moarte 
ţara, ocupată de el şi hotărnicită de delegaţii unguri (2). 

In octombrie 1503 Ştefan eliberează un salv-conduct pen¬ 
tru două sute de oameni ai regelui polon Alexandru, care 
trebuia să vină în ziua de 2 noiembrie la Colacin pentru a 
cerceta ţara dintre Nistru şi munţi, din jos de “pădurea Ha- 
liciului” (3). 

Salvconductul a rămas în van, deoarece delegaţii polone¬ 
zi nu s’au prezentat. Au venit numai ungurii. 

Mai tîrziu la 3-5 noembrie 1503, cînd Ştefan se afla la 
Cernăuţi, a venit acolo solul polonez Nicolae Firlei “care însă 
n’a grăit vorbe de bună înţelegere, ci a avut alte vorbe” (4). 
Ştefan crede că “e vremea să se pună odată capat acestei 
trebi”. 

Ştefan îi aduce aminte că Moldova a fost pentru Polonia 
“scut şi ocrotire din orice parte păgînească”. “Acuma, excla¬ 
mă, el, cum vă apăraţi şi ce aţi mai pierdut de cînd n’o mai 
ţin ( Polonia ) eu pe umeri." 

Logofătul Tăutu a arătat că domnul lui “ar fi sfîrşit răz¬ 
boiul de mult cu polonii, război în care vroia să-şi răsplătească 
jignirea, dacă regele Ungariei nu l’ar fi ţinut pe loc. Cînd s’a 
ajuns le pace, în ea n’a fost cuprinsă “acea ţară pe care o nu¬ 
miţi a Haliciului, căci Dumnezeu ştie a cui a fost ea de la în¬ 
ceput”. Apoi s’a admis în principiu revizia, dar Ştefan ţinea ca 
să fie şi ungurii în calitate de mijlocitori. Termenele n’au fost 
respectate de polonezi. “De acea ei au pierdut ţara aceasta.” 

I s’a răspuns că această ţară e uzurpată şi moldovenii tre¬ 
buie să o părăsească. Ştefan a ripostat: “ Să-mi spui mie pen¬ 


ii) I. Bogdan, voi. II, p. 459 ş. u. 

(2) Op. cit., p. 463 ş. U. 

(3) Op. cit., p. 469 ş. u. 

(4) I. Bogdan, op. cit., voi. II, p. 472 ş. u. 

tru ce aş trebui să las ţara pe care cu sabia am luat-o; vreau 
să-mi rămînă” (1). 

La 22 noiembrie 1503 Ştefan trimite pe solul său Luca la 
Liublin, la regele Poloniei Alexandru, pentru ca să-l înduple¬ 
ce a renunţa la Poouţia (2). Ii aminteşte regelui de bunele re¬ 
laţii între dînşii şi că Pocuţia n’a fost cuprinsă în tratatul de 
pace, deoarece asupra ei avea să se tratezze în special, în ur¬ 
ma unei anchete, făcute la faţa locului de delegaţii celor trei 
state interesate (Polonia, Moldova şi Ungaria). Regele Albreht 
a consimţit în principiu la anchetă, însă a murit. 

Ştefan a stăruit în multe rînduri să se trimită plenipoten¬ 
ţiarii polonezi, însă ei n’au venit în zilele hotărite. Regele 
Vladislav al Ungariei a trimis pe boierii săi, care împreună cu 
delegaţii moldoveni au aşteptat pe cei din Polonia cinci săp- 
tămîni şi jumătate. De acea Ştefan a considerat că Polonia 
a pierdut dreptul asupra Pocuţiei şi că el, Ştefan, a cîştigat-o, 
de vreme ce este moşia lui veche şi a pus oamenii săi în acea 
ţară (3). 

Intr’adevăr, după cum a comunicat regelui căpitanul de 
Liov, Ştefan “are in Bucovina trei mii de oameni înscrişi în 
oaste, care au fugit la el”. Ştefan a pus vameşii săi la Colo- 
meea şi la Haliciu. Ii mai aduce la cunoştinţă că, dacă Maria 
sa “nu va lua o altă măsură, aici în părţile acestea cu adevă¬ 
rat toţi rutenii vor merge la voivod, şi mulţi lotri merg acolo, 
şi nu le pasă de domnii lor” (4). 

Tergiversarea din partea Poloniei a tratativelor în chestia 
Pocuţiei însemna de fapt refuzul polonezilor de a ceda această 
bucată de pămînt. Dar printe altele în rezistenţa lor juca un 
rol oarecare şi teama ca Ştefan, ocupînd Pocuţia, să nu rîv- 
nească alte teritorii poloneze pînă la Cameniţa şi Iaslo- 
wez (5). 

(1) “Dicas michi causam, propter quid deberem dimittere illam 
terram, quam ego gladio accepi. Vzl/all esmi tu bucata zemlye, chochzu 
stobi my szya ney dostalo”. Ultima propoziţie rusă, pusă alături de 
cealitina dovedeşte, după cum just remarcă I. Bogdan că domnitorul 
Ştefan vorbea ruseşte curent. I. Bogdan, ibidem, p. 479. 

(2) I. Bogdan, ibidem, p. 482 ş. u. 

(3) V. conţinutul scrisorii lui Menglî-Gherai către Ivan IU din 
17 aprilie 1503 (Sbornic. v. 41, p. 465, 469, 470). 

(4) I. Bogdan, ibidem, p. 465: “omnes rutheni vadent ad woye- 
vodam”. 

(5) E. Hurmuzaki, voi. n, 2, p. 498-499, nt. CCCXCVII. 

Această idee s’ar fi putut naşte în mod firesc din faptul ocu¬ 
pării de către Ştefan nu numai a Pocuţiei, ci şi a oraşului 
Halici, care nu făcea parte din aşa zisă Pocuţia. 

Acţiunea lui Ştefan în privinţa Pocuţiei am putea să o 
denumin “război pentru Pocuţia”. El vroia să se folosească 
de războiul lituano-moscovit, cînd Polonia era ţinută pe loc 
de tătari, pentru a trage avantaje proprii în chestiunea Pocu¬ 
ţiei. Dar a întîrziat, deoarece s’a apropiat timpul armistiţiu¬ 
lui între Moscova şi Lituania (1503). 

Pocuţia a rămas sub autoritatea moldovenească pînă la 
moartea domnitorului, dar fără definitivarea posesiunii în 
formele de drept. 

K. V. Bazilevici afirmă că această acţiune războinică din 
1502 “s’a făcut cu totul independent şi nu se afla în vreo le¬ 
gătură cu raporturile moscovito-moldoveneşti”, ceea ce este 
adevărat, însă explică această acţiune prin aceea că la Ştefan 
n'a dispărut încă lipsa de încredere în Ivan ni în legătură 
cu afacerea moştenirii (1). 

Această explicaţie nu'şi are temei în izvoare. Ieşind din 
alianţa tripartită, Ştefan nu se mai gîndea la interesele mos¬ 
covite. El se afla în espectativă, preferind situaţia de stat 
neutru cu mult înainte de întorsătura de la curtea moscovi¬ 
tă. Pentru acţiunea domnitorului din 1502 există un motiv 
mult mai imperios, decit moştenirea şi relaţiile de familie, 
anume însăşi Pocuţia, ca un fragment dintr’un program neiz¬ 
butit al revendicărilor teritoriale. 


(1) K. V. Bazilevici, op. cit., p. 470. 

CAPITOLUL 20. 

PRIVIRE GENERALĂ ASUPRA BĂTĂLIILOR LUI 
ŞTEFAN CEL MARE 
ŞI IDENTIFICAREA LOR 

UPĂ cum am văzut mai sus din comunicarea 
lui Ştefan Voievod, făcută doctorului veneţian 
Muriano, însuşi domnitorul a numărat toate 
bătăliile, pe care le-a purtat. După calculul 
lui el a avut 36 de bătălii, din care numai două 
le-a pierdut. 

Fireşte este extrem de interesant de ştiut 
care sint aceste bătălii. 

Deşi această comunicare a fost cunoscută 
în România încă din secolul trecut (1), istoricii 
români repetau această cifră impresionantă (pentru 47 de 
ani de domnie), dar nimeni nu şi’a dat osteneală să identifice 
aceste bătălii, chiar cu risoul de a greşi, deoarece greşeala 
prin îndreptare “a contrario” deschide drumul pentru ade¬ 
vărul deplin. 

Ne permitem îndrăzneala de a identifica bătăliile lui Şte- 
cel Mare, bazîndu-ne pe toate izvoarele, cunoscute pînă în 
prezent. 

Identificarea a fost anevoioasă, deoarece nu totdeuna în 


(1) C. Exarcu, Ştefan cel Mare. Documente extrase din arhivele 
Veneţiei, Buc. 1874, p. 90-91, extras din “Diaril” lui Marin Sanudo. 

— 321 — 

21 



www.dacoromanica.ro 



izvoarele istorice găsim menţiuni despre participarea perso¬ 
nală a lui Ştefan la cutare sau cutare bătălie. Şi numai 
pe cale de deducţie şi dovezi indirecte s’a putut uneori pre¬ 
coniza această participare, după cum este cazul bătăliei din 
Codrii Cosminului (1497). 

Faptul că în campania din 1497 Ştefan a fost bolnav nu 
trebuie să fie luat în consideraţie, deoarece cunoaştem voin¬ 
ţa de fier a acestui domnitor, care cu cîteva ore înainte de 
agonie a intervennit în mod hotărîtor în chestiunea succe¬ 
siunii domniei. Dar cînd polonezii în Codrii Cosminului erau 
deja zdrobiţi urmărirea inamicului putea să fie efectuată şi 
fără domn, fiind condusă de un comandant subaltern (1). 

După cum am văzut în politica externă şi diplomaţie dom¬ 
nia lui se împarte în trei perioade: 1). 1457-1469, 2). 1470-1486, 
3). 1487-1503. Caracterizîndu-le în scurt, am putea denumi 
prima perioadă — antiungurească, a doua antiturcească şi 
a treia-antipoloneză. Prima a durat 13 ani, a doua 17 ani şi 
a treia tot 17 ani. 

Pentru a-şi apăra ţara Ştefan Voievod a fost nevoit să 
încheie tratate de vasalitate întăi cu Polonia şi apoi cu Un¬ 
garia. După cum subliniază cu dreptate Ed. Fischer “Ştefan 
cel Mare se pricepea de minune să tragă foloase din gelozia 
reciprocă a regilor unguri şi polonezi” (2). 

In prima şi a treia perioadă Ştefan Voievod plătea tur¬ 
cilor tribut pentru răscumpărarea independenţei ţării. 

In lista de mai jos am introdus toate bătăliile, atît acelea 
pe care le-a dus Ştefan Voievod personal sau fiul său (36), cît 
şi cele conduse de comandanţii lui (4). Fără nici o îndoială, 
fiul său Alexandru a condus incursiunile în Polonia după 
indicaţiile şi poate chiar sub, supravegherea tatălui său. 

Astfel am eliminat din listă povestirea lui Gr. Ureche (3), 
despre poloni, care ar fi intrat în 1500 în Moldova şi ar fi pră¬ 
dat ţara pînă la Botoşani, unde Ştefan ar fi avut cu ei lupta şi 
i-ar fi învins. Nu e de crezut ca regele polon imediat după 
încheierea păcii cu Ştefan să fi intreprins un atac împotriva 


(1) Grlgore Ureche, p. 119, spune că “craiul fu lovit de oastea lui 
Ştefan, nu de Ştefan Voievod însuşi”. 

(2) Eduard Fischer, Bătălia din Codrii Cosminului, traducere de 
căpitan L Strişcă. Buc. 1904, p. 9. 

(3' Ureche, p. 116-117. 

lui. Cronicarul pune împăcarea lui Ştefan cu regele polonez 
în anul 1501, deşi, după cum se ştie, pacea a fost încheiată 
în 1499. De altfel, însuşi Gr. Ureche menţionează că povestea 
sa despre lupta de la Botoşani e scoasă din “letopiseţul mol¬ 
dovenesc”, iar “cronicarul leşesc nimic nu scrie despre aceas¬ 
ta”. Asemenea luptă n’a avut loc sau cronicarul nostru a 
confundat-o cu o altă luptă între poloni şi moldoveni, care 
s’a întîmplat în perioada asperităţilor polono-moldoveneşti 
dinainte de 1499. 

Povestea, care stă în legătură cu lupta de la Botoşani, des¬ 
pre “Dumbrava Roşie”, înregistrată de cronicarii Gr. Ureche 
şi Neculce şi acceptată de unii istorici (1), o socotim de do¬ 
meniul legendelor, cărora le lipşeste un sîmbure de adevăr. 

Bătălia în Polonia în 1459 nu este fixată cronoligic exact, 
dar trebuie să fi avut loc şi să fi determinat încheierea trata¬ 
tului din acest an. In fiecare război cu puteri mari (ungaro- 
moldovenesc, turco-moldovenesc, şi polono-moldovenesc) ope¬ 
raţiile militare sînt grupate la un loc, figurînd sub un singur 
număr, făcîndu-se excepţie pentru bătăliile din 1467 şi 1476 
împotriva tătarilor, deoarece s’au dat în partea opusa locului 
central de operaţiuni şi trei bătălii în diferite locuri din răz¬ 
boiul polono-moldovenesc (Codrii Cosminului, Lenteşti, Cer¬ 
năuţi) . 

Ştefan Voievod a menţionat doctorului veneţian Matei Mu- 
riano două înfrîngeri, ceea ce se adevereşte de arătarea iz¬ 
voarelor (prima în 1476 suferită de la turci şi a doua în 1486 
în lupta de la Şcheia cu Hronoda). Domnitorul a cuprins în 
cele 36 de bătălii şi cazurile, care se încadrează în noţiunea 
încercărilor neizbutite, cînd nu poate fi vorba nici de izbîndă, 
nici de înfrîngere (2). Ele sînt trei la număr: încercarea de 
a cuceri Chilia în 1462, încercarea de a recuceri cetăţile 
pierdute Chilia şi Cetatea-Albă, la începutul anului 1485 şi 
încercarea de a cuceri cetatea Cameniţa în 1489. 

Gen. R. Rosetti a făcut o afirmaţie eronată că Moldova 
la cucerirea cetăţilor în 1484 de către turci a atacat (3), deşi 


(1) C. C. Giurescu, Istoria Românilor, voi. II, partea 1, p. 81. 

(2) C. Esarcu, Ştefan cel Mare, p. 90-91. Cuvintul “învingăndu i In 
34 (de bătălii)” are, probabil, sensul că n a fost învins, deşi a acţio¬ 
nat din plin. 

(3) Gen. R. Rosetti, op. cit., p. 251. 

însuşi autorul recunoaşte că în 1484 cetăţile au fost cucerite 
prin surprindere şi că Ştefan în deosebire de alte cazuri nu 
a avut ştiri din timp cu privire la pregătirile turcilor. 

Ştirea lui Gr. Ureche că Ştefan într’o noapte din 1484 a 
prădat şi a ars toată ţara muntenească (1) o socotim greşită, 
întrucît nu se confirmă de alte izvoare istorice. In cronica 
moldo- polonă, deşi se dă ştirea că în acelaşi timp, cînd au 
fost luate cetăţile Chilia şi Cetaţea-Albă, a fost pus domn în 
Ţara Românească Vlad (Călugărul), ceea ce este greşit, dar 
nu se vorbeşte de vreo incursiune în Muntenia. 

Socotim foarte verosimil că în 1499 Ştefan a luptat contra 
turcilor, conduşi de Malcoci, la întoarcerea lor cu pradă din 
Polonia, dar nu împărtăşim părerea că domnul a avut nevoie 
de a-şi travesti ostaşi în polonezi. La începutul anului 1499 
Ştefan era pe cale să încheie pacea cu Polonia. Prin aceasta 
se justifică intervenţia lui contra turcilor, iar, după cum am 
văzut, în anul următor (1500), a avut loc şi o altă manifesta¬ 
re a ostilităţii sale faţă de turci. “Travestire” este o împodo¬ 
bire legendară a cazului real. Dar am arătat în expunerea 
noastră de mai sus, care a fost sensul istoric al acestor osti¬ 
lităţi antiturceşti de scurtă durată. 


PREZENTAM LISTA BĂTĂLIILOR LUI ŞTEFAN 
CEL MARE 

IN PRIMA PERIOADĂ: 

1. (1457). Bătălia de la Dolheşti împotriva lui Petru Aron 
pentru cucerirea puterii. 

2. (1459). Bătălie în Rusia (Halici) şi Podolia. 

3. (1461). Incursiune în Ungaria (Ţara secuilor). 

4 şi 5. (1462). Atacul împotriva cetăţii Chilia şi în 1465 
cucerirea ei. 

6. (1467). Războiul ungaro-moldovenesc (Baia). 

7. (1467). Năvălirea tătarilor. 

8. (1469). Incursiune în Ungaria. 


(1) Gr. Ureche, p. 106. 

IN A DOUA PERIOADĂ 

9. (1470). încep. 27 febr.). Năvălire în Ţara Românească 
împotriva lui Radu cel Frumos (Brăila, Cetatea de Floci, Ia¬ 
lomiţa). 

10. (1470). Bătălia între moldoveni şi tătari (Lipinti 7 
martie). 

11. (1471). Incursiunea lui Radu cel Frumos în Ţara de 
Jos a Moldovei şi bătălia între Ştefan cel Mare şi el la Soci 
(7 martie). 

12. (1473). Războiul contra muntenilor, bătălia de la 
Cursul Apei pentru înscăunarea lui Laiota Basarab (18-20 
noiembrie). Intrarea lui Ştefan cel Mare în Bucureşti (23 
noiembrie). 

13. (1474). Bătălia cu Radu cel Frumos (martie 14). 

14. Cucerirea cetăţii muntene Teleajen (10 oct.). 

15. (1475). Războiul turco-moldovenesc: bătălia şi înfrîn- 
gerea turcilor la Vaslui (10 ianuarie). 

16. (1476). Infrîngerea tătarilor. 

17. Războiul între moldoveni şi turci (26 iulie, Războieni). 

18. 1476. Bătălia în Ţara Românească pentru înlocuirea 
lui Laiota Basarab cu Vlad Tepeş. A doua intrare a lui Şte¬ 
fan în Bucureşti (16 noiembrie). 

19. (1480). Incursiunea în Ţara Românească (1 iunie), 
împotriva lui Ţepeluş, trecut sub ascultarea turcilor (scrisoa¬ 
rea reginei Beatrice, soţia regelui Matei. A. Bonfinius, p, 618, 
Monumente JIungariae Historia, II, n. 288, p. 437). 

20. (1481) Incursiune turcească cu Ţepeluş în Moldova. 
Bătălia de la Rîmnicul Sărat (8 iulie) şi înscăunarea în Ţara 
Românească a lui Vlad Călugărul. 

21. (1482). Cucerire în Ţara Romnească a cetăţii Crăciu- 
na (10 martie). 

22. (1484). Căderea cetăţii Chilia (19 iulie) şi a Cetăţii- 
Albe (8 august) sub turci, dar şi încercarea la începutul anu¬ 
lui 1485 de a le recuceri. 

23. (1485). Lupta contra pretendentului la domnie Hruet 
(Hronoda), venit cu turcii (19 septembrie). 

24. Infrîngerea turcilor cu ajutorul polonez la Catlabuga 
(1<6 noiembrie). 

25. (1486). O nauă lupta contra lui Hruet la Şcheia (6 
martie). 


IN A TREIA PERIOADĂ : 

26. (1489). Incursiune în Polonia cu încercarea de a cuce¬ 
ri Cameniţa. 

27. (1490). Incursiune în Polonia (Colomeea, castrul Ha- 
lici, bombardarea Sniatynului). 

28. (1491). Atacul asupra castrelor poloneze (patru sau 
cinci). 

29. 30 şi 31. (1493). Trei incursiuni ale fiului lui Ştefan — 
Alexandru, două în Podolia şi a treia în Polonia (Liov). 

32. (1495). Cucerirea de către Ştefan a BreaslavluLui 
(Braczlaw) în Podolia lituaniană. 

33. (1497). Războiul polono-moldovenesc (Codrii Cozmi- 
nului, 26 octombrie). 

34. (1498). Bătălia în Galiţia şi Podolia (iunie 22) cu 
luarea unui număr mare de prizonieri. 

35. (1499). Atacul contra turcilor conduşi de Mal coci la 
întoarcerea lor din Polonia. 

36. (1502). Bătălie în Polonia (toamna) (Colomeea, Ha- 
lici, Pocuţia, Sniatyn, Crasna, Beloe). 

Deci la prima perioadă se referă 8 acţiuni militare la a 
doua 17 şi la a treia 11. 

In afară de lupte, conduse de Ştefan Voievod personal sau 
de fiul lui sub supravegherea tatălui semnalăm şi cîteva lup¬ 
te si ub conducerea comandanţilor domnitorului. 

1. (1469). Năvălirea în Transilvania sub comanda lui Pop. 

2. (1497). Lupta de la Lenţeşti împotriva mazovienilor, 
veniţi în ajutorul polonezilor, sub conducerea lui Boldur (29 
octombrie). 

3. (1497). Bătălia de la Cernăuţi. 

4. (1500). Atacul vornicului Boldur asupra Chiliei şi Ce- 
tăţii-Albe. 

După cum putem constata din această listă, periodele de 
linişte în ţară au fost foarte puţine la număr şi de scurtă du¬ 
rată. Au depăşit un an numai trei perioade: de doi ani în 
1463-1464, de trei ani în 1477-1479 şi de doi ani în 1487-1488. 

Recapitulăm toate băţăliile lui Ştefan cel Mare: 

1/. şase răsboaie 1 . ungaro-moldovenesc (1467), 
munteano-moldovenesc (1473), 

. turco-mpldoveneşti (1475 şi 1476), 
munteano-moldovenesc (1481) şi 
polono-moldovenesc (1497). 

2/. Două bătălii cu aspect intern; 

— la Dolheşti pentru ocuparea tronului (1457) şi 

— în contra lui Hruet (1486). 

3/. Cucerirea a trei cetăţi: Chilia (1465), Teleajen (1474), 
Crăciuna (1482). 

4/. Trei atacuri ale cetăţilor fără a le cuceri: Chilia 
(1462), Cetatea Albă şi Chilia (1485) şi Cameniţa 
(1489). 

5/. 12 bătălii: polonezi (1459), tătari (1467), tătari (1467), 

munteni (Soci 1471), munteni (1474), tătari (1476), 
munteni (1476), turci cu Hruet ((1485), turci la Ca- 
tlabuga (1475), polonezi (1498 în Galiţia şi Podolia), 
turci (1499 Malcoci), polonezi (1502); 

6/. 10 incursiuni cu acţiune războinică limitată: în Un¬ 
garia (1461), în Ungaria (1469), în Ţara Românească 
(1470, Brăila, cetatea de Floci), în Ţara Românească 
(1480), în Polonia (1490), în Polonia (1491), în Polo¬ 
nia trei incursiuni în 1493), în Podolia (1495 Breas- 
lavl). 

Dacă am dori să simplificăm caracteristica acestor acţiuni 
războinice, le-am putea împărţi în două rubrici: 1) 26 bătă¬ 
lii şi 2) 10 incursiuni. 

Aceste grupuri se deosebesc fundamental. Dacă am aplica 
la ele noţiunile evului mediu “Ost” şi “Chevaucherie”, război 
şi incursiune, primul grup se încadrează în termenul de “ost”, 
al doilea în “chevaucherie”. Pentru o bătălie era nevoie de 
participarea tuturor forţelor militare şi de diferite genuri de 
arme: cavalerie, infanterie şi artilerie. La incursiuni lua par¬ 
te de preferinţă cavaleria. Ele se desfăşurau după formula 
generală: “a invada, a lua prizonieri, a prăda şi a se retrage”. 
Ştefan Voievod ştia să ducă cu mare măiestrie ambele feluri 
de bătălii, atît răsboaie, cit şi incursiuni în pămînturi inamice. 

Totuşi, trebuie să subliniem şi o deosebire esenţială în¬ 
tre feudalismul apusean şi cel moldovenesc în privinţa opera¬ 
ţiunilor militare. In feudalismul din apus în cazul procla¬ 
mării stării de “ost” erau obligaţi să vină la război toţi vasalii. 
In cazul de chevaucherie la război erau chemaţi cei mai apro¬ 
piaţi vasali. Cînd ţara era în mare primejdie, seniorul avea 
dreptul să cheme la arme pe toţi (şi pe ministerialii şi oră¬ 
şenii) şi aceasta se numea ban. Cînd era nevoie de participa¬ 
rea la război şi a vasalilor de mîna a doua şi a treia, chemarea 
lor se numea arrier-ban. 

Nu avem ştiri că în conformitate cu sistemul apusean, 
Ştefan să fi chemat pentru incursiuni numai pe boierii apro¬ 
piaţi de graniţă. Depindea de domn pe cine să cheme pentru 
incursiune, iar în unele cazuri el se limita chiar numai la 
forţele ourţii sale, ale curtenilor şi slujitorilor. 

Iată bilanţul strălucit al sforţărilor lui Ştefan cel Mare 
de a-şi apăra ţara. După o examinare atentă a cauzelor bă¬ 
tăliilor lui Ştefan cel Mare, n-am putut găsi nici una care să 
fie nedreaptă. Dacă am împărţi acţiunile militare în juste şi 
injuste, nici o acţiune nu poate fi calificată ca injustă şi inex¬ 
plicabilă din punct de vedere al intereselor vitale ale ţării. 
Prin această trăsătură specifică a acţiunilor lui Ştefan cel 
Mare se explică însufleţirea ostaşilor moldoveni şi eroismul 
luptei lor, care ducea în majoritatea covîrşitoare a cazurilor 
la o reuşită deplină. 

Reuşind în luptă, Ştefan cel Mare invoca numele lui Dum¬ 
nezeu, construia biserici făcea donaţii mănăstirilor. Cînd în 
două cazuri a fost bătut, le considera ca o pedeapsă care i-a 
fost aplicată de Divinitatea supremă pentru păcatele lui. 

După izbînzi mai importante făcea ospăţ ostaşilor şi feţe¬ 
lor bisericeşti. 

ÎNCHEIERE 

Mănăstirea Putna Ctitoria lui Ştefan cel Mare şi necropola 

familiei lui. 

M'. 



Cea mai veche biserică de lemn, construită în 1352-1353 la Volovăţ de 
primul Voievod Moldovean Dragos. 

(După o legendă păstrată de cronicarul, Miron Costin, această biserică, 
după ordinul lui Ştefan cel Mare, a fost în întregime transplantată, cu 
ajutorul oastei, dela Volovăţ la Putna şi se află aproape de mănăstire.) 

Mormântul lui Ştefan cel Mare (mănăstirea Putna). 

Epitaful lui Ştefan cel Mare 
(.Mănăstirea Putna). 

1. EVENIMENTELE IN PREAJMA SFIRŞITULUI 
DOMNITORULUI 

TEFAN Voievod era bolnav de “podagră” (guta), 
iar rana căpătată de el în 1462 la încercarea 
neizbutită de luare a Chiliei şi nevindecată la 
timpul oportun, dădea semne de agravare a 
bolii. In zădar medicul veneţian şi medicul 
evreu, trimis de tătarii lui Menglî-Gherai, fă¬ 
ceau sforţări eroice de a extirpa rana prin mij¬ 
loace rudimentare: ardere cu fier incan¬ 
descent. 

Nimic nu mai ajuta şi bătrînul domnitor se 
gîndea la asigurarea continuării politicii lui externe. Fiul Bog¬ 
dan trebuia să-şi ia această misiune şi Ştefan l-a desemnat ca 
succesor al său. 

Urmaşului său îi revenea sarcina de a prelua domnia, con- 
tinuînd politica tatălui său. Dar o parte din boieri preferau 
să vadă la cîrma ţării pe pretendentul, susţinut de turci, pe 
Ştefan, fiul lui Alexandru, care a murit apoi în Turcia. 

Boierii intenţionau să se folosească de boala domnitoru¬ 
lui pentru a aşeza în scaunul ţării pe tînărul Ştefan. Dar 
domnul a reacţionat prompt. Descrierea ultimelor momente 
ale lui Ştefan Voievod şi ale măsurilor, luate de dînsul, pe 
care o găsim expusă în scrisoarea medicului veneţian Leonar- 

do de Massari, este atăt de impresionantă, incit mă simt dator 
să o prezint aici în propriile lui cuvinte (1): 

“Boierii s’au apucat a se certa despre alegerea unui nou 
domn, unii preferind pe cel mai mare fiu, alţii pe cel mai mic 
ce se afla în Turcia. Ajungînd la ştirea lui Ştefan, pe cînd era 
aproape de agonie, el s’a arătat la moarte, ca şi în viaţă şi să 
nătate, teribil şi 'prudent în acelaşi timp, făcînd să-l ducă cu 
patul în cîmp, unde se discuta alegerea domnească, şi acolo 
poruncind să prindă şi să taie pe principalii agitatori. De aici 
ţinu tuturor un discurs, declarînd că ştie că moare şi nu-i îm¬ 
piedică pe dînşii de a alege la domnie pe oricine vor dori 
dintre fiii săi, dar doreşte să fie cel mai capabil de a apăra 
ţara. Atunci toţi au aclamat pe cel mai mare, căruia au şi 
jurat pe loc credinţă, însuşi Ştefan urcîndu-l pe tron". 

Peste două zile, la 2 iulie 1504, Ştefan Voievod s’a stins. 
I-a urmat astfel Bogdan “căruia se spera că nu se vor opune 
nici turcii şi care avea şi un ambasador în Ungaria”. 

Toate cele de mai sus medicul Massari le a auzit de la în¬ 
suşi medicul veneţian Hieronim de Cesena, trimis de Vene¬ 
ţia la Suceava pentru tratamentul bolnavului. 

Se bănuia că printre candidaţii la succesiunea lui Şte¬ 
fan se afla şi Luca Arbore, pe care unii din boieri îl doreau la 
domnie şi care trebuia să fie pedepsit alături de alţi unelti- 
tori împotriva lui Bogdan, dar a reuşit să fugă la timpul 
oportun. 

Astfel s’a sfîrşit viaţa literalmente eroică a domnului mol¬ 
dovean Ştefan Voievod. El a fost înmormîntat la mănăstirea 
Putna, ctitoria lui proprie şi necropola familiei. 


2. SENSUL ISTORIC AL DOMNIEI 
LUI ŞTEFAN CEL MARE 

Marii istorici români din trecut A. D. Xenopol şi Nicolae 
Iorga subliniau lupta lui Ştefan cel Mare pentru creştinism. 
Astfel, de exemplu, primul scrie că Ştefan cel Mare şi-a 


(l) E. Hurmuzaki, v. VIII, p. 48. Vezi şi P. P. Panaitescu. Con¬ 
tribuţii la Istoria lui Ştefan cel Mare, Buc., 1934, diviziunea III despre 
sfîrşitul lui Ştefan cel Mare. Evenimentele în preajma morţii lui Şte¬ 
fan l’au inspirat pe Barbu Delavrancea, să scrie drama “Apus de soare”. 

luat asupra sa “greaua lucrare de a împăca rivalităţile polono- 
lituano-moscovite spre a putea uni într’o luptă comună îm¬ 
potriva paginilor puterile răsăritului împotriva turcilor” (1). 

N. Iorga îl socoteşte pe Ştefan cel Mare .cavaler” în sensul 
apărătorului răsăritului creştin. “Domnul moldovean a simţit 
lupta creştină ca o datorie, şi datoria aceasta, şi în vremurile 
cînd stătea mai bine cu ambiţiosul Mahomed, cu molîul Baia- 
zid, n’a părăsit niciodată, ca linie hotărîtoare, îndată ce ţinta 
politică se ridică mai sus de nevoile momentului” (2). Acum 
privim altfel opera marelui voievod român. 

Scopul domnului moldovean n’a fost apărarea răsăritului 
creştin, ci apărarea propriei sale ţări, a integrităţii ei terito¬ 
riale şi a independenţei ei. Numai ca reflex al acestei preocu¬ 
pări apărea şi apărarea răsăritului creştin. 

El atragea atenţia ţărilor creştine vecine cu Moldova (Un¬ 
garia şi Polonia), a Veneţiei, care a ştiut ce înseamnă război 
împotriva turcilor, apărîndu-şi independenţa, şi a Papei, care 
stătea în fruntea ţarilor creştine, despre însemnătatea Mol¬ 
dovei ca “poartă în ţările din apus”. Cu toate acestea scopul 
conştient spre care tindea el era neatîrnarea Moldovei. Pen¬ 
tru această ţintă nobilă chema poporul său la luptă. 

Ştefan cel Mare s’a bătut cu succes împotriva marilor pu¬ 
teri care îl înconjurau. 

Dacă s’ar fi continuat cu fărâmiţarea puterii domneşti, 
la care au depus atîta rîvnă o parte din predecesorii săi, şi 
Ştefan cel Mare n’ar fi luat frînele puterii în mîinile sale 
tari, Moldova ar fi fost înghiţită de una din marile puteri 
sau divizată între ele. Tocmai de aceea opera lui Ştefan cel 
Mare e nemuritoare. Fără efortul vieţii lui întregi de a-şi apă¬ 
ra ţara, Moldova, care este una din cele trei părţi componente 
ale teritoriului românesc, n’ar fi rezistat şi astfel n’ar fi fost 
posibila unirea lor ulterioară într’un singur tot. 

Se afirmase că Ştefan cel Mare nutrea ideea unirii Moldo¬ 
vei, Tării Româneşti, secuilor şi a cîtorva regiuni ucrainiene, 
asupra cărora se întindea influenţa lui, cu scopul apărării 
comune împotriva turcilor (3). 


(1) A. D. Xenopol, op. cit., p. 105-106. 

(2) N. Iorga, Istoria românilor, voi. IV, p. 251. 

(3) P. P. Panaitescu, Ştefan cel Mare şi oraşul Bucureşti, In re¬ 
vista “Studii”, 1959, N 5, p. 9 ş. a. 

După părerea noastră, Ştefan Voievod, urmărind acest 
scop, era preocupat de înfăptuirea înţelegerii depline şi unire 
a celor trei ţări româneşti Transilvania, Muntenia şi Moldo¬ 
va. Cu Transilvania el întreţinea în permanenţă cele mai 
bune raporturi, primea dela ea ajutor militar şi pe de altă 
parte dădea sprijin voievozilor din această ţară împotriva pu¬ 
terii centrale a regatului ungar (1). 

Tn ce priveşte Tara românească, vroia să o aducă la unire 
pe calea armelor (2). Dc aceea avem tot dreptul de a afirma 
că Ştefan Voievod a fost precursor al înfăptuirii unităţii 
neamului romanesc. 

In condiţiunile vieţii de atunci, în conjunctura internaţio¬ 
nală din timpul său, realizarea acestei idei n’a fost încă po¬ 
sibilă. A făcut ce a putut. 

N-a putut însă preda generaţiilor viitoare Moldova chiar 
în întregime, deoarece turcii i-au luat cetăţile din sudul ţă¬ 
rii şi el nu 1-ea putut recuceri cu tot apelul la ţările creştine 
din apus şi din nord, pentru ajutor. 

Cît de importantă a fost opera sa se vede din faptul că 
ideea independenţei şi integrităţii statului s’a menţinut vie 
pînă în timpurile noastre. 

In arta militară a lui Ştefan cel Mare trebuie subliniată 
o calitate personală a domnitorului moldovean: cunoştea \se¬ 
cretul însufleţirii maselor de luptători. Magia cuvîntului şi 
a pildei domnului îi făcea să uite de posibilitatea morţii. în¬ 
crederea ostaşilor în conducătorul lor era atît de mare, încît 


(1) Ion Sabău, Relaţiile politice dintre Moldova şi Transilvania 
în timpul lui Ştefan cel Mare, în colecţia de articole “450 de ani de la 
moartea lui Ştefan cel Mare”, 1956, p. 219-241. 

(2) Dar domnii Ţări Româneşti nu erau vasalii lui Ştefan după 
cum credea. P. P. Panaitescu bazîndu se pe două argumente: 1) în 
slavo-moldovenească se spune despre Vlad Călugărul că el a trădat 
“pe Ştefan cel Mare” şi 2) Ştefan cel Mare după izbînzi asupra mun¬ 
tenilor lăsa uneori garnizoană moldovenească în Tara Românească. 

Cuvîntul “trădare” putea să fi avut un sens simplu de încălcarea 
cuvîntului dat, şi nu cel specific de vasalitate, cu atît mai mult că 
supunerea vasalică se obţinea prin ceremonia depunerii omagiului şi 
a jurămîntului de credinţă. Dovada de existenţa unui asemenea pro¬ 
cedeu din partea domnilor munteni faţă de Ştefan Voievod lipseşte. 
Iar garnizoanele moldoveneşti puteau fi lăsate de Ştefan Voievod după 
cererea domnitorilor munteni înşişi, pentru a avea un sprijin în plus 
împotriva turcilor. Deci ipoteza despre vasalitatea domnilor munteni 
faţă de Ştefan cade în întregime. 

toţi ostaşii moldoveni erau gata să înfrunte orice primejdie, 
plini de abnegaţie şi de spiritul de sacrificiu. Datorită lui, ei 
se puteau înălţa la acte de eroism. 

Ştefan cel Mare şi-a dat obştescul sfîrşit ca viteaz şi erou, 
deoarece a murit din cauza rănii, căpătate la atacul cetăţii 
Chilia în 1462. 

Chiar şi pe patul de moarte a avut grijă de viitorul scum¬ 
pei lui Moldova, asigurînd trecerea tronului Moldovei la fiul 
său Bogdan, pe care-1 socotea vrednic să conducă statul. 

Personalitatea lui Ştefan cel Mare e remarcabilă: un di¬ 
plomat abil şi fin, un perfect conducător al administraţiei 
statului, un mare strateg şi tactician militar de o măiestrie 
inegalabilă, el provoca admiraţia contemporanilor. Cronicarii 
polonezi, care puteau să fie rezervaţi, faţă de persoana sa, îi 
cîntau totuşi slavă. 

E cunoscută exclamaţia de extremă laudă la adresa lui 
Ştefan Voievod a lui I. Dlugosz: “O viram admirabilem, he- 
roicis ducibus, quoa tantopere admiramur, nihili inferiorem”. 
“O bărbat minunat cu nimic inferior ducilor eroici, pe care 
cît de mult îi admirăm.” 

II laudă pentru “victoria magnifică” asupra turcilor şi îl 
socoteşte cel mai vrednic de a conduce pe împăraţi şi duci 
contra turcilor (1). E adevărat că în această premărire se sim¬ 
te încă nota apărării creştinismului. 

Dar iată că un alt reprezentant al scriitorilor poloni Mar¬ 
tin Cromer în părerea sa despre Ştefan depăşeşte limitele 
apărării creştinismului. El scrie despre Ştefan Voievod : “ Băr¬ 
bat demn de memoria tuturor veacurilor pentru mărimea su¬ 
fletului său, pentru măiestria sa politică, pentru cunoaşterea 
adîncă a lucrurilor militare şi pentru războaiele fericite”, ce 
le-a purtat în contra turcilor, ungurilor, polonilor şi tăta¬ 
rilor (2). 

Peste patru secole primul autor al istoriei ştiinţifice a 
Rusiei N. M. Karamzin îl laudă în aceleaşi expresiuni super¬ 
lative, ca şi cronicarii polonezi. El scrie: “Ştefan cel Mare a 
îndrăznit să scoată spada împotriva teribilului Mahomet al 
n-lea şi datorită falnicelor victorii, obţinute asupra numero- 


(1) I. Dlugosz, op. cit., p. 558. 

(2) Martin Cromer, op. cit., p. 459, traducerea lui N. Densusianu, 
Războaiele lui Ştefan cel Mare, p. 200, 

aselor oşti turceşti, el şi-a înscris numele în istoria rarilor eroi: 
hotărît în primejdii, puternic în nenorociri, modest în fericire, 
pe care o atribuia numai lui dumnezeu, ocrotitorul virtuţii, el 
era mirarea regilor şi popoarelor, cu puţine mijloace creind 
acte de măreţie” (1). 

Istoricul francez Ferdinand Lot îl denumeşte pe Ştefan 
cel Mare “run chevalier sans reproche” şi îi recunoaşte marea 
îndrăzneală (l’audace) de a lua dela turci Chilia în 1465 (2) 

Ceea ce este şi mai interesant, autorul scrie: “Etienne a 
saisi la vraie nature du comandament, alors que, en Occident, 
on en reste au concept enfantin du chef-combatant” (3). E o 
comparaţie măgulitoare pentru geniul militar al lui Ştefan 
cel Mare. 

înţelegem cuvintele, pe care le-a adresat memoriei lui Şte¬ 
fan Voievod A. D. Xenopol, cînd cu toată dreptatea scria: 
“Intr’o ţară întinsă la un popor numeros Ştefan ar fi fost un 
Cezar sau Carol; în mica lui Moldovă cercul activităţii sale 
în loc de a putea determina soarta omenirii, trebuia să se 
mărginească la apărarea acelei mici porţiuni din ea, care 
alcătuia poporul său” (4). 

Ştefan cel Mare este gloria neamului românesc. H cins¬ 
tim ca pe un mare căpitan al românilor, alături de alţi voie¬ 
vozi mari din istoria românească, alături de Mircea cel Bătrîn, 
Iancu Hunedoara, Mihai Viteazul. 


(1) N. M. Karamzin. Istoria gosudarstva rossiiscogo, VI, 1903, p. 85. 

(2) Ferdinand Lot. L'art militaire et Ies armâes au moyen âge en 
Europe et dans le proche Orient, Paris, 1946, v. II, p. 240. 

(3) Op. cit., p. 241. 

(4) A. D. Xenopol, op. cit., voi. IV, p. 126-127. 

1. însemnări bibliografice asupra sintezelor 

DOMNIEI LUI ŞTEFAN CEL MARE 
1. A. D. XENOPOL 

In istoriografia română din trecut se află patru Sinteze 
ale domniei lui Ştefan cel Mare, aparţinînd în ordinea cro¬ 
nologică a apariţiei lor lui A. D. Xenopol, N. lor ga, I. Ursu şi 
C. C. Giurescu. Le vom analiza pe rînd. 

In sinteza sa de Istoria Românilor, A. D. Xenopol a con¬ 
sacrat multe pagini domniei lui Ştefan cel Mare (1). 

In aceste pagini găsim multe consideraţii greşite şi anu¬ 
me: 1) “Ştefan cel Mare fusese retras prin atac al polonilor 
de la marea preocupare a vieţii sale, lupta sa cu păgînii; 
2) marea duşmănie între Alexandru, ducele Litvaniei şi du¬ 
cele Moscovei Ioan al III-lea, era din pricina că Alexandru 
silise pe soţia sa, fiica “ţarului”, a îmbrăţişa religia catolică, 
deşi, după cum se ştie, aceasta a fost abia un pretext; 3) Şte¬ 
fan cel Mare ia asupra sa greaua lucrare de a împăca aceste 
rivalităţi, spre a putea uni intfo luptă comună împotriva pa¬ 
ginilor puterile răsăritului împotriva turcilor”. Pentru ca 
această afirmaţie să aibă sprijin documentar îndreaptă cu 
totul arbitrar data de 1498 a documentului respectiv din V. A. 
Uliniţki în 1492. 

Fireşte că după această operaţie “ nu ştie din ce pricină 


(1) A. D. Xenopol, Istoria românilor din Dacia Traiana, ed. III, 
voi. IV, Buc. 1927, p. 11-17, 32-42, 64-133 şi o bună parte din cap. IV, 
despre organizarea militară a ţărilor române, p. 142 ş. u. 

se strică tocmai relaţiile dintre Ştefan cel Mare şi ducele Lit- 
vaniei pe care abia izbutise a-l împăca cu ţarul Moscovei”. 

După căderea în disgraţie a Elenei, fiica lui Ştefan cel 
Mare la curtea Moscovei, Ştefan a reţinut pe solii lui Ivan al 
III-lea Larev şi Caracearov cu meşterii veniţi din Italia. 

D. A. Xenopol crede că domnitorul nu i-a eliberat pînă la 
moartea sa, pe cînd se ştie că prin stăruinţa lui Menglî-Ghe- 
rai, han al Crimeii, solii moscoviţi cu meşterii s’au întors la 
Moscova, eliberaţi de însuşi Ştefan cel Mare. 

Nu trebuie să ne mirăm de existenţa privirii care denatu¬ 
rează caracterul domniei lui Ştefan cel Mare. Istoriografia 
noastră veche era obsedată de ideea că Ştefan cel Mare în ori¬ 
ce moment al activităţii sale se gîndea numai la apărarea 
crucii, pe cînd în realitate el a fost preooupat de apărarea 
ţării sale de diferiţi inamici. Apărarea crucii nu era, decît 
un reflex al activităţii sale militare. Referirea la cruce servea 
drept pretext pentru a cere ajutor din partea ţărilor creştine. 

In privinţa politicii interne a lui Ştefan cel Mare, autorul 
prezintă o imagine idilică a raporturilor dintre domn şi boie¬ 
ri (1), ceeace este departe de realitate. 

Menţionăm că A. D. Xenopol a făcut o observaţie foarte 
justă, stabilind maxima de conduită politică a lui Ştefan cel 
Mare şi anume: “Niciodată doi duşmani, ci totdeauna împă¬ 
carea cu unul, cînd era în ceartă cu celalalt” (2). In concor¬ 
dantă cu această regulă Ştefan cel Mare este bine cu polonii 
cînd este rău cu ungurii; prieten cu aceştia cînd se strica cu 
ceilalţi; relaţii paşnice cu ambii săi vecini de la nord, cînd 
ducea greaua sa luptă cu turcii şi, în sfîrşit, plătind tribut 
turcilor, cere ajutorul lor, cînd se afla în ostilitate ou polonii. 

Desigur regula aceasta este perfect justă, dacă o luăm în 
sensul ei general şi avem în vedere numai trei mari state, 
cu care Ştefan cel Mare trebuia să aibă neapărat raporturi 
politice. Dar Lucrurile se schimbă, cînd ne dăm bine seama 
că de fapt erau situate în jurul Moldovei nu trei state, ci 
cinci, adică, în afară de cele trei state pomenite mai sus, încă 
Ţara Românească şi tătarii din Crimeia. 

Turcii veneau împotriva lui Ştefan cel Mare nu singuri, 
ci asociaţi cu Ţara Românească şi tătarii, atacînd Moldova 


(1) Op. cit., p. 129. 

Î2) Op. cit., p. 38-39 şi 122. 

din trei părţi din sud, sud-vest şi est. Pe de altă parte tătarii 
din Crimeea, precum şi muntenii, atacau uneori Moldova şi 
independent de turci. 


2. N. IORGA 

Lui N. Iorga îi aparţin două sinteze, prima scrisă pentru 
popor şi publicată în 1904 şi alta, pe care o găsim în “Istoria 
Romînilor”, voi. al IV-lea, din 1937. 

In prima sa lucrare (1), atingînd politica externă a marelui 
principe moscovit Ivan al III-lea, pe care pe nedrept îl numeş¬ 
te “ţar”, caută să o explice prin sentimentul de părinte. 

Autorul scrie: Ivan se umplu de tnînie cînd auzi “ce-i 
sufere fata la curtea ginerelui catolic. Ciocniri începură să 
se întîmple la hotare, vestind un război crîncen (2). 

In primul rînd, căsătoria între marele principe Alexandra 
şi fiica lui Ivan al III-lea Elena s’a oficiat în 1494, tocmai 
pentruca să se pună capăt ciocnirilor de graniţă între mos¬ 
coviţi şi lituanieni, care au început în 1487 şi s’a transfor¬ 
mat în 1492 într’un adevărat război, terminat abia la 
1493 (3). Dar pentru Ivan al III-lea, căsătoria s’a transformat 
într’un mijloc de constrîngere asupra ginerelui, înşelînd 
aşteptările de pace din partea lui Alexandru. Scopul urmărit 
de Ivan al III-lea era de a lua în stăpînire toate teritoriile 
lituaniene, unde se vorbea ruseşte. 

După expresiunea reuşită a lui V. O. Kliucevschi, prin 
căpătarea teritoriilor lituaniene principatul moscovit se trans¬ 
formă într’un stat velicorus naţional. Ideia patriei comune 
ruse se transforma în realitate (4). 

Deaceea este cît se poate de greşită afirmaţia că Ivan 
al III din motive sentimentale de mînie a ordonat ciocniri la 
graniţă şi a început apoi un război crîncen. 

Volumul al IV-lea din “Istoria Românilor “stă sub etiche¬ 
ta de “Cavaleri”. Alături de Ştefan cel Mare aici tratează 


(1) N. Iorga, Istoria lui Ştefan cel Mare, Buc. 1904. 

(2) Op. cit., p. 254. 

(3) K. V. Bazilevici, op. cit., (Politica externă a statului rus cen¬ 
tralizat. A doua jumătate a secolului al XV-lea) Moscova 1952, p. 326. 

(4) B. O. Kliucevski: Curs de istoria rusă, ed. I, Moscova, voi. II, 
p. 144. 

domniile lui Dan Vodă cel Viteaz, ale lui Ioan Hunyadi şi Vlad 
Ţepeş, precum şi ale Moştenitorilor” lui Ştefan cel Mare”. 

Autorul simte nevoia de a explica în ce sens a întrebuin¬ 
ţat cuvîntul “cavaler” şi îl compară cu Ioan Hunyadi (1). 

Noţiunea de “cavaler” nu este deloc potrivită pentru dom¬ 
nitorul moldovean. E. suficient să ne aducem aminte de ca¬ 
valerii medievali, cu competiţiile la turnire, cu cultul femeii, 
cu tot specificul vieţii lor, ca să ne dăm seama că Ştefan cel 
Mare nu corespundea ideii de cavaler. 

Probabil, însă, autorul a avut intenţia să sublinieze o sin¬ 
gură trăsătură specială a “cavalerismului”, anume apărarea 
crucii, participarea lui la cruciade. Faptul că tocmai aceasta 
a avut în vedere autorul se vede din titlul la diviziunea a 2-a 
a volumului. 

N. Iorga îl socoteşte “apărător al răsăritului creştin”. Şte¬ 
fan cel Mare, afirmă autorul, “a simţiţ lupta creştină ca o 
datorie, şi datoria aceasta, şi în vremurile cînd stătea mai bine 
cu ambiţiosul Mahomed, ou molîul Baizid, n’a părăsit nico- 
dată, ca linie hotăritoare, îndată ce ţinta politică se ridica 
mai sus de nevoile momentului”. 

Se înţelege de la sine că Ştefan cel Mare nu’şi punea 
ca scop apărarea răsăritului creştin, ci apărarea proprii sale 
ţari, a independenţei. Şi numai ca reflex al acţiunii în favo- 
rea ţării sale apărea şi apărarea răsăritului creştin. Cu toate 
că însuşi Ştefan cel Mare atrăgea atenţia ţărilor vecine, Un¬ 
garia, Polonia, a Papei, a Veneţiei asupra însemnătăţii luptei 
pe care o ducea împotriva turcilor, pentru toate ţările creştine, 
scopul conştient la care tindea era neatîrnarea Moldovei. 
Aceasta îl durea şi pentru aceasta chema el poporul său la 
luptă de nenumărate ori. 

Ştefan cel Mare a luptat nu numai împotriva turcilor, ci 
şi împotriva ţărilor creştine care-şi manifestau cutezanţa de 
a subjuga Moldova (1467, 1497). 

Sînt perioade îndelungate de timp, cînd acest domnitor 
nu se ooupa de apărarea creştinismului, ci dimpotrivă lupta 
împotriva creştinilor. Deci teza era falsă. 

Dealtfel autorul însuşi se contrazice, cînd vorbeşte de “Li- 


(1) N. Iorga, Istoria Românilor, voi. IV, Buc. 1937, p. 251. 

bertatea Moldovei contra realităţii ungureşti* sau de “soco¬ 
teala cu tînăra Polonie” (1). 

In afară de două denumiri “cavaler” şi “apărător al creş¬ 
tinismului”, autorul mai înserează în expunerea sa şi altele 
la adresa domnitorului. In rîndurile consacrate concluzii¬ 
lor (2), N. Iorga îl socoteşte pe Ştefan cel Mare “bătrînul 
răzeş sub căciula de ostaş”, 

“Răzeş” este un boier mic şi de obicei sărac, pe cînd Şte¬ 
fan cel Mare era un boier mare şi “cel mai bogat om din 
ţară”. 

Raporturile dintre domn şi boieri sînt redate de autor în 
expresiuni sentimentale, romantice, poetizante, conform cu 
factura sa de istoric (3). 

Nu întîlnim nici o aluzie la luptele sociale de atunci. 

In general constatăm din scrierile autorului o idilie dom¬ 
nească boierească, orăşenească şi ţărănească. 

Provoacă cele mai mari obiecţiuni capitolul intitulat “So¬ 
coteala cu tînăra Polonie” (4), în care este aproape cu totul 
neglijată alianţa Moldovei cu Moscova şi cu tătarii din Cri- 
meia şi în care găsim une ori afirmaţii pe de’a întregul in¬ 
ventate, ca de exemplu, că “domnul român stăruia de mult 
pentru pacea între cele două rude (Ivan al III-lea şi Alexan¬ 
dru din Lituania), care aveau atîtea ţări ruseşti să’şi îm¬ 
partă? (5). 

Autorului îi este complectamente străin idealul luptei, pe 
care o ducea Ivan al III-lea în contra Lituaniei. Marele prin¬ 
cipe al Moscovei nu vroia “ împărţire ”, ci căpătarea pentru 
Moscova a tuturor teritoriilor aflate sub autoritatea Litua¬ 
niei, în care se vorbea ruseşte. Se năştea statul centralizat 
rus şi Ivan al III-lea era promotorul lui. 

După căderea Elenei, care s’a produs datorită influenţii 
asupra lui Ivan al III-lea a soţiei sale Sofia, N. Iorga scrie: 
“Dacă nu ascultă Ivan, Ştefan ar merge pînă acolo încît să’l 


( 1 ) Op. cit., p. 146. 

(2) N. Iorga, op. cit., p. 249-252 ş. u. 

(3) N. Iorga este un epigon al concepţiei lui Leopold Rank, v. V. 
A. Boldur “Ştiinţa istorică româna in ultimii 25 ani”, “Studii şi comen¬ 
tări istorice”, voi. XX, Iaşi, 1946, p. 41-48. 

(4) N. Iorga, op. cit., 213-249. 

(5) Op. cit., p. 238. 

atace pentru că nu e cu creştinii” (1). Din isvoarele cunoscu¬ 
te pînă în prezent nu rezultă că Ştefan ar fi fost gata să-l 
atace pe Ivan al III-lea. Dealtfel cum putea să-l atace, avînd 
în vedere distanţa care desparte Moldova de Moscova? E o 
presupunere pe care şi-a permis’o marele istoric pe deasupra 
isvoarelor, ca un adaos dela sine, bazat pe închipuirea stării 
sufleteşti a lui Ştefan cel Mare. 

In preajma pregătirilor poloneze pentru războiul din 1497, 
e posibil , scrie autorul, ca ele, cetăţile Chilia şi Cetatea Albă, 
să fi fost făgăduite de regele polonez marelui maestru (teu¬ 
ton). Ioan de Tieffen, care venea cu o importantă oaste de 
cavaleri” (2). 

Nu e posibil să admitem aşa ceva, cunoscînd că, în caz 
de reuşită a războiului împotriva lui Ştefan, Moldova trebuia 
să fi fost dată lui Sigismund, fratele mai mic al Regelui. Ce 
folos ar fi tras polonezii de pe urma cedării acestor cetăţi 
teutonilor, care ar fi devenit neapărat nişte intermediari în 
comerţul polonez cu ţările străine prin porturile pomenite? 

Ipoteza cade cu desăvîrşire. 

Intre’un pasaj vorbeşte despre căsătoria domniţei Elena 
cu fiul lui Vasile (3), şi în note trimite la I. Bogdan, Docu¬ 
mente. Fireşte acolo nu este vorba de Vasile, deoarece, după 
cum se ştie, Elena s’a căsătorit cu fiul lui Ivan al ni-lea, 
Ivan cel Tlnăr, greşeală pe care N. Iorga a repetat-o şi în o 
altă scriere a sa (4). 


3. I. URSU. 

I. Ursu are patru lucrări cu privire la Ştefan cel Mare, 
care împreună formează o sinteză. 

In 1900 dînsul a publicat “Relaţiile Moldovei cu Polonia 
pînă la moartea lui Ştefan cel Mare”. Această lucrare este un 
prim concept pentru cea de a două, apărută în 1914 — “Şte¬ 
fan cel Mare şi turcii”. In 1921, a scos o broşură cu titlul “Per- 

(1) Op. cit., p. 241. 

(2) Op. cit., p. 223. 

(3) Op. cit., p. 214 şi nota 3. 

(4) N. Iorga, “Citeva note despre cronicile noastre şi tradiţia noas¬ 
tră istorică”, Analele Academiei Române. Memoriile Secţiei istorie, voi 
XXXIII, 1910, p. 136-138. 

sonalitatea lui Ştefan cel Mare, pentru ca peste 4 ani să pu¬ 
blice o adevărată sinteză a domniei lui Ştefan cel Mare sub 
titlul “Ştefan cel Mare”. 

Lucrarea lui I. Ursu Ştefan cel Mare şi turcii” rămîne pînă 
în prezent o călăuză bună în ce priveşte politica externă a lui 
Ştefan cel Mare pînă la aproximativ 1487. Din ea se vede 
că schimbările în politica externă a lui Ştefan cel Mare n’au 
fost rezultate ale capriciilor lui personale, ci totdeauna se 
determinau în mod logic de unele momente şi evenimente 
importante. Autorul se bazează pe izvoare de prima clasă, 
ceea ce face lucrarea lui foarte utilă. 

Ipotezele autorului, în cele mai dese cazoiri sînt bine în¬ 
temeiate şi plauzibile. Mai rar se întîmplă să nu fie juste. De 
exemplu, la pag. 51 autorul scrie: “Regele Mateiaş era în 
luptă cu polonii pentru coroană, care reîncepe în a două ju¬ 
mătate a anului 1474 şi avea desigur interes ca Ştefan să 
poarte lupte cu turcii, pentru ca să’i distragă de la atacarea 
Ungariei, la care se aştepta în urma nereuşitei tratativelor 
de împăcare ou sultanul în 1473 (1). 

Ne îndoim că asemenea sentimente le ar fi putut nutri 
regele Mateiaş, care era un cap luminat. Pentru Ungaria, 
Moldova prezenta un fel de stat-tampon şi orice nenorocire, 
căzută asupra ei din partea turcilor, putea să fie primejdioa¬ 
să şi pentru părţile răsăritene ale Ungariei. 

Valoarea lucrării scade de la împăcarea lui Ştefan cel Mare 
cu turcii. Pentru perioada aceasta lucrarea devine unilaterală 
şi în bună parte superficială. Expunerea aici este dominată 
de ideea că mobilul de bază a acţiunilor domnitorului îl pre¬ 
zintă Pocuţia (2), pe cînd această bucată de pămint este abia 
o verigă mică în lanţul lung al evenimentelor din. această 
perioadă istorică. Pocuţia ca ţel s’a ivit la sfîrşitul vieţii 
domnitorului. 

Maxima de conduită a lui Ştefan, stabilită de A. D. Xeno- 
pol, este repetată de I. Ursu, de altfel fără a arăta sursa de 
inspiraţie şi provenienţa ideii (3). 

Ultima lucrare a autorului este desigur o lucrare de bază, 
în care pe lîngă politica externă se află un rînd de capitole, 


(1) I. Ursu, “Ştefan cel Mare şi turcii”, p. 51. 

(2) Op. cit., p. 174 ş. u. 

(3) Op. cit., p. 17. 

consacrate colaboratorilor, concepţiei de stat, veniturilor dom¬ 
niei, stărilor sociale, oastei, comerţului, banilor, bisericii şi 
personalităţii domnului. 

Autorul admite că Ştefan cel Mare s’a închinat regelui 
Mateiaş, regele ungurilor încă înainte de 1461, ceea ce n’a 
probat şi nu poate fi probat, deoarece nu există în acest sens 
nici un document sau mărturie istorică (1). 

Autorul crede că în 1476 “regele Mateiaş a jucat în reali¬ 
tate comedia... Se pregătea de nuntă cu frumoasa Beatrice 
din Neapole (2), deci nu se gîndea la împotrivire turcilor. 
Este o exagerare. Chestiunea a fost mai simplă: nu se aştep¬ 
ta ca turcii să vină asupra Moldovei atît de repede! 

Sfatul domnesc, după arătarea autorului, s’ar compune 
nu numai din boieri mari, ci şi de cei mici (3). Autorul se 
referă la actul din 14 octombrie 1473, în care se spune “şi 
alţi boieri ai noştri care au fost de faţă mari şi mici”. Este 
vorba de asistenţa la şedinţă fără dreptul de a interveni. Aici 
boierii mici, alături de ceilalţi care s’au întîmplat, prezintă 
un fel de public şi nu membrii împuterniciţi ai sfatului. 

Expunînd situaţia internă din timpul lui Ştefan cel Mare, 
autorul-nu vorbeşte deloc de răzeşi. 

4. C. C. GIURESCU. 

Sinteza, prezentată de C. C. Giurescu, se distinge prin 
multe calităţi pozitive (4). Evenimentele istorice externe sînt 
trecute în înlănţuirea lor cauzală, cu date precise şi interpre¬ 
tări în cea mai mare parte juste. 

Ultima perioadă a politicii externe a lui Ştefan cel Mare, 
este explicată prin sentimentele personale ale domnului, care 
nu putea uita umilinţa din 1485 de la Colomeea, cînd el a 
închinat steagurile moldoveneşti pînă la pămînt în faţa re¬ 
gelui polonez în speranţa zadarnică de ajutor eficace din par¬ 
tea lui. In realitate sentimentele personale coincideau cu per¬ 
manentele istorice moldoveneşti, dictate de interesele ţării. 


(1) I. Ursu, Ştefan cel Mare, 1925, p. 57. 

(2) Op. cit., 147. 

(3) Op. cit., p. 338. 

(4) C. C. Giurescu, Istoria românilor, voi. II, partea I, ed. a IV-a 
Buc. 1943, p. 75-76, 79. 

Ţara româneasca a intrat atunci în impas şi nu mai avea 
posibilitatea să ducă mai departe o politică anti-turcească. 
Căutarea căilor noi în politica externă şi schimbarea atitudi¬ 
nii se impunea în mod imperios de factorii obiectivi. 

C. C. Giuresou, în ciuda afirmaţiilor lui I. Bogdan, Gen, 
Radu Rosetti ş. a., a emis o părere justă despre viteji, ca con¬ 
ducători de oaste, căpitani şi nu oaste. Chestiunea vitejilor a 
fost tratată şi în istoriografia noastră nouă (Barbu T. Cîm- 
pina), dar în mod greşit, repetîndu-se afirmaţiile vechi despre 
viteji, ca o categorie de oaste, contrar isvoarelor noastre is¬ 
torice. 

Alături de politica externă autorul expune viaţa economică 
viaţa religioasă, ctitoriile lui Ştefan Voievod, familia lui dre¬ 
gătorii şi personalitatea. In ce priveşte organizarea adminis¬ 
trativă, judecătorească, militară şi financiară, populaţia ţă¬ 
rii şi în special, clasele sociale, toate aceste chestiuni sînt 
tratate separat de expunerea principală, dar spre regret îm¬ 
preună ou cele din secolul al XVI-lea, care îşi are specificul 
său propriu. 


5. COLECŢIA DE ARTICOLE. 

Cu ocazia împlinirii a 450 de ani de la moartea lui Ştefan 
cel Mare a fost scoasă de sub tipar o colecţie de articole (1). 

După o introducere de P. Constantinescu-Iaşi, cu carac¬ 
ter general (2), urmează cinci articole. Din ele primul prezin¬ 
tă cercetarea despre baza socială a puterii lui Ştefan cel 
Mare de Barbu T. Cîmpina. 

Acest articol, care cuprinde peste loo pagini, pretinde să 
rezolve problema bazei sociale a puterii lui Ştefan cel Mare, 
trasînd liniile generale ale desvoltării ţării moldoveneşti în 
acest timp şi prezentînd cititorului pretinsa cheie pentru în¬ 
ţelegerea procesului acestei desvoltări. 

Socotesc greşită teoria găsirii de către Ştefan cel Mare a 
bazei sociale 'pentru puterea sa abia în ultima treime a dom¬ 
niei sale. Cu alte cuvinte în primele două treimi el n’ar fi 
avut bază, la care în sfîrşit a ajuns în a treia treime. 


(1) Studii cu privire la Ştefan cel Mare, 450 de ani de la naşterea 
lui Ştefan cel Mare, Buc. 1956. 

(2) Op. cit., p. 3-10. 

Din expunerea noastră precedentă se vede care este ade¬ 
vărul. 

Al doilea articol aparţine lui I. Focşeneanu şi Gh. Diaco- 
nu şi priveşte bazele puterii militare a lui Ştefan cel Mare, 
un articol esenţial (1). Dar aproape nimic nu se vorbeşte de 
slujitori. Ba se mai face o greşeala de a ne trimite pentru 
“trupele deslujitori-viteji” (2), la Barbu T. Cîmpina, iar aces¬ 
ta din urmă, vorbind de viteji, trimite la un alt loc ou “discu¬ 
ţii” privitor la aceştia din acelaşi articol al său. , 

Dar cea mai atentă căutare a acestor discuţii rămîne in- 
frutuoasă. Problema vitejilor astfel a rămas necercetată. 

Al treilea articol, scris de V. Costăchel, se intitulează: 

“Relaţiile dintre Moldova şi Rusia în timpul lui Ştefan cel 
Mare'’ (3). 

In primul rînd, pe timpul lui Ştefan cel Mare numele Ru¬ 
siei îl purta Galiţia şi nu Moscova. In documentele acestei 
domnii de multe ori se vorbeşte de Rusia în sens de Galiţia, iar 
statul îndepărtat nord-estic se numea Moscova şi locuitorii 
ei moscoviţi. Deci de la început autorul a întrebuinţat o ti¬ 
tulatură istorică greşită. 

Articolul tratează cele mai variate teme, cu cîteva secole 
înainte de Ştefan cel Mare, ca, de exemplu, expediţiile “cne- 
zilor” Oleg şi Igor din Kiev, călătorii ruşi prin ţările române 
şi pelerini, drumurile de negoţ şi însemnătatea economică a 
Kievului, mărfurile de schimb. După aceasta se trece la miş¬ 
cările populare anti-feudale ale ţăranilor moldoveni şi ucra- 
inieni sub conducerea lui Muha, legăturile dinastice între 
Moldova şi “cnezii ruşi”, familia Olelco din Kiev. 

Ştefan s’ar fi căsătorit cu Evdochia Olelcovici pentru “a 
fi la curent cu ceea ce se petrecea în Polonia şi Lituania”,- 
aceasta ar însemna că scopul căsătoriei era să obţină o sursa 
nouă de informaţie în plus de informatori, pe care, desigur, 
îi avea în Polonia şi Lituania. 

Apoi se afirmă că majoritatea celor 13 capitole anexe la • 
letopiseţul Voscresenschi avea de scop să dea o informaţie 


(1) 

Op. 

cit., 

P. 

1131168. 

(2) 

Op. 

cit., 

P. 

119. 

(3) 

Op. 

cit., 

P- 

169-203. 

şi o documentare lui Ivan al III-lea, “pentru a justifica acţiu¬ 
nile sale în domeniul politicii externe ” (l). 

Ar fi cu totul ciudat ca Ivan al III-lea să caute justifica¬ 
rea acţiunilor sale războinice în “ documentare" ! Lupta con¬ 
tra Lituaniei se impunea de politica statului rus centralizat 
şi de naşterea statului rus naţional. 

Chestiunea cu anexele la letopiseţul Voscresenski este mult 
mai simplă. Ele, în afară de cronica slavo-moldovenească (2), 
nu sînt, decît unele informaţii adunate la departamentul di¬ 
plomaţiei moscovite, în formă de menţiuni sau de memorii. 
Le-a văzut sau nu Ivan al III-lea, nu se ştie, dar se poate afir¬ 
ma precis că ele erau la îndemîna diplomaţilor moscoviţi din 
acest timp. 

Autorul s’a silit să nu scape absolut nimic din cercul aşa 
zis al “chestiunilor ruso-române”, în ciuda faptului că tema 
adevărată a articolului ar trebui să fie relaţiile dintre Moldo¬ 
va şi Moscova în timpul lui Ştefan cel Mare. Spre regret, 
Ştefan cel Mare este îngropat în sumedenie de alte informaţii, 
lipsite de legătură intrinsecă între ele şi cu epoca acestui 
domnitor. 

Al patrulea şi al cincilea articol sînt consacrate relaţiilor 
lui Ştefan cel Mare cu Transilvania, unul relaţiilor economice 
de Ştefan Pascu şi altul relaţiilor politice de Ion Sabău, am¬ 
bele articole, continuînd cele scrise în această privinţă mai 
de mult de V. Pîrvan şi Conduratu, dar conţinînd şi informa¬ 
ţii noi. 


6. TRATATUL DE “ISTORIA ROMÂNIEI”, VOL. II. 

Istoria României, un tratat de seamă din timpurile noas¬ 
tre conţine cu privire la domnia lui Ştefan cel Mare o serie 
de informaţii şi de interpretări. 

Domniei lui Ştefan cel Mare i-au fost consacrate: prima 
parte a capitolului VI, pag. 449-465, întitulat “Lupta pentru 
centralizarea statului feudal în ţările române în a două ju¬ 
mătate a veacului al XV-lea”, şi semnat de B. Cîmpina şi 


(1) Op. cit., p. 197. 

(2) A. Boldur, Cronica Slavo-Moldovenească în cuprinsul Ietopise 
Voscresenski, în “Studii”, 1936, n. 5, p. 1099-1121. 

St. Ştefănescu şi capitolul VII în întregime, p. 488-553, întitu¬ 
lat “Lupta antiotomană şi pentru centralizarea statului în 
vremea lui Ştefan cel Mare” şi semnat de B. T. Cîmpina şi 
M. Berza. 

Dat fiind că B. Cîmpina a decedat înainte de pregătirea 
volumului spre publicare, aceste duble semnături înseamnă 
că St. Ştefănescu şi M. Berza au utilizat scrierile publicate 
ale decedatului, precum şi cursul ţinut de el la Universitatea 
din Bucureşti. Capitolele respective au fost formate tocmai 
din acest material pomenit mai sus. 

In capitolul VI se tratează just cîteva chestiuni cu carac¬ 
ter economic. Se arată că sub influenţa pieţii interne şi a 
creşterii exportului de grîne, agricultura românească s’a trans¬ 
format în producătoare de mărfuri. Iar pătrunderea în sate 
a economiei băneşti, datorită apariţiei fenomenului de marfă, 
a provocat consumul rural de mărfuri confecţionate în oraş. 

Oraşele se desvoltă. In suburbii se adună sărăcimea târgu¬ 
rilor. 

In oraşe, în legătură cu diviziunea socială a muncii se 
desvoltă meşteşugul. In documentele vremii se întîlnesc pie- 
lari, ciubotari, cojocari, croitori, pietrari, lemnari, zidari. In 
ce priveşte restul, din expunerea noastră s’a văzut cit de de¬ 
parte sîntem noi de concepţiile lui Barbu Cîmpina. 


7. I. IONAŞCU. 

Nu putem trece cu vederea şi o broşură de popularizare 
şi sintetizare a cunoştiinţelor despre Ştefan cel Mare, scrisă 
de I. Ionaşcu (1). 

Unele afirmaţii ale autorului provoacă cele mai categorice 
desminţiri. De exemplu, citim: “In timpul lui Ştefan cel Mare 
sfatul domnesc este alcătuit aproape numai din dregători 
domneşti, iar către sfîrşitul domniei jumătate din membrii 
sfatului sînt pîrcălabi” (2). Această propoziţie este absolut 
greşită, atît în prima sa parte, cît şi în a doua. 

O altă afirmaţie, deasemenea necontrolată, se află în apre¬ 
cierea consecinţelor alianţei lui Ştefan cel Mare cu Moscova 


(1) I. Ionaşcu, Ştefan cel Mare, 1955. 

(2) Op. cit., p. 23. 

şi Crimeia. Autorul crede că această alianţă i'a permis dom¬ 
nitorului “să-şi concentreze toate forţele pentru conducerea 
îndîrjită a războaielor cu turcii, la care nu a renunţat chiar 
şi atunci cînd a acceptat vremelnic să cadă în înţelegere cu 
ei” (1). 

Avem de a face cu un lapsus. împăcarea înseamnă re¬ 
nunţarea la război. Apoi care sînt aceste războaie “ou turcii”? 
Ele nu sînt decît imaginare. 

Autorul acceptă fără nici o urmă de critică ştirea (pe la 
1485)” despre o alianţă între ruşi (recte moscoviţi), moldove¬ 
ni şi tătarii Crîmleni”, îndreptată împotriva imperiului tur¬ 
cesc agresiv" (2). 

E ceva diametral opus realităţii. In 1485 nu exista încă 
alianţa moscovito-tătaro-moldovenească. In afară de aceasta 
hanul tătarilor din Crimeia, Menglî-Gerai, după cum arată 
şi autorul însuşi, era vasalul turc, devotat şi consecvent. In 
anul 1484 el l’a ajutat pe sultan să cucerească cetăţile Chilia 
şi Cetatea Albă. Cum putea el să între într’o alianţă, îndrep¬ 
tată împotriva sultanului turc, e de neconceput. 

Autorul repetă afirmaţia devenită stereotipă că Ivan al 
in-lea i-a dat lui Ştefan în 1497 ajutor eficace, reţinînd pe 
marele principe lituanian Alexandru de la participarea la 
războiul polonez împotriva Moldovei şi astfel Ştefan a putut 
înfrînge pe poloni (3). 

Ajutorul pentru Moldova pur diplomatic din partea Mos¬ 
covei, fără măcar ameninţare de război, a fost de o minimă 
importanţă. In afară de aceasta Alexandru n’a avut posibili¬ 
tatea să ajute Polonia nu din cauza lui Ivan al III-lea, ci din 
cauza Radei lituaniene, care conform legii din 1492, ţinea în 
mîinele sale sale şi punga şi oastea Lituaniei. 

Nu suntem de acord şi cu aprecierea păcii polono-lituano- 
moldoveneşti din 1499, ca fiind bazată pe alianţa cu statul 
din Moscova (4). Moldova prin încheierea acestei păci ieşea 
din alianţa cu Moscova, care continua acţiunea împotriva 
Lituaniei. 

Lucrarea în general e interesantă, ca sinteză, şi putem 


(1) 

Op. cit., p. 38. 

(2) 

Op. cit., p. 39. 

(3) 

Op. cit., p. 40. 

(4) 

Op. cit., p. 41. 

regreta numai că în ea s’au strecurat greşeli atît de impor¬ 
tante. 


2. FAMILIA LUI ŞTEFAN CEL MARE 

Ştefan cel Mare a fost singurul copil al tatălui său Bogdan 
dar din partea mamei sale (nu şi a tatălui Ştefan Voievod 
avea fraţi şi surori. Fraţii lui au fost: Ioachim, Cîrstea, iar 
surorile: Maria şi Sora. 

Maria a fost căsătorită cu Şendrea, portar de Suceava (a 
murit în 1481). Sora a fost căsătorită cu Isaia, marele vornic 
(a fost decapitat în 1471). 

Nu se ştie dacă prima soţie a lui Ştefan Voievod a fost 
legitimă. In izvoarele istorice i se spune Măruşca sau Mărica. 
Legătura lui Ştefan cu Măruşca cade între anii 1457-1463. Din 
această legătură a resultat primul fiu al domnului — Ale¬ 
xandru. 

Cînd acesta a crescut domnul îl iniţia în arta de a duce 
război. Probabil, Alexandru a luat parte la bătălia de la Vas¬ 
lui (1475) cu Soliman paşa, încununată de victorie. Apoi îm¬ 
preună cu tatăl său a luptat din nou contra turcilor, conduşi 
de sultanul însuşi Mahomed al II-lea (1476). Alexandru a fost 
căsătorit cu fiica lui Bartholomeu Dregffy de Belthewn, voie¬ 
vod al Ardealului, pe care cronicile române îl poreclise Birtoc. 

După toate probabilităţile, Alexandru era destinat să moş¬ 
tenească tronul Moldovei, deoarece îl vedem ducînd personal, 
sub supravegherea tatălui incursiuni în Polonia. La 26 iunie 
1496 Alexandru a murit şi a fost îmormîntat la mănăstirea 
Bistriţa. 

Probabil, tot dela Măruşca s’a născut şi fiica Ana, deoare¬ 
ce ştim că este îmormîntată, ca şi fratele ei Alexandru, la 
mănăstirea Bistriţa şi nu la Putna ou ceilalţi membrii ai fa¬ 
miliei lui Ştefan. E un indiciu în privinţa originei ei de la 
aceeaşi mamă cu Alexandru. 

A doua soţie (legitimă) a lui Ştefan a fost Evdochia (sau 
după documente, ucraineşte Avdotia) din neamul princiar al 
Olelkovicilor din Kiev. Era sora lui Simeon Olelkovici, prin¬ 
cipe de Kiev, care i-a fost oferit ca feud viager de către polo¬ 
nezi şi lituanieni. In cronica de la Bistriţa e denumit “ţar”. 

Bogdan Voievod (cel chior ) 1504-1517, succesorul lui Ştefan cel Mare 
Ştefan Voievod ( Ştefănită) fiul lui Bogdan 1517-1527. Petru Rareş 1527- 
1538: 1541-1547, fiul lui Ştefan cel Mare dela pescărită Maria Rareş. 

După fresca dela biserica Sf. Nicolae din Dorohoi (sec. al XVI-lea): 
N. Iorga, “Portretele domnilor români ”, voi. I. 

Maria de Mangup după acoperământul mormântului dela Mănăstirea 
Putna. iN. lor ga Portretele doamnelor române Bucureşti, 1937, p. 6.) 

Maria de Mangup. Acoperământul 
mormântului dela Putna. 

Portretul lui Ştefan cel Mare şi al ultimei soţii —Maria Voichiţa — 
depe catapeteazma bisericii mănăstirii Putna. 

Simeon a fost căsătorit cu fiica princepelui Lituanian de sea¬ 
mă, candidat la postul de mare principe al Lituaniei, Gaştovt. 
Fratele lui Semion, Mihail, complotînd în 1481 împotriva ma¬ 
relui principe lituanian, a fost decapitat. 

Ştefan Voievod s’a căsătorit cu Evdochia la 5 iunie 1463, 
cînd fratele ei Simeon se afla în plinătatea puterii şi influen¬ 
ţii sale (a murit în 1470). 

Domnul Moldovei miza pe legătura politică cu ruşii Kie¬ 
vului, iar prin Simeon pe bunele raporturi cu Lituania. 

In acel timp Polonia ducea un război împotriva Prusiei 
şi nu se ştia cine va învinge, iar Lituania în afară de nucleul 
său de bază: oraşul Vilna, oraşul Minsk, Podleaşie cu oraşele 
Berestie şi Doroghicin şi Polesie cu oraşul Pinsk, mai avea şi 
7 ţări asociate: une cu caracter etnic lituanian Imud şi ce¬ 
lelalte 6 ruseşti: Poloţk, Vitebsk, Smolensc, Kiev, Volînia şi 
Podolia. Ultima regiune, cu care Moldova era vecină, se afla 
atunci sub suzeranitatea Poloniei. 

Ştefan trebuia să se gîndească la bunele raporturi cu Li¬ 
tuania pentru cazul, cînd Polonia ar fi pierdut războiul con¬ 
tra Prusiei. Abilitatea lui Ştefan s’a dovedit a fi de prisos: a 
biruit Polonia, transformînd Prusia într-un stat al său vasal. 

Insă Evdochia peste patru ani şi ceva (la 25 noembrie 
1467) s’a stins, lăsînd o fiică cu numele Elena (ucraineşte 
Olena) şi un băiat cu numele Petru (sau Petraşcu), care însă 
a murit de timpuriu (la 21 noembrie 1480) în vîrstă de vre-o 
13 sau 14 ani. 

Fiind atent la tot ce se petrecea în jurul Moldovei, Ştefan 
cel Mare s'a gîndit să dea pe fiica sa Elena ca soţie fiului 
marelui principe al Moscovei Ivan al IlI-lea — Ivan cel Tînar. 
Tatonările s’au făcut încă în 1480, însă într’o vreme Ştefan 
nu se grăbea cu îndeplinirea proiectului de măritiş, încît a 
trebuit să vina îndemn din partea curţii moscovite. 

In 1482 Elena, însoţită de boierii moldoveni Iancu, Sînger 
şi Gherasim cu jupînesele lor, trecea prin Polonia în drum 
spre Moscova. La 12 ianuarie 1483 la catedrala Uspenski din 
Moscova s’a oficiat căsătoria. In anul următor Elena a năs¬ 
cut un fiu cu numele Dimitrie. I se deschideau Elenei cele 
mai largi perspective, deoarece soţul ei Ioan cel Tînar era 
codomnitor şi moştenitor al lui Ivan al IlI-lea. 

Pe neaşteptate, la 7 martie 1490, soţul ei a murit în îm- 

prejurări enigmatice, după un tratament cu ceaiuri, pentru 
care doctorul ou pricina a fost decapitat. După legea proge¬ 
niturii Dimitrie urma să ocupe locul tatălui, devenind codom- 
nitor şi moştenitor al marelui principe. 

In 1498 fiul Elenei încă prea tînăr, avînd vre-o 14 ani, se 
încoronează. In ipoteza moştenirii tronului moscovit de că¬ 
tre fiul nevîrstnic, mama, fireşte, ar fi luat frînele puterii 
în mîinele sale. Insă în 1500 Dimitrie este înlocuit cu Vasile, 
fiul Sofiei Paleologu. 

Ne putem închipui starea sufletească a bătrînului Voievod, 
care sperase ca fiica lui să devină marea cneaghină a Mosco¬ 
vei, iar odrasla lui nepotul — ţar. Ce desamăgire profundă! 

Herberstein povesteşte că Ivan al III-lea pe patul de moar¬ 
te l’a rugat pe Dimitrie să-l ierte şi l-ar fi scos din temniţă. 
Insă marele principe moare la 27 octombrie 1505 şi noul dom¬ 
nitor al Moscovei Vasilie îl aruncă pe Dimitrie din nou în 
închisoare, unde într’o încăpere mică, chinuindu-se, Dimitrie 
a murit în 1509. 

Intre 1467, data morţii Evdochiei, şi 1472, data căsătoriei 
noi, timp de 5 ani, Ştefan a rămas neînsurat. La 14 septem¬ 
brie 1472 Ştefan se căsătoreşte cu o reprezentantă a două 
dinastii bizantine împărăteşti Paleologi şi Comneni (din Tre- 
bizonda). In Crimeia exista atunci o mică posesiune feudală 
bizantină Mangup, condusă de Isac. Fiica acestuia Maria a 
devenit soţie legitimă a domnului moldovean. 

Dar şi această soţie, ca şi cea precedentă, a trăit puţin, 
murind la 19 decembrie 1477. Din această căsătorie s’a năs¬ 
cut Ilie, dar a vieţuit abia vre-o două luni. 

I. Ursu a emis părerea că Maria de Mangop ar fi născut şi 
un alt fiu Bogdan şi că Bogdan şi Hie ar fi fost gemeni. Insă 
Bogdan s’a născut pe timpul căsătoriei cu Evdochia, după 
cum a arătat N. Iorga. E totuşi îndoielnic ca Evdochia să fi 
putut avea în 4 ani şi ceva, cît a trăit, trei copii (adică afară 
de Elena şi Petru încă pe Bogdan). Mai degrabă Bogdan a 
fost un copil din flori (a murit la 26 iulie 1479). 

Putem, deci, constata că Maria de Mangup, după pierde¬ 
rea unicului său fiu, a fost nevoită să crească şi să îngrijească 
copii lui Ştefan de la alte femei (soţii legitime sau concubine). 
După cum a remarcat (A. D. Xenopol şi N. Iorga), ea mult a 
plîns, văzîndu-se într-o situaţie nenorocită. 

A treia şi (ultima soţie legitimă a domnului a fost Maria- 
Voichiţa, fiica lui Radu cel Frumos, domn al Ţării Româneş¬ 
ti. Soţia şi fiica acestuia, încă copilă, au fost luate după un 
război cu muntenii în 1473. 

Cînd fiica lui Radu a crescut, Ştefan Voievod a luat-o de 
soţie. Căsătoria a avut loc, probabil, în 1478. De la această 
soţie Ştefan a avut un fiu cu un nume dublu de Bogdan-Vlad 
şi două fiice frumoase, pomenite în versiunea munteană a 
cronicii moldoveneşti. Crescînd Bogdan-Vlad a luat parte la 
toate acţiunile militare ale tatălui. Probabil, intr”o bătălie şi-a 
pierdut un ochi, devenind chior. El a moştenit tronul tatălui 
său. 

Una din aceste două surori ale lui Bogdan-Vlad a fost, 
probabil, Maria-Cneajna, căsătorită ou Wusniowski (Sangusz- 
ko), principe lituanian. 

Mama lui Bogdan-Vlad Maria Voichiţa a supravieţuit so¬ 
ţului său (a murit în 1511). 

In afară de soţiile de mai sus, Ştefan avea o concubină la 
Hîrlău-Maria Rareş, soţia unui negustor de peşte. I-a născut 
pe Petre viitorul domn al Moldovei (1527-1538, 1541-1546). 
Petru Rareş, fiind o personalitate marcantă, a reînviat tim¬ 
purile de glorie ale tatălui său. El a fost un diplomat fin şi 
un conducător de oşti viteaz şi dîrz. întreaga istorie a acestui 
domnitor stă dovadă vie a însuşirilor lui politice mari. 

Ştefan cel Mare a mai avut un fiu cu numele Ştefan, care 
şi el a domnit în Moldova (1538-1540). Este cunoscut în istorie 
sub porecla de “Lăcustă”. Dela ce femeie s-a născut nu se ştie. 

Mănăstirea Putna a devenit necropola familiei lui Ştefan 
cel Mare cu mici excepţii (pentru mănăstirile Bistriţa şi Pob- 
rata). 

Fiind hărţuit de cele mai importante chestiuni ale zilei 
cu numeroase bătălii, deseori rupt din sînul familiei multă 
vreme, Ştefan cel Mare nu a putut să aibă o viaţă familială 
liniştită. 

3. NORMELE DE DREPT PENTRU JUDECAŢI 

In ştiinţa istoriei dreptului român se discută chestiunea 
ce norme juridice existau pe vremea lui Ştefan cel Mare pen¬ 
tru judecăţi. 

încă la sfîrşitul secolului al XVII-lea Dimitrie Cantemir a 
afirmat că pe timpul lui Alexandru cel Bun (1400-1430) în 
Moldova s’au introdus legile romane ale împăratului bizan¬ 
tin Iustinian. Diferiţi istorici ai dreptului român au căutat 
să precizeze sensul celor spuse de D. Cantemir. St. G. Longi- 
nescu credea că e vorba de basilicale şi de întregul drept bi¬ 
zantin. C. A. Spuber şi I. Popescu-Spineni au redus această 
noţiune la un “ simplu synopsis Basilicorum”. I. Nistor şi St. 
Berechet vorbeau de “sintagma lui Matei Blastares”. A. Elian 
crede că pe timpul lui Alexandru cel Bun s’a făcut un “com¬ 
pendiu juridic grecesc”, care în forma sa românească a fost 
incorporat în “Pravila lui Vasile Lupu”. In ce măsură circu¬ 
la acest compendiu în Moldova pe timpul lui Ştefan cel Mare 
autorul n’a precizat, deoarece în procesele duse în această 
epocă n’a observat urmele dreptului bizantin scris. Recent în 
revista “Balkan studies” (voi. 9, 1, 1968, p. 167-208) a apărut 
articolul lui N Smochină sub titlul: “Le Procheiros Nomos 
de l’Empereur Basile (807-879) et son aplication chez Ies Rou- 
mains au XlV-e siecle”, în care autorul demonstrează că “Le 
Petit Code” (Pravila Mică) se aplica, însă cu modificări, ceru¬ 
te de viaţa reală proprie conform cu “obiceiul pămîntului”. 

“Descrierea Moldovei” D. Cantemir (Descriptio Moldaviae), 
trad. Adamescu, fără an, p. 101. 

A. Elian, Moldova şi Bizanţul în secolul al XV-lea” în “Cul¬ 
tura moldovenească pe timpul lui Ştefan cel Mare”, Bucureş¬ 
ti 1964, p. 104-119. 

Bibliografia la I. Boldiur, Istoria Basarabiei, Contribuţii la 
Studiul istoriei românilor, voi. I, 1937, p. 254. 

11. Harta Pocuţiei, 15C2 . 315 

S’au tran din această carte 925 exem¬ 
plare în Atelierele Grafice “Marsiega”. 
Caile Acebo, 54. Madrid-16. Espafta. 75 
exemplare pentru bibliofili numerotate 
dela 1-75 şi restul obicinuite. 

Madrid, 21 iulie 1970. 

COLECŢIA “CARPAŢII” 


In limba româna: 

1) INTRE VOLGA SI MISSISSIPI, de Aron Cotruş, 0,25 doi. 
USA. 

2) ISPRĂVILE SI VIATA LUI MIHAI VITEAZUL, de P. Ispi- 
rescu, 0,50 doi. USA. 

3) OCTAVXAN GOGA, de Pamfil Şeicaru, 0,50 doi. USA. 

4) A. C. CUZA, de Pamfil Şeicaru, 0,20 doi. USA. 

5) C. STERE, de Pamfil Şeicaru, 0,50 doi. USA. 

6) ARDEALUL SI HABSBURGII, de G. A. Pordea, 0,30 doi. 
USA. 

7) N. IORGA, de Pamfil Şeicaru, 1,50 doi. USA. 

8) TUDOR ARGHEZH, de Pamfil Şeicaru, 0,50 doi. USA. 

9) RUMANIA, CENTINELA DEL ESTE, NO DEBE MORIR, de 
Conte Agustin de Foxâ (ediţie bilinguă), 0,25 doi. USA. 

10) TARA, de Aron Cotruş, 0,25 doi. USA. 

11) PUEBLOS DE FRONTERA, de Blas Pifiar, ediţie bilinguă, 
0,50 doi. USA. 

12) EMINESCU, poeme de Aron Cotruş, 0,50 doi. USA. 

13) HYPERION, de Mihail Eminescu, traducere in limba fran- 
cesă, de Louis Combi, 0,25 doi. USA. 

14) CAZUL IORGA-MADGEARU, de Horia Sima, 2 doi. USA. 

15) POEZIA LIRICA JAPONEZA, de Dr. Faust Bradescu, 0,75 
doi. USA. 

16) SÂNGE ROMANESC PE PAMANT SPANIOL, de Blas Pifiar, 
1 doi. USA. 

17) EFECTUL GRANDIOS AL REVOLUŢIEI NAŢIONALE IN 
ROMANIA, de Pedro de Prat y Soutzo, marquâs de Prat de 
Nantouillet, 1,50 doi. USA. 

18) ANTIMACHIAVELISM LEGIONAR, de Dr. Faust Bradescu, 
1 doi. USA. 

3/E LECCIONES INDELEBLES, de Sergio Cifuentes, 0,50 doi. 
USA. 

21) CUM S’A FĂCUT UNIREA BASARABIEI CU ROMANIA, 
de Prof. Dr. A. Crihan, 0,75 doi. USA. 

Editura “CARPAŢH” 

Caile Villanueva, 43, 4.° Madrid, 1. 
Telefs. 276 46 40 - 276 33 52 


Anunţă: 

Au anărut: 

ISTORIA ROMANILOR DIN DACIA TRAIANA, de A. D. Xeno- 
pol, voi. I, II şi IV, 9 doi. USA. Voi. III, epuizat. 

ISTORIA LITERATURII ROMANE, de D. Murăraşu, voi. II. 3 doi. 

USA. Voi. I, epuizat. 

POVESTI, de Ion Creanga, 4 doi. USA. 

NAŢIONALISMUL LUI EMINESCU, de D. Murăraşu, 3 doi. USA. 
ISTORIA PARTIDELOR NATIONAL, TARANIST SI NATIONAL 
TARANIST, de Pamfil Şsicaru. voi. I, II, 8 doi. USA. 
ISTORIA POLITICA SI MILITARĂ A RASBOIULUI ROMÂNIEI 
CONTRA RUSIEI SOVIETICE, de General Platon Chirnoagă, 
5 doi. USA. 

ŞTEFAN CEL MARE, DOMN AL MOLDOVEI, Studiu de istorie 
şi politică socială, de Prof. Alexandru V. Boldur, 6 doi. USA. 
KARL MARX: ÎNSEMNĂRI DESPRE ROMANI. Texte inedite cu 
comentariu de Pamfil Şeicaru, 5 doi. USA. 

AMINTIRI DIN COPILĂRIE, de Ion Creanga 3 doi. USA. 
DACIA, de Vasile Pârvan, 2 doi, USA. 

PRECURSORI, de Octavian Goga, 3 doi. USA. 

FRUMOASA CU OCHI VERZI, de J. N. Manzatti, ed. II, 3 doi. 
USA. 

RASCOALA, de Liviu Rebreanu, voi I şi II, 6 doi. USA. 
HAIDUCUL, de Bucura Dumbrava, roman, 4 doi. USA. 

POVESTI FARA TARA, de F. Bradescu, de N. Novac şi N. S. Go¬ 
vora, nuvele, 3 doi. USA. 

POEME FARA TARA, de V. Posteuca, N. Novac, N. S. Govora, 
epuizat. 

UNIREA NAŢIONALA IN COMPLEXUL POLITIC EUROPEAN, 
de Pamfil Şeicaru, 3 doi. USA. 

DICŢIONAR ROMAN-SPANIOL, de Prof. Ion Protopopescu. Rus¬ 
tica, 4 doi. USA; legat pânză, 5 doi. USA. 

CUIBURI DE LUMINA, poeme de V. Cârdu, 1,50 doi. USA. 

DIN CRUCEA PĂDURII, poeme de Ion Tolescu, 1,50 doi. USA. 
CAZUL IORGA MADGEARU, interview cu Dl. Horia Sima, 2 doi. 
USA. 

CORNELIU ZELEA CODREANU, Douăzeci de ani de la moarte, 
de Gr. Manoilescu, T. Popescu, 2 doi. USA. 

MOŢA ŞI MARIN, douăzecisicinci de ani de la moarte, 3 doi. USA. 
ÎNSEMNĂRI istorice in jurul unirii principatelor 
ROMANE SI A DOMNIEI LUI ALEXANDRU ION CUZA, de 
Archim. Ştefan Lucaciu, 1,50 doi. USA. 

POARTA SINGURĂTĂŢII, poeme de Alex. Silistreanu, 1,50 doi. 
USA. 

RAPSODIA IBERICA, de Aron Cotruş, 1 doi. USA. 

ICONAR, poeme de Ion Tolescu, 2 doi. USA. 

Cărţile de mai sus se găsesc şi în ediţit pentru bibliofili, le¬ 
gate în piele şi numerotate. Costul unui volum este de 15 doi. 
USA. 

